
Forord 


Vann har grunnleggende betydning for oss, og dermed er kunnskap om 
vann og regelverk viktig for å møte de utfordringene som følger av sam- 
funnsutvikling og klimaendringer på best mulig måte. Håndtering av 
vann krever kunnskap på en rekke fagområder, fra biologi og teknikk til 
økonomi og juss. Ansvar og oppgaver er fordelt på mange myndigheter og 
aktører, noe som gjenspeiler seg i et fragmentert regelverk knyttet til ulike 
sektorer og forvaltningsorganer. Et sentralt siktemål med denne boken er 
å bygge opp tverrfaglig forståelse av gjeldende juridiske forhold knyttet til 
vann, og dessuten sette noen av dagens reguleringer under debatt. 

Bokprosjektet springer ut av den juridiske forskningen ved Norges 
miljø- og biovitenskapelige universitet, Institutt for eiendom og juss, 
og har i tillegg knyttet til seg nasjonal spisskompetanse på ulike felt. 
Boken drøfter aktuelle temaer knyttet til rettslig regulering av vann, 
både i form av oversiktskapitler om ulike regelsett og gjennom vitenska- 
pelige dypdykk i utvalgte temaer. Den faglige spennvidden gjenspeiler 
seg også innen det juridiske. Lesere vil finne stoff om overvannshåndte- 
ring, naturfare, drikkevann, grunnvann, villaks, kraftutbygging, men- 
neskerettigheter, samt om generelle utredningskrav og kunnskapsplikter 
i miljørettsforvaltning. I og med at boken er en antologi, kan kapitlene 
leses separat. I det generelle innledningskapitlet vil leseren også finne 
en rekke henvisninger til de andre kapitlene, og noen av kapitlene har 
krysshenvisninger. 

Redaktøren vil takke forfatterne for innsatsen, og NMBU for at boken 
ble finansiert som Open Access-utgivelse, noe som forhåpentligvis vil 
bringe dette fagstoffet ut til et bredere publikum. I en tid med store 
endringer i klima og økonomiske rammevilkår er det et klart behov for 
mer tverrfaglig samarbeid når det gjelder vann, juss og samfunn. 


Ås, oktober 2022 
Steinar Taubøll 


KAPITTEL 1 


Generelt om vann og juss 


Anne Rogstad 
NVE! 


Abstract: The fundamental significance of water makes knowledge regarding water 
and regulations pertaining to water important in several areas of society. Water is 
important for people, companies, and administrative authorities. Understanding 
water and its regulation is important for dealing with current and future challenges 
in terms of societal development and climate change in the best possible way, and 
has implications for political objectives related to employment, business, nature 
conservation, social security, climate risk, biological diversity and more. It is also 
important viz a viz political challenges relating to societal development, includ- 
ing population growth, densification, housing construction, urbanization, urban 
development, towns and districts, business development, energy supply, and social 
security. Additionally, knowledge about water is important for future political 
maneuvering room, partly because the costs of securing water services and prevent- 
ing water damage are high. Appropriate distribution of the financial costs associated 
with ensuring a secure water supply and water management should be a relevant 
question. 

This introductory chapter discusses thematic areas related to use and manage- 
ment of water, protection of watercourses and knowledge sharing. In addition, the 
chapter discusses significant regulations regarding water and the division of respon- 
sibilities, tasks, and authority between different levels of administrative authori- 
ties. Finally, the chapter describes the role of the Norwegian Water Resources and 
Energy Directorate. 


Keywords: water, use and management of water, protection of watercourses, 
knowledge sharing, regulations, public authorities, responsibilities and tasks 


1 Anne Rogstad har i mange år vært leder for juridisk seksjon i NVE, og har gjennom dette over- 
sikt over NVEs juridiske arbeid med vann. Hennes bidrag til denne boken er et personlig faglig 
arbeid. 


Sitering: Rogstad, A. (2022). Generelt om vann og juss. I S. Taubøll (red.), Vann, juss og samfunn - 
Rettigheter og regulering i utvikling (Kap. 1, s. 9-46). Cappelen Damm Akademisk. https://doi. 
org/10.23865/noasp.176.ch1 

Lisens: CC-BY 4.0 


KAPITTEL 1 


1 Innledning 


Det første kapittelet i denne boken tar sikte på å skape oversikt over sen- 
trale aspekter ved vann, både fysisk og rettslig. I del 1 beskrives vannets 
kretsløp og dets betydning for folk, foretak og forvaltningsmyndigheter. 
Videre skisseres hvordan kunnskap og regelverk om vann har stor betyd- 
ning for samfunnsutviklingen. Del 2 gir overblikk over fire utvalgte tema- 
områder: forvaltning, bruk, vern og kunnskapsdeling. I kapittelets del 3 
kommer en nærmere beskrivelse av sentralt regelverk. Dette inkluderer 
disponering av grunnarealer og vannet som ressurs, regler for anlegg, og 
krav til vann som beskytter folk og foretak og naturmangfold. Del 4 foku- 
serer på fordelingen av ansvar og oppgaver mellom ulike myndigheter, 
blant annet skillet mellom kommunenes ansvar som offentlig myndig- 
het og som eier. Del 5 inneholder informasjon om det arbeidet Norges 
vassdrags- og energidirektorat (NVE) gjør som nasjonal faginstitusjon 
for hydrologi, som vassdragsmyndighet, konsesjonsmyndighet og som 
fagmyndighet for flom og skred. Tre hovedområder omtales nærmere: 
vassdrag og grunnvann, naturfare og overvann. 


2 Viktig om vann 
2.1 Vanskelig å ha full styring på vann 


Vann finnes overalt rundt oss, og dekker om lag 70 % av jordens overflate. 
For vann i flytende form er det et kjernepunkt at det er vanskelig å ha 
full styring på vann. Dette gjelder enten det er snakk om hvor mye vann 
det er til enhver tid, hvor vannet beveger seg eller folks forsøk på å styre 
vannet fysisk. Det gjelder også uavhengig av myndighetenes regulering 
gjennom regelverk eller andre virkemidler. 

Det er utfordrende å vite hvor vannet beveger seg og når det gjør det. Det 
er også vanskelig å vite hvilke vannmengder som beveger seg. I tillegg er 
det vanskelig å vite nøyaktig hvordan vann beveger seg. Klimaendringer 
bidrar til å øke disse utfordringene ved at det blir flere hendelser med 
for eksempel styrtregn med påfølgende flommer og mye overvann, og 
mer alvorlige tørker. Også andre faktorer som økt utbygging og fortetting 
bidrar til økte utfordringer. 

2.2 Vannets kretsløp 

Vannets kretsløp beskriver hvordan vannet sirkulerer fra nedbøren faller 
som regn og snø, siger ned i markvannsonen og videre ned til grunnvan- 
net og ut i bekker og elver, før det igjen når havet og fordamper. Vann 
skifter mellom å være i flytende form, fast form (snø og is) eller gass 
(vanndamp) underveis i kretsløpet. Vannets kretsløp kalles også det hyd- 
rologiske kretsløpet. 


ogelv 


Vannføring 
fra bekker og elver 


Illustrasjon av vannets kretsløp, NVE 


Solstråler og varme gjør at vann fordamper og beveger seg fra havet og 
jordens overflate. Det gjelder fra elver, innsjøer, markvannet og planter 
til luften og videre opp i atmosfæren. Når vanndampen avkjøles og kon- 
denserer, kommer vannet tilbake til jordens overflate som nedbør. Når 
vannet treffer landarealer, infiltreres det nedover i grunnen (berggrunn 
og løsmasser/jord) og siger gjennom markvannsonen ned til grunnvan- 
net. Det meste av nedbøren renner tilbake til havet gjennom elver eller 
via grunnvannet. Overflateavrenning på bakken forekommer hvis det 

kommer store mengder nedbør eller snøsmelting eller bakken er frossen 
og det kommer regn. 


2.3 Vann har betydning for folk, foretak og 
forvaltningsmyndighetene 

Vann er avgjørende for livet på jorden. Både mennesker og dyr er 
avhengig av vann. Vann er på denne måten en ressurs som har direkte 
betydning for oss. For folk er det viktig å vite hvordan man bør inn- 
rette seg for å skaffe seg vann. Det er også en ressurs som har indirekte 
betydning ved at det gir grunnlag for økonomisk aktivitet i ulike typer 
foretak. 

Vann har videre betydning for folk ved at vann kan være en trussel mot 
folks liv og helse. Vann kan også skade eiendom til folk og myndigheter. 
Det kan være snakk om både grunneiendom og eiendeler som for eksem- 
pel biler eller båter. For folk er det videre viktig å vite hvordan man skal 
beskytte egen eiendom mot skader fra vann. Mangel på vann kan også 
forårsake store skader. 

Vann kan også begrense muligheten for å utøve aktivitet og ferdsel. 
For foretak kan vann være avgjørende som råstoff i produksjonsproses- 
ser. Vann kan også være av betydning for omfanget på virksomhet eller 
betingelser for drift. 

Kunnskap om vann har dessuten betydning for myndighetene og 
deres bruk av myndighetenes virkemidler. På kommunalt plan har 
slik kunnskap betydning for kommunenes mange myndighetsom- 
råder. Kommunene kan måtte vurdere spørsmål om vannforsyning 
og vannhåndtering som for eksempel plan- og byggesaksmyndighet, 
forurensningsmyndighet eller landbruksmyndighet. Et viktig aspekt 
for kommunene vil være å sikre forutsigbare plan- og byggesakspro- 
sesser. Kunnskap vil være en vesentlig faktor i dette. På statlig nivå 
kan sektormyndighetene på tilsvarende vis måtte vurdere spørsmål 
om vannforsyning og vannhåndtering innenfor sektorlovgivningen. 
Dette gjelder for eksempel Norges vassdrags- og energidirektorat, 
Miljødirektoratet, Mattilsynet og Direktoratet for samfunnssikkerhet 
og beredskap. 

2.4 Kunnskap om vann inngår i mange fagområder 
Hydrologi er kunnskap om forekomst av ferskvann og vannets bevegelse. 
Kunnskap om vann inngår også i mange andre fagområder. Dette gjelder 
meteorologi, limnologi, biologi, kjemi, hydromorfologi, hydraulikk, geo- 
logi, geografi, vassdragsteknikk, geoteknikk og geomatikk. De som skal 
ta stilling til håndtering av vann, kan derfor også måtte vurdere hvilke 
typer fagkunnskap knyttet til vann det er behov for å skaffe. 


2.5 Ansvar og oppgaver er fordelt på mange 
myndigheter og aktører 

Regelverket om vann er fragmentert. Med dette menes at myndighetsre- 

guleringen av vann finnes i ulike lover. Dette skyldes i stor grad at forvalt- 

ningen er organisert i ulike sektorer, og at temaet vann berører mange 

sektorer. 

Ansvar, oppgaver og myndighet er fordelt på ulike forvaltningsnivåer. 
Kommunene er tildelt ansvar og oppgaver blant annet fordi de vurderes å 
være nærmest sine innbyggere og har lokalkunnskap. Regionale og stat- 
lige myndigheter skal ivareta regionale og nasjonale hensyn. 

Ansvar, oppgaver og myndighet er dessuten fordelt på ulike aktører. 
Aktører kan for eksempel være kommunen, sektormyndigheter, tiltaks- 
havere, grunneiere, konsulenter og forsikringsselskaper. 


2.6 Kunnskap og regelverk om vann har stor 
betydning for samfunnsutviklingen 

Den grunnleggende betydningen vann har, gjør at kunnskap om vann 

og regelverket om vann har betydning på en rekke samfunnsområder. 

Slik kunnskap er derfor viktig for å håndtere nåværende og fremtidige 

utfordringer når det gjelder samfunnsutvikling og klimaendringer på 

best mulig måte: 


- For det første har dette betydning for politiske målsetninger knyttet 
til blant annet sysselsetting, næringsliv, naturvern, samfunnssik- 
kerhet, klimarisiko og biologisk mangfold. 

- For det andre er slik kunnskap av betydning for en rekke poli- 
tiske utfordringer for samfunnsutviklingen. Dette inkluderer for 
eksempel befolkningsvekst, fortetting, boligbygging, urbanisering, 
utvikling av byer, tettsteder og distrikter, næringsutvikling, energi- 
forsyning og samfunnssikkerhet. 

- For det tredje har kunnskap om vann betydning for fremtidig 
politisk handlingsrom. Dette skyldes blant at kostnadene ved å 
sikre vanntjenester og forhindre vannskader er store. Hvordan 
fordelingen av de økonomiske kostnadene knyttet til å sørge for 
en sikker vannforsyning og vannhåndtering bør være, er et aktu- 
elt spørsmål. 


3 Temaområder 
3.1 Innledning 


Det finnes ulike tilnærmingsmåter til å sortere temaer knyttet til vann. 
Her er det valgt å inndele i fire temaområder: 


e forvaltning av vann 

e bruk av vann 

e vern av vassdrag 

e deling av kunnskap om vann 


3.2 Forvaltning av vann 


Forvaltning av vann omfatter i hovedsak tre områder: 


e forvalteransvaret for vannressurser 
e vannforsyning 
e vannhandtering 


3.2.1 Det allmenne forvalteransvar for vannressursene 

Et hovedpunkt for forvaltning av vann er det generelle ansvaret bade folk, 
foretak og myndigheter har for a sorge for at vannressursene som fin- 
nes i vassdrag og grunnvann, forvaltes til beste for samfunnet. Som ledd i 

forvalteransvaret, skal enhver innrette seg slik at vassdrag og grunnvann 
ikke påføres unødvendige skader eller ulemper. 


3.2.2 Vannforsyning 

For vannforsyning er det et kjernepunkt å sikre leveranser av tilstrekke- 
lige vannmengder på riktig tidspunkt. Denne typen leveringssikkerhet er 
et viktig element innenfor vannsikkerhet. Det er da altså snakk om den 
tilgangen på vann som påvirkes av beslutningstakere, og ikke den tilgang 
på vann som er resultat av nedbør eller snøsmelting. Nedbør og snøsmel- 
ting kan imidlertid ha betydning for tilgangen på vann. 

Sentralt er også hvordan vann skal distribueres fra ulike vannreser- 
voarer til forbrukspunkter. En stor andel av leveranser av vann skjer 
gjennom vannledningsnett. Denne type infrastruktur er av kritisk betyd- 
ning for samfunnet. Dette er en vesentlig grunn til at etablering, drift 
og vedlikehold av vannledningsnettet reiser mange spørsmål. I tillegg er 
det store kostnader knyttet til drift og vedlikehold av slike ledninger.” 
Gebyrordninger er en finansieringsmetode for å dekke blant annet slike 
utgifter. 


Du kan finne mer om overvannsgebyr i kap. 6. 


3.2.3 Vannhåndtering 

Vannhåndtering omfatter for det første å sikre at vannet har en slik vann- 
kvalitet at det er trygt å bruke til de bruksformålene det er beregnet for. 
Dette gjelder ikke bare for drikkevann, men også vann til for eksempel 
jordbruksformål, næringsformål eller friluftsformål. Vannkvalitet måles 
i form av at vannet må ha visse kjemiske og biologiske egenskaper. 

For det andre omfatter vannhåndtering beskyttelse mot vannforurens- 
ning. Forurensning av vann kan oppstå der vannet lagres. Slik forurens- 
ning kan være resultat av utslipp av næringssalter eller miljøgifter i vann 
og grunnen. Forurensning av vann kan også skje under distribusjon. 


2 Ien rapport fra 2019 har Norske Ingeriørers Forening vurdert tilstanden til norske vannforsy- 
nings- og avløpsanlegg og anslått at vedlikeholdsetterslepet er 390 milliarder kroner. https:// 
www.rif.no/wp-content/uploads/2019/08/Vann-Av1%C3%B8psanlegg.pdf 

Vannledninger er trykksatte for å redusere risikoen for forurensning av 
drikkevann. 

For det tredje omfatter vannhåndtering det å sikre at naturlige vann- 
forekomster skal ha god økologisk og kjemisk tilstand. Som grunnlag for 
dette, skal alle vannforekomster klassifiseres og det skal fastsettes mil- 
jømål for dem. Disse miljøkvalitetsnormene skal beskytte vannforekom- 
ster mot forringelse og sikre at tilstanden i vannforekomster forbedres og 
gjenopprettes. Dette arbeidet skjer innenfor de særskilte rammene som 
følger av vannforskriften. 

En annen problemstilling når det gjelder bruk av vann, er hva som lig- 
ger i at bruken av vann skal være bærekraftig. I tillegg til vannressurslo- 
ven,’ kan både FNs bærekraftmål og EUs taksonomi* ut fra hensynet til 
bærekraft gi føringer for eksempelvis drift av vannkraftverk. 


Du kan finne mer om økosystembasert forvaltning og miljøforsvarlig drift av 


vannkraftanlegg i et EU-perspektiv i kap. 12. 


3.3 Bruk av 


Når det gjelder bruk av vann, går det et hovedskille mellom: 


e ønsket bruk 
e uønsket for lite eller for mye vann 


3.3.1 Ønsket bruk 
Ønsket bruk av vann omfatter en rekke bruksformål: bruk til drikkevann, 
bruk til ulike næringsformål som for eksempel kraftproduksjon, land- 
bruk og skogbruk, bruk til slokkevann og bruk som landsbrukselement 
for eksempel med sikte på friluftslivsinteresser. 

Fordi bruk av vann har så stor betydning i samfunnet og kan ha nega- 
tive konsekvenser, finnes det en rekke regelverk som regulerer tilgang til 


3 Lov om vassdrag og grunnvann (vannressursloven) av 24. november 2000 nr. 82. 

4 Lov om offentliggjøring av bærekraftsinformasjon i finanssektoren og et rammeverk for bære- 
kraftige investeringer av 22. desember 20221 nr. 161 $ 3 sier at EUs taksonomiforordning ((EU) 
2019/2088 gjelder som norsk lov. Loven er pr. oktober 2022 ikke trådt i kraft. 

vann og setter betingelser for å bruke vann. Slike regler må det tas hen- 
syn til allerede på planleggingsstadiet. Regelverket inneholder også regler 
som setter krav til planleggingsprosessen. 


Du kan finne mer om gjennomføring av vannforskriftens og vannforvaltningspla- 


ner i kommunal areaplanlegging etter plan- og bygningsloven i kap. 9. 


Vurderinger av ønsket bruk vil også kunne omfatte avveininger av hen- 
synet til eksisterende bruk og hensynet til fremtidig bruk av vannet. Et 
eksempel på en slik problemstilling er i hvilken grad miljømål for frem- 
tidig miljøforbedring i vassdraget påvirkes av gjeldende konsesjoner til 
kraftproduksjoner. 


3.3.2 Uønsket for lite eller for mye vann 

Dersom det tilføres for lite vann på grunn av lite nedbør og/eller liten 
snøsmelting, kan dette resultere i førke som igjen kan føre til vannman- 
gel. Dersom den generelle bruken overstiger tilgangen på vann, kan det 
bli vannmangel også i situasjoner hvor det ikke er unormalt lite vann 
tilgjengelig. 

Det kan også være uønsket at det kommer for mye vann på en gang. 
Dette omfatter oversvømmelser knyttet til flom i elver og bekker, eller 
såkalte urbanflommer med mye overvann i byer og tettsteder. Det kan 
også være en kombinasjon av elveflommer og urbanflommer. Begge deler 
skyldes ofte mye regn og/eller snøsmelting. I tillegg kan for eksempel 
ispropper i elver eller tette kulverter og rister føre til oversvømmelser. 
Dette gjelder også selv om det ikke regner mye eller er spesielt stor snø- 
smelting. Vannmengder fra slike hendelser kan forårsake skade. Noen 
slike skader omfattes av naturskadeloven? og naturskadeforsikrings- 
loven,* mens skader fra overvann i utgangspunktet ikke regnes som 
naturskade. 

For å beskytte mot uønskete oversvømmelser er det av stor betydning 
å sikre mot skader fra flom og overvann. Store vannmengder kan også 
føre til erosjon og/eller utløse skredhendelser. Myndighetene kan gjøre 


5 Lov om sikring mot naturskader av 25. mars 1994 nr. 7. I NOU 2022:3 På trygg grunn - bedre 
håndtering av kvikkleirerisiko er det foreslått en ny natursskadesikringslov. 
6 Lov om naturskadeforsikring av 16. juni 1989 nr. 70. 

bruk av ulike typer virkemidler for å forebygge mot slike skader. Det er 
vesentlig å kartlegge hvor skader kan oppstå. Regelverk som sier hva som 
kan tillates og ikke av tiltak og arealbruk, er et viktig virkemiddel. I den 
forbindelse kan ulike typer kartlegging være viktig. Også ulike sikrings- 
tiltak er et viktig virkemiddel for å forebygge mot skader fra flom i elver 
og bekker. Videre er overvåking og varsling av styrtregn og flom et vik- 
tig virkemiddel. I tillegg er informasjon og veiledning om hvordan den 
enkelte innbygger og kommune beskytter seg mot slike hendelser viktige 
elementer i forebyggingsarbeidet. 

For samfunnet er det viktig å opprettholde tilstrekkelig sikkerhet mot 
oversvømmelser og vannskader. Dette er et vesentlig element innenfor 
samfunnssikkerhet. For et samfunn er det grunnleggende å ha evne til 
å opprettholde vitale samfunnsfunksjoner. Det er viktig at alle aktører i 
sin planlegging av ulike tiltak og virksomhet tar høyde for hva som skal 
til for å redusere risikoen for skader knyttet til vann i tilstrekkelig grad. 


Du kan finne mer om overvannshåndtering i byggesak — tiltakshavers ansvar og 


plikter i kap. 3. 


Det er ikke bare vannmengder som kan være uønsket. Som nevnt oven- 
for, kan også kvaliteten på selve vannet være av en så dårlig kvalitet at det 
anses som forurenset og derfor ikke kan brukes til de forutsatte bruks- 
formål. Dette gjelder enten vannet er av en slik kvalitet at det ikke kan 
brukes som drikkevann for folk eller dyr, eller det forurenser grunnen, 
vassdrag eller grunnvannet. 


3.4 Vern av vassdrag 


Verneområder kan omfatte både landområder og vassdrag. Gjennom 
ulike typer av vernekategorier skal vedtak om verneområder etter 
naturmangfoldloven” bidra til å bevare blant annet biologisk mangfold 
med økosystemer, arter og bestander? Slike verneforskrifter bestemmer — 


7  Lovom forvaltning av naturens mangfold (naturmangfoldloven) av 19. juni 2009 nr. 100. 
8  Naturmangfoldloven gir regler om blant annet nasjonalparker, landskapsvernområder, naturre- 
servater og biotopvernområder. 

i tillegg til de generelle bestemmelsene i lovgivningen - hvilken bruk som 
er tillatt og hvilken bruk som er forbudt innenfor verneområdet. 

Naturreservater vil ha betydning for bruk av vann i vassdragene som 
inngår i verneområdet. Dette bestemmes ved at det tas stilling til hvilke 
verneverdier som skal bevares og hvilke verneregler som gjelder. Slike 
verneregler setter som regel begrensninger på gjennomføring av forskjel- 
lig tiltak, men kan også innebære totalfredning. I tillegg kan biotopvern- 
områder gi bestemmelser om beskyttelse av områder som for eksempel 
gyteområder. Videre kan nasjonalparker og landskapsvernområder ha 
betydning for bruk av vann. Ordningen med at Stortinget har vedtatt at 
noen vassdrag er nasjonale laksevassdrag, innebærer også en særegen 
beskyttelse. 

Vannressursloven har regler for vassdrag som er vernet mot kraftut- 
bygging ved Stortingets vedtak om verneplan for vassdrag? Verneplanene 
skal sikre at det tas vare på et representativt utsnitt av norsk vassdragsna- 
tur. Det er også vedtatt rikspolitiske retningslinjer for vernede vassdrag” 
som skal legges til grunn for myndighetenes behandling av tiltak etter 
blant annet plan- og bygningsloven. Etter vannressursloven skal nye 
anlegg i vernede vassdrag bare tillates hvis hensynet til verneverdier i 
vassdraget ikke taler imot, og det skal legges vesentlig vekt på hensynet 
til verneverdiene.” 


3.5 Deling av kunnskap 
Et tema av en litt annen type enn de som er omtalt ovenfor, er hvilken 
mulighet man har til å sikre seg tilgang til kunnskap med betydning for 
vann og til å dele slik kunnskap med andre. Deling av data og kunnskap 
er viktig for at folk, foretak og forvaltningsmyndigheter har et best mulig 
grunnlag for sine beslutninger. 

Det er flere utviklingstrekk som trekker i retning av økte forventnin- 
ger og føringer om at deling av data og gjenbruk av offentlige data vil 
skje i større grad i fremtiden. For det første er deling av data et sentralt 


9  Vannressursloven $ 32. 
10 Forskrift om rikspolitiske retningslinjer for vernede vassdrag av 10. november 1994 nr. 1001. 
11 —Vannressursloven $ 35 nr. 5 og 8. 

element i digitaliseringsrundskrivet fra Kommunal- og distriktsdepar- 
tementet rettet til statlige myndigheter. For det andre vil EUs regler om 
viderebruk kunne innebære nye norske regler om tilgjengeliggjøring av 
enkelte typer data som for eksempel geografiske data, miljødata og mete- 
orologiske data.” For det tredje er det foreslått nye regler om deling av 
taushetsbelagt informasjon i forvaltningsloven.” 

Både folk og foretak kan ha kunnskap om vannforhold. Slik kunn- 
skap kan ha betydning for myndighetens oppgaver. Den som søker om 
en tillatelse, må normalt gi nødvendige opplysninger for å behandle 
søknaden. Både i slike tilfeller og der myndighetene har som oppgave å 
informere og veilede om forhold knyttet til vann, kan det være aktuelt å 
skaffe kunnskap fra konsulenter, forskningsinstitutter eller andre offent- 
lig myndigheter. Da kan det bli spørsmål om opphavsrettslige rettigheter 
begrenser muligheten til å dele disse dataene, slik at private aktører kan 
motsette seg å dele data med offentlige myndigheter. Også når det gjel- 
der deling av data mellom offentlige myndigheter, kan det være spørsmål 
om opphavsrettigheter hindrer at myndighetene kan publisere slike data. 
Opphavsrett har blitt ansett som et viktig grunnlag for å sikre at folk og 
foretak legger ned innsats i å fremskaffe kunnskap. Dette kan for eksem- 
pel gjelde konsulentrapporter om grunnvannsmålinger eller geotekniske 
rapporter. 

I noen sammenhenger har imidlertid andre hensyn blitt vurdert å veie 
tyngre enn å beskytte den enkelte rettighetshaveren. Åndsverkloven gir 
kommunene rett til å publisere eller dele med andre myndigheter for 
eksempel konsulentrapporter utarbeidet som del av plan- eller bygge- 
saksbehandling og som har vært på høring." 

Også regler om taushetsplikt kan begrense adgangen til å dele data. Det 
kan gjelde taushetsplikt for opplysninger av ulike grunner. For eksempel 


12 Direktiv 2019/1024 bilag I - om åpne data og viderebruk av informasjon fra offentlig sektor. 
Forslag om å gjennomføre direktivet i norsk rett gjennom å ta det inn i offentleglova, ble sendt 
på høring av Kommunal- og distriksdepartementet våren 2022 med høringsfrist 5.7.2022. 

13 Se NOU 2019:5 Ny forvaltningslov, s. 536. 

14 Lov om opphavsrett til åndsverk mv. (åndsverkloven) av 15. juni 2018 nr. 40 $ 14. NVE har våren 
2022 foreslått å lovfeste en innmeldingsplikt for grunnundersøkelser og naturfareutredninger i 
plan- og bygningsloven. 

fordi det er snakk om personlige forhold eller forretningshemmeligheter.” 
Ved å sammenstille data til aggregert form kan man fjerne karakteren av 
personlige opplysninger. 

Ledningsregistreringsforskriften inneholder bestemmelser som gir 
eiere av ledninger for blant annet drikkevann, avløpsvann og overvann 
plikt til å utlevere informasjon til utbyggere og andre med et saklig 
behov. 

Vannskader blir ofte en forsikringssak. Sivilbeskyttelsesloven gir 
Direktoratet for samfunnssikkerhet og beredskap behandlingsgrunnlag 
for slike data.” Det er i forskrift gitt nærmere regler som blant annet gir 
kommunene behandlingsgrunnlag og rett til å få opplysninger om natur- 
og vannskader. 


4 Regelverk 
4.1 Innledning 


Viktig regelverk med betydning for vannforsyning og håndtering av vann 
omfatter regler om: 


e hvordan grunnarealer kan disponeres 

e vannet som ressurs 

e anlegg med betydning for vannforsyning og vannhåndtering 
e krav til vann som beskytter folk og foretak 

e hensynet til naturmangfold 


I tillegg til regelverk finnes det andre typer dokumenter som gir føringer 
og informasjon om hva som gjelder. Det finnes nasjonale forventninger 


15 Lov om behandlingsmåten i forvaltningssaker (forvaltningsloven) av 10. februar 1967 $ 13 første 
ledd nr. 1 og 2. 

16 Forskrift om innmåling, dokumentasjon og utlevering av geografisk informasjon om lednin- 
ger og annen infrastruktur i grunnen, sjø og vassdrag (ledningsregistreringsforskriften) av 
18. desember 2020 nr. 2986. 

17 Lov om kommunal beredskapsplikt, sivile beskyttelsestiltak og Sivilforsvaret (sivilbeskyttelseslo- 
ven) av 25. juni 2010 nr. 45 $ 15 a. 

18 Forskrift om behandling av opplysninger om natur- og vannskader i Kunnskapsbanken (kunn- 
skapsbankforskriften) av 1. juni 2022 nr. 954 $ 7. 

og statlige planretningslinjer på flere områder.” Det finnes også en rekke 
veiledere som vil være nyttige. Dette kan du finne informasjon om på 
hjemmesidene til: 


- Kommunal- og moderniseringsdepartementet og Direktoratet for 
byggkvalitet 

- Klima- og miljødepartementet og Miljødirektoratet 

- Justis- og beredskapsdepartementet og Direktoratet for samfunns- 
sikkerhet og beredskap 

- Olje- og energidepartementet og Norges vassdrags- og energidirek- 
torat 


4.2 Hvordan grunnarealer kan disponeres 
4.2.1 Plan- og bygningsloven 


Plan- og bygningsloven?” er den generelle loven for arealdisponering. 
Loven gjelder i første rekke på grunnarealer og i vassdrag.” Loven skal 
gi beslutningsgrunnlag for vedtak om bruk og vern av ressurser og på 
denne måten bidra til samfunnsutviklingen.” Ressurser inkluderer også 
vannressurser.” 

Plan- og bygningslovens regler om arealdisponering regulerer hvem og 
hvordan det treffes beslutninger om hvor tiltak kan etableres. Loven har 
et vidt tiltaksbegrep.** Loven bestemmer spesifikt at langs vassdrag skal 
det tas særlig hensyn til natur- og kulturmiljø, friluftsliv, landskap og 
andre allmenne interesser.” For slike områder oppfordres kommunene 
til å vurdere om de skal fastsette en 100 m forbudssone i kommunepla- 
nens arealdel.”* 


19 Se særlig forskrift om statlig planretningslinje for klima- og energiplanlegging og klimatilpas- 
ning 28. september 2018 nr. 1469 og forskrift om rikspolitiske retningslinjer for vernede vassdrag 
av 10. november 1994 nr. 1001. 

20 Lov om planlegging og byggesaksbehandling (plan- og bygningsloven) av 27. juni nr. 71. 

21 Plan- og bygningsloven $ 1-2 første ledd. 

22 Plan- og bygningsloven $ 1-1 annet ledd. 

23 Se kapittel 2 om vannressursloven. 

24 Plan- og bygningsloven $ 1-6 første ledd. 

25 Plan- og bygningsloven $ 1-8 første ledd. 

26 Plan- og bygningsloven $ 1-8 femte ledd. 

Arealdisponering reguleres i plan- og bygningsloven ved to hovedgrep: 


e planlegging 
e byggesaksbehandling 


Planlegging 
Gjennom regler om planlegging skal plan- og bygningsloven bidra til at 
kommunen beslutter hvor innenfor kommunen det skal avsettes grunn- 
arealer som dekker alle nødvendige og ønskete bruksformål. Loven skal 
også bidra til at det tas hensyn til bærekraftig utvikling og fremtidige 
generasjoner.” 

Loven beskriver en rekke hensyn som skal tas i betraktning i planleg- 
gingen.” I sammenheng med vann er det særlig tre målsetninger som 
kan ha betydning.” 


- Å legge til rette for helhetlig forvaltning av vannets kretsløp, med 
nødvendig infrastruktur 

- Å ta klimahensyn blant annet ved tilpasning til forventede 
klimaendringer 

- Å fremme samfunnssikkerhet ved å forebygge risiko for tap av liv, 
skade på helse, miljø og viktig infrastruktur, materielle verdier mv. 


I tillegg til å sikre bruk av vann til ulike formål, skal planlegging etter 
plan- og bygningsloven bidra til å forebygge mot skader fra vann. 
En sentral bestemmelse er kravet til at det skal utarbeides risiko- og 
sårbarhetsanalyser som omfatter forhold som har betydning for planlagt 
utbygging2° Områder med fare, risiko eller sårbarhet, skal avmerkes i 
kommunale planer som hensynssone.” Også annet regelverk bidrar til å 
forebygge mot vannskader, se punkt 4.5. 


27 Plan- og bygningsloven $ 1 første ledd. 

28 Plan- og bygningsloven $ 3-1 første ledd. 

29 Plan- og bygningsloven $ 3-1 første ledd bokstav g, h og i. 
30 Plan- og bygningsloven $ 4-3. 

31 Plan- og bygningsloven $ 11-8 og $ 12-6. 

Som grunnlag for å vurdere virkningene av en plan og på grunn- 
lag av fastsatt planprogram, skal det utarbeides en konsekvensutred- 
ning for planer som kan få vesentlige virkninger for miljø og samfunn. 
Konsekvensutredningen skal gi en beskrivelse og vurdering av det plan- 
lagte tiltaket. Konsekvensutredningsforskriften® gir nærmere regler. 

For å vurdere virkningene av arealplaner må kommunen bruke tilgjen- 
gelig kunnskap om klimaendringer og virkninger slike endringer. Ved 
vurderingen av virkningene av klimaendringer, må kommunen bruke 
høye alternativer fra nasjonale klimafremskrivninger.* 


Byggesaksbehandling 

Byggesaksbehandlingen og byggetillatelse er styrende for hvordan et til- 
tak kan utformes og hvor det konkret kan etableres. Loven regulerer i 
hovedsak etablering av nye tiltak, og krever at det enkelte tiltak skal utfø- 
res forsvarlig ** Både plan- og bygningslovgivningen og annen lovgivning 
kan stille nærmere krav til ulike typer tiltak, se punkt 4.4. 

Ved behandlingen av søknader om byggetillatelse for nye tiltak etter 
plan- og bygningsloven, tar kommunene stilling til om tiltaket det er søkt 
om er i samsvar med lovens bestemmelser. Da skal kommunen gi byg- 
getillatelse. Plan- og bygningsloven med byggteknisk forskrift (TEK17)» 
har noen bestemmelser med særskilt betydning for vannforsyning og 
vannhåndtering: 


— Kravet til sikker byggegrunn er en sentral bestemmelse.” Den inne- 
bærer at kommunen bare kan gi byggetillatelse hvis grunnen som 
skal bebygges, har tilstrekkelig sikkerhet mot fare eller vesentlig 
ulempe som følge av natur- eller miljøforhold. Kravet omfatter 
også grunn som utsettes for fare eller vesentlig ulempe som følge av 
tiltak. 


32 Forskrift om konsekvensutredninger av 21. juni 2017 nr. 854 og plan- og bygningsloven $ 4-2. 

33 Statlig planretningslinje for klima- og energiplanlegging og klimatilpasning punkt 4.3 annet 
ledd. 

34 Plan- og bygningsloven $ 1-1 tredje ledd. 

35 Forskrift om tekniske krav til byggverk (Byggteknisk forskrift) av 19. juni 2017 nr. 840. 

36 Plan- og bygningsloven § 28-1 første ledd. I NOU 2022:3 På trygg grunn - bedre håndtering av 
kvikkleirerisiko er det foreslått å flytte $ 28-1 til kap.1 om fellesbestemmelser som en ny $ 1-10. 

Bestemmelsen innebærer at kommunen må undersøke og kon- 
trollere om grunnen er sikker når det for eksempel gjelder flomfare. 
Kommunen må vurdere om den har nok kunnskap eller om det må 
innhentes mer kunnskap. Kommunen kan ikke nødvendigvis bare 
legge vekt på opplysninger fra tiltakshaver. 

Kommunen skal avslå byggesøknaden hvis byggegrunnen ikke 
er tilstrekkelig sikker. 

Dersom kommunen konkluderer med at byggegrunnen ikke er 
tilstrekkelig sikker, må kommunen nedlegge bygge- og delings- 
forbud eller stille særlige krav til byggegrunnen, bebyggelsen og 
utearealet.” 

Videre har loven tekniske krav som skal sikre at tiltaket skal opp- 

fylle krav til sikkerhet, helse, miljø, energi og bærekraftighet, og slik 
at vern av liv og materielle verdier ivaretas.” Disse er konkretisert i 
TEK17 som blant annet inneholder krav til sikkerhet mot naturpå- 
kjenninger.” Disse kravene inkluderer spesifikke risikoklasser for 
flom i elver og bekker. 
Bestemmelsene om at det må være forsvarlig adgang til hygienisk 
betryggende og tilstrekkelig drikkevann og at bortledning av 
avløpsvann, samt avledning av grunn- og overvann skal være sik- 
ret, er viktige i denne sammenheng.“ Det er også et krav at retten 
til å føre vannledning over annen persons grunn, skal være sikret 
ved tinglysning eller på annen måte kommunen anser som tilfreds- 
stillende. Det er dessuten bestemt at før oppføring av bygning blir 
godkjent, skal avledning av grunn- og overvann være sikret." 


37 


38 
39 


40 


41 


Plan- og bygningsloven $ 28-1 annet ledd. Også naturskadeloven $ 22 gir kommunen adgang til å 
nedlegge bygge- og deleforbud for eiendommer eller deler av eiendommer som ligger i områder 
hvor det kan oppstå fare for naturskade. Naturskadeloven pålegger altså ikke kommunen en 
plikt til å nedlegge forbud slik som etter plan- og bygningsloven. 

Plan- og bygningsloven $ 29-5 første ledd. 

TEK17 kapittel 7. I Prop. 125 L (2021-2022) om endringer i plan- og bygningsloven om håndte- 
ring av overvann i byggesaker mv. er det forslått krav til håndtering av overvann i ny $ 28-10. Det 
er også foreslått at bestemmelsen skal inneholde en forskriftshjemmel, og at forskriften skal stille 
krav til at overvannsløsninger skal sikres til klimajustert 100-års gjentaksintervall. 

Plan- og bygningsloven $$ 27-1 og 27-2. Lovforslaget nevnt i fotnote 38 vil få betydning også for 
disse bestemmelsene. 

Plan- og bygningslovens 27-2 femte ledd. 

- Bestemmelsen om at terrenget rundt byggverk skal ha tilstrekke- 
lig fall fra byggverket, innebærer at terreng må planeres med fall 
utover.” Dette gjelder hvis det ikke er gjort andre tiltak for bortled- 
ning av overvannet, inkludert takvann. 

- Kravet til at overvann og drensvann i størst mulig grad skal 
infiltreres eller på annen måte håndteres lokalt, er også viktig. Det 
samme gjelder bestemmelsen om at bortledning av overvann og 
drensvann skal skje slik at det ikke oppstår oversvømmelse eller 
andre ulemper ved dimensjonerende regnintensitet.* 


Du kan finne mer om overvann som naturfare — faktagrunnlag og rettslig hånd- 


tering i kap. 4. 


Plan- og bygningsloven gir flere unntak fra krav om byggetillatelse. Det 
gjelder bestemte typer mindre og spesielle tiltak.+* Det er også gitt unn- 
tak for byggesaksbehandling for visse tiltak som blir tilfredsstillende 
behandlet etter andre lover.” Dette innebærer at det kan være viktig å 
undersøke om det bare er plan- og bygningsloven som er relevant i den 
konkrete saken. Loven gir ikke unntak fra sikkerhetskrav. 

Loven har også noen bestemmelser som gjelder drift- og vedlikehold 
av eksisterende etablerte tiltak. Kommunen kan gi pålegg om sikring og 
istandsetting av installasjoner for å hindre fare for skader på person, eien- 
dom eller miljø, men ikke gi pålegg om generelt vedlikehold.** Dersom 
hensynet til forsvarlig helse, miljø eller sikkerhet krever det, kan kom- 
munen også gi pålegg om frakopling av vann- og avløpsledning fra felles 
ledningsanlegg hvis denne på fast basis eller et lengre tidsrom ikke lenger 
brukes.” 


4.2.2 Annen lovgivning om arealdisponering 
Det finnes en rekke andre lover enn plan- og bygningsloven som er sty- 
rende for beslutninger om arealdisponering. 


42 TEK17 $ 13-11. 

43 —TEK17 $ 15-8 første og annet ledd. Se fotnote 38. 

44 Forskrift om byggesak (byggesaksforskriften) av 26. mars 2010 nr. 488 $$ 4-1, 4-2 Og 4-4. 
45 Plan- og bygningsloven $ 20-6, jf. § 1-6 annet ledd. 

46 Plan- og bygningsloven $ 31-3 annet ledd. 

47 Plan- og bygningsloven $ 31-3 tredje ledd. 

Hvilken konkret betydning en lov har for beslutninger om arealdispo- 
nering, avhenger av hva loven gjelder og på hvilken måte lovens regler er 
utformet. Det er altså viktig å undersøke om det er flere lover enn plan- 
og bygningsloven som har betydning i den enkelte sak. 

Noen lover gjelder ulike typer landarealer som for eksempel jordloven* 
og skogbruksloven.* Andre lover gjelder bestemt former for virksomhet 
som for eksempel jernbaneloven” og akvakulturloven.* 

Når det gjelder utforming av lover, er det noen lover som inneholder 
forbud mot ulike typer tiltak. Ofte vil tiltak likevel kunne tillates hvis det 
gis en konkret tillatelse. Andre lover inneholder påbud om bestemte til- 
tak. En lov kan også inneholde forbud mot bestemte typer arealbruk eller 
ha regler om at en aktivitet bare er tillatt på visse typer arealer. 


4.3 Vannet som ressurs 


Vannressursloven er den generelle loven for forvaltning og bruk av vann. 


Den omfatter de vannressursene som finnes i vassdrag og grunnvann. 


Du kan finne mer om vannressursloven i kap. 2. 


4.4 Anlegg med betydning for vannforsyning 

og vannhåndtering 
I tillegg til de bygninger, anlegg og terrenginngrep som omfattes av til- 
taksbegrepet i plan- og bygningsloven, er det også andre lover som mer 
spesifikt regulerer anlegg av betydning for vannforsyning eller vann- 
håndtering. Her omtales noen sentrale lover: 


48 Lov om jord (jordlova) av 12. mai 1995 nr. 23. 

49 Lov om skogbruk (skogbrukslova) av 27. mai 2005 nr. 31. 

50 Lov om anlegg og drift av jernbane, herunder sporvei, tunnelbane og forstadsbane m.m. (jern- 
baneloven) av 11. juni 1993 nr. 100. 

51 Lov om akvakultur (akvakulturloven) av 17. juni 2005 nr. 79. 

- Vannressursloven gjelder for vassdragsanlegg.> Dette omfatter 
fysiske innretninger i form av bygninger eller konstruksjon i 
eller over vassdrag. Luftledninger regnes ikke som vassdragsan- 
legg. Vassdragsanlegg er omfattet av vannressurslovens krav til 
konsesjon.” 

- Vann- og avløpsanleggsloven gjelder for vann- og avløpsanlegg.” 
Dette omfatter hovedledninger, pumpestasjoner, høydebasseng, 
anlegg for håndtering og rensing mv. Loven setter krav om at nye 
vann- og avløpsanlegg skal være kommunalt eid.” Dette gjelder 
ikke for overvannsanlegg.”** Eksisterende private anlegg kan på 
nærmere vilkår bare utvides eller slås sammen etter tillatelse fra 
kommunen.” Også etablering av nye private anlegg trenger på nær- 
mere vilkår tillatelse fra kommunen. 

- Vegloven skiller mellom offentlige og private veier.” Offentlige veier 
omfatter veier som er åpen for alminnelig ferdsel og vedlikeholdes 
av det offentlige. Alle andre veier regnes som private veier. Loven 
inneholder regler om planlegging, bygging og vedlikehold av veier. 
I tillegg har loven bestemmelser om byggegrenser, avkjørsler og 
krav om tillatelse av bestemte typer anlegg. Det er også gitt egne 
regler for kommunal tillatelse til bygging av nye landbruksveier.” 


4.5 Krav til vann som beskytter folk og foretak 


Vann brukes både som drikkevann og til andre livsnødvendige bruks- 
formål. Vann er det viktigste næringsmiddelet for folk. Vannforskriften® 


52 Vannressursloven $ 3 bokstav b. 

53 Vannressursloven $ 8. Også gjenoppføring av vassdragsanlegg trenger konsesjon etter vrl. $ 21 
med mindre arbeidet med gjenoppføring starter innen fem år fra anlegget ble funksjonsudyktig 
og gjennomføres med rimelig hurtighet. Nedlegging av vassdragsanlegg som fører til påtakelig 
skade eller ulempe for allmenne interesser trenger konsesjon etter vannressursloven $ 41. 

54 Lov om kommunale vass- og avløpsanlegg (vass- og avløpsanleggslova) av 16. mars 2012 nr. 12 § 1 
første ledd. 

55 Vann- og avlopslova $ 1 tredje ledd. 

56 Vann- og avløpslova $ 1 annet ledd. 

57 Vann- og avløpslova § 2. 

58 Lov om vegar (veglova) av 21. juni 1963 nr. 23. 

59 Forskrift om planlegging og godkjenning av landbruksveier av 28. mai 2015 nr. 550. 

60 Forskrift om rammer for vannforvaltningen av 15. desember 2006 nr. 1446. 

innebærer at det skal vurderes hvilken kjemisk og økologisk kvalitet 
ulike typer vannforekomster har. Vannforekomster skal dessuten plas- 
seres i forskriftens klassifiseringssystem og overvåkes. Forskriften skal 
forebygge forringelse av vannforekomster, og bidra til at tilstanden på 
vannforekomster forbedres og gjenopprettes. 


Du kan finne mer om vannforskriften i kap. 9. 


Drikkevannsforskriften” regulerer levering av drikkevann og stiller krav 
til hva drikkevannet kan inneholde og ikke skal inneholde. 

I tilfeller hvor det ikke er mulig å bli enige om avtaler mellom kommu- 
ner og grunneiere om etablering av tiltak eller anlegg for å beskytte mot 
overflatevann eller sikre grunnvann til drikkevannsforsyning, kan slik 
etablering måtte skje ved hjelp av ekspropriasjon. 

Vann er også viktig for folkehelse knyttet til hygiene, sanitær og 
velvære. Bruken av vann omfatter både private husholdninger og 
næringsvirksomhet. 

Vann har dessuten indirekte betydning for folk ved at det brukes som 
innsatsfaktor i offentlige tjenester til kommunens innbyggere. For eksem- 
pel har kommunen ansvar for å sikre vannforsyning til brannslokking.” 

Kommunene er lokal beredskapsmyndighet og har et ansvar for å 
beskytte sine innbyggere og verdier i kommunen. Sivilbeskyttelsesloven® 
pålegger kommunen en generell beredskapsplikt. Kommunen skal 
kartlegge uønskede hendelser og sørge for gjennomføring av risiko- og 
sårbarhetsanalyse, jf. også plan- og bygningslovens krav til risiko- og 
sårbarhetsanalyse. På grunnlag av denne analysen skal kommunen utar- 
beide en beredskapsplan. 

Kommunen skal dessuten etter naturskadeloven** treffe forholdsregler 
mot naturskader gjennom å fastsette hensynssoner, bygge- og deleforbud, 


61 Forskrift om vannforsyning og drikkevann (drikkevannsforskriften) av 22. desember 2016 nr. 
1868. 

62 Forskrift om brannforebygging av 17. desember 2015 nr. 1710 $ 21. 

63 Se fotnote 17. 

64 Se fotnote 5. 

særskilte krav til byggegrunnen eller nødvendige sikringstiltak. Det er 
noe uklart hvor langt kommunen har plikt til å sørge for sikringstiltak. 

Selv om kommunen har et beredskapsansvar, er utgangspunktet at folk 
og foretak har ansvar for å beskytte egne eiendom og egne verdier. Etter 
forskriften om industrivern kan Næringslivets sikkerhetsorganisasjon 
pålegge denne typen egenbeskyttelsestiltak i virksomheter.® Etter sivil- 
beskyttelsesloven kan Justisdepartementet pålegge egenbeskyttelsestiltak 
for fast eiendom.” 

Folk har også ansvar for å unngå å påføre naboen urimelige eller unød- 
vendige skader eller ulemper. Dette kan for eksempel være å lede vannet 
fra egen eiendom over til naboen.* 


4.6 Hensynet til naturmangfold 


På samme måte som plan- og bygningsloven beskriver en rekke hensyn 
som skal tas i betraktning ved beslutninger om arealdisponering, har 
naturmangfoldloven* regler som skal legges til grunn. Dette omfatter 
blant annet regler om artsforvaltning, fremmede organismer og utvalgte 
naturtyper. 

Loven har også krav om at fire prinsipper skal legges til grunn for beslut- 
ninger fra offentlige myndigheter? Disse prinsippene gjelder kunnskaps- 
grunnlaget, føre-var, samlet belastning eller sumvirkninger, miljøforringer 


65 Naturskadeloven $ 20. I NOU 2022:3 På trygg grunn - bedre håndtering av kvikkleirerisiko er 
det foreslått å videreføre dagens $ 20 som retter seg mot kommunen, i ny naturskadesikrings- 
lov $ 2, med enkelte tillegg. I ny $ 5 er det foreslått at kommunen skal få hjemmel til å pålegge 
grunneier å iverksette sikringstiltak. I ny $ 3 er det foreslått lovfeste statens ansvar for å iverksette 
krise- og hastetiltak. 

66 Forskrift om industrivern av 20. desember 2011 nr. 1434 $ 2, jf. sivilbeskyttelsesloven $ 23. 

67 Sivilbeskyttelsesloven $ 24. I NOU 2022:3 På trygg grunn — bedre håndtering av kvikkleirerisiko 
er det foreslått å lovfeste grunneiers ansvar for å sikre egen eiendom i ny naturskadesikringslov 
§ 1. I samme bestemmelse er det foreslått å innføre en plikt for grunneier til å informere kom- 
munen hvis forhold på eiendommen tilsier at det er fare for naturskader med konsekvenser på 
egen eller andres eiendom. 

68 Begrepet nabo brukes på to ulike måter i lovgivningen. Etter plan- og bygningsloven regnes eiere 
av tilgrensende eiendommer som naboer. Etter naboloven regnes en videre krets som naboer. 
Naboloven regner også de eiendommer som blir påvirket av en virksomhet eller et tiltak som 
nabo. 

69 Se fotnote 7. 

70 Naturmangfoldloven $ 7. 

betaler og miljøforsvarlige teknikker og driftsmetoder.”” Vurderingene av 
disse skal beskrives i den enkelte beslutning. Det skal forklares i den 
enkelte beslutning hvilke konkrete vurderinger som er gjort. 


Du kan finne mer om generell og spesielle kunnskapsplikter i moderne miljøretts- 


forvaltning — særlig til kunnskap om grunnvann i kap. 13. 


Du kan finne mer om krav til utredning av miljøkonsekvenser i vann i kap. 10. 


5 Ansvar og oppgaver - myndighetsfordeling 


5.1 Ansvarsbegrepet - ansvar man har, og ansvar 
man kan få 


Ansvarsbegrepet brukes i ulike betydninger. Det brukes som betegnelse 
på den faktiske omstendighet at noen syns man skal gjøre noe, eller at 
man selv har påtatt seg å gjøre noe. Det brukes også om en rettslig beslut- 
ning om at ansvar for å gjøre bestemte oppgaver, skal plasseres på et 
bestemt sted i forvaltningen. Begge disse måtene å omtale ansvar fokuse- 
rer på det ansvar man har og hvilke oppgaver som må gjøres for å ivareta 
sitt ansvar. 

Man kan også snakke om ansvar som noe man kan få hvis myndighe- 
tene ikke gjør de oppgavene de skal. I en slik sammenheng vil det nor- 
malt bli fokusert på mulige rettslige konsekvenser av at myndighetene har 
unnlatt å utføre oppgaver eller ikke gjort oppgaver på en måte som er fullt 
ut tilfredsstillende. Ofte vil det i slike sammenhenger være spørsmål om 
eventuelt erstatningsansvar. Det kan også bli spørsmål om erstatningsan- 
svar fordi beslutninger myndighetene har konsekvenser for grunneiere. 


Du kan finne mer om grunneiers rett til erstatning ved kommunal klausulering til 


drikkevann i kap. 8. 


71 Naturmangfoldloven $$ 8-12. 

5.2 Ulike måter å tildele myndigheter 


Beslutninger om hvilken myndighet som skal legges til ulike forvaltnings- 
myndigheter, kan skje direkte i lover og forskrifter. Den aktuelle lov eller 
forskrift navngir da det konkrete forvaltningsorganet i loven eller for- 
skriften. Drikkevannsforskriften” som legger myndighet til Mattilsynet, 
er et eksempel på dette. 

Som oftest skjer plassering av myndighet ved at det departementet som 
har ansvar for et område, fatter et eget vedtak om delegering av myndighet. 
Disse finnes som forskrifter på lovdata.no. I noen sammenhenger er også 
beslutningen om at et forvaltningsorgan skal ha ansvar for et område, 
resultat av stortingsproposisjoner som har vært behandlet og fått tilslut- 
ning av Stortinget. At NVE er flom- og skredmyndighet, er et eksempel 
på dette 

På flere områder er myndighet fordelt på flere forvaltningsnivåer. Dette 
gjelder for eksempel på forurensningsområdet hvor myndigheten etter 
forurensningsloven” er delt mellom riksnivå, fylkesnivå og kommunalt 
nivå. 

Tildeling av myndighet kan også skje ved at det utpekes bestemte orga- 
ner eller forvaltningsnivåer til å være myndighet på konkrete områder. 
Det er for eksempel utpekt vassdragsmyndighet, forurensningsmyndig- 
het, landbruksmyndighet, skredmyndighet og flommyndighet. 

Det er likevel ikke alltid at det er utpekt ett bestemt myndighetsorgan 
med ansvar for et område. For eksempel er det ikke utpekt noe forvalt- 
ningsorgan som har det samlede ansvaret for overvann. Det er mange for- 
valtningsmyndigheter som har ansvarsområder som omfatter overvann. 


5.3 Myndigheter kan også ha ansvar som eier 

Kommuner har en rekke ansvarsområder og mange oppgaver. Det 
er vesentlig å skille mellom kommunenes ansvar og oppgaver som 
offentlig myndighet og som eier. Kommunens oppgaver som plan- og 


72 Se fotnote 61. 
73 Se St.prp. nr. 1 (2008-2009 og St.meld. nr. 22 (2007-2008). 
74 Lov om vern mot forurensninger og om avfall av 13. mars 1981 nr. 6 $ 81. 

byggesaksmyndighet, vassdragsmyndighet og forurensningsmyndighet 
er eksempler på ulike kommunale myndighetsområder. Når kommunen 
er eier av vann- og avløpsanlegg eller er eier av vei, har kommunen ansvar 
og oppgaver i egenskap av å være eier. Kommunen har da i utgangspunk- 
tet de samme rettighetene og pliktene som enhver annen offentlig eller 
privat eier. 

Som eier vil kommunen lage vilkår for tilknytning til kommunens 
anlegg. Disse vil regulere en rekke forhold. Abonnentens plikt til å betale 
gebyr og kommunens plikt til å vedlikehold av anlegget er sentrale plikter 


i denne sammenheng. 


Du kan finne mer om kommunens krav og vilkår knyttet til vann og avløp - 


eierrådighet eller myndighetsutøvelse i kap. 5. 


5.4 Samarbeid og samordning 

Det brukes ulike begreper om hvordan myndighetene skal jobbe sammen 
for å løse felles utfordringer. Det er i stadig stigende grad forventninger 
i samfunnet til at forvaltningsorganer samarbeider og samordner sin 
myndighetsutøvelse. Dette gjelder både på samme forvaltningsnivå og på 
tvers av forvaltningsnivåer. 

Samarbeid og samordning kan betegne faktisk og pålagt koordinering 
av myndighet de ulike forvaltningsmyndighetene er tillagt. Slik koordi- 
nering kan ha form av informasjonsdeling eller dialog om felles utfordrin- 
ger. Koordinering kan også ha form av at et forvaltningsorgan tilpasser 
bruken av egne virkemidler til andre forvaltningsorganer. Motivet kan 
være å unngå motstridende virkemiddelbruk. Motivet kan også være å 
sørge for at de virkemidler som brukes overfor bestemte folk eller foretak, 
ikke samlet sett blir uforholdsmessig strenge. 

Lovreguleringen av samarbeid og samordning varierer. Plan- og byg- 
ningsloven gir en generell forventning om samordning av oppgaver 
mellom statlige, regionale og kommunale oppgaver”? Vannforskriften 
har en rekke bestemmelser om samarbeid og samordning mellom ulike 


75 Plan- og bygningsloven $ 1-1 annet ledd. 

forvaltningsnivaer’® Forskriften om kommunal beredskapsplikt har 
bestemmelser om samarbeid mellom kommuner” Akvakulturloven har 
både bestemmelser som setter krav til at tillatelse etter loven først kan 
gis etter at konkret oppregnete tillatelser etter andre lover er gitt og krav 
til samordnet soknadsbehandling.” En annen variant av samordning av 
tillatelser finnes i vannressursloven. Den gir adgang til å beslutte i kon- 
krete saker at konsesjon etter vannressursloven ikke trengs for nærmere 
angitte tillatelser etter andre lover.” 


6 Om NVEs arbeid med vann 


NVEs arbeid med vann er knyttet til tre hovedområder: 


e vassdrag og grunnvann 
e naturfare 
e overvann 


I tillegg formidler NVE kunnskap på en rekke ulike måter. Dette har 
betydning ut over det enkelte av de tre hovedområder. Dette behandles 
derfor først. 


6.1 Kunnskap 

NVE er nasjonal faginstitusjon for hydrologi og formidler hydrologiske 
data om for eksempel vannstand, vannføring, og grunnvannsnivå. Dette 
gjelder både historiske og hydrologiske sanntidsdata. NV Es hydrologiske 
data er fritt tilgjengelige. NVE formidler også kunnskap om hydrologi, 
inkludert urbanhydrologi. Kunnskapen er basert på ulike analyser og 
forvaltningsrettet forskning- og utvikling. 


76 Vannforskriften kap. 4. 

77 Forskriften om kommunal beredskapsplikt av 22. august 2009 nr. 879 § 5. 
78 Akvakulturloven $ 6. 

79  Vannressursloven $ 20. 

NVE bidrar videre med kunnskap gjennom diverse karttjenester. Disse 
finnes på nve.no og inkluderer portalen www.senorge.no. Karttjenestene 
omfatter blant annet en rekke temakart om.* 


- Vann: hydrologiske data om for eksempel vannføring, markvann og 
grunnvann, egenskaper ved nedbørfelt, innsjøer, elvenett, tverrpro- 
fil for elver og vannforekomster 

- Vernogsikring: verneplanivassdrag, kulturminner og sikringstiltak 

- Fare: Aktsomhetsomrader for flom, jord- og flomskred, og fareso- 
ner for flom og flomhendelser 


NVE formidler kunnskap om vann og urbanhydrologi på sine nettsider, 
på fagportaler som www.klimaservicesenter.no og www.xgeo.no, gjen- 
nom foredrag og vitenskapelige og populærvitenskapelige publikasjoner 
og rapporter. Dette inkluderer veiledere og håndbøker: 


- «Vassdragshandboka» gir en innføring i innføring i ulike vass- 
dragsrelaterte utfordringer. 

- «Sikringshandboka» gir en innføring i arbeid med sikringstiltak, se 
punkt 6.3.1 nedenfor. 


NVE formidler informasjon om ulike typer temaer som kan ha betydning 
for vannforsyning og vannhåndtering. På www.varsom.no kan du blant 
annet finne statusrapporter om grunnvann og vintertørke i vassdrag. På 
NVEs hjemmeside kan du også finne informasjon om urbanhydrologi. 
NVE bistår også kommuner og samfunnet med å fremskaffe kunn- 
skap gjennom kartlegging av ulike former for naturfarer. På overordnet 
nivå finnes landsdekkende aktsomhetskart. Aktsomhetskart for flom 
viser områder som kan være utsatt for flomfare. I disse områdene må den 
reelle flomfaren utredes nærmere dersom det er aktuelt med nye byg- 
getiltak. NVE har pr. oktober 2022 utarbeidet 145 faresonekart for flom, 
såkalte flomsonekart. De viser hvilke områder som vil bli oversvømt ved 


80 NVEs karttjenester omfatter også temakart for skredfare. 

flommer av ulik størrelse. Klimaendringer er ventet å føre til flere og 
større regnflommer.* 

Kartlegging skjer i områder med eksisterende bebyggelse der natur- 
gitte forhold medfører størst risiko. Kartlegging i statlig regi fritar ikke 
kommuner fra ansvaret for kartlegging etter plan- og bygningsloven og 
sivilbeskyttelsesloven.” Det fritar heller ikke tiltakshavere fra ansvaret 
de har for å sørge for å utrede naturfare og dokumentere tilstrekkelig 
sikkerhet før ny utbygging. 

Kommunene kan søke NVE om tilskudd til kartlegging av kritiske 
punkter i bekker og bratte vassdrag, faresonekartlegging av flom, fare- 
sonekartlegging av skred i bratt terreng og detaljutredning av kartlagte 
kvikkleiresoner.” NVE prioriterer søknader ut fra risiko. Mer informa- 
sjon finnes på NVEs hjemmeside. Tilskudd er avhengig av bevilgning 
over statsbudsjettet. 


6.2 Vassdrag og grunnvann 


NVEs arbeid med vassdragsforvaltning omfatter i hovedsak tre oppgaver: 


e overvåking 
e konsesjon 


e oppfølging 


6.2.1 Overvåking av tilstanden 

Som vassdragsmyndighet overvåker og analyserer NVE tilstand og 
utvikling av ulike elementer i vannets kretsløp, for eksempel vannfø- 
ring, grunnvannivåer og snømengder. Basert på innsamlede data fra 
Meteorologisk institutt og NVE, viser kartverktøyet www.senorge.no 
daglig oppdaterte kart over snø-, vær- og vannforhold for Norge fra 1958- 
d.d og prognoser 10 dager frem i tid. 


81 I flomsonekart som er utarbeidet etter 2012, finnes også flomsoner for 200-årsflommen i år 2100. 
Dette gjelder kun i vassdrag der klimafremskrivinger gir en forventet økning i vannføringen på 
mer enn 20 % frem mot slutten av dette århundret. 

82 Meld.St. nr. 10 (2016-2017) Risiko i et trygt samfunn - samfunnssikkerhet. 

83 Forskrift 29. juni 2022 nr. 1237 om tilskudd til flom og skredforebygging og miljøtiltak i vassdrag 
(forskrift om naturfaretilskudd $ 4 (1) bokstav d. Se også $ 4 (4) og (5). 

6.2.2 Konsesjonsvedtak 

NVE er også konsesjonsmyndighet etter vannressursloven. Denne loven 
inneholder krav til å ha konsesjon til vannuttak, grunnvannuttak, byg- 
ging av småkraftverk, andre vassdragstiltak og nedlegging av vassdrags- 
tiltak. Grensen for konsesjonsplikten er knyttet til hvilke virkninger 
vassdragstiltaket har. Konsesjoner til stor vannkraftutbygging omfattes 
ikke av vannressursloven, men gis etter vassdragsreguleringsloven.** 


6.2.3 Oppfølging av fastsatte krav eller interesser omfattet 
av NVEs saksområder 

NVE følger også opp kravene etter vannressurslovgivningen. I tillegg til 

vannressursloven, er særlig damsikkerhetsforskriften,” internkontroll- 

forskriften etter vassdragslovgivningen** og forskriften om kommunalt 

tilsyn med sikringstiltak og miljøtiltak” sentrale. Krav kan også være 

fastsatt i konsesjoner og andre vedtak. 

Et vesentlig element i NVEs oppfølging er å informere og veilede om 
hvilke krav som gjelder etter lov, forskrifter eller vedtak. Dette gjøres i 
hovedsak gjennom generelle veiledere. 

Oppfølging fra NVEs side skjer også i tilfeller der allmenne interesser 
i vassdrag og grunnvann ikke blir tilstrekkelig hensyntatt i arealplaner. 
Planer som åpner for tiltak som vil være i strid med vannressurslovens 
bestemmelser eller forskrift om rikspolitiske retningslinjer for vernede 
vassdrag, kan gi grunnlag for innsigelse fra NVE.” De fleste tilfellene 
NVE fremmer innsigelse, gjelder manglende eller mangelfull utred- 
ning av fare. I noen tilfeller fremmer NVE også innsigelse fordi innhol- 
det i arealplanen er i konflikt med nasjonale eller vesentlige regionale 


84 Lov om regulering og kraftutbygging i vassdrag (vassdragsreguleringsloven) av 14. desember 
1917 nr. 17. 

85 Forskrift om sikkerhet ved vassdragsanlegg (damsikkerhetsforskriften) av 18. desember 2009 
nr. 1600. 

86 Forskrift om internkontroll etter vassdragslovgivningen (IK-vassdrag) av 28. oktober 2011 
nr. 1058. 

87 Forskrift om kommunalt tilsyn med anlegg for sikring mot flom, erosjon og skred og anlegg for 
å bedre vassdragsmiljøet av 17. juni 2005 nr. 655. 

88 Plan- og bygningsloven $ 5-4 og NVE veileder 2/2017 om nasjonale og vesentlige regionale 
interesser innen NVEs saksområder i arealplanlegging. 

interesser innenfor NVEs saksområder.” Dette kan for eksempel være 
når en arealplan åpner for økt tilførsel av vann til et vassdrag som del 
av overvannshåndtering, og dette vurderes å medføre økte flomproble- 
mer og oversvømmelse nedstrøms. Et annet eksempel er at planen åpner 
for tiltak uten å beskrive virkningene som har betydning for å ta stilling 
til om tiltaket er konsesjonspliktig etter vannressursloven eller om den 
alminnelige aktsomhetsplikten er oppfylt. 

NVE følger også opp krav ved ulike typer godkjenningsvedtak. For 
eksempel detaljplan for inntaksdam for settefiskanlegg. 

Videre kan NVE gi bistand til miljøtiltak i vassdrag der det er utført 
tiltak som har forringet miljøkvalitetene i vassdraget, se punkt 6.3.1. 

I tillegg er NVE tilsynsmyndighet og fører kontroll med etterlevelsen 
av kravene etter vassdragslovgivningen. NVEs kontrollvirksomhet bru- 
ker ulike kontrollmetoder som for eksempel revisjoner, inspeksjoner 
eller dokumentkontroll. NVEs miljøtilsyn følger opp at for eksempel set- 
tefiskanlegg ikke tar ut for mye vann, og at kraftverkseiere slipper nok 
vann til å oppfylle krav til minstevannføring pålagt i konsesjoner. NVEs 
damtilsyn følger blant annet opp kravene i damsikkerhetsforskriften** 
om blant annet at det skal utføres flomberegninger for dimensjonering av 
nye kraftverksdammer og ved ombygging av eksisterende dammer. 


6.3 Flom” 


NVE er flommyndighet med ansvar for statlige forvaltningsoppgaver på 
dette området.” I tillegg til kunnskapsformidling, omfatter NVEs arbeid 
som flommyndighet: 


e forebygging 
e håndtering 


89 Se fotnote 88. 

90 Se fotnote 85. 

91 I punkt 6.3 fokuseres det på NVEs arbeid med flom. NVEs arbeid med skred nevnes kun enkelte 
steder. 

92 Fra 2009 er NVE også skredmyndighet. 


GENERELT OM VANN OG JUSS 


6.3.1 Bidra til forebygging av flomulykker 
Arealplanlegging 
NVE gir faglig bistand til kommunenes arealplanlegging i form av: 


- Generell informasjon/veiledning 
- Faglige råd i konkrete saker 


Bistanden gjelder fagområder som hører under NVEs saksområder. Dette 
omfatter blant annet vassdragstiltak, overvann” og flom- og skredfare. 
På disse områdene har NVE utarbeidet en rekke veiledere som finnes på 
NVEs hjemmeside. 

NVEs bistand skal bidra til at temaer og krav omfattet av NVEs for- 
valtningsområder, blir ivaretatt i arealplanleggingen. Den statlige bistan- 
den fritar imidlertid ikke kommunene fra sitt ansvar for planbehandling 
eller byggesaksbehandling. Realiseringen av reguleringsplaner i bygge- 
saker og gjennomføring av byggetiltak som er unntatt søknadsplikt, er 
kommunens og tiltakshavers ansvar. NVE har ingen formell rolle i byg- 
gesaksbehandlingen, men skal gis mulighet til å uttale i dispensasjonssa- 
ker når NVEs saksområder er direkte berørt. 

Der temaer som flomfare og erosjonsfare ikke blir tilstrekkelig hen- 
syntatt i arealplaner, kan NVE fremme innsigelse, se punkt 6.2.3. Dette 
gjelder for eksempel hvis en arealplan åpner for utbygging i et område 
med større flomfare enn kravene i TEK17 tillater. 


Sikringstiltak 
NVE bistår også kommunene med ulike former for sikringstiltak.” Dette 
kan for eksempel være flomvoller, skredvoller eller plastring av elveløp 
mot erosjon. 

NVE gir ikke bistand til sikring av ny utbygging. NVE kan gi bistand 
til sikring av eksisterende bebyggelse på to måter: 


93 Se punkt 6.4 om NVEs arbeid med overvann. 
94 Se punkt 4.5 om kommunens ansvar og om grunneiers ansvar for egenbeskyttelse. 

- Som et økonomisk tilskudd til kommunen og slik at det er kom- 
munen som står for utredning, planlegging og gjennomføring av 
sikringstiltaket 

- Som bistand til kommunen slik at det er NVE som står for utred- 


ning, planlegging og gjennomføring på vegne av kommunen 


Det er i første rekke kommunen som kan få tilskudd/bistand.”» Det kan 
blant annet gis tilskudd til fysiske tiltak.” Det kan ikke gis tilskudd til 
tiltak som allerede er gjennomført.” Det kan heller ikke gis tilskudd til 
sikring mot flomfare for private og kommunale vann-, avløps- og over- 
vannsrør og kulverter eller afre som skyldes terrenginngrep og infra- 
struktur som tiltakshaver eller eier har ansvar for. Søknadsfrister og 
krav til søknader er fastsatt i forskriften om naturfaretilskudd. Nærmere 
informasjon om søknadsprosess finnes på NVEs hjemmeside. NVE prio- 
riterer søknader innenfor de årlige bevilgningene over statsbudsjettet og 
ut fra vurdering av kostnad opp mot opp mot samfunnsøkonomisk nytte, 
primært i form av redusert risiko. 

Ved begge former for bistand, er hovedregelen at NVE dekker inntil 
80 % av kostnadene for sikringstiltaket. Kommunen må som hovedregel 
betale en egenandel på 20 % (distriktsandelen). Kommunen kan vide- 
reføre kostnadsansvaret for denne egenandelen til grunneier ved avtale 
eller pålegg.” 

På NVEs hjemmeside finnes også en digital veileder om sikringstiltak 
«Sikringshåndboka». Den gir veiledning om planlegging, prosjektering, 
utførelse og forvaltning, drift og vedlikehold av sikringstiltak. 


Overvåking og varsling 

Som vassdragsmyndighet overvåker og analyserer NVE tilstand og 
utvikling av vannføring i elver, markfuktighet, grunnvannsnivåer 
og snøforholdene. Slike hydrologiske data danner, sammen med vær- 
data og værprognoser fra Meteorologisk institutt, grunnlaget for 


95 Forskrift om naturfaretilskudd $ 3. 

96 Forskrift om naturfaretilskudd § 4 (1) bokstav a. 
97 Forskrift om naturfaretilskudd $ 4 (2) bokstav a. 
98 Forskrift om naturfaretilskudd $ 4 (2) bokstav d. 
99 —Naturskadeloven $ 24. 

naturfarevarsler. Varslene leveres gjennom nettstedet www.varsom.no.!* 
Man kan abonnere på varslene. Varsler omfatter blant annet flomfare, 
isforhold, regn og styrtregn.'* 

Flom- og jordskredvarslene er basert på en skala i fire trinn for akt- 
somhet (grønt, gult, oransje og rødt), for hele landet. Aktsomhetsnivået 
sier noe om hvilken grad av aktsomhet eller oppmerksomhet varsel- 
mottaker bør ha og hvilke tiltak man kan gjøre for å forebygge skader. 
Snøskredvarslingen angir hvor stor fare det for snøskred ved å bruke 
både farge og tallene fra 1 til 5 som er den høyeste faregraden. 

Varslene er basert på observasjoner og prognoser. Det er altså viktig å 
ta hensyn til at varslene er vurderinger og ikke en fasit. Varslene er regi- 
onale. Selv om det kan søkes på den enkelte kommune, kan forholdene 
avvike fra det som er varslet. 


6.3.2 Håndtering når det har oppstått en krise- eller 
beredskapssituasjon 

Når det har oppstått en krise- eller beredskapssituasjon, kan NVE bistå 

kommune og politi som beredskapsansvarlige på lokalt nivå. NVE kan 

også bistå statsforvalteren på regionalt nivå. 

NVE kan for det første gi faglige råd om hvordan for eksempel en flom- 
situasjon forventes å utvikle seg eller om et område som er truet av flom 
vurderes som trygt å ferdes i. Det er de beredskapsansvarlige lokalt eller 
regionalt som tar beslutninger for eksempel i tilknytning til evakuering. 

NVE kan for det andre bidra med ressurser til fysiske tiltak (krisetil- 
tak) i forbindelse med flomhendelser. Dette kan være med egne maskiner 
og mannskap eller ved innleie av eksterne entreprenører. 


6.4 Overvann 


6.4.1 Om overvann 
Både flom i vassdrag og overvann starter med regn og/eller snøs- 
melting. Nedbør overføres til vassdragene via infiltrasjon gjennom 


100 Tjenesten leveres i samarbeid med Meteorologisk institutt og Statens vegvesen. 
101 Varslene oppdateres daglig. Isvarslingen gjelder for et noe lengre tidsrom. 

markvannsonen til grunnvannet og videre ut i elver og innsjøer, se om 
vannets kretsløp i punkt 2.2 ovenfor. 

Hva som regnes som vassdrag, er definert i vannressursloven.'* 

Hva som regnes som overvann, er foreløpig ikke definert i lovgivnin- 
gen. NVE benytter den definisjon av overvann som er foreslått i foru- 
rensningsloven $ 21: Vann som renner av på overflaten som følge av regn 
og smeltevann.'* 

Overvann oppstår når nedbøren renner av på vannmettede eller tette 
overflater. Overflateavrenning blir påvirket av nedbørintensitet, terreng- 
helling, grunnforhold, grunnvannsnivå, arealbruk, vegetasjonsdekket og 
initialtilstand.*** Overvann kan føre til oversvømmelser og skade i områ- 
der der det ikke er vassdrag (elver og bekker), men kan også bidra til å øke 
flommen i elver og bekker. 


6.4.2 NVEs oppgaver knyttet til overvann 

Som en utvidelse av NVEs fagområde og arbeid som vassdragsmyndig- 
het, har NVE fått utvidet sine oppgaver knyttet til overvann.” NVE skal 
bistå kommunen med å forebygge skader fra overvann gjennom: 


- kunnskap om avrenning i tettbygde strøk (urbanhydrologi) og 
- veiledning til kommunenes arealplanlegging. 


I punkt 6.1 er det omtalt at NVE også formidler kunnskap om 
urbanhydrologi. 

I punkt 6.3.1 er NVEs faglige bistand til kommunenes arealplanlegging 
for å forebygge skader fra flom og skred beskrevet. Bistanden når det gjel- 
der overvann, skjer etter de samme prinsippene som bistanden til fore- 
bygging av flom og skred. Punkt 6.4.3 gir en generell oversikt over NVEs 
bistand til kommunenes arealplanlegging for temaet overvann. 


102 Se kap. 2 om vannressursloven. 

103 Forslag til endringer i forurensningsloven og avløpsanleggslova ble sendt på høring fra 
Miljødirektoratet 2.3.2020. 

104 Tilstanden i bakken når hendingen starter. Om jorden er vannmettet eller frossen, har stor 
betydning. 

105 Se Prop. 1 S (2018-2019) - Olje- og energidepartementet. 

NVEs bistand gjelder problemer på grunn av de vannmengdene over- 
vann fører med seg og ikke mulig forurensning fra overvann. 


6.4.3 Bidra til å forebygge skader fra overvann 
Som planmyndighet har kommunene også ansvar for overvannshåndte- 
ring. På tilsvarende måte som for flom og skred, vil ikke NVEs bistand 
når det gjelder overvann endre kommunenes ansvar som planmyndig- 
het, byggesaksmyndighet og lokal beredskapsmyndighet. 

En anbefaling fra overvannsutvalget var å følge den såkalte tretrinns- 
strategi for håndtering av overvann. Tretrinnstrategien innebærer at 
overvann skal håndteres etter følgende retningslinjer: 


- infiltrere 
- fordroye 
- trygge flomveier 


Senere er det også anbefalt et «trinn o»: planlegging, og et «trinn 4»: vass- 
drag og «trinn 5»: sjø. Hensikten har vært å inkludere både planlegging 
og sikker avledning av overvannet hele veien fra regn/snøsmelting og ut 
i sjøen for å redusere skadeomfanget mest mulig. Å legge en strategi for 
håndtering til grunn i arealplanlegging, har en klar forebyggende effekt 
mot overvannsskader. NVE legger strategien til grunn i arbeidet med 
overvann. 

For å forebygge mot skader fra overvann legger NVE videre til grunn at 
det er vesentlig å ta tilstrekkelig hensyn til klimaendringer også i arbeidet 
med overvann. Kommunene må i sin arealplanlegging vurdere hvilken 
betydning klimaendringer har for overvann. Den statlige planretnings- 
linjen for blant annet klimatilpasning'” innebærer at det skal legges høye 
klimafremskrivninger til grunn. I de såkalte klimaprofilene fra Norsk 
Klimaservicesenters er klimapåslag for ekstremnedbør beskrevet på fyl- 
kesnivå. Disse kan brukes som utgangspunkt. 


106 NOU 2015:16 Overvann i byer og tettsteder - Som problem og ressurs. 
107 Se fotnote 19. 

NVEs faglige bistand til kommunenes arealplanlegging når det gjelder 
overvann, omfatter utarbeiding av veiledere og råd i konkrete saker. Som 
generell veiledning, har NVE utarbeidet en veileder for håndtering av 
overvann på arealplaner." 

For kommunen kan det i arealplanarbeid være grunn til å være særlig 
oppmerksom på områder med endrete avrenningsforhold. Dette kan for 
eksempel være resultat av fortetting, ny infrastruktur og klimaendringer. 
Overvannsutvalget anbefalte at det i TEK17 ble definert tilsvarende sik- 
kerhetskrav for overvann som for flom. Forslag til endring i TEK17 på 
dette området har vært på høring, men er pr. oktober 2022 ikke vedtatt. 


6.4.4 Tilføring av vann til et vassdrag 

For å regulere hvor store vannmengder som tilføres et vassdrag ved ny 
utbygging, kan kommunene stille krav gjennom generelle bestemmelser 
i arealplan. Hvis kommunen ikke har vedtatt planbestemmelser for 
overvannshåndtering, er kommunens mulighet til å ta opp overvanns- 
håndtering i byggesaken begrenset til å kontrollere om avledning av 
grunn- og overvann er sikret." 


Kilder 
Lover og forskrifter 


Lov 14. desember 1917 nr. 17 om regulering og kraftutbygging i vassdrag 
(vassdragsreguleringsloven). 

Lov 21. juni 1963 nr. 23 om vegar (veglova). 

Lov 10. februar 1967 om behandlingsmåten i forvaltningssaker (forvaltningsloven). 

Lov 13. mars 1981 nr. 6 om vern mot forurensninger og om avfall 
(forurensningsloven). 

Lov 16. juni 1989 nr. 70 om naturskadeforsikring. 

Lov 11. juni 1993 nr. 100 om anlegg og drift av jernbane, herunder sporvei, 
tunnelbane og forstadsbane m.m. (jernbaneloven). 

Lov 25. mars 1994 nr. 7 om sikring mot naturskader. 


Lov 12. mai 1995 nr. 23 om jord (jordlova). 


108 NVE veileder 4/2022 Rettleiar for handtering av overvatn i arealplanar. 
109 Plan- og bygningsloven $ 11-9 nr. 3. 
110 Plan- og bygningsloven $ 27-2. 

Om vannressurslovens betydning 
for bruk og forvaltning av 
vassdrag, grunnvann og overvann 


Anne Rogstad 
NVE 


Abstract: The Norwegian Water Resources Act is the general law for water and 
applies to watercourses and ground water. The Water Resources Act is based on the 
premise that water is a natural resource and the principle of ensuring sustainability 
of this natural resource. The act is an environmental law and a business law, as well 
as an emergency preparedness law. It is based on a balance between private law and 
public law considerations. 

An important element is the general provisions regulating use and management of 
water resources, which include provisions regarding the duty of care, minimum water 
flow, the flow of water in a watercourse, restoration of watercourse routes, restoration 
of closed watercourses, ground infiltration, and quality goals. Furthermore, the act 
includes provisions regarding water abstraction from landowners, other uses of water- 
courses, and the licensing scheme. It’s provisions on protection include protected water- 
courses, national salmon watercourses, and vegetation along watercourse shorelines. 


Keywords: water resources, use and management of water, watercourse protection, 
groundwater, surface water 


1 Vannressursloven - en ressurslov, miljølov, 
næringslov og beredskapslov 


11 Den generelle loven for vann som naturressurs 


Formålet med dette kapittelet om vannressursloven er å gi en innføring 


i hva loven regulerer og en oversikt over innholdet i de mest sentrale 


lovbestemmelsene. 


Sitering: Rogstad, A. (2022). Om vannressurslovens betydning for bruk og forvaltning av vassdrag, 
grunnvann og overvann. I S. Taubøll (red.), Vann, juss og samfunn - Rettigheter og regulering i utvikling 


(Kap. 2, s. 47-74). Cappelen Damm Akademisk. https://doi.org/10.23865/noasp.176.ch2 
Lisens: CC-BY 4.0 

Innledningsvis gis en presentasjon av vannressursloven og en oversikt 
over forholdet til annen sentral lovgivning. I punkt 2 presenteres noen 
sentrale begreper som er viktige for tolkningen av lovens bestemmel- 
ser. I gjennomgangen av lovens mest sentrale bestemmelser skilles det 
i punkt 3 og 4 mellom bruk og forvaltning av vassdrag og grunnvann. 
Videre behandles ulike vernebestemmelser i punkt 5. I punkt 6 gjennom- 
gås virkemidler for å sikre etterlevelse av vannressursloven. 

Vannressursloven er den generelle loven for vann." Loven regulerer 
bruk og forvaltning av vassdrag og grunnvann. 

Loven tar utgangspunkt i at vann er en naturressurs, og kan derfor 
betegnes som en ressurslov. Dette skiller den både fra plan- og bygnings- 
loven og sektorlover, som for eksempel energiloven eller akvakulturloven, 
som kun regulerer bestemte næringer. 

Videre tar vannressursloven utgangspunkt i prinsippet om å sikre 
bærekraftig utvikling av vann som naturressurs. Lovens miljøforvalt- 
ningsperspektiv kommer særlig til uttrykk i formålsbestemmelsen og 
bestemmelsen om forvalteransvaret. 

Vannressursloven bruker konsesjonsordningen som virkemiddel for å 
sikre styring og kontroll med tiltak i vassdrag. Dette gjelder for eksempel 
næringer som vannkraftutbygging eller grusuttak. 

Flere bestemmelser i loven er begrunnet i beredskapshensyn og sikring 
mot fare for å beskytte folk, miljø og eiendom. Dette gjelder blant annet 
bestemmelsen om vedlikeholdsplikt. 

Vannressursloven sier noe om hvem som har rettigheter til bruk av 
vann, til hva slags bruk og regulerer hvilke betingelser myndighetene kan 
sette. De viktigste lovbestemmelsene er aktsomhetsplikten, konsesjons- 
ordningen og muligheten for samordning av krav til myndighetstillatelser. 

Mer informasjon om vannressursloven finnes i veileder fra Norges 
vassdrags- og energidirektorat (NVE): og i veileder fra statsforvalteren.* 


1 Lov om vassdrag og grunnvann (vannressursloven) av 24. november 2000 nr. 82. 

2 Disse begrepene er nærmere definert i loven, se punkt 2. 

3 NVE veileder 1/2021 om vannressursloven og NVEs behandling av vassdrags- og 
grunnvannstiltak. 

4 «Inngrep i vatn og vassdrag - ei rettleiing». Finnes på hjemmesiden til Statsforvalteren i 
Rogaland. 

Det finnes også juridisk litteratur som behandler vannressursloven og 
omtaler utvalgte emner som reguleres av loven. 


1.2 Forholdet til annen lovgivning 


Forholdet mellom vannressursloven og plan- og bygningsloven bygger på 
at konsesjoner til anlegg for produksjon av energi etter vannressursloven 
både regulerer arealplanlegging og gir myndighetstillatelse til vassdrags- 
tiltak.* Selv om det er vedtatt en arealplan etter plan- og bygningsloven, 
vil konsesjonspliktige tiltak trenge konsesjon etter vannressursloven. 
Samordningsbestemmelsen i vannressursloven åpner for at vassdrags- 
myndigheten kan bestemme at tillatelser etter nærmere opplistet annet 
lovverk kan erstatte konsesjon etter vannressursloven.” Dette gjelder for 
eksempel konsesjonspliktige tiltak som er tillatt i reguleringsplaner.* 
Reguleringsplaner kan likevel ikke fastsette bestemmelser om vann- 
stand eller vannføring. Hvis det er behov for slike, må tiltaket behand- 
les etter vannressursloven. I tillegg er det etter plan- og bygningsloven 
bestemt at tiltak som anses tilfredsstillende behandlet etter nærmere 
opplistede andre lover, ikke trenger byggetillatelse. Dette gjelder blant 
annet vannkraftanlegg og andre vassdragstiltak med konsesjon etter 
vannressursloven.? 


5 Thor Falkanger og Kjell Haagensen (red.), Vassdrags- og energirett, Universitetsforlaget 2002, 
se særlig kap. II (s. 64-137); Inge Lorange Backer, Innføring i naturressurs- og miljørett, 5. utg., 
Gyldendal Akademisk 2012, kap. XIII (s. 285-303); Guttorm Jacobsen, Vann- og avløpsrett, Norsk 
Vann 2010, se særlig kap. 2.6, 3.7 og 3.12; Hans Chr. Bugge, Lærebok i miljøforvaltningsrett, 5. utg., 
Universitetsforlaget 2019, kap. 10, på s. 335-360; Gunnhild Storbekkrønning Solli, Ute av syne, 
ute av sinn — om rettigheter til og forvaltning av grunnvann i norsk rett, Karnov Group 2021. 

6 Lov 27. juni 2008 nr. 71 om planlegging og byggesaksbehandling (plan- og bygningsloven) $ 12-1 
tredje ledd. Konsesjoner etter vannressursloven kan imidlertid ikke være i strid med kommune- 
planen, se $ 1-6 annet ledd, jf. $ 12-1 tredje ledd. 

7 — Vannressursloven $ 20. Se punkt 3.7. 

8  Vannressursloven $ 20 bokstav d. 

9 Forskrift 26. mars 2010 nr. 488 om byggesak (byggesaksforskriften) $ 4-3 første ledd bokstav b. 
Bestemmelsene i plan- og bygningsloven om tekniske krav etter $ 28-5 og krav til produkter til 
byggverk etter 29-7 gjelder likevel så langt de passer. 

Noen lover gjelder bestemte typer næringsområder og inneholder 
egne bestemmelser om forholdet til vannressursloven. Dette gjel- 
der for eksempel lakse- og innlandsfiskeloven,'* akvakulturloven” og 
jordloven.” 

Når det gjelder bruk av vann til kraftproduksjon over 40 GWh, regule- 
res utbygging av stor vannkraft hovedsakelig av vassdragsreguleringslo- 
ven.” Konsesjoner til små kraftverk gis etter vannressursloven." 

Vannressursloven har ikke en særskilt bestemmelse om forholdet til 
forurensningsloven.” Det er likevel bestemt i loven at påvirkning eller 
forringelse av vannkvalitet som resultat av forurensning, reguleres av 
forurensningsloven.** 

Vannressursloven sier at naboloven” i utgangspunktet gjelder paral- 
lelt med vannressursloven."* Dette betyr at rent privatrettslige tvister som 
ikke samtidig har en klar betydning for allmenne interesser, kan avgjøres 
etter både naboloven og vannressursloven. 

Naturmangfoldloven er en sektorovergripende lov. Den gjelder derfor 
også for saker etter vannressursloven, selv om dette ikke står uttrykkelig 
i denne loven. 


1.3 Offentligrettslig styring/kontroll og 
privatrettslige rettigheter 


Vannressursloven er bygget på en avveining av privatrettslige og offent- 
ligrettslige hensyn. 


10 Lov 15. mai 1992 nr. 47 om laksefisk og innlandsfisk mv. (lakse- og innlandsfiskloven) $ 7 femte 
ledd. 

11 Lov17 juni 2005 nr. 79 om akvakultur (akvakulturloven) $ 6 første ledd d. 

12 Lov 23. desember 1995 nr. 23 om jord (jordlova) $ 2 tredje ledd. 

13 +Vannressursloven $ 19. Noen av vannressurslovens regler gjelder også for kraftverk over 
40 GWh. 

14 Se punkt 1.4 om myndighetsfordelingen når det gjelder mindre vannkraftsaker under 1 MW. 

15 Lov 13. mars 1981 nr. 6 om vern mot forurensninger og om avfall (forurensningsloven). 

16 Vannressursloven $ 3 første ledd bokstav a og vannressursloven $ 9 annet ledd. 

17 — Lov 16. juni 1961 nr. 15 om rettshøve mellom grannar (grannelova). 

18 —Vannressursloven $ 6. 

Loven er basert på at grunneier har privat eiendomsrett til grunnen 
vannet i et vassdrag renner over.” Selve vannet i vassdragene er det ingen 
som har privat eiendomsrett til.*° Vannressursloven har også betydning 
for andre private interesser, som for eksempel naboer og andre som har 
rettigheter til andres eiendom. 

Det samfunnsmessige behovet for offentligrettslig styring og kontroll 
på bruk og forvaltning av vann ivaretas blant annet av generelle regler om 
for eksempel aktsomhetsplikt, og av reglene om konsesjon. 

Balansen mellom hensynet til fellesskapet og til den enkelte kommer 
også til uttrykk i loven ved at flere bestemmelser viser til at det skal tas hen- 
syn til allmenne og private interesser. Private interesser er interesser som 
bare gjelder en enkelt eller et begrenset antall personer. Hvis det derimot 
gjelder interessene til et større eller ukjent antall personer, regnes dette 
å ha en samfunnsmessig betydning og representere allmenne interesser. 
I noen tilfeller kan private interesser likevel være så vesentlige at de har 
samfunnsmessig betydning og derfor regnes som allmenne interesser. 
Dette kan for eksempel være tilfelle for drikkevannsforsyning til hus- 
holdninger. De allmenne interessene kan også være hensyn av generell 
samfunnsmessig interesse uten kobling til konkrete personer. Begrepet 
allmenne interesser tolkes vidt, og omfatter en lang rekke temaer som for 
eksempel naturmangfold, friluftsliv, landskap, næringsliv, lokalsamfunn, 
jordvern, reindrift, kultur og allmenn ferdsel. 

Vurdering av vassdragstiltak etter vannressursloven vil dreie seg blant 
annet om hvilke virkninger vassdragstiltaket har i vassdraget, om den 
vassdragstekniske løsningen er akseptabel, og om det er tilfredsstillende 
sikkerhet når det gjelder flom og skred. Hvis vann ledes ut i terrenget, 
vil det vurderes om vassdraget er i stand til å ta imot den aktuelle vann- 
mengden. Videre er det sentralt at kommunenes arealplanlegging gir til- 
strekkelig plass for vannet. Dette er viktig for å unngå vannskader. 


19 —Vannressursloven $ 13 første ledd. Hvem som er eier av den grunn vassdraget dekker, reguleres 
av lov 15. mars 1940 nr. 3 om vassdragene eller av avtaler. 

20 Grunneier har derimot privat eiendomsrett til grunnvannet. At grunneier ikke har eiendomsrett 
til selve vannet, er fastslått av Høyesterett i Rt. 1922 s 489. Dette er også bekreftet i nyere rett- 
spraksis, se Rt. 2011 s. 780, hvor Høyesterett viser til at det følger forutsetningsvis av vannres- 
sursloven at vann som flytende substans ikke er underlagt eiendomsrett i fri tilstand. 

1.4 Vassdragsmyndighet 


Myndigheten til å være vassdragsmyndighet etter vannressursloven er 
tildelt Olje- og energidepartementet og ulike etater.” I de fleste tilfeller 
er det Norges vassdrags- og energidirektorat og Olje- og energideparte- 
mentet som er vassdragsmyndighet. Det er imidlertid flere andre etater 
som også er tillagt myndighet etter spesielle bestemmelser.” Det er derfor 
viktig å sjekke i den konkrete saken hvem som er vassdragsmyndighet 
etter vannressursloven. 

Det er etter vannressursloven også vedtatt en egen forskrift om kom- 
munens myndighet i mindre vannkraftsaker.” Konsesjoner til vannkraft- 
verk på inntil 1 MW installert effekt avgjøres av kommunen." I saker der 
spesielle hensyn gjør det nødvendig med vurderinger som går ut over den 
enkelte kommune eller må vurderes sammen med annen bruk av vannet, 
er det likevel ikke kommunen, men Norges vassdrags- og energidirekto- 
rat som er konsesjonsmyndighet.* 


2 Sentrale begreper 
2.1 Om begreper i vannressursloven 


Det er flere begreper som har betydning for tolkningen av vannressurs- 
loven. 

Vannressursloven inneholder egne definisjoner av sentrale begreper. 
Slike såkalte legaldefinisjoner er avgjørende for tolkningen av vannres- 
surslovens bestemmelser. Definisjonene kan også ha betydning når de er 
brukt i annen lov eller forskrift så lenge ikke denne inneholder en egen 


21 —Vannressursloven $ 64 første ledd. 

22 Forskrift 15. desember 2000 nr. 1270 om hvem som skal være vassdragsmyndighet etter 
vannressursloven. 

23 Forskrift 15. desember 2017 nr. 2037 om kommunens myndighet i mindre vannkraftsaker. 

24  Vannressursloven $ 64 annet ledd. 

25 Forskrift om kommunens myndighet i mindre vannkraftsaker $ 1. Dette gjelder vannkraftverk 
som berører flere kommuner, det er planlagt vannkraftverk i kombinasjon med annen konse- 
sjonspliktig utnyttelse, det er planlagt flere vassdragstiltak som konkurrerer om samme vannres- 
surs, det er søkt om konsesjon for flere vannkraftverk som til sammen overstiger 1 MW, eller 
det gjelder et vannkraftverk som av hensyn til sumvirkninger bør vurderes sammen med andre 
prosjekter. Det samme gjelder for områder med spesiell status som vernet vassdrag eller nasjo- 
nalt laksevassdrag. 

definisjon. Når plan- og bygningsloven sier at den gjelder også for vass- 
drag, er det derfor naturlig å legge samme innhold i ordet vassdrag her 
som etter vannressursloven.”* I tillegg bruker vannressursloven enkelte 
begreper uten at disse er definert nærmere. 


2.2 Overflatevann 


Overflatevann er betegnelsen på vann man finner på jordens overflate 
bortsett fra hav/sjø. Overflatevann kan være stillestående eller rennende.” 
Vann i innsjøer og tjern regnes som stillestående. Vann i elver, bekker 
eller kanaler regnes som rennende. Lovreguleringen i vannressursloven 
av overflatevann i vassdrag er forklart i punktene 3-5. 


2.3 Vassdrag 


Definisjonen av vassdrag i vannressursloven omfatter vannløp som er 
definert ut fra fire forhold: 


- Det gjelder overflatevann,” se punkt 2.2. 

- Det gjelder områder opp til høyeste vanlige flomvannstand. Dette 
er areal som tidvis oversvømmes. Høyeste vanlige flomvannstand 
er definert nærmere i loven som vannstand ved den høyeste flom- 
men som erfaringsmessig kan påregnes i gjennomsnitt hvert tiende 
år. Området trenger altså ikke være dekket av vann til enhver tid 
for å omfattes av vassdragsdefinisjonen. Flomvann eller overflate- 
avrenning som renner utenom det vanlige vannløpet i et vassdrag, 
omfattes ikke av vassdragsdefinisjonen. 

- Overflatevannet (vannløpet) må ha årssikker vannføring. Dette er 


nærmere definert i loven som vannføring som ved middeltemperatur 


26 Plan- og bygningsloven $ 1-2 første ledd. 

27 — Vannressursloven § 2 første ledd. 

28 Vannressursloven § 2 første ledd første setning. Laksefiskeloven inneholder i $ 5 bokstav c en 
egen definisjon av vassdrag. 

29 Myr og våtmarksområder omfattes ikke av vassdragsdefinisjonen. 

30 —Vannressursloven $ 3 bokstav d. 

over frysepunktet, ikke tørker ut av naturlige årsaker oftere enn 
hvert tiende år i gjennomsnitt.” 


- Vassdraget omfatter både overflatevannet og tilhørende bunn og 


bredder. 


Loven inneholder i tillegg enkelte spesialregler som utvider definisjonen 


av vassdrag for naturlige vannløp. 


- Det regnes fortsatt som et vassdrag selv om vannet på enkelte strek- 


ninger renner under jorden.” Dette gjelder for eksempel ved bekke- 
lukking og underjordiske elver. 

Det regnes fortsatt som et vassdrag om vannet renner uten årssik- 
ker vannføring forutsatt at vannløpet adskiller seg tydelig fra omgi- 
velsene.*’ Dette avgjøres etter en konkret vurdering av hvor tydelig 
forskjell det er mellom vannløpet og omkringliggende omgivelser. 
Hvor ofte det er vann i vannløpet og hvor mye vann som renner vil 
spille rolle i denne vurderingen. 


Loven inneholder dessuten regler som utvider vassdragsdefinisjonen for 


kunstige vannløp. 


- Også kunstige vannløp med årssikker vannføring regnes som vass- 


drag.** Dette innebærer at kanaler og åpne og lukkede grøfter omfat- 
tes av loven forutsatt at de har årssikker vannføring. Ledninger og 
tunneler går imidlertid ikke under denne bestemmelsen.” Dette 
innebærer at avløpsledninger og trykksatte rør ikke omfattes av 
vassdragsdefinisjonen. Heller ikke andre ledninger som fører vann 
til bestemte formål, som for eksempel drikkevann, kraftproduksjon, 


31 
32 
33 
34 
35 

Vannressursloven $ 3 bokstav c. 
Vannressursloven $ 2 første ledd annen setning. 
Vannressursloven $ 2 første ledd tredje setning. 
Vannressursloven $ 2 annet ledd bokstav a. 


Vannressursloven $ 2 annet ledd bokstav a. Vannressursloven $ 47 bokstav d innebærer at erstat- 
ningsbestemmelsene likevel får anvendelse for ledninger for tilførsel av vann til produksjon eller 


forbud. For avløpsledninger for overvann eller avløpsvann gjelder forurensningsloven $ 24 a. 

settefiskproduksjon, snøproduksjon eller jordvanning, er omfattet 
av vassdragsdefinisjonen. 

- Itillegg regnes kunstige vannmagasiner som står i direkte samband 
med grunnvann eller et vassdrag, som vassdrag.>** Slike kunstige 
magasiner omfatter for eksempel fordrøyingsmagasiner med avled- 
ning av overvann til vassdrag eller infiltrasjon til grunnen, regule- 
ringsmagasiner, gårdsdammer og brønner. Derimot omfattes ikke 
svømmebasseng eller trykkbasseng for drikkevann. 


Selv om begrepet nedbørfelt” brukes i enkelte bestemmelser i vannres- 
sursloven, er ikke begrepet definert i loven. Olje- og energidepartementet 
ønsket ikke at tiltak utenfor det som inngår i definisjonen av vassdrag 
skal være omfattet av vannressursloven, men heller at tiltak utenfor 
vannstrengen skal reguleres av plan- og bygningsloven.* Det gjelder 
blant annet for sikring av boligområder mot skader ved flom. 

Det enkelte myndighetsorgan må selv ta stilling til om et område er et 


vassdrag. 


2.4 Vassdragstiltak 


Mange av vannressurslovens bestemmelser gjelder for vassdragstiltak. 
Dette gjelder for eksempel aktsomhetsplikten og konsesjonsplikten. 
Vassdragstiltak er definert som vassdragsanlegg eller alle andre tiltak 
i vassdrag som etter sin art er egnet til å ha den virkning at det påvirker 
vannet på annen måte enn forurensning.” Vannressursloven har altså et 
eget tiltaksbegrep som ikke er det samme som i plan- og bygningsloven.*° 
Loven regner opp ulike tiltak som vil kunne være egnet til slik påvirk- 
ning av vannet at det regnes som vassdragstiltak. Dette gjelder påvirkning 
av vannføringen, vannstanden, vassdragets leie eller vannstrømmens 


36 —Vannressursloven § 2 annet ledd bokstav b. 

37 Et nedbørfelt er et område med felles avrenning til vassdrag, innsjø eller fjord. Se Ragnar 
Heggstad og Knut A. Rosvold, «Nedbørfelt» i Store norske leksikon, 19. desember 2019, snl.no/ 
nedbørfelt. 

38 Ot.prp. nr. 39 (1998-99) Lov om vassdrag og grunnvann (vannressursloven) side 46 annen spalte. 

39 — Vannressursloven $ 3 bokstav a. 

40 Plan- og bygningsloven $ 1-6. 

retning og hastighet eller fysisk og kjemisk vannkvalitet på annen måte 
enn ved forurensning. Vassdragsanlegg regnes som en type vassdrags- 
tiltak. Videre er lukking av vassdrag og tilføring av vann til et vassdrag 
eksempler på vassdragstiltak. Tiltak utenfor det geografiske området 
som omfattes av vassdragsdefinisjonen, omfattes i utgangspunktet ikke. 
I enkelte tilfeller der tiltak utenfor vassdraget medfører påtakelige virk- 
ninger for vassdraget, kan tiltaket regnes som vassdragstiltak og være 
søknadspliktig etter vannressursloven.* 


2.5 Vassdragsanlegg 
Som nevnt i punkt 2.4 er vassdragsanlegg uttrykkelig nevnt som en type 
vassdragstiltak etter vannressursloven. 

Vassdragsanlegg er definert som bygninger eller konstruksjoner i eller 
over vassdrag.” Slike anlegg vil være fysiske innretninger som for eksem- 
pel vannkraftverk, dammer, brygger eller lenser. Luftledninger, enten 
det er snakk om kraftledninger eller fiberkabel, regnes likevel ikke som 
vassdragsanlegg. 


2.6 Grunnvann 
Grunnvann er betegnelsen på vann i den såkalt mettede sonen i grun- 
nen.” Markvann i den umettede sonen i grunnen omfattes ikke. 


Lovreguleringen av grunnvann er forklart i punkt 3.8. 


2.7 Grunnvannstiltak 

Grunnvannstiltak er ikke definert i vannressursloven. I forarbei- 
der er begrepet «grunnvannstiltak» forklart «som en samlebeteg- 
nelse for «grunnvannsuttak» og «annen rådighet eller påvirkning 


41 Etter vannressursloven $ 8 annet ledd kan det i enkeltsaker vedtas at tiltak utenfor vassdrag 
trenger konsesjon. 

42  Vannressursloven $ 3 bokstav b. 

43 Vannressursloven $ 2 femte ledd. 

av grunnvann», og er ment å forstås i samsvar med definisjonen av 
vassdragstiltak.* 


2.8 Overvann 
Overvann er ikke definert i vannressursloven. Det er foreslått følgende 
definisjon i forurensningsloven: «Vann som renner av på overflaten som 


følge av regn og smeltevann.»* 


3 Bruk 
3.1 Regler om bruk av vassdrag og grunnvann 


Reglene om bruk av vassdrag og grunnvann regulerer bruksformål og 
betingelser for bruken av vann. Sentrale regler i vannressursloven om 
bruk av vann omfatter blant annet: 


- Grunneiers rett til vannuttak på egen eiendom 
- Andres vannuttak 

- Annen bruk av vassdraget 

- Konsesjonsordningen 

- Samordning med andre myndigheters tillatelser 
- Grunnvann 


3.2 Grunneiers rett til vannuttak på egen eiendom 
Grunneier kan selv bruke vannet pa sin eiendom.** Grunneier har rett til å 
ta ut vann til egen husholdning uten noen spesiell tillatelse.” Dette gjelder 
både for bolig og fritidsbolig, men ikke for næringseiendom. Grunneier 
har også rett til å ta ut vann til husdyr på egen eiendom.** Bestemmelsen 
er utslag av hensynet til grunneiers eiendomsrett i vassdraget. 


44 Prop. 97 L (2016-2017) Endringer i vannressursloven og jordlova punkt 4.1.1. 
45 Se kap. 2 om vannressursloven punkt 5.4.1. 

46 Vannressursloven $ 13 tredje ledd. 

47 —Vannressursloven $ 15 første ledd. 

48 Vannressursloven $ 15 første ledd. 

Også grunneier må likevel følge de alminnelige reglene om aktsom- 
hetsplikt og begrensninger i vannuttak.*” Grunneiers rett til vannuttak 
kan være begrenset, blant annet dersom noe annet følger av lovgivningen 
eller vedtak etter loven. Dette gjelder for eksempel at alminnelig lavvann- 
føring skal være tilbake i vassdraget, at ingen må hindre vannets løp i 
vassdrag eller infiltrasjon til grunnen, og andre begrensninger som følger 
av arealplaner etter plan- og bygningsloven. 


3.3 Andres vannuttak 


Bestemmelsen om at den alminnelige lavvannføringen skal være tilbake 
etter vannuttak eller bortledning av vann som endrer vannføring i elver 
eller bekker med årssikker vannføring, setter grenser også for andre enn 
grunneieres vannuttak.3* For mer om dette, se punkt 43. 


3.4 Annen bruk av vassdrag 


Vannressursloven inneholder en bestemmelse som sier hvordan allmenn- 
heten, det vil si enhver person, kan bruke et vassdrag.” Slike bruksrettig- 
heter omfatter bading, ferdsel uten bruk av motor, motorisert ferdsel etter 
motorferdselloven, og vannuttak uten grøfting eller bruk av fast ledning 
eller motorkraft. Bestemmelsen innebærer derfor at grunneiers eien- 
domsrådighet kan være begrenset. Loven bestemmer samtidig at folks 
bruk av vassdrag skal skje så hensynsfullt at det ikke volder ulemper av 
betydning for grunneier eller andre brukere. 

Allmennhetens bruksrett kan dessuten være begrenset av annen lov- 
givning, som for eksempel drikkevannsforskriften. Loven gir dessuten 
ikke unntak fra annen lovgivning. Dette betyr at for eksempel motorferd- 
selloven og friluftsloven gjelder parallelt med vannressursloven. 


49 —Vannressursloven $ 5 og $ 10. 
50 Vannressursloven $ 10. 
51 — Vannressursloven $ 16. 

3.5 Konsesjonsordningen 


Kravet til konsesjon etter vannressursloven gjelder for vassdragstiltak 
som kan være til nevneverdig skade eller ulempe for noen allmenne 
interesser i selve vassdraget.> 

Ved vurderingen av om et tiltak frenger konsesjon, ser altså konsesjons- 
myndigheten på virkningen for allmenneinteresser. Konsesjonsordningen 
har som formål å gi grunnlag for offentlig styring og kontroll med tiltak 
som kan ha en påvirkning på allmenne interesser. Konsesjon kan bare 
gis hvis fordelene overstiger skader og ulemper for allmenne og private 
interesser som blir berørt.” Konsesjonsmyndigheten vurderer om et til- 
tak kan etableres og hvilke vilkår som eventuelt må settes for etablerin- 
gen og driften. Ved vurderingen av om konsesjon skal gis og på hvilke 
vilkår, er altså også private interesser relevante. 

Vassdragstiltak som kan trenge konsesjon, omfatter en rekke ulike tiltak: 


- Bruk av vann til kraftproduksjon vil ofte ha virkninger for all- 
menne interesser og være konsesjonspliktig. 

- Vannuttak fra vassdrag kan være ønskelig å etablere for å sikre 
vannforsyning til ulike formål som drikkevann, settefiskproduk- 
sjon, snøproduksjon eller jordvanning, men vil ofte ha virkninger 
for allmenne interesser. Der det er behov for magasinering av vann, 
vil dette som regel være konsesjonspliktig. 

- Masseuttak i vassdrag” av grus eller andre masser kan ha slike 
virkninger at de påvirker allmenne interesser. For eksempel kan 
fisk påvirkes. 

- Utlegging av masser i vassdrag av en viss størrelse kan også ha 
virkninger for allmenne interesser. Dette gjelder for eksempel hvis 
utfyllingen eller påfyllingen kan føre til erosjon, økning i flomfare 
eller påvirke vassdragsmiljøet. 


52 Vannressursloven $ 8 første ledd. Etter vannressursloven $ 25 første ledd kan konsesjon bare 
gis hvis fordelene ved tiltaket overstiger skader og ulemper for allmenne og private interesser 
som blir berørt i vassdraget eller nedbørfeltet. Etter vannressursloven $ 8 annet ledd kan det 
bestemmes at vassdragstiltak utenfor vassdraget trenger konsesjon hvis tiltaket har påtakelige 
virkninger for et vassdrag. 

53 Vannressursloven $ 25 første ledd. 

54 Vannressursloven $ 25 og 26. 

55 Masseuttak pa land kan ha virkning for grunnvann. 

I tillegg kan flere andre vassdragstiltak være nødvendig å vurdere nær- 
mere etter vannressursloven. Mer informasjon om vurdering av slike 
etter vannressursloven finnes i NVEs veileder 1/2021 om vannressurslo- 
ven og NVEs behandling av vassdrags- og grunnvannstiltak. 

Vannressursloven gir mulighet til å be vassdragsmyndigheten om å 
ta stilling om et vassdragstiltak trenger konsesjon. Både tiltakshaver, 
andre som har rettslig interesse eller andre fagmyndigheter kan be om en 
slik konsesjonspliktvurdering. 

For vernede vassdrag gjelder egne bestemmelser.” For mer om dette, 
se punkt 5. 


3.6 Vedlikehold 


Alle som har etablert et vassdragstiltak som kan volde skade på folk, 
miljø eller eiendom, har vedlikeholdsplikt.* Vedlikeholdsplikten skal 
sikre at vassdragstiltaket er i forsvarlig stand. Alle som har rettslig 
interesse i vedlikehold, kan be vassdragsmyndigheten ta stilling til om 
vedlikeholdsplikten er oppfylt. Vassdragsmyndigheten må i så fall ta stil- 
ling til dette, og har adgang til å gi pålegg om vedlikehold. Hvis den som 
er ansvarlig for et vassdragsanlegg ikke lenger vil vedlikeholde det, skal 
anlegget fjernes og vassdraget så langt som mulig tilbakeføres slik det var 
før etableringen.» 


3.7 Samordning med andre myndigheters tillatelser 
Når flere lover har krav om tillatelse til iverksetting av tiltak, gir vannres- 
sursloven adgang for vassdragsmyndigheten til å bestemme i den kon- 
krete saken at det ikke trengs konsesjon etter vannressursloven.** Dette 


56 Vannressursloven $ 18. 

57 — Vannressursloven $ 35. Se punkt 5.2. 

58 Vannressursloven $ 37 første ledd. Det gjelder også særskilte krav til sikkerhet for vass- 
dragsanlegg etter forskrift 18. desember 2009 nr. 1600 om sikkerhet ved vassdragsanlegg 
(damsikkerhetsforskriften). 

59 Vannressursloven $ 41 første ledd. 

60 —Vannressursloven $ 20. 

gjelder for fem lover: tillatelse etter lakse- og innlandsfiskeloven,* foru- 
rensningsloven® skogbruksloven® eller jordloven,** og i reguleringspla- 
ner etter plan- og bygningsloven. 

Formålet er å hindre unødvendig dobbeltbehandling der det er de 
samme vurderingene som gjøres av flere myndigheter i saker der Norges 
vassdrags- og energidirektorat ville ha gitt konsesjon. Samordning av til- 
latelser etter vannressursloven forutsetter at tiltaket vurderes tilstrekke- 
lig behandlet etter annet lovverk ved at de interessene vannressursloven 
skal ivareta, er hensyntatt. 

Hvis det er behov for avbøtende tiltak av hensyn til allmenne eller 
private interesser som ikke ivaretas gjennom den andre myndighetens 
tillatelse, trengs det likevel tillatelse etter vannressursloven. Det trengs 
også konsesjon hvis det er behov for å sette konsesjonsvilkår om vann- 
stand eller vannføring. Samordningsbestemmelsen kan altså ikke brukes 
i disse to tilfellene. 


3.8 Grunnvann 


Grunnvann er en del av vannets kretsløp. Nivået på grunnvann kan for 
eksempel ha betydning for flom og skredhendelser. Tilsig fra grunnvann 
kan ha betydning for minstevannføring i vassdrag. Uttak av grunnvann 
kan gi setningsskader på bebyggelse. Forvaltning og bruk av grunnvann 
er derfor en viktig del av vannressursloven, og er utslag av prinsippet om 
å sikre bærekraftig forvaltning og bruk av naturressurser. 

Vannressursloven inneholder egne bestemmelser for grunnvann. 
Disse bestemmelsene er ganske like som for lovreguleringen av overfla- 
tevann i vassdrag, se punkt 3 og 4. Det finnes imidlertid ingen regler om 
vern av grunnvannsforekomster. Dersom grunnvannet er av betydning 
for vassdragets verneverdier, anses vernet som en allmenn interesse. 


61 Lov 15. mai 1992 nr. 47 om laksefisk om innlandsfisk mv. 

62 Lov 13. mars 1981 nr. 6 om vern mot forurensninger og om avfall. 

63 Se forskrift 28. mai 2015 nr. 550 om planlegging og godkjenning av landbruksveier gitt med 
hjemmel i blant annet skogbruksloven. 

64 Se forskrift 2. mai 1997 nr. 423 om nydyrking gitt med hjemmel i jordlova. 

For forvaltning av grunnvann er to bestemmelser særlig viktige. 
Vannressursloven har en egen bestemmelse om aktsomhetsplikt og for- 
valteransvar for grunnvann.” Bestemmelsen tilsvarer bestemmelsen for 
vassdrag.* I tillegg har bestemmelsen om minstevannføring betydning 
for vannuttak og bortledning av vann som endrer vannføringen i vass- 
drag.” Dette kan også omfatte grunnvann. 

Når det gjelder bruk av grunnvann, er vannressursloven basert på at 
grunneier eier grunnvannet under sin eiendom.” Grunneier kan ta ut 
grunnvann til husholdning og husdyr på egen eiendom uten at det trengs 
konsesjon.” Regelen om at alminnelig lavvannføring må være tilbake i 
vassdraget, gjelder også for grunnvannstiltak. 

Loven har i tillegg en bestemmelse om at uttak av grunnvann ikke kan 
skje på en slik måte at det overstiger det grunnvannsmagasinet tåler”? 
Dette er en tålegrense både for størrelsen av grunnvannsuttaket og for 
nedgang i vannkvaliteten. Hensikten er å sikre bærekraftig utnyttelse av 
grunnvann. 

For grunnvannsuttak og annen påvirkning av grunnvannet har 
vannressursloven krav om konsesjon dersom grunnvannstiltaket kan 
være til nevneverdig skade eller ulempe for allmenne interesser. Hensikten 
er å ivareta de allmenne interessene knyttet til grunnvannsressursene. 
Slike allmenne interesser kan enten være knyttet til selve grunnvannet 
eller til de interesser som på ulike måte nyter godt av grunnvannsfore- 
komster. Loven har samme mulighet for å be vassdragsmyndigheten om 
å ta stilling til om et grunnvannstiltak trenger konsesjon som for vass- 
dragstiltak.* Lovens bestemmelse om samordning med andre myndig- 
heters tillatelser gjelder også for grunnvann. 

For grunnvannsuttak over 100 m° per døgn er det meldeplikt til vass- 
dragsmyndigheten.” Det er også meldeplikt for flere grunnvannsuttak 


65 Vannressursloven § 43 a første ledd. 
66 Vannressursloven § 5 første ledd. 

67 —Vannressursloven $ 10. 

68  Vannressursloven $ 44 første ledd. 
69 Vannressursloven $ 45 fjerde ledd. 
70 —Vannressursloven $ § 44 annet ledd. 
71 + Vannressursloven $ 45 femte ledd. 
72  Vannressursloven $ 45 tredje ledd. 

som naturlig må ses under ett, og som til sammen gir større uttak enn 
100 mè. Dette gjelder grunnvannsuttak som har virkninger for samme 
akvifer, det vil si geologiske formasjoner med slik porøsitet og perme- 
abilitet at en betydelig mengde grunnvann kan strømme gjennom eller 
utvinnes. Formålet med meldeplikten er at vassdragsmyndigheten skal 
få oversikt over større grunnvannuttak og gjøre nødvendige vurderinger 
av konsesjonsplikten. 


4 Forvaltning 


4,1 Alminnelige regler om forvaltning av 
vannressurser 


Med forvaltning av vannressurser siktes det til hvordan vannressursene 
disponeres ut fra et mer helhetlig ressursperspektiv og ikke utelukkende 
ut fra det enkelte bruksformål. Forvaltning i vannressursloven omfatter 
for det første generelle regler om utnytting av vannressurser til ulike for- 
mål. I tillegg kan det oppfattes å omfatte regler om vern og oppretthol- 
delse av naturlige prosesser og biologisk mangfold knyttet til vassdrag. 
Dette er behandlet i punkt 5. 

Sentrale regler i vannressursloven om forvaltning av vannressurser 
omfatter blant annet: 


- Aktsomhetsplikten 

- Minstevannforing 

- Vannets løp i vassdraget 

- Gjenoppretting av vassdragets løp 

- Gjenoppretting av lukkede vassdrag 
- Infiltrasjon i grunnen 

- Kvalitetsmal 


73 Prop. 97 L (2016-2017) punt 4.1.3. 
74 Skillet mellom forvaltning og bruk kan i noen tilfeller gli over i hverandre. 

4.2 Aktsomhetsplikten 


Regelen om aktsomhetsplikt er den viktigste bestemmelsen i vannres- 
sursloven som miljølov. At loven bygger på prinsippet om å sikre 
bærekraftig utvikling av vann som naturressurs, er sentralt for vannres- 
sursloven som miljølov. Den gjelder forvaltning av vannet og sier at 
enhver skal opptre aktsomt for å unngå skade eller ulempe i vassdraget 
for allmenne eller private interesser”? Aktsomhetsplikten er utslag av 
tanken om at alle har forvalteransvar for den felles naturressursen vann. 
Aktsomhetsplikten omfatter aktive handlinger. Bestemmelsen gjelder 
ikke at noen har unnlatt å gjøre noe for å ivareta et vassdrag. 

Aktsomhetskravet gar på om skaden eller ulempen er unødvendig i 
forhold til nytten av tiltaket. Denne forholdsmessighetsvurderingen 
inkluderer en avveining av nytten opp mot skader og kostnader. 

For konsesjonspliktige vassdragstiltak vil normalt en konsesjon etter 
vannressursloven ivareta plikten til å være aktsom. Regelen har derfor 
størst betydning for vassdragstiltak som ikke er konsesjonspliktige, men 
gjelder også for tiltak med konsesjon. Dette innebærer at regelen gir et 
selvstendig vern for private interesser og inneholder en slags tålegrense i 
vassdrag. Aktsomhetsplikten gjelder også for aktiviteter i vassdrag som 
ikke er vassdragstiltak, som for eksempel vanlig ferdsel. 

Aktsomhetsplikten er også en del av vannressursloven som bered- 
skapslov. Vassdragstiltak skal fylle alle krav som med rimelighet kan stil- 
les til sikring mot fare for folk, miljø og eiendom‘ 


4.3 Minstevannføring 

Vannressursloven stiller krav om at den alminnelige lavvannforingen” 
skal være tilbake når vannføringen endres som følge av vannuttak eller 
bortledning av vann fra bekker og elver med årssikker vannføring”? 


75 Vannressursloven $ 5 første ledd. 

76 Vannressursloven $ 5 tredje ledd. 

77 Hva som ligger i begrepet alminnelig lavvannføring og hvordan dette kan beregnes, er forklart 
nærmere i NVEs veileder 1/2021 om vannressursloven og NVEs behandling av vassdrags- og 
grunnvannstiltak. 

78  Vannressursloven $ 10 første ledd. 

Bestemmelsen skal bidra til at det til enhver tid er vannføring igjen 
i vassdrag som normalt ikke går tørre, og anses som viktige ut fra mil- 
jøhensyn. Dette gjelder både overfor grunneiers og andre brukeres 
vannuttak. Bestemmelsen innebærer på denne måte en regel om både 
forvaltning og bruk. 

Loven har to bestemmelser som kan gi unntak fra kravet om at den 
alminnelige lavvannføringen skal være tilbake i vassdraget. Der det er 
snakk om et jevnlig vannuttak som går ut over den alminnelige lavvann- 
føringen, kan det gis konsesjon til dette dersom fordelene er større enn 
ulempene.” Det skjer etter en nærmere vurdering av det enkelte vassdrag 
og tiltak. For vannuttak som kun i en kortere periode går ut over den 
alminnelige lavvannføringen, er det mulig å søke om tillatelse fra vass- 
dragsmyndigheten til å fravike kravet til alminnelige lavvannføring.* 
Dette gjelder kun enkelttilfeller uten miljømessige konsekvenser og tar 
sikte på ekstraordinære situasjoner. 


4.4 Vannets løp i vassdraget 


Vannressursloven har som en sentral regel at ingen må hindre vannets 
løp i vassdrag uten at det følger av loven.” Hensikten er å opprettholde 
vannets kretsløp og forebygge flom og oversvømmelse. 

Det er kun med konsesjon eller dersom det gjelder grunneiers vannuttak 
til husholdning og husdyr på egen eiendom, at dette kravet kan fravikes. 


4.5 Gjenoppretting av vassdragets løp 

Når et vassdrag etter naturlige endringer tar seg et nytt vannløp, kan 
grunneier gjenopprette det gamle vannløpet uten at det trengs konse- 
sjon.” Dette gjelder forutsatt at slik gjenoppretting skjer innen tre år og 


79 Etter vannressursloven $ 10 annet ledd kan det i konsesjoner vurderes om det skal gis andre og 
strengere krav til minstevannføring enn det som følger av det generelle kravet i første ledd. 

80 Vannressursloven $ 10 tredje ledd. 

81 Vannressursloven $ 7 første ledd. Bestemmelsen må ses i sammenheng med bestemmelsen om 
infiltrasjon i grunnen i vannressursloven $ 7 første ledd, se punkt 4.7. 

82 Vannressursloven $ 12. I vernede vassdrag gjelder ikke denne retten uten at det er gitt konsesjon 
til gjenoppretting, se vannressursloven $ 35 nr. 3. 

endringen skyldes en enkeltstående hendelse.” En slik hendelse kan være 
gjenlagte masser i elveløpet etter flom eller skred. 

Vannressursloven gir også grunneier rett til gjenoppretting uten kon- 
sesjon etter naturlig oppgrunning av vassdraget. Forutsetningen er at 
det er snakk om opprenskning inntil den dybde eller bredde vassdraget 
hadde for fem år siden.** Dersom et vassdrag er utdypet for eksempel ved 
erosjon, har grunneier også rett til å fylle på masse innenfor den dybde 
eller bredde vassdraget hadde for fem år siden.” Før iverksetting av slik 
gjenoppretting, er det viktig å dokumentere hvordan vassdraget var 
tidligere. 

Begrunnelsen for konsesjonsfriheten for gjenoppretting av vassdrags- 
løp etter naturlige endringer, er at gjenoppretting i slike tilfeller ikke 
innebærer en ny tilstand med nye virkninger for allmenne interesser. 
Retten til gjenoppretting uten konsesjon gjelder for grunneier, festere, 
andre eiere i vassdraget og vassdragsmyndigheten.* Selv om det ikke er 
krav om konsesjon i slike tilfeller, kan det likevel være nødvendig å sende 
melding om gjenoppretting til vassdragsmyndigheten. Melding er nød- 
vendig hvis gjenoppretting kan gi nevneverdige skader eller ulemper for 
noen allmenne interesser. Retten til gjenoppretting må dessuten utøves 
slik at kantvegetasjonen langs bredden av vassdraget bevares.” Retten til 
gjenoppretting gjelder ikke i vernede vassdrag.’ 

Det er gitt en særregel om grøfterensking.” Grøfter etablert for skog- 
bruksformål” eller jordbruksformål” kan renskes uten konsesjon forut- 
satt at det gjøres i samsvar med forskriftskravene. Forskriftene inneholder 
forbud mot grøfting av myr.” Det kan være vanskelig å avgjøre i praksis 
hva som er en grøft og hva som er et vassdrag. Noen steder kan naturlige 


83 Vannressursloven § 12 første ledd bokstav a. 

84  Vannressursloven § 12 første ledd bokstav b. 

85  Vannressursloven $ 12 første ledd bokstav b. Se også punkt 3.4. 

86 Vannressursloven $ 12 annet ledd. 

87 Vannressursloven $ 11. Se punkt 5.4. 

88 Vannressursloven § 35 nr. 3. 

89 Vannressursloven $ 12 fjerde ledd. 

90 Forskrift 7. juni 2006 nr. 593 om berekraftig skogbruk. 

91 Forskrift om nydyrking. 

92 Forskrift om berekraftig skogbruk $ 5 niende ledd og forskrift om nydyrking $ 5a første ledd. 
Den vedtatte endringen i jordlova $ 11 annet ledd som gjelder myr, vil kunne få betydning for 
disse forskriftene fra tidspunktet lovendringen blir satt i kraft. 

dreneringsveier virke som grøfter etter at de er utvidet og lagt om. Andre 
steder har grøfter utviklet seg til å bli vassdrag. 


4.6 Gjenåpning av lukkede vassdrag 

Vannressursloven gir adgang for vassdragsmyndigheten til å åpne vass- 
drag som tidligere er blitt lukket ved for eksempel å ha blitt lagt i rør.” 
Grunneier må varsles om gjenåpning minst seks måneder i forveien og 
har krav på erstatning for eventuelt tap. 

Formålet med bestemmelsen er å gi mulighet for å tilbakeføre vassdra- 
get til tidligere tilstand. Dette kan være aktuelt der lukkingen har ført til 
skader på allmenne interesser. 

Gjenåpning vil i de fleste tilfeller skje som del av en kommunalt vedtatt 
reguleringsplan. Bestemmelsene i plan- og bygningsloven om virkninger 
av en reguleringsplan, gjelder ved siden av vannressurslovens regler om 
aktsomhetsplikt og konsesjonsplikt. 


4.7 Infiltrasjon i grunnen 


Vannressursloven bestemmer også at utbygging og annen grunnutnyt- 
ting fortrinnsvis bør skje slik at nedbøren fortsatt kan få avløp gjennom 
infiltrasjon i grunnen.” Hensikten er å sikre at nedbør og smeltevann 
føres til grunnvannet i stedet for til økt avrenning på overflaten eller til 
ledningsnettet. Økt andel tette flater kan gi redusert infiltrasjon i grun- 
nen og påvirke grunnvannsbalansen. 

Bestemmelsen gjelder områder utenfor vassdraget og tar særlig sikte på 
tettbygde strøk. Den har derfor betydning for arealdisponering generelt.” 


93 — Vannressursloven $ 14. 

94  Vannressursloven $ 7 annet ledd. Bestemmelsen må ses i sammenheng med bestemmelsen om 
vannets løp i vassdraget i vannressursloven $ 7 første ledd, se punkt 4.5. 

95 I Prop.125 L (2021-2022) Endringar i plan- og bygningsloven (reglar om handtering av overvatn 
i byggjesaker mv.) er det fremmet forslag om å innta en parallell bestemmelse som i vannres- 
sursloven $ 7 annet ledd i ny $ 28-10 første ledd. 

4.8 Kvalitetsmål for vassdrag 


Vannressursloven gir adgang for vassdragsmyndigheten til å fastsette 
kvalitetsmål for vassdrag.** Slike kvalitetsmål vil gjelde målsettinger for 
ulike egenskaper ved vassdraget. Dette er gjort gjennom de miljømål 
som er fastsatt i vannforskriften.” Denne forskriften er gitt med hjemmel 
blant annet i vannressursloven. 

Kvalitetsmål for forurensende stoffer må fastsettes av miljømyndighe- 
tene etter forurensningsloven.* 


4.9 Overvann 


Overvann og overvannstiltak er ikke definerte begreper i vannressurslo- 
ven.” Handteringen av overvann kan påvirke vassdragene og grunnvan- 
net. Bruk og forvaltning av vassdrag kan på sin side også påvirke om 
overvann gir skader eller ikke. For eksempel kan endret arealbruk gjen- 
nom fortetting eller etablering av tette flater påvirke mengde og hastighet 
på overflateavrenningen. Også årstid, dreneringsmøter og vannbalanse i 
et område kan ha betydning. Det samme gjelder en rekke vassdragstiltak. 
Dette gjelder for eksempel lukking og gjenåpning av bekker, omlegging 
av bekker, grøfting, nydyrking og etablering av landbruksveier. 

Kommunene er ansett å være nærmest til å ha oversikt over de pro- 
blemer overvann fører med seg i egne lokalområder. Kommunen 
har derfor et særskilt ansvar for overvannshåndtering som plan- og 
byggesaksmyndighet. 

Veilederen fra Norges vassdrags- og energidirektorat som er beregnet 
for kommunenes håndtering av overvann i arealplaner, gir mer informa- 
sjon om overvannshåndtering.'** Denne gir blant annet veiledning om 
betydningen av at kommunene tar stilling til hvilken risiko kommu- 
nen aksepterer når det gjelder skader fra overvann og hvilke områder 


innen kommunen som kan være utsatt for overvann. Videre oppfordrer 


96 Vannressursloven $ 9 første ledd. 

97 Forskrift 15. desember 2006 nr. 1446 om rammer for vannforvaltningen. 
98 Vannressursloven $ 9 annet ledd. Se også kap. 9 om vannforskriften. 

99 Se også kap. 1 punkt 5.4.1. 

100 NVE, Rettleiar for handtering av overvatn i arealplanar, veileder 4, 2022. 

veilederen kommunene til å skaffe seg oversikt over blant annet hvor de 
naturlige vannløpene går, og hvor det er flomveier som overvann kan 
ledes til på en trygg måte. 


5 Vern 
51 Regler om særlig beskyttelse 


Vannressursloven har regler om særlige beskyttelsesordninger av litt 
ulik type. Det omfatter både beskyttelse etablert av bestemte typer natur/ 
områder og bestemte arter. Disse reglene kan ses som del av vannres- 
surslovens formål om å sikre en samfunnsmessig forsvarlig forvaltning 
av vassdrag og grunnvann. 


5.2 Vernede vassdrag 


Stortinget har i egne vedtak om verneplan vedtatt at 389 vassdrag skal ha 
status som vernede vassdrag.’" Vassdragsvernet er ytterligere konkreti- 
sert i lovgivningen. Det er særlig tre lover som har betydning: vannres- 
sursloven, naturmangfoldloven'* og plan- og bygningsloven. Det er også 
gitt forskrift om rikspolitiske retningslinjer for vernede vassdrag som 
skal legges til grunn i arealplanlegging og byggesaksbehandling.'* 

I første rekke innebærer vassdragsvernet at vassdraget er vernet mot 
kraftutbygging.” Vassdraget er ikke vernet mot utbygging av kraftverk 
under 1 MW eller kraftverk som ikke er konsesjonspliktig. I noen tilfel- 
ler åpner også verneplaner for større utbygging i vassdraget. Det ma 
uansett gis melding til vassdragsmyndigheten om utbygging av kraftverk 


101 Vannressursloven $ 32. Se Stortingsvedtak 6. april 1973, om Verneplan I for vassdrag, 30. oktober 
1980, om Verneplan II for vassdrag, 19. juni 1986, om Verneplan III for vassdrag, og 1. april 1993, 
om Verneplan IV for vassdrag. 

102 Vannressursloven § 33. 

103 Lov 19. juni 2009 nr. 100 om forvaltning av naturens mangfold kap. V. 

104 Forskrift 10. november 1994 nr. 1001 om rikspolitiske retningslinjer for vernede vassdrag. 

105 Vannressursloven $ 34. 

106 Det gjelder for eksempel i Bjerkreimvassdraget der det tillates inntil 3 MW, og i Vefsna der det 
utarbeides en egen forvaltningsplan for vassdraget. 

i vernede vassdrag slik at Norges vassdrags- og energidirektorat kan vur- 
dere om det er nødvendig med konsesjon før utbygging starter. 

I tillegg gjelder det i vernede vassdrag strengere regler for iverksetting 
av vassdragstiltak enn det som ellers følger av loven. Dessuten gjelder 
vannressurslovens vanlige regler. Særreglene for vernede vassdrag omfat- 
ter både nye anlegg, ombygging og endringer. Nye anlegg bare kan tillates 
hvis hensynet til verneverdiene i vassdraget ikke taler imot.” Ombygging 
av eksisterende anlegg som innebærer utvidelser, kan bare tillates hvis 
forholdene i vassdraget etter en samlet vurdering vil være miljømessig 
like gunstige som før ombyggingen.'* For anlegg som tidligere er etablert 
i et vernet vassdrag, er det nødvendig med konsesjon før anlegget kan 
brukes til nye formål.” Dersom en virksomhet som pågår og er innenfor 
rammen av gjeldende konsesjon endres slik at det vil påvirke verneverdi- 
ene i vassdraget, er det nødvendig med ny konsesjon."* Det samme gjel- 
der for virksomhet som gjenopptas etter at det har gått fem år.” 


5.3 Nasjonale laksevassdrag 


Stortinget har vedtatt at 52 nasjonale laksevassdrag og 29 laksefjorder skal 
ha egne beskyttelsesregimer for laksen.” Informasjon om hvilke vassdrag 
som er nasjonale laksevassdrag, finnes her: https://miljostatus.miljodirek- 
toratet.no/tema/ferskvann/laks/nasjonale-laksevassdrag-og-laksefjorder 

For tiltak i de opplistede laksevassdragene skal de særskilte hensynene 
som Stortinget har vedtatt for det konkrete vassdraget, ivaretas både for 
nye og eksisterende tiltak. Dette skal sikre at det ikke gjennomføres til- 
tak som kan være til nevneverdig skade for laksen og sikre laksen en sær- 
lig beskyttelse mot skadelige inngrep. 


107 Vannressursloven $ 35 nr. 5. 

108 Vannressursloven § 35 nr. 6. 

109 Vannressursloven $ 35 nr. 1. 

uo Vannressursloven $ 35 nr. 2 første setning. 

11 —Vannressursloven $ 35 nr. 2 annen setning. 

112 Se Stortingets plenarvedtak om nasjonale laksevassdrag og nasjonale laksefjorder i St.prp. nr. 32 
(2006-2007) og Innst. S nr. 183 (2006-2007). I tillegg innebærer forskrift om fysiske tiltak i 
vassdrag en beskyttelse også av annen fisk enn laks. For tiltak som vil endre forholdene for disk 
eller andre ferskvannsorganismer trengs tillatelse etter forskriften om fysiske tiltak i vassdrag. 

113 Vannressursloven $ 35 a. Se også lakse- og innlandsfiskeloven $ 7 bokstav a. 

5.4 Kantvegetasjon langs bredden av vassdrag 


Bestemmelsen om kantvegetasjon langs vassdrag innebærer at det skal 
opprettholdes et naturlig vegetasjonsbelte langs bredden av vassdrag."* 
Hensikten er å motvirke avrenning og sikre levested for planter og 
dyr. Det kan foretas skjøtsel av kantvegetasjonen i form av hogging av 
enkelttrær. Forutsetningen er at dette ikke medfører biotopendring. Før 
iverksetting av skjøtselstiltak er det viktig å dokumentere hvordan kant- 
vegetasjonen var tidligere. 

Kommunen har adgang til å bestemme bredden på vegetasjonsbeltet. 
Dette kan gjøres i arealplaner etter plan- og bygningsloven eller i konkrete 
vedtak etter vannressursloven."* Grunneier, tiltakshaver eller berørte fag- 
myndigheter kan be kommunen om dette. 

Kravet om å opprettholde kantvegetasjon kan i to tilfeller være opp- 
myket. For byggverk som står i nødvendig sammenheng med vassdra- 
get, eller hvor det trengs åpning for å sikre tilgang til vassdraget, er det 
gitt et generelt unntak.” Dette omfatter byggverk som båthus og såkalte 
lukehus. Videre omfattes tilgang til for eksempel brygger og fiskeplasser. 
I tillegg kan statsforvalteren i særlige tilfeller og etter søknad, frita for 
kravet til å opprettholde kantvegetasjon i enkeltsaker.” Fritak kan ga ut 
på at kantvegetasjonen helt eller delvis fjernes. 

Mer informasjon om kantvegetasjon finnes i veileder fra Norges vass- 
drags- og energidirektorat."* 


6 Etterlevelse av vannressursloven 


For å sikre at krav og vilkår for handlinger og aktiviteter som reguleres av 
vannressursloven etterleves, har loven bestemmelser om internkontroll, 


tilsyn og erstatningsansvar. 


114 Vannressursloven $ 11 første ledd første setning. Bestemmelsen kan ses som uttrykk for et mil- 
jøkvalitetsmål. Se også skogbruksforskriften $ 5 sjette ledd og nydyrkingsforskriften $ 6 første 
ledd. 

115 Vannressursloven § 11 annet ledd. 

116 Vannressursloven $ 11 første ledd annen setning. 

117 Vannressursloven $ 11 tredje ledd. 

u8 NVE, Veileder om kantvegetasjon langs vassdrag, veileder 2, 2019. 

Det er krav til internkontroll for vassdragsanlegg og grunnvannstiltak 
med konsesjon. Hensikten er å sikre at etablering og drift skjer etter de 
krav og vilkår som er bestemt. Det er fastsatt en egen forskrift om intern- 
kontroll for disse.”? Internkontrollen gjelder både kravene til sikkerhet 
og miljø. 

Vannressurslovens bestemmelser om tilsyn inkluderer også bestem- 
melser som gir vassdragsmyndigheten adgang til å føre kontroll med 
overholdelse av loven.”* I tillegg kan vassdragsmyndigheten ilegge reak- 
sjoner ved manglende etterlevelse. Den vanligste reaksjonen er pålegg om 
retting. ™ Også tvangsmulkt kan ilegges for å sikre etterlevelse."” I tillegg 
gir loven vassdragsmyndigheten adgang til å ilegge overtredelsesgebyr for 
brudd på loven” eller inndra utbytte fra overtredelser av loven.’*4 Lovens 
straffebestemmelse gir vassdragsmyndigheten adgang til å anmelde de 
mest alvorlige bruddene på loven." 

I tillegg er det gitt særskilte regler etter vannressursloven om kommu- 
nalt tilsyn med anlegg for sikring mot flom, erosjon og skred og anlegg 
for å bedre vassdragsmiljøet.”* Forskriften gjelder kun anlegg som staten 
ved Norges vassdrags- og energidirektorat har gitt økonomisk bidrag til å 
bygge, og som kommunen har gjort forpliktende vedtak om å føre tilsyn 
med. 

Brudd på aktsomhetsplikten kan, både for vassdrag og grunnvann, 
gi grunnlag for erstatningsansvar etter alminnelige regler om skyldan- 
svar.” Grunneier har samtidig ansvar for å sikre egen eiendom, men kan 
ikke påføre urimelig skade på naboeiendom.* 


119 Forskrift 28. oktober 2011 nr. 1058 om internkontroll etter vassdragslovgivningen (IK-vassdrag). 
Se også vannressursloven $ 54. 

120 Vannressursloven $ 53. 

121 Vannressursloven $ 59. 

122 Vannressursloven $ 60. 

123 Vannressursloven $ 60 a. 

124 Vannressursloven $ 60 b. 

125 Vannressursloven § 63. 

126 Forskrift om kommunalt tilsyn med anlegg for sikring mot flom, erosjon og skred og anlegg for 
å bedre vassdragsmiljøet. I NOU 2022: 3 På trygg grunn - bedre håndtering av kvikkleirerisiko er 
det fremmet forslag om en bestemmelse i en ny naturskadesikringslov $ 9 om å lovfeste plikt for 
kommunen til å føre tilsyn med vedlikehold av sikringstiltak. 

127 Vannressursloven $ 47 første ledd, jf. $ 5 første ledd og 43 a første ledd. 

128 Også lov 16. juni 1961 nr. 15 om rettshøve mellom grannar (granneloven) inneholder regler om 
erstatningsplikt i $ 9. 

Vannressursloven har dessuten regler om objektivt erstatnings- 
ansvar for nærmere oppregnete typer skader fra vassdragstiltak og 
grunnvanntiltak.'? 

Overvannshåndtering i byggesak - 
tiltakshavers ansvar og plikter 


Karoline Hagen 
Aurlien Vordahl & Co Advokatfirma AS (AVCO) 


Abstract: Increasing urbanization, densification of areas across the country, and 
more frequent episodes of extreme rainfall pose major challenges to handling 
stormwater. Property developers must ensure that stormwater does not cause dam- 
age as a result of their construction work. When constructing new buildings, the 
Norwegian Planning and Building Act is an important tool for municipalities to use 
to set conditions for controlling stormwater. 

As the legal regulation relating to stormwater management imposes duties which 
developers must fulfill, they may face practical challenges. Also, changes to some of 
the rules in the Planning and Building Act have been suggested. Some of the new 
rules will lead to new solutions for handling stormwater - and new discussions as 
well. 


Keywords: urbanization, climate changes, stormwater challenges, developers of 
properties, Planning and Building Act. 


1 Innledning 


I Norge ser vi en okning av antall skader forarsaket av overvann. Norges 
vassdrags- og energidirektorat (NVE) peker på tre hovedarsaker til dette: 


e Urbanisering: økt avrenning som følge av fortetting og transforma- 
sjon fra natur til annen arealbruk 


1 Artikkel publisert 28.04.2021, sist oppdatert 11.03.2022 av NVE: https://www.nve.no/naturfare/ 
laer-om-naturfare/laer-om-overvann/ 


Sitering: Hagen, K. (2022). Overvannshåndtering i byggesak - tiltakshavers ansvar og plikter. I 
S. Taubøll (red.), Vann, juss og samfunn - Rettigheter og regulering i utvikling (Kap. 3, s. 75-93). 
Cappelen Damm Akademisk. https://doi.org/10.23865/noasp.176.ch3 

Lisens: CC-BY 4.0 

e Klimaendringer som fører til økende nedbør og nedbørintensitet 
e Underdimensjonerte overvannstiltak og avløpsanlegg i forhold til 
den økende avrenningen* 


Det er bred oppfatning om at overvannsskader vil påføre samfunnet 
store kostnader dersom det ikke gjennomføres forebyggende tiltak. Uten 
forebyggende tiltak anslo overvannsutvalget allerede i NOU 2015: 16 
Overvann i byer og tettsteder — Som problem og ressurs kostnader i stør- 
relsesorden 45 til 100 milliarder kroner i løpet av de neste 40 årene. 

Overvannsutvalget foreslo en rekke lovendringer knyttet til over- 
vannshåndtering i sin utredning. Noen av forslagene er nå helt eller del- 
vis fulgt opp av Kommunal- og moderniseringsdepartementet (KMD) 
i henholdsvis Prop. 32 L (2018-2019) Endringer i plan- og bygningsloven 
m.m. (håndtering av overvann i arealplanleggingen mv.) og Prop. 125 L 
(2021-2022) Endringar i plan- og bygningsloven (reglar om handtering av 
overvatn i byggjesaker mv.). 

De foreslåtte lovendringene stiller tydeligere krav til overvannshåndte- 
ring enn det som er tilfelle i dag. KMD har overordnet begrunnet behovet 
for lovendringene med en kombinasjon av befolkningsvekst, fortetting, 
manglende overvannstiltak, økt totalnedbør og mer intens nedbør (det 
er beregnet at mengden vann som faller ved kraftig nedbør vil øke med 
mellom 12 og 25 prosent mot slutten av dette århundret). 

Ettersom lovreguleringen knyttet til overvannshåndtering i stor grad 
pålegger tiltakshaver av eiendom plikter, vil tiltakshaver kunne stå over- 
for en rekke utfordringer i praksis. Tiltakshaver har blant annet et sær- 
skilt ansvar for å avlede overvann i forbindelse med oppføring av bygning. 
Det kan derfor stilles spørsmål ved rekkevidden av tiltakshavers ansvar, 
herunder hvor langt kommunen som bygningsmyndighet kan gå i å stille 
krav i den enkelte byggesak. 


2 Med underdimensjonerte tiltak menes tiltak som er etablert for færre mennesker og mindre 
bruk enn det burde vært. 

3 KMD sitt høringsnotat av 2. mars 2020 (sak nr. 19/1221) Forslag til endringer i plan- og bygnings- 
loven (håndtering av overvann i plan- og bygningsloven), på s. 3. 

Tiltakshavers ansvar og plikter knyttet til overvannshåndtering er 
viktig å ha kunnskap om blant annet for å sikre kostnadseffektiv og god 
overvannshåndtering uten at det oppstår unødvendige tvister. Det er der- 
for ønskelig å sette fokus på dette i denne artikkelen. Samtidig befinner 
vi oss på et område hvor lovreguleringen verken er uttømmende eller fer- 
digstilt. Dette gir rom for ulike synspunkter og faglige diskusjoner som 
her er forsøkt belyst med praktiske problemstillinger. 


2 Kort om hvem som er å anse som 
«tiltakshaver» og om tiltakshavers 
overordnede ansvar i byggesak 


Tiltakshaver er «den person eller foretak tiltaket utføres på vegne av».* 
I praksis vil tiltakshaver ofte være den som eier eiendommen, men ikke 
nødvendigvis. Hvem tiltaket utføres på vegne av, må derfor vurderes 
konkret. 

Tiltakshaver har det overordnede ansvaret for at tiltak etter pbl, her- 
under tiltak knyttet til overvannshåndtering, utføres i samsvar med de 
krav som følger av bestemmelser gitt i eller i medhold av pbl> Dersom 
overvannshåndteringen viser seg å være mangelfull og skaper ulemper/ 
skader på bebyggelse, kan det eksempelvis være grunnlag for å trekke 
tilbake ferdigattesten for tiltaket. Dette vil kunne medføre en fordyrende 
prosess for tiltakshaver. 

Tiltakshaver vil også kunne bli holdt erstatningsansvarlig dersom 
noen lider et økonomisk tap som følge av mangelfull overvannshåndte- 
ring. Dette gjelder selv om tiltakshaver har engasjert ansvarlige foretak 
til å sørge for prosjektering og utførelse av overvannstiltak. Tiltakshaver 
vil imidlertid kunne være berettiget til å kreve regress av de ansvarlige 
foretakene dersom mangler ved overvannshåndteringen kan knyttes til 
disse foretakenes ansvarsområder. 

Lovreguleringen knyttet til tiltakshavers ansvar for overvannshånd- 
tering i byggesak er dermed ikke uten økonomisk risiko for tiltakshaver. 


4 JÉ. lov 27. juni 2008 nr. 71 om planlegging og byggesaksbehandling (pbl.) $ 23-2. 
5 Jf. pbl. $ 23-1. 

Med dette som bakteppe vil det for tiltakshaver gi klare fordeler om regel- 
verket er så tydelig og forutsigbart som mulig. Samtidig vil tiltakshaver 
være tjent med at ansvaret og pliktene ikke blir for økonomisk byrdefulle 
å oppfylle. 


3 Tiltakshavers ansvar og plikter knyttet til 
avledning av overvann i forbindelse med 
oppføring av bygning 

Før oppføring av bygning blir godkjent, skal avledning av overvann være 

«Sikret», jf. pbl. $ 27-2 femte ledd.* Formålet med bestemmelsen er å hin- 

dre at overvann renner inn i bygninger. Bestemmelsen gjelder ikke ube- 

bygd eiendom. 

Kommunen som bygningsmyndighet kan med hjemmel i denne 
bestemmelsen avslå en søknad om rammetillatelse dersom tiltakshaver 
ikke fremlegger dokumentasjon på at avledning av overvann er sikret i 
samsvar med bestemmelsen. Pbl. $ 27-2 oppstiller dermed et unntak fra 
utgangspunktet i pbl. $ 21-6 om at bygningsmyndighetene ikke skal ta 
stilling til privatrettslige forhold. Der tiltakshaver har valgt å dele opp 
søknaden i rammetillatelse og igangsettingstillatelse må avledning av 
overvann være sikret for det gis rammetillatelse.’ 

Bygningsmyndigheten skal få opplysninger om overvannshåndte- 
ringen.” Det presiseres at bygningsmyndigheten som hovedregel skal 
kunne stole på den dokumentasjonen som tiltakshaver gir, og at det ikke 
er meningen at bygningsmyndigheten overprøver valgte løsninger for 
overvannshåndteringen. Ansvaret for de valgte løsningene ligger dermed 
hos tiltakshaver og de ansvarlige foretakene. Dersom de valgte løsnin- 
gene viser seg å være mangelfulle eller utilstrekkelige og det som følge 
av dette oppstår skader på bebyggelse, kan det være grunnlag for å holde 


6 Bestemmelsen nevner også grunnvann. 

7 Ot.prp. nr. 45 (2007-2008) Om lov om planlegging og byggesaksbehandling (plan- og bygningslo- 
ven) (byggesaksdelen), på s. 215-216. 

8 Prop. uo L (2016-2017) Endringer i plan- og bygningsloven og matrikkellova (mer effektive plan- 
prosesser, enklere saksbehandling og konsekvensutredninger), på s. 57. 

9 Jf. byggesaksforskriften (SAK) av 26.03.2010 $ 5-4 og 6-4 bokstav g. 

tiltakshaver erstatningsansvarlig. Om erstatningsansvar kan gjøres gjel- 
dende som følge av valgte løsninger beror på en konkret vurdering. 

Det er overvannet som følge av tiltaket som skal avledes i henhold til 
pbl. $ 27-2 femte ledd. Det innebærer at bygningsmyndighetene ikke kan 
stille krav om at tiltakshaver avleder overvann fra andre eiendommer. Det 
kan heller ikke stilles krav om avledning av overvann som allerede ren- 
ner på eiendommen. Det vises i denne sammenheng til KMDs uttalelse 
i Prop. 125 L (2021-2022), som oppfattes å oppsummere gjeldende rett i 
forbindelse med vurderinger knyttet til ny pbl. $ 28-10: 


Departementet meiner at noko naturleg avrenning må aksepterast. Som 
Overvassutvalet viser til, må omgjevnadene finne seg i og tole naturleg avren- 
ning. Det er typisk vatn som renn frå areal som ikkje er utbygde. Føresegna 
rettar seg derfor mot overvatn som fell på eigedommen, og som renn av denne 
som følgje av tiltak. I høyringsnotatet blei det vidare lagt til grunn at føresegna 
ikkje gjeld overvatn som renn inn frå andre eigedommar. Grunngjevinga var 
at dette kan medføre at ein tiltakshavar får ansvar for å handtere overvatn frå 


andre eigedommar som sjølve burde handtert det." 


I den grad kommunen ønsker at en tiltakshaver håndterer overvann fra 
andre eiendommer, må det stilles krav om dette i arealplan for utbyg- 
gingsområdet som sådan. 

Selve avledningen av overvannet skal i praksis skje i samsvar med tre- 
trinnsstrategien, som innebærer at overvannet først og fremst skal hånd- 
teres ved 


1) forsinket avrenning gjennom infiltrasjon 

2) forsinket avrenning gjennom fordrøyning 

3) trygg avledning til resipient (bekk, elv, innsjø o.l., som mottar 
forurensning) 


Tankegangen bak strategien er at overvannet i første ledd skal håndteres 
lokalt og infiltreres der det er mulig, for eksempel ved private overvann- 
stiltak i egen hage. Overskuddsvann fra disse anleggene føres videre til 


10 Lovforslaget knyttet til ny pbl. $ 28-10 er nærmere gjennomgått under punkt 6. 
11 Prop. 125 L (2021-2022) Endringar i plan- og bygningsloven (reglar om handtering av overvatn i 
byggjesaker mv.), på s. 35-36. 

anlegg som fordrøyer avrenningen, f.eks. et åpent fordrøyningsmagasin 
(retensjonsmagasin). Ved større avrenningsmengder som overstiger den 
hydrauliske kapasiteten til infiltrasjons- og fordrøyningsanleggene, avle- 
des vannet på en trygg måte til en egnet resipient. Avledningen kan skje 
via vassdrag, ledningsnettet eller gjennom en planlagt flomvei.” 
Tretrinnsstrategien er ikke lovfestet i pbl. $ 27-2 femte ledd, men kan 
leses ut av ordlyden i TEK17* $ 15-8 første og annet ledd, som lyder slik: 


(1) Overvann og drensvann skal i størst mulig grad infiltreres eller på 
annen måte håndteres lokalt for å sikre vannbalansen i området og 
unngå overbelastning på avløpsanleggene. 

(2) Bortledning av overvann og drensvann skal skje slik at det ikke 
oppstår oversvømmelse eller andre ulemper ved dimensjonerende 
regnintensitet. 


Bestemmelsens første ledd tydeliggjør bruken av de to første trinnene i 
tretrinnsstrategien. Tredje trinn forutsetter at overskytende overvann 
som følge av store nedbørhendelser ledes vekk i trygge flomveier, og kan 
leses ut av bestemmelsens annet ledd." 

Selve avledningen av overvannet kan skje eksempelvis via særskilte 
overvannlsedninger og flomveier. Med mindre det ikke allerede eksiste- 
rer naturlige flomveier for avledning av overvann, kan det stilles spørs- 
mål ved om tiltakshaver kan pålegges å opparbeide flomveier i medhold 
av pbl. $ 27-2 femte ledd og TEK17 $ 15-8 annet ledd. Svaret kan i en viss 
grad utledes av Byggdirektoratets veiledningstekst til sistnevnte bestem- 
melse, som lyder slik: 


Når tilrenningen er større enn det anleggets sluk og overvannlsedninger er 
dimensjonert for, eller der ledningssystemet tilstoppes eller ødelegges, må det 
overskytende vannet ledes bort via planlagte flomveier og med minst mulig 


skade eller ulempe for miljøet og omgivelsene. 


12 Beskrivelsen er hentet fra NOU 2015:16 s. 67. 

13 Byggteknisk forskrift av 19.06.2017. 

14 I Prop. 125 L (2021-2022) er det foreslått å lovfeste tretrinnsstrategien direkte i lovteksten til ny 
pbl. $ 28-10. Lovforslaget er nærmere omtalt under punkt 6. 

Som det fremkommer av veiledningsteksten, må det overskytende over- 
vannet ledes bort via «planlagte flomveier». Ordlyden tilsier dermed at 
tiltakshaver ikke kan pålegges en opparbeidelsesplikt uten en konkret 
planbestemmelse. En slik forståelse er i samsvar med gjeldende lovregu- 
lering knyttet til opparbeidelsesplikten for overvannlsedninger i henhold 
til pbl. $ 18-1 bokstav b, som per i dag ikke omfatter blågrønne løsninger 
som åpne overvannstiltak, herunder flomveier. 

Det er foreslått en ny bestemmelse i pbl. $ 18-1 bokstav d, som innebærer 
at åpne overvannsanlegg med innslag av grøntareal, såkalte «blågrønne 
overvannsanlegg», kan kreves opparbeidet.” En slik opparbeidelsesplikt 
anses imidlertid å være såpass inngripende overfor tiltakshaver at den 
ikke inntrer uten at type overvannsanlegg og berørte grunneiere er klart 
angitt i plan. KMD har begrunnet dette i hensynet til rettssikkerhet og 
forutberegnelighet for den som må opparbeide infrastrukturen, altså til- 
takshaver.'* Fra KMDs vurdering hitsettes: 


Opparbeidingsplikta er inngripande for den enkelte tiltakshavar. Krava til tiltak 
som kan krevjast opparbeidde, må derfor vere så klart gjevne opp som mogleg, 
både for å avgrense opparbeidingsplikta til det som er nødvendig, og for å gje 


meir føreseielegheit. 


[...] 


Opparbeidingsplikta for blågrøne løysingar skal berre gjelde der overvass- 
anlegget og eigedomar/arealar dette gjeld, står oppførte i reguleringsplanen. 
Planen må vise løysingar for det behovet utbyggingsområdet har, og kva for 


eigedommar som vil gje frå seg overvatn til det spesifikke overvassanlegget.” 


Selv om opparbeidelsesplikten knyttet til blågrønne overvannsløsninger 
må følge av en konkret planbestemmelse, kan kommunen like fullt avslå 
en byggesøknad i medhold av pbl. $ 27-2 femte ledd dersom avledning av 
overvann ikke anses tilstrekkelig sikret. Riset bak speilet er dermed at 
dersom avledning av overvann anses sikret kun ved å opparbeide et blå- 
grønt overvanntiltak, eksempelvis en åpen flomvei til sikker resipient, må 


15 Prop. 125 L (2021-2022). 
16 Jf. side 19 i høringsuttalelse av 2. mars 2020, Saksnr. 19/1221, utarbeidet av KMD. 
17 Prop. 125 L (2021-2022) S. 23. 

tiltakshaver være villig til å opparbeide dette for å få innvilget byggetilla- 
telsen. Dette som «konsekvens» er synliggjort i KMDs forslag til ny pbl. 
$ 28-10, hvor det angis at forsvarlig avrenning skal sikres «og opparbeides 
så langt det er nødvendig».* Om en slik opparbeidelsesplikt er følgende 
uttalt: 


For dei fleste tiltak vil det vere behov for slik tilrettelegging. At «avledning» skal 
vere «opparbeidet», inneber at vatnet skal førast i ønskt retning. Retninga for 
avleiing bør komme fram av arealplan. Dette kan til dømes gjerast ved å leie 


vatnet til eit kommunalt overvassanlegg gjennom bekk eller røyr.'? 


Lovforslaget knyttet til ny pbl. $ 28-10, innebærer at tiltakshaver vil få 
et større ansvar med å håndtere overvann i byggesaker enn det som er 
tilfelle i dag. 

Det kan videre stilles spørsmål ved hvilket gjentaksintervall som skal 
legges til grunn for å sikre forsvarlig avrenning av overvann med hjem- 
mel i pbl. $ 27-2 femte ledd. Bestemmelsen gir etter sin ordlyd ingen 
anvisning på dette. 

I praksis har det vært vanlig å legge til grunn Norsk Vann sin tabell 
for anbefalte minimumsdimensjonerende regnskyll- og oversvømmel- 
seshyppigheter, hvor det for boligbebyggelse er tilstrekkelig å beregne og 
dimensjonere overvannshåndteringen ut fra et årsnedbør med gjentak- 
sintervall på 1/20, den såkalte 20-arsnedboren.” I høringsrunden knyttet 
til forslag om endringer i pbl, la utvalget til grunn at overvann som skal 
håndteres skal tilsvare nedbør med 200-års gjentagelsesintervall. Det ble 
uttalt at: 


Dette tilsvarer kravet for det meste av vanlig bebyggelse, inkludert bolighus mv., 
i forslaget til ny $ 7-2 i byggteknisk forskrift. Forslaget i byggteknisk forskrift 
foreslår tre sikkerhetsnivåer mot fare for skade fra overvann, jf. gjeldende plan- 
og bygningslov $ 28-1, knyttet til dimensjonerende nedbør for henholdsvis 
20 år, 200 år og 1000 år. Departementet anser at utvalgets utgangspunkt kan gi 


en hensiktsmessig grense. Vi legger til grunn at første punktum i vårt forslag til 


18 Ordlyden er nærmere omtalt under punkt 6. 

19 Prop. 125 L (2021-2022) s. 52. 

20 O. Lindholm, Veiledning i klimatilpasset overvannshåndtering, rapport 162, Norsk Vann 2008, på 
s. 50. 

ny $ 28-9 gjelder overvann opp til nedbør med 200-års gjentagelsesintervall, 
der ikke annet følger av kommunale planbestemmelser. Forslaget legger altså 
opp til at det ikke kan kreves håndtering gjennom infiltrasjon, fordrøyning eller 


lignende, ut over denne nedbørsmengden.” 


Det sier seg selv at et krav om avledning av overvann til sikker resipient 
beregnet med 200 års gjentaksintervall vil være betydelig mer byrdefullt 
for tiltakshaver å oppfylle i praksis enn et krav om avledning av over- 
vann med gjentaksintervall for 20-årsnedbøren. For tiltakshaver vil en 
lovendring i samsvar med det som er foreslått i ovennevnte høringsnotat 
derfor få særlig stor betydning. 

Etter høringsrunden knyttet til ovennevnte lovforslag, er det klart at 
en rekke høringsinstanser er av den oppfatning at et ubetinget krav om 
bruk av 200 års gjentaksintervall vil være problematisk i praksis. KMD 
foreslår etter dette å sette nivået til klimajustert 100-års gjentaksintervall, 
også omtalt som klimajustert IVFioo. KMD presiserer at dette er «ei bety- 
deleg regnhending, som kan vere større enn dagens IVF200, men med 
lågare uvisse».” KMD understreker videre at 


det ikkje er intensjonen at alt overvatn, som kan komme frå nedbør tilsvarande 
100-års gjentaksintervall, berre følgjer sporet for avleiing. Ved ekstrem nedbør 
må det forventast at vatn også renn andre stader. Kravet til forsvarleg avleiing 
vil innebere at det ikkje skal renne av så store mengder vatn at det oppstår uak- 
septabel fare for skade. Det vil komme an på ei konkret vurdering i dei enkelte 
områda om overvasstiltak fører til ei akseptabel, forsvarleg avleiing for 100-års 


gjentaksintervall. 


Kravet om klimajustert 100-års gjentaksintervall i forbindelse med avled- 
ning av overvann foreslås inntatt i forskrift og ikke direkte i loven, slik at 
det vil være enklere å justere nivået i lys av ny kunnskap.” 

Inntil lovforslaget trer i kraft, er det klart at dagens praksis knyttet til 
20-årsnedbøren må legges til grunn. Særskilte krav til gjentaksintervall, 
eksempelvis 200-års gjentaksintervall, kan imidlertid følge av en vedtatt 


21 KMDs høringsnotat av 2. mars 2020 (sak nr. 19/1221) s. 43 siste avsnitt. 
22 Prop. 125 L (2021-2022) s. 37. 
23 Prop. 125 L (2021-2022) s. 47. 

planbestemmelse som tiltakshaver må forholde seg til i den konkrete 
byggesaken. 

Pbl. $ 27-2 femte ledd må dessuten leses i sammenheng med TEK17 
$ 15-8, som presiserer at avledning av overvann «ikke skal føre til skade 
eller ulempe for andre ved dimensjonerende nedbør».** Tiltakshaver må 
nødvendigvis foreta konkrete beregninger i den enkelte byggesak (ROS- 
analyse) og må benytte et høyere gjentaksintervall der skadepotensialet 
er vurdert som stort, mens det kan benyttes et lavere gjentaksintervall 
der skadepotensialet er vurdert som lavt. Det kan derfor ikke uteluk- 
kes at de konkrete beregningene for det omsøkte tiltaket tilsier at avled- 
ning av overvann må prosjekteres med et høyere gjentaksintervall enn 
20-årsnedbøren. 


3.1 Nærmere om tiltakshavers plikt til å sørge for 
at avledning av overvann er privatrettslig sikret 


Som det fremkommer av ordlyden i pbl. $ 27-2 femte ledd, må avledning 
av overvann være «sikret». 

Det er ikke gitt en nærmere angivelse av kravet sikret, slik det er gjort 
i pbl. $ 27-2 første ledd om avledning av avløpsvann. Her fremkommer 
det uttrykkelig at bortleding av avløpsvann skal være «sikret og i sam- 
svar med forurensningsloven». Det er videre presisert at rettighet til å 
føre avløpsledning over annens grunn, alternativt til å knytte seg til felles 
ledningsnett, «skal være sikret ved tinglyst dokument eller på annen måte 
som kommunen godtar som tilfredsstillende». 

I lovens forarbeider det er det uttalt at kravet «sikret» i pbl. $$ 27-1 før- 
ste ledd, 27-2 første og femte ledd, er ment å forstås på samme måte. En 
slik forståelse harmonerer best med hensynet til forutberegnelighet, og er 
lagt til grunn av Sivilombudsmannen (na Sivilombudet).* Det innebærer 
at tiltakshaver må sørge for at avledningen av overvann både er priva- 
trettslig sikret i tilfeller overvannshåndteringen medfører bruk av annen 


manns grunn, og i samsvar med forurensingslovens bestemmelser. 


24 Bestemmelsen er foreslått videreført med enkelte justeringer i ny pbl. $ 28-10 første ledd. 
25 Se blant annet Sivilombudet sak nr. 2014/3195. 
26 Jf. Prop. 110 L (2016-2017) s. 42, med videre henvisning til SOM sak nr. 2014/3195. 

Praksis blant kommunene er at det stilles krav om tinglyste avtaler, 
noe som innebærer at kommunen vil kunne avslå en søknad om ramme- 
tillatelse i tilfeller der tiltakshaver ikke fremlegger en tinglyst avtale om 
rett til å avlede overvann på annen manns grunn og frem til resipient. 

Bakgrunnen for kommunens praksis på dette punkt synes å ha sam- 
menheng med de rettsvirkningene som knytter seg til tinglyste avtaler, 
nemlig at de har rettsvern. Når avledning av overvann er privatrettslig 
sikret med tinglyst avtale, vil man unngå tvister med både eksisterende 
og nye grunneiere av eiendommen hvor overvannet avledes. Dette fordi 
de må respektere tinglyste rettigheter i grunnboken.” Et ubetinget krav 
om tinglyste avtaler kan likevel være en særskilt utfordring for tiltaksha- 
ver å fremskaffe, da det ikke alltid er gitt at grunneieren av den eiendom- 
men hvor overvannet må avledes, er villig til å medvirke til en slik avtale. 
I slike tilfeller kan det bli aktuelt å vurdere ekspropriasjon. 

Etter lovens ordlyd kan sikringskravet oppfylles «på annen måte som 
kommunen godtar som tilfredsstillende». Det gjelder dermed ikke noe 
absolutt dokumentasjonskrav. Sivilombudsmannen har blant annet uttalt 
i sak 2014/3195 at: 


«Man kan for eksempel ikke ubetinget forlange at eventuelle hjemmelsdoku- 


menter er tinglyst, jf. at bestemmelsen nevner dette som et alternativ.» 


Selv om det ikke ubetinget kan stilles krav om tinglyste avtaler, er det et 
krav om at rettigheten er «privatrettslig urokkelig».** I relasjon til sik- 
ringskravet i pbl. $ 27-4, er kravet forklart slik: 


At vegretten skal være privatrettslig urokkelig innebærer at det kreves en sterk 
sannsynlighetsgrad for vegrettens eksistens og omfang for at den skal kunne 
anses som tilstrekkelig sikret etter pbl. $ 27-4. Bygningsmyndigheten må der- 
med basere sin vurdering på om det er stor sannsynlighet for at en domstol ville 


anse vegretten som sikret.” 


27 Når et dokument er registrert, går det rettserverv som dokumentet gir uttrykk for i kollisjons- 
tilfelle foran rettserverv som ikke er registrert samtidig eller tidligere, jf. lov om tinglysing av 
07.06.1935 nr. 2 $ 20 første ledd. 

28 Jf. O.J. Pedersen, P. Sandvik, H. Skaaraas, S. Ness og A. Os, Plan- og bygningsrett. Del 2 
Byggesaksbehandling, håndhevelse og sanksjoner, 3. utg., Universitetsforlaget 2018, på s. 478 med 
videre henvisning til bygningslovkomiteen 1960 8. 149. 

29 —Tolkningsuttalelse av 19. november 2020 av Kommunal- og distriktdepartementet. 

Eiendomsrett eller en bruksrett som er sikret ved hevd vil eksempelvis 
være «privatrettslig urokkelig». Erverv av rettigheter i fast eiendom ved 
hevd har rettsvern uten tinglysing. Rettsvernet etableres som en retts- 
virkning av fullført hevd og inntrer fra det tidspunktet hevdsvilkårene er 
oppfylt. Hvorvidt tiltakshaver kan sies å ha hevdet eiendomsrett eller en 
rett til å avlede overvann på annen manns grunn må vurderes konkret i 
lys av vilkårene oppstilt i hevdslova3* 

Høyesterett har nylig avsagt en dom om selvstendig rettsvernshevd, 
som innebærer at en avtaleerverver har samme vern mot tredjemenn som 
hevdserververen.” Det betegnes som selvstendig rettsvernshevd dersom 
man har en gyldig stiftet rett, slik at retten ikke hevdes, men man likevel 
ved å ha hatt eiendom som sin i hevdstid, får etablert rettsvern. Nettopp 
fordi hevd kan være et alternativ til tinglyste avtaler for å anse avledning 
av overvann som privatrettslig «sikret», er det interessant å se nærmere 
på noen av uttalelsene knyttet til selvstendig rettsvernshevd. Spørsmålet 
om det gjelder en regel om selvstendig rettsvernshevd, er heller ikke tid- 
ligere avklart av Høyesterett. 

Etter en gjennomgang av uttalelser blant annet i Rt-2015-120, som gjaldt 
spørsmålet om en veirett med rettsgrunnlag i hevd hadde samme innhold 
som om retten var stiftet ved avtale og dermed kunne avgis ved fradeling, 
fant Høyesterett at «det ville føre galt av sted å gjøre bruksrettens innhold 
avhengig av hvilket stiftelsesgrunnlag det etter mange år er mulig å føre 
bevis for». Videre uttalte Høyesterett følgende i dommens avsnitt 66: 


Den nære forbindelsen mellom hevd og avtaleerverv, og det faktum at disse 
stiftelsesgrunnlagene i praksis ofte vil gli over i hverandre, taler slik jeg ser det, 
med tyngde for å likestille erverv med grunnlag i hevd og avtale i relasjon til 
spørsmålet om å oppnå rettsvern. I saker for domstolene der det er uklarhet 
rundt eierforholdene, anføres eksempelvis hevd og avtale ofte som alternative 
rettsgrunnlag. En rettstilstand der rettens konklusjon i slike saker skulle være 


avgjørende for om eiendomsretten har rettsvern, vil ikke være godt begrunnet. 


30 Lov 9. desember 1966 nr. 1 om hevd. 

31 (HR-2021-01773-A), med videre henvisning til Rådsegn 6 fra Sivillovbokutvalet (NUT 1961: 1) 
5.6. 

32 Se Rt-2015-120 avsnitt 45, med videre henvisning til Rådsegn 6 fra Sivillovbokutvalet (NUT 
1961: 1) s. 6. 

Etter dette kan det i praksis tenkes tilfeller der tiltakshaver rent faktisk 
har de privatrettslige rettighetene som skal til for å oppfylle sikringskra- 
vet i pbl. $ 27-2 femte ledd, uten at det kan fremlegges en tinglyst avtale. 
Dersom bygningsmyndighetene konkluderer med at avledning av over- 
vann ikke er tilstrekkelig sikret, kan byggesøknaden avslås inntil tiltaks- 
haver får avklart sine rettigheter, eksempelvis ved en rettskraftig dom 
som fastslår at hevdsvilkårene er oppfylt. Et annet alternativ er å søke om 
ekspropriasjon. Om ekspropriasjonsadgangen har KMD uttalt at: 


Der vatnet skal førast i røyr, kan ekspropriasjon mellom anna gjennomførast 
etter $ 16-4. Der vatnet skal leiast i ei open, blågrøn løysing, må ekspropriasjon 


skje etter føresegner i oreigningslova.>? 


3.2 Kort om tiltakshavers plikt til å sørge for at 
avledning av overvann er sikret i samsvar med 
forurensningslova 

I tillegg til kravet om at avledning av overvann på annen manns grunn 

må være privatrettslig sikret, må tiltakshaver sørge for at avledningen 

av overvannet er i samsvar med forurensingslovens bestemmelser 

Overvann som eksempelvis renner av fra trafikkerte veier i bykjerner kan 

være forurenset. Overvannet bør derfor renses for å hindre spredning av 

miljøfarlige stoffer. Miljødirektoratet er av den oppfatning at renseløs- 


ninger for overvannet må: 


e håndtere mye vann etter kraftig nedbør 

e håndtere tørke etter tørrvær 

e rense forurensende stoffer i overgangen mellom perioder uten vann 
og perioder med vann 

e rense forurensende stoffer med forskjellige egenskaper og konsen- 


trasjoner 


33 Prop. 125 L (2021-2022) s. 37. 
34 Lov 13. mars 1981 nr. 6 om vern mot forurensninger og om avfall. 

Det redegjøres ikke nærmere for forurensningslovens bestemmelser i 


denne sammenheng. 


4 Spørsmål om tiltakshaver kan pålegges 
plikter knyttet til overvannshåndtering i 
medhold av pbl. $ 28-1 


Pbl. $ 28-1 første ledd fastslår at grunn bare kan bebygges, eller eiendom 
opprettes eller endres, dersom det er «tilstrekkelig sikkerhet mot fare 
eller vesentlig ulempe som følge av natur- eller miljøforhold. Det samme 
gjelder for grunn som utsettes for fare eller vesentlig ulempe som følge av 
tiltak». Det er videre bestemt i annet ledd at: 


For grunn som ikke er tilstrekkelig sikker, skal kommunen om nødvendig ned- 
legge forbud mot opprettelse eller endring av eiendom eller oppføring av bygg- 


verk, eller stille særlige krav til byggegrunn, bebyggelse og uteareal. 


Ordlyden «tilstrekkelig sikkerhet» gir anvisning på en konkret vurdering 
av risikomomentene, og innebærer at det åpnes for at man kan differen- 
siere mellom henholdsvis personsikkerhet og byggverk og mellom ulike 
typer byggverk.” Bestemmelsen gir bygningsmyndigheten hjemmel til å 
avslå en byggesøknad der byggegrunnen ikke er tilstrekkelig sikret mot 
naturfarer. Mer praktisk er det imidlertid at bygningsmyndigheten stiller 
vilkår om at tiltakshaver må gjennomføre sikringstiltak for å få lov til å 
bygge. 

Det fremstår i dag som uklart om, og eventuelt i hvilken grad, kom- 
munen som bygningsmyndighet benytter seg av denne bestemmelsen for 
å sikre bebyggelse mot overvann. I forarbeidene uttales at det er en nedre 
terskel for når en fare anses som vesentlig nok til at bestemmelsen kom- 
mer til anvendelse. Det følger også av rettspraksis at vanskelige naturfor- 
hold ikke uten videre er omfattet av § 28-1 første ledd3* I TEK 17 $ 7-2, 
som er gitt med hjemmel i pbl. $ 28-1, er det heller ikke stilt krav om å 


35 Jf. Ot.prp. nr. 45 (2007-2008) s. 338. 
36 Jf. HR-2006-01515-A (Eigersund-dommen). 

sikre bebyggelse mot overvann, slik det eksempelvis er gjort i tilknytning 
til flom. 

Inntil sikkerhetsklassene i TEK17 $ 7-2 gis tilsvarende anvendelse for 
overvann, vil det nok fremdeles fremstå som usikkert i hvilke tilfeller pbl. 
$ 28-1 gir tilstrekkelig hjemmel til å pålegge tiltakshaver tyngende plikter 
i forbindelse med overvannshåndtering. Dersom overvann blir inntatt i 
TEK17 $ 7-2, vil bygningsmyndighet derimot få en lovfestet plikt til å 
vurdere om byggegrunnen har tilstrekkelig sikkerhet for oversvømmelse 
som følge av overvann før det gis byggetillatelse. Bygningsmyndigheten 
kan da om nødvendig stille særlige krav til overvannshåndteringen som 
vilkår for å gi byggetillatelse. 

I de tilfeller det stilles krav om å sikre bebyggelse mot overvann, vil det 
være tiltakshaver alene som har ansvaret for å besørge og bekoste nød- 
vendige sikringstiltak, herunder påse at sikringstiltakene utføres i sam- 
svar med eventuelle spesifikasjoner som ligger til grunn for tillatelsen.” 


5 Tiltakshaver må oppfylle krav til 
overvannshåndtering fastsatt i arealplaner 


Det viktigste virkemiddelet for å håndtere overvann i forbindelse med 
utbygging er gode arealplaner med tydelige krav til overvannshåndtering 
som tiltakshaver må forholde seg ved realisering av sine utbyggingsplaner. 

Det vises blant annet til pbl. $ 1-4, som fastslår at kommunen som 
planmyndighet skal påse at risiko- og sårbarhetsanalyse (ROS-analyse) 
gjennomføres for planområdet for utbygging? Ordlyden «påse» inne- 
bærer at planmyndigheten, om den ikke selv foretar ROS-analysen, kan 
pålegge tiltakshaver å utføre dette. ROS-analysen skal vise alle risiko- og 
sårbarhetsforhold som har betydning for om arealet er egnet til utbyg- 
gingsformål, og eventuelle endringer i slike forhold som følge av planlagt 
utbygging. Område med fare, risiko eller sårbarhet, herunder områder 
med fare for overvann grunnet ekstremnedbør og urbanisering, kan 


37 Jf. Direktoratet for byggkvalitet sin temaveileder «Utbygging i fareområder» av 28. juli 2020, 
punkt 11.3. 

38 NVE har innarbeidet overvann som tema i sin kartbaserte veileder for reguleringsplan til bruk i 
kommunen, se kartbasert veiledning for reguleringsplan. 

avmerkes i planen som hensynssone, jf. pbl. $ 4-1. Overvannshåndtering 
er dermed et eksempel på arealkrevende sikringstiltak som best ivaretas 
på overordnet plannivå.* 

I henhold til pbl. $ 11-9 nr. 3 kan det også gis planbestemmelser med 
krav til nærmere angitte løsninger for blant annet vannforsyning, avløp 
og avrenning. Formuleringen «avrenning» ble inntatt ved en lovendring 
den 8. mars 2019. Bestemmelsen vil etter endringen kunne dekke både 
mengde, hastighet og kvalitet på avrenning. I lovens forarbeider nevnes 
som eksempel at dette kan skje gjennom bestemmelser med tak for til- 
førsel av overvann til ledningsnettet, om at nye tette flater kompenseres 
gjennom fordrøyningstiltak, eller at det skal velges drenerende/gjennom- 
trengelig dekker i visse områder. 

Norsk Vann har vist til en rekke bestemmelser fra eksisterende are- 
alplaner, eller utkast til planer, som illustrerer at kommunen som plan- 
myndighet har gått nokså langt i å konkretisere ønskede løsninger for 
overvannshåndteringen, som en tiltakshaver nødvendigvis må være vil- 
lig til å oppfylle ved realisering av utbyggingsplanene. Som eksempler på 
slike bestemmelser kan nevnes: 


- Overvann skal ledes til kanalen, og skal ha vannkvalitet som defi- 
nert i VA-rammeplan. Overvann, også fra veigrunn, som ikke 
tilfredsstiller kravene til vannkvalitet, må renses. Det er lagt inn 
arealer for behandling av overvannet. Etablering av rensing skal 
inngå i prosjektene. 

- Kanalen og de åpne overvannsløsningene skal utformes slik at det 
er mulighet for egendrenering. 

- Åpne strekninger for elver, bekker, vann og dammer skal 
opprettholdes." 


Pbl. $ 11-9 nr. 4 gir kommunen hjemmel for å klargjøre krav om oppar- 
beiding av teknisk infrastruktur. Kommunen kan for eksempel stille krav 


39 Jf. Kommunal- og moderniseringsdepartementets rundskriv H-5/18, Samfunnssikkerhet i plan- 
legging og byggesaksbehandling 2018, på s. 10. 

40 Jf. Prop 32 L (2018-2019) s. 13. 

41 T. Sekse, Klimatilpasningstiltak innen vann og avløp, rapport 190, Norsk Vann 2012, på s. 23-25. 

om at et område ikke kan utbygges før overvannsanlegg er tilstrekkelig 
etablert. Dersom overvannet fra nye boliger i området skal ledes bort via 
åpen grøft eller bekk, kan det også fastsettes som rekkefølgekrav at disse 
må være opparbeidet med tilstrekkelig kapasitet før igangsettingstilla- 
telse til oppføring av nye boliger kan gis. 

Det må etter dette legges til grunn at kommunen som planmyndig- 
het har en relativt vid adgang til å styre overvannshåndteringen i sine 
arealplaner, og at dette i praksis kan skape særskilte utfordringer for til- 
takshaver, eksempelvis der det ikke anses økonomisk lønnsomt å oppfylle 


kravene.? 


6 Særskilte merknader knyttet til KMDs 
forslag til ny pbl. $28-10 


KMDs forslag til ny pbl. $ 28-10 i Prop. 125 L (2021-2022) lyder slik: 


$ 28-10 Håndtering av overvann 

Tiltakshaver skal gjennomføre tiltak slik at overvann i størst mulig grad 
infiltreres eller fordrøyes på eiendommen. Forsvarlig avledning skal sikres og 
opparbeides så langt det er nødvendig. Første og andre punktum gjelder så 


langt ikke annet er bestemt i arealplan. 
Kommunen kan avslå tiltak som ikke oppfyller kravene i første ledd. 


Departementet kan gi forskrift om hva som omfattes av kravene i første ledd, 


blant annet om hvilke overvannsmengder som skal håndteres. 


Bestemmelsen er ny, men viderefører i hovedsak de krav som følger av 
pbl. $ 27-2 femte ledd og TEK17 $ 15-8 første og annet ledd.* I tillegg er det 
inntatt enkelte justeringer, som etter undertegnedes vurdering inne- 
bærer at tiltakshaver får et noe større ansvar sammenlignet med gjel- 
dende rett. Kravene knyttet til opparbeidelse og forslaget om å vedta en 


42 For en nærmere gjennomgang vises til G. Jakobsen og K. Hagen, «Kommunens adgang til å gi 
bestemmelser om, og stille krav til, overvannshåndtering i kommuneplanens arealdel og regule- 
ringsplan», Kart og plan, 78 (2018) nr. 1, s. 51-67. 

43 Bestemmelsen var i høringsrunden foreslått som ny pbl. $ 28-9. 

forskriftsbestemmelse om bruk av klimajustert 100-års gjentaksintervall 
vil være mer byrdefulle for tiltakshaver å oppfylle. 

Det er inntatt en formulering i annet ledd om at kommunen kan 
avslå tiltak som ikke oppfyller kravene i første ledd. Det er ikke tvilsomt 
at dagens pbl. $ 27-2 femte ledd gir hjemmel til å avslå en byggesøknad 
der avledning av overvann ikke er privatrettslig sikret og ikke er i sam- 
svar med forurensningslovens bestemmelser. Bygningsmyndigheten 
har imidlertid ikke hatt en klar hjemmel for å avslå tiltak der over- 
vann ikke kan håndteres i samsvar med tretrinnsstrategien. Den nye 
lovteksten vil derfor i større grad enn i dag stille tydeligere krav og sikre 
forutsigbarhet. 

I KMDs merknader til bestemmelsen i høringsnotatet av 2. mars 2020 
(sak nr. 19/1221) er det presisert at kravet i første punktum er begrenset 
til det overvannet som faller på eiendommen, basert på normert gjenta- 
gelsesfrekvens. Etter undertegnedes vurdering er dette en helt nødvendig 
presisering som burde vært inntatt i selve lovteksten for å unngå tvil om 
kravets rekkevidde i praksis. 

Det er grunn til å håpe på bedre statistikk knyttet til overvannsskader. 
Det er imidlertid også grunn til å tro at det vil oppstå flere tvister mellom 
tiltakshaver og bygningsmyndighetene ettersom kravene overfor tiltaks- 
haver blir noe skjerpet. I alle tilfeller blir det spennende å se virkningene 
av de foreslåtte lovendringene. 

Overvann som naturfare - 
faktagrunnlag og rettslig håndtering 


Steinar Taubøll & Kim H. Paus 
Norges miljø- og biovitenskapelige universitet (NMBU) 


Abstract: Through spatial planning and building regulation, municipalities are 
responsible for avoiding development that increases the risk of damage to build- 
ings and infrastructure. This paper focuses on the dangers caused by surface runoff 
during heavy rainfall, which will happen more often as a result of climate change. 
Based on the Planning and Building Act $ 28-1, the paper seeks to clarify the legisla- 
tion concerning natural hazards regarding such situations. Efficient legal regulation 
of runoff hazards also presupposes a manageable factual basis for legal decisions. 
The paper therefore discusses, from a technical viewpoint, methods used to map the 
phenomena the rules are to be applied to, including terrain-based analyzes and vari- 
ants of so-called rainfall-runoff models. In anticipation of improved methods, and 
based on available data, the models’ handling of uncertainty and necessary resource 
use, terrain-based analyzes are considered a suitable method. If the method is to be 
used to identify a potential runoff hazard, it is appropriate to strive for a standard- 
ization of, among other things, the threshold value for presenting a flow accumula- 
tion line and the spatial risk at this and flood area, as well as the upper validity area 
and possible limit against potential flood risk in waterbodies. 


Keywords: natural hazards, flooding, rainfall-runoff models, municipal 
responsibility, spatial planning, building regulations 


1 Innledning 


Som følge av klimaendringene kommer det regnvær med ekstreme ned- 
børmengder stadig oftere, og det er ikke mulig å forutsi nar og hvor 
styrtregnet vil komme. Slike hendelser kan forårsake store skader, både 


Sitering: Taubøll, S. & Paus, K. H. (2022). Overvann som naturfare — faktagrunnlag og rettslig håndter- 
ing. I S. Taubøll (red.), Vann, juss og samfunn - Rettigheter og regulering i utvikling (Kap. 4, s. 95-117). 
Cappelen Damm Akademisk. https://doi.org/10.23865/noasp.176.ch4 

Lisens: CC-BY 4.0 

direkte ved flomskader og indirekte, for eksempel ved utløsning av skred 
eller ødeleggelse av kritisk infrastruktur. Denne artikkelen tar utgangs- 
punkt i at kommunen gjennom arealplanlegging og byggesaksbehand- 
ling har et ansvar for å unngå at utbygging fører til økt skaderisiko for 
bygninger og infrastruktur. Det kan trekkes et prinsipielt skille mellom 
naturfare, som i hovedsak skyldes naturlige geologiske og/eller klimato- 
logiske prosesser, og farer som skyldes menneskelig aktivitet. 

Denne artikkelen omhandler faren for skade som følge av overvann. 
Med overvann menes her vann som renner av på overflaten som følge 
av regn og smeltevann, både i tettbebyggelse og i naturlig terreng. Under 
gitte forhold vil overvann kunne få vanndybder og hastigheter med et 
skadepotensial på lik linje med flom i vassdrag. I denne konkrete sam- 
menhengen må klimaendringene som gir hyppigere styrtregn regnes for 
å være utenfor menneskelig kontroll, og dermed kan man si at de med- 
fører økt naturfare. Faren for overvannsskader må delvis anses som en 
naturfare, og delvis som en menneskeskapt fare forårsaket av fortetting 
i nedbørfeltet, anlegning av overvannsrør, utbygging i historiske vann- 
veier og så videre. Utbygging i form av tradisjonell fortetting vil redusere 
mulighetene for infiltrasjon i bakken og styring av vannets løp over og 
under bakken. Infiltrasjon og overvannsrør har mindre betydning for å 
håndtere vann når nedbørmengdene blir ekstreme. Dermed blir naturfa- 
rekomponenten i faren for overvannsskader mer dominerende når ned- 
børintensiteten øker. 

Det faktum at overvannsflom skyldes både naturlige og menneske- 
skapte faktorer har gjort det spesielt vanskelig å regulere ansvarsforhol- 
dene, både når det gjelder planlegging og ansvaret for potensielle skader. 
Som nevnt vil graden av utbygging i et område ha mye å si for mulighe- 
tene til å forutberegne vannets løp på bakken. For urbane områder med 
delte vannveier over og under bakken kreves det ofte store ressurser å 
beskrive overvannsfare. Dette bør imidlertid ikke forhindre utvikling 
av ansvarsregler og samsvarende vurderingsmetodikk for overvanns- 
fare. På denne bakgrunn er et sentralt siktemål med denne artikkelen å 
peke på hvordan naturfaredelen av overvannsfare kan håndteres rettslig, 
og hvilke metoder som vil kunne egne seg til å kartlegge overvann som 
naturfare. 

Uklar ansvarsplassering er en stor utfordring i håndteringen av over- 
vann, både innad i kommunen og mellom kommunen og andre aktø- 
rer.’ Klargjøring av kommunens ansvar for sikkerhet mot naturfare kan 
gjøre det enklere å utvikle reglene for overvannshåndtering. Kommunen 
har en lovpålagt plikt til å sørge for at bygging ikke skjer på arealer som 
er truet av naturfare. Her gjelder nasjonale sikkerhetskrav? som det ikke 
kan dispenseres fra. Når det gjelder menneskeskapte farer er det i langt 
større grad opp til økonomiske og politiske vurderinger hvilke farer som 
vurderes som akseptable, og dermed hvilke tiltak som må gjennomføres 
og eventuelt pålegges private. For menneskeskapte farer er det rom for 
å utøve skjønn i lys av for eksempel samfunnsøkonomiske vurderinger, 
altså en juridisk situasjon svært forskjellig fra den som gjelder naturfare. 

Når det gjelder faktagrunnlaget for de rettslige beslutningene er det 
behov for nasjonale retningslinjer for hvordan kommunene skal gå fram 
for å identifisere arealer som kan rammes av overvannsfare. For en del 
andre naturfarer finnes det standardiserte aktsomhetskart. Disse kartene 
er relativt grove, og viser ikke helt nøyaktig grensene for fareutsatte area- 
ler. Dette kan skyldes begrensninger i vurderingsmetodikken, eller fysiske 
tiltak som reduserer faren tilstrekkelig. Ofte er det derfor nødvendig med 
en separat fareutredning før byggetillatelse kan gis. Aktsomhetskartene 
spiller likevel en viktig rolle i arbeidet med å forebygge fare. De gjør det 
lettere for kommuner og utbyggere å forutse et utredningsbehov, og der- 
med få bestilt adekvat utredning. Eksistensen av aktsomhetskart gjør det 
enklere for kommunen å etterleve lovens krav om å sørge for tilstrekke- 
lig sikkerhet, og reduserer dermed risikoen for senere erstatningsansvar. 
I denne artikkelen drøftes ulike alternativer til hvordan man kan lage 
aktsomhetskart for overvannsflom. Tar man utgangspunkt i høydevari- 
asjonene og terrengformene i et område og et regn med en tilstrekkelig 
høy intensitet kan man i prinsippet sannsynliggjøre hvilke arealer som 
har potensial til å bli stående under vann. Slike resultater vil kunne være 
et godt utgangspunkt for å vurdere potensiell naturfare. Jo høyere grad 


1 Jf. NOU 2015: 16 Overvann i byer og tettsteder - som problem og ressurs, pkt. 4.3. 
2 Jf. lov om planlegging og byggesaksbehandling av 27. juni 2008 nr. 71 (pbl.) $ 28-1 og forskrift 
19. juni 2017 nr. 840 om tekniske krav til byggverk (byggteknisk forskrift), kap. 7. 

av utbygging som gjennomføres i område, jo større blir faren for over- 
vannsskader, gitt samme regnintensitet i nedbørsfeltet. Generelt kan 
man si at naturfarekomponenten vil øke ved økning i nedbørintensiteter 
som følge av klimaendringer, og at den menneskeskapte faren vil øke ved 
økning av tette flater som følge av utbygging og/eller minkende kapasitet 
på eksisterende avløpsanlegg som følge av manglende fornyelse, drift og 
vedlikehold. 

I det følgende skal vi klargjøre rettsreglene og begrepene knyttet til 
naturfare og drøfte hvilke vurderingsmetoder som kan benyttes for å 
kartlegge de fenomener reglene skal anvendes på, herunder hvordan 
overvann som naturfare skal avgrenses rettslig mot flom i vassdrag. Det 
skal i denne sammenheng pekes på at aktsomhetskart for flom i vass- 
drag kun er tilgjengelig for de ganske store vassdragene, og de stadig 
flere erfaringene med styrtregn viser at det er behov for å påvise flomut- 
satte arealer også i tilknytning til mindre bekker og vannveier. Ft akt- 
somhetskart for overvannsfare vil kunne bidra til å imøtekomme også 
dette behovet. 


2 Kan overvannsflom regnes som naturfare? 


Det første rettslige spørsmålet som må avklares, er om overvannsflom 
kan regnes som en naturfare som faller inn under plan- og bygningslo- 
ven (pbl.). Pbl. $ 28-1 første ledd bestemmer at «grunn kan bare bebygges, 
eller eiendom opprettes eller endres, dersom det er tilstrekkelig sikker- 
het mot fare eller vesentlig ulempe som følge av natur- eller miljøfor- 
hold». I denne artikkelen gis det bare et kort overblikk over den generelle 
normen da dette er behandlet i annen litteratur Pbl. $ 28-1 er plassert 
i lovens byggesaksdel, men sikkerhetskravet er prinsipielt det samme i 
planleggingen, selv om man i tidlige faser av planleggingen ikke alltid 
har gode nok data til å avgrense fareområdene nøyaktig. I praksis vil 
bestemmelsen bare komme direkte til anvendelse i de tilfellene faren 
ikke var hensyntatt i plan, eller der plan ikke foreligger. Dette kan ses i 


3 For en mer detaljert analyse av pbl. $ 28-1, se Steinar Taubøll, «Sikkerhetskrav og kommunalt 
erstatningsansvar ved bygging i fareområder», Kart og plan (2015) nr. 1, $. 35-50. 

sammenheng med kravet til risiko- og sårbarhetsanalyse i pbl. $ 4-3, som 
sier at alle risikoforhold av betydning skal vises i analysen og avmer- 
kes som hensynssoner. Det skal også pekes på at pbl. $ 28-1 første ledd 
andre punktum bestemmer at sikkerhetskravet også gjelder for «grunn 
som utsettes for fare eller vesentlig ulempe som følge av tiltak». Dette 
innebærer at man ved godkjenning av byggetomt ikke bare kan vurdere 
sikkerheten for den aktuelle tomten, men også må vurdere om bygging 
der kan øke naturfare for andre tomter. Dette er svært relevant når det 
gjelder overvann, da det ofte er en nærliggende fare for at ny utbygging 
øker flomfaren nedstrøms. 

Begrepet «naturforhold» i pbl. $ 28-1 gir i seg selv ingen sikker avgrens- 
ning av bestemmelsens virkeområde. Lovens forarbeider! viser imidlertid 
til at bestemmelsen er en videreføring av tilsvarende regel i 1985-lovens 
§ 68, og forarbeidene til denne bestemmelsen» viser videre til at begrepet 
«naturforhold» skulle tilsvare 1965-lovens ordlyd om «synking, vannsig, 
flom, ras eller lignende». I Kommunal- og moderniseringsdepartemen- 
tets rundskriv H-5/18° uttales det at begrepet «naturforhold» sikter til de 
naturgitte omstendigheter ved tomten og omgivelsene som gjør at bebyg- 
gelse av eiendommen medfører fare eller ulempe. I byggteknisk forskrift 
$ 7-2 reguleres risikoaksept for «flom». Dette begrepet brukes vanligvis 
om vannstandsøkning i vassdrag, noe som taler for at forskriften ikke 
gjelder de tilfellene hvor arealer kan bli satt under vann av andre årsaker. 
At forskriften ikke regulerer faren for overvannsflom betyr imidlertid 
ikke at denne faren er utenfor virkeområdet til pbl. $ 28-17 Det finnes 
flere eksempler på naturfarer som ikke er nevnt i forskriften, for eksempel 
nevner forarbeidene’ radon. Ordlyden i pbl. $ 28-1 omfatter også «miljø- 
forhold», og det kan spørres om dette har noen relevans for overvann. 
Begrepet kom inn i loven i 1986 for å forenkle saksbehandlingen av fysiske 


4 Ot.prp. nr. 45 (2007-2008) Om lov om planlegging og byggesaksbehandling (plan- og bygningslo- 
ven) (byggesaksdelen), på s. 338. 

5 Ot.prp. nr. 57 (1985-1986) Om lov om endringer i plan- og bygningsloven av 14. juni 1985 nr. 77, på 
s. 66. 

6 Kommunal- og moderniseringsdepartementets rundskriv H-5/18, Samfunnssikkerhet i planleg- 
ging og byggesaksbehandling 2018, pkt. 3.1.1. 

7 Dette er også antatt i NOU 2015: 16 pkt. 19.2.6. 

8 Ot.prp. nr. 45 (2007-2008) s. 338. 

tiltak som veier, flyplasser, skytebaner, spesiell industri, avfallsanlegg og 
liknende. I praksis vil denne type saker være regulert av forurensnings- 
loven, og dermed er det i dag neppe behov for et ulempebegrep når det 
gjelder naturforhold. 

Høyesteretts vurdering i Rt. 2006 s. 1012 (Eigersund) bidrar til å belyse 
spørsmålet om overvannsflom kan være omfattet av farebegrepet i $ 28-1. 
Saken gjaldt inntrenging av vann i en bygning via grunnen. Retten tok 
utgangspunkt i at fare som følge av naturforhold som flom og vannsig var 
omfattet av bestemmelsen, men at det måtte være en terskel for fare. Det 
avgjørende måtte etter rettens mening være en samlet vurdering av sann- 
synligheten for skade opp mot arten og omfanget av eventuell skade. Ved 
risiko for vannskader så Høyesterett det altså ikke som nødvendig å skille 
mellom ulike typer vanntransport, for eksempel vassdragsflom, over- 
vann og vannsig gjennom grunnen. Sannsynligheten, arten og omfan- 
get av skade kan variere innenfor de ulike kategoriene, men dette avgjør 
ikke hva som faller inn under $ 28-1. Begrepet flom er for så vidt brukt i 
lovens forarbeider og i byggeforskriften, men altså ikke for å definere hva 
som regnes som naturfare. Det finnes mange ulike definisjoner av flom.’ 
I NOU 1996: 16° pekes det på at vannstandens nivå er et grunnleggende 
utgangspunkt for å vurdere et mulig skadeomfang, men også andre egen- 
skaper ved en flom, slik som varighet, vannhastighet, turbulens og sedi- 
mentinnhold, samt tidspunkt for flommen. 

Overvannsflom kan i mange tilfeller medføre samme risiko som flom 
i vassdrag. Samlet sett trekker de fleste relevante kilder klart i retning av 
at faren i disse tilfellene vil falle inn under pbl. $ 28-1." 

Det går fram av forarbeidene" til pbl. $ 28-1 at begrepet «tilstrekkelig 
sikkerhet» gir anvisning på en konkret vurdering av risikomomentene. 


9  Sef.eks. NOU 1996: 16 Tiltak mot flom kap. 3.2. 

10 NOU 1996: 16 kap. 5.2.3. 

11 Det skal nevnes at Direktoratet for byggkvalitet i sin veileder Utbygging i fareområder punkt 2.4. 
per 4.12.2021 sier at «Overvann er ikke en naturfare som medfører byggeforbud slik flom og 
skred gjør i visse områder. Overvann skal ivaretas av prosjekterende og utførende ved all utbyg- 
ging på lik linje med øvrige laster som byggverket skal dimensjoneres for. Se TEK17 særlig 
$$ 15-8 og 13-11». Dette bygger DIBK på at overvann er definert som «overflateavrenning (regn 
og smeltevann) fra plasser, gater, takflater etc.» Denne definisjonen sier imidlertid ikke noe om 
hvilke farer som kan oppstå, og er lite egnet til å avgrense rekkevidden for pbl. $ 28-1. 

12 Ot.prp. nr. 45 (2007-2008) s. 338. 

Lovens sikkerhetskrav må dessuten ses i sammenheng med tilhørende 
byggteknisk forskrift” Den innledende bestemmelsen i forskriftens 
kapittel 7 regulerer i prinsippet det samme for byggverk som lovens 
$ 28-1 gjør for byggegrunnen. Det heter i $ 7-1 første ledd at «byggverk 
skal plasseres, prosjekteres og utføres slik at det oppnås tilfredsstillende 
sikkerhet mot skade eller vesentlig ulempe fra naturpåkjenninger». 
Finner man at fare ikke kan utelukkes er man innenfor virkeområdet 
til $ 28-1. Det går videre fram av forarbeidene" at det er mulig å dif- 
ferensiere mellom henholdsvis personsikkerhet og byggverk og mellom 
ulike typer byggverk. Dette må sees i sammenheng med byggteknisk 
forskrift $ 7-2 andre ledd, der det om flom heter at «Dersom det er fare 
for liv, fastsettes sikkerhetsklasse som for skred». Når det gjelder fare for 
overvannsskader fastsettes ikke sikkerhetsklasser, men prinsippet for 
tilstrekkelig sikkerhet må antas å gjelde tilsvarende. I rundskriv H-5/18* 
sies det at man ved vurderingen av hva som er tilstrekkelig sikkerhet må 
ta i betraktning tiltakets funksjonstid og formål opp mot påregnelige 
hendelser, og at det herunder må «sees hen til om det vil oppstå forhold 
som kan karakteriseres som ulemper flere ganger i løpet av tiltakets leve- 
tid, f.eks. at det er påregnelig at kjelleren vil bli fylt av vann på grunn av 
flom en gang hvert 5.-6. år. Et slikt tilfelle vil rammes av plan- og byg- 
ningsloven $ 28-1». 

Når man skal fastlegge hva som er en «fare» som følge av naturforhold 
er det et utgangspunkt når det gjelder bygging at ikke alle naturpåkjen- 
ninger kan betegnes som farer. Det er vanlig at bygninger dimensjoneres 
for normale naturpåkjenninger, for eksempel snølast og vindlast. Det går 
fram av forarbeidene til 1985-loven” at det ikke kan settes krav om abso- 
lutt sikkerhet. Utgangspunktet er at det ikke må bygges på steder hvor det 
er «markert risiko» for at fare kan oppstå, og at det avgjørende er sannsyn- 
ligheten for skade og graden av denne. Nedre terskel for fare ble vurdert 
av Høyesterett i Rt. 2006 s. 1012 (Eigersund). Kommunen hadde i dette 


13 + Byggteknisk forskrift kap. 7. 

14 Ot.prp. nr. 45 (2007-2008) s. 338. 

15 Kommunal- og moderniseringsdepartementets rundskriv H-5/18, Samfunnssikkerhet i planleg- 
ging og byggesaksbehandling, 2018, pkt. 3.1.1. 

16 Ot.prp. nr. 57 (1985-1986) s. 66. 

tilfellet godkjent byggetomter langs en elv, og et av husene fikk skader på 
fundamentene som følge av vann i grunnen under huset. Tiltakshaveren 
saksøkte kommunen for mangelfull håndheving av pbl85 $ 68, men ret- 
ten fant at selv om flom og vannsig falt inn under bestemmelsen, måtte 
det være en terskel for når en fare er vesentlig nok til at bestemmelsen 
skal brukes. Dette innebar etter rettens mening at vanskelige naturfor- 
hold ikke uten videre var omfattet av bestemmelsen. Høyesterett pekte på 
at vann i byggegrunnen ikke er uvanlig, og at det som regel er et problem 
som kan løses gjennom en riktig tilpasset fundamentering. I lys av dom- 
men kan man si at faren må være av en slik art at forebygging av konse- 
kvensene ikke er vanlig prosjekteringspraksis. 

Pbl. $ 28-1 andre ledd gir kommunen mulighet til å «stille særlige krav 
til byggegrunn, bebyggelse og uteareal». Dette innebærer at spørsmålet 
om byggetillatelse i forhold til tilstrekkelig sikkerhet ikke kan avgjøres 
med endelig virkning bare på grunnlag av naturgitte faktorer, men at 
man også skal ta hensyn til eventuelle tilpasninger av tiltaket. Når det 
gjelder overvann vil mulighetene for å redusere faren være langt større 
enn for eksempel ved skredfare. 

Det er i utgangspunktet tiltakshavers ansvar å skaffe rådgivende 
uttalelser om naturforholdene på byggetomten.” Dette framgår også 
av rettspraksis.” Likevel har kommunen et ansvar for å kvalitetssikre 
de opplysningene som tiltakshaver legger fram. Dette kommer klart 
fram i Høyesteretts dom Rt. 2015 s. 257 (Nissegården). Kommunen er 
ansvarlig for å ta beslutningen om at tilstrekkelig sikkerhet foreligger, 
men i mange kommuner har man behov for å støtte seg på ekspertut- 
talelser utenfra når det gjelder naturvitenskapelige vurderinger. Dette 
er for så vidt i trad med forarbeidenes vurdering,” der det framgår at 
mindre kommuner ikke kan forventes å ha full kompetansebredde. 
Departementet peker i rundskriv H-5/18 punkt 3.1.1. på at kommunen i 


17 Ot.prp. nr. 45 (2007-2008) kap. 18.5.1. 

18 Eksempelvis Rt. 2006 s. 1012, der retten uttalte: «Det er ikkje tvilsamt at det er byggherren som 
har ansvaret for byggjeprosjektet, også byggjegrunn og fundamentering. Bruken av ansvars- 
havande endrar ikkje dette, men støttar klart opp under at det ikkje er kommunen som skal ha 
ansvaret.» 

19 Ot.prp. nr. 32 (2007-2008) Om lov om planlegging og byggesaksbehandling (plan- og bygningslo- 
ven) (plandelen), på s. 183. 

sin vurdering må kunne bygge på de faremomenter som man vitenska- 
pelig har akseptert som reelle eller sannsynlige på de tidspunkt vedta- 
ket fattes.” Plan- og bygningsloven fastsetter landsomfattende krav til 
sikkerhet. Det må legges til grunn at det ikke er rom for lokale avvik i 
vurderingsmetodikk og sikkerhetsnivå. Rettspraksis, herunder Rt. 2015 
s. 257 (Nissegården), viser også at kommunen innen rimelig tid må ta i 
bruk nye informasjonskilder og vurderingsmetoder etter hvert som de 
blir tilgjengelige. I motsatt fall kan kommunen bli ansett som uaktsom 
og komme i erstatningsansvar. 

Faredefinisjonene som er drøftet ovenfor baserer seg på juridiske kil- 
der og klargjør altså gjeldende rett per i dag. Sett fra andre faglige syns- 
vinkler, for eksempel økonomiske og helsemessige, kan det være gode 
grunner til å definere fare på andre måter. Et sentralt eksempel på dette 
finnes i NVEs veileder nr. 4/2022 kapittel 2.6. som drøfter når overvann 
kan bli en fare.” For å få til en optimal håndtering av overvannsfare er det 
vesentlig at rettslige og andre faglige definisjoner samsvarer best mulig. 
Veilederen er et viktig skritt i den retningen, men mye er fortsatt uavklart 
med hensyn til rettslig samsvar. 


3 Hvilke implikasjoner kan definisjoner for 
vassdrag og avløpsanlegg ha? 
Pbl. $ 28-1 knytter ikke naturfarebegrepet spesifikt til flom i vassdrag, 


men til potensielle påkjenninger som kan føre til skade. Dermed er 
det rettslig sett ikke behov for en avgrensning av vassdragsbegrepet” 


20 Jf. også Rt. 2015 s. 257 (Nissegarden) der kommunen ble frifunnet fordi den aktsomt hadde byg- 
get på de opplysningene den hadde tilgang til på vedtakstidspunktet. 

21 Norges vassdrags- og energidirektorat (NVE), Rettleiar for handtering av overvatn i arealplanar, 
veileder nr. 2, 2022, kap. 2.6. 

22 Det framgår av lov av 24. november 2000 nr. 82 om vassdrag og grunnvann (vannressursloven) 
$ 2 første ledd at som vassdrag regnes «alt stillestående eller rennende overflatevann med års- 
sikker vannføring» samt «vannløp uten årssikker vannføring dersom det atskiller seg tydelig 
fra omgivelsene». Videre fastsetter $ 2 andre ledd at lovens regler for vassdrag også gjelder for 
«kunstige vannløp med årssikker vannføring unntatt ledninger og tunneler» og «kunstige vann- 
magasiner som står i direkte samband med grunnvannet eller et vassdrag». Årssikker vannfø- 
ring er i lovens $ 3 første ledd punkt c definert som «vannføring som ved middeltemperatur over 
frysepunktet ikke tørker ut av naturlige årsaker oftere enn hvert tiende år i gjennomsnitt». 

når man drøfter fare for overvannsflom. Det skal likevel pekes på en 
situasjonstype der definisjonen av vassdrag kan få rettslige virknin- 
ger. Overvannshåndtering i bebygde områder skjer typisk ved en rekke 
samvirkende anlegg og ulike funksjoner, for eksempel ved at vann i 
et område ledes bort via grøfter, bekker, rør, veier og uteanlegg med 
ulike eiere. Så lenge vannet renner over bakken oppstår det ingen 
vesentlige problemer knyttet til rettslig klassifikasjon av flomfaren. 
Bekker, dammer og enkelte grøfter vil falle inn under vannressurslo- 
ven. Men de fleste grøfter og rør omfattes i dag av forurensningslo- 
vens regler, og ansvarsreglene forandres det øyeblikk vannet møter et 
avløpsanlegg.” 

Etter forurensningsloven $ 24a har anleggseieren et objektivt ansvar 
for skader som oppstår på grunn av at avløpsanlegget har for liten kapasi- 
tet, eller ikke er tilstrekkelig vedlikeholdt. Dette inkluderer også ansvaret 
for å holde anleggets kummer og rister åpne for overvann. Et godt eksem- 
pel er saken som ble behandlet av Høyesterett i Rt. 2012 s. 820 (Fosen). 
Langs en fylkesvei var det et dreneringssystem som skulle lede bort van- 
net fra et jorde på oversiden av veien. Dette besto av en åpen grøft, og i 
denne var det plassert en kum for å lede vannet ned i en stikkledning 
under veien og ut i en åpen bekk. Under et uvær ble kummen tettet av is 
og snø, og ved et kraftig regn maktet ikke anleggseier å holde kummen 
isfri. Dermed rant vannet nedover veien og skadet et bolighus på nedsi- 
den. Høyesterett kom til at forurensningslovens regler for avløpsanlegg 
omfattet dette anlegget, på tross av at situasjonen som helhet hadde preg 
av overvannshåndtering. 

Når det gjelder flomskader direkte fra vassdrag gjelder en annen 
ansvarsregel, selv om de fysiske realitetene er ganske like. Et eksempel 
på dette er å finne i Eidsivating lagmannsrett sin dom LE-2015-161076 
(Lillehammer). Ved innløpet til en bekkelukking var det montert en 


23 Pa dette punktet kan det oppstå noe tvil i forhold til definisjonen av vassdrag. I vannressurslo- 
vens forarbeider, Ot.prp. nr. 39 (1998-1999) Lov om vassdrag og grunnvann (vannressursloven), 
på s. 322, sies det at «avløpsledninger - til forskjell fra overvannsledninger - faller helt utenfor 
lovens virkefelt», og videre at «lukking av en elv eller bekk medfører ikke at den betraktes som et 
kunstig vannløp». 

24 Se spesielt dommens premiss nr. 26-30. 

rist, og denne gikk tett under et kraftig regnvær. Vannet tok dermed 
en annen retning og forårsaket skader. Men i og med at bekken var å 
regne som et vassdrag gjaldt ikke forurensningslovens ansvarsregler, 
men vannressurslovens regler om vassdragstiltak. I denne loven føl- 
ger det av $ 47 andre ledd bokstav f et aktsomhetskrav, dog noe skjer- 
pet. Retten kom til at eierne av vassdragstiltaket hadde gjort så godt 
de kunne, og etter lagmannsrettens syn ikke handlet uaktsomt, og ble 
frifunnet. Sammenlikningen med Fosen-saken viser at samme handle- 
måte førte til ulike resultat på grunn av lovens definisjon av rørene og 
vannveiene. 

Erstatningsansvaret som følger av forurl. $ 24a er ikke til hinder for at 
et areal defineres som utsatt for naturfare, men det oppstår flere rettslige 
komplikasjoner. For det første når overvannet ikke får plass i anlegget, og 
for det andre når det oppstår overtrykk i anlegget, slik at vannet kommer 
opp på bakken på steder som ikke lot seg enkelt beregne i den avren- 
ningsmodellen man la til grunn for naturfarekartleggingen. I disse situ- 
asjonene mister flommen delvis sitt preg av naturskapt fare, men vann 
på avveie kan føre til samme type skader. Dagens regler for forebygging 
av slike skader er dårlig tilpasset et endret klima, og kan skape uheldige 
økonomiske fordelingsvirkninger. Denne artikkelen går imidlertid ikke 
videre i drøftelsen av dette, men begrenser seg til å gjelde virkeområdet 
til pbl. $ 28-1. 

Kommunens ansvar etter pbl. $ 28-1 er uavhengig av reglene for erstat- 
ningsansvar og uavhengig av definisjonene for vassdrag. I og med at over- 
vann og vann i bekker kan forårsake skade av samme type og omfang er 
det grunn til å peke på at det er behov for å skaffe best mulig oversikt over 
flomfarene knyttet til begge fenomener. Metoder for å lage slike aktsom- 
hetskart drøftes nedenfor. 


4 Metoder for å vurdere potensiell 
overvannsfare 


Hovedmålet er å unngå skader fra overvann ved på forhånd å vurdere 
sannsynlighet og skadepotensial. Sett i et nasjonalt perspektiv forut- 
setter god rettslig håndtering av faren for overvannsflom for det første 

en enhetlig tolkning av lovregler, og for det andre et håndterbart fak- 
tagrunnlag for de rettslige beslutningene som skal tas. Dermed er det 
av stor betydning at man i størst mulig utstrekning bruker tekniske 
vurderingsmetoder som er lett tilgjengelige og vanlig brukt på denne 
type fenomener. En nasjonal standardisering her kan gi gevinster, både 
i form av likere rettslig behandling og i form av enklere kompetanse- 
bygging i kommunene. I det følgende drøftes derfor ulike metoder som 
kan benyttes til å indentifisere potensiell overvannsfare. Drøftelsen 
legger vekt på å vise hvilke usikkerhetsmomenter de ulike metodene 
har, i og med at disse usikkerhetene direkte vil påvirke de rettslige 
beslutningene. 

For å vurdere om et område har en potensiell overvannsfare kreves 
det en metodikk som gir et anslag på hvilke overvannsmengder som 
føres til området samt hvilken skjebne vannet får. En slik vurdering 
vil alltid være assosiert med usikkerhet da avrenningsforholdene vil 
avhenge av en rekke forhold som nedbør, feltets initialtilstand og hvor 
mye det regnet forrige uke, terrengform og overflatenes beskaffenhet, 
samt topologi, karakteristikker og tilstand på et eventuelt overvanns- 
førende avløpsanlegg. For å kunne identifisere områder med potensi- 
ell overvannsfare med relativt sett høy presisjon er man i prinsippet 
avhengig av en tilstrekkelig godt kalibrert nedbør-avløpsmodell som 
beskriver både hydrologiske og hydrauliske prosesser slik at farer 
både over og under terreng kan avdekkes. Mens slike kombinerte 
nedbør-avløpsmodeller til en viss grad benyttes av store ressurssterke 
kommuner for enkelte delfelt, vil mange norske kommuner måtte vur- 
dere potensiell overvannsfare ved å bruke enklere metoder i lang tid 
fremover. 

Tabell 1 oppsummerer et utvalg av metoder som i dag benyttes til å 
vurdere overvannsfare. Det er her hensiktsmessig å skille mellom meto- 
der som er rene terrengbaserte analyser (f.eks. SCALGO Live, QGIS, 
ArcGIS Pro etc.) og nedbør-avløpsmodeller (f.eks. SWMM, MIKE 
Flood etc.). Det er videre gitt en beskrivelse av generelle forskjeller i 
forutsetninger og usikkerhet for disse to metodetypene. Det presiseres 
at det er utenfor artikkelens hensikt å evaluere svakheter og styrker i 
alle metoder. 

Tabell 1. Utvalg av metoder som i dag benyttes til å vurdere overvannsfare 


Type Metode Eksempler på Nødvendige 
programvare inngangsparametere 
Terrengbasert Terrengbaserte analyser SCALGO Live,” QGIS,% Høydedata 


analyse ArcGIS Pro?” 
Manuelle nedbør- Den rasjonale formel, Nedbør, feltareal, 
avløpsmodeller den modifiserte rasjonale avrennings-koeffisienter 
formel, summasjonskur- og konsentrasjonstid 
vemetoden?3 
Nedbør: Terrengbaserte nedbør- MIKE 21,2? HEC-RAS,2° Høydedata, nedbør, 
avløpsmodeller DDD Urban,” SIMWE?  avstandsfordelinger, 
avløpsmodell 


vannhastigheter, 
overflateruhet etc. 


Kombinerte nedbør-avløps 
modeller (terrengbasert, 
hydrologi og rørstrømning) 


PC-SWMM,3 MIKE 
Flood3* 


Nedbør, høydedata, 
feltkarakteristikk, rør- 
karakteristikk etc. 


En nedbør-avløpsmodell benyttes til å sannsynliggjøre hvilken vannfø- 
ring, vannhastighet eller vannstand som ved et bestemt gjentaksintervall 
vil opptre i et punkt/område. Å bruke en nedbør-avløpsmodell til å vur- 
dere overvannsfare har derfor en åpenbar analogi til tilnærmingen som 
benyttes til å vurdere flomfare i et vassdrag. Det er imidlertid betyde- 
lige forskjeller i hvordan man kommer fra et gjentaksintervall og videre 
over til den påregnelige vannføring, vannhastighet eller vanndybde som 
grunnlag for å vurdere fare i disse to situasjonene. For vassdragsflom er 
det normalt å beregne verdier for det gitte gjentaksintervallet gjennom 
enten frekvensanalyser av faktiske observasjoner i vassdraget eller ved 
bruk av empiriske formler som er basert på observasjoner. For eksempel 


25 SCALGO, SCALGO Live documentation, 2021. 

26 QGIS Project, QGIS documentation guidelines, 2021. 

27 Environmental Systems Research Institute (ESRI), ArcGIS Pro, 2021. 

28 H. Ødegård, Vann- og avløpsteknikk, Norsk Vann 2012. 

29 Danish Hydraulic Institute (DHI), MIKE 21 flow model hydrodynamic module user guide, 2021. 

30 US Army Corps of Engineers Hydrologic Engineering Center (HEC), HEC-RAS users manual, 
2021. 

31 Thomas Skaugen mfl., «DDD Urban; ny urbanhydrologisk modell. Resultater fra SURF prosjek- 
tet» Vann, 4 (2020) s. 271-287. 

32 GRASS Development Team, GRASS GIS 7.8.7dev reference manual, r.sim.water — overland flow 
hydrologic simulation using path sampling method (SIMWE), 2021. 

33 United States Environmental Protection Agency (USEPA), Storm water management model 
users manual version 5.1, 2015. 

34 Danish Hydraulic Institute (DHI), MIKE FLOOD 1D-2D modelling user manual, 2020. 

benyttes det empiriske sammenhenger basert på målinger av flom fra 
mer enn 300 målestasjoner i metoden for å avdekke potensiell fare for 
flom i NVEs aktsomhetskart.**° For overvann finnes det derimot svært 
begrenset måledata nasjonalt og en kan derfor ikke benytte tilsvarende 
metode for å avdekke potensiell overvannsfare. 

Alle nedbør-avløpsmodeller har til felles at de krever nedbør som 
inngangsparameter. Et vanlig startpunkt er derfor å gjennomføre en 
frekvensanalyse av observasjoner for nedbør (IVF-statistikk) for å 
bestemme påregnelig nedbørmengde ved et bestemt gjentaksintervall. 
IVF-statistikken benyttes videre til å konstruere et modellregn med et 
bestemt gjentaksintervall og klimafaktor” Usikkerheten som introduse- 
res her må kunne påstås å være betydelig og relaterer seg til minst fire 
forhold. Først forutsettes det at man har valgt et gjentaksintervall og 
dermed tatt stilling til et bestemt risikoakseptnivå for skade. Videre er 
det stor usikkerhet knyttet til nedbørmengden som påregnelig opptrer 
ved høye gjentaksintervall>* Generelt vil usikkerheten øke betraktelig 
når gjentaksintervallet overgår perioden vi har observasjoner for. Det er 
videre stor usikkerhet knyttet til klimafaktoren som multipliseres med 
nedbøren for å beskrive et fremtidig klima. Av vesentlige forhold kan det 
nevnes variasjon med hensyn til nedbørens varighet, gjentaksintervall, 
framskrivingsperiode, klimascenarioet, geografi, referanseperiode, kli- 
mamodeller og metoder for skalering av resultater i rom og tid.” Endelig 
bidrar konstruksjon av modellregnet og de subjektive valg man må ta til 
usikkerhet. Det finnes ulike modellregn (f.eks. kasseregn, symmetriske 
blokkhyetogram etc.) som alle har s-ine fordeler og ulemper. Felles for 
dem er at de er teoretiske og aldri vil opptre i virkeligheten. Et alternativ 
til modellregn er å benytte historiske registrerte nedbørhendelser. Selv 
om historiske hendelser åpenbart er realistiske, introduserer de også ny 


35 NVE, Preliminary flood risk assessment in Norway, rapport 7, 2011. 

36 NVE, Aktsomhetskart for flom - metodebeskrivelse, 2020. 

37 Oddvar Lindholm mfl., Veiledning i dimensjonering og utforming av VA-transportsystem rapport 
193, Norsk Vann 2012. 

38 Julia Lutz mfl., «Estimating rainfall design values for the city of Oslo, Norway—comparison 
of methods and quantification of uncertainty» Water 12 (2020) nr. 6: 1735. DOI: https://doi. 
org/10.3390/w12061735 

39 Kim H. Paus mfl., Metoder for beregning av klimafaktorer for fremtidig nedbørintensitet, rapport 
M-292/2015, Miljødirektoratet 2015. 

usikkerhet da valg av hendelse og hvordan klimaendringer skal håndteres 
blir svært subjektivt. 

Om man så følger den videre prosessen ved bruk av en nedbør-avløps- 
modell er det en vanlig antakelse at gjentaksintervallet for den valgte 
nedbøren gir tilsvarende gjentaksintervall for den beregnede avrenning. 
Mens forholdet mellom gjentaksintervall for nedbør og avrenning vil 
kunne forventes og være 1:1 for tette flater med svært liten utstrekning 
(f.eks. en takflate), er ikke dette tilfelle for naturlige nedbørfelt med større 
utstrekning.** Mangel på lange tidsserier for nedbør og avrenning gjør 
at antakelsen om 1:1 mellom hyppighet av nedbør og avrenning er utfor- 
drende å vurdere. Vi må imidlertid forvente at antakelsen blir stadig mer 
feil når andelen av permeable overflater, omfanget av naturbaserte over- 
vannstiltak og/eller nedbørfeltstørrelsen øker. 

Usikkerhet som introduseres gjennom antakelsen om 1:1 mellom 
nedbør- og avrenningshyppighet, samt de ovennevnte usikkerhetsmo- 
menter tilknyttet nedbør, kan unngås ved å simulere lange tidsserier med 
nedbør og klima i kombinerte nedbør-avløpsmodeller, og videre utføre 
en frekvensanalyse på resultatene (f.eks. vannføring, vannhastighet eller 
dybder). Selv om en slik tilnærming vil introdusere ny usikkerhet gjen- 
nom frekvensanalysen, vil det kunne oppveies av usikkerheten man fjer- 
ner ved å ikke benytte IVF-statistikk og modellregn. En slik tilnærming 
forutsetter imidlertid at det foreligger lange nok tidsserier for nedbør og 
klima lokalt, noe som i dag normalt ikke er tilfelle. I tillegg finnes det 
ingen entydig prosedyre for hvordan man skal hensynta klimaendringer 
når man bruker historisk nedbør i modellene. 

For at en nedbør-avløpsmodell skal kunne gi pålitelige resultater er 
det nødvendig å kalibrere og validere modellen. Dette forutsetter at man 
har observasjoner av avrenning lokalt som er av den størrelsesorden man 
ønsker å anvende modellen for. Generelt er det ytterst sjeldent det fore- 
ligger observasjoner på avrenning, og i de tilfellene det foreligger, benyt- 
tes modellen typisk for å estimere avrenning for gjentaksintervall langt 
utenfor modellens gyldighetsområde. Videre er kalibrering og validering 


40 Norsk klimaservicesenter (NSSC), Climatic changes in short duration extreme precipitation and 
rapid onset flooding — implications for design values, rapport nr. 1, 2018. 

av en nedbør-avløpsmodell normalt både tidkrevende og krever høy 
kompetanse. Felles for nedbør-avløpsmodeller er derfor at de beregnede 
verdier som utgangspunkt for fare ikke er basert på observasjoner direkte, 
men i stedet avledet av observasjoner for nedbør og alle de forutsetnin- 
ger man er nødt til å sette (f.eks. nedbørens romlige utbredelse, infiltra- 
sjonsevne, gropmagasinering, overflatens beskaffenhet, kapasitet på sluk, 
rør etc.). Sammenliknet med metodene vi har for å identifisere potensi- 
ell flomfare i vassdrag vil resultatene fra en nedbør-avløpsmodell derfor 
inneha betydelig høyere usikkerhet. 

Ser vi så på de terrengbaserte analysene er ikke nedbør en inngangspa- 
rameter. Metoden gir dermed ikke noen hydrauliske resultater i form av 
vannføring og vannstand slik en nedbør-avløpsmodell gjør. Metoden er 
i stedet basert på en beregning av hvor vanndråper vil renne i en digital 
terrengmodell og på en overflate som er tett (ingen infiltrasjon) og uende- 
lig glatt (ingen treghet). Terrengbaserte analyser gir typisk to hovedresul- 
tater i kart som eksemplifisert i figur 1: linjer som representerer vannveier 
på overflaten og områder der vann samles (lavpunkter i terrenget). Slike 
linjer omtales normalt som avrenningslinjer." Terrenget er basert på 
laserscannet høydedata og inkluderer normalt alle overflater regn i virke- 
ligheten vil treffe (grøntanlegg med unntak av trekronen, tak, veier etc.). 
Metoden ignorer dermed forhold under terrengoverflaten som i virkelig- 
heten vil påvirke vannets skjebne (f.eks. overvannsførende avløpssystem, 
kulverter og stikkledninger, underganger og broer, oversvømte kjellere, 
grunnvannsstrømning etc.). Ut over å ikke gi noen beskrivelse av hyd- 
rologiske forhold i grunnen og hydraulikk i underjordisk infrastruk- 
tur, har metoden også ytterligere svakheter. En avrenningslinje vil aldri 
kunne dele seg, og metoden er derfor uegnet der et oversvømt område vil 
ha to eller flere utløp, eller der erosjon resulterer i nye avrenningslinjer. 
Videre vil analysens troverdighet avhenge av kvaliteten på terrengdata- 
ene. Murer, fortauskanter og utdatert eller lav oppløsning på høydedata 
vil kunne gi urealistiske resultater. 


41 Jf. NOU 2015: 16, i «Ordliste». 


110 


OVERVANN SOM NATURFARE 


Figur 1. Eksempel på resultater fra terrengbasert analyse (SCALGO Live) for å indentifisere 
overvannsfare. Terskelen for at en avrenningslinje vises er at tilhørende nedbørfelt er minst 
1000 m. Terskel for at oversvømmelse vises er at vanndybden er minst 10 mm. (SCALGO, 2022)? 


Når man vurderer alle begrensningene terrengbaserte analyser har, peker 
de fleste på at oversvømte områder vil overestimeres sammenliknet med 
det vi må påregne i virkeligheten. Slik kan resultatene tolkes som vannets 
potensielle skjebne i en situasjon der en enorm nedbørmengde treffer et 
område og verken grunnen har infiltrasjonskapasitet eller underjordiske 
strukturer har kapasitet. Unntakene gjelder først og fremst der terrengda- 
taene ikke er tilstrekkelig gode til å beregne den faktiske avrenningslinje 
og i situasjoner der en avrenningslinje vil dele seg eller endres. Selv om 
metoden åpenbart ikke vurderer kapasitet til sluk, bekkeinntak og rør, 
gir resultatene en nytteverdi da disse VA-tekniske innretningene har en 
tendens til å gå tett eller bli overbelastet ved ekstremnedbør. 
Gjennomgangen av de to metodene for identifisering av overvannsfare 
viser at det er fundamentale forskjeller i hva som bidrar med usikkerhet, 
samt forskjeller i måten man skal tolke resultater på. I figur 2 er metodene 
med nødvendige steg visualisert. Med hensyn til presisjon vil en kalibrert 
og validert nedbør-avløpsmodell der det gjennomføres frekvensanalyser 


42 SCALGO. SCALGO Live Flood Risk. Tilgjenglig på: https://scalgo.com/en-US/live-flood-risk 
(2022). 

av avrenning ved lange tidsserier med nedbør og klima alltid være å fore- 
trekke for å identifisere overvannsfare. I de situasjoner der man ikke har 
dette tilgjengelig, vil det være mer uavklart hvilken metode man bør velge 
for å vurdere overvannsfare. Det er imidlertid et poeng at resultatene kan 
begrense seg til å identifisere potensiell fare, og at det ved en slik påvisning 
videre vil bli opp til kommune og/eller utbygger å bevise at faren ikke er 
til stede. Så lenge usikkerhet ikke håndteres i nedbør-avløpsmodeller vil 
resultatene fra slike metoder i verste fall kunne gi uttrykk for kunstig 
høy presisjon og være misvisende. Videre er det flere studier som viser 
at terrengbaserte analyser gir resultater som er sammenliknbare med de 
som oppnås med terrengbaserte nedbor-avlopsmodeller.*4+4° Ut over 
de tekniske forskjellene i metoder er det også en betydelig forskjell i kom- 
petansekrav og ressursbruk, der terrengbasert analyse må vurderes som 
overlegen. Dette taler for at terrengbaserte analyser i mange tilfeller vil 
være en bedre egnet metode for å identifisere potensiell overvannsfare 
enn det nedbør-avløpsmodeller er. Det er imidlertid viktig å være klar 
over at en slik vurdering kun er et øyeblikksbilde, da metoder stadig er 
under utvikling og vil forbedres ettersom vi samler inn informasjon om 
observerte skader og utnytter dette. Eksempelvis foreligger det en studie 
for Oslo som viser lovende sammenhenger mellom lokaliteter for for- 
sikringsskader og resultater (avrenningslinjer og oversvømmelsesområ- 
der) fra en terrengbasert nedbør-avløpsmodell.” 


43 Utsav Adhikari, Vulnerability assessment of urban flooding in Lerum municipality and study of 
effectiveness of blue-green mitigation measures using software MIKE 21 and SCALGO Live, mas- 
teroppgave, Infrastructure and Environmental Engineering, Chalmers University of Technology 
2020. 

44 Kaisa Gamman og Karoline Urrang, En sammenlikning av SCALGO Live og MIKE 21 FM for 
modellering av overvann, masteroppgave, Fakultet for realfag og teknologi, NMBU 2019. 

45 Evelina Andersson, Flood modellering in urban areas - a comparative study of MIKE 21 and 
SCALGO Live, Degree project, KTH, School of Architecture and the Built Environment (ABE), 
Sustainable development, Environmental Science and Engineering 2021. 

46 ‘Thea I. Skrede mfl., Comparison of tools for mapping floodways in urban planning, 12th Urban 
Drainage Modeling Conference 2022, California, USA. 

47 Anna H. Aano mfl., Bruk av registrerte overvannskader for validering av beregnede vannveier og 
overvannansamlinger (bluespots), rapport nr. 44, NVE 2019. 

NEDBØR-AVLØPSMODELLER TERRENGANALYSER 


Figur 2. To ulike metoder for å avdekke potensiell overvannsfare (nedbør-avløpsmodeller og 
terrenganalyser) samt eksisterende metoder for å avdekke flomfare i vassdrag til sammenlikning. 


Forutsatt at terrengbaserte analyser skal benyttes til å identifisere potensi- 
ell overvannsfare er det flere deler av metoden som det er hensiktsmessig 
å standardisere. Hvilke avrenningslinjer som fremstilles (linjer i figur 1) 
er eksempelvis avhengig av hvilken terskelverdi man setter til nedbør- 
feltstørrelse. En begrenset gjennomgang? viser at terskelverdiene 
kommuner i dag benytter varierer (fra 500 til 25 000 m°). Det er naturlig 
å tolke en avrenningslinje som grensen for hva man i praksis bør vurdere 
videre og eventuelt prosjektere for, jf. Høyesteretts dom i Rt. 2006 s. 1012 
(Eigersund). Tilsvarende er det nødvendig å ta stilling til metodens gyldig- 
hetsområde og grense for når annen metode skal benyttes til å beregne fare. 


Oslo kommune, Faktaark dreneringslinjer, Plan- og bygningsetaten, u.d. https://od2.pbe.oslo. 
kommune.no/pages/faktaark/faktaark_dreneringslinjer.html 

Berum kommune, Berumskart, u.d. https://kommunekart.com/klient/baerum/kart 
Trondheim kommune, Avansert kart, u.d. https://karts.nois.no/trondheim 

Bergen kommune, Bergenskart, u.d. https://kart.bergen.kommune.no/ 

Aktsomhetskart for flomfare i vassdrag” har en terskelverdi på 
500 000 mè, og det er ikke nødvendigvis rasjonelt å benytte rene terrengba- 
serte modeller til å beregne faren helt opp mot denne terskelverdien. Ut over 
gyldighetsområde er det i tillegg nødvendig å forenes om hvilken utbre- 
delse overvannsfaren tilknyttet en avrenningslinje skal ha. Resultatene fra 
terrenganalysene viser kun linjer som i virkeligheten vil ha en utbredelse 
avhengig av blant annet vannmengder, terrengets geometri og overflatens 
ruhet. Avslutningsvis må det poengteres at uavhengig av metodevalg vil det 
alltid være nødvendig å tilstrebe en verifisering av resultater lokalt. 

På dette punktet i analysen er det grunn til å understreke hva som er 
den egentlige hensikten med beregningene. Det endelige målet er at man 
i størst mulig grad skal unngå skader ved på forhånd å vurdere sannsyn- 
lighet og skadepotensial. For vassdragsflom er dette rettsliggjort gjennom 
pbl. $ 28-1 og byggteknisk forskrift $ 7-2. Skadepotensialet er her genera- 
lisert til sikkerhetsklasser for ulike typer bygg med ulik funksjon, mens 
sannsynligheten er uttrykt som gjentaksintervall. Når det derimot gjelder 
overvannsfare er det, som beskrevet ovenfor, så mange usikkerhetsfakto- 
rer knyttet til beregningen av gjentaksintervaller at slike tall ofte gir liten 
nytte for beregningen av risiko. Dermed bortfaller grunnlaget for koblin- 
gen mellom sannsynlighet og sikkerhetsklasser. For å vurdere om sikker- 
heten er tilstrekkelig bør man da ta utgangspunkt i hvilken funksjon et 
konkret bygg har og sammenholde dette med den lokale overvannsfare, 
samt eventuell overvannsfare som påføres områder nedstrøms. Dette vil 
gi et vesentlig bidrag til å vise total risiko, tatt i betraktning at mange 
bygninger oppføres for en svært lang funksjonsperiode. 

Avslutningsvis er det vesentlig å poengtere at det i overvannsfaget 
er uklarheter ut over tolkningen av overvann som naturfare. Gjennom 
statlige planretningsl, injer” lovverk>* og nasjonale veiledere” settes det 
krav til at overvann skal håndteres ved bruk av naturbaserte løsninger og 


52 NVE, Aktsomhetskart for flom - metodebeskrivelse, 2020. 

53 Forskrift 28. september 2019 nr. 1469 om statlige planretningslinjer for klima- og energiplanleg- 
ging og klimatilpasning. 

54 Per mai 2022 henvises det her til pbl. $ 27-2 og byggteknisk forskrift $ 15-8. Foreslåtte endringer vil 
trolig bli gjennomført om kort tid, og tydeliggjøre krav i samsvar med planretningslinjene fra 2018. 

55 Spesielt Oddvar Lindholm mfl., Veiledning i klimatilpasset overvannshåndtering, rapport 162, 
Norsk Vann 2008. 

ved å følge en tretrinnsstrategi for overvannshåndtering. Mens artikkelen 
vurderer juridiske og tekniske aspekter ved trinn 3 i tretrinnsstrategien 
(trygge flomveier), er det fremdeles betydelige uklarheter for hvordan 
forhold ved trinn 1 (infiltrasjon og naturlig vannbalanse),** trinn 2 (for- 
drøyning)” og naturbaserte løsninger bør håndteres juridisk og teknisk i 
kommunal planlegging. 


5 Konklusjoner/anbefalinger 


Etter plan- og bygningsloven $ 28-1 har kommunen ansvar for å unngå 
utbygging som fører til økt skaderisiko for bygninger, liv og helse. I og 
med at overvannsflom ofte medfører samme risiko som flom i vassdrag, 
må også denne faren regnes som en naturfare rettslig sett. Dette tyde- 
liggjør behovet for en mer standardisert vurdering av faren for over- 
vannsflom, i form av aktsomhetskart. En sammenlikning av tilgjengelige 
vurderingsmetoder viser at terrengbaserte analyser kan være til stor 
nytte, selv om de kan gi ganske usikre resultater for avrenningssituasjon 
i tettbygde områder. Analyser basert på dagens nedbør-avløpsmodeller 
kan gi sikrere svar når det gjelder avrenningen, men er samtidig langt 
mer ressurskrevende å etablere og håndterer normalt usikkerhet dårlig. 
Dessuten er slike analyser avhengige av en forutberegnet mengde ned- 
bør, og det er svært vanskelig å få til når det gjelder de ekstreme regn- 
hendelsene, både når det gjelder frekvens og nedbørmengde. Dette er 
i tråd med NVEs anbefaling® om at terrengbaserte modeller egner seg 
for vurdering av potensiell fare på kommuneplannivå, mens nedbør-av- 
løpsmodeller er mer egnet når detaljeringen øker (f.eks. reguleringsnivå). 
Usikkerhetsfaktorene knyttet til en eventuell beregning av gjentaksinter- 
valler gjør det vanskelig å foreta en direkte kobling mellom sannsynlighet 
og sikkerhetsklasser. Dette tilsier at man ved sikkerhetsvurderingen etter 


56 Kim H. Paus, «Forslag til dimensjonerende verdier for trinn 1 i Norsk Vann sin tretrinnsstrategi 
for håndtering av overvann», Vann 1 (2018) s. 66-77. 

57 Kim H. Paus mfl., «Samfunnsøkonomisk analyse av sjablongmessige krav til dimensjonerende 
gjentaksintervall ved fordrøyning av overvann» Vann 2 (2022) s. 93-105. 

58 For en utfyllende oversikt over gjeldene regelverk og myndighetsfordeling, se NVE, Rettleiar for 
handtering av overvatn i arealplanar, veileder nr. 4, 2022, kap. 3. 

59 NVE, Rettleiar for handtering av overvatn i arealplanar, veileder nr. 4, 2022. 

pbl. $ 28-1 heller tar utgangspunkt i hvilken funksjon et konkret bygg 
har og sammenholder dette med virkningene en overvannshendelse kan 
få på stedet. Mange kommuner vil ha behov for å skaffe seg mer kompe- 
tanse på vurdering av overvannsfare, og en nasjonal standardisering av 
både vurderingsmetodikk og rettslig håndtering må antas å bidra sterkt 
til dette. 

Kommunens krav og vilkår knyttet 
til vann og avløp - eierrådighet 
eller myndighetsutøvelse? 


Lars Baklund 
Norges miljø- og biovitenskapelige universitet (NMBU) 


Abstract: Municipalities set a number of requirements and conditions relating to 
the establishment of mains and branch lines as well as conditions for the provision 
of water and sewage services. As a general rule, these are anchored in the munic- 
ipality’s standardized subscription conditions and VA norm. It is clear from these 
conditions that the requirements have been set by the municipality in its capacity 
as owner. 

At issue is whether such provisions can actually be anchored in the municipality’s 
ownership, i.e., in the municipality’s private autonomy, with the associated conse- 
quence that only private law rules can regulate the relationship between a munic- 
ipality and a private party. The traditional answer to this has been yes. With this 
article, I want to question this starting point. With reference to the Supreme Court’s 
decision in HR-2021-2510-A, there are strong arguments that municipalities’ sub- 
scription conditions cannot be anchored in their private autonomy (ownership). 
The nature, purpose and social area of the terms support this direction. 


Keywords: the principle of legality, private autonomy, subscription terms 


1 Innledning 


Kommunenes krav og vilkar knyttet til etablering av hovedledninger og 
stikkledninger samt vilkår for å få levert vann- og avløpstjenester vil som 
hovedregel være inndelt som følger: 


1  Unntak/variasjoner kan forekomme i enkelte kommuner. 


Sitering: Baklund, L. (2022). Kommunens krav og vilkår knyttet til vann og avløp - eierrådighet eller 
myndighetsutøvelse? I S. Taubøll (red.), Vann, juss og samfunn - Rettigheter og regulering i utvikling 
(Kap. 5, s. 119-141). Cappelen Damm Akademisk. https://doi.org/10.23865/noasp.176.ch5 

Lisens: CC-BY 4.0 

a) Standardiserte abonnementsvilkår (tidl. Normalreglementet for 
sanitæranlegg): 

e Tekniske bestemmelser: Tekniske krav og vilkår til stikkled- 
ninger som må oppfylles for påkobling til hovedledning og som 
kommunen stiller i kraft av sitt eierskap. 

e Administrative bestemmelser: Krav og vilkår for å få levert 

vann- og avløpstjenesten fra kommunen. 

b) VA-norm: Tekniske bestemmelser som beskriver hvorledes oppar- 
beidelse av hovedledninger skal utføres (løsninger, valg av produk- 
ter m.m.) for kommunal godkjennelse og overtakelse etter plan- og 
bygningsloven (pbl.) § 18-1 (5).? Normalt vil VA-normen være for- 
ankret i kommuneplanbestemmelse etter pbl. $ 11-9 nr. 3. 


De standardiserte vilkårene (punkt a) vil i stor utstrekning være basert på 
KS’ standardiserte abonnementsvilkår> Det henvises her og i den videre 
fremstillingen til KS’ standardiserte abonnementsvilkår utgave 2017, hen- 
holdsvis «Administrative bestemmelser» og «Tekniske bestemmelser». 

Av begge de ovenfor nevnte (administrative og tekniske bestemmel- 
ser) fremgår følgende: «Abonnementsvilkårene for vann og avløp er gitt 
av kommunen som eier av hovedanleggene og leverandør av vann- og 
avløpstjenester.»* 

Problemstillingen for denne artikkel er om slike bestemmelser egent- 
lig kan forankres i kommunens eierrådighet, det vil si i kommunens 
privatautonomi, med den tilhørende konsekvens at det eventuelt kun er 
privatrettslige rettsregler som regulerer forholdet mellom kommunen og 
den private part. 

Det tradisjonelle svaret på dette har vært ja, og således muligens også 
grunnlaget for ovennevnte sitat. Jeg ønsker med denne artikkelen å stille 
spørsmålstegn ved dette utgangspunktet. 

Siktemålet for denne artikkel vil være juridisk. Den vil således, og 
som bemerket innledningsvis, ikke gå inn på i hvilken grad eller omfang 


2 Lov 27. juni 2008 nr. 71 om planlegging og byggesaksbehandling. 

3 Digitalt tilgjengelig via: https://va-jus.no/standard-abonnementsvilkar/ 

4 Digitalt tilgjengelig via: https://va-jus.no/standard-abonnementsvilkar. Se administrative 
bestemmelser - punkt 1.2. 


120 


KOMMUNENS KRAV OG VILKÅR KNYTTET TIL VANN OG AVLØP 


ovennevnte sitat er et generelt uttrykk for hvorledes ulike kommuner 
gjennomfører sin forankring. Noe som i seg selv selvsagt kunne vært 
interessant å belyse. 

Artikkelen vil ut fra et rent rettslig perspektiv forsøke å belyse i hvil- 
ken utstrekning vilkårene/kravene som fastsettes faktisk kan foran- 
kres i kommunens eierrådighet, eller om disse bestemmelsene utgjør 
offentlig myndighetsutøvelse som krever hjemmel i lov i samsvar med 
legalitetsprinsippet. 

Problemstillingen krever først og fremst en nærmere redegjørelse for 
henholdsvis begrepene eierrådighet og legalitetsprinsippet, for deretter 
å gå dypere inn i grensedragningen mellom disse forankringspunk- 
tene og hvilke momenter vi ut fra rettskildebildet kan utlede for en slik 
grensedragning og vurdering. Dette vil jeg komme nærmere tilbake til i 
kapittel 2. 

Utgangspunktet vil her være at dersom bestemmelsene, etter en rettslig 
vurdering, faller inn under legalitetsprinsippet, krever dette at bestem- 
melsene (kravene/vilkårene) må ha forankring i lov for å kunne gjøres 
gjeldende ovenfor private parter. 

Dersom det derimot faller inn under det offentliges eierrådighet, 
så vil utgangspunktet være at kommunene kan stille krav og bestem- 
melser med videre på lik linje med andre private parter. Dog vil det 
i denne relasjon i tillegg være et tema om andre forvaltningsrettslige 
rettsregler likevel kan få anvendelse på slik utøvelse (eksempelvis læren 
om myndighetsmisbruk). Dette kommer jeg nærmere tilbake til under 
kapittel 3. 

For det annet krever problemstillingen en gjennomgang av i hvilken 
utstrekning bestemmelsene rent faktisk er eller eventuelt kan forankres 
i lov, og da uavhengig av om de administrative og tekniske bestemmel- 
sene selv statuerer at bestemmelsene er gitt i medhold av eierrådighet. 
På dette punkt vil jeg kun foreta en overfladisk gjennomgang av ulike 
rettsgrunnlag, men med noe fokus på bestemmelsen i pbl. $ 11-9 nr. 3 som 
gir anledning til å stille nærmere krav til VA-tekniske forhold i bestem- 
melser til kommuneplanens arealdel. Disse elementene omtales nærmere 
i kapittel 4. 

1.1 Standardiserte abonnementsvilkår 


Dette er ingen empirisk studie, og det er som nevnt under punkt 1 tatt 
utgangspunkt i KS’ standardiserte abonnementsvilkar og da henholdsvis 
de administrative og tekniske bestemmelser. 

Det vil ikke her bli foretatt noen nærmere gjennomgang av innholdet i 
disse bestemmelsene, da dette ikke vil være nødvendig for den problem- 
stilling som skal vurderes. I hvilken grad bestemmelsene er «gode», «for- 
nuftige» eller «rimelige» (noe de sikkert i all hovedsak kan være), inngår 
således ei heller i drøftelsen. 

Artikkelen baserer seg på juridisk metode, og det avgjørende for pro- 
blemstillingen er at det i disse bestemmelsene stilles krav og vilkår fra 
kommunens side ovenfor private parter som ønsker å koble sitt anlegg 
(stikkledninger) og/eller få levert vann- og avløpstjenester. 

Vi er således i en situasjon hvor det offentlige (kommunen) stiller krav 
og vilkår overfor private rettssubjekter for at disse skal kunne gjennom- 
føre sine tiltak eller oppnå sine målsettinger ved tilkobling til sentral 
VA-infrastruktur. 


1.2 Legalitetsprinsippet 


Legalitetsprinsippet følger av Grunnloven $ 113 som lyder følgende: 
«Myndighetenes inngrep overfor den enkelte må ha grunnlag i lov.» 

Som nevnt under punkt 1.1 gjelder bestemmelsene overfor private 
parter som ønsker å koble seg på/få tjenester levert fra det kommunale 
VA-systemet. 

I andre relasjoner er vi nok svært vant til at det offentliges krav eller 
vilkår for å kunne utøve et tiltak eller oppnå et gode, må være hjemlet i 
lov eller forskrift, og at man som privat part har en rett til å utøve aktivi- 
teten eller oppnå godet dersom man oppfyller lovens vilkår, se eksempel- 
vis i denne relasjon VA-normens forankring i pbl. $ 11-9 nr. 3. 

Denne relasjonen mellom private parters ønske om å utøve en aktivitet 
og det forhold at det offentliges eventuelle inngrep i slike aktiviteter må 
lovhjemles, følger av legalitetsprinsippet. 

Det følger da videre av dette at dersom bestemmelsene i realiteten er 
slik myndighetsutøvelse som krever hjemmel i lov, så vil den angitte for- 
ankring i eierrådighet trolig ikke være rettslig holdbar. 


1.3 Eierrådighet 


Den klare hovedregel er at det offentlige har den samme eierrådighet som 
private rettssubjekter. 


Det offentlige kan inngå privatrettslige avtaler på linje med enhver privatperson 
eller næringsdrivende — også forvaltningen har og kan bruke privatautonomi. 
Kompetansen til å inngå privatrettslige avtaler følger etter sikker oppfatning av 


Grunnloven $ 3 [...].° 


Kjennetegnet ved slike privatrettslige avtaler inngått som følge av eierrå- 
dighet, er at de like gjerne kunne vært inngått mellom to private parter. 
Det vises i denne anledning også til HR-2021-2510-A: 


Utgangspunktet er at en kommune har den samme rettslige og faktiske rådighet 


over sine eiendommer som andre grunneiere.* 


il 


Utgangspunktet er at det offentlige har samme eierrådighet som private.” 


2 Grensedragningen mellom eierrådighet 
og legalitetsprinsippet 
Det foreligger flere rettsavgjørelser som behandler omfanget av, samt 


grensedragningen mellom, det offentliges utøvelse av eierrådighet og kra- 
vet til hjemmel i lov.* 


5 NOU 2019: 5 Ny forvaltningslov — lov om saksbehandlingen i offentlig forvaltning (forvaltningslo- 
ven) kap. 27. 

6 HR-2021-2510-A premiss 55. 

7 HR-2021-2510-A premiss 64. 

8 HR-2012-1818-A; HR-2009-2055-A; HR-1995-34-A; RT-1997-2025; RT-1993-869. 

Sentralt i denne sammenheng står Høyesteretts avgjørelse i HR-2021- 
2510-A. Saken gjaldt krav om fastsettelsesdom for at et foretak ikke 
hadde rett til å utplassere og drive næringsmessig utleie av el-sparkesy- 
kler på eller fra Trondheim kommunes eiendommer uten tillatelse fra 
kommunen, og problemstillingen var om kommunen kunne vedta en 
slik ordning i kraft av sin eierrådighet (til grunnen), eller om ordnin- 
gen krevde hjemmel i lov. Avgjørelsen inneholder en utførlig gjennom- 
gang av rettskildebildet samt de momenter som må vurderes for å avgjøre 
om krav/vilkår/vedtak som er fastsatt av det offentlige kan hjemles i det 
offentlige organets eierrådighet eller om det krever hjemmel i lov som 
følge av legalitetsprinsippet. Selv om det ikke er av direkte relevans skal 
det for ordens skyld nevnes at Høyesteretts konklusjon i HR-2021-2510-A 
var at slike krav/bestemmelser ikke kunne hjemles i eierrådigheten. Jeg 
vil komme nærmere tilbake til avgjørelsen nedenfor. 

Problemstillingene rundt eierrådighet og legalitetsprinsippet er videre 
behandlet av Forvaltningslovutvalget i NOU 2019: 5, og som jeg delvis 
også vil komme nærmere tilbake til senere. 

I juridisk teori er problemstillingen omtalt og behandlet av blant annet 
Hans Petter Graver, Arvid Frihagen,'* Torstein Eckhoff og Eivind Smith" 
og Erik Magnus Boe." 

Som oppsummert i HR-2021-2510-A* synes rettskildebildet relativt 
entydig at utgangspunktet og hovedregelen er at det offentlige har samme 
eierrådighet som private. 

Det vil imidlertid gjelde visse skranker for denne utøvelsen. Desto 
større likheter det er med ordinær forvaltning, desto større grunn er det 
til å la offentligrettslige regler få anvendelse i tillegg til de privatrettslige. 
I dette ligger også eventuelt kravet om lovhjemmel. 

Avhengig av graden av likhet med ordinær forvaltning vil det altså 
kunne forekomme tilfeller hvor enkelte forvaltningsrettslige rettsregler 
og prinsipper får anvendelse, samt tilfeller hvor også legalitetsprinsippet 


9 Hans Petter Graver, Alminnelig forvaltningsrett, 4. utg., Universitetsforlaget 2020. 

10 Arvid Frihagen, Forvaltningsrett, bind I, 3. utg., Universitetsforlaget 1977. 

11 Torstein Eckhoff og Eivind Smith, Forvaltningsrett, 11. utg., Universitetsforlaget 2018. 
12 Erik Magnus Boe, Forsvarlig forvaltning, Universitetsforlaget 2018. 

13 Avsnitt 64. 

og kravet til lovhjemmel vil måtte gjelde. «Det vil oftest kunne være til- 
felle når reguleringen virker inngripende og skal ivareta politiske eller 
samfunnsmessige hensyn.» 

Problemstillingen i det følgende vil således være å kunne identi- 
fisere de faktorer eller momenter som trekker i retning av at det fore- 
ligger slik offentlig myndighetsutøvelse som krever hjemmel i lov. Det 
påpekes i HR-2021-2510-A at definisjonen av hva som regnes som et ved- 
tak etter forvaltningsloven (fvl.) $ 2 ikke vil være avgjørende for denne 
grensedragningen. 

Forvaltningslovutvalget har, i forbindelse med spørsmålet om skillet 
mellom offentlig myndighetsutøvelse og privatrettslige avtaler, angitt føl- 
gende momenter til vurdering: 


e Hvilket samfunnsområde gjelder det? 

e Hva er formålet? 

e Gjelder det fordeling av knapphetsgoder? 

e Hvilken balanse er det i ytelsene mellom den private part og det 
offentlige? Desto mer balanse det er i ytelsene mellom partene, 
desto større grunn er det for å anse forholdet som kun privatrettslig. 

e Dersom det gjelder et område som skal dekke grunnleggende behov 
for innbyggerne vil det som oftest tale for at det utgjør offentlig 
myndighetsutøvelse. 


Høyesterett oppsummerer ovennevnte slik i HR-2021-2510-A: 


I kjernen av begrepet ligger forbud og tillatelser og andre disposisjoner som har 
en klar offentligrettslig karakter. Formålet med tiltaket spiller også inn. Videre 
har det betydning om det dreier seg om et ensidig pålegg, eller om gjensidige 


ytelser. 


21 Nærmere om abonnementsvilkårene 


Det tradisjonelle synspunktet på rettsområdet har lenge vært at kommu- 
nen fastsetter abonnementsvilkarene i kraft av å eie infrastrukturen, altså 


14 HR-2021-2510-A avsnitt 64. 

i kraft av kommunenes private autonomi. Bestemmelsene vil da reguleres 
av avtaleretten, og hovedregelen blir da at forvaltningslovens bestemmel- 
ser ikke kommer til anvendelse.” 

Synspunktet bygger på uttalelser fra Eckhoff og Smith, om at 
VA-bestemmelser ikke er «offentlig myndighetsutøvelse», som er et 
grunnvilkår for at det skal foreligge et vedtak i forvaltningsrettslig for- 
stand jf. fvl. $ 2 bokstav a. 

Eckhoff og Smith skriver følgende: 


En begrensning av begrepet «forskrift» ligger også i at det må dreie seg om en 
bestemmelse som er gitt «under utøving av offentlig myndighet». Det å sette 
vilkår for leveranse eller tjenesteyting fra for eksempel kommunale e-verk 
eller vannverk, eller fra postverket eller Norges statsbaner, kan i hvert fall som 
hovedregel, - ikke anses som myndighetsutøvelse. Selv om de standardvilkår 
som fastsettes for slike ytelser nok kan bli bestemmende for privates rettigheter 
og plikter, kan de av den nevnte grunn ikke anses som forskrifter i relasjon 
til fvl. kap. VII. Men på grunn av standardvilkårenes store betydning for alle 
som gjør bruk av de nevnte tjenestene, er det selvsagt viktig at de blir forsvarlig 
forberedt.'* 


Det ma da imidlertid merkes at det de siste arene har skjedd en ikke ube- 
tydelig forvaltningsrettslig rettsutvikling. Rettstilstanden har blitt grun- 
dig gjennomgatt av forvaltningsutvalgets utredning i NOU 2019: 5, og 
Høyesteretts har i HR-2021-2510-A grundig gjennomgått bade hva som 
ligger i begrepet «offentlig myndighetsutovelse», samt hvilke rammer det 
offentlige har til å fastsette vilkår på bakgrunn av sin private autonomi. 
Rettstilstanden bør i lys av dette vurderes på nytt. 

Vedrørende det offentliges muligheter til å fastsette vilkår i kraft av å 
være grunneier, uttaler Høyesteretts flertall på fire dommere følgende i 
avsnitt 64: 


Utgangspunktet er at det offentlige har samme eierrådighet som private. Men 
det gjelder visse egne skranker for det offentliges rett til å disponere over egen 


grunn. Jo større likhet det er med vanlig forvaltning, jo større grunn er det til å 


15 Guttorm Jakobsen, Vann- og avlopsrett, Norsk Vann 2020, på s. 409. 
16 Torstein Eckhoff og Eivind Smith, Forvaltningsretten, 6. utg., Tano Aschehoug 1994, på s. 539. 

la offentligrettslige regler få anvendelse i tillegg til de privatrettslige - herunder 
kravet om lovhjemmel. Det vil oftest kunne være tilfelle når reguleringen vir- 
ker inngripende og skal ivareta politiske eller samfunnsmessige hensyn. Særlige 
begrensninger gjelder på grunn som er beregnet til allmenn bruk, som veger og 
torg. Til dette kommer at eieren i kraft av sin eierrådighet ikke kan gripe inn 
mot aktivitet som utøves med hjemmel i lov, slik Forvaltningslovutvalget peker 


på i NOU 2019: 5 side 447. 


Angående grensedragningen mellom offentlig myndighetsutøvelse og 
utøvelse av privat autonomi slutter flertallet seg til forvaltningsutvalgets 


utredning om at: 


I vurderingen tas det hensyn til hvilket samfunnsområde avtalen er gjort på, 
hva formålet med avtalen er, om det dreier seg om fordelingen av et knapp- 
hetsgode, og hvilken motytelse den private parten må svare. Jo mer balansert 
avtalen er med hensyn til fordelingen av rettigheter og plikter, desto mindre 
offentligrettslig preg har den. På den annen side vil avtaler på områder hvor 
det offentlige skal dekke grunnleggende behov for innbyggerne, som på helse-, 


omsorgs- og utdanningssektoren, ofte bli regnet som myndighetsutøving. 


Vilkår og krav i forbindelse med kommunens VA-bestemmelser er i 
utgangspunktet inngripende bestemmelser som ivaretar både politiske 
og samfunnsmessige hensyn. Bestemmelsene er inngripende fordi den 
enkelte (den private part) i liten eller ingen grad kan velge andre leveran- 
dører, og således i praksis er tvunget til å akseptere de betingelser kom- 
munen har fastsatt i sine abonnementsvilkår, herunder både de tekniske 
og administrative bestemmelser. Tilgangen til vann og avløp er videre 
et grunnleggende behov for innbyggerne, og det vil derfor foreligge stor 
likhet til vanlig forvaltning, hvilket i seg selv taler for at offentligrettslige 
regler bør komme til anvendelse. 

Når det gjelder hva som ligger i begrepet «offentlig myndighetsutø- 
velse» er dette gjennomgått av Høyesterett. Etter å ha vurdert begrepet 
konkluderer flertallet i avsnitt 69 at: 


I en vurdering av om et vedtak må bedømmes som offentlig myndighetsutø- 
velse slik at det krever hjemmel i lov, står altså flere forhold sentralt. I kjernen 


av begrepet ligger forbud og tillatelser og andre disposisjoner som har en klar 

offentligrettslig karakter. Formålet med tiltaket spiller også inn. Videre har det 


betydning om det dreier seg om et ensidig pålegg, eller om gjensidige ytelser. 


Videre gir flertallet i avsnitt 93 en ny oppsummering under subsumsjo- 
nen av de konkrete rettslige spørsmålene saken reiste: 


Oppsummert så langt vil vedtakets art, dets formål, samfunnsområdet det ret- 
ter seg mot — at det knytter seg til borgernes bruk av retten til å ferdes på offent- 


lig veg - tilsi at det ikke kan bestemmes i kraft av eierrådigheten. 


Når det gjelder kommunenes vilkår og krav forbundet med abonnements- 
vilkårene, så er dette vilkår som innebærer potensiell nektelse eller tilla- 
telse samt krav ovenfor private parter, og det gjelder private parters bruk 
av essensiell infrastruktur som sikrer grunnleggende rettigheter, blant 
annet retten til rent vann. FNs menneskerettighetsråd vedtok i 2010 at til- 
gang til vann og sanitær er en menneskerettighet under FNs konvensjon 
om økonomiske, sosiale og kulturelle rettigheter (ØSK-konvensjonen). 

Samlet sett synes Høyesteretts momenter i HR-2021-2510-A med styrke 
å tale imot det tidligere utgangspunktet om at vilkår under abonne- 
mentsvilkårene som utgangspunkt kan forankres i kommunens private 
autonomi (private eierrådighet), og at det således er tale om «offentlig 
myndighetsutøvelse» jf. fvl. $ 2 bokstav a. 

Dersom vi ser nærmere hen til momentene fra forvaltningslovutval- 
get, og som videreføres i Høyesteretts vurdering, så er vi her innenfor et 
samfunnsområde som i utgangspunktet er meget sterkt preget eller styrt 
av offentlig kontroll og eierskap, og hvor det i liten grad er rom for private 
aktører eller et privat marked, jf. Høyesterett premiss 84. Det dreier seg 
videre om grunnleggende teknisk infrastruktur som er av vital interesse 
og nødvendighet for befolkningen, jf. herunder vedtagelsen av tilgang på 
vann som en menneskerettighet. Formålet med reguleringen er, innenfor 
hver kommune, å skape ensartede regler som sikrer god/tilfredsstillende 
og stabil tilgang til vann og avløp. Det ligger i det allerede nevnte at det 
her er tale om å dekke et grunnleggende behov for normal eksistens, jf. 
her Høyesteretts premiss 83 «... ivaretar grunnleggende behov hos inn- 
byggerne, ofte vil bli regnet som myndighetsutøvelse». Når det gjelder 
spørsmålet om hvorvidt dette utgjør et knapphetsgode eller ei, så frem- 
står muligens diskusjonen i utgangspunktet noe fremmed. Jeg tenker da 

sett i relasjon til at vi ordinært eksempelvis ikke tenker på tilgangen til 
vann som et knapphetsproblem i Norge. Et slikt utgangspunkt blir imid- 
lertid lite nyansert. Det er som utgangspunkt ikke noen valgfrihet når 
det gjelder tilkobling og tilgang til vann og avløp — det foreligger intet 
«marked» man kan velge i eller alternative «leverandører». Med et slikt 
bakteppe utgjør tilgangen til vann og avløp et knapphetsgode som hoved- 
sakelig styres av en aktør. Det kan i vurderingen muligens i noe større 
utstrekning hevdes at det foreligger en jevn balanse mellom ytelsene mel- 
lom den private og det offentlige, det vil si i balansen mellom de krav/ 
vilkår den private part må akseptere sett i forhold til den infrastruktur 
(hovedinfrastruktur) og ressurs det gis tilgang på. Jeg kan imidlertid i 
en totalvurdering ikke se at dette siste momentet skulle være utslagsgi- 
vende for vurderingen sett under ett. Det er også, med direkte henvis- 
ning til Høyesteretts vurderinger i premiss 94-99, grunn til å bemerke og 
reflektere over at dette (VA) er et område hvor lovgiver generelt synes å 
være av den oppfatning at det er et behov for relativt omfattende lovgiv- 
ning (det henvises her til en noe kortfattet oppsummering av dette under 
punkt 4 nedenfor). Riktigheten av mitt ståsted her kan selvsagt diskute- 
res, men det fremstår klart at Høyesterett også vurderer denne relasjonen 
i HR-2021-2510-A, og etter min vurdering synes også dette momentet å 
tale for konklusjonen. 


3 Forvaltningsrettslige skranker for utøvelse 
av eierrådighet 


Dersom vilkårene i abonnementsvilkårene likevel skulle falle inn 
under det offentliges eierrådighet i samsvar med det klassiske utgangs- 
punktet, så vil det være et tema om andre forvaltningsrettslige rettsre- 
gler likevel kan få anvendelse på slik utøvelse (eksempelvis læren om 
myndighetsmisbruk). 

I NOU 2019: 5 kapittel 27 gjennomgår forvaltningslovens utvalg 
regler om forvaltningens inngåelse av avtaler, eierrådighet og faktiske 
handlinger” og skriver innledningsvis: «Utvalget skali dette kapitlet vur- 


17 Digitalt tilgjengelig via: https://www.regjeringen.no/no/dokumenter/nou-2019-5/id2632006/?ch=28 

dere om det bør gis regler om saksbehandlingen ved inngåelse av avtaler 
og ved utøving av eierrådighet, og i så fall hvilke regler som bør gjelde.» 
Videre skriver utvalget om den her aktuelle typen avtale: 


Mange avtaler inngås med utgangspunkt i forvaltningens privatautonomi, 
typisk eierrådighet. Slike avtaler kan omtales som privatrettslige avtaler og 
kunne etter sin art også ha vært gjort mellom to privatpersoner. Eksempler på 
slike avtaler er avtaler om kjøp eller leie av fast eiendom eller løsøre og avtaler 
om kjøp av tjenester som IKT, advokattjenester, kantinedrift, vaktmester- og 
rengjøringstjenester. Noen avtaler er omfattende, som entrepriseavtaler om 
større bygg eller samferdselsanlegg. Avtaler om offentlig-privat samarbeid, 
såkalte OPS-avtaler, hører til denne gruppen og brukes for å organisere og 
finansiere større statlige utbyggingsprosjekter. OPS-avtalene innebærer at et 
privat selskap får ansvaret for å bygge, drifte, finansiere og vedlikeholde store 
prosjekter som er bestilt av det offentlige. Det offentlige angir kravene til kva- 
litet, omfang og andre overordnete målsettinger for prosjektet, men samarbei- 
der for øvrig med den private aktøren om prosjektutformingen. Innenfor disse 
rammene har den private aktøren frihet til selv å bestemme hvordan prosjektet 


skal gjennomføres og bestillingen leveres. 
[io] 


I en gjennomgåelse av gjeldende rett og drøfting av hvilke regler som bør gjelde, 
må man ha for øye at avtaler med private kan være ordinære privatrettslige, et 
uttrykk for utøving av offentlig myndighet eller en oppfølging av eller et alter- 
nativ til forvaltningsvedtak. Noen avtaler er en kombinasjon av disse formene. 
Hva slags avtale det er tale om å inngå, avhenger av formålet med avtaleinn- 
gåelsen. Det kan skilles mellom avtaler som har til formål å sette det offentlige 
bedre i stand til selv å løse sine oppgaver, avtaler som har til formål at private 
skal utføre oppgaver som det offentlige i utgangspunktet har ansvaret for, og 
avtaler som primært har til formål å dekke behov hos den private parten. For 


en del avtaler kan formålet være kombinert. 


[...] 


Det offentlige kan innga privatrettslige avtaler pa linje med enhver privatperson 
eller næringsdrivende - også forvaltningen har og kan bruke privatautonomi. 


Kompetansen til å inngå privatrettslige avtaler følger etter sikker oppfatning av 

Grunnloven $ 3 og ligger dermed hos Kongen. Hos kommuner og fylkeskom- 
muner ligger kompetansen hos kommunestyret og fylkestinget (kommunelo- 


ven 22. juni 2018 nr. 83 $ 5-3). 


En privatrettslig avtale med det offentlige som er inngått på grunnlag av 
søknad om tillatelse og det offentliges tillatelse, forutsetter altså at den 
som gir tillatelse har avtalerettslig fullmakt til dette fra ordføreren. 

Forutsatt at det foreligger slik fullmakt, blir spørsmålet så hvilken type 
avtale som eventuelt inngås; en formuerettslig avtale eller en forvaltnings- 
rettslig avtale. Dette oppsummeres i NOU 2019: 5 under pkt. 27.3.2.2, der 
utvalget skriver: 


Forvaltningsloven gjelder for «den virksomhet som drives av forvaltningsorga- 
ner» (fvl. $ 1). Dette omfatter alle tilfeller der et forvaltningsorgan handler på 
vegne av det offentlige, enten det dreier seg om offentlig myndighetsutøving eller 
utøving av privatautonomi, og uavhengig av den rettslige karakteren til og det 
nærmere innholdet i de avtalene som blir inngått. Dette gjør at de alminnelige 
reglene i forvaltningsloven kapittel II og III - bl.a. om inhabilitet, veilednings- 
plikt, saksbehandlingstid, partsrepresentasjon, taushetsplikt og elektronisk kom- 


munikasjon — også gjelder når forvaltningen inngår avtaler med private. 


Om reglene i fvl. kapittel IV-VI (om enkeltvedtak) eller i kapittel VII (om for- 
skrifter) gjelder for avtaler, beror på om avtalene faller inn under lovens defi- 
nisjon av vedtak (fvl. $ 2 første ledd bokstav a). Det kritiske punktet er om 
avtalen — det offentliges forpliktelse - innebærer «utøving av offentlig myndig- 
het». I juridisk teori har det vært ulike oppfatninger om hvilke avtaler som må 
anses som vedtak. Allerede i Forvaltningskomiteens innstilling ble det frem- 


holdt at enkelte avtaler kunne bli å betrakte som enkeltvedtak: 


«Det offentlige vil ofte være part i et privatrettslig kontraktsforhold. [...] 
De beslutninger offentlige myndigheter treffer som part i slike kontrakts- 
forhold, må naturligvis først og fremst bedømmefs] etter kontraktsrettens 
regler. Men dette utelukker ikke at offentlige myndigheter også i slike for- 
hold kan utøve offentlig myndighet, og at de beslutninger de treffer, kan bli å 


bedømme som forvaltningsvedtak.» 


Utenfor utøving av offentlig myndighet faller fordeling av ytelser som skjer på 


rent forretningsmessige vilkår, og andre avgjørelser som hjemles i forvaltningens 

privatautonomi, som f.eks. privatrettslige avtaler. Et kjennetegn på privatretts- 
lige avtaler er at forvaltningen i prinsippet står i samme stilling som private 


personer og næringsdrivende. 


I rettspraksis er det lagt til grunn at dersom avtalen har en klar offentligrettslig 
karakter, må den anses som et vedtak, men grensen mot privatrettslige avtaler 
er ikke uten videre skarp. I vurderingen tas det hensyn til hvilket samfunnsom- 
råde avtalen er gjort på, hva formålet med avtalen er, om det dreier seg om for- 
deling av et knapphetsgode, og hvilken motytelse den private parten må svare. 
Jo mer balansert avtalen er med hensyn til fordelingen av rettigheter og plikter, 
desto mindre offentligrettslig preg har den. På den annen side vil avtaler på 
områder hvor det offentlige skal dekke grunnleggende behov for innbyggerne, 
som på helse-, omsorgs- og utdanningssektoren, ofte bli regnet som myndig- 
hetsutøving (Se f.eks. Rt. 2007 s. 193 og Rt. 2009 s. 1319, hvor Høyesterett 
legger til grunn at avtale om driftstilskudd og avtalehjemler for fastleger er 
enkeltvedtak.) 


Hvis det kan fastslås at en avgjørelse er truffet under utøving av offentlig myn- 
dighet, regnes den som et vedtak selv om den er truffet i form av en avtale. Et 
forhåndstilsagn som gjelder bruk - eller ikke-bruk - av offentlig myndighet, ma 


regnes som et vedtak selv om tilsagnet er tatt inn i en avtale. 


Dersom avtaleinngåelsen regnes som enkeltvedtak vil således både 
saksbehandlings- og klagebestemmelser med videre komme til anven- 
delse. Dersom avtalen ikke er inngått ved utøvelse av offentlig myndig- 
het, men i det offentliges private autonomi, gjelder bare de alminnelige 
reglene i forvaltningsloven kap. II og III. Forvaltningslovsutvalget utta- 
ler her videre: 


Hvis en avtale ikke er inngått under utøving av offentlig myndighet, men alene 
er hjemlet i forvaltingens privatautonomi, gjelder bare de alminnelige reglene 
i forvaltningsloven kapittel II og III (bl.a. inhabilitet, veiledningsplikt og taus- 
hetsplikt). For øvrig er de privatrettslige avtalene regulert av avtalerettslige 
prinsipper og tilgrensende regelverk, og det offentlige står i samme stilling som 
enhver annen som utøver privatautonomi. Det offentlige kan påberope seg ret- 
tigheter og plikter etter avtaleloven og eventuelt kjøpsloven, og prinsippene om 


avtalefrihet og formfrihet står sentralt. 

I rettspraksis er det lagt til grunn at også andre forvaltningsrettslige regler kan 
tenkes å gjelde for avtaler som forvaltningen inngår. I Rt. 2009 s. 1356, der sta- 
ten hadde frafalt en foreldelsesinnsigelse mot den private partens pengekrav, 
uttalte førstvoterende at forvaltningens privatrettslige handlefrihet «vil være 
begrenset av en del offentligrettslige skranker, både når det gjelder kompe- 
tanse, saksbehandling og innhold». Som eksempel ble nevnt «regler om habi- 
litet og veiledningsplikt, det ulovfestede kravet om forsvarlig saksbehandling, 
og myndighetsmisbrukslærens forbud mot usaklig forskjellsbehandling og 
vilkårlighet». Det er ellers lagt til grunn at løsningen kan variere med sak- 
området, og at forvaltningsrettslige regler lettere vil få anvendelse jo større 
likhet det er mellom næringsvirksomheten og vanlig forvaltning, og jo mer 
forretningsdriften i realiteten innebærer forvaltning. Noen klar veiledning gir 
slike kriterier ikke, og man må være forberedt på at svaret kan bli forskjellig 


for ulike regler. 


Av Forvaltningslovsutvalget gjensiteres således følgende for å oppsum- 
mere: 


[A]vtaler på områder hvor det offentlige skal dekke grunnleggende behov for 
innbyggerne, som på helse-, omsorgs- og utdanningssektoren, ofte bli regnet 
som myndighetsutøving (Se f.eks. Rt. 2007 s. 193 og Rt. 2009 s. 1319, hvor 
Høyesterett legger til grunn at avtale om driftstilskudd og avtalehjemler for 


fastleger er enkeltvedtak.) 


Selv om de øvrig angitte eksemplene ikke er direkte sammenlignbare 
med den her aktuelle avtaletypen, er eksemplene tett opp til den aktuelle 
avtaletypen; avtale om blant annet vanntilførsel. Videre gjelder avtalen 
et område hvor det essensielt at likebehandling og myndighetsmisbruk 
forhindres. 

Dermed bør det kunne slås fast at de skranker som følger av forvalt- 
ningsloven med ulovfestede regler uansett skaper en ramme for kom- 
munens utøvelse av sin eierrådighet. Rammene for kommunens rett til 
å sette krav/vilkår i VA-bestemmelsene med hjemmel i sin eierrådighet 
begrenses dermed vesentlig. Blant de mange rammer som følgelig legges, 
kan særlig læren om myndighetsmisbruk fremheves. 

Læren om myndighetsmisbruk er et ulovfestet rammeverk som medfø- 
rer at det offentlige ikke kan utøve usaklig forskjellsbehandling, vektlegge 

utenforliggende hensyn, være vilkårlige, eller være uforholdsmessige eller 
sterkt urimelige i sine avgjørelser. 

På rekkevidden av kommunens abonnementsvilkår vil reglene om 
usaklig forskjellsbehandling være spesielt viktig. I tilknytning til reglene 
om usaklig forskjellsbehandling bør det presiseres at kommuner ikke 
identifiseres som Staten, jf. kommuneloven $ 2-1 (3). Slik at ubegrunnede 
forskjeller i abonnementsvilkarene til for eksempel Bærum og Oslo, ikke 
har evne til å være usaklig forskjellsbehandling. Men Oslos abonne- 
mentsvilkår kan som et utgangspunkt ikke stille ulike krav/vilkår til den 
private part etter sine distrikter/områder, eksempelvis Holmenkollen og 
Frogner. Denne forskjellsbehandlingen må i så fall ha en saklig grunn. For 
en gjennomgang av innholdet i kravet vises det til for eksempel Rt. 2009 
s. 1356 (avsnitt 31), Rt. 2012 s. 1244 (avsnitt 53) og Rt. 2015 s. 795 (avsnitt 30, 
jf. 51 og 73). Se også Marius Stub, «Det forvaltningsrettslige forbudet mot 
usaklig forskjellsbehandling», i Hans Christian Bugge mfl. (red.), Lov, 
liv og lære. Festskrift til Inge Lorange Backer, Oslo 2016 s. 491-512 (særlig 
s. 498-501). 

Som en følge av forbudet mot usaklig forskjellsbehandling har kom- 
munen helt begrenset anledning til å innta spesielle betingelser som bare 
rammer noen. 

Til slutt herunder kan man reise spørsmål om hvilke sanksjoner som 
eventuell følger dersom en privat part ikke tilfredsstiller/overholder 
abonnementsvilkårene gitt i kraft av kommunens eierrettigheter. Hva 
dersom alle lov- og forskriftsfestede krav er tilfredsstilt, og det foreligger 
kun brudd på abonnementsvilkårene? 

I NOU 2019: 5 kapittel 27 skriver utvalget følgende i pkt. 27.1: 


Det kan også reises spørsmål om hvilke regler som bør gjelde for gjennom- 
føringen av avtaler som forvaltningen inngår, dvs. om oppfølgingen - eller 
manglende oppfølging - av de forpliktelsene partene har påtatt seg i avtalen. 
Spørsmålet kan reises både for forvaltningens og en eventuell privat avtaleparts 
forpliktelser etter avtalen. Det er bl.a. spørsmål om forvaltningsrettslige regler 
om omgjøring og om kontroll med at den private parten oppfyller sine plikter, 
skal gjelde i tillegg til eller i stedet for kontraktsrettslige regler, og om mislighold 
fra den private part kan møtes med administrative sanksjoner. Utvalget går bare 


i begrenset grad inn på slike spørsmål. 

Og under pkt. 27.3.2.2: 


Når avtalemotparten i avtaler som regnes som vedtak, har partsrettigheter 
som rett til kontradiksjon, innsyn i saksdokumenter og klagerett, skaper det en 
annen dynamikk i «avtaleforholdet» enn ved privatrettslige avtaler, hvor hoved- 
regelen er at partene behandles som jevnbyrdige og avtalen blir bindende idet 
den inngås. Feil i saksbehandlingen, skjønnsutøvingen eller andre kompetanse- 


overskridelser kan føre til at avtalen blir ugyldig. 


For avtaler som regnes som enkeltvedtak, gjelder reglene om saksforberedelse 
(utredningsplikt, partsinnsyn og begrunnelse for avgjørelsen), klage og omgjø- 
ring for det offentliges disposisjon i avtalen. Hvis den private parten klager, kan 
klageinstansen endre vedtaket - og dermed innholdet i forvaltningens forplik- 
telse etter avtalen — til skade for klageren. For den private parten kan det være 
en bristende forutsetning som kan gi vedkommende adgang til å gå fra sin del 
av avtalen. Det kan neppe antas at forvaltningslovens regler om administrative 
sanksjoner og om tvangsmulkt (fvl. kapittel IX og X) gjelder for den private 


partens forpliktelse når den har et rent avtalegrunnlag. 


[...] 


For a sikre oppfolgingen av en avtale mellom kommuner og private om utforing 
av arbeid pa vegne av det offentlige, har kommunens kontrollutvalg (kommu- 
neloven § 23-1) rett til innsyn i og til 4 foreta undersokelser av den private 
virksomheten, sa langt det er nodvendig for 4 undersoke om kontrakten blir 
oppfylt (kommuneloven § 23-6). Det gjelder ingen alminnelig regel om dette 


for kontrakter som staten inngar. 


Ut over dette skriver ikke utvalget om konsekvensene av brudd pa avtale 
med hjemmel i kommunens eierradigheter over anlegget. Det ma derfor 
antas at alminnelige forvaltningsrettslige regler og konsekvenser anven- 
des ettersom det er tale om en forvaltningsavtale. 

I denne forbindelse skal ogsa bemerkes vedtak i klagesak fra 
Statsforvalteren i Oslo og Viken av 9. juni 2022." Saken gjaldt her 
klage pa Oslo kommunes vedtak om å avvise søknad om ferdigattest. 
Statsforvalteren kom her til at de krav/vilkår som kommunen hadde stilt 


18 Saksnr. 2022/1500. 

til søknaden ikke var hjemlet i lov eller forskrift, og at søknaden således 

tilfredsstilte lov- og forskrift. Søknaden var derimot ikke i samsvar med 

de krav/vilkår som Oslo kommune stilte i kraft av sin eierrådighet. 
Statsforvalteren uttaler i denne anledning følgende: 


I likhet med klager, mener Statsforvalteren at det må skilles mellom når kom- 
munen er bygningsmyndighet og når den opptrer som ledningseier. Tilgang til 
betryggende drikkevann, tilstrekkelig slukkevann og avledning av avløpsvann 
vil være forhold som først og fremst fremkommer av plan- og bygningsloven 


med forskrifter, og som vedkommer kommunen som bygningsmyndighet. 


[...] 


«Statsforvalteren er enig med kommunen at det i de fleste saker vil veere en 
enkel sak å sende inn sluttdokumentasjon til VAV, da dette er dokumenter som 
allerede er utarbeidet. Vi kan imidlertid ikke se at dette har avgjørende betyd- 
ning for om kommunen har hjemmel til å kreve slik sluttdokumentasjon sendes 


til VAV.» 


[etal] 
Vedtaket ma etter dette oppheves. 


Avgjørelsen har betydning både i relasjon til konsekvensbetraktningen, 
ved at Statsforvalteren på dette grunnlag opphevet vedtaket om å avvise 
søknad om ferdigattest, og i relasjon til kravet om lovhjemmel, jamfør 
at Statsforvalteren synes å argumentere i samsvar med HR-2021-2510-A. 

Det har dessverre av tidsmessige hensyn for denne artikkel ikke latt 
seg gjøre å gå nærmere inn på Statsforvalterens klagevedtak. 


4 Plan- og bygningsloven $11-9 nr. 3 


Vann- og avløpsvirksomheten i Norge er underlagt en rekke lover og 
forskrifter som regulerer og påvirker planlegging, utførelse og drift av 
VA-anlegg. Denne artikkel vil dessverre ikke kunne behandle eller 
omtale alle disse. Jeg skal imidlertid si noe ytterligere om bestemmelsen i 
pbl. $ 11-9 da dette kan illustrere en mulighet som foreligger med hensyn 
til å unngå forankring i privat autonomi. 


136 


KOMMUNENS KRAV OG VILKÅR KNYTTET TIL VANN OG AVLØP 


Bestemmelsen gir kommunen rett til å vedta bestemmelser i kommu- 
neplanens arealdel om krav til nærmere angitte løsninger for vannfor- 
syning, avløp, avrenning, veg og annen transport i forbindelse med nye 
bygge- og anleggstiltak, herunder forbud mot eller påbud om slike løs- 
ninger, og krav til det enkelte anlegg. 


Pbl. $ 11-9. Generelle bestemmelser til kommuneplanens arealdel 
Kommunen kan uavhengig av arealformål vedta bestemmelser til kommune- 


planens arealdel om: 


3. krav til nærmere angitte løsninger for vannforsyning, avløp, avrenning, veg 
og annen transport i forbindelse med nye bygge- og anleggstiltak, herunder 
forbud mot eller påbud om slike løsninger, og krav til det enkelte anlegg, 
jf. $ 18-1. Det kan også gis bestemmelse om tilrettelegging for forsyning av 


vannbåren varme til ny bebyggelse, jf. $ 27-5. 


Som det fremgår, gir pbl. $ 11-9 nr. 3 kommunen anledning til å sette krav 
til VA-anlegg i kommuneplanens arealdel. 

Ordlyden «krav til nærmere angitte løsninger for vannforsyning, 
avløp, avrenning, veg og annen transport i forbindelse med nye bygge- 
og anleggstiltak, herunder forbud mot eller påbud om slike løsninger, og 
krav til det enkelte anlegg, jf. § 18-1» gir kommunen fulle rettigheter til å 
kreve VA-normen gjennomført i arealplanen, og med de begrensninger 
som følger av annen lovgivning, eksempelvis plan- og bygningsloven. 

Ot.prp. nr. 32 (2007-2008): 


Pbl. $ 11-9 nr. 3 gir mulighet for å gi bestemmelser med krav om eller for- 
bud mot angitte tekniske løsninger for vannforsyning, avløp og veg. Slike til- 
tak inngår i gjeldende lovs bestemmelser om veg, vann og avløp i kap. XII om 
byggetomta. Det vil også kunne fastsettes byggegrenser langs offentlig veg og 
jernbane. Det er nytt at slike bestemmelser kan gis for delområder i kommu- 
neplanens arealdel. Til nå har slike bestemmelser i arealdelen bare framkom- 
met som rekkefølgekrav. Det gis nå hjemmel for å fastsette krav til type anlegg, 
beliggenhet, dekningsområde mv. direkte i planen. Det vil også, der hensynet til 
grunn- og resipientforholdene tilsier det, kunne vedtas forbud mot innlegging 
av vann i bygninger for å unngå risiko for økt forurensning. Det må imidlertid 


legges til grunn at for slike anlegg vil bestemmelsene i gjeldende lov kap. XIT 

være en ramme for hvilke krav som kan stilles til opparbeidelse og dimensjone- 
ring. Bestemmelsen erstatter gjeldende lov $ 67 nr. 3, som i dag gir kommunene 
mulighet for å gi regler om dette. I den sammenheng gjelder lovens generelle 


bestemmelser om opparbeidelse og refusjon. 


Det er videre gitt en hjemmel for å stille krav om transportløsning og at nye 


byggeområder 


led 


Bestemmelsene kan imidlertid ikke ga lenger enn det som kan hjemles i kom- 
muneplanens arealdel, og kan ikke brukes til f.eks. å favorisere eller stenge ute 
en konkret leverandør. Bestemmelser forutsettes fulgt opp mer detaljert i regu- 


lering og prosjektering. 


Et nærliggende spørsmål vil således være om det egentlig er noe reelt 
grunnlag for at vilkårene i abonnementsbestemmelsene må forankres i 
eierrådighet, det vil sii mangel på tilstrekkelig lov- eller forskriftshjemmel. 

I HR-2021-2510-A premiss 72 følgende går Høyesterett nærmere inn på 
betydningen av at det foreligger lovgivning innenfor det samme området 
som det vedtak som var fattet av kommunen i kraft av sin eierrådighet. 
Høyesterett påpeker at en slik vurdering krever en nærmere gjennom- 
gang av den aktuelle lovgivning, og i hvilken grad det av lovens forarbei- 
der kan fremkomme momenter som taler for at det har vært en intensjon 
eller vurdering slik at ulike bestemmelser kan hjemles både i lov og privat 
autonomi. I den aktuelle saken fant Høyesterett i høyden at en uttalelse 
fra departementet kunne fremstå «...tvetydig og ikke nærmere begrun- 
net...» og at Høyesterett således ikke fant grunn til å legge vekt på denne. 
Ut fra Høyesteretts resonnement må det således, dersom øvrige momen- 
ter taler i retning av et krav om hjemmel i lov, trolig kreves at den aktuelle 
lovgivning som berører samme område i seg selv gir holdepunkter for at 
det er forutsatt at bestemmelser både kan gis i medhold av lovgivningen 
og eierrådighet. 

Min begrensede gjennomgang av pbl. $ 11-9 gir ingen slike holdepunk- 
ter, og denne artikkel belyser heller ikke de øvrige lovverk som regulerer 
VA området. For en fullstendig belysning av problemstillingen og hvor- 
vidt øvrig lovverk potensielt har gitt åpning for at privat autonomi skal 

kunne eksistere på samme område som lovgivningen, må dette eventuelt 
undersøkes nærmere. 

Det foreligger imidlertid noen enkeltavgjørelser som belyser samme 
tema, og som etter min vurdering understøtter ytterligere det som frem- 
holdt ovenfor i HR-2021-2510-A. 

I Rt.2007.431 behandlet Høyesterett gyldigheten av en kommunes abon- 
nementsvilkår vedrørende ansvarsfraskrivelse for vannskade oppstått 
som følge av tilbakeslag i kommunalt ledningsnett. Tilbakeslaget kom 
som følge av kraftig nedbør. Høyesterett behandler her først spørsmålet i 
relasjon til forurensningsloven $ 24 a, og da i hvilken grad bestemmelsen 
kan fravikes ved avtale eller ikke, slik som her var tilfellet. Høyesterett 
kommer her til at forurensningsloven $ 24 a, i dette tilfellet, var fravikelig 
og således åpnet for avvikende abonnementsvilkår. 

Samme resonnement, og med henvisning til Rt. 2007.431, er også 
Borgarting lagmannsretts avgjørelse i LB-2015-52345. Anke til Høyesterett 
ble her nektet fremmet. 

I motsatt retning med hensyn til resultat, men ut fra samme betrakt- 
ninger, har vi også Høyesteretts avgjørelse i Rt.2011.1304. Igjen gjaldt saken 
spørsmålet om fraskrivelse av ansvar i kommunale abonnementsvilkår og 
vurdering mot forurensningsloven $ 24 a. I dette tilfellet kom imidlertid 
Høyesterett til at ansvarsfraskrivelsen ikke kunne påberopes da saksforhol- 
det lå innenfor det som lovgiver hadde ment skulle omfattes av og reguleres 
gjennom bestemmelsen i forurensningsloven uten fravikelighet. 

Spørsmålet om privat autonomi var ikke direkte tema i noen av disse 
tre sakene, men det fremgår i alle tre saker at domstolene foretar en fak- 
tisk prøving av hvorvidt regelverket gir/ikke gir anledning til avtale- 
rettslig fravikelse. I slik relasjon er rettsavgjørelsene av interesse da de 
i samsvar med HR-2021-2510-A viser at det eventuelt må forefinnes en 


tydelig forankring i lovgivningen for innpasset av privat autonomi. 


5 Oppsummering 


Som det fremgår av vurderingen under punkt 2 er det sterke momen- 
ter som taler for at kommunenes abonnementsvilkår ikke kan forankres 
i kommunens private autonomi (eierrådighet). Vilkårenes art, formål 

og samfunnsområde taler i denne retningen. Jeg vil her atter henvise 
til Høyesteretts premiss 83 med hensyn til momentet som her gjengis: 
«... offentlig virksomhet som ivaretar grunnleggende behov hos innbyg- 
gerne ...». Det er således sterke momenter som taler for at dette vil bli 
vurdert som offentlig myndighetsutøvelse som krever hjemmel i lov for å 
kunne pålegges en privat part. 

I forlengelse av dette vises også til Statsforvalterens vedtak i klagesak 
av 9. juni 2022, hvoretter Oslo kommunes vedtak om å avvise søknad om 
ferdigattest ble opphevet, nettopp av den årsak at Statsforvalteren ikke 
kunne se at de vilkår/krav som Oslo kommune hadde stilt var hjemlet i 
lov eller forskrift. 

Med dette som bakgrunn bør det muligens revurderes hvorvidt abon- 
nementsvilkårene primært skal søkes hjemlet i den private autonomi. 

Abstract: With the changing climate, more extreme precipitation events are 
expected in Norway, and thus good stormwater management becomes more and 
more important. The Norwegian White Paper on stormwater in cities and towns' 
proposes introduction of a stormwater fee to finance stormwater management. 
Today, stormwater, regardless of its degree of pollution, is defined as wastewater. 
Since current water and wastewater fees are considered payment for a service that 
is delivered through water and sewage pipes, not all types of stormwater measures 
can be financed through these fees. Especially blue-green solutions and nature- 
based solutions, i.e., those that use vegetation or multifunctional solutions such as 
parks with a stormwater retention function, fall outside the current fee structure. 
These types of stormwater measures lack financing today. In this chapter, we pro- 
vide information on stormwater fee systems in selected countries outside Norway, 
explain different methods for estimating stormwater fees and describe the legal 
preconditions for the introduction of a stormwater fee in Norway. In addition, we 


1 NOU 2015: 16, Overvann i byer og tettsteder - som problem og ressurs. 


Sitering: Seifert-Dåhnn, I., Furuseth, I. S., Riise, E. & Barton, D. N. (2022). Norge trenger et overvanns- 
gebyr - muligheter og utfordringer. I S. Taubøll (red.), Vann, juss og samfunn - Rettigheter og regulering i 
utvikling (Kap. 6, s. 143-171). Cappelen Damm Akademisk. https://doi.org/10.23865/noasp.176.ch6 
Lisens: CC-BY 4.0 

discuss types of stormwater measures that, in our opinion, should be financed by 
future stormwater fees. 


Keywords: stormwater fee, Norway, legislation, international experience, blue-green 
solutions, nature-based solutions 


1 Introduksjon 


Hyppigere hendelser med mer intens nedbør krever at grunneiere og 
kommuner tilpasser hvordan de håndterer overvannet. Dette omfatter 
både arealplanlegging og etablering av tiltak for å håndtere overvannet. 
I en undersøkelse som Vestlandsforskning utførte for KS høsten 2021, 
svarte 70 prosent av norske kommuner at styrtregn er den klimaend- 
ringen de mener vil påvirke kommunene mest.* Utilstrekkelig beman- 
ning og økonomi oppleves som de viktigste barrierene for kommunenes 
arbeid med klimatilpasning. Kommunene ble ikke spurt om behovet for 
gebyrfinansiering, men etterspurte statlige finansieringsordninger og økt 
rammetilskudd. Det kan tyde på at behovet for finansiering er størst for 
tiltak som i dag ikke kan gebyrfinansieres. 

Separering av eksisterende fellesledninger for avløpsvann (som også 
inneholder overvann) kan være både kostbart og krevende å gjennom- 
føre for både grunneiere og kommunen. Usikkerheten knyttet til fremti- 
dige regnmengder som følge av klimaendringer, gjør dimensjonering av 
underjordiske rørsystemer vanskelig, og derfor har flere byer internasjo- 
nalt begynt å håndtere overvann på overflaten. Grå infrastruktur, som 
rør eller bassenger, blir supplert med blågrønn infrastruktur. Blågrønn 
infrastruktur bruker vegetasjon for å etterligne naturlige prosesser, som 
infiltrasjon eller fordampning, for å håndtere regn og overvann på over- 
flaten. I nye utbyggingsprosjekter skal overvannet håndteres lokalt, og 
blågrønn infrastruktur brukes ofte i den forbindelse. I tillegg velger man 
separate ledninger for overvann og spillvann, i stedet for felles avløpsled- 
ninger som var vanlig før. 


2 Torbjorn Selseng mfl., Spørreundersøkelse til norske kommuner om status for 2021 i arbeidet med 
klimatilpasning, Vestlandsforskning-rapport 10, KS 2021. 

I tettbygde sentrumsområder er det ofte vanskelig å finne nok plass 
til å håndtere overvann på overflaten og etablere blågrønn infrastruk- 
tur i stort nok omfang på offentlige arealer. I tillegg har kommuner 
svært begrensede muligheter til å pålegge grunneierne å etablere til- 
tak for å håndtere overvann i etablerte områder. Det er derfor behov 
for å stimulere private grunneiere til å ta økt kontroll over overvannet 
på egen eiendom. Uansett hvilke løsninger som velges, blågrønn eller 
grå infrastruktur, overjordisk eller underjordisk, så vil et klima i end- 
ring føre til økt finansieringsbehov for å håndtere overvann. De valgte 
løsningene må ta hensyn til den forventede mengden og kvaliteten på 
overvannet. 

Det er fordeler og ulemper ved forskjellige finansieringskil- 
der som eiendomsskatt, særskatt for eiendom, avgifter og gebyr, og 
finansieringsordninger som tilskudd, fond eller privat finansiering? 
Overvannsgebyr er en finansieringsordning som blir brukt i mange 
land.* Gebyr er en brukerbetaling som er knyttet til en tjeneste man 
mottar. Den består ofte av en fast og en variabel del. Den faste delen 
er et beløp som er likt for alle brukere som har samme forutsetnin- 
ger og dekker faste kostnader som i liten eller ingen grad er relatert 
til overvannsmengden fra eiendommene, for eksempel infrastruktur 
(rørsystemer, renseanlegg) eller administrasjon. Den variable delen er 
avhengig av i hvilken utstrekning en bruker benytter seg av tjenesten, 
i dette tilfellet hvor mye overvann brukeren sender til det kommu- 
nale systemet. Overvannsavgift på sin side defineres i denne sammen- 
heng som en indirekte skatt for eiendommer med mål om å styre eller 
begrense overvannsavrenning (inkludert forurensning) fra eiendom- 
mer, og finansiere overvannstiltak. 

Fordelen med overvannsgebyr er at det sikrer en langsiktig og stabil 
finansiering, øremerket for planlegging, etablering, drift og vedlikehold 
av overvannstiltak. I tillegg kan gebyret utformes slik at det kan gi et 


3 NOU 2015: 16. 
David N. Barton mfl., «Brukerfinansiert klimaberedskap? En beregningsmodell for overvanns- 
gebyr i Oslo» Vann 56 (2021), nr. 4, s. 341-358); Fabiane Tasca mfl., «International experien- 
ces in stormwater fee» Water Science and Technology (2017) nr. 1, s. 287-299, DOI: https://doi. 
org/10.2166/wst.2018.112; NOU 2015: 16. 

insitament for grunneiere til å investere i overvannshåndtering> Ifølge 
NOU 2015: 16 vil en avansert gebyrmodell ha høyere administrasjons- 
kostnader og øke sannsynligheten for juridiske disputter og klagesaker. 
Barton mfl. viser hvordan den variable delen av gebyret kan beregnes 
og administreres på en måte som reduserer administrasjonskostnadene 
samtidig som den blir etterprøvbar for grunneieren. 

I denne artikkelen beskriver vi erfaringer med å bruke gebyr for å 
finansiere overvannshåndtering i andre land, fordeler og ulemper med 
å utforme et overvannsgebyr på forskjellige måter, den rettslige rammen 
for et overvannsgebyr i Norge, hvilke utfordringer man kan forvente 
ved innføring av et overvannsgebyr i Norge og hvilke kostnader et over- 
vannsgebyr bør dekke. 


2 Utforming og stipulering av overvannsgebyr 


Gebyr kan i praksis deles inn i tre kategorier: (i) flate, (ii) trinnvise og 
(iii) variable” Flate gebyr betyr at alle brukere betaler det samme faste 
beløpet for å kunne bruke en tjeneste. Variable gebyr betyr at brukerne 
betaler i forhold til sin faktiske bruk av tjenesten, det vil si for mengden 
overvann som ledes fra egen eiendom til det kommunale systemet. Hvis 
det er vanskelig eller umulig å estimere overvannsmengden og dermed 
fastsette det variable gebyret, anvendes ofte trinnvise gebyr (f.eks. flere 
steder i USA eller Tyskland). Da betales gebyrene etter bestemte kriterier, 
for eksempel type eiendom, eller ut fra indikatorer som skal reflektere 
omfanget av bruken, for eksempel arealet av impermeable flater på eien- 
dommen. Kombinasjoner av flate og variable eller trinnvise gebyr finnes 
blant annet i Polen, Tyskland og USA.’ 


5 Linda Allen, «Factors influencing the establishment of stormwater utilities in the U.S.» Journal 
of Urban and Environmental Engineering 14 (2020) nr. 1, s. 3-31, DOI: https://doi.org/10.4090/ 
juee.2020.v14n1.003031; NOU 2015: 16. 

6 Barton mfl. (2021). 

7 Fabiane A. Tasca mfl., «International experiences in stormwater fee» Water Science and 
Technology (2017) nr. 1, s. 287-299. DOI: https://doi.org/10.2166/wst.2018.112 

8 Joanna Boguniewicz-Zablocka og Andrea Capodaglio, «Analysis of alternatives for sustainable 
stormwater management in small developments of Polish urban catchments» Sustainability 12 
(2020) nr. 23, s. 1-19, DOI: https://doi.org/10.3390/su122310189; Jerry Zhao mfl., «Stormwater 
utility fees and credits: A funding strategy for sustainability» Sustainability 11 (2019) nr. 7, 

Flate gebyr er enkle å beregne og har dermed lave administrasjons- 
kostnader. Ulempen er at de ikke gjenspeiler den faktiske bruken av tje- 
nesten og kan dermed oppfattes som urettferdige. Faren for klager og 
rettssaker kan øke, noe man har erfart flere steder i USA? Variable gebyr, 
som tar hensyn til faktisk avrenning fra hver eiendom, er mer rettfer- 
dige sett i forhold til potensielle kostnader som påføres infrastruktur og 
eiendommer nedstrøms. Samtidig kan beregningene kreve et omfattende 
datagrunnlag og derfor være vanskelige å gjennomføre. Også denne for- 
men for gebyr kan gi administrative kostnader knyttet til klagesaker eller 
justeringer på tomtenivå, dersom brukerne blir fakturert basert på feilak- 
tige opplysninger eller beregninger for deres eiendom. 

Barton mfl. (2021) vurderte forskjellige typer overvannsgebyr basert 
på tre overordnede hensyn: (1) beregningskompleksitet og informa- 
sjonskostnad; (2) metodens rettferdighet - om gebyret gjenspeiler fak- 
tisk bruk av overvannstjenesten; og (3) om metoden har forutsetninger 
for å gi private tomteeiere insitament til å håndtere overvann selv, for 
eksempel ved å etablere lokale overvannstiltak. De viste i sin artikkel 
at man ved bruk av fjernmålingsdata og GIS-data relativ enkelt kan 
beregne overvannsgebyrer som har høy kompleksitet, uten at det medfø- 
rer høye administrasjonskostnader.”° Følgelig erstattes hensyn (1) bereg- 
ningskompleksitet og informasjonskostnad i dette bokkapittelet med 
«Administrasjonskostnader knyttet til metodens beregningskompleksi- 
tet og nødvendig datagrunnlag». Erfaringene fra andre land viser også 
viktigheten av å ta hensyn til disse tre overordnede hensynene, hvis man 
skal innføre overvannsgebyr i Norge. 


s. 1-15, DOI: https://doi.org/10.3390/su11071913; Niels-Peter Bertram mfl., «Synergistic benefits 
between stormwater management measures and a new pricing system for stormwater in the 
City of Hamburg» Water Science and Technology 76 (2017) nr. 6, s. 1523-1534, DOI: https://doi. 
org/10.2166/wst.2017.337. 

9 C. Warren Campbell, Western Kentucky University stormwater utility survey 2019, Bowling Green 
2019; NACWA, Legal considerations for enacting, implementing, & funding stormwater programs: 
Navigating litigation floodwaters, 2016; Tasca mfl. (2018). 

10 Barton mfl. (2021). 

Tabell 1. Ulike tilnærminger til beregning av overvannsgebyr vurdert etter 
administrasjonskostnader knyttet til beregningskompleksitet (BK), rettferdighet (R) og 
insitamenteffekt (1). Kilde: Tilpasset etter Tasca mfl. (2018), Kea (2016), Zhao mfl. (2019) 
og Barton mfl. (2021), supplert av forfatterne. De engelske begrepene (i kursiv) blir brukt i 
internasjonal litteratur, de norske begrepene er forfatternes egen oversetting. 


Type Gebyrgrunnlag Overordnede hensyn 
BK R I 

Flate gebyr 
Bruk av offentlig tjeneste Bruk av offentlige overvannstjenester lav ingen ingen 
Use of service (UoS) Ga/nei) 
Trinnvise gebyr 
Vannforbruk Drikkevannsforbruk av ingen ingen 
Water usage (WU) 
Arealformal Type eiendom (enebolig, av ingen ingen 
Parcel type (PT) flermannsbolig, offentlig bygg, kontor 

eller industribygg) 
Totalt tomteareal Totalt tomteareal av ingen ingen 
Total property area (TPA) 
Ekvivalent faktor til bolig Faktor knyttet til forventet avrenning fra lav lav ingen 
Residential equivalent en type eiendom med standard tomt for 

en spesifikk nedbørhendelse. 
factor (REF) 
Areal med tette flater Tomteareal som er tette flater lav - middels lav 
Total impervious property middels 
area (TIPA) 
Utnyttelsesgrad Tomtearealets andel tette flater og lav - middels lav 
Development intensity (DI) graden av bebyggelse i nabolaget middels 

(ubebygget, lav, middels, høy, svært høy 

tetthet) 
Ekvivalent Gjennomsnittlig andel tette flater for lav - middels lav 
overvannsenhet boligområder i et nabolag/en by, skalert middels 
Equivalent residential til tomteareal eller andel tett flate på 

; : tomten 

unit (ERU)/Equivalent 
stormwater unit (ESU) 
Variable gebyr 
Ekvivalent hydraulisk Proporsjonal med avrenning beregnet lav - høy middels 
areal fra andel tette og permeable flater på høy 
Equivalent hydraulic area tomten 
(EHA) 
Hydrologisk alternativ Proporsjonal med avrenning beregnet lav - svært hoy 
Hydrological alternative tomtens hydrologiske egenskaper svært høy 
(HA) (jordtype, topografi, tette flater, høy 


permeable flater, vegetasjonsdekke og 


-type, trekroner) 

Flate overvannsgebyr blir brukt i USA," og baseres på om tjenesten 
brukes/kan brukes eller ikke (UoS-metoden). Selve gebyret er like stort 
for alle brukerne, uavhengig av faktisk bruk. Flate gebyrer ligner der- 
med på den faste delen i mer komplekse beregningssystemer for gebyrer. 
Norske kommuner kan velge å ha en fast og en variabel del når de bereg- 
ner vann- og avløpsgebyret, eller beregne hele gebyret ut fra målt eller 
stipulert vannforbruk (variabelt gebyr). Kostnader forbundet med over- 
vannshåndtering knyttes til å tilgjengeliggjøre og opprettholde tjenesten 
for abonnenten (infrastruktur og faste driftskostnader) og håndtering av 
overvannsmengden (variable driftskostnader og kapasitetsutvidelser). 
Flate gebyr kan oppleves som urettferdige av brukerne, fordi det kan være 
store variasjoner mellom mengden overvann som ulike eiendommer 
genererer. Imidlertid kan kostnadene knyttet til infrastruktur og faste 
driftskostnader (ikke overvannsmengden) i noen tilfeller utgjøre bror- 
parten av kostnadene og dermed størrelsen på overvannsgebyret.” 

I Norge baseres den variable delen av vann- og avløpsgebyret (som også 
finansierer kostnader knyttet til overvannshåndtering) på vannforbruk.” 
Det baseres på faktisk vannforbruk for de som har installert en vannmå- 
ler og stipuleres ellers etter boligarealet. Dette bygger på en antagelse om 
at det er en korrelasjon mellom størrelsen på boligen, vannforbruket og 
generert avløpsvolum. Antagelsen kan føre til både underestimering og 
overestimering av faktisk forbruk. Vannforbruk er en lite egnet indikator 
for å estimere overvannsavrenning, som WU-metoden tar utgangspunk- 
tet i. Denne beregningsmetoden benyttes også noen få steder i USA." 

Overvannsgebyr basert på arealformål (PT-metoden) bygger på en 
antagelse om at for eksempel næringseiendommer har flere og større tette 
flater enn eneboliger, og dermed genererer mer overflateavrenning. Selv 
om disse antagelsene nok stemmer generelt, så kan de være feil for enkelte 
tomter. PT-metoden brukes for eksempel i USA.» 


11 Zhao mfl. (2019). 

12 Svensk Vatten, Reduktion av dagvattenavgift, 2010. 

13 Forskrift 1. juni 2004 nr. 931 om begrensning av forurensning (forurensningsforskriften) $ 16-4. 

14 Zhao mfl. (2019). 

15 Kandace Kea, «An analysis of patterns and trends in United States stormwater utility systems» 
JAWRA Journal of the American Water Resources Association 52 (2016) nr. 6, s. 1433-1449, DOI: 
https://doi.org/10.1111/1752-1688.12462. 

TPA-metoden, som brukes i blant annet Tyskland, legger til grunn at 
det er en sammenheng mellom tomtestørrelsen og avrenningen. Den tar 
ikke hensyn til at arealegenskapene kan bidra til å generere eller hånd- 
tere overvann. Det gjør til en viss grad også TIPA-metoden, som bruker 
nabolagets tette flater for å estimere overvannsgebyret. Denne metoden 
anvendes for eksempel i Polen” og Hannover i Tyskland.* Ekvivalent fak- 
tor til bolig (REF-metoden) estimerer overvannsavrenning for en typisk 
tomt for forskjellige typer eiendommer (f.eks. bolig, næringseiendom) og 
for en spesifikk nedbørshendelse. Metoden tar ikke hensyn til individu- 
elle arealegenskaper til enkelte tomter. REF-metoden brukes flere steder i 
USA.” Utnyttelsesgradsmetoden (DI-metoden) er en blanding av TIPA- og 
REF-metoden. Den tar hensyn til nabolagets grad av fortetting og andel 
tette flater per type eiendom. DI-metoden brukes for eksempel i USA.” 

Ekvivalent overvannsenhet (ERU- eller ESU-metoden) brukes blant 
annet i USA, Polen, Frankrike, Brasil” og Tyskland (f.eks. Munchen). 
Overvannsavrenningen stipuleres ved å først estimere gjennomsnittlig 
avrenning per kvadratmeter basert på andel tette flater i et nabolag eller 
en bydel. For å beregne overvannsavrenningen på tomtenivå, multiplise- 
res den gjennomsnittlige avrenningen med tomtens størrelse. 

Administrasjonskostnader knyttet til beregningskompleksiteten 
til metodene beskrevet ovenfor, vurderes i tabell 1 som lav til middels. 
Metodene har imidlertid lav insitamenteffekt fordi de ikke tar hensyn til 
arealegenskaper, ut over tomtens størrelse eller tomtens andel tette flater. 
Følgelig vil ikke etablering av overvannsanlegg på egen tomt lønne seg, 
med mindre de lokale myndighetene tilrettelegger for det. I Munchen, 
Tyskland, kan overvannsgebyret etter individuell vurdering reduseres 
eller sløyfes, hvis man kan etterprøve at alt regnvannet blir håndtert på 
eiendommen.” 


16 Tasca mfl. (2018). 

17 —Boguniewicz-Zablocka og Capodaglio (2020). 

18 Bertram mfl. (2017). 

19 Kea (2016). 

20 National Association of Flood and Stormwater Management Agencies (2006) Guidance for 
municipal stormwater funding, https://www.epa.gov/sites/default/files/2015-10/documents/ 
guidance-manual-version-2x-2_o.pdf. 

21 Tasca mfl. (2018). 

22 Münchner Stadtentwåsserung, Noch Fragen zu den Niederschlagswassergebiihren? 2012. 

Ved bruk av ekvivalent hydraulisk areal (EHA-metoden) er overvanns- 
gebyret proporsjonalt med overflateavrenningen som estimeres basert 
på andelen tette og permeable flater på tomtenivå. EHA-metoden bru- 
kes i noen tilfeller i Brasil.” Enda flere arealegenskaper tas i betrakt- 
ning ved bruk av hydrologisk alternativ (HA-metoden), som bruker en 
enkel hydrologisk modell. For å beregne overvannsavrenningen tar 
denne modellen hensyn til de viktigste hydrologiske egenskapene (se 
tabell 1) til hver enkelt tomt. Beregningskompleksiteten er svært høy. 
Administrasjonskostnadene kan reduseres ved å bruke fjernmålingsdata 
og GIS-data. På grunn av sin nøyaktighet, kan EHA- og HA-metodene 
oppfattes som mer rettferdige. Insitamenteffekten kan dermed være høy- 
ere enn for de andre metodene. Metodene kan imidlertid være vanske- 
lige å forstå for lekfolk, og ved å utelukkende bruke fjernmålingsdata vil 
små overvannstiltak, som mindre regnbed, oversees. Sistnevnte ulempe 
er imidlertid lik for alle metodene som er beskrevet ovenfor. Den slags 
informasjon må derfor legges inn manuelt, enten av tomteeier eller ved 
inspeksjoner. Dette kan øke administrasjonskostnadene, hvis det ikke 
automatiseres. Barton mfl. utviklet et web-basert beregningsverktøy i et 
forskningsprosjekt som bruker HA-metoden for å beregne overvanns- 
gebyr for Oslo.” Verktøyet beregner overvannsavrenningen på eien- 
domsnivå. Det benytter fjernmålingsdata og GIS-data for å klassifisere 
arealdekket. På grunn av lett tilgjengelig datamateriale og muligheten 
for selvrapportering av avvik og endringer fra grunneierne, anslo Barton 
mfl. at administrasjonskostnadene var lave, til tross for relativt høy 
beregningskompleksitet.> 


3 Erfaringer med overvannsgebyr i andre land 


Flere land, både i og utenfor Europa, har erfaringer med overvannsge- 
byr, blant annet USA, Australia, England, Wales, Canada, Frankrike, 
Tyskland, Sveits, Polen, Latvia, Russland, Brasil, Ecuador, Sverige, 


23 Tasca mfl. (2018). 
24 Barton mfl. (2021). 
25 Barton mfl. (2021). 

Danmark og Finland.? I dette avsnittet har vi valgt å se nærmere på USA, 
som har mer enn 50 års erfaring med overvannsgebyr, i tillegg til våre 
naboland, Danmark, Sverige og Finland. 


3.1 USA 


I USA ble overvannsgebyr første gang innført på midten av 1960-tallet,” 
men det ble ikke tatt i bruk i særlig omfang før på 1990-tallet.” I 2018 
var det færre enn ti prosent av delstatene i USA som hadde innført 
overvannsgebyr, og det konsentrerte seg særlig i delstatene Minnesota, 
Florida, Wisconsin, Washington, Iowa, Ohio og Texas.” Det varierer 
hvilke beregningsmetoder som har vært benyttet, men ERU-metoden er 
mest brukt i dag? Overvannsgebyr har blitt utfordret gjennom rettsap- 
paratet i minst 17 stater. Begrunnelsen er at de fungerer som en skatt (flate 
overvannsgebyr), eller at den valgte beregningsmetoden ikke gjenspei- 
ler den faktiske bruken av overvannstjenesten.* Kea konkluderer med at 
et vellykket overvannsgebyr i USA - et gebyr som vil vinne frem i en 
rettssak — ma ta hensyn til følgende elementer: (1) kostnadene må i størst 
mulig grad være relatert til overvannstjenesten, altså gjenspeile bruken; 
(2) gebyret må være frivillig, altså at man ikke må betale hvis man hånd- 
terer overvannet selv; (3) gebyret må oppfattes som rettferdig; og (4) målet 
med gebyret er å regulere brukernes atferd — ikke å finansiere kostnader.» 
Det må legges til at disse kriteriene må forstås innenfor et amerikansk 
rettssystem, og ikke nødvendigvis kan overføres til norsk eller nordisk 


26 Melissa Keeley, «Using individual parcel assessments to improve stormwater manage- 
ment» Journal of the American Planning Association 73 (2007) nr. 2, s. 149-160, DOI: https:// 
doi.org/10.1080/01944360708976149; Jurijs Kondratenko mfl., Regional and national policy 
recommendations for implementing the integrated stormwater management in the Baltic 
Sea Region. BSR WATER - Platform on Integrated Water Cooperation City Development 
Department of The Riga City Council 2021; Tasca mfl. (2018); NOU 2015: 16. 

27 Brian A. Chalfant, Paying for rain: The emergence, diffusion, and form of stormwater fees in the 
United States, 1964-2017, doktorgradsavhandling, University of Pittsburgh 2018. 

28 Zhao mfl. (2019). 

29 Zhao mfl. (2019). 

30 Joshua Cousins og Dustin T. Hill, «Green infrastructure, stormwater, and the financialization 
of municipal environmental governance» Journal of Environmental Policy & Planning 23 (2021) 
nr. 5, s. 1-18, DOI: https://doi.org/10.1080/1523908x.2021.1893164. 

31 Campbell (2019); NACWA (2016); Tasca mfl. (2018). 

32 Kea (2016). 

praksis. For eksempel står punkt (4) i sterk kontrast til det veletablerte 
«selvkostprinsippet» for kommunal tjenesteleveranse i Norge. 

Mange kommuner i USA har etablert overvannsforetak (stormwater 
utilities), det vil si egne organisatoriske enheter som har som oppgave å 
håndtere overvann og kreve inn overvannsgebyr. Selv om overvannsge- 
byr er en stabil finansieringskilde, brukes i USA også andre verktøy for 
å finansiere blågrønne overvannstiltak, som rabatter og avslag i skatter 
og avgifter, samfinansiering, finansiering basert på økte skatteinntekter 
(tax increment financing), obligasjoner, og ulike former for kompensa- 
sjon slik som in-lieu fees, kompensasjonsbanker (mitigation banking) og 
handel med overvannssertifikater (credit trading)» I byen Philadelphia 
ble det oppfattet som urettferdig at boligeiendommer som ikke var til- 
knyttet det kommunale avløpssystemet, men likevel hadde tette fla- 
ter som produserte overvann, ikke måtte betale avløpsgebyrer. Derfor 
valgte man å skille ut et eget overvannsgebyr, som blir estimert basert 
på eiendommens overvannsavrenning.>* Washington DC har til og med 
to forskjellige typer overvannsgebyr. Det ene skal hindre at vassdrag blir 
forurenset av overløp fra avløpsledninger og kalles derfor Clean Rivers 
Impervious Area Charge. Dette blir krevd inn av Washington DCs vann- 
selskap. Det andre kalles overvannsgebyr (stormwater fee) og brukes til 
å fjerne søppel fra vassdrag, etablere grønn infrastruktur og tilby insi- 
tamenter for frivillig moderniseringsprosjekter. Dette blir krevd inn fra 
departementet for energi og miljø I USA er det ofte større fokus på å 
forhindre forurensning enn å håndtere vannmengder ved gjennomføring 
av overvannsprosjekter. 

I USA blir overvannsgebyr, mer enn i andre land, brukt som insita- 
menter for privat overvannshåndtering. Mange byer som har innført 
overvannsgebyr, bruker reduksjon av overvannsgebyr som insitament og 
forsterker effekten ved i tillegg å tilby lån til å etablere overvannstiltak.° 
Noen byer tilbyr også handel med «overvannssertifikater» (stormwater 


33 Cousins og Hill (2021). 

34 Robert B. McKinstry mfl., «Unpave a parking lot and put up a paradise: Using green infrastru- 
cture and ecosystem services to achieve cost-effective compliance» SSRN Scholarly Paper (2012), 
ID 1824530. 

35 Washington DC, Department of Energy & Environment, Stormwater fee background, u.d. 

36 Black & Veatch Management Consulting, 2021 Stormwater Utility Survey Report, 2021. 

credit trading programs). Dette innebærer at en privat aktør som hånd- 
terer mer overvann enn vedkommende behøver, kan selge det til de som 
ikke håndterer nok overvann.” 


3.2 Nordiske land 


Frem til 2013 kunne avløpsselskapene i Danmark bare bruke avløpsge- 
byrene til prosjekter som var direkte relatert til avløpstjenester. I 2013 ble 
det nasjonale regelverket endret,” slik at det nå er mulig å bruke gebyrene 
til blågrønne og flerfunksjonelle overvannsprosjekter på kommunale og 
private eiendommer.» Midlene kan kun brukes til tiltakenes hydrauliske 
funksjoner, og ikke til noen former for design eller annen tilrettelegging. 
Forsyningssekretariatet er ansvarlig for å regulere vann- og avløpsgeby- 
rene, og har fått oppgaven å vurdere hvorvidt disse reglene blir overholdt 
i hvert prosjekt. Det har imidlertid ofte vist seg å være vanskelig å skille 
mellom hydraulisk funksjon og design. Tubridy forklarer problemet ved 
å beskrive et eksempel der man skulle fjerne en flaggstang for å grave en 
fordypning i en park og etterpå sette flaggstangen tilbake.*" I praksis viste 
det seg å være vanskelig å bedømme om alle påløpte kostnader skulle 
påregnes tiltakets hydrauliske funksjon (fordypningen) eller om de til- 
hørte parkanleggets design (flaggstangen). 

I Sverige har en endring i loven om vanntjenester i 2006 ført til 
at overvannsgebyr skal skilles ut fra øvrige vann- og avløpsgebyr." 
Overvannsgebyret skal reflektere bruken av overvannstjenestene, og 
fastsettes etter «nytten» brukeren oppnår gjennom tjenesten - og ikke 
etter kostnadene som forårsakes av eiendommens bruk av tjenesten. Det 
innebærer at man for eksempel ikke tar hensyn til om brukeren er plas- 
sert i nærheten av eller langt fra overvannsanlegget.** I praksis er det 


37 Zhao mfl. (2019). 

38 Lov om afgift av spildevand, 2013. 

39 NOU 2015: 16. 

40 Fiadh Tubridy, «Co-financing green resilient infrastructures in Copenhagen: Integrated or 
superficial design?» Landscape Research 46 (2020) nr. 2, DOI: https://doi.org/10.1080/01426397. 
2020.1850664. 

41 Lag om allmånna vattentjånster, 2007. 

42 BDO, Rapportutkast: Vurdering av finansieringsmodeller for overvann, M-317, 2015. 

ikke så lett å skille kostnadene knyttet til overvann og øvrig avløpsvann 
nøyaktig.* Dette må derfor vurderes basert på faktorer som hvorvidt 
eiendommen er koblet til det kommunale ledningsnettet, størrelsen 
på tomten og andelen tette overflater på tomten. I Sverige har kommu- 
nene også lov til å kreve gebyr for veieiers bruk av overvannstjenestene. 
Gebyret kan ta hensyn til mengden overvann som genereres på veien og 
rensebehovet til overvannet.*4 

I eksempelvis Våxjö kommune er overvannsgebyret todelt, med en 
sats for vei og en for eiendom. Begge gebyrene bruker sjablongverdier for 
småhus. Tomteareal blir brukt for å fastsette overvannsgebyr for veier 
og harde flater på tomten for annet bebyggelse.” Overvannsgebyr for 
eiendom brukes som insitament ved at det kan reduseres hvis eieren kan 
dokumentere at overvann blir håndtert på egen tomt.*° 

I Finland omfattes kommunenes vann- og avløpsenheter av lagen om 
vattentjånster (2001) hvor formålet er å sikre hensiktsmessig vannforsy- 
ning og avløpshåndtering med hensyn til helse- og miljø. Vann- og avløp- 
senhetenes tjenester betales gjennom gebyr. Etter vattentjenestlagen $ 19 
skal gebyret være basert på vannforbruk og mengde og kvalitet på avløps- 
vannet. I tillegg kan gebyret ha en fast del, som i Norge, og de kan også ta 
gebyr for andre tjenester som de leverer. Den faste delen skal baseres på 
riktig kostnadsallokering og på prinsippet om at forurenser betaler. Siden 
2014 har kommuner i Finland hatt mulighet til å kreve en overvannsavgift 
i tillegg til det eksisterende tjenestegebyret for håndtering av overvann.” 
Avgiften skal dekke kommunens kostnader for avledning av overvann 
fra eiendommer, parker og veier utenfor avløpsledninger, inkludert plan- 
legging av overvannssystemet, og er forankret i markanvåndnings- och 


43 Are Skytterholm, Overvannsløsninger — status og utfordringer. En komparativ analyse av et utvalg 
land med tilsvarende klimatiske forhold som Norge, masteroppgave, Fakultet for miljøvitenskap 
og teknologi, Norges miljø- og biovitenskapelige universitet, 2015. 

44 NOU 2015: 16. 

45 Nasik Najar og Kenneth M. Persson, «Strategies, processes, and results for the future water sup- 
ply of the Växjö municipality: Evaluation of an evidence-based case study of long-term strategies 
within the water and wastewater sector in Sweden» Water 11 (2019) nr. 10, s. 1-21, DOI: https:// 
doi.org/10.3390/w11102150; Växjö kommune, Taxa och avgifter för vatten och avlopp, u.d. 

46 Växjö kommune, Dagvatten, u.d. 

47 Kondratenko mfl. (2021); NOU 2015: 16. 

bygglagen.** Loven pålegger kommunen å tilrettelegge nødvendige til- 
tak for overvannshåndtering i detaljplanomradene ($ 103 første ledd 
bokstav i), men samtidig gi dem adgang til å innføre en egen øremerket 
overvannsavgift for å dekke sine utgifter ($ 103 første ledd bokstav n). 
Tomteeieren har ansvaret for å håndtere overvannet på sin egen eiendom 
ved infiltrasjon og eventuelt bortledning til kommunens overvannsan- 
legg eller vann- og avløpssektorens avløpsanlegg. Avgiftsbetalerne er eiere 
av eiendommer som ligger i områder med kommunalt overvannsanlegg. 
I motsetning til vann- og avløpsgebyret (etter lagen om vattentjånster, 
2001), er det ikke en direkte betaling for at eiendommen mottar vann- og 
avløpstjenester fra den kommunale vann- og avløpssektoren. 


4 Rettslig ramme for innføring av et 
overvannsgebyr i Norge 


Kommunenes grunnlag for å finansiere vann- og avløpstjenestene gjen- 
nom å kreve gebyr fra mottagerne er regulert vass- og avløpsanlegg- 
slova.* I forurensningsforskriften* har Klima- og miljødepartementet 
fastsatt rammen for gebyrene og hovedreglene om utregningen. Innenfor 
denne rammen har kommunene stort spillerom for å fastsette i sine 
lokale gebyrforskrifter hvordan vann- og avløpsgebyrene skal beregnes 
i den enkelte kommune. Kommunene kan benytte avløpsgebyret til å 
finansiere avledning av overvann, så lenge det skjer innenfor rammen av 
selvkostbestemmelsen i forurensningsforskriften.” 

Ifølge vass- og avlopsanleggslova* kan kommunene kreve avlopsgebyr 
av både private og offentlige eiere av faste eiendommer. Forutsetningen er 
at eiendommen enten er tilknyttet eller har krav om å være tilknyttet en 
kommunal avløpsledning. Gebyret skal etter $ 4 bestå av et engangsgebyr 
for tilknytningen og et årlig gebyr. Forurensningsforskriften” slår fast at 


48 Markanvandnings- och bygglagen, 1999. 

49 Lov 16. mars 2012 nr. 12 om kommunale vass- og avløpsanlegg (vass- og avløpsanleggslova) 
S$ 3-6. 

50 Forurensningsforskriften kap. 16. 

51 Forurensningsforskriften $ 16-1 første ledd. 

52 Vass- og avløpsanleggslova § 3. 

53 Forurensningsforskriften $ 16-4 første ledd. 

det årlige gebyret enten skal beregnes utelukkende på grunnlag av vann- 
forbruket (WU-metoden) eller ut fra en todelt gebyrordning, med en fast 
og en variabel del. Den variable delen skal fastsettes etter vannforbruket, 
som baseres på målt eller stipulert anslag. Det er dermed vannforbruket 
(målt eller stipulert), og ikke vannet grunneieren fører til kommunens 
avløpsledning, som avgjør størrelsen på gebyret. Tanken er at vannet som 
ledes inn gjennom vannledningen er det samme som ledes ut gjennom 
avløpsledningen (vann inn = vann ut). Den faste delen er et fast årlig 
beløp per eiendom eller boenhet. 

Dagens lov og sentrale forskrift åpner ikke for at kommunene kan 
ha særskilte gebyrregler for den delen av avløpstjenesten som består i å 
avlede overvann fra eiendommene. Avløpsgebyret beregnes uavhengig av 
om, og i så fall i hvilken utstrekning, gebyrbetaleren mottar en overvann- 
stjeneste. Kommunene kan dermed ikke benytte gebyret som et insita- 
ment for å motivere gebyrbetalerne til å gjøre lokale forebyggende tiltak, 
som å frakoble taknedløp, etablere grønne tak og regnbed eller å unngå 
tette flater på eiendommen. 

Lovbestemmelsene som regulerer vann- og avløpsgebyr har stått 
nesten uendret siden norske kommuner fikk lovhjemmel i vass- og klo- 
akkavgiftslova>* for å kreve gebyr fra eiere av faste eiendommer som var, 
eller skulle vært, tilknyttet kommunale vann- og avløpsledninger. De 
bærer preg av å ha blitt fastsatt i en tid da overvann ikke var særlig høyt 
oppe på dagsorden. 

Lovreguleringen bygget på et forslag fra en komite oppnevnt i 1969. 
Bakgrunnen var en stigende interesse for å motvirke vannforurens- 
ning og kommunenes problemer med å finansiere vann- og avløpsan- 
legg” Komiteen utredet behovet for å gi kommunene mulighet til å 
pålegge bedrifter, byggherrer og huseiere å betale vann- og avløpsge- 
byr. Den dagjeldende bygningslovens påla utbyggere å opparbeide 
kommunale hovedledninger for vann og avløp for sitt bolig- eller 


54 Lov 31. mai 1974 nr. 17 om kommunale vass- og kloakkavgifter (vass- og kloakkavgiftslova). For 
å kunne kreve gebyr må kommunene enten ha hjemmel i lov eller ha inngått en avtale med den 
som mottar den gebyrpliktige tjenesten. Kravet om lovhjemmel bygger på legalitetsprinsippet 
som står i Grunnloven $ 113. 

55 Ot.prp. nr. 58 (1972-73) Lov om kommunale vann- og kloakkavgifter, på s. 1. 

56 Lov 18. juni 1965 nr. 7 bygningslov (bygningsloven 1965). 

utparselleringsområde. Dette er i dag regulert i plan- og bygningsloven.” 
Denne opparbeidelsesplikten bygger på en forutsetning om at den som 
utløser et behov for nye hovedledninger for vann og avløp, skal finansiere 
sin del av opparbeidelsen.* Kommunene manglet imidlertid finansiering 
for å bygge renseanlegg og for å vedlikeholde ledningene som var oppar- 
beidet. Verken departementet eller komiteen omtalte overvann, ut over å 
presisere at loven både skulle omfatte avløpssystem med separate lednin- 
ger for spillvann og overvann og kombinerte ledningsanlegg.” 

Hovedmålsettingen for utbygging av avløpsanlegg, var å transpor- 
tere bort og rense forurenset avløpsvann.** Ved utformingen av gebyret 
pekte det nyopprettede Miljøverndepartementet på at de hadde foretatt 
en avveining mellom en mest mulig rettferdig fordeling av kostnadene 
og å etablere en ordning som var administrativ enkel å anvende for kom- 
munene.* I praksis innebærer det at gebyret ikke alltid må være fullt ut 
rettferdig for den enkelte gebyrbetaleren, men at modellen også kan ta 
hensyn til en effektiv administrasjon av gebyrene. Det går ikke frem at 
lovgiverne diskuterte om gebyret kunne være et insitament til å regulere 
brukernes handlemønster, eksempelvis gjennom å begrense sitt forbruk 
av vann eller tilførsel av overvann. Dette har heller ikke vært omtalt ved 
senere endringer av loven. 


57 Lov 27. juni 2008 nr. 71 om planlegging og byggesaksbehandling (plan- og bygningsloven) 
kap. 18. 

58 Kommunal- og moderniseringsdepartementet beskriver systemet som de foreslo å videreføre 
fra tidligere plan- og bygningslov (og som er dagens system) på følgende måte i Ot.prp. nr. 45 
(2007-2008), på s. 261: «Hensynet til forurensing, helseproblemer og en best mulig utnyttelse av 
ressursene, tilsier at ingen bør få bygge uten at tomta har tilfredsstillende veg, vann- og avløps- 
forhold. I gjeldende plan- og bygningslov må en tomt tilfredsstille krav om at slik infrastruktur 
er til stede for å anses bebyggelig. Dersom ingen andre sørger for etablering av slik infrastruktur 
i et område, vil den som skal bygge selv måtte forestå opparbeidelsen. I motsatt fall vil han måtte 
vente til andre har sørget for at området er blitt utbyggingsklart. Reglene om opparbeidelse må 
ses i sammenheng med refusjonssystemet, som skal kompensere en utbygger eller kommune for 
den del av investeringer andre eiendommer nyter godt av, ved at de blir bebyggelige eller at deres 
forpliktelser til selv å opparbeide, bortfaller.» 

59 Innstilling I fra en komite oppnevnt ved kongelig resolusjon 14. mai 1969 om finansieringsord- 
ninger for utbygging av vann- og kloakkanlegg m.v. 1970-71, bemerkninger til lovforslaget $ 1 på 
s. 33, utgitt av Kommunal- og arbeidsdepartementet. 

60 Ot.prp. nr. 58 (1972-73), på s. 7. 

61 Ot.prp. nr. 58 (1972-73), pas. 8. 

Gebyrbestemmelsene i vass- og kloakkavgiftslova* åpnet for å kreve 
gebyr for kostnadene til vann- og avløpsanlegg som var felles for flere 
boligområder. Samtidig valgte Stortinget å opprettholde bygningslovens 
bestemmelser om at vann- og avløpsanlegg innen hvert bolig- eller utpar- 
selleringsområde skal opparbeides av utbyggerne, alternativt at kostna- 
dene dekkes gjennom refusjon fra de som får byggeklare tomter. Det er 
ikke alltid en sylskarp grense mellom vann- og avløpsanlegg som er felles 
for flere boligområder og de som ligger innenfor et bolig- og utparselle- 
ringsområde. Grensedragningen fastsettes normalt i reguleringsplanen 
for utbyggingsområdet. 

Miljøverndepartementet foreslo å la definisjonen av avløpsvann også å 
inkludere overvann da begrepet skulle defineres i forurensningsloven,® 
som trådte i kraft ni år etter vass- og kloakkavgiftslova.* Avlopsanlegg 
ble definert som anlegg for transport og behandling av avløpsvann. På 
denne måten ble kommunenes avløpsanlegg også definert til å hånd- 
tere transport og behandling av overvann. I motsetning til den tidli- 
gere bestemmelsen i vassdragsloven® skulle den foreslåtte definisjonen 
omfatte alle typer avløpsvann, uavhengig av om det var forurenset eller 
ikke. I lovforslaget skrev departementet at også overvann, i form av 
avrenning fra regnvann og smeltevann som avledes på overflaten, skulle 
regnes som avløpsvann.** Dette ble tatt inn i definisjonen av avløpsvann 
i forurensningsloven,” hvor det står: «Med avløpsvann forstås både sani- 
tært og industrielt avløpsvann og overvann.» Definisjonen inkluderte 
dermed både spillvann og overvann som ble ledet i en og samme ledning 
(fellesledning), og spillvann og overvann som ble ledet i hver sin ledning 
(spillvannsledning og overvannsledning). 

Samtidig som Stortinget vedtok forurensningsloven i 1981, tok de inn 
en bestemmelse i vass- og kloakkavgiftslova,* som i dag er vass- og 


62 Vass- og kloakkavgiftslova. 

63 —Lov13. mars 1981 nr. 6 om vern mot forurensninger og om avfall (forurensningsloven 1981). 

64 Vass- og kloakkavgiftslova. 

65 Lov 15. mars 1940 nr. 3 om vassdragene (vassdragsloven) $ 36. 

66 Ot.prp. nr. 11 (1979-1980) Om lov om vern mot forurensninger og om avfall (forurensingsloven), 
pas. 126. 

67 Forurensningsloven $ 21. 

68 Vass- og kloakkavgiftslova. 

avløpsanleggslova (2012) $ 3 annet ledd, om at kommunen også kan kreve 
gebyr fra eiere av eiendommer som slipper ut avløpsvannet i vassdrag, 
når kommunen legger vassdraget i lukket ledning. I praksis betyr det at 
eiere av eiendommer som leder rent overvann i egne overvannslednin- 
ger ut i et vassdrag, skal betale gebyr når kommunen lukker vassdraget 
gjennom å legge det i rør. På denne måten ble det klargjort at kommunen 
også kan kreve gebyr for sin håndtering av vann som det ikke er nødven- 
dig å rense, typisk overvann. Det er dermed verken noen forutsetning 
for gebyrplikten at avløpsvannet er forurenset eller at kommunen faktisk 
renser avløpsvannet. Det er imidlertid fortsatt en forutsetning at bygnin- 
gen har direkte tilknytning til kommunal vann- eller avløpsledning, med 
andre ord at overvannet ledes fra eiendommen via en stikkledning. 

Vann- og avløpsgebyret kan bare dekke «kommunens nødvendige 
kostnader for henholdsvis vann- og avløpssektoren», etter forurens- 
ningsforskriften.** Dette kalles selvkostbestemmelsen for vann og avløp. 
Kommunens vann- og avløpssektor er ikke nærmere definert i lov eller 
forskrift, og Miljødirektoratet har heller ikke forklart hva de legger i 
begrepet i kommentaren til bestemmelsen? Det er derfor behov for å 
se nærmere på hvilke kostnader som tilhører den kommunale vann- og 
avløpssektoren, som kommunene kan finansiere med vann- og avløps- 
gebyr. I praksis regnes den kommunale avløpssektoren som den etaten 
i kommunen som forvalter eierskapet til kommunens avløpsanlegg som 
er åpne for tilknytning for innbyggere og næringsliv. Samtidig kan man 
spørre om håndtering av overvann er en del av kommunens avløpssektor. 
Og hvis svaret er ja, hvilken overvannshåndtering som inngår. 

For at planlegging, etablering, drift og vedlikehold av et avløpsanlegg 
skal kunne finansieres gjennom avløpsgebyr, må kostnaden være knyttet 
til kommunens gebyrfinansierte avløpssektor. Det er de avløpstjenestene 
kommunen leverer som følge av eiendommenes tilknytning til den kom- 
munale avløpsledningen, som kan finansieres med avløpsgebyret. Dette 
følger naturlig av at tjenesten er en gjenytelse for gebyret. Et overvannsan- 
legg som kommunen eier, men som ikke yter tjenester til gebyrbetalernes 


69 Forurensningsforskriften $ 16-1 første ledd. 
70 Miljodirektoratet, Vanngebyr og avlopsgebyr - kommentarer, 2019. 

eiendommer, vil derfor ikke være en del av den kommunale avløpssekto- 
ren, og kan dermed heller ikke finansieres med gebyr. Dette kan indirekte 
leses ut av vass- og avlopsanleggslova,” som beskriver at det er eier av fast 
eiendom som har tilknytning til kommunal vann- eller avløpsledning 
som skal betale gebyr. Det er for så vidt både logisk og rimelig at kom- 
munen ikke kan bruke gebyrmidlene til å dekke andre kostnader enn de 
som er tilknyttet tjenesten som gebyrbetalerne mottar. Avløpssektoren 
omfatter med andre ord avløpsanleggene som leverer tjenester til eiere av 
eiendommer som er eller skulle vært tilknyttet de kommunale avløpsled- 
ningene, slik vass- og avlopsanleggslova” angir hvem som plikter å betale 
gebyr. 

Ifølge Miljødirektoratets uttalelse i et svarbrev til Norges kommune- 
revisorforbund? kan kostnader til overvann anses som nødvendige for 
vann- og avløpssektoren når de er knyttet til behov for tiltak på lednings- 
nettet. Direktoratet mente at kostnader til overvann som ikke er utløst 
av behovet for tiltak på ledningsnettet, ikke er nødvendige kostnader for 
henholdsvis vann- og avløpssektoren. Slike kostnader kan derfor ikke 
gebyrfinansieres. Miljødirektoratet presiserte samtidig at gebyrene kan 
finansiere tiltak for å avlaste ledningsnettet eller renseanleggene, for 
eksempel ved å separere avløpsledningene, slik at overvann skilles fra 
sanitært avløpsvann i egne ledninger. Dersom det mest hensiktsmessige 
tiltaket i forbindelse med separering av ledningene er å infiltrere overvan- 
net i grunnen eller lede det til et vassdrag, mente direktoratet at utgifter 
knyttet til dette også kunne dekkes. Dette innebærer at også gjenåpning 
av bekkeløp kan finansieres av vann- og avløpsgebyret. Forutsetningen, 
her som ellers, er at overvannshåndteringen inngår som en integrert del av 
kommunens vann- og avløpsledninger som gebyrbetalerne er tilknyttet. 

Rene miljøtiltak som ikke er nødvendige for at kommunen skal kunne 
drifte sine avløpsanlegg på en god måte, mente Miljødirektoratet at ikke 
kan gebyrfinansieres”* Heller ikke lokale tiltak for å håndtere overvann 


71 Vass- og avløpsanleggslova $ 3. 

72 Vass- og avløpsanleggslova $ 3. 

73 Miljodirektoratet, Bruk av vann- og avløpsgebyret til å finansiere overvann og vann til brannslok- 
king, brev til Norges kommunerevisorforbund, 10. juli 2019. 

74 Miljodirektoratet, Bruk av vann, 2019. 

som renner av fra overflaten som følge av nedbør og smeltevann, som 
etablering av infiltrasjonssoner (f.eks. grøntområder), fordrøyningsbas- 
seng, regnbed og grønne tak, mente Miljødirektoratet kan gebyrfinansi- 
eres. Dette fremstår som en innsnevring av selvkostbestemmelsen. I den 
grad slike tiltak kan bidra til å avlaste kapasiteten på ledningsnettet eller 
renseanlegget, taler mye for at planlegging, etablering, drift og vedlike- 
hold av slike tiltak også bør regnes som nødvendige kostnader på avløps- 
sektoren. Dette understøttes også av at de statlige planretningslinjene for 
klima- og energiplanlegging og klimatilpasning” og Miljødirektoratets 
veiledning for klimatilpasning oppfordrer til bruk av naturbaserte, det 
vil si blågrønne løsninger i kommunal og regional planlegging og krever 
en begrunnelse hvorfor naturbaserte løsninger eventuelt er valgt bort.7* 
Selvkostbestemmelsen i forurensningsforskriften” ble fastsatt av 
Miljøverndepartementet, i dag Klima- og miljødepartementet, som 
er overordnet Miljødirektoratet. I praksis har departementet overlatt 
til direktoratet å besvare spørsmål om gebyr- og selvkostregelverket. 
Innholdet i brevet til Norges kommunerevisorforbund viser hvordan 
direktoratet fortolker bestemmelsen. Uttalelsen er ikke direkte bindende 
for kommunerevisorene og heller ikke for kommunene. Samtidig har 
et fagdirektorats uttalelse stor betydning for hvordan regelverket blir 
oppfattet av kommunerevisorene, så lenge fortolkningen fremstår som 
fornuftig og rimelig. Kommunerevisorene gjennomfører kontroll og revi- 
sjon med kommunen. Det er derfor avgjørende for kommunene hvordan 
kommunerevisorene fortolker selvkostbestemmelsen. I brevet til Norges 
kommunerevisorforbund”? begrunner ikke Miljødirektoratet hvorfor 
lokale overvannstiltak ikke skal kunne gebyrfinansieres. Det kan eksem- 
pelvis argumenteres for at å planlegge, etablere, drifte og vedlikeholde 
regnbed eller fordrøyningsbasseng for å avlaste en fellesledning med for 
liten kapasitet kan være et kostnadseffektivt tiltak på avløpssektoren. Det 
er derfor viktig at kommunen gjør en selvstendig vurdering av hvilke 


75 Forskrift 28. september 2018 nr. 1469 om statlige planretningslinjer for klima- og energiplanleg- 
ging og klimatilpasning, 4.3. 

76 Miljodirektoratet, Veileder: Hvordan ta hensyn til klimanedring i plan? 2019. 

77 Forurensningsforskriften $ 16-1. 

78 Miljødirektoratet, Bruk av vann, 2019. 

tiltak de mener ligger innenfor og utenfor selvkostbestemmelsen i den 
konkrete situasjonen. 

Avslutningsvis presiserte direktoratet at dagens gebyr heller ikke kan 
brukes til å finansiere tilskudd til private tiltak som kan redusere kom- 
munes behov for selv å gjøre tiltak eller investeringer på vegne av felles- 
skapet? Miljødirektoratet gir ikke noen nærmere begrunnelse for denne 
forståelsen av selvkostbestemmelsen. Et tilskudd som utløser et privat til- 
tak, eksempelvis at en grunneier etablerer et regnbed som kan fordrøye 
overvann for flere eiendommer i et område hvor den kommunale lednin- 
gen overbelastet, vil innebære at kommunen kjøper en tjeneste fra grunn- 
eieren for å avlaste det kommunale anlegget. Dette kan oppfattes som 
en «nødvendig kostnad», siden det er den mest kostnadseffektive måten 
å løse en utfordring på. I tillegg vil kostnaden tilhøre «avløpssektoren», 
fordi den sørger for at det kommunale anlegget avlastes. 


5 Diskusjon - perspektiver for overvannsgebyr 


Senere års endringer av plan- og bygningsloven** har pålagt kommunene 
å ta hensyn til vannets kretsløp med nødvendig infrastruktur i sine pla- 
ner. Arealplanleggingen gir kommunene hensiktsmessige virkemidler til 
å forebygge skader fra overvann i utbyggingsområder. I etablerte områ- 
der kan kommunene bruke inntekter fra avløpsgebyret (etter vass- og 
kloakkavgiftslova, 1974) til å finansiere planlegging, etablering, drift og 
vedlikehold av overvannshåndtering gjennom avløpsledninger og avlast- 
ning av disse. Kommunene mangler imidlertid fortsatt finansiering for 
nødvendig forebyggende tiltak i etablerte områder som ikke er tilknyttet 
de kommunale avløpsanleggene (figur 1). Dette gjelder både tiltak som 
skal hindre skader på bygninger og infrastruktur og tiltak som skal hin- 
dre forurensning av vannmiljøet. I tillegg til skader og forurensning som 
kan skje innenfor det etablerte området, er utbyggere ofte avhengige av 
at det er planlagt flomvei gjennom området for å kunne lede overvannet 
helt frem til en resipient med tilstrekkelig kapasitet. Når flomveien ikke er 


79 Miljodirektoratet, Bruk av vann, 2019. 
80 Lov 27. juni 2008 nr. 71 om planlegging og byggesaksbehandling (plan- og bygningsloven). 

etablert, er det vanskelig å få avledet overvannet fra utbyggingsområdet 
helt frem til en resipient på en trygg måte. På denne måten kan mangel 
på flomveier gjennom etablerte områder også hindre nye byggeprosjekter. 


Utbyggingsområder Etablerte områder 


Overvannshåndtering 


Gjennom 


i ledninger dib opparbeidelsesplikt Gjennom vann- 


bbt 
N, og vann- og og avløpsgebyr 
Eg avløpsgebyr 


Overvannshåndtering 
på overflaten 


Gjennom Ingen fast 
utbyggingsavtaler finansieringskilde 


ger 


Figur 1. Forenklet skisse av dagens finansieringskilder til overvannshåndtering i 
utbyggingsområder og etablerte områder. 


Dagens gebyrbestemmelser i vass- og avløpsanleggslova har stått nesten 
uendret siden de ble gitt på 70-tallet. Riktignok er «kloakk» endret til det 
mer moderne ordet «avløp» og begrepet «avgift» endret til det mer tref- 
fende begrepet «gebyr». Loven er dessuten utvidet med bestemmelser om 
kommunalt eierskap til anleggene. Innholdet i gebyrbestemmelsene ble 
imidlertid videreført uendret, med unntak av den nevnte presiseringen av 
at avledning av avløpsvann i rør er gebyrpliktig, uavhengig av om kom- 
munen renser vannet før det slippes ut. Samtidig har mye skjedd med de 
øvrige rammebetingelsene for de kommunale vann- og avløpstjenestene 
i denne perioden. Blant annet har automatisering av målinger og digita- 
lisering av kontakten med gebyrbetalerne, demonstrert av Barton mfl. * 
økt muligheten for en rettferdig fordeling av kostnadene, uten at dette har 
blitt tilsvarende administrativt krevende. 

Behovet er presserende for å kunne stimulere grunneiere til å etablere 
overvannstiltak på egen grunn, gi kommunene mulighet til å finansi- 
ere felles forebyggende tiltak for å hindre skader fra overvann i urbane 


81 Se Barton mfl. (2021). 

områder, og gi insitament til å redusere miljøkostnader i resipienter som 
utslipp av forurenset overvann fra overløp av fellesledninger forårsaker. 
Uten et modernisert gebyrregelverk som stimulerer til etablering av blå- 
grønne overvannstiltak, blir det vanskelig for Norge å møte utfordringer 
som klimaendringer, tap av biomangfold og økt forurensning. 


6 Hva bør finansieres med overvannsgebyr i 
Norge? 


For å møte behovet for klimatilpasning, bør inntekter fra et overvanns- 
gebyr kunne finansiere alle typer tiltak som bidrar til god overvanns- 
håndtering, både grå infrastruktur og blågrønne tiltak. Selv om ett enkelt 
lokalt tiltak, som et regnbed eller grønt tak, i liten grad vil avlaste avløps- 
anlegget, vil summen av flere slike tiltak kunne avlaste anlegget betydelig. 

Gebyret bør kunne finansiere alle deler ved det enkelte lokale tiltaket 
som bidrar til å håndtere overvann - også vegetasjon. I Danmark kan 
man finansiere den hydrauliske funksjonen til blågrønn infrastruktur, 
men i praksis har det vist seg å være utfordrende å skille mellom hydrau- 
lisk funksjon og annen funksjon, for eksempel design.” Vegetasjon kan 
øke effekten av overvannstiltak ved blant annet å øke retensjon,” evapo- 
transpirasjon eller forbedre infiltrasjonsprosessene,** og dermed øke 
tiltakenes hydrauliske kapasitet. Blågrønn overvannsinfrastruktur som 
bruker vegetasjon krever regelmessig skjøtsel for å opprettholde sin funk- 
sjon over tid, og de burde dermed ikke ekskluderes fra gebyrfinansiering. 

Forurenset overvann, særlig fra veier og parkeringsplasser, er en 
utfordring også i Norge.” Det vil være hensiktsmessig å kunne finansi- 
ere rensetiltak ved kommunale veier, snødeponier og lignende gjennom 
overvannsgebyr. 


82 Tubridy (2020). 

83 Jia Yuan mfl., «The influence of vegetation on rain garden hydrological performance» Urban 
Water Journal 14 (2017) nr. 10, s. 1083-1089, DOI: https://doi.org/10.1080/1573062X.2017.1363251. 

84 Carolina Gonzalez-Merchan mfl., «Influence of spontaneous vegetation in stormwater infil- 
tration system clogging» Environmental Science and Pollution Research 21 (2014) nr. 8, 
s. 5419-5426. DOI: https://doi.org/10.1007/s11356-013-2398-y. 

85 Sondre Meland mfl., Demonstrasjons- og testsenter for karakterisering og rensing av forurenset 
overvann - mulighetsstudie, rapport 7610, Norsk institutt for vannforskning 2021. 

7 Hvordan bør et overvannsgebyr utformes? 


Som nevnt tidligere, bør utformingen av et overvannsgebyr ta hensyn 
til administrasjonskostnadene, rettferdigheten og insitamenteffekten. 
Det ideelle ville vært et gebyr eller en avgift med lave administrasjons- 
kostnader, samtidig som det oppleves rettferdig og gir insitament for 
brukerne til å håndtere eget overvann og dermed avlaste de offentlige 
systemene. I praksis må man gjøre en avveining mellom disse hensynene. 
Rettferdighetshensynet taler for at alle som produserer overvann bør 
bidra til å bære kostnadene ved å håndtere overvannet, tilsvarende den 
belastningen hver eiendom påfører det kommunale overvannssystemet og 
allmennhetens interesser nedstrøms gjennom eventuelle skader som opp- 
står på grunn av overvannsmengder eller forurenset overvann. Samtidig 
må gebyrbetalerne kunne observere hva gebyrinntektene i kommunen 
brukes til. Uten en rettferdig utforming av gebyret og tilstrekkelig trans- 
parens i kommunens overvannshåndtering, vil antagelig ikke befolknin- 
gen akseptere overvannsgebyret. Et gebyr som ikke oppleves rettferdig, 
kan føre til klagesaker og dermed høyere administrasjonskostnader. 
Dagens estimering av overvannsgebyr etter vannforbruk er en uegnet til- 
nærming, fordi overvannsavrenning ikke er knyttet til vannforbruk. Bruk 
av fjernmålingsdata tillater en avansert beregning til relativt lavt infor- 
masjonskostnad, og automatisert selvrapportering av endringer og avvik 
kan også bidra til å holde administrasjonskostnadene lave.** For at gebyret 
skal kunne oppleves rettferdig bør beregningsmodellen i størst mulig grad 
gjenspeile overvannsavrenningen fra eiendommene. Samtidig kan denne 
modellen gi insentiv til å redusere avrenningen gjennom egne tiltak. Barton 
mfl. argumenterer for at grunneier kan gis et ansvar for å kvalitetssikre 
kommunale beregninger av tomtens arealdekkeegenskaper, på samme måte 
som skattebetalere har et ansvar til å etterkontrollere skatteopplysninger.” 
Dagens avløpsgebyr er for lavt til å gi tilstrekkelig insitamenteffekt 
for grunneierne til å gjennomføre overvannstiltak. Det generer heller 
ikke nok inntekt til kommuner for å finansiere nødvendige tiltak. For 
å øke insitamenteffekten kan man satse på en kombinasjon med andre 


86 Barton mfl. (2021). 
87 Barton mfl. (2021). 

insitamentordninger, i tillegg til overvannsgebyret. Internasjonalt finnes 
flere eksempler på slike insitamentordninger, som låneordninger eller 
omvendte auksjoner for blågrønne tiltak.* 

Gebyret som grunneierne betaler for å motta vann- og avløpstjenester, 
dekker ikke det omfattende behovet for å tilpasse byer og tettsteder til 
å bli trygge samfunn. For å møte både dagens og fremtidens utfordrin- 
ger med klimatilpasning, burde overvannsgebyrer heller ikke være den 
eneste ordningen som bidrar til å finansiere overvannstiltak. I USA blir 
det brukt en kombinasjon av ulike finansieringsmekanismer, spesielt for 
blågrønn og flerfunksjonell overvannsinfrastruktur.”” Wilkerson mfl. 
viser hvordan finansiering av blågrønn infrastruktur gjennom gebyr og 
tilskudd kan spille sammen for å få økt insitament og selvfinansiering ** 
Et alternativ til å innføre et overvannsgebyr er et klimatilpasningsgebyr 
som kan inkludere flere formål, som flom- og skredsikringstiltak. 

Individuelle pålegg og overvann - 
forutsetninger og begrensninger 


Andreas Skullerud 
NVE! 


Abstract: This article discusses a recent proposal for a new section 31-9 in the 
Norwegian Planning and Building Act. The provision shall give municipalities the 
right to prescribe private landowners to implement measures to ensure better man- 
agement of stormwater in existing settlements. The focus is on substantive aspects 
that apply to the legislature when preparing new laws and injunctions, especially 
according to the European Convention on Human Rights. It is argued that the 
principle of proportionality contains more than just a ‘free law’ assessment — based 
on a balance of interests - which is often decided based upon a preponderance of 
interests. The assessment also argues that distinction should be made between dif- 
ferent types and forms of stormwater (situations). This will, among other things, be 
substantiated and illustrated through judgements and decisions from the European 
Court of Human Rights. Finally, it is argued that the current proposal should be 
re-evaluated or reworked in favour of an alternative approach. 


Keywords: stormwater management, division of responsibilities, European 
Convention on Human Rights, The Norwegian Constitution, injunction, 
environmental law, proportionality, the polluter pays principle 

1 Introduksjon? 


1.1 Overvann blir stadig mer aktuelt - men faller 
mellom to stoler 


Samfunnet er inne i en brytningstid hvor miljø- og klimaspørsmål får 
stadig større innpass i hverdagen generelt, og i jusen spesielt. Nye områder 
blir gjenstand for rettsliggjøring, og nye problemstillinger må håndteres. 
Overvann er et slikt område. Eller mer presist: Overvann er et område 
som er gjenstand for ytterligere rettsliggjøring. 

Kvikkleireskredet i Gjerdrum i desember 2020 tydeliggjorde på tragisk 
vis hvor sårbare vi er overfor naturfarer. Samtidig viste hendelsen hvor 
viktig det er å ha kunnskap om vannets kretsløp og hvor nødvendig det er 
å jobbe forebyggende. Ett av tiltakene har vært å se nærmere på lovverket 
og hvorvidt det kan gjøres tilpasninger eller endringer i de eksisterende 
rammebetingelsene* Vann er imidlertid et stort tema, og denne artikke- 
len avgrenser seg til overvann.* 

Overvann er et tema og et fagområde som faller mellom to stoler. 
«Overvann oppstår når det kommer nedbør eller snø smelter. Mye av 
dette vannet synker ned i grunnen (infiltrerer). Det som ikke infiltrerer, 
renner bort på overflaten og kalles overvann»> Nedbør og snøsmelting er 
naturlig prosesser som berører alle. Følgelig er overvannshåndtering noe 


2 Artikkelen ble skrevet for Prop. 125 L (2021-2022) Endringar i plan- og bygningsloven (reglar om 
handtering av overvatn i byggjesaker mv.). Alle henvisninger i artikkelen refererer til Kommunal- 
og moderniseringsdepartementets (KMD, nå Kommunal- og distriktsdepartementet, KDD) tid- 
ligere lovutkast i høringsnotat nr. 19/1221 (pbl. $ 31-9). Bestemmelsen er nå erstattet med et nytt 
utkast (pbl. $ 31-14). Det har ikke blitt tid til å foreta en fullstendig omskrivning. Det har heller 
ikke vært ønskelig. Resonnementene har uansett en egenverdi, både ut over selve overvannste- 
matikken og uavhengig av hva som blir vedtatt på Stortinget. Artikkelen vil derfor i all hovedsak 
stå uendret, men med enkelte tilføyelser der det er relevant. 

3 Ulike problemstillinger knyttet til overvann er allerede grundig behandlet av Overvannsutvalget 
i NOU 2015: 16, Overvann i byer og tettsteder. Utredningen er nå fulgt opp av KDD i ny Prop. 
125 L (2021-2022). I tillegg bør nevnes Gjerdrumutvalgets siste delrapport, NOU 2022: 3 På trygg 
grunn, som drøfter sentrale overvannsproblemstillinger spesifikke for kvikkleire. 

4 Artikkelen har stor relevans for naturfare, jf. bl.a. NOU 2022: 3, men behandles ikke særskilt her. 
Se likevel en kort omtale i punkt 2. Se for øvrig den terminologiske avklaringen i punkt 7.3. 

5 Oddvar Lindholm, «Håndtering av overvann», i Vann- og avløpsteknikk, Hallvard Ødegaard 
(red.), 2. utg., Norsk Vann 2014, $. 344-373, på s. 344 (opprinnelig presisering). 

som involverer mange. Aktorbildet® og lovverket” er så spredt og kom- 
plekst at ansvar pulveriseres, ja, muligens fordufter helt. 

Erkjennelsen av et slikt faktum medførte at regjeringen 11. april 2014 
nedsatte et utvalg «for å utrede og fremme forslag til tilfredsstillende og 
tydelige rammebetingelser for håndtering av overvann i tettbebyggelser, 
bade i dagens klima og etter forventede klimaendringer»* Rapporten ble 
fremlagt 2. desember 2015, og er siden fulgt opp av tre ulike statlige organ: 
Kommunal- og moderniseringsdepartementet (nå KDD); Direktoratet 
for byggkvalitet (DiBK)'* og Miljødirektoratet." Enkelte (kurante) lov- 
forslag er allerede gjennomført.” De resterende forslagene fremgår av de 
respektive organs høringsnotat (se note 9-11). KMDs høringsnotat 19/1221 


6 Som eksempler kan nevnes ulike grunneiere (personer, selskaper, foreninger mv.) og offent- 
lige sektormyndigheter på forskjellig nivå i forvaltningshierarkiet (vassdragsmyndigheter, veg- 
myndigheter, forurensningsmyndigheter, planmyndigheter mv.), samt tredjepartsinteresser 
(typisk forsikringsselskaper, bankvirksomheter, naboer mv.). 

7 Med tilhørende veiledere, retningslinjer, instrukser, rundskriv, tolkningsuttalelser, faktaark, rap- 
porter, maler mv. 

8  Overvannsutvalget, jf. NOU 2015: 16 s. 3 (Min kursivering). Ordet «tettbebyggelse» bør tolkes 
relativt. Det nærmere innholdet må nødvendigvis bero på et skjønn. Det rommer mye mer enn 
store byer. Samtidig kan det være mindre relevant å medregne rurale, tynt befolkede områder 
med lite innslag av tette flater. Grensen er ikke skarp, men Gjerdrumutvalgets rapport viser til 
illustrasjon at et tettsted som Ask (Gjerdrum) bør inngå i en slik avgrensning. Virkeområdet kan 
derfor bli betydelig. Tilsvarende tilnærming finnes nå i Norges vassdrags- og energidirektorats 
(NVE) nye veileder nr. 4/2022 om overvann i arealplaner, der virkeområdet er avgrenset til tett- 
bebyggelser. På side 7 i veilederen presiseres tettbebyggelse på følgende måte: «Tettbygde område 
finst blant anna i byar, bygdesentrum, industriområde og hytteområde» (Min kursivering). En 
tilsvarende avgrensning bør ligge til grunn for fremtidige lovbestemmelser om overvann. Det 
vil være en fordel at det fremgår eksplisitt i forarbeidene. 

9 Ansvarlig for endringer i lov 27. juni 2008 nr. 71 om planlegging og byggesaksbehandling (plan- 
og bygningsloven). Se Kommunal- og moderniseringsdepartementet, Forslag til endringer i 
plan- og bygningsloven, høringsnotat, 2020. 

10 Ansvarlig for endringer i forskrift 19. juni 2017 nr. 840 om tekniske krav til byggverk (bygg- 
teknisk forskrift) og forskrift 26. mars 2010 nr. 488 om byggesak (byggesaksforskriften). Se 
Direktoratet for byggkvalitet, Endringer i byggteknisk forskrift, høringsnotat, 2020. 

11 Ansvarlig for endringer i lov 13. mars 1981 nr. 6 om vern mot forurensninger og om avfall (for- 
urensningsloven) og lov 16. mars 2012 nr. 12 om kommunale vass- og avløpsanlegg (vass- og 
avløpsanleggslova). Se Miljødirektoratet, Forslag til endringer i forurensningsloven og vass- og 
avløpsanleggslova for bedre overvannshåndtering, høringsnotat, 2020. 

12 Sebla.lovvedtak 40 (2018-2019) Lov om endringer i plan- og bygningsloven m.m. (håndtering av 
overvann i arealplanleggingen mv.). Særlig tilføyingen av nytt andre ledd i $ 1i vass- og avløpsan- 
leggslova. Samtidig er det verdt å merke seg tilføyingen av «overvannstiltak» (med undergruppe 
«infiltrasjon/fordrøyning/avledning») i Vedlegg I A i forskrift 26. februar 2018 nr. 285 om end- 
ring i forskrift om kart, stedfestet informasjon, arealformål og kommunalt planregister (kart- og 
planforskriften). 

ble nylig (03.06.2022) fulgt opp av KDD med et revidert lovforslag, jf. 
Prop. 125 L (2021-2022).” Det fragmenterte utredningsarbeidet gir samti- 
dig en god indikasjon på det vide og komplekse lovverket vi står overfor. 


1.2 Dagens lovgivning er ikke tilpasset 
eksisterende forhold 


Plan- og bygningsloven er i stor grad tilpasset et system basert på privat 
initiativ, og er følgelig rettet fremover i tid.'* Siden store deler av Norge 
allerede er bebygd, blir det gjerne anført at regler som er tilpasset nye 
tiltak får begrenset betydning på eksisterende forhold. Dette kommer 
tydelig frem i Overvannsutvalgets utredning, som konkluderer med at 
kommunene mangler tilstrekkelige virkemidler for å håndtere overvann 
i eksisterende bebyggelse.” Løsningen ble, slik jeg leser utredningen, at 
utvalget tok utgangspunkt i «forurenser-betaler-prinsippet», som i kort- 
het innebærer at grunneier står ansvarlig for overvann med «opphav» fra 
egen eiendom.'* Det tidligere forslaget fra KMD (nå KDD) bygget videre 
på dette utgangspunktet, men med egne tilpasninger og utvidelser.” 


13 —Proposisjonen kom dessverre for sent til å bli fullstendig innarbeidet i artikkelen. Innholdet 
er like fullt høyaktuelt, til tross for enkelte utdaterte henvisninger til gamle utkast. Prop. 125 L 
(2021-2022) viderefører nemlig deler av tidligere utkast (med enkelte justeringer og presiserin- 
ger), samt at det finnes flere eksempler i lovverket som reiser tilsvarende problemstillinger. 

14 Se pbl. $$ 11-6 første ledd og 12-4 første ledd. 

15 NOU 2015: 16 s. 46 og 133 flg. 

16 Se NOU 2015: 16 s. 46, 88-89 og særlig pkt. 22.1.5 s. 243 og pkt. 22.3 s. 245. På side 89 sies det 
riktignok at forurenser-betaler-prinsippet skal gjelde for forurenset overvann fra vei, mens det 
på side 243 og 245 formuleres mer generelt. Ser man utredningen under ett, så er det vanskelig 
å se forslagene annerledes enn at grunneier tillegges like stort ansvar som om overvannet var en 
forurenset kilde. 

17 Tilpasningene og utvidelsene er til dels betydelig, slik at det på enkelte punkter vil gi lite veiled- 
ning å se tilbake på NOU 2015: 16. For en omtale av hele prosessen frem til KMDs høringsnotat, 
se Andreas Skullerud, Pålegg om overvannshåndtering i eksisterende bebyggelse - en gråsone mel- 
lom ekspropriasjon, rådighetsinnskrenkning og påbud, masteroppgave, Norges miljø- og biovi- 
tenskapelige universitet 2021, kap. 4, på s. 32-46. Siste utkast til ny pbl. $ 31-14 tar et stort skritt 
tilbake i retning av Overvannsutvalgets opprinnelige utkast, jf. Prop. 125 L (2021-2022). Det er 
likevel viktige forskjeller. 

1.3 Pbl. $31-9 - et overblikk’? 
Tidligere utkast til pbl. $ 31-9 lød slik: 


Der det er nødvendig for å unngå skade eller ulempe fra overvann, kan kom- 
munen gi eier av bebygd eiendom pålegg om å sørge for bedre håndtering av 
overvann på eiendommen eller forsvarlig avrenning av overvann fra eiendom- 


men. Pålegget må kunne gjennomføres uten uforholdsmessig stor kostnad. 


Der det er nødvendig for å unngå vesentlig skade eller ulempe fra overvann, 
kan kommunen kreve at en eller flere av grunneierne erverver, sikrer og opp- 
arbeider privat fellesanlegg for overvannshåndtering. Det er en forutsetning at 
felles anlegg for håndtering og avledning av overvann for angitte eiendommer 


følger av bindende arealplan. 


Den som foretar erverv, sikring og opparbeiding etter andre ledd kan kreve 
utgiftene refundert fra de grunneierne som etter reguleringen skal benytte 
anlegget. Refusjonen baseres på den andel av behovet for fellesanlegget som den 
enkelte eiendom representerer. Der det ikke oppnås enighet om fordelingen av 


kostnadene, avgjøres kostnadene og fordelingen ved skjønn. 


Ordlyden åpnet for et betydelig skjønn, som i sin tur ga rom for betyde- 
lige inngrep. Forslaget får derfor stor betydning for den pålegget rettes 
mot. Det er imidlertid ikke selve ordlyden til tidligere pbl. $ 31-9 som 
skal behandles i denne artikkelen, men snarere prinsipielle rammer 
rundt lovarbeidet og lovforslaget.” Fokuset vil blant annet være hvilke 
innholdsmessige (materielle) skranker som kan utledes fra konven- 
sjonspraksis i Den europeiske menneskerettsdomstol (EMD) ved bruk 
av pålegg, og hvilken betydning dette har for lovgiver når det vedtas 
nye lover. I tillegg vil jeg klargjøre viktige sider knyttet til virkemidde- 
let pålegg mer generelt, og ikke minst hvordan overvann bør forstås i 
denne sammenheng. 


18 Prop. 125 L (2021-2022) går kun videre med første ledd, med enkelte justeringer. Andre og tredje 
ledd er ikke videreført i foreliggende proposisjon. 

19 Enkelte prinsipielle brister hefter fortsatt ved ny Prop. 125 L (2021-2022), særlig med hensyn til 
forutsetningene for pålegg. 

Erkjennelsen av at Grunnloven?” inneholder enkelte materielle skran- 
ker for norske lovgivere og forvaltning, er ikke omstridt.” Derimot er 
det omstridt hvor langt disse rekker.” Skrankene i alminnelig” norsk rett 
utgjør reelt sett en beskjeden rolle i overvannssammenheng, vel og merke 
utenfor ekspropriasjonstilfellene, jf. Grl. $ 105. Vi møter her en velkjent 
sondring fra stats- og forvaltningsrettslig teori: Avveiningen mellom 
samfunnets behov for styring og hensynet til borgernes rettigheter. Kort 
sagt forholdet mellom fleksibilitet og stabilitet.”* 

Praksis har i flere anledninger vist at effektivitetshensynet gjerne vek- 
tes på bekostning av ulike rettssikkerhetsbetraktninger.* Tilsvarende 
kan sies om lovforberedelsen til Overvannsutvalget og KDD, som gjen- 
nomgående vektlegger samfunnsøkonomisk lønnsomhet.” Dette står i 
kontrast til den sparsommelige behandlingen av grunneieres interesser. 

Det er samtidig svært vanlig at vernet om borgernes rettssikkerhet 
fastlegges med utgangspunkt i domstolskontrollen med forvaltningen, jf. 
Grl. § 89.7 Det er likevel viktig å huske på at også selve lovbehandlingen 


20 Lov 17. mai 1814 Kongeriket Norges Grunnlov. 

21 Se f.eks. Hans-Petter Graver, Alminnelig forvaltningsrett, 5. utg., Universitetsforlaget 2019, på 
s. 113. 

22 Det gjelder også i noen grad identifisering av slike skranker, slik min artikkel vil vise. EMD 
har en omfattende saksmengde. I tillegg praktiserer EMD en nokså dynamisk linje, både med 
henblikk på hvordan vernet skal forstås i den enkelte sak og i konvensjonspraksisen som helhet, 
jf. bl.a. Stig H. Solheim, Eiendomsbegrepet i Den europeiske menneskerettskonvensjon, Cappelen 
Akademisk Forlag 2010, på s. 114 og Jon Fredrik Kjølbro, Den europæiske menneskerettigheds 
konvention: For praktikere, 5. utg., Jurist- og Økonomforbundets Forlag 2020, på s. 23-25. 

23 Ordet «alminnelig» blir i denne artikkelen brukt for å tydeliggjøre hva som fremgår av opprin- 
nelig norsk rett, uavhengig av konvensjonsforpliktelser o.l. EØS- og EMK-retten kan riktignok 
beskrives som så gjennomgripende at det knapt finnes rettsområder i alminnelig norsk rett som 
ikke blir berørt (inkorporerte deler av folkeretten gjelder som norsk lov). Samtidig er det viktig 
å tydeliggjøre rekkevidden av alminnelig norsk rett, før det blir nødvendig å bygge de rettslige 
resonnementene på folkerettslig grunnlag. 

24 Jf. Benedikte Moltumyr Høgberg, Forbud mot tilbakevirkende lover, Universitetsforlaget 
2010, på s. 90. Iblant brukes dikotomien «effektivitet» og «rettssikkerhet» om det samme, 
jf. Forvaltningskomiteens innstilling i NUT 1958: 3, pas. 6. 

25 Se til illustrasjon Torstein Eckhoff og Eivind Smith, Forvaltningsrett, 11. utg., Universitetsforlaget 
2018, på s. 499. 

26 Uttrykket har mange likhetstrekk med «samfunnsøkonomisk effektivitet», for eksempel i mil- 
jørettslig sammenheng, jf. omtalen i Hans Chr. Bugge, Lærebok i miljøforvaltningsrett, 5. utg., 
Universitetsforlaget 2019, på s. 28 og 34. 

27 Se f.eks. Henriette N. Tossebro, «Læren om begrenset domstolskontroll», i Ugyldighet i forvalt- 
ningsretten, Henriette N. Tøssebro (red.), Universitetsforlaget 2019, s. 177-210, på s. 177 flg. og 
Karl Harald Søvig, «Avslutning», i Forholdsmessighetsvurderinger i forvaltningsretten, Karl Harald 

i Stortinget er en del av vernet, inkludert det viktige forberedende arbei- 
det som gjøres i statsforvaltningen.”* «De færreste forvaltningsavgjørelser 
kommer opp for domstolene til overprøving.»” Det er tross alt lovgiver 
som setter rammene for hvilken myndighetsutøvelse som blir praktisert. 
Men vernet bør ikke overdrives, all den tid hektisk lovarbeid og politisk 
handlingsiver har en tendens til å overskygge (tilsynelatende) betenkelig- 
heter, jf. det som allerede er nevnt i avsnittene ovenfor. 

Verken Overvannsutvalget eller KDD drøftet lovforslaget opp mot 
Grunnloven og internasjonal rett Det gjelder særlig Den europeiske 
menneskerettskonvensjon, første tilleggsprotokoll artikkel 12* Dette er 
etter mitt syn en svakhet ved lovarbeidet, særlig tatt i betraktning den 
vide påleggshjemmelen som ble foreslått. Det er også årsaken til at denne 
artikkelen ble skrevet. 


1.4 Artikkelens struktur 


Grunnloven og EMK behandles nærmere i punkt 3 og 4. Jeg begynner 
med en kort gjennomgang av sentrale funn i Gjerdrumutvalgets rappor- 
ter» (punkt 2). Hensikten er å vise artikkelens overføringsverdi på andre 
livsområder, samt trekke frem viktige realiteter for forståelse av overvann 


Sovig (red.), Fagbokforlaget 2015, s. 319-352, særlig s. 335. For en mer utførlig gjennomgang og 
analyse vises det til Olav Haugen Moen, Forvaltningsskjønn og domstolskontroll, Gyldendal 2019. 

28 Carsten Smith, Dommersyn utenfor dommen: Foredrag - artikler — taler, Universitetsforlaget 
2012, På S. 21. 

29  Søvig (2015) s. 335. Søvig fokuserer imidlertid mer på forvaltningens avgjørelser. Se nærmere om 
tematikken i Sunniva C. Bragdø-Ellenes, Overprøving - av forvaltningsvedtak i Norge, Sverige og 
Frankrike, Universitetsforlaget 2014. 

30 I en hektisk og stadig rettsliggjort hverdag bør det samtidig tilføyes at våre politikere og den 
offentlige administrasjon står overfor (uheldig) store saksmengder. Av samme grunn vil det all- 
tid være en viss fare for at enkelte saker får en overfladisk behandling. Samfunnet har riktignok 
blitt så komplekst, spesialisert og gjennomregulert at det nærmest sier seg selv at ikke alle lovfor- 
slag kan bli gjenstand for en like grundig kvalitetssikring, diskusjon og opposisjon på Stortinget, 
før lovene sanksjoneres. Se noe tilsvarende i f.eks. Moltumyr Høgberg (2010) s. 112. 

31 — Overordnede skranker er til en viss grad drøftet i Prop. 125 L (2021-2022), men relativt kortfattet. 

32 — Jf.inkorporeringen i lov 21. mai 1999 nr. 30 om styrking av menneskerettighetenes stilling i norsk 
rett (menneskerettsloven). Heretter omtales konvensjonsbestemmelsen som EMK TP1-1 eller 
bare TP1-1. Prop. 125 L (2021-2022) omtaler heller ikke denne gangen EMK. Dette kan skyldes 
skrinleggingen av andre og tredje ledd i tidligere utkast til pbl. $ 31-9. 

33 Olje- og energidepartementet, Årsakene til kvikkleireskredet i Gjerdrum 2020, 29. september 2021; 
NOU 2022: 3. 

som sådan og hvilken rekkevidde nye påleggshjemler kan få. Deretter 
gjennomgår jeg kort rekkevidden av de viktigste overordnede skrankene 
i alminnelig norsk rett - og dens begrensninger (punkt 3). I fortsettel- 
sen går jeg nærmere inn på forståelsen av EMK-rettens forholdsmes- 
sighetsprinsipp som skranke, illustrert ved Lindheim-saken (punkt 4). 
Med forholdsmessighetsprinsippet i mente, går jeg deretter nærmere inn 
på utvalgt rettspraksis fra norsk Høyesterett og EMD, i et forsøk på å 
klarlegge en fruktbar tilnærming til overvann som rettslig fenomen. Her 
argumenterer jeg for en sondring mellom overvann i vid og snever for- 
stand, samt anbefalt terminologi (punkt 5). Deretter vil jeg gjennomgå 
et alternativ til det pågående lovarbeidet (punkt 6). Avslutningsvis har 
jeg tilføyd et sluttord (punkt 7), hvor hensikten er å gjennomgå de vik- 
tigste sidene ved Prop. 125 L (2021-2022). På den måten får jeg knyttet de 
seneste endringene opp mot drøftelsen som er gjennomgått i de øvrige 
punktene. Artikkelen avsluttes med en viktig terminologisk avklaring 
(punkt 7.3). 


2 Overvann, pålegg og naturfarer 


2.1 Relevansen av Gjerdrumutvalgets rapporter 
Konklusjonene rundt årsaken til kvikkleireskredet i Ask (Gjerdrum) natt 
til 30. desember 2020, ble offentliggjort i egen rapport 29. september 2021. 
Rapporten er senere fulgt opp med konkrete forslag til endringer i lovverk 
og forvaltningspraksis, jf. NOU 2022: 3. Sistnevnte delrapport ble lagt frem 
for Olje- og energidepartementet (OED) 28. mars 2022. Konklusjonene i 
rapportene vil utgjøre et nytt og viktig bidrag inn i KDDs pågående og 
departementenes fremtidige lovarbeid, særlig med henblikk på pålegg som 
virkemiddel og praktiseringen av forholdsmessighet i norsk rett. 

Den første delrapporten er relativt teknisk, men jeg har plukket ut 
noen hovedfunn som har stor relevans for lovregulering av overvann 
(punkt 2.2). Stikkordet er vannbalanse>* Gjennomgangen av delrapport 2 


34 Jeg berørte tematikken i min masteroppgave, jf. bl.a. Skullerud (2021) s. 17 med henvisninger og 
s. 76 note 146, ifm. et fiktivt eksempel basert på Gjerdrumskredet og RG 2007 s. 486 (Nittedal/ 
Glanerudbekken). 

(NOU 2022: 3) avgrenses til å belyse pålegg anvendt på naturfarer, 
gjennom utvalgets forslag til ny naturskadesikringslov $ 5 (punkt 2.3). 
Argumentasjonen i siste delrapport bygger tilsynelatende på samme 
grunnlag som KMDs (nå KDD) forslag til pbl. $ 31-9 — og som jeg kriti- 
serer. Lovforslagene til de ulike utvalgene har følgelig likhetstrekk som 
får betydning for artikkelens overføringsverdi. Det betyr at selv om min 
artikkel primært begrenser seg til overvann, så vil mine innvendinger 
knyttet til pålegg og forholdsmessighet også ha relevans på andre områ- 
der. Jeg starter med årsakene til skredet. 


2.2 Delrapport 1- overvann som medvirkende årsak 


I korte trekk ble skredet utløst som følge av erosjon i Tistilbekken. En 
naturlig prosess som i seg selv ikke skyldes menneskelig aktivitet. > Graden 
av erosjon har derimot vist seg å være påvirket av menneskelig aktivitet. 
En sentral faktor som trekkes frem, er urbaniseringen av områdene rundt 
Ask tettsted. Urbanisering knyttes normalt til økt omfang av tette flater. 
Samtidig har tiltak som fjerning av vegetasjon, terrengendringer, utstrakt 
bruk av rør med videre innvirket på helheten. Det er viktig å presisere at 
man må se hele nedbørsfeltet under ett, ikke bare sentrale deler av sen- 
trum og lignende avgrensninger. Bildet er sammensatt, ettersom «flere 
typer menneskelig påvirkning har virket i samme uheldige retning og 
bidratt til økt erosjon i Tistilbekken».3% 

Gjerdrumutvalget konkluderer med at «[e]n ødelagt bekkelukking og 
flere små vannføringstopper som følge av urbanisering er de viktigste fak- 
torene».” Følgende fire elementer bør fremheves: 


— Hellingsgrad i terreng 

— Utstrakt håndtering i rør 

— Større omfang av tette flater 
— Flatehogst og planering 


35 Se bl.a. Olje- og energidepartementet (2021) s. 112, under pkt. 7.3.2. 

36 Olje- og energidepartementet (2021) s. 10 og 114. 

37 Olje- og energidepartementet (2021) s. 114 (Min kursivering). Samtidig er det verdt å merke seg 
oppramsingen av hvilke forhold som ikke har forårsaket skredet, jf. s. 115-118 i rapporten. 

Fellesnevneren er at de medfører større vannhastighet og raskere tilsig, 
som igjen øker erosjonspotensialet. Vannhastigheten nevnes ikke ekspli- 
sitt som den viktigste årsaken, men det er nok riktig å forstå budskapet 
dithen at dette ligger innforstått i konklusjonen. Til syvende og sist var 
det den uvanlig våte høsten som var «utløsende faktor» for skredet. 

Rapporten avdekker samtidig en vel så viktig tendens. Det påpekes 
«at frekvensen av de største vannføringstoppene ikke har økt som følge 
av urbaniseringen». Det er hyppigheten av de små vannføringstoppene 
som skaper utfordringer. Problemet ligger i at disse små vannføringstop- 
pene ofte er tilstrekkelig til å overstige såkalt kritisk nivå for erosjon.** 
I Gjerdrum tilfellet ble det påvist en dobling av slike kritiske (små) vann- 
topper, hovedsakelig på grunn av urbanisering.* Et slikt faktum var ikke 
hensyntatt i KMDs tidligere utgangspunkt om 200 års gjentaksintervall, 
men har omsider blitt modifisert i ny lovproposisjon fra KDD - trolig 
influert av Norges vassdrags- og energidirektorats (NVE) ferske tilråd- 
ning i ny veileder nr. 4/2022 om overvann i arealplaner.” 


2.3 Delrapport 2 - pålegg gjennom 
naturskadesikringslov § 5 

I den forste delrapporten ble det blant annet stilt sporsmal om hvorvidt 

«det [er] rimelig 4 palegge grunneier oppstroms a utfore sikringstiltak 

nedstrøms, utenfor egen eiendom?».* Problemstillingen ligger nært opp 

til KMDs (nå KDD) tidligere forslag til påleggshjemmel i pbl. $ 31-9. 

Forskjellen er at pbl. $ 31-9 hovedsakelig var ment å dekke forhold 


38 Olje- og energidepartementet (2021) s. 118. 

39 Olje- og energidepartementet (2021) s. 112 (Min kursivering). Se også NOU 2022: 3 s. 135. 

40 Analysen var utført av Sweco. 

41 Olje- og energidepartementet (2021) s. 113. 

42 Se Prop. 125 L (2021-2022) s. 36-37 pkt. 5.4.4.5 og NVEs veileder nr. 4/2022 s. 23-24, pkt. 2.7, hvor 
det argumenteres for å anvende et 100 års gjentaksintervall. Se Kommunal- og moderniserings- 
departementet (2020) s. 43-44, hvor de opprettholdt et 200 års intervall, til tross for erkjennel- 
sen av at dette sjeldent lar seg gjennomføre. Revurdering av gjentaksintervallet ble også påpekt i 
høringsrunden til KMDs høringsnotat, jf. bl.a. NVE og interesseorganisasjonen Norsk Vann. Se 
også Skullerud (2021) s. 39-40, hvor tilsvarende innvendinger fremgår på side 91. 

43 Olje- og energidepartementet (2021) s. 152 (Min kursivering). 

innenfor egen eiendom.** Problemstillingen ble aldri fulgt opp i sin rene 
form, men Gjerdrumutvalget foreslår likevel en påleggshjemmel i ny 
naturskadesikringslov $ 5. Hensikten er å gi kommunene et redskap for å 
pålegge sikringstiltak (på den enkeltes eiendom) mot naturskade der det 
anses nødvendig — uavhengig av tiltak. Etter mitt syn en tvilsom løsning. 

For det første skal naturskadesikringsloven erstatte nåværende natur- 
skadelov i sin helhet. Dels ved uendret videreføring av bestemmelser, dels 
ved omformuleringer, tilpasninger og tilføyelser i eksisterende bestem- 
melser og dels ved tilføyelser av helt nye materielle bestemmelser. For det 
andre skal hovedregelen om at grunneier selv er ansvarlig for sikring av 
egen eiendom lovfestes.” Det innebærer vel og merke ingen generell eller 
avgrenset tiltaksplikt.** For det tredje foreslås en selvstendig varslingsplikt 
der grunneier oppdager forhold som kan medføre fare for naturskade. 

Sistnevnte (varslingsplikten) hviler etter mitt syn på en tvilsom forut- 
setning, all den tid det samtidig legges opp til at kommunen kan pålegge 
grunneier en sikringsplikt i forlengelsen av varslet. Alternativt skal det 
kunne kreves refusjon der kommunen selv gjennomfører sikringstilta- 
ket. Spørsmålet blir imidlertid om vedkommende frivillig vil varsle om 
naturgitte utfordringer, hvis de samtidig står i fare for selv å pålegges 
ansvaret — enten faktisk eller økonomisk. Den logiske bristen blir ikke 
mindre betenkelig når utvalget selv forslår at kommunen ikke skal ha en 
tilsvarende sikringsplikt,” med følgende begrunnelse: «Å tydeliggjøre at 
kommunen ikke har plikt til å sikre, vil etter utvalgets oppfatning også 
legge til rette for at kommunene tar flere og bedre initiativ overfor staten 
for å gjennomføre sikringstiltak», jf. NOU 2022: 3 s. 13. Etter mitt syn vil 
dette også gjelde grunneieres initiativ. 

I likhet med KDD, forsvarer Gjerdrumutvalget forslaget (naturska- 
desikringsloven $ 5) med at pålegget ikke vil være «uforholdsmessig 
belastende for den enkelte».** Det påpekes samtidig at den enkelte kan 


44  Ulikheten bør imidlertid ikke overdrives, ettersom forslaget til pbl. $ 31-9 åpnet for ekspropria- 
sjon der dette er nødvendig. 

45 Dette er en ren kodifisering av ulovfestet rett. 

46 NOU 2022: 3 $. 195-196. 

47 Setti lys av forslaget om kommunenes varslingsplikt til NVE. Tematikken har for øvrig en paral- 
lell til selvinkrimineringsprinsippet. 

48 NOU 2022: 3 S. 13. 

kreve refusjon fra de som har nytte av tiltaket, ikke ulikt KMDs (nå 
KDD) tidligere forslag til pbl. $ 31-9 tredje ledd. Videre presiseres det at 
pålegg kun kan vedtas i «særlige tilfeller». Eksemplene på hva som kan 
utgjøre slike «særlige tilfeller» er etter mitt syn lite overbevisende, og i 
beste fall tvilsomt. Gjerdrumutvalget går imidlertid lenger enn KMDs 
høringsnotat i forsøket på å konkretisere en øvre grense på hva et pålegg 
kan beløpe seg til. Løsningen ble å begrense det oppad til ti prosent av 
bygningsmassens tekniske verdi." 

Problemet med denne argumentasjonen er at forutsetningene for å 
anvende pålegg ikke begrenser seg til hva tiltaket vil koste i kroner og 
øre. Et pålegg forutsetter normalt at den enkelte har foretatt en handling 
eller valg, som i sin tur legitimerer nærmere håndhevelse.” Tilsvarende 
kan sies om forholdsmessighet, som neppe begrenser seg til økonomiske 
størrelser. Pålegg og forholdsmessighet har også moralske og sosiale sider 
som må hensyntas. Jeg stiller meg undrende til hvor lett de ulike utval- 
gene tar på innføringen av påleggshjemler, og hvilke begrunnelser som 
gis for disse. Flere burde være seg bevisst hva som bør ligge til grunn for 
å benytte pålegg i den daglige håndhevelse av lov og rett. Jeg vil komme 
inn på nyansene flere steder i artikkelen. 

Første og andre delutredning burde i utgangspunktet hatt stor betyd- 
ning for de ulike utvalgenes lovarbeid. Gjerdrumutvalget sitt arbeid 
burde for eksempel vært noe av årsaken til at oppfølging av tidligere 
KMDs høringsnotat drøyde ut i tid, ettersom disse utredningene bør ses i 
sammenheng. Dette har imidlertid vist seg å ikke være tilfellet, tatt Prop. 


49 NOU 2022: 3 S. 245. 

50 Utvalget skriver bl.a. følgende: «Det kan for eksempel være [behov for pålegg] der staten gjen- 
nom bistandsordningen ikke har mulighet til å prioritere sikringstiltak sett opp mot andre sik- 
ringsbehov eller tiltaket ligger beløpsmessig under de grenser som er satt for bistandsordningen 
[normalt kr 500 000], men hvor det likevel er et klart sikringsbehov for å sikre», jf. NOU 2022: 
3 s. 245 (Min tilføyelse). Uttalelsen må ses i sammenheng med utvalgets begrunnelse for å ikke 
innføre en begrenset lovfestet sikringsplikt, en såkalt «sikkerhetsmekanisme», under pkt. 11.4.3.2 
(se særlig s. 196). Konturene av en «forurenser-betaler-mentalitet» er særlig tydelig i pkt. 11.4.3.3 
(særlig s. 197). 

51 Se NOU 2022: 3 $. 245, jf. s. 243. Merk likevel unntaket i $ 8 andre ledd siste punktum, som åpner 
for utgifter som overstiger grensen dersom «særlige hensyn» tilsier det. 

52 Det finnes riktignok unntak, slik som ekspropriasjon, men ekspropriasjon er så vidt spesielt 
(med sin respektive begrunnelse og forhistorie) at det vanskelig kan begrunne eller ha overfø- 
ringsverdi til de tilfeller som her behandles. Et viktig poeng i så måte er legitimitet. 

125 L (2021-2022) i betraktning. Videre i artikkelen skal jeg derfor argu- 
mentere for en alternativ tilnærming til problemet. Problemstillingene 
er så vidt like at jeg anser drøftelsen langt på vei relevant for bade KDDs 
pågående og OEDs kommende lovarbeid. 


2.4 Metodiske forutsetninger i den videre drøftelsen 


Den videre drøftelsen vil naturligvis inneholde rettspolitiske overveiel- 
ser. Det skyldes helt enkelt at gjenstanden for analysen — pbl. $ 31-9 (nå 
$ 31-14) - i skrivende stund ikke er vedtatt. Tolkningen av gjeldende rett 
og de juridiske resonnementene vil like fullt skje innenfor alminnelig 
juridisk metodebruk (rettskildelære). Jeg vil med andre ord innta en 
rettsdogmatisk tilnærming. Ved gjennomgangen av EMK-rettslige kilder 
vil jeg derimot gjøre bruk av EMDs metode, både når jeg underbygger 
mine egne resonnementer og når jeg illustrerer eksempler fra rettsprak- 
sis. Formålet er hele veien å fremheve de rettslige aspektene. 


3 Forholdsmessighetsprinsippet etter 
alminnelig norsk rett” 


3.1 Et rettslig utgangspunkt 

Det norske rettssystemet hviler pa et utgangspunkt om at «alt som ikke er 
forbudt, er tillatt, og at man er fritatt fra å gjøre alt som ikke er påbudt» 
Virkemiddelet pålegg kan i denne sammenheng utgjøre et unntak fra 
dette rettslige utgangspunktet.” Forutsetningen er først og fremst at det 
finnes en lovhjemmel for slike vedtak, jf. Grl. $ 113. Men legalitetsprinsip- 
pet sier ikke all verden, ettersom virkningen av en lov i stor grad avhenger 
av hvilket innhold den har. Det gjelder uavhengig av hvilken tilnærming 
man inntar Krav til innholdet må derfor søkes annensteds. Jeg kommer 
nærmere inn på det i fortsettelsen. 


53 Senote 23. 

54 Eckhoff og Smith (2018) s. 48. 

55 Også omtalt som påbud. Se en nærmere redegjørelse av virkemiddelet pålegg i min avhandling, 
Skullerud (2021) s. 53-64. 

56 Normalt står det mellom en materiell, positiv tilnærming eller en formell, negativ tilnærming. 


185 


KAPITTEL 7 


3.2 Lovgivers kompetanse 


Lovgiver kan i utgangspunktet vedta lover om hva den vil, så lenge den 
holder seg innenfor Grunnlovens kompetanseskranker og respekterer 
de internasjonale konvensjoner som vi er tilsluttet. Begrensningene har 
derfor to sider. Formelt vil det si at loven ikke må stride mot noen av 
bestemmelsene i Grunnlovens del E og følge riktig prosedyre i henhold til 
Grl. $$ 75 flg. Reelt sett må lovene samtidig respektere EØS- og EMK-rett, 
til tross for at de kun har lovs rang, jf. Grl § 92.” Anvendt på fast eien- 
dom betyr det at lovgiver som et utgangspunkt står fritt til å utstyre for- 
valtningen med de nødvendige fullmakter og virkemidler for å håndtere 
bestående tilstander, så lenge det ytes erstatning i ekspropriasjonstilfel- 
lene (Grl. $ 105), at fullmaktene ikke strider med tilbakevirkningsforbu- 
det** (Grl. $ 97) og at eiendomsvernet etter EMK TP1-1 respekteres.» 

Virkeligheten er imidlertid sammensatt, akkurat slik overvannsutfor- 
dringene illustrerer. I tillegg kommer en rekke momenter og hensyn inn, 
avhengig av hva slags situasjon det er snakk om. Retts- og kulturarven 
bygger blant annet på viktige underliggende verdier som likhet, rett- 
ferdighet, forutberegnelighet, forholdsmessighet, saklighet og forsvar- 
lighet — for å nevne noen.* I ett og alt kan alle slike verdier og hensyn 
sorteres under fellesbetegnelsen rettssikkerhet.” 


57 Riktignok avgrenset til de rettsområder som konvensjonene regulerer (det vises til note 23). 
Se for øvrig Carsten Smiths uttrykk «halv-konstitusjonell» i Smith (2012) s. 121, også gjengitt i 
Jørgen Aall, Rettsstat og menneskerettigheter: En innføring i vernet om individets sivile og politiske 
rettigheter etter den norske forfatning og etter den europeiske menneskerettighetskonvensjon, 5. 
utg., Fagbokforlaget 2018, på s. 101 («semikonstitusjonell»). 

58 Gjerne omtalt som «rettsstridig tilbakevirkning» eller «grunnlovsstridig tilbakevirkning». Se 
Moltumyr Høgberg (2010) s. 21; Johs. Andenæs og Arne Fliflet, Statsforfatningen i Norge, 11. utg., 
Universitetsforlaget 2017, på s. 571. 

59 —TP1-1 overlapper grunnlovsbestemmelsene på enkelte punkt. Videre i artikkelen vil jeg imidler- 
tid konsentrere meg om de deler der TP1-1 og Grunnloven ikke overlapper. 

60 Se f.eks. figur 25 i Jon Christian F. Nordrum, Bedre regulering? Årsak-virkningsanalyser i norsk 
reguleringsprosess, Gyldendal 2019, på s. 206, i sammenheng med koblingsordene «legitimitet» 
og «tillit». Etter mitt syn burde også fullstendighet inngått på betingelses-/årsakssiden i en slik 
figur. 

61 Ordet «rettssikkerhet» har lenge vært gjenstand for diskusjon i juridisk litteratur, ettersom ordet 
rommer mange ulike elementer, derav ulik bruk. Enkelte har derfor frarådet bruk av slike fel- 
lesbetegnelser, særlig når det brukes i rettsvitenskapelige analyser, jf. f.eks. Graver (2019) s. 115; 
Eckhoff og Smith (2018) s. 60-61. De færreste er nok uenig i det, men jeg synes samtidig at Bjørn 
O. Berg har et poeng når han sier at «ordet er godt, ved at det leder tanken i riktig retning, og 
at det ikke uten videre lar seg erstatte med andre ord som er bedre egnet», jf. Bjørn O. Berg, 

Alle aktiviteter og tiltak i et samfunn forutsetter tilgang på areal. 
Overvannsutfordringene er intet unntak. En betydelig del av landare- 
alet er imidlertid underlagt privat eie. Myndighetene trenger derfor et 
lovverk som legger til rette for effektiv og rasjonell styring av arealbruk 
og arealressursene. I overvannssammenheng er dette av grunnleggende 
betydning. 

Pbl. $ 31-9 er imidlertid et virkemiddel som utfordrer underliggende 
verdier og hensyn i vår retts- og kulturarv. Påleggshjemmelen samsvarer 
dårlig med lovverket generelt, og plan- og bygningslovgivningen spesielt. 
Det kommer blant annet av at pålegg normalt fungerer som sekundær- 
regel, med unntak av noen få særtilfeller.* Til illustrasjon, riktignok i 
sammenheng med forvaltningssanksjoner,* har Bjørn O. Berg tidligere 
uttalt at det er «en grunnleggende moralsk oppfatning i vår rettskultur 
at den som ikke er å bebreide, heller ikke er ‘straffverdig’», før han senere 
pa siden tilføyer at «[e]rfaring viser nemlig at dersom reaksjonen blir for 


Forvaltningssanksjoner: Forvaltningens vedtak om bøter, tvangsmulkt og inndragning av ulovlig 
vinning, Universitetsforlaget 2005, på s. 31. For min del har jeg likevel unngått betegnelsen, etter- 
som det finnes bedre uttrykk for de hensyn og interesser som skal behandles. Hvilke uttrykk 
det er snakk om vil fremgå klart av sammenhengen. En tilsvarende løsning er lagt til grunn 
hos Marius Stub, Tilsynsforvaltningens kontrollvirksomhet: Undersøkelse og beslag i feltet mel- 
lom forvaltningsprosess og straffeprosess, Universitetsforlaget 2011, på s. 30, skjønt jeg stusser litt 
over hvorfor han gjør bruk av ord som «individhensyn», etter selv å ha kritisert Ståle Eskelands 
vinkling om «menneskeverdet» i fotnote 36. Hva med vedtak som retter seg mot selskaper? 
Myndighetsutøvelse består dessuten av mer enn kun inngrep. Det gjelder også når myndighe- 
tene tildeler goder og rettigheter. Eskeland introduserte derfor betegnelsen «rettsriktighet», jf. 
bl.a. Graver (2019) s. 113. Erik Magnus Boe har oversatt det til et krav om «regelsikkerhet», jf. Erik 
Magnus Boe, Forsvarlig forvaltning, Universitetsforlaget 2018, på s. 18. Til syvende og sist en ter- 
minologisk smakssak. Samtidig er rettssikkerhet uløselig knyttet til idéen om rettsstaten, jf. for- 
målsparagrafen i Grl. $ 2. Se f.eks. Anne Robberstad, Sivilprosess 4. utg., Fagbokforlaget 2018, s. 1. 

62 Dvs. at den rettslige normeringen (den rettslige beslutning/vedtaket/sanksjoneringen/ pålegget — 
kjært barn har mange navn) foretas gjennom en etterfølgende håndhevelse, basert på en allerede 
eksisterende norm/rettsregel (primærregelen). Mer folkelig sagt: Det kan anses som en rettslig 
oppfølging eller påminnelse av en allerede gjeldende plikt. Normalt utledes slike primærregler 
av loven selv (formell lov, sanksjonert på Stortinget). I mer sjeldne tilfeller kan de utledes av 
andre rettsgrunnlag. F.eks. rettssedvaner (judisiell praksis), eierradighet og avtalekompetanse 
(i kraft av egen autonomi). 

63 Jf. punkt 2.3 og note 52. I tillegg må det tilføyes at plan- og bygningsloven er fundert på en grunn- 
tanke om at styring av arealressursene skal skje gjennom planer, og at realisering av slike planer i 
utgangspunktet er frivillig. Unntaket finnes i lovens tredje del, kapittel 16, hvor det er gitt adgang 
til ekspropriasjon. Ekspropriasjon er imidlertid så vidt spesielt, at det ikke lar seg sammenligne 
med andre mer konvensjonelle virkemidler. Se nærmere i Skullerud (2021) s. 58 flg. 

64 Også omtalt «administrative sanksjoner», jf. lov 10. februar 1967 om behandlingsmåten i forvalt- 
ningssaker (forvaltningsloven), kap. IX. 

‘grov’, vil myndighetene unnlate å anvende den».% Etter mitt syn har 
budskapet overføringsverdi ut over sanksjonstilfellene. 


3.3 Det norske forholdsmessighetsprinsipp 


Vilkårene i ny pbl. $ 31-9, slik som «nødvendig» og «forholdsmessig», kan 
neppe sies å utgjøre nevneverdige skranker.% Et eksempel kan hentes fra 
Eckhoff og Smith, hvor det trekkes likhetstegn mellom ord som «nød- 
vendig» og «sterkt ønskelig».” Et forholdsmessighetskrav vil aldri utgjøre 
mer enn det som kan utledes av ordlyden, forarbeider og andre autori- 
tative rettskilder, basert på en konkret tolkning. Forslaget til KMD (nå 
KDD) begrenser seg tilsynelatende til et kostnadsspørsmål. 

Der det ikke finnes holdepunkter for noe annet, vil krav om for- 
holdsmessighet kunne følge av ulovfestet rett. Noen eksempler fra for- 
valtningsretten kan nevnes. For det første gjelder det der forvaltningen 
stiller vilkår ved begunstigede vedtak. For det andre vil det gjelde ved 
vedtak om administrative reaksjoner og sanksjoner. Et tredje eksempel 
vil være ved omgjøringsvedtak, uavhengig av klage.® Helt unntaksvis 
kan det inngå som et delelement i «myndighetsmisbrukslæren».*% Det 
betyr at så lenge forarbeidene ikke eksplisitt henviser til et europeisk for- 
holdsmessighetsprinsipp, så må vi falle tilbake på de tilfeller som følger 
av alminnelig norsk rett”? Forklaringen er kort og godt at det europeiske 


65 Sistnevnte sitat ble uttalt ifm. faktisk håndhevelse. Se Berg (2005) s. 39, med videre henvisning 
til Sanksjonsutvalgets utredning i NOU 2003: 15 Fra bot til bedring, på s. 148. Lover bør løse 
samfunnsutfordringer - ikke skape nye. 

66 Se tilsvarende Martin Lie Hauge, «Anleggseierens erstatningsansvar for avløp- og overvannska- 
der» Tidsskrift for eiendomsrett 17 (2021) nr. 1, S. 10-33, på s. 16-18. 

67 Eckhoff og Smith (2018) s. 416. Se et ferskere eksempel i HR-2021-953-A, avsnitt 72. 

68 Graver (2019) s. 139. 

69 Se f.eks. Eckhoff og Smith (2018) s. 408-409 og Jan Fridthjof Bernt, «Krav om forholdsmessighet 
ved kontroll av offentlig myndighetsutøving», i Forholdsmessighetsvurderinger i forvaltningsret- 
ten, Karl Harald Søvig (red.), Fagbokforlaget 2015, på s. 36-37, som begge bygger på uttalelsen 
i Rt. 2008 s. 560, avsnitt 49 og Rt. 2011 s. 304, avsnitt 56. Jeg poengterte forskjellen mellom for- 
holdsmessighetsprinsippet i alminnelig norsk rett og EMK-retten flere steder i Skullerud (2021). 
Se bl.a. side 65-67 og 78 flg. 

70 I denne retning også Stub (2011) s. 92-94. 

forholdsmessighetsprinsippet ikke samsvarer med det norske forholds- 
messighetsprinsippet i ett og alt.” 

Erkjennelsen har imidlertid konsekvenser. Det er bare ved svært gra- 
verende tilfeller at den ulovfestede «myndighetsmisbrukslæren» kommer 
til anvendelse.” Satt på spissen er jeg derfor enig i «at det er vanskelig [å 
akseptere] at borgerne skal avfinne seg med "urimelige forvaltningsved- 
tak’ så lenge urimeligheten ikke er kvalifisert»/3 Denne problemstillin- 
gen har imidlertid først og fremst betydning på rettsområder som ikke 
reguleres av menneskerettsloven eller EOS-loven.” Når jeg likevel nevner 
det, skyldes det at norsk rettstradisjon trolig har fått sitt å si for hvordan 
norske rettsanvendere tilnærmer seg forholdsmessighetsvurderingen. 
Både for rettstenkingen mer generelt, men særlig for lovgivningspraksis — 
som er fokuset her. Det er ikke uten grunn at Erik Magnus Boe har valgt 
å kalle den alminnelig norske tilnærmingen for «et forholdsmessighets- 
prinsipp med norsk vri» 


3.4 Økende interesse og diskusjon 

KMDs (nå KDD) tidligere utkast til pbl. $ 31-9 har for øvrig blitt dis- 
kutert blant jurister, og senest i en artikkel i Tidsskrift for eiendomsrett 
(2021), skrevet av Martin Lie Hauge/* Han uttrykker en bekymring med 
hensyn til det vide spillerom som det legges opp til. Han får samtidig 


71 Hvordan dette skille står seg i fremtiden, er vanskelig å si noe sikkert om. Enkelte har tatt til 
orde for en omformulering/reklassifisering av dagens «myndighetsmisbrukslære», inspirert av 
det europeiske forholdsmessighetsprinsipp. Det finnes også de som kun forsøker å skaffe klar- 
het i forholdsmessighetsavveiningen de lege lata. Noen relativt ferske bidragsytere til diskusjo- 
nen er bl.a. Ivar Alvik, «Vernet av økonomiske rettigheter mot regulering under Grl. $$ 97 og 
105 og EMK P1-1» Tidsskrift for rettsvitenskap 134 (2021), nr. 2-3, s. 97-164; Tor-Inge Harbo, 
«Forholdsmessighet» Jussens Venner 56 (2021) nr. 5, s. 315-368; Henrik Jorem, «Vern av beretti- 
gede forventninger på det økonomiske området — en replikk til Ivar Alvik» Tidsskrift for retts- 
vitenskap 134 (2021) nr. 5, s. 635-657. Etter min mening koker mye av bidragene ned til en ren 
terminologisk diskusjon, og innebærer slik sett ingen materiell endring. 

72 Se NOU 2019: 5, hvor det foreslås å lovfeste deler av denne læren. 

73  Søvig (2015) s. 350 (Min tilføyelse). Jeg leser Erik Magnus Boe og Olav Haugen Moen i tilsva- 
rende retning, jf. henholdsvis Boe (2018) s. 96-97 og Moen (2019) s. 551. 

74 Lov 27. november 1992 nr. 109 om gjennomføring i norsk rett av hoveddelen i avtale om Det 
europeiske økonomiske samarbeidsområde (EØS) m.v. (EØS-loven). 

75 Boe (2018) s. 96. 

76 Hauge (2021). 

frem det uklare innholdet i forholdsmessighetsvilkåret. Innvendingene 
representerer imidlertid lite nytt, sammenlignet med høringsuttalelsene 
til KMDs høringsnotat.” Etter en kort gjennomgang bemerker Hauge at 
«[l]ovforslaget kan ses på som en erkjennelse av at overvannshåndtering 
er et problem som ikke utelukkende kan sikres og håndheves gjennom 
enkeltstående byggesaker og ‘trusler’ om privatrettslig erstatningsansvar, 
men må sikres gjennom helhetlige kontroll- og styringsmekanismer hos 
forvaltningen»? Med «helhetlige kontroll- og styringsmekanismer» sik- 
tes det trolig til en mer aktiv håndhevingsrolle fra forvaltningens side, 
hvor fortrinnsvis kommunene gis virkemidler til å følge opp utfordrende 
situasjoner ved bruk av pålegg — særlig i eksisterende bebyggelse. 

Spørsmålet er hvorvidt pbl. $ 31-9 (nå $ 31-14) er veien å gå. Personlig er 
jeg kritisk til forslaget, og i det videre skal jeg klargjøre hvorfor. 


4 Forholdsmessighetsprinsippet etter 
EMK TP1-1 


4.1 Ulike inndelinger av forholdsmessighet 


Det europeiske forholdsmessighetsprinsippet blir tradisjonelt omtalt som 
et tredelt krav om at vedtaket må være: 


— Egnet 
— Nødvendig” 
— Proporsjonalt (i snever forstand)* 


77 Se neermere i Skullerud (2021) kap. 4. 

78 Hauge (2021) s. 18. 

79 Det er ikke uvanlig å la egnethet inngå i nødvendighetskravet, jf. f.eks. Berg (2005) s. 81. 

80 Gjerne omtalt som forholdsmessighet mellom mal og middel. Terminologien er mangfoldig og 
skaper etter mitt syn en viss (uheldig) fare for misforståelser (skinnuenighet). Som eksempler 
kan nevnes «stricto-/strictu sensu» (Moen (2019) s. 96 og Thomas Frøberg, Rettslig prinsippar- 
gumentasjon, Gyldendal Juridisk 2014, på s. 151), forholdsmessighet «i snever forstand» (NOU 
2019: 5 $. 157), «rimelig» (Graver (2019) s. 137), «rimelig balansert» (Boe (2018) s. 93), den «egent- 
lige» forholdsmessighetstesten (Eckhoff og Smith (2018) s. 407), eller rett og slett bare «forholds- 
messighetsavveiningen» (Henriette N. Tøssebro, Omgjøring, Universitetsforlaget 2021, på s. 282 
og 292). 

Olav Haugen Moen mener å kunne påvise at EMK-retten ikke har et like 
restriktivt forhold til inndelingen som i EØS-retten.” Mens EFTA- og 
EU-domstolen” anlegger tredelingen som selvstendige vilkår, praktiserer 
EMD en linje som minner mer om momenter i en helhetsvurdering. For 
EØS-rettens vedkommende synes dette å samsvare med Niels Fengers 
oppfatning i Karl Harald Søvigs antologi, men med den reservasjon at 
Fenger påviser flere unntak.” 

Tredelingen ovenfor knytter seg til forholdsmessighetsprinsippets 
enkelte bestanddeler, i et forsøk på å klargjøre hvilke vurderinger som 
faktisk foretas. I EMK-retten er den reelle avveiningen normalt knyttet 
til proporsjonalitetskravet i snever forstand, ettersom EMD sjelden legger 
avgjørende vekt på egnethet og nødvendighet alene.* «Det er ved virknin- 
gen av inngrepet at proporsjonalitetsspørsmålet kommer på spissen.»* 

Det finnes også forsøk på å gruppere forholdsmessighetskravet etter 
hvilken situasjon vi står overfor. Karl Harald Søvig opererer med tre 
hovedgrupper: 


— Situasjoner hvor forholdsmessighet henspiller pa en avveining mel- 
lom to størrelser som er relative i forhold til hverandre 

— Situasjoner hvor forholdsmessighet knytter seg til absolutte ytter- 
grenser (typisk forbud**) 

— Situasjoner hvor forholdsmessighet fungerer som en balansering 
mellom to forhold (forstått som likevekt*”)** 


81 Moen (2019) s. 445. 

82 Særlig når det gjelder de fire friheter og konkurranseretten, jf. Niels Fenger, «Proportional- 
itetsprincippet i EU- og EØS-retten», i Forholdsmessighetsvurderinger i forvaltningsretten, Karl 
Harald Søvig (red.), Fagbokforlaget 2015, s. 49-76, på s. 50-51. 

83 Fenger (2015) s. 49-77. 

84 Stig H. Solheim, «EMDs avgjørelse i tomtefestesaken: revolusjonerende eller justerende?» Lov og 
Rett 52 (2013) nr. 4, S. 295-310, på s. 82-83 og 87. Egnethet og nødvendighet inngår som momen- 
ter i helhetsvurderingen. 

85 Solheim (2010) s. 83 (Min kursivering). 

86 Feks. dødsstraff. 

87 Feks. prinsippet om ytelse mot ytelse. 

88 Karl Harald Søvig, «Forholdsmessighetsvurderinger som rettskildeprinsipp?», i Juridisk metode 
og tenkemåte, Alf Petter Høgberg og Jørn Øyrehagen Sunde (red.), Universitetsforlaget 2019, 
s. 568-588, på s. 568. 

Til illustrasjon bruker Søvig en «vippebenk-metafor». Tanken er utvil- 
somt god, men etter mitt syn blir inndelingen mer forvirrende enn klar- 
gjørende. Det kommer av at de to sistnevnte situasjonene (strekpunktene) 
best beskrives som det de nettopp er - absolutte yttergrenser (forbud) 
og likevektstilfeller (ytelse mot ytelse). Forholdsmessighet bør forbehol- 
des situasjoner hvor det er snakk om en variabel avveining (første strek- 
punkt). I den grad slike forholdsmessighetsavveielser nærmer seg en 
«absolutt grense», så blir det etter mitt syn mer fruktbart å snakke om 
en nedre grense. Det er en slik nedre grense jeg skal argumentere for i det 
følgende.” 


4.2 Forholdsmessighet - et krav om 
interesseovervekt? 


Forholdsmessighet som selvstendig kompetanseskranke har blant enkelte 
jurister blitt karakterisert som «frirettslig».°° Kritikken er forståelig, 
ettersom forholdsmessighet i sin rene form vanskelig kan erkjennes fullt 
ut.” Det er derfor ikke så rart at noen land har utviklet egne tilnærmin- 
ger og forståelser av begrepet. For Norges del har dette blitt forstått og 
praktisert slik at man må legge til grunn det man anser som et rimelig 
resultat.” I praksis har derfor forholdsmessighetsprinsippet utviklet seg 
til et krav om interesseovervekt.”> Det betyr at forholdsmessigheten må 
være vurdert.** Men her ligger også svakheten. Så lenge samfunnsbehovet 


89 En annen innvending mot Søvigs inndeling (og for dens saks skyld andre som stadig viser til for- 
holdsmessighet i ulike situasjoner) er at forholdsmessighet på denne måten tilskrives et innhold 
som gjør begrepet utvannet - litt på samme måte som uttrykket «bærekraftig utvikling», som 
etter mitt syn er i ferd med å miste sin verdi som effektivt styringsmiddel i miljøsaker. 

90 Se f.eks. Erik Magnus Boe, 2021, Rettskildelære under debatt, 2. utg., Universitetsforlaget, på 
s. 603; Moen (2019) s. 21 («ikke-rettslig»). 

91 Moen (2019) s. 97. Rettsanvendere vil i mange tilfeller være nødt til å trekke slutninger, dels på 
rene antakelser, basert på egne verdier, kunnskap mv. 

92 Antakelser utgjør et relativt betydelig innslag i norsk rett, særlig ved lovgivning og regulerings- 
prosesser. Se bl.a. Nordrum (2019). 

93 Graver (2019) s. 138. Prinsippet blir riktignok omtalt som en «interesseavveining» i EMK- 
sammenheng, men vurderingene er ikke nødvendigvis sammenfallende. Se f.eks. Solheim 
(2010) s. 82. 

94  Praktiseringen ligger nært opp til det beviskrav som kan utledes av ekspropriasjonsret- 
ten. Se f.eks. Pedersen mfl., Plan- og bygningsrett: Del 1 Planlegging og ekspropriasjon, 3. utg., 
Universitetsforlaget 2018, s. 474. 

er tilstrekkelig stort og velbegrunnet, skal det svært mye til at vedtaket 
ikke anses forholdsmessig. Sagt på en annen måte: Vedtaket vil være 
lovmessig så lenge resultatet ikke fremstår som grovt urimelig. Og som 
norsk rettspraksis vitner om, skal det mye til før terskelen «grov urime- 
lighet» er oppfylt.” 

Det EMK-rettslige forholdsmessighetskravet må forstås på en annen 
måte. Etter EMDs praksis stopper ikke nødvendigvis forholdsmessig- 
hetsvurderingen ved en ren interesseovervekt. Flere momenter kan spille 
inn, og det er etter mitt syn holdepunkter for å tale om en nedre grense - 
særlig ved anvendelsen av pålegg og andre ensidige reguleringer. En slik 
erkjennelse har trolig fått for liten oppmerksomhet. Om norske domsto- 
ler er i ferd med å gjøre en dreining i denne retning gjenstår å se. Det vil 
alltid være en viss treghet i et domstolsystem. 

Da Grunnloven ble revidert i 2014, og vi fikk en mer omfattende 
menneskerettighetskatalog, inspirert av de internasjonale menneskeret- 
tighetene, ble det nødvendig å trekke opp nye grenser. «Så kort tid etter 
grunnlovsreformen er det ikke overraskende at Høyesterett fortsatt er 
på leting etter en god og hensiktsmessig tilnærming til rettighetenes 
konkrete innhold.»”* Og sånn må det være, for EMK «tvinger i stedet 
fram nye måter å tenke og tilnærme seg rettighetene på, uten at dette 
skyldes aktivisme eller gal anvendelse av juridisk metode. I stedet skyl- 
des det en bevisst Høyesterett, som evner å lete etter fruktbare tilnær- 
minger til det nye rettslige landskapet de nå befinner seg i».” Etter min 
mening har dette sitatet stor overføringsverdi til hvordan lovgiver bør 
ta fatt på overvannsutfordringene. Tilsvarende tilnærming bør etterstre- 
bes ved overvannshåndteringen. Det er ingen rask løsning på klima- og 


overvannsutfordringene. 


95 Jf. Eckhoff og Smith (2018) s. 408, som poengterer at grov urimelighets-vurderingen spiller en 
«svært beskjeden rolle» i det praktiske rettsliv. 

96 Benedikte Moltumyr Høgberg, «Betydningen av internasjonale rettskilder i norsk statsforfat- 
ningsrett», i Menneskerettighetene og Norge: Rettsutvikling, rettsliggjøring og demokrati, Andreas 
Føllesdal mfl. (red.), Universitetsforlaget 2017, s. 215—227, på s. 227. 

97 Moltumyr Høgberg (2017) s. 227. 

4.3 Forholdsmessighet - illustrert ved 
konvensjonspraksis 


Jeg skal illustrere forholdsmessighetsprinsippet med hovedvekt på 
Lindheim-saken > Dommen omhandler riktignok tomtefeste, men er 
likevel svært sentral. Det er tre årsaker til det. For det første er det den 
første og eneste avgjørelsen mot Norge som omhandler eiendomsvernet i 
EMK TP1-1. For det andre ble Norge dømt for brudd på konvensjonen, til 
tross for at inngrepet ble behandlet etter kontrollregelen.*” For det tredje 
hadde forholdet til konvensjonen vært gjenstand for vurdering av både 
lovgiver og norsk Høyesterett. 

Saken var et resultat av to forutgående avgjørelser angående tidligere 
tomtefestelov'** $ 33. Lovgiver hadde åpnet for at festetiden på utløpte fes- 
tekontrakter kunne forlenges på ubestemt tid og på samme vilkår som 
for." Dommen er etter hvert ganske kjent og mye omtalt. Fokuset har 
ofte vært rettet mot den lave grunnleien som gjaldt fra da festekontrak- 
tene ble inngått. Dette er forståelig, ettersom partenes anførsler nettopp 
omhandlet hvorvidt Grl. $$ 97, 105 og EMK TP1-1 ga krav på en oppregu- 
lering av festeavgiften som avspeilet markedsverdien. Til og med norsk 
Høyesterett tok utgangspunkt i markedsverdien da de tok stilling til 
hvorvidt EMK TP1-1 var krenket. Høyesteretts feiltolkning ble ekspli- 
sitt påpekt av EMD.!* 

Det er riktignok slik at den lave renten var en medvirkende faktor for 
EMDs konklusjon, men det tar etter mitt syn fokuset vekk fra det som er 


98 Lindheim mfl. mot Norge, klagenr. 13221/08 og 2139/10, dom 22. oktober 2012. 

99 EMD har utledet tre regler av EMK TP1-1 (prinsippregelen, avståelsesregelen/ekspropriasjons- 
regelen og kontrollregelen), jf. f.eks. Sporrong & Lönnroth mot Sverige, klagenr. 71/51, dom 
23. september 1982, avsnitt 61. Det er en tendens til å tillegge denne regelinndelingen større 
betydning enn det kanskje er grunnlag for. Dette ble bl.a. påpekt av Stig H. Solheim i hans 
avhandling om eiendomsvernet i EMK (2010, s. 74-75). Denne oppfatning er fortsatt aktuell, jf. 
f.eks. Kjølbro (2020) s. 1338. 

100 Lov 20. desember 1996 nr. 106 om tomtefeste (tomtefesteloven). 

101 Rt. 2007 s. 1281 (Ullern Terrasse) og Rt. 2007 s. 1306 (Rollag). 

102 Se bl.a. Solheim (2013) med videre henvisning s. 296, note 4 og Knut Storberget, «17. mai og alle 
de andre dagene», i Menneskerettighetene og Norge: Rettsutvikling, rettsliggjøring og demokrati, 
Andreas Føllesdal mfl. (red.), Universitetsforlaget 2017, s. 91-111, på s. 99-103. Dommen har fått 
mye kritikk. 

103 Rt. 2007 s. 1281, avsnitt 125. 

104 Lindheim mfl. mot Norge, avsnitt 135. 

essensen i konvensjonens forholdsmessighetsprinsipp - bade i den aktu- 
elle saken og for EMK generelt. Poenget er at det skal sikres en rime- 
lig balanse mellom det myndighetene søker å oppnå og den individuelle 
byrde den enkelte må bære. At grunnleien i utgangspunktet var lav, var 
ikke i seg selv avgjørende. Konvensjonen gir ingen garanti for profitt.” 
Problemet i saken var at lovgiver hadde lagt opp til en fordeling som ute- 
lukkende tilgodeså festerne, på bekostning av bortfester, og uten at bort- 
fester kunne klandres for situasjonen som hadde oppstått — vel å merke 
på grunnlag av flere ulike moment. EMD uttalte blant annet i avsnitt 128: 


However, the Court has not been made aware, nor does it appear from the 
material submitted, that any specific assessment was made of whether the 
amendment to section 33 regulating the extension of the type of ground lease 
contracts at issue in the applicants’ case achieved a fair balance’ between the 
interests of the lessors, on the one hand, and those of the lessees, on the other 


hand. (Min kursivering) 


Det var etter EMDs vurdering ikke foretatt noen reell avveining som 
pa en tydelig og legitim mate viste at det var sikret en rimelig balanse. 
Akkurat det kan diskuteres.'* Uttalelsen er langt pa vei sammenfal- 
lende med norsk retts tilnærming til forholdsmessighetsstandarden, jf. 
punkt 4.2 ovenfor. Det stopper imidlertid ikke her. 

Den videre vurderingen var sammensatt, og etter mitt syn viser kon- 
klusjonen tydelig at prinsippet etter EMK er noe mer enn kun et krav om 
å vurdere forholdsmessigheten. Momenter som spilte inn var at grunneier 
var fratatt enhver mulighet til å gjøre tilpasninger i kontrakten, at et even- 
tuelt salg tiltredjemann ville slå svært ulikt ut på salgsprisen, og at partene 
vanskelig kunne ha forutsett en slik ensidig regulering da kontraktene ble 
inngått, jf. avsnitt 131-133 i dommen.” Konklusjonen i Lindheim-saken 


105 Solheim (2010) s. 126. 

106 På dette punkt mener Stig H. Solheim at EMD går for langt, ettersom det vanskelig kan argu- 
menteres for at lovgiver og politikere ikke var klar over byrdefordelingen, med videre henvisning 
til forarbeidene. Se Solheim (2013) s. 302. Fordelingen var en villet politikk. 

107 Sistnevnte moment omtales gjerne som partens «berettigede forventning». Se f.eks. Jorem 
(2021); Solheim (2010) s. 142-144 og 218 flg. Det er etter mitt syn en tendens til at slike for- 
ventninger tilskrives en større selvstendig betydning enn det faktisk er grunnlag for. Med det 
mener jeg at forventningen i for stor grad blir tillagt avgjørende betydning. Selvsagt kan slike 
forventninger få til dels betydelig vekt, men den inngår prinsipielt som ett av flere moment i 

ble derfor at «[i]n these circumstances, it does not appear that there was 
a fair distribution of the social and financial burden involved but, rather, 
that the burden was placed solely on the applicant lessors».'°* 

Foruten den ensidige innretningen pa tomtefesteloven § 33, er det verdt 
å merke seg at helhetsbedømmelsen også gjaldt det sosiale aspektet ved 
byrdefordelingen («social and financial burden»). Forholdsmessighetsbe- 
dømmelsen begrenset seg derfor ikke til en ren økonomisk størrelse. 

Det henvises samtidig til storkammeravgjørelsen i Hutten-Czapska 
mot Polen.'* I sistnevnte dom hadde polske myndigheter pålagt klageren 
å leie ut bolig til vanskeligstilte, på betingelser som i sum ikke bestod 
EMDs forholdsmessighetstest. Dette omfattet blant annet en ensidig og 
tilfeldig byrdefordeling, der klager i praksis ble satt sosialt og økonomisk 
ansvarlig for noe som lå utenfor klagerens kontroll - ikke ulikt den situ- 
asjon vi gjenfinner i Lindheim-saken. En svært sentral uttalelse i begrun- 
nelsen var at «[t]his burden cannot, as in the present case, be placed on 
one particular social group, however important the interests of the other 
group or the community as a whole»."* 

Her ble det altså eksplisitt presisert at det ikke var nok med interes- 
seovervekt. Dommen viser samtidig til den eldre storkammersaken 
Mellacher mfl. mot Østerrike,” som representerte en lignende problem- 
stilling. Sistnevnte bestod imidlertid forholdsmessighetstesten. Det var 
hovedsakelig begrunnet med at det nasjonale lovverket i den konkrete 
sak muliggjorde avbøtende tiltak for klager. Det skal imidlertid nevnes 
at Mellacher mfl. ble avsagt under dissens (12-5), og dommen har etter 
hvert blitt nokså gammel. Grensedragningen er derfor fremdeles usikker. 
Til det kommer også at EMD i Lindheim-saken eksplisitt presiserte at 
det har skjedd en konvensjonsutvikling i retning av et strengere vern av 
eiendomsretten." 


en helhetsvurdering. Jeg leser Erik Magnus Boe i samme retning, jf. Boe (2021) s. 675-677. Boe 
omtaler for øvrig momentet som et «forventningsprinsipp». 

108 Lindheim mfl. mot Norge, avsnitt 134 (Min kursivering). 

109 Hutten-Czapska mot Polen, klagenr. 35014/97, dom 19. juni 2006. 

10 Hutten-Czapska mot Polen, avsnitt 225 (Min kursivering) 

ui Mellacher mfl. mot Østerrike, klagenr. 10522/83, 11011/84 og 11070/84, dom 19 desember 1989. 
Dommen blir også referert til i Lindheim-saken. 

u2 Lindheim mfl. mot Norge, avsnitt 135 (siste punktum). 

4.4 Forholdsmessighet - en nedre grense 


Det er viktig å presisere at de nevnte dommene i punkt 4.3 omhandlet fri- 
villig inngåtte avtaler, eller vedtak hvor slike avtaler ikke hadde eksistert 
før pålegget var gitt. Med andre ord: Ingen av partene kunne klandres for 
situasjonen som hadde oppstått. Det var den generelle samfunnsutvik- 
lingen som utløste behovene. Sakene har derfor til felles at klagerne ble 
pålagt et tyngende ansvar - både sosialt og økonomisk — uten at situa- 
sjonene kunne spores tilbake til et ansvarsbetingende handlingsmønster 
eller valg. 

Etter mitt syn er det, slik gjennomgangen viser, grunnlag for å si at 
EMK TP1-1 inneholder en forholdsmessighetsterskel som går noe dypere 
enn kun å vurdere og begrunne en interesseovervekt, basert på en kon- 
kret helhetsvurdering. Forutsatt at inngrepet kan kategoriseres som 
vesentlig," viser rettspraksis etter mitt syn at det vil være vanskelig å 
akseptere ensidige reguleringer eller pålegg som utelukkende tilgodeser 
den ene part (eller partene), når situasjonen som har oppstått er et resultat 
av forhold som ligger utenfor partenes kontroll. For eksempel en generell 
samfunnsutvikling. Ser man dissensen i Mellacher mfl. mot Østerrike 
i sammenheng med rettsutviklingen av et strengere vern i Lindheim- 
saken, vil det trolig kunne trekkes en nedre grense selv der inngrepet 
ikke er utelukkende ensidig. For eksempel i tilfeller hvor byrdefordelin- 
gen ligger i området (part/kommune) 90/10 og 80/20."4 

Den våkne leser har kanskje merket seg hovedforskjellen fra alminne- 
lig norsk rett allerede. Der norsk rett praktiserer en terskel om kvalifisert 
urimelighet, kan EMD slå ned på tilfeller allerede når de er urimelige. 
Det er grunn til å tro at det er denne terskelforskjellen som gjorde det 
mulig for Høyesterett og Stortinget å falle ned på et annet resultat enn 
EMD. Og det er trolig en slik senkning av terskelen som etterspør- 
res fra ulike hold, når det argumenteres for en innføring av et generelt 


113 Så kan det selvsagt diskuteres hvor terskelen går for at noe kan anses som «vesentlig». Jeg går 
imidlertid ikke nærmere inn på denne problemstillingen her. 

114 Jeg erkjenner samtidig at det vil være vanskelig å trekke sikre slutninger i slike grensetilfeller. Det 
vil nødvendigvis være mange ulike moment som kan spille inn. 

forholdsmessighetsprinsipp i norsk rett — inspirert av det europeiske 
forholdsmessighetsprinsipp."5 

Samtidig er det viktig å presisere at norske myndigheter fortsatt har 
et vesentlig spillerom ved vurderingen av byrdefordelingen, innenfor de 
rammer som her er trukket opp. Konkretisert på tidligere pbl. $ 31-9, sier 
ikke EMKs forholdsmessighetsterskel mer enn at pålegget må balanseres 
der det planlegges vesentlige inngrep. Særlig i situasjoner hvor årsaks- 
mønsteret er mer diffust. Samtidig må det sikres en sosialt rettferdig byr- 
defordeling, helst med den forutsetning at vedkommende har foretatt et 
valg eller handling som det er naturlig å belegge med ansvar. 

Tidligere pbl. $ 31-9 (og nåværende $ 31-14) skaper imidlertid betenke- 
ligheter som strekker seg lenger enn rene forholdsmessighetsbetraktnin- 
ger. Den videre drøftelsen vil derfor gå nærmere inn på selve gjenstanden 
for reguleringen — overvann - i et forsøk på å trekke opp en fruktbar 
tilnærming til utfordringene vi står overfor. 


5 Er pbl. S 31-9 et miljørettslig feilspor? 
51 Forurenser-betaler-prinsippet 


Som nevnt i punkt 1.2 ble pbl. $ 31-9 utformet på bakgrunn av «foruren- 
ser-betaler-prinsippet». Dette er et vel anerkjent prinsipp i internasjonal 
rett, og som vi gjenfinner i norsk miljørett, jf. bl.a. forurl. $ 2 nr. 5. Verken 
Overvannsutvalget eller KMD (nå KDD) går nærmere inn på hvor- 
for prinsippet tenkes anvendt på overvannstilfellene. Samtidig hadde 
KMD videreutviklet forslaget uten synderlige overveielser av hva som 
lå til grunn for Overvannsutvalgets forslag, og med til dels betydelige 
endringer."* Bakgrunnen for en slik ukritisk «prinsipp-overføring» kan 
dels skyldes den hyppige og innarbeidede bruk av prinsippet på mange 
ulike områder, dels kan det være utviklingen i Høyesteretts praksis. La 
meg utdype dette nærmere. 


115 Det vil si rettsområder utenfor nedslagsfeltet til internasjonal rett/folkerett. Det er imidlertid 
ingen tegn til at et slikt ønske innfris med det første, jf. f.eks. NOU 2019: 5 s. 157. En slik utvikling 
må i tilfelle stakes ut av Høyesterett. 

116 Jf. note 16 og 17. 

Jeg starter med Rt. 2010 s. 306 (Hempel I). Dommen omhandlet hvor- 
vidt et morselskap (Hempel AS) kunne pålegges å utføre undersøkelser 
i henhold til forurl. $ 51. Undersøkelsen gikk ut på å kartlegge forurens- 
ningsomfang på en eiendom som var overtatt, fusjonert og drevet av 
et datterselskap. Forurensningen skrev seg fra tiden før datterselskapet 
overtok, og selskapet hadde senere fraskrevet seg ansvaret i kontrakt i 
forbindelse med et salg av eiendommen. Det sentrale tolkningsspørs- 
målet var hvem som «har, gjør eller setter i verk» noe som kan medføre 
forurensning.” 

Mer overordnet og prinsipielt dreide saken seg om hvem som kan stå 
ansvarlig for forurensningen etter forurensningsloven.”* Etter en lang 
drøftelse av et komplekst faktum, med innslag av selskapsrettslige reson- 
nementer, konkluderte Høyesterett med at loven ga hjemmel for et slikt 
pålegg. 

Hvem som kan anses ansvarlig for et forurensningstilfelle ble på nytt 
et tema i Rt. 2012 s. 944 (Elverum Treimpregnering AS)."° Denne gangen 
i forlengelsen av et refusjonskrav, jf. forurl. $$ 7 og 76.”* Refusjonskravet 
var et resultat av et sluttført opprenskningstiltak på privat forurenset 
grunn, gjennomført av forurensningsmyndigheten selv. Forurensningen 
skrev seg fra en tidligere fester av den privateide eiendommen (Elverum 
Treimpregnering AS). Grunneieren (Grindalen) hadde ingen tilknytning 
til den tidligere festeren, ut over å være formell avtalepart i festeforhol- 
det. Etter en rekke selskapsfusjoner og avviklinger, ble det nærmest en 
umulig oppgave for forurensningsmyndighetene å finne frem til den 
egentlig ansvarlige. Myndighetene besluttet derfor å gjennomføre opp- 
renskningen for egen regning, i medhold av forurl. $ 74. Senere kom 
spørsmålet opp om nåværende grunneier kunne være med å dekke deler 


117 I denne saken var det ordet «har» som stod sentralt. 

u8 Dommen har vært gjenstand for kritikk. Det gjelder spesielt forurensningslovens vage utfor- 
ming, sett opp mot det grunnleggende krav om forutberegnelighet i norsk rett. Se f.eks. Thor 
Falkanger, «Ansvarssubjektet etter forurensningsloven $ 51 - noen refleksjoner på bakgrunn av 
Rt. 2010 s. 306 (Hempel)», i Festskrift til Hans Chr. Bugge på 70-årsdagen 2. mars 2012; Inge 
Lorange Backer mfl. (red.), Universitetsforlaget 2012, s. 162-169. 

119 Også omtalt som Grindalen. 

120 Dommen kan ses som en videreutvikling og oppfølging av Rt. 2010 s. 306 (Hempel I). 


199 


KAPITTEL 7 


av kostnadene. Det var nåværende grunneier som tross alt fikk fordelene 
av at opprenskningen ble gjennomført.” 

I forlengelsen av kostnadsspørsmålet ble det nødvendig å ta stilling til 
formuleringen «den ansvarlige» i forurl. $ 76 første ledd. Bestemmelsen 
må ses i sammenheng med tiltaksplikten i forurl. $ 7 første ledd, som sier 
at ingen må «ha, gjøre eller sette i verk» noe som kan medføre forurens- 
ning.” Dommer Indreberg fant at forurensningsloven ikke var til hinder 
for en slik refusjon, ettersom «[g]runneier er ansvarssubjektet, eventuelt 
ved siden av andre, og det er bare i helt spesielle tilfeller dette kan ten- 
kes ikke å gjelde» (opprinnelig kursivering). Hun presiserte deretter at 
myndighetene «kan velge å gå på grunneieren, selv om grunneieren ikke 
er den forurensningen skriver seg fra. Men der en annen klart peker seg 
ut som nærmere til å foreta effektive tiltak, vil det etter omstendighetene 
kunne tenkes å innebære myndighetsmisbruk å rette krav mot grunnei- 
eren».”” Det er i denne sammenheng viktig å presisere at dommen ikke 
kan tas til inntekt for at grunneier alltid (rent faktisk) vil være pliktsub- 
jektet, jf. uttrykket «velge».+ 

Det er nærliggende å tro at det er denne rettstilstand - at man kan velge 
å gå på grunneier - som reelt sett ligger til grunn for Overvannsutvalgets 
utredning, og som ble fulgt opp av KMDs (nå KDD) utkast til pbl. $ 31-9. 
Jeg er ikke overbevist om at dette lar seg forene med verken det norske 
rettssystemet i sin helhet eller EMK-retten i særdeleshet. 


121 Refusjonskravet beløp seg til 2,3 millioner, og den totale opprenskningen kom på ca. 15 millioner. 

122 Tilsvarende ordlyd var oppe i Hempel I-dommen, jf. forrige avsnitt. 

123 Rt. 2012 s. 944, avsnitt 81-82 (Min kursivering). Sml. også Inge Lorange Backer, Innføring i 
naturressurs- og miljørett, 5. utg., Gyldendal Juridisk 2012, på s. 130, som trekker opp et fiktivt 
eksempel som kan tenkes å utgjøre et unntak fra dommens generelle hovedregel. Se også Bugge 
(2019) s. 320. Det virker som at Backer har inntatt et mer åpent standpunkt i nyeste utgave av 
Knophs oversikt, men sikker kan man aldri være, jf. Inge Lorange Backer, «Areal- og miljørett», 
i Knophs oversikt over Norges rett, Harald Irgens-Jensen (red.), 15. utg., Universitetsforlaget 2019, 
S. 549-596, på s. 578. Det prinsipielle standpunktet ble fulgt opp i LG-2013-210482 (Hempel II), 
som for øvrig ble nektet fremmet for Høyesterett, jf. HR-2015-470-U. 

124 Tilsvarende syn legges til grunn i Hempel IL, jf. 2 94. 

5.2 Skille mellom overvann i vid og snever forstand 


Når det i fremtiden skal vurderes ytterligere regulering av overvann - 
selv i et skredulykkeperspektiv som i Ask (Gjerdrum) - blir det viktig 
å sondre mellom ulike typetilfeller. Etter mitt syn må vi skille mellom 
overvann i vid og snever forstand.” La meg nyansere dette nærmere. 

Det underliggende formål med miljøretten er å bevare verdifull natur, 
naturressurser og artsmangfold.”* For å nå disse målene er det ofte nød- 
vendig å avstå fra å gjennomføre tiltak eller å opphøre igangværende 
bruk som forårsaker skade eller ulempe for naturmiljøet. Tilsvarende til- 
nærming er ikke nødvendigvis treffende for overvannstilfellene, heretter 
omtalt som overvannsrett.”” Overvannsretten kan til en viss grad ses som 
et delelement i miljøretten.”* Det er imidlertid viktige nyanseforskjeller 
når overvannsrett skal sorteres under miljørett, avhengig av hvilken del 
av overvannsretten vi befinner oss. Det er derfor viktig å skille mellom 
overvann i snever og vid forstand. 

Overvann i snever forstand kan i enkelte sammenhenger ses i et mil- 
jørettsperspektiv, ettersom det kan ha en direkte påvirkning på miljøet. 
Et typisk eksempel vil være avløpssystemene.”? Overvann bidrar i denne 


125 Det finnes ingen omforent terminologi på dette punkt, men sondringen er ikke ukjent. Den 
forekommer bare mer skjult eller i andre former. Som eksempler kan det vises til NVEs nye 
overvannsveileder (nr. 4/2022) s. 7 pkt. 1.3, hvor det foretas en avgrensning mot det jeg kaller 
overvann i snever forstand. Det vil si at NVEs veileder tar for seg overvann i vid forstand (hvis 
vi holder oss til min terminologi). Tilsvarende kan sies om NVEs kartbaserte veileder for regu- 
leringsplan. Her avgrenses veilederen ved at «NVE skal befatte seg med kvantitet [vid forstand] 
og ikke kvalitet [snever forstand] av overvann» (Min kursivering og tilføyelser i hakeparentes). 
Et annet eksempel finnes i NOU 2022: 3 s. 136, hvor det uttales at overvann bør vurderes i både 
et «hydrologisk [vid forstand] og «VA-teknisk [snever forstand]» perspektiv (Min kursivering 
og tilføyelser i hakeparentes). Vi bør derfor fremover, som bransje og fagfellesskap, vurdere 
om vi er tjent med en omforent og lettforståelig terminologi, slik at det blir lettere å forstå hva 
slags overvann vi snakker om i komplekse sammenhenger. Det vises samtidig til Eivind Junker, 
«Klimatilpasning: Begrepet, oppgaven og rettslig regulering», i Klimarett: Internasjonal, euro- 
peisk og norsk klimarett mot 2030, Hans Chr. Bugge (red.), Universitetsforlaget 2021, s. 433-460, 
på s. 437 pkt. 18.2.1, hvor det foretas distinksjoner som ligger nært opp til mitt budskap. 

126 Bugge (2019) s. 15. 

127 Overvannsrett er ingen etablert terminologi, men brukes her for å tydeliggjøre forskjellen fra 
miljørett. 

128 Sei denne sammenheng Skullerud (2021) pkt. 2.1, s. 14 flg. 

129 Dvs. deler av avløpssystemet, i den utstrekning spillvann og overvann fortsatt er knyttet sammen 
i fellessystemer. I tillegg kan nevnes forurenset vann fra tuneller, avrenning fra industriområder 
og avrenning fra enkelte større parkeringsplasser o.l. Disse er av en slik art at de best behandles 
for seg. 

sammenheng til å redusere kapasiteten på de ulike renseanleggene, før 
avløpsvannet slippes ut til resipient, eller ved at spillvannet går i overløp 
før det kommer frem til renseanlegget.”" I tillegg kan enkelte særtilfeller 
nevnes. For eksempel forurenset vann fra tuneller, avrenning fra indus- 
triområder og avrenning fra enkelte større parkeringsanlegg. På lengre 
sikt kan slike «utslipp» utgjøre en trussel mot det som omtales som «støt- 
tende tjenester» eller «grunnleggende livsprosesser».” Forurensningen 
blir i dette tilfellet en utilsiktet del av vannets kretsløp. 

Slik jeg bruker inndelingen, medregnes også andre former for 
menneskelig inngripen. Det vil si at også tilfeller som ikke knytter seg 
spesifikt til forurensning vil kunne inngå i den snevre betydningen. Jeg 
tenker særlig på menneskelige tiltak og aktiviteter. Det kan være alt fra 
små stikkrenner til større terrengendringer og arrangement. Poenget er 
at overvannsutfordringen må skyldes en direkte menneskelig påvirkning. 
Indirekte påvirkning, slik som klimaendringer som følge av klimagassut- 
slipp, medregnes ikke. 

Overvann i vid forstand må derimot ses uavhengig av menneskelig 
aktivitet og forurensende kilder. Det omfatter alt naturlig regnvann og 
smeltevann som renner av på overflaten. Denne formen for overvann 
knytter seg i beste fall indirekte til miljøretten, ved at byer og tettsteder av 
og til reduserer naturens selvregulerende funksjon, og som følgelig redu- 
serer naturens selvrensende funksjon.” Men vel og merke der vannkva- 
liteten blir påvirket negativt. I det store bildet utgjør dette en beskjeden 
rolle, og overvannet er først og fremst til skade for byggverk og infra- 
struktur, samt å forhindre skadelig — og potensielt livsfarlig — erosjon. 

Det er en slik virkelighet pbl. $ 31-9 var ment å virke i, og som ny $ 31-14 
fortsatt er tiltenkt. Det viser samtidig det tette samspillet mellom over- 
vannsrett og miljørett. Ikke desto mindre er denne delen av overvannsret- 
ten (overvann i vid forstand) vanskelig å forene med virkemiddelet som 
foreslås. Individuelt pålegg er et indirekte tvangsmiddel som tradisjonelt 


130 I tillegg kommer andre former som forringer vannkvaliteten på overvannet før det når 
resipienten. 

131 Bugge (2019) s. 27. Dvs. menneskelig forurensning som tilføres resipientene over tid, og dermed 
forringer vannkvaliteten som alle livsprosesser er avhengig av. 

132 Bugge (2019) s. 27. Dvs. naturens evne til å fordrøye og infiltrere ved hjelp av vegetasjon mv. 

knytter seg til ulovligheter, uheldig praksis eller valg. Overvann i vid 
forstand er derimot et problem som skriver seg fra en kombinasjon av 
klimaendringer og generell samfunnsutvikling. Slike omstendigheter er 
utenfor den enkeltes kontroll. En mer fruktbar tilnærming til problemet 
kan hentes fra EMDs egen praksis. 


5.3 Praksis fra EMD - til illustrasjon og inspirasjon 


Eksemplene som skal gjennomgås knytter seg i utgangspunktet til statens 
positive forpliktelse. Etter sikker praksis omfatter konvensjonsvernet mer 
enn kun en plikt til å avstå fra uforholdsmessig inngrep i konvensjonens 
rettigheter. For å sikre et effektivt vern kan det av og til være nødvendig 
å gjennomføre faktiske tiltak for å sikre at rettigheten respekteres. Rett 
og slett for å forhindre at vernet blir illusorisk. Passivitet kan således 
bedømmes som et «inngrep».* Dommen trekker samtidig opp noen 
grunnleggende prinsipper som senere er fulgt opp og tilpasset sakene jeg 
skal gjennomgå. 

Sakene det er snakk om er Budayeva mfl. mot Russland,” Kolyadenko 
mfl. mot Russland” og Hadzhiyska mot Bulgaria.” Alle avgjørelsene 
omhandler større regnhendelser, de er avsagt i kammer (bestående av 
syv dommere) og de er avgjort enstemmig.” Dette tilsier et nokså sterkt 
prejudikat for hvordan EMD tilnærmer seg slike spørsmål. I det videre 
avgrenses gjennomgangen til spørsmål tilknyttet EMK TP1-1. 


133 Det forutsettes riktignok at myndighetene må kjenne til, eller burde kjenne til problemet. «En 
berettiget forventning om handling forutsetter en foranledning til å handle», jf. Aall (2018) s. 61. 

134 Jf. f.eks. Öneryldiz mot Tyrkia, klagenr. 48939/99, dom 30. november 2004, avsnitt 71 og 134, i 
sammenheng med henholdsvis artikkel 2 og TP1-1. 

135 Budayeva mfl. mot Russland, klagenr. 15339/02, 21166/02, 20058/02, 11673/02 og 15343/02, dom 
20. mars 2008. 

136 Kolyadenko mot Russland, klagenr. 17423/, 20534/05, 20678/05, 23263/05, 24283/05 og 35673/05, 
dom 9. juli 2012. 

137 Hadzhiyska mot Bulgaria, klagenr. 20701/09, avvisningsavgjørelse 15. mai 2012. 

138 Hadzhiyska mot Bulgaria er vel og merke en avvisningsavgjørelse, men praksis viser at også slike 
avgjørelser etter omstendighetene kan ha rettskildevekt, jf. f.eks. Öneryldiz mot Tyrkia, avsnitt 
134. Se også Solheim (2010) s. 28-31. 

139 Ito av sakene (Budayeva og Kolyadenko) var retten til liv et sentralt tema, jf. EMK art. 2. Denne 
siden av avgjørelsene er svært sentral ifm. naturfarer, men av hensyn til artikkelens avgrensning 
lar jeg dette ligge her. 

Den sentrale dommen er Budayeva mfl. mot Russland. Saken 
omhandlet ett stort og flere mindre flomskred i fjellandsbyen Tyrnauz, 
som følge av en våt sommermåned. Hendelsen krevde både eiendeler, 
hus og menneskeliv.** Klagerne i saken anførte blant annet at den rus- 
siske stat hadde forsømt sin plikt til å iverksette forebyggende tiltak og 
varslinger i forkant av hendelsen, for å beskytte deres liv og eiendom- 
mer. Myndighetene var godt kjent med risikoen og forholdene på stedet, 
men ifølge klagerne tilsa myndighetenes passivitet at det blant annet var 
begått brudd pa EMK TP1-1. 

Klagerne fikk ikke medhold på dette punkt. Ifølge EMD måtte det i 
slike hendelser sondres mellom ulike typetilfeller. Med henvisning til 
Öneryildiz mot Tyrkia - som omhandlet en metaneksplosjon i tilknyt- 
ning til en søppelfylling — ble det trukket opp et prinsipielt skille mellom 
risikofylte aktiviteter som skyldes menneskeskapt aktivitet, og uønskede 
hendelser som skyldes forhold utenfor menneskelig kontroll. Det ble 
blant annet uttalt følgende: 


In the present case, however, the Court considers that natural disasters, which 
are as such beyond human control, do not call for the same extent of State 
involvement. Accordingly, its positive obligations as regards the protection of 
property from weather hazards do not necessarily extend as far as in the sphere 


of dangerous activities of a man-made nature." 


Det ble samtidig poengtert at eiendomsretten naturligvis star svakere enn 
mer fundamentale menneskerettigheter, særlig i tilfeller forårsaket av et 
naturfenomen. Mens retten til liv tilsier at myndighetene må gjøre «eve- 
rything within the authorities’ power», vil eiendomsvernet måtte begren- 
ses til «what is reasonable» i den konkrete sak.'” Et sentralt moment synes 
å være hvorvidt det kan konstateres en tilstrekkelig sammenheng mellom 
tiltakene som klageren påberoper og hvilken virkning det ville fått på 
resultatet i den foreliggende sak. Riktignok med den forutsetning at de 
ville blitt gjennomført («a direct link»/«a causal link»). 


140 Saken er særlig relevant for kvikkleireraset i Ask (Gjerdrum), men trekker samtidig opp viktige 
prinsipper for hvordan man bør tilnærme seg fremtidige regnvannsutfordringer mer generelt. 

141 Budayeva mfl. mot Russland, avsnitt 174. 

142 Budayeva mfl. mot Russland, avsnitt 175. 


204 


INDIVIDUELLE PÅLEGG OG OVERVANN 


I denne vurdering må det samtidig tas hensyn til at myndighetene ikke 
kan pålegges «an impossible or disproportionate burden», særlig knyt- 
tet til materielle krav. For eksempel konkrete fysiske tiltak. Ikke minst 
må dette gjelde i sammenhenger knyttet til «a meteorological event».* 
Sistnevnte blir riktignok sagt i sammenheng med konvensjonens artikkel 
2 (om retten til liv), men må forstås som en generell uttalelse." 

I den neste saken som skal omtales, Kolyadenko mfl. mot Russland, 
ble det derimot konstatert brudd på TP1-1. Saken knyttet seg til et større 
offentlig drikkevannsreservoar, utformet som en demning oppstrøms 
bebyggelsen. Damanlegget var utstyrt med egne luker for å regulere 
vannstanden, med tilhørende kanaler til å lede vannet trygt gjennom 
bebyggelsen nedstrøms anlegget. Damanlegget ble etablert i 1936, og 
kanalene nedstrøms bar preg av dårlig oppfølging og vedlikehold (gjen- 
groing, ymse avfall, ulike konstruksjoner mv.). 

Den 7. august 2001 ble regionen rammet av et forhåndsvarslet regnvær. 
Myndighetene var kort sagt dårlig forberedt på hendelsen. Vannmengdene 
ble så store at driftsoperatørene ble nødt å åpne alle lukene på full kapa- 
sitet. Dette var ikke kanalene rustet for, og resultatet ble en omfattende 
flom nedstrøms anlegget, hvor klagerne bodde. EMD bygger i denne 
saken videre på blant annet Öneryldiz mot Tyrkia og Budayeva mfl. mot 
Russland. Men ulikt Öneryldiz-saken, skyldtes flommen et værfenomen, 
likt som i Budayeva-saken. EMD gjentar i denne sammenheng uttalelsen 
som ble gitt i Budayeva vedrørende utgangspunktet for vurderingen: 


The scope of the positive obligations imputable to the state in the particular 
circumstances would depend on the origin of the threat and the extent to which 


one or the other risk is susceptible to mitigation.'* (Min kursivering) 


Uttalelsen har nær sammenheng med årsakskravet («a direct link»/ 
«a causal link»), slik det er beskrevet i Budayeva mfl. mot Russland. 
I begrunnelsen ble det lagt betydelig vekt på at demningen var et resul- 
tat av menneskelig innsats, og at driften av et slikt anlegg utvilsomt 


143 Budayeva mfl. mot Russland, avsnitt 135. 
144 Eteksempel på det ser vi i avvisningsavgjørelsen Hadzhiyska mot Bulgaria, avsnitt 16. 
145 Kolyadenko mfl. mot Russland, avsnitt 161. 

representerte en betydelig risiko, jf. «dangerous activities».* Sagt på 
en annen måte: Hvis anlegget hadde vært forsvarlig forvaltet, så ville 
en tilsvarende flomhendelse trolig vært unngått. Det vil si at risikoen 
ikke nødvendigvis ville vært eliminert, men i det minste vesentlig 
redusert. 

Det var følgelig en tilstrekkelig årsakssammenheng mellom hva som 
burde vært gjort og hvilken effekt det trolig ville fått på det endelige 
resultatet, samt at demningen måtte anses som «dangerous activities». På 
denne bakgrunn var det altså ikke nok å vise til det ekstreme regnværet 
i seg selv, og forpliktelsen ble dermed formulert som at myndighetene 
burde gjort «everything in their power» for å beskytte eiendommene mot 
slike flomhendelser.'” 

Den siste saken, Hadzhiyska mot Bulgaria, er en avvisningsavgjø- 
relse. I denne saken hadde klageren mislyktes i å frembringe tilstrek- 
kelig belegg for sine påstander, og saken ble derfor avvist som åpenbart 
grunnløs, jf. artikkel 35 nr. 3 bokstav a og nr. 4. Kammeret fant det like- 
vel hensiktsmessig å trekke opp noen prinsipielle linjer vedrørende de 
påstander som var fremlagt. Saken omhandlet en større flom, forårsa- 
ket av et kraftig regnvær. Regnmengdene resulterte i at elven Topolnitsa 
ekspanderte utover sine bredder og trakk seg innover bebyggelsen (der 
klageren bodde). Flommen gjorde skade på flere ulike eiendeler, inklu- 
dert klagers kjeller. 

Ifølge klageren burde myndighetene gjort tiltak for å hindre at elven 
dro med seg trær og gjenstander under regnskyllet. Opphopningen 
hadde, ifølge klageren, i sin tur medført at elven fikk redusert kapasitet og 
dermed forårsaket flommen. Kammeret var ikke enig i det. I sin begrun- 
nelse gjentok EMD sine egne prinsipielle uttalelser fra Budayeva-saken, 
hvor det blant annet ble presisert at myndighetene hadde «a wider margin 
of appreciation» når det gjaldt beskyttelsen av eiendom, sammenlignet 


146 Kolyadenko mfl. mot Russland, avsnitt 164 og 212. 

147 Kolyadenko mfl. mot Russland, avsnitt 216. I denne konkrete saken gikk heldigvis ingen 
menneskeliv tapt, men EMD var klar på at det var tilstrekkelig at det fantes en viss risiko for at 
liv kunne gått tapt. 

med andre mer «absolutte» rettigheter i konvensjonen.'** Men vel å merke 
en videre skjonnsmargin, ikke nødvendigvis fri. 

Det blir videre presisert at saken skilte seg fra Kolyadenko og Öneryldiz, 
siden disse sakene knyttet seg til menneskelig kontrollerbare konstruk- 
sjoner eller aktiviteter. Samtidig introduserer EMD et nytt moment i vur- 
deringen, ettersom saken i hovedsak knyttet seg til et brudd på TP1-1: 


From the documents made available to the Court it appears that the scale of the 
calamity was not such as to cause a serious damage to the applicant's house or 


threaten her life. 5 (Min kursivering) 


Uttalelsen trekker tilsynelatende opp to selvstendige vilkår. For det første 
må det være snakk om en hendelse (regnvær/flom) av et visst omfang. 
For det andre må det ha medført en vesentlig skade. Samtidig er det ikke 
nødvendigvis et krav om at omfanget og skadene må være så alvorlig at 
det utsetter parten for livstruende situasjoner, jf. ordet «or». Vilkårene 
må ses i sammenheng med den vide skjønnsmarginen som statene er til- 
kjent. Det presiseres samtidig at EMD tross alt skal sikre en «genuine, 
effective exercise» av eiendomsretten, nedfelt i TP1-1."" I tillegg avslutter 
EMD med å gjengi årsakskravet og at forpliktelsene ikke må utgjøre en 
uforholdsmessig tyngende byrde for konvensjonsstatene, jf. gjennomgan- 
gen ovenfor. 

Oppsummert viser konvensjonspraksis at det ikke bare må sondres 
mellom de ulike rettighetene som er involvert. Det må også sondres mel- 
lom hvilken innflytelse mennesker har på situasjoner som kan oppstå i 
forbindelse med større regnhendelser. Det gjelder særlig ved risikofylte 
konstruksjoner eller aktiviteter. Utfordringen blir imidlertid, som alltid, 
å trekke opp grensene for ulike gråsoner. For eksempel overvann, all den 
tid helhetsvurderingen i EMD er utpreget konkret.” 


148 Hadzhiyska mot Bulgaria, avsnitt 15 (Min kursivering). 

149 Det kan ikke utelukkes at statens fravær fra å handle, under gitte omstendigheter vil kunne 
medføre brudd på konvensjonsforpliktelsene etter TP1-1, til tross for at det kun gjelder rene 
eiendomsverdier. Men uttalelsen må nok leses dithen at det skal mye til å konstatere brudd på et 
slikt grunnlag. Omfanget av skadene må trolig være betydelig. 

150 Hadzhiyska mot Bulgaria, avsnitt 16. 

151 Budayeva mfl. mot Russland, avsnitt 172. 

152 Solheim (2010) s. 114. 

5.4 Tilbake til pbl. $31-9: Er det grunnlag for a 
konstatere årsakssammenheng? 


På bakgrunn av det som nå er gjennomgått blir det etter mitt syn mer 
fruktbart å se overvannsutfordringer i vid forstand som et gjennomgå- 
ende mindre kontrollerbart fenomen, til forskjell fra overvannsutfor- 
dringer i snever forstand. En naturlig innvending til dette vil kunne være 
at overvann ofte knytter seg til en hybrid mellom menneskelig aktivitet 
og et rent naturfenomen. Det er menneskelig aktivitet som har gjort oss 
sårbare for klimaendringer. Utviklingen har imidlertid skjedd gradvis, 
under helt andre forutsetninger. Intet enkeltmenneske kan lastes for 
måten samfunnet er innrettet på som sådan, jf. rettspraksis som ble gjen- 
nomgått i punkt 4.3. Forutsetningen må i tilfelle være at den enkelte har 
en viss innflytelse på utfallet, og at det skyldes klanderverdige forhold, 
slik Kolyadenko-saken illustrerer. Jo større vannmengder det er snakk 
om, jo mindre kontrollerbart blir det.» 

Det kan nok tenkes situasjoner hvor grunneier vil være ansvarlig 
for ulempene, basert på en årsak-virkning-analyse eller tilsvarende. 
Skjæringsfeltet kan for eksempel vise seg å bli avgjørende i en forholds- 
messighetsavveining i lys av konvensjonen. Prinsipielle uttalelser fra kon- 
vensjonspraksis vil kunne få betydning på overvannstilfeller. Hvis det 
ikke er grunnlag for å pålegge myndighetene konkrete tiltak ved store 
nedbørshendelser, er det nærliggende å tenke at det blir uforholdsmessig 
å pålegge tilsvarende plikt for private. Skjevheten blir enda tydeligere når 
grunneier ikke kan klandres for situasjonen som har oppstått, eller når 
vannmengdene i praksis ikke lar seg kontrollere på en god måte. 

Poenget er at skader som oppstår på grunn av overvann, sjeldnere skri- 
ver seg fra én eller flere bestemte eiendommer. I et større tettsted eller 
by kan det bli vanskelig å dokumentere årsakssammenhenger eller uakt- 
somhet. Opphopning av vann er som regel topografisk bestemt. Det kan 
ikke være slik at de som tilfeldigvis bor oppstrøms et problemområde blir 
ansvarliggjort håndtering for et større område nedstrøms bebyggelsen. 


153 Det er særlig trinn 2 i treleddsstrategien (fordrøyning) jeg har for øyet, sammenholdt med 
Overvannsutvalgets og KDDs forståelse av «overvannsanlegg». Inneværende punkt må samtidig 
leses i sammenheng med mitt forslag til alternativ tilnærming i punkt 6. 

Overvannsutfordringene er som regel en sumvirkning av flere tilsig, og 
følgelig et samfunnsproblem som best løses av lokalsamfunnet i felles- 
skap. Grunnleggende rettferdighets- og likhetshensyn taler for det. 

Som påpekt i rapportene til Gjerdrumutvalget (punkt 2) er det ikke 
nødvendigvis store avrenningstopper som er problemet - med eller uten 
tette flater — all den tid jordens egen evne til å infiltrere vann er begren- 
set.>* Til dette kan også nevnes at både empiri og NVEs egne erfaringer 
viser at «størrelsen på vann og innsjøer og plasseringen av dem i feltet har 
stor betydning. En innsjø langt ned i et vassdrag virker mer utjevnende 
på vannføringen enn en like stor innsjø nær vannskillet». La gå at det 
her er snakk om vassdrag, men etter mitt syn har dette stor overførings- 
verdi på hvordan vi bør tenke løsninger i forhold til overvannsanlegg. 
Uttalelsen «nær vannskillet» kan fint oversettes til «nær kilden». Det vil 
i overvannssammenheng si «nær byggverket eller eiendommen». Store, 
kostbare tiltak nær kilden kan følgelig gi svært liten effekt. 

Det som nå er gjennomgått, tilsier etter min mening at «forurenser- 
betaler-prinsippet» er et rettslig feilspor. Rt. 2012 s. 944 (Elverum 
Treimpregnering AS/Grindalen) omhandlet et typisk forurensningstil- 
felle, som utvilsomt er menneskeskapt og kontrollerbart. Men selv ikke i 
den saken ble det konstatert at grunneier alltid er pliktsubjektet. En til- 
svarende årsakssammenheng er ikke like innlysende ved overvannstilfel- 
ler i vid forstand. Rett og slett fordi det er utenfor den enkeltes kontroll. 
Det er snakk om en klimatisk utfordring.» 

Hvis vi skulle innført en bestemmelse tilsvarende pbl. $ 31-9, dukker 
også spørsmålet opp om hvordan det ville endret rekkevidden av grunn- 
eiers plikter, sammenlignet med gjeldende rett. Prinsippet om håndte- 
ring av eget overvann ville i så fall berørt mer enn bare nye tiltak, og 
omfattet mye mer enn alminnelig tålegrensevurderinger. Grunneiere 
ville blitt tillagt ansvar som strekker seg ut over alminnelige ulemper på 


154 Se f.eks. eksplisitt i NOU 2022: 3 s. 135, under hjelpeoverskriften «overvann» (tredje avsnitt). 
Infiltrasjonsevne har en tendens til å bli overvurdert. 

155 Erik Holmqvist, «Hydrologi», i Vassdragshåndboka: Håndbok i vassdragsteknikk; Tharan Fergus 
mfl. (red.), 2. utg., Fagbokforlaget 2010, s. 31-58, på s. 42 (Min uthevelse). 

156 Det er særlig intense regnværsdager jeg har for øyet. Ved normal regnintensitet vil situasjonen 
kunne stille seg annerledes. Her har vi imidlertid relativt gode virkemidler i det eksisterende 
lovverket. 

naboeiendom, jf. for eksempel gjeldende pbl. $ 28-3 og tålegrensevurde- 
ringer etter naboloven’” $ 2. Ansvaret ville vært generelt, for et større 
nedbørsfelt sett under ett, særlig nedstrøms egen bebyggelse. 

Etter mitt syn blir det feil å ansvarliggjøre enkeltpersoner for over- 
vannsutfordring som knytter seg til en større krets av personer, bare pro- 
blemet er tilstrekkelig stort. Til det er bildet for sammensatt. Jeg mener 
at ensidige påleggshjemmeler, sammenholdt med vide/vage rettslige 
rammer, vitner om at det ikke blir tatt tilstrekkelig hensyn til realitetene. 
Etter mitt syn er dette å dra prinsippet om håndtering av eget overvann 
for langt. I tillegg var det opprinnelig lagt til grunn et uavklart gjentak- 
sintervall på 200 år, basert på grenseverdier for vassdragsflom.’® 

En ansvarliggjøring av endrede klimatiske forhold må i beste fall 
avgrenses til å gjelde enkle og kurante inngrep. Slike inngrep lar seg del- 
vis løse innenfor gjeldende regelverk, jf. eksempelvis vannressursloven"* 
§ 7 andre ledd siste setning. Miljødirektoratets forslag til ny forurl. $ 22a 
bør også nevnes.” En ny påleggshjemmel bør ha en mer rasjonell innret- 
ning, som supplerer de eksisterende virkemidlene. La oss se nærmere på 
et alternativt forslag. 


6 Avsluttende refleksjoner - en alternativ 
tilnærming 
6.1 Pålegg og legitimitet 
Torstein Eckhoff skrev i sin tid: 
Mange mennesker har overdrevne forestillinger om hva som kan oppnås ved 


hjelp av lovgivning. Når de støter på noe som de finner galt eller skjevt i sam- 


funnet, krever de straks at det må gis en lov som kan rette på forholdet. [...]. 


157 Lov 16. juni 1961 nr. 15 om rettshøve mellom grannar (grannelova), her omtalt som naboloven. 

158 Det ser i skrivende stund ut til at det ikke innføres en generell plikt til å håndtere overvann, jf. 
Prop. 125 L (2021-2022) s. 43-44 pkt. 5.5.4.6. Det betyr i sin tur at paleggshjemmelen må betrak- 
tes som en primærregel, og ikke en sekundærregel, jf. pkt. 3.3 ovenfor. 

159 Jf. byggteknisk forskrift kap. 7. Dette ser nå ut til å bli endret, jf. note 42. 

160 Lov 24. november 2000 nr. 82 om vassdrag og grunnvann (vannressursloven). 

161 Se Miljødirektoratet (2020) s. 10 flg. 

Det virker nesten som om folk tror at loven har magisk kraft, slik at hvis det 


bare blir bestemt ved lov hvordan noe skal være, så blir det slik.!* 


Eckhoffs poeng var at visse betingelser må være på plass for at rettslige 
virkemidler skal få den ønskede virkning.'* Blir betingelsene neglisjert 
eller oversett, står vi i fare for at lovverket ikke oppnår den nødvendige 
legitimitet, med derav høyere sannsynlighet for at loven ikke blir respek- 
tert. Mulighet for moderat etterlevelse uten uforholdsmessig stor kost- 
nad (eller ansvar) er slik sett en grunnleggende forutsetning, men vel og 
merke bare én forutsetning blant flere — særlig når det er snakk om virke- 
middelet pålegg.'* Hvis pålegg skal fungere som primærregel, så er blant 
annet allmenn aksept i befolkningen vel så viktig." 

Lovgivers intensjon må være i tråd med disse utgangspunktene. 
Dessuten skulle det være unødvendig å risikere et nytt nederlag i 
Strasbourg. I inneværende punkt skal jeg derfor forsøke å klargjøre en 
alternativ tilnærming. Konstruktiv kritikk blir mye bedre når man sam- 
tidig følger opp med konkrete, alternative løsningsforslag. Det er dette 
som er siktemålet i det følgende. 


6.2 Pålegg er feil medisin 

Drøftelsen i de tidligere punktene bygger hele veien på lokale overvanns- 
utfordringer som berører en større krets av personer. Private utfordringer 
som berører enkeltpersoner eller noen få personer, holdes utenfor.'* Felles 
utfordringer løses best av lokalsamfunnet i fellesskap. Overvannsutvalget 
var opprinnelig inne på denne tanken når de foreslo «at overvannstiltak 


162 Torstein Eckhoff, Statens styringsmuligheter, særlig i ressurs- og miljøspørsmål, Tanum-Norli 1983, 
pas. 35. 

163 Eckhoff (1983) s. 36. 

164 Eckhoff (1983) s. 64. Blir forutsetningene oversett, så er det stor sannsynlighet for at man får 
en sovende bestemmelse. Det kan f.eks. vises til lov 25. juni 2010 nr. 45 om kommunal bered- 
skapsplikt, sivile beskyttelsestiltak og Sivilforsvaret (sivilbeskyttelsesloven) $ 24 og lov 21. juni 
2013 nr. 100 om fastsetjing og endring av eigedoms- og rettshøve på fast eigedom m.m. (jordskif- 
telova) $ 3-33. 

165 Jf. forskjellen mellom normering (rettslig beslutning) og faktisk handling. 

166 Det presiseres at grunneiere har et selvstendig ansvar for overvannshåndtering og utfordringer 
på egen tomt, så sant det kun berører dem selv eller nære naboer. Dette kan bl.a. implisitt utledes 
av pbl. $ 21-6 og bygningslovens tilhørende forskrifter, med enkelte (snevre) unntak, slik som 
f.eks. pbl. $ 28-3. I tillegg kommer naboloven $ 2 mv. 

i hovedsak finansieres ved en kombinasjon av privat og gebyrfinansiert 
kostnadsinndekning av tiltak som kommer fellesskapet til gode».” 

Det ble imidlertid med uttalelsen, for KDDs nåværende forslag bærer 
verken preg av å ta hensyn til fellesidealet, ei heller har de videreført for- 
slagene om finansiering gjennom gebyrordninger eller foreslått endring 
av det objektive ansvaret. Disse innvendingene kommer også tydelig 
frem i flere av høringsinnspillene til KMDs (nå KDD) høringsnotatet, 
som påpeker manglende avklaringer vedrørende ansvar og økonomi. 
Ansvarsaspektet knytter seg imidlertid lite til grunneiers interesser, men 
snarere til hvorvidt kommunen kan bli stående ansvarlig for skader som 
skyldes pålegget. Det viser samtidig at lovarbeidet stadig har en slagside i 
favør av kommunenes egne interesser. 

Omfanget som kunne pålegges etter pbl. $ 31-9 første ledd skulle til- 
svare pbl. $ 28-9, mens pbl. $ 31-9 andre ledd skulle tilsvare pbl. $ 18-2. 
Det betyr at påleggshjemlene for eksisterende bebyggelse kan omfatte de 
samme krav som stilles til nye tiltak, men med den begrensning at $ 31-9 
andre ledd ikke kan utgjøre samme omfang som pbl. $ 18-1.'% Ettersom 
problemene skyldes en kombinasjon av både generell samfunnsutvikling 
og naturlige endringer/svingninger i klima, har jeg vanskelig for å forstå 
at grensene kunne trekkes på den måten som ble gjort. 

Som en illustrasjon kan det vises til pbl. $ 31-3. Bestemmelsen har til 
hensikt å sikre at det ikke oppstår skade eller ulempe på de ytre omgi- 
velsene. Bestemmelsen avgrenser seg imidlertid til farer og ulemper som 
skyldes byggverket eller andre installasjoner. Pålegget kan for eksempel 
ikke brukes til å fjerne istapper.® Det har trolig sammenheng med at 
istapper ikke er en kontrollerbar tilstand. Det er et naturlig fenomen, på 
samme måte som regnvann og snøsmeltevann er et naturlig fenomen. 


167 NOU 2015: 16 s. 243 (Min kursivering). 

168 Dvs. offentlige anlegg. KDDs nye proposisjon har imidlertid forkastet tidligere forslag til pbl. 
$ 31-9 andre og tredje ledd, i det som nå skal bli ny pbl. $ 31-14, jf. Prop. 125 L (2021-2022) 
s. 40-41 pkt. 5.5.4 og s. 45 Pkt. 5.5.4.9. Pbl. $ 31-9 første ledd opprettholdes med visse presiserin- 
ger og omformuleringer, men det fremgår ikke hvorvidt man har gått vekk fra tanken om at det 
kan tilsvare høringsnotatets forslag til $ 28-9 (i ny proposisjon endret til $ 28-10). 

169 Odd Jarl Pedersen mfl., Plan- og bygningsrett: Del 2 Byggesaksbehandling, håndhevelse og sanksjo- 
ner 3. utg., Universitetsforlaget 2018, på s. 563. 

6.3 Enny tilnærming - forsvarlig ansvarsfordeling 


Etter mitt syn bør pbl. $ 31-9 begrenses til Overvannsutvalgets opprinne- 
lige utkast til $ 28-9 første og andre ledd, men med det tillegg at det kan 
sikres forsvarlig avrenning der det anses nødvendig og praktisk mulig. 
I tillegg vil det være legitimt å sikre en hjemmel for å pålegge tilknytning 
til fremtidige overvannsanlegg som det offentlige etablerer og drifter. Pbl. 
$ 31-9 bør unngå å strekke nåværende vrl. $ 7 andre ledd siste setning sa 
langt at det tilsvarer omfanget som gjelder nye tiltak.”° Forslaget til pbl. 
$ 31-9 andre (og tredje) ledd” bør forkastes i sin helhet.”* Begrunnelsen 
har sammenheng med hvilket typetilfelle vi står overfor (overvann i vid 
forstand). I tillegg bryter bestemmelsen med plan- og bygningslovens 
(plan)system.”> 


6.3.1 Et tydeligere kommunalt ansvar 
Overvannsutfordringer ut over det som her er nevnt, bør håndteres av 
kommunene - riktignok innenfor rammene av det som er faglig og øko- 
nomisk forsvarlig. Kommunene har mye bedre forutsetninger for å sikre 
nødvendig kompetanse og ressurser for å gjennomføre tiltakene. Samtidig 
er det en fordel å ha kontroll på helheten. Det vil si at overvannsanlegg 
og andre større tiltak bør planlegges, erverves, sikres, opparbeides og 
driftes av kommunene. Forutsatt at kommunene sikres finansiering,” vil 
pengene allokeres til nevnte formål, ettersom kompensasjonsbetingende 
pålegg sterkt begrenses.” 

Overvannsanleggene og andre større tiltak må naturligvis plas- 
seres ut fra hvor problemene oppstår. Til forskjell fra mange andre 


170 «Regelen er ikke til hinder for pålegg i etterhånd, men vilkårene for å gi pålegg vil sjeldnere være 
oppfylt da», jf. uttalelsen i Ot.prp. nr. 39 (1998-1999) s. 327. 

171 Tidligere pbl. $ 28-9 tredje ledd. 

172 Se nå Prop. 125 L (2021-2022) s. 40 pkt. 5.5.4. 

173 Det skal også skytes inn at bestemmelsen la opp til et komplisert system som neppe oppfyl- 
ler EMDs (nå KDD) uttalte mål om at sikre «enkle og forutsigbare regler», jf. Kommunal- og 
moderniseringsdepartementet (2020) s. 7. 

174 Gebyrordninger eller tilsvarende. Dette bor gjelde selv om et flertall av kommunens innbyggere 
ikke direkte har glede av tiltakene. En slik tankegang er det bærende element bak hele vann- og 
avløpstjenesten som helhet, de gjenfinnes i skattesystemet og de bør også gjelde overvann. 

175 Av samme grunn er det inntil videre en dårlig ide å vurdere splitting av dagens vann- og avløps- 
gebyr, ettersom dette gebyret fortsatt vil dekke nødvendige kostnader knyttet til overvann i sne- 
ver forstand. 

livsområder, er det begrensede muligheter for lokalisering av overvann- 
stiltak. Overvannsutfordringer må løses der problemene er og oppstår, 
enten vi vil det eller ei. Ettersom min tilnærming forutsetter et større 
ansvar for fellesskapet (kommunene), blir det viktig å sikre tilgang på 
nødvendig areal uten unødige kostnader og barrierer. Bruk av privat 
grunn kan for enkelte formål (tiltak) og etter omstendighetene være nød- 
vendig, uten at grunneier kan motsette seg tiltaket eller kreve erstatning. 
Ved visse tiltak kan det derfor være en idé å sikre en slik hjemmel, uten å 
måtte gå veien om ekspropriasjon. Det kan for eksempel være en god løs- 
ning ved større terrengendringer eller erosjonssikringer.”* Forholder vi 
oss derimot til varige installasjoner som forutsetter jevnlig drift og vedli- 
kehold, slik som offentlige overvannsanlegg, vil ekspropriasjon fremdeles 
være den riktige løsning. Men til forskjell fra individuelle pålegg, er det 
fellesskapet som eier og bekoster tiltaket.” 


6.3.2 Avgrensning av det kommunale ansvaret 

Det bør avklares en grense for når offentlige myndigheter plikter å 
etablere overvannsanlegg. Skal kommunene stille opp i alle tenkelige 
situasjoner? Her kan vi hente inspirasjon fra vann- og avløpsbransjen. 
I forurensningsforskriften”* del 4, kap. 11 er det inntatt en egen bestem- 
melse som definerer hva som regnes som tettbebyggelse, jf. $ 11-3 bok- 
stav k. Hensikten med definisjonene i $ 11-3 er riktignok å skille mellom 
ulike krav til utslippstillatelser på bakgrunn av tettbebyggelsens størrelse, 
men det er like fullt en fin inspirasjon til hvordan en avgrensning kan 
løses. På den måten kan man sile ut de mest perifere bosetningene, og det 
blir samtidig mer forutsigbart for alle parter.”? 


176 Eventuell erstatning bør begrenses til reelle tap og ulemper, men selve tilgangen på arealer for 
ulike angitte tiltak bør ikke i seg selv medføre erstatningskrav. Tiltakene vil ofte være en gode for 
den det gjelder. 

177 I tillegg unngås (til dels betydelige) ekstrautgifter til formelle ekspropriasjonsprosesser - en 
kostnadsbesparing som kommer fellesskapet til gode. Dessuten forblir arealet i privat eie, med 
de fordeler det innebærer for grunneier. Kanskje øker verdien på restarealet (og slik sett tomten 
som helhet), etter at tiltaket er ferdigstilt? 

178 Forskrift 1. juni 2004 nr. 931 om begrensning av forurensning (forurensningsforskriften). 

179 Med forbehold om at kommunen må stille opp når overvann kan knyttes til overhengende 
naturfarer e.l., f.eks. overvannsutfordringer i tilknytning til kjente kvikkleiresoner der vassdra- 
gene er sårbare for erosjon. 

Bebyggelse som faller utenfor en slik ordning må finne egne løsninger, 
ikke ulikt den praksis som har etablert seg i vann- og avløpsbransjen når 
det gjelder etablering og drift av vann- og avløpsløsninger. Der partene 
ikke finner frem til omforente løsninger, kan jordskifte være et godt alter- 
nativ. For eksempel gjennom pålegg om felles tiltak og investeringer for 
å håndtere overvannet på en forsvarlig og tjenlig måte, jf. jordskiftelova 
§ 3-9."8° 


6.3.3 Behov for unntak 


Ettersom lovverket ma forholde seg til en raskt endrende og kompleks 
hverdag, vil det selvsagt være behov for unntak. En snever unntakshjem- 
mel kan derfor være nødvendig, selv for overvannsutfordringer i vid for- 
stand. Men da bør flere forutsetninger være oppfylt. For det første bør 
problemet eller skaden kunne tilbakeføres til en konkret, uaktsom hand- 
ling, valg eller tilstand (culpa) som i sin karakter anses håndterbar. For 
det andre bør det kunne påvises en konkret sammenheng (årsakskravet) 
mellom problemet som ønskes løst og virkningen av det konkrete tilta- 
ket. For det tredje bør tiltakets omfang fremstå forholdsmessig.'* Ut over 
slike tilfeller vil pålegg være mindre egnet som virkemiddel. Det gjelder 
særlig tilfeller hvor tiltaket er av et visst omfang. 


6.3.4 Et blikk fremover 


Jeg anbefaler fremtidige lovarbeid å overveie grundigere hvilke forutset- 
ninger som bør ligge til grunn for å nytte pålegg som virkemiddel. Det 
gjelder for eksempel det pågående arbeidet knyttet til NOU 2022: 3, med 
utgangspunkt i de samme prinsipielle innvendinger som artikkelen har 
belyst. Det beste vil være å se på alternative løsninger og virkemidler. 
Avslutningsvis er det verdt å påpeke at vi ikke må undervurdere eksis- 
terende virkemidler i lovverket. Kanskje ligger noe av utfordringen sna- 
rere i manglende ressurser. Det koster å omstille samfunnet til en ny 


180 Se en tilsvarende løsning i Gjerdrumutvalgets utkast til ny naturskadesikringslov $ 10, jf. NOU 
2022: 3 s. 243. Dette kan i sin tur aktualisere hyppigere bruk av jordskifteloven $ 3-33. 

181 Her vil forholdsmessighetsvurderingen begrense seg til alminnelig, etablert rettspraksis vedrø- 
rende forvaltningssanksjoner/administrative sanksjoner. Se f.eks. Berg (2005). 

182 Hva som blir det endelige resultatet av Prop. 125 L (2021-2022) er i skrivende stund uvisst. 

klimatisk hverdag. Det er krevende å tilfredsstille samfunnets krav til sik- 
kerhet. Det gjelder å finne et fornuftig nivå på hva som kan aksepteres. 

Av og til kan man få inntrykk av at stat og kommune anses som 
noe abstrakt og egenrådig, styrt av mennesker som sitter fjernt fra den 
enkelte. Men da er det viktig å huske på at stat og kommune både utgjør 
og er til for fellesskapet. Til syvende og sist er det fellesskapets midler som 
anvendes. Diskusjonene bør derfor ikke drukne i tekniske definisjoner 
og spørsmål knyttet til hvem som skal ta regningen. Alle må bidra, og 
sammen med et tydelig offentlig ansvar, samt et lovverk som sikrer til- 
strekkelig handlekraft og rettferdig fordeling, så vil sikker og funksjonell 
overvannshåndtering for fremtiden ivaretas. 


7 Sluttord 
7.1 Nytt forslag til pbl. $31-14 


Det har skjedd mye siden Overvannsutvalget la frem sin utredning med 
forslag til konkrete lovendringer. Det startet med Overvannsutvalgets 
forslag til ny pbl. $ 28-9,'* som i sin tur ble splittet og fordelt av tidligere 
KMD (nå KDD) i ny pbl. $$ 28-9 og 31-9."* Inntil nylig ble disse bestem- 
melsene delvis videreført i det som nå ser ut til å bli ny pbl. $$ 28-10 og 
31-14.!56 

I dette sluttordet ønsker jeg å knytte noen kommentarer til Prop. 125 
L (2021-2022). Siste utkast til ny pbl. $ 31-14 tar et steg tilbake fra det tid- 
ligere høringsnotatet fra KMD (nå KDD). KDD går ikke videre med tid- 
ligere $ 31-9 andre og tredje ledd. Det vil si den delen av bestemmelsen 
som skulle gjøre det mulig å pålegge etablering og drift av et felles, privat 


183 Akseptabel risiko er «risiko som aksepteres i en gitt sammenheng basert på gjeldende verdier 
i samfunnet», jf. Meld. St. 15 (2011-2012) Hvordan leve med farene - om flom og skred, på s. 27. 
Risiko er et resultat av sannsynlighet og konsekvens. Konsekvens er et uttrykk for omfang og 
sårbarhet, jf. f.eks. Karstein Lied, «Lovregler i forbindelse med skredfare», i Skred: Skredfare 
og sikringstiltak. Praktiske erfaringer og teoretiske prinsipper, Kaare Høeg mfl. (red.), NGI og 
Universitetsforlaget 2014, $. 227-233, på s. 227. Sårbarhet må forstås som «et systems evne til å 
motstå eller hente seg inn igjen» etter en påkjenning, jf. Junker (2021) s. 448. 

184 NOU 2015: 16. 

185 KMDs høringsnotat 19/1221. 

186 Prop. 125 L (2021-2022). 

overvannsanlegg. Det var rett og slett for mange kritiske høringsinnspill 
til forslaget. 

KDD går imidlertid videre med tidligere $ 31-9 første ledd, «med 
enkelte justeringar».” Det nye forslaget lyder som følger: 


Der det er nødvendig for å avverge fare for skade eller vesentlig ulempe på 
person, eiendom eller miljø, kan kommunen pålegge en eier eller fester av 
bebygd eiendom å sørge for forsvarlig håndtering av overvann på egen eien- 
dom, forsvarlig avledning av overvann fra eiendommen, eller å gjennomføre 
en kombinasjon av håndtering og avledning av overvann. Pålegget skal kunne 


gjennomføres uten uforholdsmessig stor kostnad. 


Eieren eller festeren skal varsles etter [eksisterende] $ 32-2 før det gis pålegg 
etter første ledd. Kommunen skal ved utferdigelse av pålegget fastsette en frist 


for oppfyllelse. (Min tilføyelse) 


7.2 Enkelte innvendinger til forslaget 


Under følger noen kommentarer til pbl. $ 31-14 første ledd. Bestemmelsens 
andre ledd innebærer kun en prosessuell tilføyelse, og er mindre interes- 
sant i denne sammenheng. 

For det første holder KDD fast ved å legge til grunn et objektivt 
årsakskrav, stikk i strid med det subjektive årsakskrav som normalt lig- 
ger til grunn ved bruk av pålegg. Det følger av nødvendighetskriteriet. 
Men, som jeg har vært inne på tidligere i artikkelen, så tolkes nødven- 
dighetskriteriet ofte ensidig og objektivt." I tillegg følger KDD opp opp- 
fordringen fra Oslo kommune om å presisere at plan- og bygningslovens 
sanksjonsapparat kan anvendes der pålegg ikke etterkommes.'”” Det 
betyr at en uforskyldt situasjon (overvann i vid forstand) skal kunne føl- 
ges opp med tvangsmulkt, forenklet forelegg, tvangsfullbyrdelse og straff. 

For det andre opprettholdes tanken om et «forurenser-betaler- 
prinsipp». Overvannet har «opphav» fra den enkeltes eiendom, og slik sett 
er vannet grunneiers ansvar. Dette utgangspunktet er svært betenkelig, 


187 Prop. 125 L (2021-2022) s. 40 pkt. 5.5.4. 

188 Jf. punkt 3.3. 

189 Jeg legger til grunn at dette ville gjeldt uansett. I så måte er det kun en presisering, og tilføyer 
således lite nytt. 

ettersom bestemmelsen nødvendigvis er tiltenkt en virkelighet i et våtere 
klima. Det sondres med andre ord i for liten grad mellom overvann i 
snever og vid forstand. 

For det tredje bærer lovforslaget fremdeles preg av et stort kost- 
nadsfokus. Av samme grunn tilbakevises Norsk Vanns og Rådgivende 
Ingeniørers Forenings innspill om at «ulemper for eier utover kostnader 
bør takast med i samhøvevurderinga».**” Hovedargumentet er at vurde- 
ringen vil være prosessdrivende. Effektivitet vektes altså på bekostning 
av rettssikkerhet. Det er ikke gitt at domstolene vil se det slik, hvis en sak 
skulle komme opp for dem. 

For det fjerde vil kostnadsnivået kunne bli relativt høyt. 
«Utgangspunktet er at jo sterkare formålet bak føresegna gjer seg gjel- 
dande, desto meir må tolast», samt at «(flare for skade på kulturminne 
kan såleis innebere behov for meir omfattende pålegg». Dette til tross 
for at grunneier selv ikke kan «bebreidast for overvassproblemet som har 
oppstatt».’ Et tankekors i så måte, er hvordan KDD samtidig kan legge 
til grunn at «[kjostnadene ved å gjennomføre pålegget vil også kunne 
vere avhengig av grunntilhøva på eigedommen og korleis eigedommen er 
utnytta» (Min kursivering)” Ifølge ordlyden kan vi fort komme i en situ- 
asjon der de med høy arealutnyttelse og store investeringer kan komme 
bedre ut enn de med enklere standard. Det er i så fall verken rasjonelt 
eller rettferdig. 

For det femte er rekkevidden og omfanget i bestemmelsen, særlig med 
henblikk på trinn to i treleddsstrategien, høyst usikker.'** Det kommer 
blant annet av at tidligere høringsnotat la opp til at $ 31-9 andre ledd 
skulle tilsvare det som nå foreligger som ny $ 28-10. Det vil si at påleg- 
get etter $ 31-14 første ledd kan tilsvare samme omfang som hjemme- 
len for å stille vilkår ved nye tiltak. Denne koblingen er ikke eksplisitt 
nevnt eller fraveket. Snarere tvert imot. Her kan igjen nevnes koblingen 


190 Prop. 125 L (2021-2022) s. 42. 

191 Prop. 125 L (2021-2022) s. 42 Og 44. 
192 Prop. 125 L (2021-2022) s. 42. 

193 Ibid. 

194 Dvs. fordrøyningstiltak. 

til Miljødirektoratets forslag til ny forurl. $ 22a. Hjemlene skal ifølge pro- 
posisjonen fortsatt kunne kombineres. 

For det sjette understreker proposisjonen det jeg var inne på tidligere 
i artikkelen, jf. forskjellen mellom primærregler og sekundærregler, uten 
at dette har fått særlig å si for bestemmelsens utforming.'** Det sies nem- 
lig med rene ord at «[sjamtidig vil saker etter føresegna skilje seg fra ordi- 
nært tilsyn fordi det ikkje dreier seg om å følgje opp ei byggjesak eller 
avdekkje tilhøve i strid med lova», før det senere på siden presiseres at 
departementet ikke ser det «som formålstenleg å innføre ei generell plikt 
for eigar til å handtere overvatn på eigen eigedom».'” Det hører samtidig 
med til sammenhengen at «ingen har eit rettskrav på at kommunen gjer 
vedtak om pålegg». 

Som vi ser er det fortsatt mange uavklarte sider ved forslaget, og det er 
fortsatt rom for urimelig resultat. Det gjenstår å se hvordan en eventuell 
bestemmelse vil bli praktisert. 


7.3 Overvann og overflatevann - en terminologisk 
avklaring 


Til slutt ønsker jeg å rydde opp i en terminologisk og hyppig forekom- 
mende misforståelse. Det gjelder to svært like benevnelser: Overvann og 
overflatevann. 

Overvann er overskuddsvann (som følge av regn og snøsmelting) som 
renner av på overflaten utenfor de naturlig forekommende vassdragene. 
Overflatevann er derimot knyttet til vassdrag, og er relativt tydelig defi- 
nert i vrl. $ 2." Det vil si innsjøer, elver og bekker. Ikke sjeldent brukes 
vannspeil og vannstreng om det samme. Begrepsforvirringen er en gjen- 
nomgående trend hos flere.” At vi blander slike ord i dagligtale er greit 


195 Prop. 125 L (2021-2022) s. 44. I tillegg nevner jeg KDDs understrekning om at «[kjommunen 
skal ikkje foreslå konkrete overvasstiltak, men den enkelte grunneigar kan påleggjast å handtere 
overvatn ved ein viss nedbørsintensitet» (Min kursivering), jf. Prop. 125 L (2021-2022) s. 48. 

196 Jf. punkt 2.3 og 3.2. 

197 Prop. 125 L (2021-2022) s. 43. 

198 Prop. 125 L (2021-2022) s. 45. 

199 Se f.eks. vrl. $ 2 første ledd første punktum. 

200 Prop. 125 L (2021-2022) s. 30. Se også Gunnhild Storbekkrønning Solli, Ute av syne, ute av sinn: 
Om rettigheter til og forvaltning av grunnvann i norsk rett, Karnov Group 2021, hvor det flere 

nok, men når vi foretar tilsvarende sammenblanding på den juridiske og 
faglige arenaen, så oppstår fort misforståelser. 

Hvis vi har et klart og tydelig forhold mellom begrepene, så blir det 
for eksempel mye lettere å skille mellom vanlig flom og overvannsflom. 
Videre blir det lettere å forstå hvorfor disse ulike flomtypene må håndte- 
res ulikt med hensyn til gjentaksintervall og sikkerhetsaksept. Presisjon 
er viktig på et så komplekst fagområde og tema som overvann. La oss 
håpe at vi kan bli mer presise og konsekvente i fremtiden. 

Grunneiers rett til erstatning 
ved kommunal klausulering til 
drikkevann 


Guttorm Jakobsen 
Advokatfirmaet Guttorm Jakobsen AS 


Abstract: For the purpose of protecting sources of drinking water by imposing 
restrictions on the use of area, municipalities can rely on two acts in Norwegian 
legislation: the Planning and Building Act and the Expropriation Act. 

The purpose of this article is to shed light on the degree to which a landowner is 
entitled to compensation for municipal restriction of use of area for the purpose of 
protecting drinking water, and possible differences in compensation based on these 
different legal bases. 

Such differences can exist: When rights are expropriated, the owner will always 
be entitled to full compensation for expected economic loss, but conversely, if the 
owner receives restrictions on his rights to dispose his property but still retains own- 
ership of the ground, the main rule favours the other side; the owner is not entitled 
to compensation for losses caused by these restrictions. 


Keywords: protecting drinking water, restrictions in use of property, compensation, 
legal framework 


1 Innledning 


Temaet for denne artikkelen er å belyse og drøfte i hvilken utstrekning 
det rettslig vil kunne være en forskjell på hvilket erstatningsansvar en 
kommune vil ha ved båndlegging av et nedbørfelt, av hensyn til beskyt- 
telse av kommunal drikkevannsforsyning, avhengig av hvilket regelverk 
som benyttes til dette. 


Sitering: Jakobsen, G. (2022). Grunneiers rett til erstatning ved kommunal klausulering til drikkev- 
ann. I S. Taubøll (red.), Vann, juss og samfunn - Rettigheter og regulering i utvikling (Kap. 8, s. 225-275). 
Cappelen Damm Akademisk. https://doi.org/10.23865/noasp.176.ch8 

Lisens: CC-BY 4.0 

Det er i dag to ulike rettslige grunnlag som kan benyttes av en kom- 
mune ved varig båndlegging av arealer i et drikkevanns nedbørsfelt, 
dersom man ikke lykkes med å inngå avtaler om frivillig båndleg- 
ging. Det ene er ekspropriasjon. Det andre er å fastsette rådighetsinn- 
skrenkninger. 

Det første grunnlaget, som tradisjonelt har blitt brukt mest i Norge 
frem til nå, er å søke statsforvalteren om ekspropriasjonstillatelse etter 
lov 23. oktober 1959 nr. 3 om oreigning av fast eigedom (oreigningslova — 
orl.) $ 2 nr. 47, som gir ekspropriasjonshjemmel så langt det trengs til 
vannforsyning og avløp med tilhørende nedbørfelt. 

Det andre grunnlaget som kan benyttes, er at kommunen selv avsetter 
arealer i reguleringsplan til drikkevann med tilhørende nedbørfelt etter 
lov 27.juni 2008 nr. 71 om planlegging og byggesaksbehandling (plan- og 
bygningsloven - pbl.) $ 12-5 nr. 6, og regulerer det aktuelle området som 
hensynssone i kommuneplanens $ 11-8, jf. pbl. $ 12-6. 

I medhold av pbl. $ 11-8, jf. pbl. $ 12-7, kan det i slike soner i nødven- 
dig utstrekning angis hvilke bestemmelser og retningslinjer som gjelder 
for å ivareta det hensynet som sonen viser, og i den forbindelse fastsette 
sikringssone med bestemmelser som forbyr eller setter vilkår for tiltak 
og eller virksomheter innenfor sonen, jf. pbl $ 1-6. Rettsvirkningen av en 
reguleringsplan er at den fastsetter fremtidig arealbruk for området, og 
ved kommunestyrets vedtak er bindende for nye tiltak eller utvidelse av 
eksisterende tiltak som nevnt i $ 1-6, jf. pbl. $ 12-4. Betydningen av dette 
kommer jeg tilbake til under punkt 3. 

Der det gis ekspropriasjonstillatelse etter orl. $ 2 nr. 47 følger det av 
Grunnloven $ 105 og lov 19. juni 1984 nr. 81 om vederlag ved oreigning av 
fast eigedom (ekspropriasjonserstatningslova) at det skal ytes full erstat- 
ning for påregnelig tap som følge av ekspropriasjonen. 

Der et område båndlegges i en reguleringsplan etter plan- og byg- 
ningslovens regler, oppstår det spørsmål om grunneier har tilsvarende 
krav på erstatning og i så fall etter hvilke prinsipper. Dette fordi bånd- 
legging er å anse som en form for rådighetsinnskrenkning, der det klare 
utgangspunktet i norsk rett er at dette er noe grunneieren må finne seg i 
uten å kunne kreve erstatning fra det offentlige, med visse unntak. Det vil 
i denne forbindelse også være nødvendig å se nærmere på spesialreglene 

i pbl. $ 15-2 om grunneierens rett til å kreve innløsning og regelen i $ 15-3 
om erstatning for tap ved reguleringsplan. 

Fremstillingen er i det følgende lagt opp slik at jeg nedenfor i punkt 2 
kort vil gjennomgå det mest sentrale i regelverket om grunneieres rett 
til erstatning ved ekspropriasjon av rettigheter etter oreigningsloven. 
Jeg vil deretter i punkt 3 se på hvilke særskilte regler om innløsning og 
erstatning som er inntatt i plan- og bygningsloven, dersom båndlegging 
av en grunneiers arealer finner sted ved bruk av plan- og bygningslovens 
bestemmelser. 

I punkt 4 ser jeg nærmere på hvilke krav på erstatning en grunneier 
etter foreliggende rettspraksis vil ha for rådighetsinnskrenkninger etter 
analogi av Grunnloven $ 105, og der forholdet ikke uttrykkelig faller inn 
under de regler om erstatning som fremgår av plan- og bygningsloven. 

Det er i punkt. 5 inntatt en nærmere redegjørelse for foreliggende 
juridisk teori om sondringen mellom hva som er å anse som ekspro- 
priasjon som krever erstatning etter Grunnloven $ 105, og i hvilke 
tilfeller det henholdsvis skal, og ikke skal, gis erstatning for rene 
rådighetsinnskrenkninger. 

I punkt 6 er det inn en nærmere drøftelse og vurdering av spørsmå- 
let fra min side der det foreligger et overlappende hjemmelsgrunnlag for 
inngrepet. 

Endelig er det inntatt en oppsummering i punkt 7. 


2 Nærmere om reglene for erstatning ved 
båndlegging av areal etter vannressursloven 
og oreigningsloven overfor grunneiere til 
vannforsyning 


2.1 Erstatning ved klausulering etter tillatelse 
gitt i medhold av den tidligere hjemmel i 
vassdragsloven § 18 første ledd 


Etter lov 15. mars 1940 nr. 3 om vassdragene (vassdragsloven) ga $ 18 første 
ledd hjemmel til å båndlegge grunn og rettigheter over fremmed grunn. 
Bestemmelsen ga anvisning på at 

for å sikre vatn til slik bruk som nevnt i $ 17 mot å bli forurenset, kan Kongen 
gjøre vedtak om ekspropriasjon og om at eiere og rettighetshavere i fast eien- 
dom mot erstatning etter skjønn skal finne seg i bestemmelser om rådigheten 


over eiendommen. 


Det ble ved Høyesteretts dom inntatt i Rt. 1986 s. 430 (Regnarvannet) 
avklart at rådighetsinnskrenkninger etter vassdragsloven $ 18 første ledd 
var å anse som negative servitutter pålagt ved ekspropriasjon, som utløste 
erstatning etter ekspropriasjonsrettslige regler. 

Fylkesmannen i Rogaland hadde her gitt ekspropriasjonstillatelse til 
Strand kommune for bygging og drift av vannverk. Samtykket gikk ut på 
at kommunen fikk ekspropriere det som trengtes av vann, eiendommer 
og rettigheter blant annet for å sikre vannet mot å bli forurenset. I vilkå- 
rene for tillatelsen var det blant annet fastsatt at det ikke var tillatt å dyrke 
og gjødsle marken i Regnarvannets nedbørfelt. 

For en av eiendommene omfattet av skjønnsbegjæringen, fant skjønns- 
retten at sameierne hadde lidt et økonomisk tap på kr. 165 000 som følge av 
nektelsen av full utbygging av de planlagte hyttefeltene som igjen hadde 
ført til vanskeliggjort utnyttelse av større områder til jordbruksformål. 

Ved Gulating lagmannsretts dom 26. oktober 1979 ble skjønnet opp- 
hevet. Lagmannsretten la til grunn at det forelå rettsanvendelsesfeil ved 
at det var gitt erstatning for forbudet mot hyttebygging i nedslagsfeltet. 
Saken ble henvist til ny behandling ved skjønnsretten for vurdering av 
om ekspropriasjonsinngrepet medførte ulemper for jordbruksdriften 
som kunne kreves erstattet, og eventuell fastsettelse av erstatning for slike 
ulemper. 

Ved den fornyede behandlingen av saken fant både Ryfylke skjønnsrett 
og lagmannsretten at Øvre Bjørheim Sameie ikke skulle tilkjennes erstat- 
ning for tap av dyrkingsmuligheter i nedslagsfeltet for Regnarvannet. 
Dette ut fra de retningslinjer som rettspraksis hadde utviklet vedrørende 
erstatning for rådighetsinnskrenkninger pålagt ved lov eller med hjem- 
mel i lov. Erstatning ble nektet under henvisning til at båndleggelsen i det 
konkrete tilfellet ikke representerte et så vesentlig inngrep i eierrådighe- 
ten at det kunne utløse et erstatningskrav. 

Bjørheim sameie påanket dommen til Høyesterett, og gjorde for 
Høyesterett gjeldende at det etter rettspraksis var på det rene at servitutter 

som blir pålagt en eiendom ved ekspropriasjon skal erstattes fullt ut, og 
at det i den aktuelle saken ikke var tale om rådighetsinnskrenkninger 
pålagt ved lov, men om negative servitutter etablert ved ekspropriasjon. 

Høyesterett fant at det fulgte av forarbeidene til vassdragsloven $ 18 at 
erstatningen skulle fastsettes etter de regler som gjelder for ekspropria- 
sjonsinngrep. Det ble ved denne fortolkningen lagt vesentlig vekt på at 
lovbestemmelsen hadde vært fulgt opp i samsvar med forarbeidene i en 
langvarig og fast skjønnspraksis. 

Førstvoterende, som fikk støtte av de øvrige fire dommere, viste for 
øvrig til St.meld. nr. 55 (1984-85) om vannforsyningen i Norge s. 33, der 
det under avsnittet om sikring av fremtidige kilder var uttalt at: 


Individuelle rådighetsinnskrenkninger skjer ved ekspropriasjon etter vass- 
dragsloven $ 18. I de sistnevnte tilfeller vil man som regel måtte betale erstat- 
ning. Det vil derimot ofte ikke være tilfellet dersom innskrenkningene skjer 


etter forskrift eller etter plan. 


Selv om det materielle innholdet i klausuleringen ikke skilte seg fra 
mange rådighetsinnskrenkninger som er pålagt i lov eller med hjemmel 
i lov, fant førstvoterende ved tolkningen av vassdragsloven $ 18 å måtte 
legge avgjørende vekt på bestemmelsens forarbeider sammenholdt med 
skjønnspraksis. 

Forarbeidene til ekspropriasjonserstatningsloven, Ot.prp. nr. 56 
(1970-71) s. 29, blir i dommen nærmere kommentert. Det angis i forar- 
beidene at loven ikke tok sikte på å regulere spørsmålet om, og i hvil- 
ken utstrekning, en eier eller rettighetshaver måtte ha krav på erstatning 
som følge av en regulering av eiendomsrådigheten, fastsatt i lov eller med 
hjemmel i lov (f.eks. etter bygningsloven" eller friluftsloven*), selv om 
denne regulering gjaldt bestemte faste eiendommer. 

Det ble her videre angitt at de erstatningsspørsmål som her måtte reise 
seg, måtte avgjøres på bakgrunn av prinsippet i Grunnloven $ 105 og etter 
en tolkning av eventuelle særlige erstatningsbestemmelser i lovgivnin- 
gen, f.eks. bygningsloven $ 32 og friluftsloven $ 31. Det ble videre vist til 


1 Lov 18. juni 1965 nr. 7, bygningslov (bygl.1965). 
2 Lov 28. juni 1957 om friluftslivet (friluftsloven). 


229 


KAPITTEL 8 


Høyesteretts dom i den såkalte strandlovsaken, inntatt i Rt. 1970 s. 67, og 
påpekt at heller ikke bestemmelsen i oreigningsloven $ 1 ga hjemmel for 
erstatning ved rådighetsinnskrenkninger. 

Backer? skriver om dommen i sin bok Innføring i naturressurs- og mil- 
jørett på s. 132 at: 


Ved etablering av vannverk er det vanlig at drikkevannsmagasinet blir beskyttet 
mot forurensning fra nedbørfeltet gjennom særskilte restriksjoner. Etter fast 
underrettspraksis ble det betalt erstatning for slike restriksjoner, og dette ble 
stadfestet i Rt. 1986 s. 430. 


Det kan spørres hvor godt det harmonerte med de alminnelige synspunkter på 
erstatning for rådighetsinnskrenkninger som har utviklet seg etter hvert. Men 
heller ikke her ble erstatningsplikten bygd på Grl. $ 105. Det Høyesterett viste 
til, var en langvarig skjønnsrettspraksis og uttalelser i forarbeidene, som ble for- 
stått slik at erstatningsspørsmålet for vannverksklausuleringer skal løses etter 


reglene for ekspropriasjonsinngrep. 


Vannressursloven legger nå opp til at restriksjoner blir pålagt grunneieren ved 
ekspropriasjon etter oreigningsloven $ 2 første ledd nr. 47, og dermed er det 


klart at det er reglene om ekspropriasjonserstatning som skal anvendes. 


Etter min oppfatning kan det ikke være tvil om at det er korrekt, der det 
blir fremmet en konkret søknad om ekspropriasjonstillatelse til statsfor- 
valteren etter oreigningsloven $ 2 nr. 47, eller der kommunen inngår en 
avtale med grunneieren om rett til å tiltre eiendommen mot at spørs- 
målet om erstatning skal avgjøres ved etterfølgende skjønn fastsatt etter 
ekspropriasjonsrettslige prinsipper. 

Det kan imidlertid reises spørsmål ved om dette kan antas å gjelde 
uten videre der restriksjonene fastsettes uten bruk av ekspropriasjon, for 
eksempel som rene rådighetsbegrensninger etter plan- og bygningsloven. 
Her synes forholdet snarere å være det motsatte, nemlig at grunneier ikke 
gis rett til å kreve erstatning med mindre vilkårene for erstatning etter 
plan- og bygningsloven $ 15-3 er oppfylt, eller inngrepet for øvrig er så 


3 — Inge Lorange Backer, Innføring i naturressurs- og miljørett, 5. utg, Gyldendal Norsk Forlag 2012. 

inngripende at det kan likestilles med ekspropriasjon. Dette er forhold 
som denne artikkelen har som formål å belyse og drøfte nærmere. 


2.2 Vannressursloven § 13, fjerde ledd. Midlertidig 
begrensning av rådigheten over en eiendom av 
hensyn til fremtidig drikkevannsforsyning 

Lov 24. november 2000 nr. 82 om vassdrag og grunnvann (vannres- 
sursloven — vrl.) $ 13, fjerde ledd angir at vassdragsmyndigheten kan fast- 
sette begrensninger i rådigheten over en eiendom av hensyn til fremtidig 
drikkevannsforsyning som er under planlegging. En slik begrensning 
kan ikke gjøres gjeldende for mer enn fem år. Vedtaket kan fornyes én 
gang med opptil fem nye år. 

I NOU 1994: 12 om lov om vassdrag og grunnvann påpekes det* at synet 
på hvordan staten kunne gripe inn i grunneierens rådighet over vassdrag 
ved generell lovgivning - uten å betale erstatning - hadde endret seg mye 
siden begynnelsen av dette århundret, og at det i dag kunne fastslås at ny 
lovgivning generelt kunne regulere hvordan rådigheten over arealer og 
vassdrag kunne utøves, og forby rådighetsutøvelse som skadet allmenne 
interesser. 

Innføring av nye rådighetsinnskrenkninger i vassdrag ble derfor pri- 
mært ansett for å være et politisk spørsmål, og ikke et rettslig spørsmål. 
Det ble videre vist til at det fulgte av Høyesteretts praksis at slike rådig- 
hetsinnskrenkninger ikke ville utløse noen erstatningsplikt for det offent- 
lige overfor grunneierne innenfor de grenser som fulgte av Grunnloven 
§ 105. 

Vassdragslovutvalget hadde foreslatt a flytte denne bestemmelsen til 
plan- og bygningsloven, men departementet motsatte seg dette, da de 
var av den oppfatning at hjemmelen til å pålegge slike radighetsinn- 
skrenkninger burde legges til et myndighetsnivå utenfor kommunen. 


4 NOU 1994:12 Om lov om vassdrag og grunnvann på s. 152. 

Formelt er det tale om en rådighetsbegrensning som er forutsatt gjen- 
nomført uten at grunneier har krav på erstatning. Ola Brekken’ mfl. påpe- 
ker i kommentarutgaven til vannressursloven at departementet synes å 
mene at en båndleggingsperiode på 10 år ikke vil utløse rett til erstatning, 
mens en periode på 20 år vil utløse erstatning etter Grunnloven $ 105. 

Brekken kan ikke se at det kan trekkes noe prinsipielt skille på grunn- 
lag av tidsforløpet alene. Han anfører at det vanskelig kan ses at midler- 
tidige rådighetsinnskrenkninger med samme innhold bør stå i en annen 
stilling når det prinsipielle utgangspunktet for skillet mellom rådighets- 
innskrenkninger og ekspropriasjon legges til grunn. 

Brekken påpeker at det synes å være behov for en avklaring av den 
rettslige situasjonen når det gjelder midlertidige rådighetsinnskrenknin- 
ger, og tilsvarende der rådighetsbegrensninger pålegges med hjemmel i 
plan- og bygningslovens regler. 

Etter min oppfatning er det vanskelig å se at forarbeidene til vannres- 
sursloven kan tas til inntekt for den ene eller den andre løsningen på dette 
punktet, da Vassdragslovutvalget viser til Høyesteretts praksis hva gjel- 
der rådighetsinnskrenkninger, uten konkret å foreslå noe som avviker fra 
dette hva gjelder båndlegging av en grunneiers rådighet. 


2.3 Ekspropriasjonshjemmelen i oreigningsloven 
§ 2 nr. 47 


Oreigningsloven § 47 nr. 2 tradte i kraft samtidig som vannressursloven 
i 2001 som erstattet mesteparten av bestemmelsene i vassdragsloven av 
1940. Det fremgar av vannressursloven § 51, om forholdet til alminnelig 
ekspropriasjonsrett, at ved ekspropriasjon av radighet over vassdrag og 
grunnvann, gjelder reglene i oreigningsloven og ekspropriasjonserstat- 
ningsloven om ikke annet er bestemt i kapittel 10. Ekspropriasjon kan 
også skje etter annen lovgivning. 

Det ble samtidig gjort endringer i oreigningsloven $ 2 nr. 47 som først kom 
inn i oreigningsloven i 1981 bl.a. til avløsning av ekspropriasjonshjemler 


5 Ola Brekken, Vannressursloven: kommentarutgave: lov om vassdrag og grunnvann, Kommunefor- 
laget 2001, s. 88. 

for avløpsledninger i vassdragsloven kapittel 4, den gang benevnt som 
kloakkledninger. Det ble påpekt i Ot.prp. nr. 39 (1998-99)° at bestem- 
melsen ved ikrafttreden av vannressursloven ble endret, slik at den gir 
en generell ekspropriasjonsadgang til vannforsyning og avløp. Det ble 
angitt at: 


Vannforsyningstiltak kan gjelde anlegg for uttak av vann fra vassdrag og grunn- 
vann, for behandling av råvannet og for magasinering og transport av vannet. 
Dette omfatter også rett til å legge ledning eller grøft på annen manns eiendom. 
Denne hjemmelen kan også brukes til å pålegge rådighetsinnskrenkninger 
rundt vannkilden, jf. kapittel 23.2.2.1. 


For rådighetsinnskrenkninger i forbindelse med planlagt vannforsyning gjel- 
der båndleggingsbestemmelsene i vannressursloven $ 13 fjerde ledd. Med avløp 
siktes det til avløp både for overvann og forurenset avløpsvann, og til tiltak som 


utvider eller øker avløpet for å senke en innsjø. 


Denne ekspropriasjonshjemmelen vil avløse V $$ 17-19, 21, 23 og (delvis) $ 25. 
Hjemmelen kan også brukes som alternativ til omskipning og avskipning etter 


servituttloven. 


2.4 Rettspraksis ved ekspropriasjon av negative 
servitutter etter oreigningsloven § 2 nr. 47 
som innebærer båndlegging overfor 
grunneiere i et vannverks nedbørfelt basert på 
ekspropriasjonsrettslige prinsipper. 
I boken Vann- og avløpsrett” er det gitt diverse eksempler på klausu- 
leringsbestemmelser* og skjonnsavgjorelser? om erstatning for tap 
ved klausulering i perioden 1975 til 2006. Her omtales'* blant annet 
Borgarting lagmannsretts overskjønn avsagt 18. oktober 2002." Skjønnet 


Ot.prp. nr. 39 (1998-99) s. 373 

Guttorm Jakobsen, Vann- og avløpsrett, Norsk Vann, 2010. 
Jakobsen pkt. 2.7.3.2. 

Jakobsen pkt. 2.7.3.3. 

10 Jakobsen pkt. 2.7.3.3.4. 

11 LB-2002-889; RG-2003-96 (16-2003). 

gjaldt klausulering av i alt 38 eiendommer i forbindelse med Kongsberg 
kommunes vannverk basert på grunnvann og erstatningsfastsettelsen i 
den forbindelse. 

Grunnlaget for inngrepet overfor grunneierne var en vedtatt regule- 
ringsplan og bestemmelser i kommuneplanens arealdel. Det ble deretter 
begjært skjønn for Kongsberg byrett. Skjønnet var dels hjemlet i avtale og 
dels i ekspropriasjonstillatelse gitt av fylkesmannen i Buskerud 24. april 
2001. Det ble begjært overskjønn for 6 av de 38 takstnumrene. 

Retten la uten nærmere drøftelse til grunn ekspropriasjonserstatnings- 
loven for erstatningsfastsettelsen. 

Skjønnsretten fant at det ikke kunne komme kommunen til hjelp 
at man hadde en alternativ overlappende hjemmel i arealplanen, og at 
temaet for erstatningsutmålingen derfor var hvordan arealbruken ville 
ha vært uten vannverksklausuleringen. 

I likhet med tingretten, tok lagmannsretten utgangspunkt i at regule- 
ringen ikke skulle legges til grunn ved vurderingen av hvorvidt det skulle 
gis erstatning for tapt byggemulighet. Det ble som begrunnelse vist til 
Rt. 1986 s. 430, Regnarvannet, der Høyesterett kom til at når grunneierne 
skulle pålegges nødvendige servitutter for å sikre drikkevannet mot for- 
urensning etter vassdragsloven $ 18, skulle erstatningen fastsettes etter de 
regler som gjelder for ekspropriasjonsinngrep. 

Lagmannsretten gjengir her etter min oppfatning Høyesteretts avgjø- 
relse unøyaktig, da dommen ikke på generelt grunnlag kan tas til inntekt 
for at erstatningen ved båndlegging av rådighet over en eiendom skal fast- 
settes etter de regler som gjelder for ekspropriasjonsinngrep, uavhengig 
av hvilken hjemmel som benyttes til dette. Det vises her til Høyesteretts 
henvisning til St. meld. 55 (1984-85) der det fremgår at der båndleggingen 
skjer gjennom plan- og bygningsloven, vil resultatet ofte bli at grunnei- 
eren ikke har krav på erstatning. 

I begge saker var det enten fattet et ekspropriasjonsvedtak knyttet til 
båndleggingen, eller det forelå en avtale som ga uttrykk for at erstatnings- 
utmålingen skulle finne sted etter ekspropriasjonsrettslige prinsipper. 
Dette kan være forklaringen på at forholdet til foreliggende rettspraksis 
knyttet til rådighetsinnskrenkninger med annet hjemmelsgrunnlag ikke 
ble nærmere drøftet eller problematisert i dommen. 

Lagmannsretten foretar i stedet en tradisjonell drøftelse av hvorvidt 
man i vurderingen av fremtidig påregnelig utnyttelse i det området som 
var omfattet av ekspropriasjonen skal legge til grunn gjeldende regule- 
ringsplan, eller se bort fra denne. 

Lagmannsretten påpekte at det i utgangspunktet er gjeldende regule- 
ring som skal legges til grunn for hva som er en påregnelig utnyttelse, 
med unntak for saker der det i henhold til reguleringsplan blir ekspropri- 
ert til offentlig anlegg i et område hvor alternativet ville ha vært en utbyg- 
ging på eierens hånd, og hvor det da skal ses bort fra reguleringsplanen 
ved påregnelighetsvurderingen. 

Lagmannsretten fant at det var unntaket for offentlige anlegg som her 
kom til anvendelse, da et kommunalt vannverk med tilhørende restrik- 
sjoner var å anse som et slikt anlegg. 

I Frostating lagmannsretts skjønn avholdt 9.juli 2004” ble det lagt 
til grunn at i tilfelle av overlappende hjemmelsgrunnlag, det vil si der 
det både er hjemmel etter oreigningsloven $ 2 nr. 47 og etter kommune- 
planen for å påby restriksjoner, måtte den valgte form være avgjørende. 
Avgjørelsen er interessant fordi den åpner opp for at resultatet med hen- 
syn til erstatning kunne ha blitt annerledes dersom klausuleringen var 
blitt gjennomført utelukkende etter plan- og bygningslovens regler, og 
ikke som i den aktuelle saken, etter ekspropriasjonsvedtak fattet i med- 
hold av oreigningsloven $ 2 nr. 47. 

I Hålogaland lagmannsretts overskjønn 3. juli 2006" var det tale om 
ekspropriasjon av rettigheter knyttet til sikring av en drikkevannskilde. 
Siden det var tale om tvangsavståelse av eiendom, herunder tvangsavstå- 
else av begrensede rettigheter til fast eiendom, fant lagmannsretten det 
utvilsomt at erstatningen skulle fastsettes etter reglene i ekspropriasjons- 
erstatningsloven, som også gjelder ved inngrep i vassdrag, jf. vannres- 
sursloven $ 51 første ledd. 

Frostating lagmannsrett avsa 30. oktober 2017" dom der det ble tatt stil- 
ling til verdsettelse etter ekspropriasjon av rådighetsinnskrenkninger for 
to landbrukseiendommer ved drikkevannskilden Benna og Grøtvatnet. 


12 LF-2004-9; - RG-2004-1522. 
13 LH-2005-83788; - RG-2006-1572 
14 LF-2017-35956. 

Området var allerede regulert til drikkevann, og lagmannsretten uttalte 
til dette at det var tale om klausuleringsinngrep som hadde erstatnings- 
rettslig vern. 

Heller ikke i denne saken var det tvil om at erstatningsspørsmå- 
let skulle avgjøres ut fra ekspropriasjonsrettslige prinsipper, herunder 
Grunnloven $ 105 og bestemmelsene i ekspropriasjonserstatnings- 
loven. Det var derfor ikke noe krav til at inngrepet i eiendomsretten 
måtte anses for å være vesentlig for å utløse krav på erstatning. Dette 
under henvisning til Høyesteretts avgjørelse inntatt i Rt. 2007 s. 464 
avsnitt 95. 

Høyesterett tok imidlertid ikke i den dommen det er henvist til stil- 
ling til hva som vil være tilfellet erstatningsmessig dersom det ikke hadde 
vært tale om ekspropriasjon, men i stedet rene rådighetsinnskrenkninger 
fastsatt i plan- og bygningsloven. 

Gulating lagmannsrett tok i overskjønn 25. juni 2018” stilling til fast- 
settelse av erstatning etter klausulering av nedslagsfelt for ny drikke- 
vannskilde rundt Askevatnet i Askøy kommune. 

Lagmannsretten la til grunn at erstatningsspørsmålet skulle vurderes 
i henhold til Grunnloven $ 105, ekspropriasjonserstatningsloven og rett- 
spraksis, jf. Rt. 1986 s. 430. Se omtalen av denne avgjørelsen ovenfor under 
punkt 2.1. Siden det også i denne dommen var tale om et ekspropriasjons- 
inngrep ble det gitt erstatning for det tap som var lidt, sett i forhold til 
en påregnelig utnyttelse dersom området rundt Askevatnet ikke var blitt 
klausulert til drikkevannsformål. 

Det er verdt å merke seg at også denne dommen gjelder erstatnings- 
fastsettelse basert på et forutgående ekspropriasjonsvedtak fra stats- 
forvalterens side. De løser derfor etter mitt syn ikke det prinsipielle 
spørsmålet om hva som ville ha blitt situasjonen dersom plan- og byg- 
ningsloven i stedet alene var blitt benyttet som hjemmelsgrunnlag for 
båndleggingen. 


15 —LG-2017-165279. 

3 Hvilke erstatningsrettslige konsekvenser kan 
båndlegging av grunneiers rådighet i form av 
opprettelse av hensynssoner etter pbl. $ 11-8 
og 12-6 medføre etter pbl $ 15-1, S 15-2 og 
$15-3 

3.1 Hjemmel for fastsettelse av hensynssoner i 

kommuneplanens arealdel og i reguleringsplan 

Plan- og bygningsloven $ 11-8 angir i første ledd at kommuneplanens are- 
aldel i nødvendig utstrekning skal vise hensyn og restriksjoner som har 
betydning for bruken av areal. Hensyn og forhold som inngår i andre 
ledd bokstav a til f, kan markeres i arealdelen som hensynssoner med 
tilhørende retningslinjer og bestemmelser. Det kan angis flere soner for 
samme areal. 

Det fremgår av $ 11-8 andre ledd at det til hensynssoner i nødvendig 
utstrekning skal angis hvilke bestemmelser og retningslinjer som gjelder 
eller skal gjelde i medhold av loven eller andre lover for å ivareta det hen- 
synet som sonen viser. 

Av særlig interesse for temaet for denne artikkelen er adgangen etter 
§ 11-8 tredje ledd bokstav a, der det fremgår at det kan fastsettes sikrings-, 
støy- og faresoner med angivelse av fareårsak eller miljørisiko, og at det 
i den forbindelse kan gis bestemmelser som forbyr eller setter vilkår for 
tiltak og eller virksomheter, jf. $ 1-6 innenfor sonen. 

Det fremgår av forarbeidene“ at eksempler på areal som det kan knyt- 
tes hensynssone til, er areal som er særlig utsatt for fare i form av for 
eksempel ras, skred, flom, overvann og sone for sikring av vannforsyning. 

Der slike bestemmelser er gitt, vil de i seg selv kunne hjemle avslag på 
søknad om byggetillatelse, jf. pbl. $ 11-6 annet ledd. 

Hensynssoner angitt i kommuneplanens arealdel må videreføres eller 
innarbeides i arealformål og planbestemmelser i reguleringsplaner der- 
som de fortsatt skal gjøres gjeldende etter at området er regulert. 


16 Ot. prp. nr. 32 (2007-2008) om lov om planlegging og byggesaksbehandling (plan- og bygnings- 
loven) (plandelen) på s. 218 

Det fremgår av pbl. $ 12-6 at de hensyn og restriksjoner som er fastsatt 
gjennom hensynssoner til kommuneplanens arealdel, jf. $$ 11-8 og 11-10, 
skal legges til grunn for utarbeiding av reguleringsplan. Hensynssoner 
kan videreføres i reguleringsplan eller innarbeides i arealformål og 
bestemmelser som ivaretar formålet med hensynssonen. 

I reguleringsplaner kan kommunen innføre samme eller nye hensyns- 
soner som angitt i kommuneplanens arealdel.” Det kan også vedtas nye 
hensynssoner som ikke er angitt i kommuneplanens arealdel. Behovet 
for å etablere en slik sone først kan bli avdekket under utarbeidelsen av 
reguleringsplanen. 


3.2 Rettsvirkningen av reguleringsplan etter 
pbl. S 12-4 

Plan- og bygningsloven $ 12-4 fastslår at rettsvirkningen av regulerings- 
plan er at den fastsetter fremtidig arealbruk for området og er ved kom- 
munestyrets vedtak bindende for nye tiltak eller utvidelse av eksisterende 
tiltak som nevnt i $ 1-6. Tiltak etter $ 1-6 første ledd, herunder bruk- 
sendring etter $ 31-2, jf. også $ 1-6 andre ledd, må ikke være i strid med 
planens arealformål og bestemmelser. 

Med tiltak etter loven menes ifølge $ 1-6 oppføring, riving, endring, 
herunder fasadeendringer, endret bruk og andre tiltak knyttet til byg- 
ninger, konstruksjoner og anlegg, samt terrenginngrep og opprettelse og 
endring av eiendom, jf. pbl. 20-1 første ledd bokstav a til m. Som tiltak 
regnes også annen virksomhet og endring av arealbruk som vil være i 
strid med arealformål, planbestemmelser og hensynssoner. 

Dette innebærer at lovlig igangsatt virksomhet i utgangspunktet ikke 
berøres av reguleringen. Som eksempel nevner O.J. Pedersen" igangvæ- 
rende forretningsdrift, og grustak etablert før området for eksempel blir 
regulert til friluftsområde. Reguleringsplanen griper heller ikke inn i en 
meddelt tillatelse. Dette følger av Rt. 2002 s. 683 (Vassøy Canning). 


17 Ot. prp. nr. 32 (2007-2008) s. 232 pkt. 11.4. 
18 Oddvar J. Pedersen mfl., Plan- og bygningsrett, 3. utg. 2018, Universitetsforlaget 2018 på s. 378. 

For ikke bygningsmessige tiltak etter pbl. $ 1-6 første ledd annet 
punktum er det et vilkår for at reguleringsplanen skal være bindende, at 
arealbruken i strid med planens arealformål, er til vesentlig ulempe for 
gjennomføring av planen.” 

Frode Innjord mfl. påpeker at det som er påpekt med hensyn til 
eksisterende byggverk, i hovedsak også gjelder tilsvarende for andre til- 
tak som allerede er igangsatt på tidspunktet for vedtagelse av den nye 
planen. Dette skaper særlige utfordringer når det gjelder pågående eksis- 
terende virksomhet som tar sikte på stadig ekspansjon til nye områder, 
f.eks. massetak, og hvordan rettsvirkningen av en ny reguleringsplan blir 
i forhold til dette. Innjord mfl. påpeker til dette at: 


Et eksisterende masseuttak som faller inn under begrepet «vesentlig terrenginn- 
grep», jf. $ 20-1 første ledd bokstav k, vil for eksempel kunne fortsette selv om 
det kommer i strid med senere vedtatt reguleringsplan. Dersom det blir snakk 


om å utvide uttaksområdet, vil dette derimot rammes av forbudet i $ 12-4. 


Selv om utvidelse av et terrenginngrep ikke direkte omfattes av $ 20-1 første 
ledd bokstav d, som knytter seg til drift av tiltak som nevnt i bokstav a — det vil 
si bygning, konstruksjon og anlegg - vil utvidelsen i seg selv kunne anses som 
et vesentlig terrenginngrep og således som et nytt tiltak i henhold til bokstav k. 
At utvidelse av eksisterende terrenginngrep som er i strid med gjeldende regu- 
leringsplan, rammes av forbudet i $ 12-4, kan også støttes på ordlyden første 
ledd som uttrykkelig angir at en reguleringsplan er «bindende for nye tiltak 


eller utvidelse av eksisterende tiltak som nevnt i $ 1-6. 


Etter min oppfatning må dette være en korrekt oppfattelse av $ 12-4, i og 
med henvisningen til $ 1-6, og at tiltak ikke må være i strid med planens 
arealformål og bestemmelser. 

Det må etter min oppfatning også foretas en vurdering av om den 
eksisterende pågående virksomheten på eiendommen er lovlig etter de 
regler som gjaldt før reguleringsplanen ble vedtatt, eller om det skulle ha 
vært søkt om tillatelse til tiltaket på et tidligere tidspunkt, for eksempel 


19 Ot. prp. nr. 32 (2007-2008) s. 174. 
20 Frode A. Innjord og Liv Zimmermann, Plan- og bygningsloven (lov av 2008) med kommentarer, 
Gyldendal Norsk Forlag, 2020 på s. 327 og 328. 

dersom tidligere uttak har vært av en slik størrelsesorden at de i seg 
selv gjorde en søknad om tillatelse etter pbl. $ 20-1 bokstav k nødven- 
dig. Det foreligger imidlertid ingen rettspraksis direkte knyttet til dette 
spørsmålet. 

Høyesterett har i dom avsagt 14. november 2019” lagt til grunn at 
reguleringsplanen for et eksisterende hytteområde, der det fremgikk at 
adkomstveien til hyttene ikke skulle vinterbrøytes, da den ble regulert til 
vinterløype, var bindende for hytteeierne. 

Siden det ikke tidligere hadde vært foretatt fast vinterbrøyting av veien, 
og fast vinterbrøyting av veien måtte anses for å være «virksomhet», ville 
slik brøyting være i strid med planbestemmelsene om skiløype i veitra- 
seen i vintersesongen. 

Oppstart av fast vinterbrøyting ble av Høyesterett ansett for å utgjøre 
et nytt tiltak etter pbl. $ 12-4 i strid med reguleringsplanens bestemmel- 
ser, og kunne derfor ikke utføres. 

Forbudet mot vinterbrøyting ble heller ikke ansett for å være et inn- 
grep i strid med EMK TP 1-1, som i norsk oversettelse angir at enhver 
fysisk eller juridisk person har rett til å få nyte sin eiendom i fred, og at 
ingen skal bli fratatt sin eiendom unntatt i det offentliges interesse og 
på de betingelser som er hjemlet ved lov og ved folkerettens alminnelige 
prinsipper. 

Artikkelen angir videre at bestemmelsen ovenfor imidlertid ikke på 
noen måte skal svekke en stats rett til å håndheve slike lover som den 
anser nødvendig for å kontrollere at eiendom blir brukt i samsvar med 
allmennhetens interesse eller for å sikre betaling av skatter eller andre 
avgifter eller bøter. 

Det ble vist til at Høyesterett i HR-2016-304-S Guldberg, i avsnitt 43, 
hadde uttalt at EMD-praksis gir uttrykk for at inngrep i eierens rettig- 
hetsutnyttelse, om dette ikke skal komme i strid med TP 1-1, må være i 
samsvar med loven og ikke vilkårlig, det må forfølge et legitimt formål, 
og det må være forholdsmessig. 

I saken vedrørende forbudet mot vinterbrøyting av den aktuelle veien, 
la Høyesterett vekt på at det fulgte av den gyldige reguleringsplanen 


21 HR-2019-02102-A 

at reguleringsbestemmelsene hadde hjemmel i lov, og at inngrepet var 
begrunnet i allmenne interesser, først og fremst allmennhetens interesser 
i friluftsliv og derfor forfulgte et legitimt formål. Siden inngrepet heller 
ikke grep inn i noen etablert bruk, men opprettholdt status quo, var det 
derfor også klart forholdsmessig. 

Spørsmålet er etter dette hvilke erstatningsrettslige konsekvenser en 
slik båndlegging av et nedbørfelt, der det er fastsatt restriksjoner i med- 
hold av pbl. $ 11-8 eller § 12-6, eventuelt $ 12-7 nr. 2, vil kunne ha. Det 
klare utgangspunktet er at rådighetsinnskrenkninger fastsatt i medhold 
av plan- og bygningsloven er noe den enkelte grunneier må finne seg i, 
uten å kreve erstatning fra det offentlige. 

Selv om utgangspunktet er at offentlig regulering av eierrådighet nor- 
malt ikke utløser krav på erstatning etter prinsippet i Grunnloven, kan 
rett til erstatning være hjemlet i den lov som ligger til grunn for ved- 
kommende radighetsregulering, jf. Høyesteretts uttalelse i Rt. 1970 s. 67 
P (strandlovdommen), som kommenteres nærmere nedenfor under 
punkt 4. 

Plan- og bygningsloven har ingen generell bestemmelse om erstatning 
for rådighetsreguleringer. Utgangspunktet er derfor at erstatning for 
rådighetsinnskrenkninger etter loven bare kan kreves i den utstrekning 
dette følger av alminnelige rettsgrunnsetninger, det vi si de prinsippene 
som domstolene har utviklet med basis i Grunnloven $ 105. Professor 
Hans Chr. Bugge påpeker i et notat til Direktoratet for samfunnssikker- 
het og beredskap i september 2017” at det i mangel av klargjørende høy- 
esterettsdommer hersker en viss usikkerhet om spørsmålene. 

Bugge påpeker på side 20 at det ikke gjelder spesielle regler om erstat- 
ning ved innføring av hensynssoner som innebærer nye restriksjoner, og 
de generelle regler om virkningen av planer - henholdsvis i arealdel til 
kommuneplan og reguleringsplan — gjelder også for disse. Bugges notat 
omtales nærmere nedenfor under punkt 3.5.5. 


22 Hans Chr. Bugge, «Spørsmålet om grunneiere/utbyggere kan ha krav på erstatning ved inn- 
føring av nye hensynssoner etter plan- og bygningsloven mv. som legger nye restriksjoner på 
arealutnyttelsen på grunn av farlig virksomhet», Notat til Direktoratet for samfunnssikkerhet og 
beredskap, september 2017. 


241 


KAPITTEL 8 


3.3 Særlig om grunneierens rett til å kreve 
innløsning ved kommuneplanens arealdel, 
if. pbl. $ 15-1 
Hva gjelder rådighetsinnskrenkninger som følger av formål og bestem- 
melser i arealdelen, påpeker Bugge at grunneieren, som den helt domine- 
rende regel må finne seg i dette uten erstatning, itråd med hovedprinsippet 
i norsk rett. 

For så vidt gjelder tap på grunn av nye bestemmelser i kommunepla- 
nens arealdel og reguleringsplaner har loven likevel egne bestemmelser 
i kapittel 15 som på nærmere angitte vilkår gir grunneier rett til å kreve 
erstatning for de restriksjoner som planen legger på adgangen til å utnytte 
eiendommen, eller til å kreve at eiendommen innløses av det offentlige. 

Bestemmelsene er en ren videreføring av de tilsvarende bestemmel- 
sene i pbl. 1985 $$ 21, 32 og 42.” 

Unntaket fremgår av pbl $ 15-1 om grunneierens rett til å kreve inn- 
løsning ved kommuneplanens arealdel. Denne bestemmelsen lyder som 
følger: 


Blir ubebygd eiendom eller større del av slik eiendom i kommuneplanens are- 
aldel angitt som areal til offentlig trafikkområder, offentlige friområder, felles- 
områder, fornyelsesområder eller til statens, fylkets og kommunens bygninger 
og grav- og urnelunder, og eiendommen innen fire år ikke blir regulert eller 
angitt til annet formål i arealdelen, kan grunneieren eller festeren kreve erstat- 
ning etter skjønn, eller at ekspropriasjon straks blir foretatt, hvis båndleggin- 
gen medfører at eiendommen ikke lenger kan nyttes på regningssvarende måte. 
Er grunnen bebygd, har eieren eller festeren samme krav når bebyggelsen er 


fjernet. 


Bestemmelsene i pbl. kapittel 15 gjelder erstatning og innløsning som 
følge av de restriksjoner som planen legger på den fremtidige arealutnyt- 
tingen. Ved en eventuell erstatning vil utgangspunktet derfor måtte tas i 
det tap som grunneieren påføres ved ikke å kunne utnytte eiendommen 
som følge av disse restriksjonene, jf. Frode Innjord.”* 


23 Ot. prp. nr. 32 (2007-2008) s. 38. 
24 Innjord og Zimmermann, (2020) s. 431. 

3.4 Grunneierens rett til å kreve innløsning ved 
reguleringsplan, jf. pbl. S 15-2 

Plan- og bygningsloven § 15-2 gir i visse tilfeller en grunneier rett til å 
kreve innløsning ved vedtagelse av en reguleringsplan. Bestemmelsen gir 
anvisning på at dersom en reguleringsplan blir utlagt til visse nærmere 
angitte formål, eller medfører at kommunen har rett til å ekspropriere 
en ubebygd del av en eiendom, og en slik ekspropriasjon vil medføre at 
eiendommen ikke lenger kan anses skikket til å nyttes på en, etter hele 
eiendommens størrelse, beliggenhet eller øvrige forhold på en regnings- 
svarende måte, kan grunneieren kreve at ekspropriasjon straks blir 
foretatt. 

Bestemmelsen representerer et unntak fra utgangspunktet i pbl $ 16-2 
første ledd om at det innenfor tidsrammen på 10 år fra planvedtaket er 
fattet er opp til kommunen å bestemme om - og eventuelt når — det skal 
eksproprieres til gjennomføring av planen. Bestemmelsen svarer til $ 42 
i pbl. 1985. 

Bestemmelsen i pbl. $ 15-2 regulerer bare rammen for grunnei- 
ers adgang til å kreve at ekspropriasjon straks gjennomføres. Hvordan 
ekspropriasjonserstatningen i tilfelle skal fastsettes, reguleres av almin- 
nelige ekspropriasjonsrettslige regler. 

Det gjelder også for spørsmålet om reguleringsplanen skal legges til 
grunn for påregnelighetsvurderingen etter ekspropriasjonserstatnings- 
loven $$ 5 og 6, jf. Høyesteretts kjennelse i Rt. 1998 s. 1140 (Nedre Foss) 
hvor Høyesterett ikke konkret tok stilling til om vilkårene for å kreve 
innløsning etter $ 42 i plan- og bygningsloven fra 1985 var til stede, men 
ga uttrykk for at ved en eventuell innløsning måtte den regulerings- 
plan som innløsningen skjedde på grunnlag av, legges til grunn for 
erstatningsutmålingen. 

At vilkårene for å kreve innløsning etter pbl. $ 15-2 er til stede, betyr 
altså ikke nødvendigvis at grunn-eier gjennom ekspropriasjonsoppgjøret 
får erstatning for de restriksjoner som reguleringsplanen legger på eien- 
domsutnyttingen, se Frode Innjord mfl.» 


25 Frode A. Innjord og Liv Zimmermann, Plan- og bygningsloven (lov av 2008) med kommentarer, 
Gyldendal Norsk Forlag AS, 2020, s 439. 

Ved vurderingen av om en ekspropriasjon til gjennomføring av regu- 
leringsplanen vil føre til at eiendommen ikke lenger kan anses skikket 
til å nyttes på en regningssvarende måte, må man ta utgangspunkt i hele 
eiendommen slik den fremsto på tidspunktet for planvedtaket. 

Spørsmålet er om eiendommen etter reguleringen — ut fra en vurde- 
ring av hele eiendommens forhold - overhodet kan utnyttes på en reg- 
ningsvarende måte. Det samme vil gjelde ved den vurdering som skal 
foretas etter pbl. $ 15-3. Se nærmere om dette nedenfor om det som uttales 
og siteres fra Rt. 2002 s. 64 (Sandnes). 

Hva som ligger i begrepet regningssvarende, ble drøftet av det opp- 
nevnte utvalget i pkt. 8.3 i NOU 2003: 29 om arealplaner og ekspropria- 
sjonserstatning. Her ble følgende uttalt: 


For at grunneieren skal kunne kreve innløsning etter $ 42 første ledd andre 
punktum, må en ekspropriasjon av den del av eiendommen som kreves innløst, 
medføre at grunneieren totalt sett ikke oppnår en avkastning av eiendommen 


som ut fra hele eiendommens størrelse kan anses som regningssvarende. 


Spørsmålet om hva som skal anses som regningssvarende, må vurderes 
skjønnsmessig ut fra en bred samfunnsmessig synsvinkel, og i forhold til den 
størrelse eiendommen hadde før en tenkt delekspropriasjon («på en, etter hele 
eiendommens størrelse, beliggenhet eller etter øvrige forhold regningssvarende 
måte»), se for eksempel Rt. 1998 side 1140 (Akerselva Miljøpark) på side 1163 
(flertallet), jf. side 1153 (mindretallet). Ved vurderingen må det blant annet leg- 
ges vekt på eiendommens karakter og beliggenhet og den totale utnyttelse av 


eiendommen sett under ett. 


Som jeg også vil komme tilbake til nedenfor, er det sentrale i de to høyes- 
terettsdommene fra 1998 og 2002, at det ikke er tilstrekkelig at eiendom- 
men ikke kan utnyttes med samme økonomiske resultat som tidligere. 
Eieren må finne seg i å leve med reguleringsplaner som forutsetter at 
deler av eiendommen skal benyttes til offentlig formål, selv om planen 
eller gjennomføringen av den vil føre til at avkastningen av eiendommen 
reduseres. 

I prinsippet spiller det ingen rolle hvor stor denne reduksjonen er, så 
lenge de utnyttingsmuligheter som er i behold, er tilstrekkelige til å gi 
grunnlag for en akseptabel økonomisk utnyttelse av eiendommen. Se 

nærmere om dette nedenfor under punkt 3.5 og i den rettspraksis som er 
redegjort for i tilknytning til kapittel 15 i gjeldende plan- og bygningslov 
i punkt 4 nedenfor. 

Plan- og bygningsloven $ 15-2 omtales ikke nærmere i dette kapittelet 
som i den videre fremstillingen i punkt 3.5 vil ha fokus på plan- og byg- 
ningsloven $ 15-3 som inneholder nærmere regler om i hvilke tilfeller det 
kan kreves erstatning for tap ved reguleringsplan. 

Som det vil fremgå av gjennomgangen av rettspraksis nedenfor under 
punkt 4, er det imidlertid flere dommer som har betydning både for for- 
ståelsen av både $ 15-2 og $ 15-3. Disse dommene vil derfor naturlig nok 
bli omtalt samlet. 


3.5 Erstatning basert på plan- og bygningsloven 
§ 15-3 første ledd 
3.5.1 Ordlyden i plan- og bygningsloven § 15-3 første ledd 


Det er i pbl. $ 15-3 inntatt en egen bestemmelse om i hvilke tilfelle det kan 
kreves erstatning for tap ved reguleringsplan. 
Bestemmelsens første ledd lyder som følger: 


Medfører en reguleringsplan ved bestemmelser om byggegrense innenfor veg- 
linjen eller av andre særlige grunner at en eiendom blir ødelagt som byggetomt, 
og den heller ikke kan nyttes på annen regningssvarende måte, skal kommunen 
betale erstatning etter skjønn med mindre den erverver eiendommen i med- 
hold av $ 16-9. Det samme gjelder hvis regulerings-plan medfører at eiendom 
som bare kan benyttes til landbruksformål ikke lenger kan drives regningss- 
varende. Ved regulering av naturvernområder etter loven her skal kommunen 


betale erstatning etter skjønn i samsvar med naturmangfoldloven $$ 50 og 51. 


3.5.2 Nærmere om forståelsen av $ 15-3 første ledd. 
Forarbeider og juridisk teori 

Det er to vilkår som begge må være oppfylt for at eieren skal kunne kreve 

erstatning etter pbl. $ 15-3. For det første må eiendommen som følge av 

reguleringsplanen være ødelagt som byggetomt, og for det andre må den 

heller ikke kunne nyttes på annen regningsvarende måte. 

Tillegget og heller ikke kan nyttes på annen regningssvarende måte 
kom inn ved bygningsloven 1965. 

Selv om en eiendom ble ødelagt som byggetomt, kunne det tenkes at 
den kunne nyttes på annen regningssvarende måte, for eksempel til land- 
bruksdrift. I så fall ble det ikke ansett for å være noen grunn til at eieren 
skulle kunne kreve erstatning for de restriksjoner som reguleringsplanen 
la på hans adgang til å bebygge eiendommen, jf. Bygningslovkomiteens 
innstilling.*° 

Det ma, pa bakgrunn av Hoyesteretts avgjorelse i Nedre Fossdommen 
inntatt i Rt. 1998 s. 1140, legges til grunn at bestemmelsen gjelder for alle 
typer reguleringsplaner, herunder planer som har til formål å hindre 
utbygging som i seg selv anses uønsket og skadelig av hensyn til vernein- 
teresser eller andre generelle samfunnsinteresser. 

I sin kommentarutgave til bestemmelsen påpeker Frode Innjord og Liv 
Zimmermann at systemet med bindende oversiktsplanlegging medfører 
at bestemmelsens første ledd første punktum primært vil ha betydning 
innenfor områder som i kommuneplanens arealdel er avsatt til bebyg- 
gelse og anlegg, jf. § 11-7 andre ledd nr. 1.7 Dette fordi det først og fremst 
er eiendommer innenfor slike områder som vil kunne sies å bli ødelagt 
som byggetomter gjennom senere reguleringsplaner. 

Dersom den aktuelle eiendommen aldri har vært aktuell som bygge- 
tomt, er det det sistnevnte vilkåret som er av interesse. Hva som nær- 
mere ligger i kriteriet regningsvarende, har vært gjenstand for ulike 
oppfatninger. 

Et synspunkt som tidligere ble anført med støtte i Stang,” var at eien- 
dommen etter reguleringen måtte kunne nyttes på en slik måte at avkast- 
ningen var tilstrekkelig til å forrente den verdi som eiendommen ville 
ha hatt ved en naturlig og påregnelig utnytting før reguleringen. Dette 
synspunktet har imidlertid blitt forkastet av Høyesterett. Jeg kommer 
nærmere tilbake til dette nedenfor ved gjennomgangen av Nedre Foss- 
dommen og Sandnes-dommen. 


26 Innstilling til revisjon av bygningsloven, april 1960, (Bygningslovkomiteens innstilling), på s. 87. 
27 Innjord og Zimmermann, (2020), s. 448. 
28 Emil Stang, Norsk bygningsrett, Tanum 194, på s. 142. 

Det er ikommentarene til pbl. $ 15-3 på Rettsdata Norsk Lovkommentar 
fremholdt følgende: 


Utgangspunktet må være om eiendommen, etter reguleringen, overhodet kan 
nyttes på en regningssvarende måte, jf. Rt. 1998 s. 1140 og Rt. 2002 s. 64. Ved 
fredning av landskapsvernområder etter naturvernloven er en redusert avkast- 
ning ikke erstattet etter vanlige rettsgrunnsetninger når eiendommen fortsatt 
ga overskudd, jf. Rt. 1989 s. 1339. Dette kan være et moment ved tolkingen av 
pbl. $ 15-3 første ledd. 


Det sentrale i høyesterettsdommene fra 1998 (Nedre Foss) og 2002 
(Sandnes) er at det ikke er tilstrekkelig at eiendommen - sett under ett — 
ikke kan utnyttes med samme økonomiske resultat som tidligere. Eieren 
må finne seg i at det pålegges restriksjoner som reduserer rentabiliteten, 
og i prinsippet spiller det ingen rolle hvor stor denne reduksjonen er, 
så lenge de utnyttelsesmuligheter som er i behold, gir grunnlag for en 
akseptabel økonomisk utnyttelse av eiendommen. 

Oddvar J. Pedersen mfl. skriver nærmere om dette2° Han gjentar 
utgangspunktet fra rettspraksis om at det avgjørende ikke er om det vil 
være mer lønnsomt for eieren om eiendommen hadde fått en annen regu- 
lering. Videre uttales blant annet følgende med overskrift Reguleringen 
gir ikke mulighet for regningssvarende utnyttelse:* 


Det er opp til kommunens skjønn å avgjøre hva en eiendom skal utnyttes til og 
hvor sterkt den kan utnyttes. Forutsetningen må være at reguleringsvedtaket 
er saklig begrunnet i reguleringsmessige hensyn. Eieren kan altså normalt ikke 


kreve erstatning på det grunnlag at han burde fått en bedre regulering. 


Han kan heller ikke basere sitt krav på en sammenligning mellom den utnyt- 
telse som var påregnelig før reguleringen og utnyttelsen etter reguleringen. Det 
ble fastslått av både flertallet og mindretallet i Rt. 1998 s. 1140 (Nedre Foss) 
under henvisning til Innstilling 1960 s. 113. 


29 Øystein Nore Nyhus, Kommentarer til Plan- og bygningsloven, note 369, sist hovedrevidert 
18.06.2020, Rettsdata Norsk Lovkommentar. 

30 Pedersen mfl. 2018, kap. 17 s. 433 flg. 

31 Pedersen mfl. s. 443, pkt. 4.2.4. 

Komiteen drøftet vilkårene for innløsning og reiste spørsmålet om det avgjø- 
rende burde være om eiendommen ikke lenger kunne utnyttes i det vesent- 
lige «like regningssvarende som den samlede eiendom tidligere kunne ha 
vært utnyttet», men ble stående med at det avgjørende skulle være «hvorvidt 
resteiendommen overhodet kan utnyttes på regningssvarende måte. Om dette 
er tilfelle, avgjøres ved skjønn». I Rt. 2002 s. 64 (Bjørgo) tok Høyesterett det 
samme utgangspunkt for erstatning. Det kan også vises til NOU 2003: 29 s. 113 


Arealplaner og ekspropriasjonserstatning. 


Pedersen mfl. viser til? at lagmannsretten i Bjørgo-saken hadde lagt 
til grunn at dersom avkastningen av den bebyggelse som kunne føres 
opp og/eller av annen anvendelse av eiendommen ifølge reguleringen, 
ikke var stor nok til å forrente eiendommens verdi ut fra en påregnelig 
utnyttelse før reguleringen, kunne den ikke utnyttes regningssvarende. 
Avkastningskravet ble av lagmannsretten satt til syv prosent som til- 
svarte normal bankavkastning. 

Høyesterett fant imidlertid i Bjørgo-saken at erstatningsbestemmelsen 
i pbl. 1985 $ 32 nr. 1 ikke gikk så langt, da det skjønnsretten skulle vurdere, 
ikke var eiendommen før reguleringen, men eiendommen etter regule- 
ringen og de utnyttelsesmuligheter som da forelå. 

Avslutningsvis påpekte Pedersen mfl. på at praksis ikke har trukket opp 
noen grense, annet enn at det i Bjørgo saken er uttalt at det er grunnlag for 
erstatning hvis eiendommen overhodet ikke kan utnyttes økonomisk. 


4 Gjennomgang av relevant rettspraksis 
knyttet til fastsettelse av erstatning ved 
rådighetsinnskrenkninger generelt og 
forholdet til ekspropriasjon, grunnloven 
$ 105 og plan- og bygningsloven 

For oversiktens skyld er de sentrale dommene knyttet til erstatningsplikt 


for rådighetsinnskrenkninger etter Grunnloven $ 105 og alminnelige 
rettsgrunnsetninger, samt dommer knyttet til forståelsen av reglene om 


32 Pedersen mfl. s. 444. 

innløsning og erstatning etter kapittel 15 i plan- og bygningsloven, samt 
tilsvarende bestemmelser i $ 21, 32 og 42 i pbl. 1985 kort omtalt i kronolo- 
gisk rekkefølge nedenfor. 

Dette fordi også dommer som ikke direkte gjelder anvendelsen av 
$ 15-3 kan få betydning ved tolkningen og forståelsen av i hvilke tilfeller 
det foreligger erstatningsplikt etter $ 15-3. 

Grunnloven $ 105 lyder som følger: 


Fordrer Statens tarv at noen må avgi sin rørlige eller urørlige eiendom til offent- 


lig bruk, så bør han eller hun ha full erstatning av statskassen. 


I Høyesteretts avgjørelse i Strandlovdommen, inntatt i Rt. 1970 s. 67, ble 
det påpekt at det for en rekke områder for lengst var godtatt at verdi- 
forandringer som skyldes regulerende inngrep av samfunnsmessig art, 
var noe som i betydelig omfang måtte aksepteres erstatningsfritt og at 
det mest nærliggende eksempelet var bygningslovgivningen, og at det der 
bare i særlige unntakstilfelle kunne bli tale om erstatning ved regulering 
som griper inn i den enkelte eiers rådighet. 

Det ble understreket at der det ikke ble krevd avståelse av eiendom fra 
eierens side, skulle det mye til før det måtte betales erstatning etter prin- 
sippet i Grunnloven $ 105. 

I Høyesteretts avgjørelse vedrørende Vikedalselven inntatt i Rt. 1973 s. 
705, der en fisker ble fratatt sitt yrke som følge av fredning av laksevass- 
draget han fisket i, ble det, til tross for at fredningen overfor ham ble vur- 
dert å være et vesentlig inngrep, ikke gitt erstatning. Det ble lagt vekt på 
at fredningsbestemmelsene forfulgte et viktig samfunnsmessig formål, og 
at inngrepet ikke var ekspropriasjonsartet, i den forstand at vedtaket ikke 
tok sikte på å overføre verdier fra den aktuelle laksefiskeren til en annen. 

Fredningsvedtaket ble også ansett for å ha en generell karakter for så 
vidt som det rammet alle som står i samme stilling, selv om antallet av 
dem som ble rammet av tilfeldige grunner ikke var stort. Dommen kan 
virke overraskende hard, da forbudet både rammet en igangværende 
næringsaktivitet, og en person spesielt hardt. 

I Høyesteretts avgjørelse i Fiskum-saken inntatt i Rt. 1980 s. 94 ga 
Høyesterett staten medhold i at det ikke skulle gis erstatning, og det ble 
her først og fremst lagt vekt på at inngrepet ikke var vesentlig. 

I Høyesteretts avgjørelse i Bjørheimsaken inntatt i Rt. 1986 s. 430, som 
er nærmere omtalt under punkt 2 ovenfor, fant Høyesterett som nevnt at 
det fulgte av forarbeidene til vassdragsloven $ 18, og fast skjønnspraksis, 
at det skulle betales erstatning etter reglene om ekspropriasjon når ned- 
børfelt ble båndlagt med hjemmel i vassdragsloven $ 18, som senere er 
overflyttet til oreigningsloven $ 2 nr. 47. 

I Høyesteretts avgjørelse i Rt.1989 s. 1339 (Hole) ble det påpekt at erstat- 
ningskravet etter naturvernloven $ 20 bokstav b måtte avgjøres etter de 
retningslinjer som var utviklet gjennom Høyesteretts praksis på grunn- 
lag av prinsippet i Grunnloven $ 105. Ut fra den konkrete vurderingen 
som måtte foretas, fant Høyesterett at vilkårene for erstatning ikke forelå. 

I Høyesteretts avgjørelse vedrørende Hydalen inntatt i Rt.1993 s. 321, 
der et område var blitt lagt ut som landskapsvernområde, ble det av 
Høyesterett understreket at det forhold at inngrepet var vesentlig, var 
et nødvendig, men ikke i seg selv tilstrekkelig vilkår, for å kunne kreve 
erstatning etter en analogisk anvendelse av Grunnloven $ 105, og at det 
var velkjent i praksis at selv vesentlige inngrep ikke kunne kreves erstat- 
tet, for eksempel fordi de rammet en virksomhet som på grunn av ny 
erkjennelse ble ansett for å være så skadelig eller uheldig at den burde 
forbys. 

Se også Høyesteretts avgjørelse i Småsetran-saken inntatt i Rt.1993 s. 
1333, der det fra Høyesterett ble påpekt at det fulgte av de prinsipper som 
var blitt utviklet gjennom rettspraksis, at det ikke skulle gis erstatning for 
tap av tomteutnyttelse i et tilfelle som dette. 

Heller ikke i Nora-kjennelsen/Nedre Foss inntatt i Rt.1998 s. 1140 ble 
det gitt rett for grunneieren til å kreve et friområde innløst etter $ 42 i den 
tidligere plan- og bygningsloven fra 1985. Bestemmelsen ga anvisning på 
at grunneieren kunne kreve straksinnløsning dersom reguleringsplanen 
medførte at eiendommen ikke lenger kunne ansees skikket til å nyttes på 
en, etter hele eiendommens størrelse, beliggenhet eller etter øvrige for- 
hold «regningssvarende måte». 

Høyesteretts flertall la til grunn at kriteriet «regningssvarende utnyt- 
telse» i pbl. 1985 $ 42 første ledd, måtte knyttes til hele eiendommen Nedre 
Foss, slik den var før den arealanvendelsen som reguleringsplanen i 1993 
fastla, og at det var uriktig rettsanvendelse av overskjønnsretten, når den 

hadde sammenlignet avkastningen ved utnyttelse av eiendommen hen- 
holdsvis før og etter reguleringsplanen i 1993. 

Det var heller ikke riktig rettsanvendelse å gi erstatning selv om det 
hadde oppstått et misforhold mellom avkastningen før og etter regule- 
ringen, da det rettslige spørsmålet ene og alene var om eiendommen etter 
reguleringen, ut fra en vurdering av hele eiendommens forhold, overho- 
det kunne utnyttes på en regningssvarende måte. 

Høyesterett uttalte seg også i Bjørgosaken inntatt i Rt. 2002 s. 64 om 
hva som lå i begrepet regningssvarende utnyttelse. Om uttrykket reg- 
ningssvarende utnyttelse ble det vist til det som var omtalt om dette i 
Nora-kjennelsen inntatt i Rt.1998 s. 1140, som gjaldt forståelsen av pbl. 
1985 $ 42. Høyesterett påpekte at det som her var sagt om forståelsen av 
$ 42, også måtte legges til grunn i forhold til det tilsvarende kriterium i 
$32nr.1. 

Det ble lagt til grunn at en økonomisk utnyttelse av eiendommen 
måtte være mulig, og at det i dette lå at det måtte foreligge visse utnyttel- 
sesmuligheter som ga grunnlag for en akseptabel økonomisk utnyttelse 
av eiendommen, men at det ikke var spørsmål om hvilken avkastning 
eiendommen kunne ha gitt ved en annen regulering. 

Avslutningsvis skal jeg omtale Høyesteretts dom inntatt i Rt. 2005 
s. 469 vedrørende Elstad og Aurmoen landskapsvernområde. 

Saken gjaldt rådighetsregulering av to landskapsarealer som var 
sentrale for bevaringen av grunnvannsforekomsten på Gardermoen. 
Vernevedtakene fattet i medhold av naturvernloven $ 5 og 6, henholds- 
vis Elstad og Aurmoen landskapsvernområde satte forbud mot blant 
annet ulike former for uttak, lagring, planering eller utfylling av masse, 
samt forbud mot uttak av grus fra iskontaktskråninger og torv fra myrer 
som inngikk i grunnvannsavsetningen. Det ble krevd erstatning av fem 
gårdbrukere etter naturvernloven $ 20 bokstav b for tapte muligheter til 
masseuttak. 

Det ble i dommen vist til Høyesteretts avgjørelse i Rt.1998 s. 890, ved- 
rørende Jærstrendene, der det som i denne saken var krevd erstatning 
for hindret adgang til masseuttak i et landskapsvernområde. Det ble 
der lagt vekt på at masseuttak lå utenfor tradisjonell jordbruksdrift, og 
at det var tale om inngrep i naturen som var langt mer inngripende 

enn de som fulgte av tradisjonell jordbruksdrift, og at inngrepene var 
irreversible. 

For denne type rådighetsbegrensninger måtte den generelle hovedre- 
gel om at det ikke skulle betales erstatning stå særlig sterkt. Grunneiernes 
interesse i å nyttiggjøre seg sin eiendoms ressurser måtte avveies mot de 
samfunnsmessige hensyn, og disse kunne medføre at en grunneier ikke 
fikk erstatning selv for meget bastante inngrep. Særlig kunne dette være 
tilfelle der vernehensynet var tungtveiende, og de tiltak som det ble 
krevd erstatning for var å anse som irreversible og stå i motsetning til 
verneinteressene. 

Også den gårdeier som hadde et lovlig igangværende uttak og der ver- 
nevedtaket stanset fremtidig uttak fikk ikke medhold i sitt erstatnings- 
krav i Høyesterett, basert på en helhetsvurdering. Vernevedtaket tok sikte 
på å beskytte mot den type varige og irreversible inngrep i naturen som 
det pågående grusuttaket innebar, og at vedtaket forfulgte et viktig sam- 
funnsmessig mål. 

Overnevnte gjennomgang av foreliggende høyesterettsdommer viser 
at Høyesterett har lagt seg på en svært restriktiv praksis med hensyn til 
i hvilke tilfeller det gis erstatning for rådighetsinnskrenkninger generelt, 
og etter plan- og bygningsloven spesielt. Dette også der det gripes inn i 
bestående virksomhet og denne må opphøre som følge av vernehensyn. 

Det kan også vises til dom avsagt av Gulating lagmannsrett 4. mai 
2017,» der lagmannsretten påpekte at det offentlige av hensyn til samfun- 
net og allmennheten gjennom lovverket kunne pålegge grunneierne en 
rad med restriksjoner for bruk av eiendommer, uten at det utløste krav 
på erstatning. Som et eksempel på dette ble det vist til restriksjoner etter 
plan- og bygningsloven. 

Lagmannsretten oppfattet også restriksjonene pålagt grunneierne 
i den konkrete saken som et eksempel på at det offentlige gjennom et 
regelverk kan legge begrensninger på enkelte individs adgang til bruk av 
eiendommen sin av hensyn til fellesskapets beste. I den konkrete saken 
gjaldt det allmennhetens behov for rent drikkevann. 


33 LG-2016-143157 

Til grunneiernes anførsel om at inngrepet var så omfattende at det 
skulle ha skjedd ved ekspropriasjon, jf. orl. $ 1, påpekte lagmannsretten at 
negative servitutter kunne sikres gjennom ekspropriasjon, men at dette 
alternativt også kunne fastsettes gjennom lov, forskrift eller enkeltvedtak 
med hjemmel i lov, slik for eksempel en reguleringsplan vil være. Det ble 
under henvisning til juridisk litteratur angitt av lagmannsretten at det 
offentlige i slike tilfeller kunne velge fremgangsmåten selv. 

Se også Borgarting lagmannsretts overskjønn 17.oktober 20173 der lag- 
mannsretten uttaler at utgangspunktet ved rådighetsinnskrenkninger, 
der grunneier beholder eiendomsretten til eiendommen, var det motsatte 
enn ved ekspropriasjon, da hovedregelen her er at dette kan skje uten at 
utløser krav på erstatning etter Grunnloven $ 105, og at erstatning for 
rådighetsinnskrenkninger ikke gis, utover hva plan- og bygningsloven 
eller Grunnloven hjemler. 

Det ble i forlengelsen av dette uttalt at spørsmålet om slike restriksjo- 
ner likevel utløser erstatningsplikt etter rettspraksis berodde på en hel- 
hetsvurdering, der det avgjørende var hvorvidt inngrepet var så vesentlig 
at eiendommen i realiteten ble uten verdi for grunneieren. Det ble lagt til 
grunn at det uansett var en høy terskel for å tilkjenne erstatning etter pbl. 
§ 15-3, og at utgangspunktet var at kommunal og statlig myndighet kunne 
ilegge denne type restriksjoner ved reguleringsplan erstatningsfritt for å 
sikre offentlige interesser. 

Det ble vist til juridisk teori som påpekte at det ville være av betyd- 
ning om inngrepet rammet bare noen få, eller om det fikk virkninger for 
mange eiendommer, om forbudet griper inn i etablert bruk eller bare for- 
byr fremtidige endringer av bruken, og at dersom det griper inn i etablert 
bruk, ville dette være et tungtveiende argument for erstatning. 

Etter rettens oppfatning var det åpenbart at de aktuelle eiendommene 
fortsatt kunne drives regningssvarende, også med de pålagte restriksjo- 
nene. Det forhold at en utbygging eventuelt ville bli dyrere enn ellers var 
ikke i seg selv nok til å få erstatning dersom det er rådighetsinnskrenknin- 
gen som fører til dette. Det var derfor ikke grunnlag for å tilkjenne erstat- 
ning som følge av reguleringsplanens fastsatte rådighetsinnskrenkninger. 


34 LB-2016-142825 

Det kan reises spørsmål ved om det samme vil gjelde der det er en kom- 
mune, som av hensyn til beskyttelse av overflatevannkilder eller grunn- 
vannskilder fastsetter hensynssoner med restriksjoner på en grunneiers 
bruk av området, og i hvilken grad dette også kan ramme ulike former 
for igangværende virksomhet hos den aktuelle grunneieren. 

Det blir her også et spørsmål om hvilken betydning det har at kom- 
munens gebyrinntekter på vann- og avløpsområdet ikke kan overstige 
kommunens kostnader forbundet med å levere denne tjenesten, jf. foru- 
rensningsforskriften $ 16-1, og slik sett må anses for å være en virksomhet 
som tjener fellesskapets interesser uten å kunne beregne seg overskudd 
på sin aktivitet. 

Dette er selve kjernen i problemstillingen i denne artikkelen, og dette 
drøftes nærmere i pkt. 6 etter en gjennomgang av juridisk teori i pkt. 5. 


5 Nærmere om sondringen i juridisk teori 
mellom ekspropriasjon som krever 
erstatning etter grunnloven § 105, og i 
hvilke tilfeller det skal gis erstatning for 
rådighetsinnskrenkninger. Forholdet til 
EMK TP 1-1 


Professor Carl August Fleischer kommer i sin artikkel Naturvern og 
erstatningsansvar - avgrensningen mellom erstatningsbetingende og 
erstatningsfrie restriksjoner» inn på avgrensningen mellom erstatnings- 
betingende og erstatningsfrie restriksjoner, basert på strandlovdommen 
og laksefredningsdommen, jf. omtalen av disse dommene ovenfor under 
punkt. 4. 

Han påpeker at momenter i en helhetsvurdering av om erstatning skal 
gis ved rådighetsinnskrenkninger for det første vil være inngrepets mas- 
sivitet eller vesentlighet, for det andre hvor spesielt eller generelt inngre- 
pet er, for det tredje om det rammer igangværende virksomhet, og for det 
fjerde om inngrepet allerede rammer investeringer som er foretatt. 


35 Carl August Fleischer, Naturvern og erstatningsansvar - avgrensningen mellom erstatningsbe- 
tingende og erstatningsfrie restriksjoner» Tidsskrift for rettsvitenskap (1981) s 238-272. 

I advokat Ola Brekkens artikkel Erstatning ved ekspropriasjon og 


rådighetsinnskrenkninger. Hjemmelsgrunnlagets betydning for erstat- 


ningsbedømmelsen** er spørsmålet om erstatning ved klausulering av 


drikkevannskilder etter vassdragsloven $ 18 og betydningen av hjem- 


melsgrunnlag som overlapper hverandre, viet særlig oppmerksomhet. 


Under overskriften Hjemmelsgrunnlag som overlapper hverandre” 


påpeker han at: 


Etter gjeldende rettsoppfatning er reguleringsplanen i utgangspunktet avgjø- 
rende. Legges dette til grunn i f.eks. Bjørheimsaken og man forutsetter at 
nedslagsfeltet i reguleringsplan var lagt ut til vannverksformål med klausule- 
ring mot nydyrking, skulle resultatet bli at erstatning ikke ble tilkjent, med min- 
dre vilkårene i plan- og bygningsloven $ 32 var oppfylt. 


Brekken gir uttrykk for at dette etter hans oppfatning innebærer et uhold- 


bart resultat og påpeker i den forbindelse videre at: 


Jeg viser i denne sammenheng til situasjonen ved regulering til naturvern- 
formål, som er omhandlet i plan- og bygningslovens $ 32 nr. 1. Det bestem- 
mes i første ledd, siste setning at kommunen skal betale erstatning etter skjønn 
i samsvar med erstatningsbestemmelsene i naturvernloven ved regulering av 


naturvernområder etter plan- og bygningsloven. 


På tilsvarende måte må det ved gjennomføring av reguleringsplan med klausu- 
lering til vannverksformål legges til grunn at kommunen vil være forpliktet til 
å betale erstatning i samsvar med reglene i vassdragsloven $ 18. I motsatt fall 
vil man sette til side et påbud om utmåling av erstatning etter ekspropriasjons- 


rettslige regler fastsatt i lov. 


Fra Brekkens avsluttende vurdering/oppsummering, gjengis følgende: 


Høyesteretts avgjørelse i Bjørheim-saken, Rt-1986-430, bygger på formelle, 
rettslige betraktninger. Det formelle hjemmelsgrunnlag ble altså ansett avgjø- 
rende, og ikke det reelle innhold i inngrepet. Avgjørelsen er i tråd med det som 


må anses å være gjeldende rett på dette felt. 


36 


37 


Ola Brekken, «Erstatning ved ekspropriasjon og rådighetsinnskrenkninger. Hjemmelsgrunnlagets 


betydning for erstatningsbedømmelsen», Lov og Rett, 1993 $. 556-567. 
Brekken (1993), pkt. 3.5 s. 564. 

Det må konkluderes med at dersom klausuleringer eller inngrep i eierrådighe- 
ten etter sitt innhold anses som rådighetsinnskrenkninger i rettslig forstand, 
vil det være av avgjørende betydning for grunneiernes erstatningsrettslige vern 
hvorvidt inngrepene er etablert på grunnlag av en ekspropriasjonshjemmel 


eller en bestemmelse om rådighetsinnskrenkninger. 


Han påpeker at dersom prinsippene for erstatning for rådighetsinn- 
skrenkninger legges til grunn, kan man oppleve at ikke bare tilsvarende 
inngrep, men det samme inngrepet behandles ulikt erstatningsmessig alt 
ettersom man går veien om kommuneplan/reguleringsplan, eller fatter 
vedtak om ekspropriasjon direkte med hjemmel i oreigningsloven/den 
tidligere vassdragsloven $ 18. 

Brekken påpeker i sin artikkel at spørsmålet så vidt han kjente til på 
tidspunktet for utarbeidelsen av hans artikkel ikke var løst i rettspraksis. 

Jens Edvin A. Skoghøysomtalerisinartikkel Rådighetsinnskrenkninger 
og erstatning inntatt i Lov og Rett i 1995* en rekke høyesterettsavgjørel- 
ser, hvorav noen av dem er omtalt ovenfor under punkt 4. Under henvis- 
ning til høyesterettspraksis skriver Skoghøy blant annet følgende: 


Ved Høyesteretts avgjørelser i disse sakene har det blitt slått fast at det ikke er 
tilstrekkelig for at det offentlige skal bli erstatningsansvarlig, at det dreier seg 
om et vesentlig inngrep. Etter min oppfatning må det være riktig å sammenfatte 
praksis slik at for at det offentlige skal bli erstatningsansvarlig, må det kreves at 
inngrepet er av en slik karakter at det ut fra en helhetsvurdering vil være sterkt 


urimelig om inngrepet skal tåles. 


At det kreves sterk urimelighet før erstatning tilkjennes er senere fulgt 
opp i Høyesteretts avgjørelser iblant annet Rt. 2004 s. 1092 og Rt. 2005 
s. 469, jf. for så vidt også masteroppgaven til Kirsten Reinert Hustad.» 
Skoghøy påpekte videre i sin artikkel at det ved vurderingen blant 
annet må legges vekt på virkningene av reguleringen, hvilket formål 
reguleringen har og hvilke tilpasningsmuligheter grunneieren har, om 
det finnes andre utnyttelsesmuligheter, om inngrepet kunne forutsees, 


38 Jens Edvin A. Skoghøy, «Rådighetsinnskrenkninger og erstatning», Lov og Rett, (1995) s. 213-214. 

39 Kirsten Reinert Hustad, Hva skal til for at en rådighetsinnskrenkning skal gi grunnlag for erstat- 
ning etter prinsippet i Grunnlovens $ 105? Masteroppgave i rettsvitenskap, Juridisk fakultet, 
Universitetet i Tromsø, 2007, s. 22. 


256 


GRUNNEIERS RETT TIL ERSTATNING VED KOMMUNAL KLAUSULERING TIL DRIKKEVANN 


og om inngrepet virker generelt eller om det bare er noen få grunneiere 
som rammes. 

Endre Stavang utga en artikkel som ble trykket i Lov og Rett i år 2000, 
der han reiser spørsmål ved om man bør bygge på alminnelige retts- 
grunnsetninger, og hvor han har et kritisk blitt på naturvernloven $ 20 
bokstav b, slik den lød på den tiden. 

I sin artikkel** drøfter Endre Stavang statens erstatningsansvar ved 
rådighetsinnskrenkninger, særlig for landskapsvernområder. Det drøftes 
her nærmere om lovgiverne, slik de på dette tidspunktet hadde gjort i 
naturvernloven $ 20 bokstav b, burde nøye seg med å henvise løsningen 
på erstatningsspørsmålet til alminnelige rettsgrunnsetninger, eller om de 
i større utstrekning burde gripe inn med mer presise regler. 

Stavang påpeker at vedtagelsen av naturvernloven fra 1970 medførte 
at staten i økende grad kom til å gripe inn mot tradisjonelt jordbruk og 
skogsdrift, som var driftsformer som tidligere hadde blitt regnet ikke 
bare som uskadelige, men også som nyttige. 

Stavang viser til at Høyesteretts flertall på 3 dommere i Rt. 1978 s. 442 
(Lamyradommen) ga erstatning til grunneierne for forbudet mot å utta 
sand (de siste 60 000 til 70 000 m? av en sandforekomst på ca. 940 000 M), 
begrunnet i at dette fulgte av alminnelige rettsgrunnsetninger, mens 
Høyesterett i ettertid har strammet inn sin praksis om erstatningsplikt 
ved rådighetsinnskrenkninger. 

Det pekes her på Høyesteretts avgjørelse i Rt. 1979 s. 971 (Rønnåsmyra) 
som gjaldt erstatning for virkningene av et midlertidig vedtak om at 
Rønnåsmyra skulle fredes som naturreservat. Høyesterett tilkjente her 
også erstatning, men med den begrunnelse at fredningen var et inngrep 
overfor en bedrift som allerede var i gang, og innebar stansing av en lovlig 
igangsatt virksomhet. 

Det påpekes at førstvoterende i dommen hadde presisert at det var en 
betydelig forskjell på de tilfelle hvor en eiendom eksproprieres for å utnyt- 
tes av andre, og de tilfeller hvor offentlige myndigheter ut fra hensynet til 
naturmiljøet treffer vedtak om at et område skal bevares som det er. 


40 Endre Stavang, «Bør vi bygge på alminnelige rettsgrunnsetninger? - et kritisk blikk på natur- 
vernloven $ 20b» Lov og Rett, 2000 s 228-242. 

Dette reiser, som tidligere nevnt i min artikkel, spørsmål om hvordan 
domstolene vil vurdere den situasjon at et område ilegges restriksjoner 
for å beskytte drikkevannet av hensynet til allmennhetens beste, men 
hvor det medfører et økonomisk tap for eieren av det areal som blir pålagt 
restriksjoner. 

Det er i dette tilfellet ikke tale om å la en ressurs ligge urørt av hensyn 
til vern av denne, men tvert imot en båndlegging for å tilrettelegge for 
en annen form for bruk, nemlig uttak av rent grunnvann eller overflate- 
vann. Se under punkt 6 der dette drøftes nærmere. 

Stavang viser videre til at rekkevidden av Lamyradommen ble ytterli- 
gere avgrenset i dommen i Rt. 1980 s. 94 (Fiskumvannet), som gjaldt tapt 
dyrkingsareal og andre ulemper som følge av fredning av Fiskumvannet 
som naturreservat. I det aktuelle tilfellet varierte tapet for grunneierne 
mellom 2 og 10 dekar. Her ble erstatning nektet fordi inngrepet ikke ble 
ansett for å være så vesentlig at rådighetsinnskrenkningene medførte 
erstatningsplikt. 

Det vises videre til at Høyesterett opprettholdt den strenge linjen 
i dommen om i Rt. 1982 s. 850 (Arekilen), der fredningen førte til at 
fire bruk fikk et årlig tap på to favner ved, som i penger var oppgitt 
å tilsvare en engangserstatning på 16 000 for hvert bruk. Høyesterett 
anså at dette tapet ikke var av så vesentlig karakter at rådighetsinn- 
skrenkningene utløste erstatningsplikt etter den helhetsvurdering som 
måtte foretas. 

I mars 1984 ble naturvernloven endret slik at grunneierne i medhold av 
naturvernloven $ 20 fikk et lovfestet krav om erstatning. Lovendringen 
gjaldt imidlertid kun fredning til naturreservater og ikke der det ble 
opprettet nasjonalparker eller landskapsvernområder. Begrunnelsen var 
at disse fredningsformene ikke medførte så inngripende restriksjoner, 
og at de derfor hadde større likhet med annen reguleringslovgivning. 
Erstatningsspørsmålet for disse fredningsformene skulle derfor etter 
den tidligere naturvernloven $ 20 bokstav b fortsatt løses i samsvar med 
alminnelige rettsgrunnsetninger. 

Rekken av dommer som tolket Lamyradommen innskrenkende ble 
avrundet i 1987, med at Høyesterett i plenum uttrykkelig tok avstand fra 
Lamyradommens begrunnelse. Se Rt. 1987 s. 211 Tveiterås. 

Stavang viser også til dommen om Hydalen i Rt. 1993 s. 321 og 
Småsetradommen i Rt. 1933 s. 1333. Det påpekes at skadelidtes tap i 
disse sakene var forårsaket av at byggesjansen gikk tapt. I dommen om 
Jærstrendene i Rt. 1988 s. 890 kunne skadelidte ikke lenger selge grusmas- 
ser eller dyrke opp ny jord, og i dommen om Biliåsen i Rt. 1989 s. 1339 
medførte fredningen til ulemper ved skogsdrift. Etter å ha veid en rekke 
momenter avskar Høyesterett erstatning i alle sakene. 

Stavang foreslår i sin artikkel at erstatning bør gis som et surrogat for 
forsikring, eller at staten bør være ansvarlig hvis kostnadene ved vernet 
klart overstiger nytten, hvis kostnader og nytte er for dårlig klarlagt, eller 
hvis de enkelte forbud er unødvendige for å realisere formålet med vernet. 

I notat til Direktoratet for samfunnssikkerhet og beredskap" drøfter 
professor Hans Chr. Bugge spørsmålet om grunneiere/utbyggere kan ha 
krav på erstatning ved innføring av nye hensynssoner etter plan- og byg- 
ningsloven som legger nye restriksjoner på arealutnyttelsen på grunn av 
farlig virksomhet. 

Han påpeker her at hensynssoner kom inn som et nytt virkemiddel 
i arealplanleggingen i plan- og bygningsloven i 2008 etter forslag fra 
Planlovutvalget, og at kommunen med hjemmel i pbl. $ 11-8 og 12-6 kan 
vedta bestemmelser og retningslinjer i tilknytning til den enkelte sone. 

Det understrekes at det ut fra uttalelser i lovforarbeidene ikke er tvil 
om at disse bestemmelsene gir selvstendig hjemmel til å legge restriksjo- 
ner på virksomhet i de respektive soner, som kommer i tillegg til både 
det som ellers kan bestemmes generelt, og i tilknytning til de forskjellige 
arealformål. 

I artikkelen drøftes nærmere om innføring av hensynssoner i en gjel- 
dende arealdel til kommuneplan eller reguleringsplan, som innebærer 
nye restriksjoner, eventuelt byggeforbud i områder som tidligere har vært 
åpnet for utbygging, kan medføre rett til erstatning for økonomisk tap for 
grunneiere og eventuelt utbyggere i området. 

Bugge viser til at det med hjemmel i pbl. $ 18-8 tredje ledd bokstav a) 
kan fastsettes hensynssoner i form av sikrings-, støy- og faresoner med 
angivelse av fareårsak eller miljørisiko, og at det kan gis bestemmelser 


41 Bugge, 2017. 


259 


KAPITTEL 8 


som forbyr eller setter vilkår for tiltak og/eller virksomheter, jf. $ 1-6 
innenfor sonen. 

Det fremgår av forarbeidene at dette blant annet dekker sone utsatt 
for skred, ras, flom og akutt forurensning, eller radonstråling, støysone, 
sone for militær virksomhet, sone rundt flyplass, sone rundt kraftlinjer 
og sone for sikring av vannforsyning. 

Hensynssoner kan innføres både i arealdel til kommuneplan og i regu- 
leringsplan, jf. pbl § 12-6. Hensynssoner i arealdelen kan videreføres i 
reguleringsplan for vedkommende område. Det kan også innføres nye 
hensynssoner i en reguleringsplan. 

I punkt 5 i Bugges notat, på s. 18 flg., omtales utgangspunktet som er de 
alminnelige reglene om erstatning for rådighetsinnskrenkninger. 

Etter gjennomgang av strandlovdommen, der Høyesterett uttalte at det 
skal mye til for at det må betales erstatning etter prinsippet i Grunnloven 
$ 105, men at det ikke er helt utelukket at det kan gis erstatning, og da 
ut fra en analogisk anvendelse av prinsippet i Grunnloven $ 105, gjerne 
omtalt som erstatning på grunnlag av alminnelige rettsgrunnsetninger 
konkluderer Bugge med at Høyesterett har fulgt denne linjen temmelig 
konsekvent og har vært restriktiv i senere praksis. 

Han viser til at Høyesterett i Rt. 2005 s. 469 la til grunn at inngrepet 
måtte ha en slik karakter at det ut fra en helhetsvurdering ville være sterkt 
urimelig om inngrepet skulle tåles i en sak som gjaldt fredning av et 
område som etter den daværende naturvernloven umuliggjorde utnyttelse 
av et grustak. Bugge påpeker at senere rettspraksis ikke har fraveket dette 
og viser her til en oppdatert fremstilling med liste over aktuelle saker i 
Backer, Innføring i naturressurs- og miljørett, 5. utg. (2012) s. 130 til 134. 

Bugge påpeker at der hvor tapet skyldes at det er investert i prosjek- 
teringsutgifter på basis av en gjeldende arealplan, må et erstatningskrav 
fortsatt bygge på alminnelige rettsgrunnsetninger, men at det her er 
mulig at terskelen for erstatning kan antas å ligge noe lavere, forutsatt 
at visse strenge krav er oppfylt. Dette under henvisning til Høyesteretts 
praksis, og da særlig dommen inntatt i Rt. 1994 s. 813 (Herlofson). 

I punkt 6 i sitt notat drøfter Bugge særskilt erstatning for tap på 
grunn av rådighetsinnskrenkninger som følge av planer etter plan- og 
bygningsloven. 

Det angis her at bildet er sammensatt og noe komplisert, i mangel av 
klargjørende høyesterettsdommer på området. Utgangspunktet er også 
her at det som altoverveiende hovedregel ikke gis erstatning for rådighets- 
innskrenkninger, og at en grunneier må finne seg i de innskrenkninger 
som følger av arealplaner etter plan- og bygningsloven, og av endringer i 
planer som innebærer strengere restriksjoner enn tidligere, men at loven 
åpner for erstatning i visse tilfelle som nærmere beskrevet i pbl. kapittel 15. 

Bugge gjennomgår under punkt 6.1 på side 20 i sitt notat rådighetsinn- 
skrenkninger som følger av formål og bestemmelser i arealdelen, og påpe- 
ker at grunneieren som den helt dominerende regel må finne seg i dette 
uten erstatning, i tråd med hovedprinsippet i norsk rett, med unntak for 
det som fremgår av pbl. $ 15-1. Se gjennomgangen av denne bestemmelsen 
ovenfor under punkt 3.2. 

Dersom vilkårene for innløsning foreligger, kan grunneier/fester kreve 
at ekspropriasjon straks blir foretatt. Erstatningsutmålingen vil da bli 
foretatt på grunnlag av ekspropriasjonserstatningsloven. 

Under punkt 6.2.2 på side 22 i notatet drøftet Bugge erstatning for 
rådighetsinnskrenkning etter pbl. $ 15-3. 

Bugge påpeker at det må være reguleringsplanen som gjør at eiendom- 
men blir ødelagt som byggetomt. Dersom det er andre grunner til at tom- 
ten ikke kan bebygges, blir det ikke erstatning, for eksempel fordi den 
ligger utsatt til for skred eller flom eller annen risiko knyttet til naturfor- 
hold, grunnforhold med videre. 

Bugge påpeker at eiendommen ikke skal forstås som det enkelte 
gårds- og bruksnummer, men at eiendommen skal vurderes som en hel- 
het. Eieren kan følgelig ikke kreve erstatning under henvisning til at en 
bestemt del av eiendommen blir båndlagt. Bugge viser her til avgjørelse 
fra Borgarting lagmannsrett av 12. oktober 2016, sak LB-2015-170320, 
Franzefoss, der det ble lagt til grunn at en eiendom som omfattet 120daa 
bebyggbart areal kunne utnyttes regningssvarende, selv om sikringsso- 
nen båndla et areal på 18daa. 

Oppsummeringsvis konkluderer Bugge med at det i praksis skal mye 
til for at erstatning blir aktuelt etter denne regelen. 

Når det gjelder erstatning for tapte prosjekteringsutgifter når det 
er foretatt planlegging/prosjektering i tillit til en gjeldende arealplan 

påpeker Bugge på side 27 i notatet at den altoverveiende hovedregel er at 
grunneiere og andre interessenter ikke kan kreve erstatning av kommu- 
nen for tapt byggesjanse på det grunnlag at utbyggingsmuligheten faller 
bort ved at en plan endres, eller ved at det nedlegges midlertidig forbud 
mot tiltak med senere planendring. Dette bygger på lang og konsekvent 
rettspraksis og juridisk teori. 

I Rt. 1994 s. 813 (Herlofson) drøftet Høyesterett spørsmålet om hvor- 
vidt det kan kreves erstatning for bortkastede prosjekteringsutgifter. 
Dommen trekker opp stramme rammer for et mulig erstatningsansvar 
for kommunen. I den konkrete saken fikk ikke utbyggerne medhold i sitt 
erstatningskrav. 

Høyesterett uttalte i saken at pbl. 1985 $ 32, nå $ 15-3, ikke medførte 
erstatningsplikt for tap av denne art, og at hjemmelen i tilfelle måtte søkes 
i de retningslinjer for erstatning ved radighetsinnskrenkninger som var 
utviklet av Hoyesterett med grunnlag i Grunnloven §§ 97 og 105, det vil 
si alminnelige rettsgrunnsetninger. 

I OJ. Pedersen mfls. kommentarer til rettspraksis påpekes det at det 
forhold at inngrepet er vesentlig overfor grunneieren er et nødvendig, 
men ikke nødvendigvis et tilstrekkelig vilkår, jf. Rt. 1993. 321. Det påpekes 
videre at rettspraksis tar hensyn til om forbudet griper inn i etablert bruk, 
eller bare forbyr fremtidige endringer av bruken, og da slik at dersom det 
gripes inn i igangværende bruk, vil dette være et argument for erstatning, 
mens et erstatningskrav fordi eieren blir avskåret fra å gå i gang med noe 
nytt, vil stå svakere. 

I Frode Innjords* kommentarer til $ 15-3 i plan- og bygningsloven, gjø- 
res det gjeldende at for rådighetsreguleringer som primært tar sikte på å 
legge forholdene til rette for en konkurrerende utnyttelse av området, vil 
bygningslovgivningens tradisjonelle erstatningskriterium — regningssva- 
rende, neppe føre til andre resultater enn det som følger av alminnelige 
rettsgrunnsetninger, jf. blant annet Rt. 1972 s. 102 (Kroppan), Rt. 1973 s. 
1124 (Barmen og Lund), samt Rt. 1976 s. 117 (Julsrud), hvor dette ble lagt til 


42 Pedersen, mfl. (2018). 
43 Innjord og Zimmermann, (2020). 

grunn i forhold til spørsmål om erstatning for byggegrenser langs offent- 
lig veg. 

Innjord påpeker videre** i sin kommentarutgave til bestemmelsen at 
det i en ordinær ekspropriasjonssituasjon er de prinsipper som domsto- 
lene har utviklet på grunnlag av prinsippet i Grunnloven $ 105, som er 
avgjørende for om det skal ses bort fra den reguleringsplan det ekspro- 
prieres etter. Dersom reguleringsplanen legges til grunn for erstatnings- 
fastsettelsen, betyr det i realiteten at grunneier ikke får noen erstatning 
for de restriksjoner som følger av planen. 

Det følger av pbl. $ 16-9, tredje ledd at når det ved skjønn godtgjøres at 
vilkårene for erstatning etter $ 15-3 første ledd er til stede, kan det etter 
krav fra kommunen bestemmes at kommunen kan ekspropriere ved- 
kommende eiendom, dersom det finnes at kommunen har en grunnet 
interesse i det. 

Innjord gjør på denne bakgrunn gjeldende at så lenge det offentlige kan 
møte et krav om erstatning etter $ 15-3 med krav om ekspropriasjon etter 
$ 16-9, vil den tradisjonelle erstatningsbestemmelsen i $ 15-3 første ledd 
første punktum ha liten praktisk betydning for den type reguleringspla- 
ner som etter rettspraksis skal legges til grunn for påregnelighetsvurde- 
ringen etter vederlagsloven $$ 5 og 6. 

De momentene som er relevante for erstatningsspørsmålet etter pbl. 
§ 15-3 er utviklet i rettspraksis, og sammenfaller i det alt vesentlig med de 
momentene som vurderes ved spørsmål om erstatning etter Grunnloven 
$ 105. Bestemmelsen gjelder i utgangspunktet kun avståelse, men i prak- 
sis har spørsmålet om rådighetsinnskrenkninger kan utløse erstatnings- 
krav også blitt drøftet etter denne bestemmelsen. 

Det kan reises spørsmål ved om den restriktive linjen som Høyesterett 
så langt har lagt til grunn er i samsvar med Norges internasjonale forplik- 
telser etter den europeiske menneskerettighetskonvensjonens tilleggs- 
protokoll 1 artikkel 1. Dette omtales på en god måte i en masteroppgave 
fra 1. juni 2018.4 


44 Innjord og Zimmermann s. 452. 

45 Kandidatnummer 46 (anonymisert) Erstatning for rådighetsinnskrenkninger etter Grunnloven 
$ 105 og Den europeiske menneskerettighetskonvensjonen tilleggsprotokoll 1, artikkel 1, master- 
oppgave. Universitetet i Bergen, 1. juni 2018. 

Det fremgår av Grunnloven $ 92 at statens myndigheter skal respek- 
tere og sikre menneskerettighetene slik de er nedfelt i Grunnloven, og i 
Norges bindende traktater om menneskerettigheter, men at det ved inn- 
føringen av denne bestemmelsen i Grunnloven i 2014, ikke skjedde noen 
endringer i forhold til Grunnloven $ 105. 

Etter at lov 21. mai 1999 nr. 30 (menneskerettsloven) trådte i kraft, 
fremgår det i $ 3 blant annet at bestemmelser i Europarådets konvensjon 
av 4. november 1950 om beskyttelse av menneskerettighetene mv. skal gå 
foran norsk lov ved motstrid. 

Høyesterett behandlet forholdet til P 1-1 for første gang i Rt. 2004 
s. 1985. Bakgrunnen for saken var lakse- og innlandsfiskeloven av 15. mai 
1992, som i $ 18 ga barn under 16 år rett til å drive innlandsfiske med stang 
og håndsnøre uten at de måtte innløse fiskekort. 

Avgjørende for Høyesteretts avgjørelse i saken, både i relasjon til 
grunnlovsspørsmålet og i relasjon til P 1-1, var at $ 18 inneholdt en reser- 
vasjon i fjerde ledd dersom slikt fiske var til skade for fiskekulturtiltak 
eller der den var til vesentlig fortrengsel for rettighetshaveren. Siden inn- 
grepet dermed bare rammet grunneiere der fisket var uvesentlig, og ikke 
nådde en kvalifisert terskel som berettiget erstatning, var det ikke rom for 
erstatning etter en analogi av Grunnloven $ 105. 

Loven ble heller ikke funnet å være i strid med EMK TP 1-1, under 
henvisning til likheten med Banér-saken mot Sverige i 1986. I den saken 
hadde eieren av en innsjø klaget på at det gjennom en lovendring ble 
åpnet for allment fiske i den innsjøen der han tidligere hadde hatt eksklu- 
siv fiskerett. Han nådde imidlertid ikke frem med dette. 

Høyesterett pekte på likheten med den saken, og viste til at den sven- 
ske loven ikke brøt med TP 1-1, fordi den blant annet hadde en regel om 
erstatning for tapt inntekt. Denne erstatningsregelen anså Høyesterett for 
å tilsvare $ 18 fjerde ledd i lakse- og innlandsfiskeloven. 

Det angis i masteroppgaven på side 42 at det skarpe skillet som norsk 
rett har mellom ekspropriasjon og rådighetsinnskrenkninger, ikke er like 
skarpt etter EMK. Fokuset for EMD har i større grad vært på formål og 
virkning enn det formelle grunnlaget som er benyttet. 

Det vises til at Høyesterett etter norsk rett har lagt til grunn en streng 
erstatningsnorm, som i stor grad gir staten en vid inngrepsadgang. Som 


264 


GRUNNEIERS RETT TIL ERSTATNING VED KOMMUNAL KLAUSULERING TIL DRIKKEVANN 


eksempel vises det til Krokedalsaken, der vedkommende laksefisker mis- 
tet 80-90 prosent av livsgrunnlaget sitt som følge av vernevedtaket, og 
Hydalensaken, der grunneiere som hadde foretatt store investering ble 
sittende igjen med et stort økonomisk tap, og nær sagt verdiløse tomter 
uten å nå frem med sitt krav om erstatning. 

Det angis at EMDs praksis viser en mindre streng erstatningsadgang 
og dette er eksemplifisert ved at domstolen siden 2009 har kommet til at 
det foreligger et brudd på kontrollregelen i TP 1-1, i 146 av de 802 sakene 
der dette har vært påberopt. Dette i motsetning til etter norsk rett der 
erstatning for rådighetsinnskrenkninger kun er blitt tilkjent en gang. 

Norge har kun en gang har blitt dømt for brudd på TP 1-1. Dette 
skjedde i Lindheimsaken, der en endring i tomtefesteloven ga festerne 
ensidig rett på fornyelse av festekontrakten på samme vilkår som tidli- 
gere, jf. tomtefesteloven $ 33. Bortfesterens eneste mulighet for revisjon 
av avtalen var gjennom justering av festeprisen etter konsumpris- 
indeksen. I Høyesteretts behandling av saken ble det ikke konstatert 
brudd på TP 1-1, og kandidaten antar at de er nærliggende å anta at 
Høyesterett heller ikke anså at det ville ha vært et brudd på analogien 
fra Grunnloven $ 105. 

EMD kunne på sin side ikke se at det var foretatt noen vurdering av 
om det forelå en fair balance etter tomtefesteloven $ 33 mellom parte- 
nes interesser. Særlig reagerte de på hvor lav tomtefesteavgiften var. I den 
konkrete saken var den 0,25 prosent av tomteverdien. 

De pekte også på en ubalanse mellom fester og bortfesters økonomiske 
situasjon i et salg. Solgte festeren sin festetomt og hus, ville salgsprisen 
gjenspeile tomteverdien, og tilfalle festeren. Bortfesteren ville på sin 
side måtte tåle en vesentlig verdireduksjon om han ønsket å avhende sin 
eiendom, da eiendommen ville være beheftet med en uoppsigelig feste- 
kontrakt. Dette var en ensidig begunstigelse av festeren. På bakgrunn av 
dette, kunne ikke EMD se at det forelå noen rimelig balanse etter $ 33, og 
kom enstemmig til at det forelå et brudd på kontrollregelen i TP 1-1. 

Det påpekes i masteroppgaven på side 45 at EMD gjennom praksis 
har styrket eiendomsvernet og blitt mer og mer grunneiervennlig, mens 
Høyesterett har gått motsatt vei, og åpnet for at staten kan gjøre strenge 
inngrep erstatningsfritt. Et gjennomgående argument har vært at regelen 

ikke kan være så streng at den forhindrer at staten kan gjennomføre 
ønskelige tiltak, og forby det som er skadelig. 


6 Vurdering av hvordan erstatningsspørsmålet 
skal vurderes der det foreligger 
overlappende hjemmelsgrunnlag både 
etter oreigningsloven § 2 nr. 47 og i 
reguleringsplan 

Det kan umiddelbart høres rimelig ut at det ikke bør være forskjell på 

hvilken erstatning en grunneier vil få dersom en kommune velger å 

båndlegge grunneiers eiendom som hensynssone i reguleringsplan 

fremfor å pålegge negative servitutter på eiendommen med hjemmel i 

oreigningsloven. 

På den annen side kan ikke det forhold at det foreligger et dobbelt 
hjemmelsgrunnlag for slik båndlegging i seg selv være til hinder for at 
kommunen kan velge den fremgangsmåten som er minst kostnadskre- 
vende for den. 

Dette kan begrunnes i at kommunene er pålagt å ha balanse mellom 
sine gebyrinntekter og utgifter. Dersom kommunene må ut med erstat- 
ningsbeløp til grunneiere som blir påført restriksjoner på sin eiendom, 
vil det måtte medføre at kommunene må kreve inn større gebyrbeløp fra 
sine abonnenter. 

Det er derfor forståelig at kommunene vil forsøke å sikre båndleggin- 
gen av nedbørfeltet til en drikkevannskilde på den mest mulige kost- 
nadseffektive måten, for å hindre unødvendige gebyrøkninger for sine 
abonnenter. Dette kan også forankres i forurensningsforskriften $ 16-1 
som angir at vann- og avløpsgebyrer kun kan benyttes til det som er å 
anse som nødvendige kostnader innenfor vann- og avløpssektoren. 

Å betale ut full erstatning gjennom en båndlegging etter oreigningslo- 
ven $ 2 nr. 47, kan dermed argumenteres for å være en unødvendig kost- 
nad innenfor vann- og avløpssektoren, all den tid dette i det alt vesentlige 
alternativt kan gjøres erstatningsfritt ved båndlegging i form av hensyns- 
soner etter plan- og bygningsloven. 

Dersom gebyrmidler som følge av det ovennevnte ikke kan benyttes til 
å utbetale erstatning fordi det anses som en unødvendig kostnad, kan det 
reises spørsmål ved om ikke kommunen i stedet må benytte sitt ordinære 
kommunebudsjett finansiert av de alminnelige skatteinntektene til dette 
formålet. Det er imidlertid en rekke ulike formål som kommunene må 
dekke gjennom det ordinære budsjettet, og det oppstår derfor en fare for 
at fastsettelse av nødvendige restriksjoner i nedbørfeltet av denne grunn 
ikke vil bli prioritert i tilstrekkelig grad, dersom kommunen ikke kan 
benytte gebyrmidlene til dette. 

Det kan på den annen side reises spørsmål ved om ikke den økte sik- 
kerheten for å få en best mulig råvannskvalitet på drikkevannet har en 
egenverdi for kommunen som drikkevannsleverandør, og for abonnen- 
tene, som det ikke er urimelig at blir kompensert for av kommunene til 
den som tilfeldigvis er eier av de areal det er behov for å legge restriksjo- 
ner på for å oppnå dette. 

I mange tilfeller kan nødvendige sikringstiltak, i mangel av kommu- 
nale vedtak, bli pålagt innført fra Mattilsynets side, som er tilsynsmyn- 
dighet etter drikkevannsforskriften som alle vannverkseiere må forholde 
seg til. 

Når rettspraksis så langt har vært svært restriktiv med å tilkjenne 
erstatning for rådighetsinnskrenkninger, har dette stort sett blitt begrun- 
net i behovet for å verne den aktuelle ressursen fra å bli ødelagt, forringet 
eller utnyttet. 

Det kan imidlertid reises spørsmål ved om de samme hensyn kan gis 
tilsvarende vekt, når det ikke lenger er vern av ressursen, i betydningen 
av at den ikke skal benyttes, som er begrunnelsen for restriksjonene, men 
at man i stedet ønsker å beskytte ressursen, for heller å kunne benytte 
denne på en alternativ måte, nemlig til drikkevannsforsyning til beste for 
allmennheten. 

Det kan i den forbindelse argumenteres for, at i motsetning til planer 
og vedtak som tar sikte på å verne arealer eller ressurser mot utbygging, 
har klausulering av nedbørfelt som formål å sikre kvaliteten på den res- 
sursen man utnytter. 

Det kan tale for å se utbygging av vannverk og klausulering som ett til- 
tak, der klausulering utgjør aksessoriske rettigheter til de vannrettigheter 

man behøver. Dette taler isolert sett for å behandle de to elementene som 
utgjør vannverk som tiltak på samme måte erstatningsmessig. 

Selv om et slikt tilfelle i ren form ikke har vært oppe til behandling for 
Høyesterett, kan det imidlertid også argumenteres for at det må være et 
vel så viktig samfunnsmessig hensyn å verne grunnvann og overflate- 
vann, som skal benyttes til drikkevannsforsyning, fra å bli forurenset, 
som å ta vare på naturressurser ved å forby utnyttelsen av disse. 

Det kan her vises til ovenfor omtalte dom inntatt i Rt. 2005 s. 469 ved- 
rørende spørsmål om det skulle betales erstatning til eieren av et bestå- 
ende grustak, som ble forhindret fra å ta ut grus, ved etablering av to 
landskapsarealer som var sentrale for å bevare grunnvannsforekomsten 
på Gardermoen. Høyesterett uttalte her at for denne type rådighetsbe- 
grensninger måtte den generelle hovedregel om at det ikke skal betales 
erstatning stå særlig sterkt. 

Høyesterett vektla her sterkt at at vernevedtaket tok sikte på å beskytte 
mot den type varige og irreversible inngrep i naturen som det pågående 
grusuttaket innebar, og at vedtaket forfulgte et viktig samfunnsmessig 
mål, (min kursivering). Det må etter min oppfatning kunne argumen- 
teres tilsvarende for at rådighetsinnskrenkninger fastsatt for å bevare 
en best mulig drikkevannskvalitet for bruk til allmenn drikkevannsfor- 
syning, også vil ivareta et vel så viktig samfunnsmessig mål og dermed 
kunne utføres erstatningsfritt. 

Det foreligger her argumenter for begge løsninger. Det kan på den ene 
siden argumenteres for at hensynet til så vel likhet som konsekvens tilsier 
at tilfellene behandles likt erstatningsmessig. 

På den annen side er det slik at båndlegging fastsatt med hjemmel i 
plan- og bygningsloven og drikkevannsforskriften formelt sett er å anse 
som rådighetsinnskrenkninger, og at utgangspunktet derfor også er at de 
erstatningsmessig må bedømmes som sådanne. 

I Gulating lagmannsretts dom avsagt 4. mai 2017, som er omtalt oven- 
for, uttalte lagmannsretten på generelt grunnlag at det offentlige, av 
hensyn til samfunnet og allmennheten, gjennom lovverket kan pålegge 
grunneiere en rekke restriksjoner for bruk av eiendommer, uten at det 
utløser rett til erstatning, og at restriksjoner etter plan- og bygningsloven 
er et eksempel på dette. 

I den saken oppfattet lagmannsretten at restriksjonene som var pålagt 
grunneierne, var et eksempel på at det offentlige gjennom et regelverk 
kunne legge begrensninger på det enkelte individs adgang til å gjøre bruk 
av eiendom av hensyn til fellesskapets beste, i det konkrete tilfellet all- 
menhetens behov for rent drikkevann. 

Se også Høyesteretts avgjørelse den 20. april 2005, som gjaldt vern 
av Elstad og Aurmoen landskapsvernområde, der det ble lagt vesentlig 
vekt på at det ikke er tilstrekkelig for å utløse erstatning, at inngrepet er 
vesentlig, der motveiende samfunnsmessige hensyn taler for det. Selv om 
det i den saken, for ett av brukene sitt vedkommende var tale om et lovlig 
grusuttak, var det ikke tilstrekkelig for å utløse erstatning, da grusuttaket 
representerte et irreversibelt inngrep i naturen, og vedtaket forfulgte et 
viktig samfunnsmessig mål. 

Det kan ut fra dette argumenteres for at det å beskytte et drikke- 
vann mot å bli forurenset av hensyn til allmennheten representerer et 
vel så viktig samfunnsmessig mål, som å bevare iskontaktskråningene 
og grunnvannet på Gardermoen, og at dette tilsier at disse situasjonene 
vurderes likt. 

Dertil kommer at kommunene ikke kan ta fortjeneste for arbeidet med 
å produsere og levere drikkevann til sine innbyggere, da inntektene ikke 
kan overstige kostnadene i løpet av en periode på fem år. Det er derfor 
ikke tale om å overføre naturressurser til et annet rettssubjekt som opp- 
når en fortjeneste som følge av dette. 

Når det gjelder kravet i den europeiske menneskerettighetskonvensjo- 
nen, tilleggsprotokoll 1, artikkel 1 og rettspraksis i tilknytning til denne, 
som innebærer at de innskrenkninger borgerne må finne seg i, må under- 
gis en nærmere vurdering av om det foreligger en fair balance mellom 
partene, den såkalte kontrollregelen, anser jeg at dette blir ivaretatt gjen- 
nom bestemmelsen i plan- og bygningsloven $ 15-3, som åpner opp for å 
tilkjenne erstatning dersom en reguleringsplan medfører at en eiendom 
blir ødelagt som byggetomt, og heller ikke kan utnyttes på annen reg- 
ningssvarende måte. 

Dette må, etter mitt syn, vurderes på samme måte som den ovenfor 
omtalte avgjørelsen av Menneskerettighetsdomstolen i Banér-saken, 
som fant at den svenske loven som åpnet for allment fiske på en innsjø 

der vedkommende tidligere hadde hatt en eksklusiv fiskerett, ikke 
var i strid med TP 1-1, fordi den hadde en regel om erstatning for tapt 
inntekt. 

Se også den ovenfor omtalte saken fra Høyesterett inntatt i Rt. 2004 
s. 1985 der konklusjonen var at $ 18 i lakse- og innlandsfiskeloven av 
15. mai 1992, ikke var i strid med TP 1-1, når den ga barn under 16 år rett til 
å drive innlandsfiske med stang og håndsnøre uten å måtte løse fiskekort, 
fordi det var gjort et unntak der dette ville være til vesentlig fortrengsel 
for rettighetshaveren. 

Det er imidlertid ikke til å komme fra at spørsmålet om hvilket erstat- 
ningsrettslig vern grunneieren har i den type situasjoner som er beskre- 
vet ovenfor, etter gjeldende rett fremstår som uklart. Spørsmålet har aldri 
kommet opp i ren form for Høyesterett eller for Menneskerettighetsdom- 
stolen, og rekkevidden av erstatningsregelen i plan- og bygningsloven 
§ 15-3 også fremstår som lite avklart i rettspraksis. 

Det kunne slik sett vært ønskelig at en kommune ved fremtidig bånd- 
legging av eiendommer av hensyn til beskyttelse av drikkevannet hadde 
satt dette på spissen ved utelukkende å båndlegge området som en hen- 
synssone med reguleringsbestemmelser som satte forbud mot bruk av 
hensyn til beskyttelse av området, slik at vi kunne få en avklaring for 
domstolene av disse spørsmålene. 

Det synes imidlertid som om kommunene heller velger å inngå 
minnelige løsninger med grunneierne, i stedet for å sette spørsmålet 
på spissen. Dette kan skyldes prosessøkonomiske og omdømmemes- 
sige forhold, der det vurderes dithen at det vil gi kommunen et dårlig 
omdømme dersom de nekter å søke og finne omforente løsninger med 
grunneieren som grunnlag for å få rett til å ta ut vann fra vedkom- 
mende eiendom. 

Ofte vil saksforholdet også være slik at kommunen vil være avhengig 
av å få en tillatelse til å anlegge ledninger over grunneiers eiendom, eller 
for å få etablert permanente grunnvannsbrønner og areal for inngjerding 
rundt disse. Dersom frivillig avtale ikke lykkes inngått med grunneieren 
om dette, vil kommunen i alle tilfelle måtte igangsette en ekspropria- 
sjonssak for å få de nødvendige rettighetene til denne type tiltak med de 
forsinkelser og kostnader dette vil medføre. 

7 Oppsummering 


Den rettspraksis som foreligger på området er der kommunen enten har 
valgt å ekspropriere med hjemmel i den tidligere bestemmelsen i vass- 
dragsloven $ 17 og 18, som nå er videreført i oreigningsloven $ 2 nr. 47, 
eller der kommunen har inngått frivillige avtaler med grunneierne om 
at erstatningen skal fastsettes ved skjønn basert på ekspropriasjonsretts- 
lige prinsipper. I disse tilfellene skal grunneier ha erstatning for ethvert 
påregnelig tap han vil lide som følge av klausuleringen etter ekspropria- 
sjonserstatningslovens regler. 

Det må, på bakgrunn av det rettskildematerialet som ovenfor er gjen- 
nomgått, kunne sies at det per i dag foreligger en betydelig usikkerhet 
knyttet til hvordan domstolene vil vurdere en båndlegging av en grunn- 
eiers rådighet i nedbørfeltet til en drikkevannskilde, dersom grunnlaget 
for båndleggingen utelukkende er rådighetsinnskrenkninger fastsatt i 
hensynssoner til en reguleringsplan. 

Dette fordi rettstilstanden så langt har blitt oppfattet å være at rådig- 
hetsinnskrenkninger som den store hovedregel ikke gir rett til å kreve 
erstatning, med mindre de anses for å være vesentlige og dei tillegg anses 
for å være så inngripende, at det vil være sterkt urimelig om grunneieren 
må finne seg i inngrepet uten erstatning. 

Særlig der det foreligger overlappende hjemmelsgrunnlag for å fast- 
sette aktuelle restriksjoner, som det gjør i dette tilfellet, da kommunen 
alternativt kan fastsette restriksjoner i et drikkevanns nedbørfelt i med- 
hold av pbl. $ 12-7 nr. 2 gjennom forbud mot former for bruk for å fremme 
eller sikre formålet med planen, og fastsette restriksjoner i form av hen- 
synssoner etter pbl. $ 12-6, kommer spørsmålet på spissen. 

Det foreligger her argumenter for begge løsninger. Det kan på den ene 
siden argumenteres for at hensynet til så vel likhet som konsekvens tilsier 
at tilfellene behandles likt erstatningsmessig. 

Det kan videre argumenteres for at i motsetning til planer og ved- 
tak som tar sikte på å verne arealer eller ressurser mot utbygging, har 
klausulering av nedbørfelt som formål å sikre kvaliteten på den res- 
sursen man utnytter. Det kan tale for å se utbygging av vannverk og 
klausulering som ett tiltak, der klausulering utgjør aksessoriske ret- 
tigheter til de vannrettigheter man behøver. Dette taler for å behandle 

de to elementene som utgjør vannverk som tiltak på samme måte 
erstatningsmessig. 

På den annen side er det slik at vedtak fattet med hjemmel i plan- og 
bygningsloven og for eksempel drikkevannsforskriften formelt sett er 
rådighetsinnskrenkninger og at utgangspunktet derfor også er at de 
erstatningsmessig må bedømmes som sådanne. Fastsettelse av rådighets- 
innskrenkninger for å beskytte drikkevannet til allmenn drikkevannsfor- 
syning fra å bli forurenset, må også anses for å representere et vel så viktig 
samfunnsmessig mål, som å bevare en grunnvannskilde for ikke-bruk. 

Dertil kommer at kommunene ikke kan ta fortjeneste for arbeidet med 
å produsere og levere drikkevann til sine innbyggere, da inntektene ikke 
kan overstige kostnadene i løpet av en periode på fem år. Det er derfor 
ikke tale om å overføre naturressurser til et annet rettssubjekt som opp- 
når en fortjeneste som følge av dette. 

I boken Vann- og avløpsrett fra 2010, jf. note 5, er det konstatert at 
spørsmålet må anses for å være uavklart. Dette har ikke endret seg etter 
at boken kom ut. Det synes på denne bakgrunn som om det er behov 
for en rettsavklaring fra Høyesterett hva gjelder den erstatningsretts- 
lige situasjonen for de eiere hvis eiendom blir båndlagt med hjemmel i 
bestemmelser inntatt i en hensynssone i reguleringsplan etter plan- og 
bygningsloven. 

For de båndlegginger som faller inn under plan- og bygningsloven 
§ 15-3 angir loven selv at det kun er i de tilfeller der eiendommen blir øde- 
lagt som byggetomt, eller den heller ikke kan nyttes på annen regningss- 
varende måte at det er aktuelt å betale erstatning etter skjønn. 

Det er også sparsomt med rettspraksis etter denne bestemmelsen, og 
også her vil nærmere avklaringer fra domstolene om hva dette innebærer 
i praksis være av stor verdi for å få kartlagt innholdet av bestemmelsen 
nærmere i årene som kommer. Her vil også forholdet til EMK TP 1-1 
måtte vurderes blant annet i forhold til proporsjonalitet. 

Det synes som om kommunene så langt har valgt enten å akseptere at 
erstatningsfastsettelsen skal fastsettes ved skjønn etter ekspropriasjons- 
rettslige prinsipper, dersom det ikke lykkes å oppnå enighet om erstat- 
ningens størrelse på avtaletidspunktet, mot å få forhåndstiltredelse til 
eiendommen, eller å inngå avtale som både regulerer retten til å etablere 

nødvendige anlegg og hvilken erstatning som skal betales for disse, samt 
for båndleggingen av en grunneiers arealer beliggende i nedbørfeltet der 
det er fastsatt restriksjoner på arealbruk. 

Dette kan skyldes både prosessøkonomiske grunner forbundet med 
den usikkerheten som langvarige rettslige prosesser rundt dette inne- 
bærer, i tillegg til at slike prosesser vil båndlegge betydelige personellres- 
surser hos kommunen knyttet til oppfølgning før og under sakens gang. 

Det vil også svært ofte være nødvendig å inngå avtaler med grunneier 
om rett til å ha liggende ledninger og anlegg for øvrig på vedkommende 
eiendom, og slike rettigheter vil grunneier som regel kreve koblet opp 
mot rett til erstatning for påregnelig tap som rådighetsinnskrenkningene 
antas å ville medføre på hans eiendom. 

Dersom dette ikke aksepteres av kommunen, vil det like fullt være 
nødvendig for kommunen å igangsette en ekspropriasjonssak og begjære 
etterfølgende skjønn for domstolene, med de kostnader og det tidsfor- 
bruk som slike prosesser medfører for å få rett til avståelse av deler av 
grunneierens eiendomsrett, eller for å få rett til å plassere fysiske anlegg 
på grunneierens eiendom. Kommunen må blant annet dekke grunn- 
eierens nødvendige tekniske og juridiske kostnader til forberedelse av og 
gjennomføring av saken. 

I tillegg risikeres en omfattende sak om hvorvidt vilkårene for å kunne 
kreve erstatning etter plan- og bygningsloven $ 15-3 er oppfylt eller ikke, 
med den rettslige usikkerhet dette medfører i mangel av særlig klargjø- 
rende rettspraksis etter denne bestemmelsen. 

Dette er nok årsaken til at vi så langt ikke har fått dette spørsmålet stilt 
på spissen for domstolene, og at kommunene i stedet har valgt å finne 
frem til omforente løsninger med grunneierne i denne type saker. 

Abstract: As a result of the EU Water Framework Directive and Norwegian water 
regulations, river basin management plans (vannforvaltningsplaner) shall be incor- 
porated into municipal, county and state sectors. The main purpose of the river 
basin management plans is to adapt environmental objectives for chemical, ecologi- 
cal and quantitative conditions for water bodies. At the same time, the planning pro- 
cess shall ensure comprehensive and integrated water management. The aim of this 
article is to shed light on the significance of river basin management plans and water 
regulations for municipal spatial planning set forth in the Planning and Building 
Act: What is the relationship between the river basin management plans and other 
spatial management plans adopted under the Planning and Building Act? Which 
instruments in the “local planning toolbox” of the Planning and Building Act can 
enhance efficient implementation? In addition, we reflect on how the European 
modelled river basin management plans fit into the landscape of the Planning and 
Building Act for spatial planning processes. 


Keywords: EU Water Framework Directive, Norwegian water regulation, Norwegian 
Planning and Building Act, environmental objectives, water management plans 

1 Introduksjon 


Hvordan skal vi forene ulike interesser og disponere over areal og ressur- 
ser i Norge med best mulig kunnskap og involvering fra berørte interes- 
ser? Svaret på spørsmålet er etter norsk rett plan- og bygningsloven (pbl.),' 
som er den viktigste loven og verktøyet for forvaltning og bruk av arealer 
i Norge. Plan- og bygningsloven er i utgangspunktet en særnorsk lov med 
lange historiske linjer i Norge. Loven gjelder hele Fastlands-Norge ut til 
én nautisk mil og skal forene ulike sektorinteresser ned til kartfestede, 
rettslig bindende arealplaner. 

For forvaltningen av vannressurser er vannressursloven (vrl.)? tradi- 
sjonelt blitt sett på som den sentrale loven i Norge. Men også for vannres- 
surser skal planlegging som et utgangspunkt skje gjennom plan- og 
bygningsloven: Plan- og bygningsloven er - til tross for sitt navn — derfor 
en viktig lov også for forvaltning av vannressurser. Det gjelder likevel 
viktige unntak for energisektoren. Etablering av energitiltak, herunder 
vannkraftetableringer, er langt på vei unntatt fra plan- og bygningslovens 
system. For vannkraftetableringer vil konsesjon etter vannressursloven 
eller vassdragsreguleringsloven (vregl.)* erstatte reguleringsplan etter 
pbl. $ 12-1 tredje ledd 5 

Vannforvaltningsplaner er et forholdsvis nytt planinstrument i Norge. 
Dette planinstrumentet kom inn i norsk rett i forbindelse med vedta- 
kelsen av vannforskriften i 2006.* Vannforskriften gjennomfører EUs 
vanndirektiv i norsk rett, og har til formal å beskytte og forbedre mil- 
jøkvaliteten i alle vannforekomster. I tråd med vanndirektivet fastleg- 
ger vannforskriften ambisiøse miljømål for vannforekomsters kjemiske, 
økologiske og kvantitative miljøtilstand. 


Lov 27. juni 2008 nr. 71 om planlegging og byggesaksbehandling (pbl.). 

Lov 24. november 2000 nr. 82 om vassdrag og grunnvann (vrl.). 

Jf. vrl. $ 22. 

Lov 14. desember 1917 nr. 17 om regulering og kraftutbygging i vassdrag (vregl.). 

Etter forskrift 26. mars 2010 nr. 488 om byggesak (byggesaksforskriften) $ 4-3 første ledd bok- 
stav b er vannkraftetablering også fritatt fra søknadsplikten, og etter pbl. $ 6-4 kan konsesjon 
etter vannressursloven eller vassdragsreguleringsloven gis virkning som statlig plan. 


Up wWw NH 


6 Forskrift 15. desember 2006 nr. 1446 om rammer for vannforvaltningen (vannforskriften). 
7 Direktiv 2000/60/EF (vanndirektivet). 

Vannforvaltningsplanene er regionale planer forankret i plan- og 
bygningsloven.’ Gjennom vedtakelsen av planene fastsettes konkrete 
miljømål for alle vannforekomster. Vannforvaltningsplanene skal 
videre bidra til å koordinere og samordne vannforvaltningen og fast- 
sette tiltak på tvers av sektorer og administrative grenser slik at miljø- 
målene nås. 

Kommunene er, på lik linje med statlige myndigheter, forpliktet til å 
ivareta miljømålene ved vedtakelse av arealplaner som kan påvirke mil- 
jøtilstanden i vannforekomster. Det er imidlertid vesentlige forskjeller 
mellom arealplaner som vedtas etter plan- og bygningsloven og vann- 
forvaltningsplanene som vedtas etter vannforskriften. Planene har ulik 
bakgrunn, ulike formål, planmyndigheter, pliktsubjekter, saksbehand- 
lingsregler og materielle bestemmelser. Til tross for dette, skal regelver- 
kene samordnes og gli sømløst inn i hverandre. I denne artikkelen stilles 
spørsmål ved hvor vellykket samordningen er etter en rettslig vurdering 
av plantypene. 

Innledningsvis i punkt 2 gjør vi rede for overordnede trekk ved 
vanndirektivet, herunder direktivets miljømål, krav til organisering av 
vannforvaltningen og direktivets plansystem. Deretter går vi i punkt 3 
nærmere inn på hvordan vanndirektivet og særlig direktivets plansys- 
tem er gjennomført i det norske regelverket og forvaltningssystemet, 
herunder hvilken rettslig virkning vannforvaltningsplanene har etter 
norsk rett. 

Etter denne presentasjonen av det EU-rettslige og norske systemet, 
peker vii punkt 4 på sentrale forskjeller mellom vannforvaltningsplanene 
og arealplaner og mulige utfordringer i møtet mellom plansystemene. 
Avslutningsvis i punkt 5 ser vi nærmere på hvordan miljømålene i vann- 
forskriften og vannforvaltningsplanene kan ivaretas gjennom kommunal 


arealplanlegging etter plan- og bygningsloven. 


8 Se vannforskriften $ 29 første ledd. 

2 Om vanndirektivets miljømål, krav til 
organisering av forvaltningen og 
plansystem 


2.1 En introduksjon til vanndirektivet 


EUs vanndirektiv ble vedtatt i 2000.’ Direktivet fastlegger et rammeverk 
for en helhetlig og integrert forvaltning av vann i EU. Direktivets «helhet- 
sambisjon» kommer til uttrykk på flere måter. For det første konsoliderer 
og samler vanndirektivet EUs tidligere vannlovgivning under en felles 
paraply.” Gjennom vanndirektivets bestemmelser om såkalte «beskyttede 
områder», etablerer direktivet også en kobling til andre miljødirektiver 
som ikke direkte angår vann, herunder fugledirektivet og habitatdirekti- 
vet." Disse to direktivene er imidlertid ikke inntatt i EØS-avtalen. 

Direktivets helhetsambisjon til vannforvaltning kommer også til 
uttrykk gjennom direktivets geografiske og saklige virkeområde, 
gjennom valg av rettslige virkemidler (miljømål) og gjennom krav til 
institusjonell utforming av forvaltningen. Vanndirektivets geografiske 
virkeområde omfatter alt vann (overflatevann, grunnvann og kystvann 
ut til én nautisk mil utenfor grunnlinjen). Med dette reflekterer direktivet 
at vannet inngår i et sammenhengende hydrologisk system, og at dette 
også bør være utgangspunktet for vannforvaltningen. 

Etter vanndirektivet skal alle vannforekomster forbedres med sikte på 
å oppnå «god økologisk og kjemisk tilstand» for overflatevann og «god 
kjemisk og kvantitativ tilstand» for grunnvannsforekomster, samtidig 
som miljøtilstanden skal beskyttes mot ytterligere forringelse. Disse mil- 
jømålene er en form for «miljøkvalitetsnormer». Miljøkvalitetsnormer 
kjennetegnes ved at de stiller krav til hvordan tilstanden i miljøet skal 


9 Vanndirektivet er hjemlet i «Treaty on the Functioning of the European Union» (TEUV) artikkel 
192. 

10 Se også Gabriel Michanek, «EU:s adaptiva vattenplanering och Svenska miljørettsliga traditi- 
oner», i Lov, liv og lære. Festskrift til Inge Lorange Backer, Aslak Syse, Hilde Indreberg, Arnulf 
L. Tverberg og Hans Chr. Bugge (red.), Universitetsforlaget 2016, s. 352-365, på s. 352. Siden 
1970-tallet har det blitt vedtatt en rekke direktiv i EU som regulerer ulike aspekter knyttet til 
vann og vannkvalitet. Dette førte til en omfattende og fragmentert vannlovgivning i EU. 

u Direktiv 92/43/EØF (habitatdirektivet) og direktiv 2009/147/EF (fugledirektivet). 

eller bør være.” I tråd med direktivets helhetsambisjon, har miljø- 
målene et omfattende saklig virkeområde. De retter seg både mot kje- 
miske, biologiske og hydromorfologiske forhold i vannmiljøet. Tidligere 
EU-direktiver med miljøkvalitetsnormer har i all hovedsak begrenset seg 
til å gjelde for utvalgte vannforekomster til bruk for bestemte formål, og 
har først og fremst rettet seg mot den kjemiske tilstanden (konsentrasjon 
av utvalgte miljøgifter og tungmetaller).* Miljømål for alle vannforekom- 
ster, som også stiller krav til den økologiske tilstanden, er dermed nytt ved 
vanndirektivet. Med denne tilnærmingen har vanndirektivet som ambi- 
sjon å ta hensyn til økosystemet som helhet." 

Som ledd i oppfyllelsen av miljømålene pålegger direktivet medlems- 
landene å dele landområdene inn i nedbørfeltdistrikter som ivaretar hele 
nedbørfelt med tilhørende kystsoner. Med «nedbørfelt» menes et landa- 
real med avrenning til ett bestemt utløpspunkt i elv, innsjø, fjord eller 
hav.” Direktivet stiller krav til at det gjennomføres en samordnet planleg- 
gingsprosess i hvert nedbørfeltdistrikt, med det formål å utarbeide rul- 
lerende vannforvaltningsplaner med konkrete miljømål for hver enkelt 
vannforekomst. Det skal også utarbeides tiltaksprogrammer med beskyt- 
tende og forbedrende miljøtiltak som skal sikre at miljømålene nås innen 
direktivets tidsfrister. 

Vanndirektivet er et såkalt minimumsdirektiv, noe som innebærer at 
medlemslandene selv velger fremgangsmåte og virkemidler for gjennom- 
føring av direktivet i nasjonal rett. Det stilles likevel krav til at gjennom- 
føringen skjer på en spesifikk, presis og klar måte slik at EØS-regelverket 
får bindende virkning i nasjonal rett, og at det er klart hvilke nasjonale 


12 Se Inge Lorange Backer, Innføring i naturressurs- og miljørett, 5. utg., Gyldendal Akademisk 2012, 
s. 88-89; Hans Chr. Bugge, Lærebok i miljøforvaltningsrett, 6. utg., Universitetsforlaget 2022, på 
s. 46; Ingrid Wang Andersen (Larsen), «EUs rammedirektiv for vann — miljøkvalitetsnormer for 
vannmiljøet i møte med norsk rett» Kart og Plan 73 (2013) nr. 5 s. 355-366, på s. 356. 

13 Konseptet med kvalitetsmål for vannforekomster ble lansert allerede i EUs første miljøhand- 
lingsprogram fra 1973 (OJ C112 s. 1). Konseptet gikk i korte trekk ut på å identifisere et sett med 
krav som måtte være oppfylt til enhver tid for at vannforekomster skulle kunne brukes til nær- 
mere bestemte formål (eksempelvis til bading eller som drikkevannskilde) eller for å beskytte 
vannforekomster som habitat for enkelte vannlevende arter (fisk og skalldyr). Se f.eks. direk- 
tiv 76/160/EØF (badevannsdirektivet). Dette direktivet er nå opphevet og erstattet av direktiv 
2006/7/EF. 

14 Se Staffan Westerlund, Att förstå vattenramdirektivet, IMIR 2005, på s. 2. 

15 Se vanndirektivets definisjon av «river basin» og «river basin district» i artikkel 2 nr. 13 og nr. 15. 

bestemmelser som gjennomfører de ulike bestemmelsene i vanndirektivet. 
I kraft av å være et minimumsdirektiv, er vanndirektivet heller ikke til 
hinder for at nasjonale myndigheter stiller strengere krav til miljøkvali- 
teten i vannforekomster.” 


2.2 Nærmere om direktivets miljømål og 
unntaksbestemmelser 


I dette punktet skal vi gi en oversikt over vanndirektivets materielle 
bestemmelser; direktivets miljømål og unntaksbestemmelser. 
Bestemmelsene om miljømål følger av artikkel 4 i vanndirektivet. 
Som nevnt er utgangspunktet at alle overflatevannforekomster skal ha 
«god økologisk tilstand» og «god kjemisk tilstand». For grunnvannsfore- 
komster gjelder miljømålene «god kjemisk tilstand» og «god kvantitativ 
tilstand.» Direktivets miljømål er komplekse. Dette gjelder særlig mil- 
jømålet for økologisk tilstand. Vi vil her nøye oss med å gi et omriss av 
direktivets system for operasjonalisering av miljømålenes innhold. 
Miljømålet «god kjemisk tilstand» tar utgangspunkt i et konsept som 
var kjent allerede før vedtakelsen av vanndirektivet. En vannforekomst 
har «god kjemisk tilstand» når konsentrasjonen av utvalgte miljøgifter 
og tungmetaller i vannet, biota og sediment ligger innenfor miljøkvali- 
tetsstandarder (EQS") fastsatt av EU med hjemmel i vanndirektivet.” En 
vannforekomst har enten «god» eller ikke god kjemisk tilstand avhen- 
gig av om konsentrasjonen av samtlige relevante stoffer ligger under 
eller over miljøkvalitetsstandardene fastsatt i datterdirektiver til vann- 
direktivet. Disse miljøkvalitetsstandardene er i seg selv rettslig bindende 
miljøkvalitetsnormer som bare kan fravikes dersom overskridelsen av 


16 C-648/13 (Kommisjonen mot Polen), avsnitt 74 og 78. 

17 For såkalte «harmoniseringsdirektiver», hvor formålet er å ha like regler i EU, stiller dette seg 
annerledes. 

18 Grenseverdiene for utvalgte miljøgifter og tungmetaller betegnes som «environmental quality 
standards». Se vanndirektivet artikkel 2 nr. 35. 

19 Miljokvalitetsstandarder for utvalgte miljøgifter og tungmetaller er fastsatt i datterdirektiver til 
vanndirektivet, se direktiv 2008/105/EF og direktiv 2013/39/EU om endring av direktiv 2008/105/ 
EF. 

grenseverdiene skyldes langtransportert forurensning.” Slike grensever- 
dier for farlige stoffer har vært i bruk i EU-retten allerede siden 1970- 
tallet,” men har gjennom vanndirektivet blitt videreutviklet og utvidet til 
å omfatte alle vannforekomster og til også å omfatte sediment og biota. 

Ved å fastsette miljømål også for den økologiske tilstanden, har som 
nevnt vanndirektivet introdusert en ny og mer kompleks form for mil- 
jøkvalitetsnormer i sin miljøpolitikk. Mens miljøkvalitetsstandardene 
for kjemisk tilstand har til formål å definere hva som er forsvarlige kon- 
sentrasjoner av farlige stoffer som i utgangspunktet er uønsket i mil- 
jøet (tungmetaller og miljøgifter), tar miljømålet for økologisk tilstand 
utgangspunkt i vannmiljøets naturlige sammensetning med hensyn til 
arter, kjemisk stoffinnhold og hydrologi. Hovedindikatorene for miljø- 
målet «god økologisk tilstand» er en rekke biologiske kvalitetselementer 
som for eksempel planteplankton, vannplanter og fiskefauna, i tillegg til 
kjemiske og hydromorfologiske støtteelementer. 

For økologisk tilstand opererer direktivet med fem tilstandsklasser fra 
«svært dårlig» til «svært god». Disse tilstandsklassene representerer gra- 
der av avvik fra en «naturtilstand», hvor tilstandsklassen «svært god» er 
forbeholdt vannforekomster som er tilnærmet upåvirket av menneskelig 
aktivitet. Tilstandsklassifiseringen skal gjøres med utgangspunkt i klasse- 
grenser (EQR-verdier”) som definerer grensene mellom tilstandsklassene 
(f.eks. mellom «moderat» tilstand og «god» tilstand) for kvalitetsele- 
mentene. Fordi vannforekomsters «naturtilstand» kan være forskjellig 
avhengig av blant annet klimatiske, geologiske og biogeografiske forhold 
både innad i medlemslandene og på tvers av medlemslandene, skal EQR- 
verdiene fastsettes for nærmere definerte «vanntyper».” 

Vanndirektivet stiller krav om at alle land som har felles vanntyper 
skal interkalibrere grenseverdier mellom tilstandsklassene «svært god» 


20 Unntaket for langtransportert forurensning følger ikke av vanndirektivet, men av direktiv 
2008/105/EF, artikkel 6. 

21 Se f.eks. direktiv om utslipp av farlige stoffer til vann fra 1976 (direktiv 76/464/EØF) og dette 
direktivets datterdirektiver med emisjonsnormer og miljøkvalitetsnormer for konsentrasjon av 
forurensning i vannmiljøet. 

22 Se vanndirektivets vedlegg V punkt 1.4.1. EQR er i direktivet definert som kvotienten mellom 
en observert verdi for en parameter for et kvalitetselement, og verdien for naturtilstanden for 
samme parameter. 

23 Se direktivets vedlegg V, punkt 1.4.1. 

og «god» tilstand, og mellom «god» og «moderat» tilstand, for alle kva- 
litetselementer.** Interkalibreringsarbeidet har pågått gjennom flere år 
under vanndirektivets «Common Implementation Strategy». Norge har 
i hovedsak samarbeidet med Sverige og Storbritannia, men også med 
Danmark, Finland og Irland.” De interkalibrerte grenseverdiene er fast- 
satt i kommisjonsbeslutninger.** For vanntyper som er særegne for sta- 
tene må klassegrensene likevel fastsettes innenfor rammene i direktivets 
vedlegg V. Når klassegrensene først er fastsatt i tråd med direktivet, er det 
disse som skal legges til grunn for miljømålets innhold og for tilstands- 
klassifiseringen av vannforekomstene. 

Det er det kvalitetselementet med dårligst tilstand som er styrende 
for tilstandsklassifisering.” I EU omtales dette som «one-out, all-out»- 
prinsippet (i Norge som «det verste styrer-prinsippet»). Dette prinsip- 
pet innebærer at dersom for eksempel alle kvalitetselementer har «svært 
god» tilstand, med unntak av ett som har «moderat» tilstand, skal vann- 
forekomsten klassifiseres som «moderat». Som vi vil komme tilbake til 
nedenfor, er dette prinsippet sentralt for innholdet i direktivets forbud 
mot forringelse. 

Overflatevannforekomster som er sterkt påvirket av eksisterende 
fysiske inngrep, kan på de vilkår som fremgår av direktivets artikkel 4 
nr. 3, utpekes som «kunstige eller sterkt modifiserte». For slike vann- 
forekomster kan det settes et mindre ambisiøst miljømål for den økolo- 
giske tilstanden, såkalt «godt økologisk potensial» (på norsk forkortet til 
«GØP»).** Også for sterkt modifiserte vannforekomster opererer direkti- 
vet med tilstandsklasser. Til forskjell fra «økologisk tilstand», er det ikke 
avviket fra en «naturtilstand» som er utgangspunktet for tilstandsklas- 
sene for «økologisk potensial». Tilstandsklassene for sterkt modifiserte 
vannforekomster tar høyde for at vannforekomstene har blitt endret som 


24 Ibid. 

25 Klima- og miljødepartementet, EØS-notat om interkalibrering fase III, 23. januar 2017. 

26 Kommisjonsbeslutning (EU) 2018/229 12. februar 2018. 

27 Se direktivets vedlegg V, punkt 1.4.2. 

28 Om miljømål for sterkt modifiserte vannforekomster, se bokens kapittel 12 om økosystembasert 
forvaltning og miljøforsvarlig drift av vannkraftanlegg i et EU-perspektiv. 

følge av fysiske inngrep.” For vannforekomster utpekt som «sterkt modi- 
fiserte» gir vanndirektivet medlemslandene et noe større handlingsrom 
til selv å definere innholdet i miljømålet for den økologiske miljøtilstan- 
den (GØP). 

Til forskjell fra overflatevann, inneholder ikke vanndirektivet et 
eksplisitt krav om «god økologisk tilstand» for grunnvann. Indirekte har 
økologisk tilstand likevel betydning for hva som utgjør god miljøkvalitet 
ved bedømmelsen av «kvantitativ tilstand»>3* Miljømålet «god kvantita- 
tiv tilstand» refererer til en balanse mellom uttak og fornyelse av grunn- 
vann,” det vil si at det ikke tas ut mer vann enn det som naturlig fornyes 
gjennom nedbør og infiltrasjon. > 

Direktivet oppstiller ambisiøse frister for når miljømålene skal være 
nådd. Utgangspunktet etter direktivet er at miljømålene skulle være nådd 
innen 2015. Direktivet åpner imidlertid for at oppfylling av miljømålene 
kan utsettes til senest 202734 

Som nevnt stiller direktivet også krav om at ytterligere forringelse 
av den kjemiske, kvalitative og økologiske tilstanden skal forhindres. 
Direktivets forbud mot forringelse krever ingen miljøforbedring innen 
gitte frister, men bare at «status quo»-tilstanden opprettholdes. Forbudet 
mot forringelse er en selvstendig miljøkvalitetsnorm som gjelder side om 
side med de øvrige miljømålene. Med dette menes at et nytt tiltak i teo- 
rien kan komme i konflikt med forbudet mot forringelse, uten samtidig å 
komme i konflikt med for eksempel miljømålet «god økologisk tilstand». 
At forbudet mot forringelse er en selvstendig miljøkvalitetsnorm, ble stått 


29 Se vanndirektivets normative definisjoner for tilstandsklassene for økologisk potensial i vedlegg 
V. punkt 1.2.5 

30 European Communities, Common implementation strategy for the Water Framework Directive 
(2000/60/EC) Technical Report No. 6 (2011) s. 10-11. 

31 — Direktivets artikkel 4 nr. 1 bokstav b pkt 2. 

32 Se nærmere om miljøkvalitetskravene for grunnvann i Gunnhild Storbekkrønning Solli, Ute av 
syne, ute av sinn. Om rettigheter til og forvaltning av grunnvann i norsk rett, Karnov Group 2021, 
på s. 300. 

33 Dette følger av artikkel 4 som slår fast at miljømålene som hovedregel skal være nådd innen 15 
år etter at vanndirektivets trådte i kraft (dvs. i 2000). 

34 Se direktivets artikkel 4 nr. 4 bokstav c om at fristen for måloppnåelse kan utsettes til inntil to 
planperioder (dvs. 12 år). Som vi vil komme tilbake til nedenfor er fristen for EFTA-landene 
forskjøvet med 7 år. Dette som en følge av at direktivet først ble innlemmet i EØS-avtalen i 2007. 

fast av EU-domstolen i Weser-kjennelsen fra 2015.5 I denne saken tok 
EU-domstolen stilling til hva som utgjør en «forringelse» i direktivets for- 
stand. Domstolen kom til at direktivets uttrykk «forringelse» relaterer seg 
til de enkelte kvalitetselementenes tilstand, ikke til vannforekomstenes 
tilstandsklasse. Som vi har sett ovenfor innebærer «det verste styrer-prin- 
sippet» at enkelte kvalitetselementer isolert sett kan ha en bedre tilstand 
enn vannforekomstens tilstand som sådan. EU-domstolens avklaring i 
Weser-kjennelsen innebærer derfor at forverringer også innenfor vann- 
forekomstens tilstandsklasse, for eksempel innenfor tilstandsklassen 
«god økologisk tilstand», kan utgjøre en «forringelse» etter direktivet. 
Tilsvarende vil en forringelse av vannforekomster fra «svært god øko- 
logisk tilstand» til «god økologisk tilstand» ikke komme i konflikt med 
miljømålet, men likevel utgjøre en «forringelse» som i utgangspunktet 
ikke er tillatt etter direktivet. 

I tillegg til unntaksbestemmelsene som åpner for fristutsettelse, 
inneholder vanndirektivet en rekke andre unntaksbestemmelser. 
Bestemmelsene om «sterkt modifiserte» vannforekomster og direkti- 
vets unntaksbestemmelser bygger på en erkjennelse om at hensynet til 
miljøet i noen tilfeller må vike for andre samfunnsinteresser knyttet til 
bruk og disponering av vann. For det første åpner direktivet i artikkel 
4 nr. 5, på nærmere bestemte vilkår, for at det kan settes et såkalt «min- 
dre strengt miljømål». Grunnvilkåret for å gjøre unntak etter artikkel 4 
nr. 5 er at påvirkning fra menneskelig virksomhet gjør det «umulig» eller 
«uforholdsmessig kostnadskrevende» å nå målene.‘ Vilkårene i artikkel 
4 nr. 5 er etter ordlyden forholdvis strenge. Anses vilkårene som opp- 
fylt, gir imidlertid vanndirektivet få føringer for hva innholdet i et slikt 
«mindre stengt miljømål» kan være. 

Direktivet åpner også for at det kan gjøres unntak fra forbudet mot 
forringelse i artikkel 4 nr. 6 og nr. 7. Mens artikkel 4 nr. 6 åpner for mid- 
lertidig forringelse som følge av naturgitte omstendigheter og force maj- 
eure, åpner artikkel 4 nr. 7 for permanente forringelser av den økologiske 
tilstanden som følge av ny menneskelig aktivitet. Artikkel 4 nr. 7 åpner 


35 C-461/13. 
36 Direktivet oppstiller i artikkel 4 nr. 5 bokstav a til c også tre tilleggsvilkår som alle må være 
oppfylt. 

for unntak i to situasjoner: 1) forringelse fra «svært god» økologisk til- 
stand til «god» økologisk tilstand som følge av ny bærekraftig aktivitet og 
2) forringelser som følge av nye fysiske endringer i vannforekomstene.” 
I begge tilfeller må tre kumulative tilleggsvilkår være oppfylt. 
Unntaksbestemmelsene etter vanndirektivet må etter vårt syn anses 
som uttømmende både for overflatevann og for grunnvann? Nar 
det gjelder forbudet mot forringelse, er dette uttrykkelig slått fast av 
EU-domstolen.” I dette ligger det at medlemslandene ikke er innrøm- 
met noen adgang til å fravike miljømålene, ut over den adgang som 
direktivet selv åpner for. Det er likevel viktig å merke seg at enkelte 
av unntaksbestemmelsene i direktivet gir anvisning på vurderinger 
hvor medlemslandene til en viss grad er innrømmet en skjønnsmargin 
av EU-domstolen. For enkelte av tilleggsvilkårene i artikkel 4 nr. 7 er 
dette slått fast av EU-domstolen i Schwarze Sulm-avgjørelsen fra 2016.*° 
Hovedspørsmålet i saken var om et vannkraftprosjekt i Østerrike som 
medførte en «forringelse» kunne tillates med hjemmel i direktivets 
unntaksbestemmelse i artikkel 4 nr. 7.” Formålet med vannkraftpro- 
sjektet var å øke produksjonen av fornybar energi. Et av direktivets 
tilleggsvilkår for å gjøre unntak for nye fysiske enderinger i vannfore- 


komster er at: 


37 Artikkel 4 nr. 7 åpner ikke for forringelse av den «kjemiske tilstanden». 

38 Om dette, se bl.a. J.J.H van Kempen, «Countering the obscurity of obligations in European 
environmental law: An analysis of Article 4 of the European Water Framework Directive» 
Journal of Enviromental Law, 24 (2012) 3 $. 499-533, på s. 522 flg. 

39 Jf. C-461/13 (Weser-kjennelsen). For grunnvann er dette slått fast i C-535/18 (Land 
Nordrhein- Westfalen). 

40 C-346/14. Avgjørelsen er omtalt av bl.a. Johanna Söderasp og Maria Pettersson, «Before and after 
the Weser case: Legal application of the Water Framework Directive environmental objectives in 
Sweden» Journal of Environmental Law, 31 (2019) nr. 2 s. 265-290. Se også Sara Kymenvaara mfl., 
«Variations on the same theme: Environmental objectives of the Water Framework Directive 
in environmental planning in the Nordic countries» Review of European, Comparative & 
International Environmental Law (2019) nr. 2 s. 197-209, på s. 200 flg. 

41 Tiltaket ble forventet å medføre en forringelse fra «svært god tilstand» til «god tilstand». Saken 
illustrerer at forbudet mot forringelse også gjelder for vannforekomster som «overoppfyller» 
miljømålet for økologisk tilstand. 


287 


KAPITTEL 9 


... reasons for those modifications or alterations are of overriding public inte- 
rest and/or the benefits to the environment and to society of achieving the 
objectives are outweighed by the benefits of the new modifications or altera- 
tions to human health, to the maintenance of human safety or to sustainable 


development.” 


I spørsmålet om hva som utgjør en vesentlig samfunnsinteresse («overri- 
ding public interest») la EU-domstolen til grunn at statene er innrømmet 
en «viss skjønnsmargin» («certain margin of discretion»). Med det som 
utgangspunkt uttaler EU-domstolen: 


As part of that margin of discretion, the Republic of Austria was entitled to con- 
sider that the contested project, the aim of which is to promote the production 


of renewable energy through hydroelectricity, is an overriding public interest. 


Flere av vilkarene i de andre unntaksbestemmelsene i direktivet et skaret 
over samme lest som artikkel 4 nr. 7, i den forstand at vilkarene apner 
for kost-nytte-analyser eller for 4 avveie ulike interesser og hensyn. 
Schwarze Sulm-avgjorelsen kan bere bud om en begrenset proving fra 
EU-domstolens side ogsa ved bruk av andre unntak i vanndirektivet. 

For 4 oppsummere vanndirektivets materielle bestemmelser, kjenne- 
tegnes disse ved at de bestar av hovedregler som kommer til uttrykk i 
form av miljøkvalitetsnormer, og unntaksbestemmelser som til en viss 
grad åpner for kost-nytte-analyser eller for å avveie hensynet til miljø- 
kvalitet mot andre samfunnshensyn (avveiningsnormer). Det er disse 
bestemmelsene i artikkel 4 som er utgangspunktet for det neste temaet vi 
skal behandle: vanndirektivets bestemmelser om vannforvaltningsplaner 
og tiltaksprogram. 


2.3 Vannforvaltningsplanene i vanndirektivets 
system 


Innenfor vanndirektivets system er vannforvaltningsplanene først 
og fremst et virkemiddel for å operasjonalisere, konkretisere og sikre 


42 Artikkel 4 nr. 7 bokstav c. 

oppfyllelse av direktivets miljømål.” Vannforvaltningsplanene skal bidra 
til at miljømålene nås for hver enkelt vannforekomst, og til at tiltak for 
overflatevann, grunnvann og kystvann som tilhører samme økologiske, 
hydrologiske og hydrogeologiske system, blir samordnet.* 

Direktivets bestemmelser om vannforvaltningsplaner («river basin 
management plans») følger av artikkel 13 og vedlegg VII som oppstiller 
minstekrav til planenes innhold. Det er gjennom planprosessen at mil- 
jømål for hver enkelt vannforekomst fastsettes, og vannforvaltningspla- 
nene skal inneholde en liste over miljømålene for alle vannforekomstene 
innenfor vannområdet.* 

Som vi har sett ovenfor, inneholder direktivets artikkel 4 ambisiøse 
miljømål, men også en rekke unntaksbestemmelser. Når miljømål skal 
fastsettes for hver enkelt vannforekomst, må det tas stilling til om det 
er grunnlag for å utpeke vannforekomster som «sterkt modifiserte» eller 
grunnlag for å gjøre unntak enten i form av «mindre strenge miljømål» 
eller utsette fristen for måloppnåelse. Det er gjennom arbeidet med 
vannforvaltningsplanene at disse spørsmålene avklares og formaliseres. 
Vanndirektivet stiller krav om at bruk av og grunnlaget for unntaksbe- 
stemmelser, eksplisitt omtales i vannforvaltningsplanene.*° 

For forbudet mot forringelse spiller vannforvaltningsplanene en min- 
dre sentral rolle. Ettersom forbudet mot forringelse ikke er knyttet til tids- 
frister som kan utsettes, eller kan nedjusteres til et mindre ambisiøst mål, 
er det ikke tilsvarende behov eller rom for å fastsette et individuelt «for- 
ringelsesmål» for hver enkelt vannforekomst. Vannforvaltningsplanene 
spiller likevel en rolle med hensyn til å kartlegge faktiske forhold som er 
nødvendige for å kunne anvende forbudet mot forringelse. 

Dette bringer oss over til et annet viktig formål med planprosessen, 
som er å utvikle og fremskaffe nødvendig kunnskap om vannforekom- 
stene. Fastsettelsen av miljømål for hver enkelt vannforekomst og etter- 
levelse av forbudet mot forringelse forutsetter oppdatert og tilstrekkelig 


43 En kort fremstilling av planprosessen etter vanndirektivet er gitt av blant annet Michanek (2016) 
pa s. 353-355. Se Solli (2021) s. 464-479 om vannforvaltningsplaner for grunnvann. 

44 —Vanndirektivets fortale pkt. 33. 

45 Se vedlegg VII, A nr. 5. 

46 Ibid. 

kunnskap om vannforekomstenes «nå-tilstand» og de påvirkninger vann- 
forekomstene er utsatt for. Gjennom direktivets bestemmelser om karak- 
terisering i artikkel 5 og vedlegg II pålegges hvert vannområdedistrikt å 
gjennomføre analyser av blant annet miljøstatus og påvirkninger for alle 
vannforekomstene. Resultatene av disse analysene skal etter direktivets 
vedlegg VII fremgå av vannforvaltningsplanene. 

I tillegg skal planprosessene legge til rette for medvirkning og for 
integrert forvaltning på tvers av ulike samfunnssektorer og adminis- 
trative grenser.” Alle vannforvaltningsplaner skal inneholde et sam- 
mendrag av tiltak for offentlig informasjon og medvirkning, resultatet 
av medvirkningen og oppgi eventelle endringer i planen som følge av 
innspill.+* 

Tiltaksprogrammene som etter direktivets artikkel 11 skal utarbei- 
des for alle vannområdedistriktene, er vanndirektivets sentrale vir- 
kemiddel for å omsette miljømålene til konkrete tiltak og handlinger. 
Miljømålene gir i seg selv ikke svaret på hvordan forvaltningen, virk- 
somhet eller aktivitet må, eller bør, innrettes for at miljømålene skal nås. 
Vanndirektivet opererer med et vidt tiltaksbegrep som omfatter alt fra 
generelle rettslige virkemidler (som f.eks. konsesjonsordninger) til kon- 
krete faktiske handlinger (som f.eks. gjenåpning av en lukket bekk).* 
Tiltaksprogrammene skal sammenstille og beskrive alle tiltak som er 
nødvendig for at miljømålene fastsatt for vannforekomstene i det enkelte 
nedbørfeltdistrikt nås3* En sammenfatning av tiltaksprogrammene skal 
også fremgå av vannforvaltningsplanene.* 

Som gjennomgangen viser, er hovedformålet med direktivets vann- 
forvaltningsplaner å sikre god kjemisk, økologisk og kvantitativ tilstand 
i alle vannforekomster, legge til rette for adaptiv og kunnskapsbasert 


47 Se direktivets artikkel 14 nr. 1 om offentlig informasjon og medvirkning, som særlig skal ivaretas 
gjennom arbeidet med vannforvaltningsplanene. 

48 Se direktivets vedlegg VII, A nr. 9. 

49 Se f.eks. direktivets 11 nr. 3 (g) som slår fast at tiltaksprogrammet skal inneholde krav om regu- 
lering som forbyr eller stiller krav om individuell godkjenning for punktutslipp av forurensning 
til vann. Dette er et tiltak som ivaretas gjennom det generelle kravet om utslippstillatelse i foru- 
rensningsloven $ 11. 

50 Se artikkel 11 nr. 1. 

51 Se direktivets vedlegg VIL A nr. 7. 

forvaltning og for medvirkning. Med dette som hovedfokus, skiller 
vannforvaltningsplanene seg på flere områder fra «ordinære» arealpla- 
ner. I retningslinjene som EU-kommisjonen, EU-medlemslandene og 
Norge utarbeidet i forbindelse med gjennomføringen av vanndirektivet, 
er betydningen av koblingen til arealplanlegging understreket: 


Although WFD contains no explicit provisions in relation to land-use plan- 
ning, the arrangements for implementation will need to ensure that bodies 
responsible for land use planning take account of the objectives which it creates. 
Therefore, it will be advisable to ensure that the land use and water planning 


processes support one each other as far as possible.” 


Videre påpekes det at vannplanlegging etter direktivet har særtrekk som 
skiller det fra annen arealplanlegging ved at vannforvaltningsplanene 
prioriterer vannkvalitet og vannbalanse på en annen måte enn arealplan- 
legging som ofte skal balansere ulike hensyn og interesser.” Fordi den 
geografiske inndelingen i nedbørfelt avviker fra andre administrative 
enheter, ble det videre antatt at «spatial conflicts will occur with other 
policy sectors that have a significant impact on water, but are structured 
along administrative and political boundaries» 

Direktivet krever likevel en «coordination across administrative and 
political borders» Koordineringen mellom vannforvaltningsplanene og 
arealplanlegging vil være avhengig av flere forhold, blant annet hvor store 
områder nedbørfeltene dekker og ikke minst eksisterende administrative 
strukturer i de enkelte medlemslandene. Med dette som bakteppe skal vi 
i fortsettelsen se på gjennomføringen av vanndirektivet og vannforvalt- 
ningsplanene i norsk rett. 


52 European Communities, Common implementation strategy for the Water Framework Directive 
(2000/60/EC) Guidance document no. 11 Planning process, s. 15. 

53 Op.cit. s. 16. 

54 Op.cit. s. 17. 

55 Op.cit. s. 17. 

3 Implementeringen av vanndirektivet i norsk 
rett og vannforvaltningsplanene i plan- og 
bygningslovens system 


3.1 Kort om modellen for gjennomføringen av 
vanndirektivet i norsk rett 


Vanndirektivet ble først innlemmet i EØS-avtalen i 200734 Av tilpas- 
ningsavtalen for EFTA-landene følger det at tidsfristene for måloppfyl- 
lelse og for ferdigstillelse av vannforvaltningsplaner er forskjøvet med 7 
år i forhold til tidsfristene for EU-landene.” 

Prosessen med gjennomføring av vanndirektivet i norsk rett ble igang- 
satt allerede i 2001. Begrunnelsen for å forskuttere gjennomføringen av 
direktivet i Norge er omtalt i høringsnotatet til vannforskriften. Her pekes 
det blant annet på at det å følge EU-landenes frister i en uforpliktende før- 
ste fase ville kunne gi verdifull erfaring og bidra til en mer effektiv gjen- 
nomforing av direktivet inn i de forpliktende fasene etter EØS-avtalen.» 
Den praktiske gjennomføringen av vanndirektivet har vært ledet av 
Direktoratsgruppen for vannforvaltning, hvor Miljødirektoratet har en 
koordinerende funksjon. 

Miljø- og arealretten i Norge blir ofte beskrevet som fragmentert og 
sektorisert.** Den modellen som ble valgt for gjennomføring av vanndi- 
rektivet i norsk rett, bekrefter at disse beskrivelsene langt på vei er tref- 
fende også for vann- og vassdragsforvaltningen. Vi har ingen lov som 
alene dekker hele det saklige og geografiske virkeområde for vanndirek- 
tivets miljømål, heller ingen lov som alene dekker virkemiddelapparatet 
i vanndirektivet. Løsningen ble å gjennomføre hoveddelen av vann- 
direktivet ved en forskrift (vannforskriften) med hjemmel i flere lover: 


56 E@S-komiteens beslutning nr. 125 av 28. september 2007 om endring av EØS-avtalens vedlegg 
XX (Miljø). 

57 Op.cit., artikkel 1 bokstav b. 

58 12001 utarbeidet en direktoratsgruppe bestående av berørte direktorater en rapport om konse- 
kvensene ved å implementere vanndirektivet i norsk rett, jf. Direktoratsgruppen, Vurdering av 
konsekvenser av å innføre Europaparlamentets og Rådets direktiv 2000/60/EF, 2001. 

59 Jf. Horingsbrevet til vannforskriften 24. november 2005, s. 3 (upaginert). 

60 Se Bugge (2022), s. 26 og Nikolai K. Winge, Kampen om arealene. Rettslige styringsmidler for en 
helhetlig utmarksforvaltning, Universitetsforlaget 2013, s. 26. 

vannressursloven $ 9, forurensningsloven (forurl.) $ 9 nr. 2 og plan- og 
bygningsloven. Senere har også naturmangfoldloven (nml.)® $ 26 a blitt 
tilføyd som hjemmelsgrunnlag for forskriften. 

Det er forankringen i vannressursloven, forurensningsloven og naturm- 
angfoldloven som utgjør hjemmelsgrunnlaget for de materielle bestemmel- 
sene - miljømålene og unntakene som i vannforskriften følger av $$ 4-12.° 
Både vrl. $ 9 og forurl. $ 9 er etter forarbeidene myntet på forskrifter med 
rettslig bindende miljøkvalitetsnormer.* Naturmangfoldloven $ 26 a ble 
vedtatt i 2018 og har til formål å dekke hele det saklige og geografiske vir- 
keområdet for vannforskriftens miljømål.” 

Vannforskriftens bestemmelser om miljømål og unntak er ment å 
reflektere vanndirektivets bestemmelser i artikkel 4, og må tolkes i lys 
av direktivet og avgjørelser avsagt av EU-domstolen. Hovedreglene om 
minst «god kjemisk og økologisk tilstand» for overflatevann og minst 
«god kjemisk og kvantitativ tilstand» for grunnvann, samt forbudet mot 
forringelse, følger av forskriften $$ 4 og 6, jf. vedlegg V. 

I tråd med vanndirektivet er det etter forskriften anledning til å fast- 
sette mindre ambisiøse miljømål, som for eksempel «godt økologisk 
potensial» etter forskriften $ 5 dersom en vannforekomst er sterkt modi- 
fisert, eller et «mindre strenge miljømål» etter $ 10 dersom en vannfore- 
komst er så påvirket av menneskelig virksomhet at det er umulig eller 


61 Lov 13. mars 1981 nr. 6 om vern mot forurensninger og om avfall (forurl.). 

62 Lov 19. juni 2009 nr. 100 om forvaltning av naturens mangfold (nml.). 

63 —Miljøkvalitetstandarder vedtatt av EU og de interkalibrerte klassegrensene fastsatt ved kommi- 
sjonsbeslutning følger av vannforskriften vedlegg V, mens de nasjonale klassegrensene følger 
av en veileder, Direktoratsgruppen, Klassifisering av miljøtilstand i vann, veileder 2, 2018. Det 
er etter vårt syn uheldig at ikke samtlige klassegrenser er fastsatt i forskriften ettersom det gir 
inntrykk av at de nasjonalt fastsatte klassegrensene er mindre rettslig forpliktende enn de som 
er fastsatt i direktiver eller kommisjonsbeslutninger til vanndirektivet. Denne todelingen gjør 
dessuten den norske gjennomføringen uoversiktlig og mindre tilgjengelig. 

64 I vannressursloven følger dette direkte av ordlyden i $ 9 og av Ot.prp. nr. 39 (1998-1999), på 
s. 329. At også forurensningsloven $ 9 nr. 2 er myntet på «bindende» miljøkvalitetsnormer frem- 
går av forarbeidene, jf. Ot.prp. nr. 11 (1979-1980), på s. 103. 

65 Se Prop. 93 L (2017-2018), på s. 6. Før vedtakelsen av nml. $ 26 a, manglet vannforskriften hjem- 
melsgrunnlag for rettslig bindende miljømål for biologiske kvalitetselementer i kystvann som 
ikke dekkes av vannressurslovens geografiske virkeområde eller forurensningslovens saklige vir- 
keomrade. Nml. $ 26 a sier ikke noe annet enn at den åpner for at Kongen kan gi de forskrifter 
som er nødvendig for å gjennomføre vanndirektivet i norsk rett. Før vedtakelsen av nml. $ 26 a, 
manglet også hjemmelsgrunnlag for å innføre rettslig bindende kvantitative miljømål for grunn- 
vann, se Solli (2021) s. 25 note 24. 

uforholdsmessig kostnadskrevende å nå de ordinære miljømålene etter 
SS 47. Unntakene fra forbudet mot forringelse som følge av ny menneske- 
lig aktivitet følger av forskriften $ 12. 

Vannforskriften inneholder ingen hjemler for å kontrollere aktivitet, 
gjennomføre tiltak eller for å styre arealbruken som berører vannfore- 
komster. Virkemidler for dette formålet finner vi i sektorlovgivningen 
og annen lovgivning, herunder i konsesjonslovgivningen og i plan- og 
bygningsloven. 

Siden plan- og bygningsloven er den sentrale, sektorovergripende 
loven for areal- og ressursplanlegging i Norge, ble det besluttet at vann- 
forvaltningsplanene skulle innlemmes i plansystemet etter plan- og byg- 
ningsloven. Dette nødvendiggjorde en kobling mellom vannforskriftens 
vannforvaltningsplaner og plan- og bygningslovens plansystem. Grepet 
som ble gjort, var at vannforvaltningsplanene skal vedtas som regionale 
planer etter pbl. $ 8-4 av berørte fylkesting, jf. vannforskriften $ 29. 


3.2 Nærmere om vannforvaltningsplanene etter 
vannforskriften 


Vannforvaltningsplanene skal etter vannforskriften være et ramme- 
verk for å fastsette konkrete miljømål for hver enkelt vannforekomst. 
Godkjente vannforvaltningsplaner med tilhørende tiltaksprogrammer 
revurderes og oppdateres hvert sjette år, jf. forskriften $ 1. Planperiodene 
for de norske vannforvaltningsplanene er 2016-2021, 2022-2027 Og 2028- 
2033. De nærmere kravene til vannforvaltningsplanene er regulert særlig 
i forskriften kapittel 5 og vedlegg VII. 

Vannforvaltningsplanene er knyttet til vannregioner, som er definert 
som ett eller flere tilstøtende nedbørfelt med tilhørende grunnvann og 
kystvann som til sammen utgjør en hensiktsmessig forvaltningsenhet, 
jf. forskriften $ 3 første ledd bokstav q. Vannregionene er etablert etter 
vannforskriften $ 20 og er angitt i et kart som vedlegg I til forskriften. 
Etter vanndirektivet skal det kun være én designert vannregionmyndig- 
het per nedbørfelt.** Rollen som vannregionmyndighet ble først lagt til 


66 Vanndirektivet artikkel 3 nr. 2. 

statsforvalteren, men kompetansen er senere overført til fylkeskommu- 
nen, som er den myndighet som har kompetanse til å vedta regionale 
planer etter plan- og bygningsloven kapittel 8.” Fylkeskommunen har 
også hjemmel til å samordne vannplanleggingen mellom ulike kommu- 
ner etter pbl. $ 3-6. 

Vannregionmyndigheten er en særegen forvaltningsmyndighet for 
gjennomføring av forpliktelsene etter vanndirektivet. I dag er det 
ni vannregioner i Norge, i tillegg til to internasjonale vannregioner på 
grensen til Sverige og Finland. Siden inndelingen av vannregioner er 
basert på nedbørfeltdistrikter, korresponderer ikke grensene med fylkes- 
kommunenes geografiske grenser. For eksempel dekker «Vannregionen 
Innlandet og Viken» areal tilhørende tre fylker, og Viken fylkeskom- 
mune er vannregionmyndighet.** Vannregionmyndigheten kan i samar- 
beid med vannregionutvalget dele vannregionen opp i avgrensede deler, 
såkalte «vannområder», som særlig følger opp og støtter arbeidet med 
vannforskriften på kommunalt nivå? 

Hovedoppgaven til vannregionmyndigheten er å koordinere arbeidet 
med å oppdatere og revidere eksisterende vannforvaltningsplaner med 
tilhørende tiltaksprogram i samsvar med vannforskriften og nasjonale 
føringer.” Dette arbeidet skal skje i nært samarbeid med vannregionut- 
valget, som skal være sammensatt av ulike offentlige myndigheter med 
ansvar for oppgaver knyttet til vannforvaltning, herunder kommunene i 
vannregionen.” Vannforvaltningsplanene skal lages etter en felles «mal» 
som er utarbeidet av Direktoratsgruppen for gjennomføring av vanndi- 
rektivet. Ifølge Direktoratgruppens veiledningsmateriell bør vannregi- 
onmyndighetene følge malene nøye. Dette fordi mange instanser bruker 
dem noe som forenkler samarbeidet mellom ulike aktører og forenkler 


67 Ot.prp. nr. 10 (2008-2009) s. 72. 

68 Vanndirektivet artikkel 3 nr. 2. 

69 Vedtak 18. desember 2019 fra Klima- og miljødepartementet og Olje- og energidepartementet 
om endringer i vannforskriften vedlegg I mv., s. 2. 

70 ~=Vannforskriften $ 23. 

71 Se vannforskriften $ 21. 

72 Se vannforskriften $ 21 jf. $ 22. 

rapporteringen av vannforvaltningsplanene til overvåkningsorganet 
etter EØS-avtalen - EFTA Surveillance Authority (ESA) 

Vannforvaltningsplanene skal i utgangspunktet være et omforent 
dokument, og vannregionmyndigheten har etter forskriften $ 26 fjerde 
ledd en plikt til å forsøke å oppnå enighet om utkastet i vannregion- 
utvalget. Eventuell uenighet kan kreves gjengitt i planen av utvalgets 
medlemmer. 

Det er ikke adgang til å fremme innsigelse til vannforvaltningsplanene 
slik det er for andre planer etter pbl. $ 5-4. Vannforvaltningsplanene skal 
imidlertid sendes på høring etter vannforskriften $ 28. Etter forskriften 
$ 29 vedtas vannforvaltningsplanene i fylkestingene i de berørte områ- 
dene senest seks måneder før påfølgende planperiode begynner. 

Etter behandling i fylkestingene sendes vedtatt plan til Miljødirekto- 
ratet, som i samråd med Norges vassdrags- og energidirektorat (NVE) 
og andre direktorat skal sørge for at nasjonale føringer følges opp og at 
vannforskriftens krav er fulgt. Deretter skal Miljødirektoratet sende sin 
tilråding til oppdatert plan til Klima- og miljødepartementet (KLD), som 
godkjenner planen i samråd med Olje- og energidepartementet (OED), jf. 
vannforskriften $ 29 femte ledd og pbl. $ 8-1 andre ledd. 

Av vannforskriften $ 29 femte ledd følger det at KLD i forbindelse med 
godkjenningen kan fastsette slike endringer i planen som finnes påkrevd 
ut fra hensynet til rikspolitiske interesser. I den første «uforpliktende» 
planfasen ble det i forbindelse med KLDs godkjenning av planene lagt 
til grunn at biologiske påvirkningsfaktorer fra oppdrett ikke skulle tas 
hensyn til ved karakteriseringen av kystvannforekomster før i neste 
planperiode.” Dette er ikke i tråd med verken vannforskriften eller vann- 
direktivet,’ og illustrerer hvordan departementene gjennom godkjen- 
ningen kan korrigere innholdet i vannforvaltningsplanene. 


73 Direktoratsgruppen, Regional vannforvaltningsplan etter vannforskriften og plan- og bygningslo- 
ven, veileder 1, 2013, pas. 11. 

74 Kongelig resolusjon av juni 2010 om godkjennelse av planen for første planperiode. 

75 Papekt av ESA i brev til norske myndigheter av 6. oktober 2014 (saksnummer 68789). Brevet er 
tilgjengelig på vannportalen.no. 

Ulike myndigheter har ansvar for å bidra inn i arbeidet med vann- 
forvaltningsplanene/* Viktig regional samordning skal skje i selve 
vannforvaltningsplanene og tiltaksprogrammet. For eksempel skal fyl- 
keskommunen sikre at drikkevannshensynet ivaretas i vannforvalt- 
ningsplanene, jf. drikkevannsforskriften $ 27 andre ledd.” Statsforvalter 
i hvert fylke er miljøfaglig ansvarlig og rådgiver for å oppdatere kunn- 
skapsgrunnlaget og koordinere overvåkning og registering av overvåk- 
ningsdata i Vann-nett. Statlige organer og kommuner har rett og plikt til 
å delta i planleggingen når den berører deres ansvarsområde, jf. pbl. $ 8-3 
og vannforskriften $ 22. 

Kommunene har sektoransvar for mange av oppgavene knyttet til 
vannforvaltning. Som planmyndighet har kommunene en viktig rolle i 
vannforvaltningen, og spørsmålet blir da hvordan vannforvaltningspla- 
nene er innlemmet i plan- og bygningslovens system. 


3.3 Vannforvaltningsplanenes rolle og 
rettsvirkning i plan- og bygningslovens system 
Planlegging etter plan- og bygningsloven skal bidra til å samordne stat- 
lige, regionale og kommunale oppgaver og gi grunnlag for vedtak om 
bruk og vern av ressurser, jf. pbl. $ 1-1 andre ledd. Flere rettslige grunnlag 
gir kommunene plikt til å hensynta vann i planleggingen etter plan- og 
bygningsloven, som pbl. $ 3-1 første ledd bokstav i, drikkevannsforskrif- 
ten $ 26, naturmangfoldlovens regler om vernede og beskyttede områder 
og bestemmelsen om infiltrasjon etter vrl. $ 77° 
Vannforvaltningsplanene utgjør et selvstendig rettsgrunnlag for en 
plikt til å innlemme hensyn til vann i plansystemet etter plan- og 


76 Myndighetsomradene fremgår av vannforskriften $$ 15,18, 22 og 23 og er videre utdypet 
i Nasjonale føringer for arbeidet med oppdatering av de regionale vannforvaltningsplanene fra 
Klima- og miljødepartementet, 19. mars 2019. 

77 Forskrift 22. desember 2016 nr. 1868 om vannforsyning og drikkevann (drikkevannsforskriften). 
Vannforvaltningsplanene har rettslig betydning ved forvaltning av regelverket, f.eks. ved at tiltak 
som inngår i vannforvaltningsplanen også vil prioriteres ved søknad etter forskrift 25. november 
2014 nr. 1533 om tilskudd til generell vannforvaltning $ 2. 

78  Senærmere om plikten til å planlegge grunnvann i Solli (2021) s. 485 flg. 

bygningsloven.” Etter vannforskriften $ 29 sjette ledd skal godkjente 
vannforvaltningsplaner «legges til grunn for regionale organers virksom- 
het og for kommunal og statlig planlegging og virksomhet i vannregio- 
nen, jf. plan- og bygningslovens $ 8-2». Et vesentlig spørsmål er hvordan 
denne bestemmelsen skal forstås.** 

Hva som ligger i begrepet «legges til grunn», er nærmere utdypet i for- 
arbeidene til plan- og bygningsloven. Det er presisert at en regional plan 
ikke har direkte rettsvirkninger verken for offentlige myndigheter eller 
for private personer.” Formuleringen «legge til grunn» innebærer der- 
for «ikke absolutte forpliktelser av rettslig art» for kommunal eller statlig 
planlegging.” Ut fra ordlyden må formuleringen likevel forstås som en 
klar forventning om en lojal oppfølging ved at vannforvaltningsplanene 
skal tas inn i arbeidet og beslutninger til offentlige myndigheter, som i 
kommunale planer, enkeltvedtak og budsjettarbeid. Ifølge forarbeidene 
er det bare endringer i forutsetningene i regional plan eller «særlige grun- 
ner» som kan tilsi at regionale planer fravikes av offentlige myndigheter.” 
Dersom offentlige myndigheter likevel ikke legger regionale planer til 
grunn ved vedtakelsen av kommunale arealplaner, kan det gi grunnlag 
for å fremme innsigelse til planforslag etter pbl. $ 5-4. Andre myndig- 
heter, organisasjoner eller enkeltpersoner kan ikke reise rettslige krav 
mot noen myndighet på grunnlag av det som står i en regional plan.* 
Det er gjennom implementeringen i rettslig bindende planer og enkelt- 
vedtak at vannforvaltningsplanene gis direkte virkninger overfor private 
rettssubjekter. Planer eller enkeltvedtak blir likevel ikke ugyldige eller 


79 Hensyntagen til vann og vannforvaltningsplaner er omfattet av Nasjonale forventninger til regio- 
nal og kommunal planlegging 2019-2023, Kommunal- og moderniseringsdepartementet. 

80 —Rettsvirkningene av vannforskriftens regionale vannforvaltningsplaner er behandlet av Schütz 
i to artikler fra henholdsvis 2014 og 2016. Se Sigrid Eskeland Schütz, «Vassdirektivet - konse- 
kvensar for næringsverksemd» Tidsskrift for eiendomsrett (2014) s. 11-47; Sigrid Eskeland Schütz, 
«Sjødeponi - utfylling av ei lakune i vassreguleringa?», i Lov, liv og lære. Festskrift til Inge Lorange 
Backer, Aslak Syse mfl., (red.), Universitetsforlaget 2016, s. 446-461, på $. 454. 

81 Ot.prp. nr. 32 (2007-2008) s. 200-201. 

82 Op.cit. 

83 Op.cit. 

84 Etter Klima- og miljødirektoratets rundskriv T-2/16 Nasjonale og vesentlige regionale interesser 
på miljøområdet — klargjøring av miljøforvaltningens innsigelsespraksis, på s. 7, skal miljømyn- 
dighetene vurdere å fremme innsigelse når et planforslag vil komme i konflikt med godkjent 
regional vannforvaltningsplan. 

85 Ot.prp. nr. 32 (2007-2008) s. 200. 

uten rettsvirkninger alene av den grunn at de er i strid med regionale 
vannforvaltningsplaner. 

Denne generelle forståelsen av virkningene av regional vannforvalt- 
ningsplan som et ikke-rettslig bindende instrument, er gjentatt i veile- 
derne knyttet til hvordan vannforvaltningsplanene skal gjennomføres 
i planer etter plan- og bygningsloven.* I «Nasjonale føringer for arbei- 
det med oppdatering av de regionale vannforvaltningsplanene» omtales 
virkningene av vannforvaltningsplanene på følgende måte: 


Vedtatt regional vannforvaltningsplan og tilhørende tiltaksprogram skal være 
alle sektormyndigheters og kommuners omforente dokumenter med felles mil- 


jømål og forslag til tiltakstyper for å nå miljømålene.” 


Miljødirektoratet utdypet i 2015 hvilken virkning vannforvaltningspla- 
nene skal ha når sektormyndigheter innarbeider dem: 


I sektormyndighetenes saksbehandling vil det bli foretatt ytterligere avklaringer 
og konkrete vurderinger av fordeler og ulemper ved de enkelte tiltak før endelig 
beslutning om tiltaksgjennomføring blir tatt. Her vil det også legges vekt på 
andre hensyn enn de som er vektlagt i planene. Sektormyndighetene har derfor 
adgang til å fatte vedtak som ikke er i samsvar med planen (Referanse: Kongelig 
resolusjon, juni 2010). Dersom det i oppfølgingsarbeidet blir aktuelt å fravike 
forutsetningen i den godkjente planen, skal vedkommende myndighet sørge for 


at vannregionmyndigheter er informert.** 


Men er dette generelle utgangspunktet for regionale planer som «soft 
law» riktig når det gjelder vannforvaltningsplaner vedtatt etter vannfor- 
skriften til gjennomføring av vanndirektivet? For å svare på spørsmålet, 
må en først se nærmere på vannforvaltningsplanenes innhold, og hva i 
disse som eventuelt «skal legges til grunn». 

Vannforskriften $ 26 andre ledd inneholder en oversikt over hva vann- 
forvaltningsplanene skal inneholde: miljømål for vannforekomstene, 


86 Feks. Direktoratsgruppen, Regional vannforvaltningsplan etter vannforskriften og plan- og byg- 
ningsloven, veileder 1, 2013, på s. 1-2; Direktoratsgruppen, Sammen for vannet, oppdatering av 
regional vannforvaltningsplan med tilhørende tiltaksprogram, 28. november 2018, på s. 15. 

87 Brev fra Klima- og Miljødepartementet 19. mars 2019. 

88 Presisering fra Miljødirektoratet om regionale vannforvaltningsplaner og tiltaksprogrammer, brev 
16. april 2015 fra Miljødirektoratet. 

sammenfatning av karakteristika i vannregionen, en analyse av 
menneskeskapte påvirkninger i vannregionen, en oversikt over beskyt- 
tede områder, en oversikt over overvåkning og resultatene av denne og en 
sammenfatning av tiltaksprogrammet. Innholdsoversikten i $ 26 er ikke 
uttømmende, og det er viktig å merke seg at vanndirektivets vedlegg VII 
stiller mer detaljerte minimumskrav til vannforvaltningsplanenes inn- 
hold enn det som følger av vannforskriften $ 26.*° 

Ut fra listen i vannforskriften $ 26 alene, kan det trekkes den slutning 
atinnholdet i vannforvaltningsplaner er ulikt fra innholdet i kommunale 
planer vedtatt etter plan- og bygningsloven. Dette er dels knyttet til at 
vannforvaltningsplanene inneholder informasjon av utpreget deskriptiv 
karakter som har betydning for vannforvaltningen, men som ikke er av 
en slik art at informasjonen kan tas inn direkte i kommunale planene 
etter plan- og bygningsloven. Dette gjelder sammenfattende karakteris- 
tika i vannregionen, analyser av menneskeskapte påvirkninger i vann- 
regionen og oversikten over overvåkning. Denne informasjonen kan 
ikke uten videre overføres til kommuneplanens arealdel med plankart, 
bestemmelser og planbeskrivelse, jf. pbl. $ 11-5, eller til reguleringspla- 
nene som består av et plankart med tilhørende planbestemmelser og 
planbeskrivelse, jf. pbl. $ 12-1. Når det gjelder «beskyttede områder», gir 
vannforvaltningsplanene oversikt over områder som allerede er beskyt- 
tet etter sektorlovverk, og som derfor allerede skal være gjennomført i 
planverket etter plan- og bygningsloven.** 

Vannforvaltningsplanene inneholder derimot to hovedelementer som 
etter sin art legger føringer for arealbruk i planer etter plan- og bygnings- 
loven: miljømålene for de ulike vannforekomstene og oppsummeringen 
av tiltaksprogram. Spørsmålet om disse virkemidlene inneholder rettslig 
bindende forpliktelser for kommunal planlegging vurderes hver for seg i 
det følgende. 

Når det i vannforskriften $ 24 slås fast at det i vannforvaltningspla- 
nene skal fastsettes konkrete miljømål, gjelder ikke dette forbudet mot 


89 Vanndirektivet artikkel 13 nr. 4 og vedlegg VII. Etter vedlegg VII til vannforskriften pkt. 1 skal 
kartlegging av vannforekomstene med beliggenhet og grenser tas inn i vannforvaltningsplanene 
med en liste over miljømålene for grunnvannsforekomstene, jf. pkt. 5. 

90 —Vannforskriften $ 16. 

forringelse. Som nevnt skal det ikke fastsettes et individuelt mål for for- 
ringelse for hver enkelt vannforekomst. Plikten til å forhindre forringelse 
og unntakene fra denne plikten følger direkte av vannforskriften, ikke av 
vannforvaltningsplanene. Om nye tiltak kommer i konflikt med forbudet 
mot forringelse avklares ikke gjennom vannforvaltningsplanene, men må 
vurderes i forbindelse med konsesjonsbehandling eller planavklaring av 
enkelttiltak eller planer etter annet regelverk. Når vi her stiller spørsmål 
om rettsvirkningene av miljømålene i de regionale vannforvaltnings- 
planene, sikter vi altså til miljømålene som enten vil være forskriftens 
«standard miljømål» for økologisk og kjemisk tilstand, godt økologisk 
potensial eller et mindre strengt miljømål. 

Bestemmelsene om miljømål og unntak i forskriften $$ 4-12 er som 
nevnt ment å reflektere vanndirektivets bestemmelser i artikkel 4 som 
beskrevet i punkt 2 over. Som vi alt har påpekt er unntakene i vanndirek- 
tivet etter vårt syn uttømmende. Etter vanndirektivet må dermed man- 
glende oppfyllelse av miljømålene ha et rettslig grunnlag i direktivets 
egne unntaksbestemmelser. Dette tilsier at en gjennomføring av vanndi- 
rektivet i norsk rett som gir nasjonale myndigheter et videre handlings- 
rom til å fravike miljømålene enn det direktivet selv åpner for, ikke er 
i tråd med EØS-avtalen. I tråd med presumsjonsprinsippet innebærer 
dette etter vårt syn at når miljømålene først er fastsatt (og unntak eller 
fristutsettelse i den forbindelse vurdert), plikter alle offentlige myndig- 
heter å legge miljømålene til grunn for utøvelse av offentlig myndighet, 
inntil en eventuell ny vurdering av det rettslige grunnlaget for å gjøre 
unntak gjøres i forbindelse med rulling av planene etter 6 år. 

Fastsettelse av miljømål for hver enkelt vannforekomst i vannforvalt- 
ningsplanene forutsetter at det er foretatt en karakterisering av vannfore- 
komstene. Disse dataene fra karakteriseringen og gjeldende miljømål er 
lagt direkte inn som kartfestet informasjon på nettsiden Vann-nett etter 
vannforskriften $ 14. Dersom karakterisering av vannforekomster etter 
vannforskriften ikke er gjennomført eller er mangelfull, vil de grunn- 
leggende miljømålene og forbud mot forringelse etter $$ 4-6 legges til 
grunn for vurderingen av hvilke tiltak og planer som kan igangsettes. 
Dette innebærer at heller ikke manglende gjennomføring av vanndirekti- 
vets og vannforskriftens plikt til å karakterisere vannforekomstene fritar 

offentlige myndigheter fra plikten til å oppfylle miljømålene, eller fra å 
forhindre forringelse av miljøtilstanden. 

Når det gjelder spørsmålet om den rettslige virkningen av tiltakspro- 
grammene sammenfattet i vannforvaltningsplanene, er situasjonen en 
annen enn for miljømålene. Selve tiltaksprogrammet vedtas etter vann- 
forskriften $ 25 av vannregionmyndigheten i samarbeid med vannregio- 
nutvalget. Tiltaksprogrammet i vannforvaltningsplanene er som nevnt 
en oppsummering av tiltak som er fastsatt eller foreslått for å oppfylle 
miljømålene i de regionale vannforvaltningsplanene. Mens miljømålene 
fastsettes på vannregionnivå, er tiltaksprogrammet basert på innspill fra 
de ulike sektormyndighetene og lokale myndigheter. Dette er tiltak som 
skal bidra til å nå miljømålene. Det er sektormyndighetene som har myn- 
dighet etter relevant lovverk som et tiltak er knyttet til, som er virkemid- 
deleiere. Disse har dermed et ansvar for at tiltakene som er registrert i 
Vann-nett faktisk blir gjennomført. 

Innenfor kommunenes ansvarsområder er tiltakene i tiltaksprogram- 
mene basert på hva kommunene selv melder inn. Mange av tiltakene tar 
i bruk pedagogiske virkemidler, som informasjon og rådgivning, mens 
andre virkemidler innebærer betydelige budsjettdisponeringer, som for 
eksempel etablering av nye avløpsanlegg.” Få av de foreslåtte tiltakene i 
tiltaksprogrammet legger direkte føringer på arealbruken ikommunene.” 

Etter vannforskriften $ 25 åttende ledd skal tiltakene beskrevet i til- 
taksprogrammet være operative senest 3 år etter at tiltaksprogrammet er 
vedtatt, og etter $ 25 sjette ledd skal vedtak om gjennomføring av enkelt- 
tiltak som inngår i tiltaksprogrammet treffes av ansvarlig myndighet 
etter relevant lovgivning. Men innebærer dette at sektormyndigheten 
har en plikt til å gjennomføre tiltakene når de er vedtatt som en del av 
vannforvaltningsplanene? Slik vannforskriften praktiseres i dag er dette 


91 Ved arbeid med revidert vannforvaltningsplan for Glomma 2022-2027 ble særlig to tiltak løftet 
frem som ville få betydning for Ås kommune: avløpstiltak (anslått kostnad totalt kr 239 750 000) 
og reduksjon av tilførsler av næringssalter til vassdragene og jorderosjon (sum kr 11 887 700), 
Ås kommune. Hovedutvalg for næring og miljø, møte 25. mai 2021 i saksnr. 21/01589-1 Pura- 
vannområdet Bunnefjorden med Årungen og Gjersjøvassdraget. Uttalelse til høringsdoku- 
mentene Regional vannforvaltningsplan 2022-2017 med tiltaksprogram for innlandet og Viken 
Vannregion, rådmannens saksutredning, s. 8. 

92 Se f.eks. handlingsplaner for tiltak i vannområdet Pura: https://pura.no/publikasjoner/ 
handlingsplaner-for-tiltak/ 

neppe tilfelle. Vannforvaltningsplanen for Glomma 2016-2021 utdyper 
dette i følgende avsnitt om forholdet mellom vannforvaltningsplan med 
tiltaksprogram og gjennomføringen av dem i praksis: 


Tiltaksprogrammet skal inneholde forslag til typer av tiltak, men ikke ha et detal- 
jeringsnivå som foregriper sektormyndighetenes påfølgende saksbehandling av 
det enkelte tiltak. Tiltaksprogrammet skal derfor bare inneholde et overslag 
over kostnader, mens en mer konkret vurdering vil komme i sektormyndig- 
hetenes påfølgende saksbehandling av det enkelte tiltak. Forvaltningsplanen 
og tiltaksprogrammet skal følges opp sektorvis og med sektorenes eksisterende 
virkemidler. Vedtak om gjennomføring av enkelttiltak treffes av ansvarlig myn- 
dighet i påfølgende saksbehandling etter relevant lovverk. Tiltaksprogrammet 
gir ikke juridiske hjemler til å gjennomføre tiltakene. Det stiller heller ikke juri- 
diske krav til berørte sektormyndigheter om å gjennomføre nødvendige vedtak. 
Det er imidlertid nasjonale forventninger om at de nødvendige grepene gjøres 
for at målene skal nås og Norges forpliktelser gjennom implementeringen av 


EUs vannrammedirektiv i norsk rett skal oppfylles.” 


Etter forvaltningspraksis skal vedtatt forvaltningsplan ikke ha et slikt 
detaljeringsnivå at skjønnsrommet for sektormyndighetene for de 
enkelte tiltakene blir vesentlig redusert.”* Men ettersom vanndirektivet 
inneholder minimumskrav til tiltaksplaner som skal legges til grunn i 
kommunene,” kan det likevel argumenteres for at sektormyndighetene 
ikke har et reelt handlingsrom til å fravike tiltaksplanene — de skal gjen- 
nom føres for at tiltaksplanene skal være i samsvar med direktivets krav. 
Dette blir likevel et politisk ansvar som sektormyndigheten må ta konse- 
kvensen av dersom egne innspill til tiltak ikke følges opp - ikke et rettslig 
påbud. 

Oppsummeringsvis er det lagt til grunn at vannforvaltningsplanene 
ikke har juridisk bindende virkning for kommunal arealplanlegging 
i likhet med regionale planer ellers. For vannforvaltningsplanene er 
denne konklusjonen etter vårt syn unyansert og dels feilaktig. De kon- 
krete miljømålene for vannforekomstene i vannregionen skal fastsettes 


93 Vannregion Glomma, Regionalt tiltaksprogram etter vannforskriften 2016-2021, på s. 84. 
94 Likelydende Kongelige resolusjoner for vannforvaltningsplanene, juni 2010, på s. 3. 
95 Vanndirektivet artikkel 11 nr. 3. 

gjennom vannforvaltningsplanene, og disse må etter vårt syn anses retts- 
lig bindende for offentlig myndighetsutøving hva gjelder planer, tiltak og 
budsjett. Hvordan miljømålene kan ivaretas gjennom plan- og bygnings- 
lovens virkemidler for kommunal arealplanlegging, vil vi komme tilbake 
til i punkt 5. 


3.4 Etlite, nordisk sideblikk til valg av 
samordningsmodell mellom plantypene 


Siden vanndirektivet er et minimumsdirektiv, er den nasjonale gjen- 
nomføringen ulik i EU/EØS-medlemslandene - også i en nordisk sam- 
menheng:** Til forskjell fra norsk rett, er det i svensk og dansk rett 
gitt samordningsmodeller som gir vannforvaltningsplaner og miljø- 
kvalitetsnormer direkte rettslig virkning for kommunal planlegging. 
Løsningene er imidlertid noe ulike, og vi vil her nøye oss med kort å peke 
på hovedtrekkene i modellene i henholdsvis Danmark og Sverige. 

I dansk rett er vannforvaltningsplanene (vandområdeplan) ikke 
direkte juridisk bindende, men selve miljømålene og tiltaksprogram- 
mene («indsatsprogram») er uttrykkelig materielle begrensninger i den 
kommunale planfriheten. Det følger av planloven $ 11 fjerde stk. nr. 3 at 
kommuneplanen ikke må stride mot regler om «indsatsprogram udstedt 
med hjemmel i lov om vandplanlægning».” Følgen av at en kommune- 
plan strider mot $ 11 fjerde ledd, er at det foreligger at rettslig feil kan få 
betydning for om kommuneplanen er gyldig.** Den positive forpliktelsen 
til å gjennomføre «indsatsplanene» følger av forskrift gitt etter lov om 
vandplanlægning, hvor kommunene er forpliktet til å gjennomføre tilta- 
kene som er fastlagt i indsatsplanen senest 3 år etter at de er fastlagt.” I 
samme forskrift følger det eksplisitt at offentlige myndigheter ved 


96 Se nordisk komparasjon i Lasse Baaner, «Programmes of measures under the Water Framework 
Directive - a comparative case study» Nordisk Miljöråttslig Tidskrift (2011) nr. 1 s. 35-51; Lena 
Gipperth og Martina Ekelund-Entson, Mot samma mål? - implementeringen av EU:s ram-direktiv 
för vatten i Skandinavien, Handelshögskolan vid Göteborgs universitet, Juridiska institutionens 
skriftserie, 2010, 6. 

97 Lovbekendtgørelse 2020-07-01 nr. 1157 om planlægning. 

98 Se f.eks. MAD2021.73 og MAD 2017.448, hvor kommuneplanene ble opphevet. 

99 Bekendtgørelse 2019-04-11 nr. 449 om indsatsprogrammer for vandomradedistrikter $ 5. 

anvendelse av lovgivningen skal sikre at miljømål nås og forhindre for- 
ringelse av miljøkvaliteten til vannforekomster.’°° 

I svensk rett følger det direkte av miljöbalken kapittel 5 $ 3 at myndig- 
heter og kommuner har ansvaret for at miljøkvalitetsnormer følges. 
Videre er myndigheter og kommuner forpliktet til å vedta de tiltak og 
beslutninger som er nødvendige for å gjennomføre en vannforvaltnings- 
plan («åtgårdsprogram») som er vedtatt etter miljöbalken kapittel 5, jf. 
kapittel 5 $ 11. Koblingen er gjennomført i plan- och bygglagen kapit- 
tel 2 $ 10 ved at miljøkvalitetsnormene i miljöbalken kapittel 5 eller for- 
skrifter gitt i medhold av kapitlet, skal følges ved planlegging og andre 
avgjørelser etter loven. I oversiktsplanene skal kommunene redegjøre for 
hvordan miljøkvalitetsnormene er overholdt i planen, jf. kapittel 3 $ 4. 
Konsekvensen av at en kommune ikke overholder en miljøkvalitetsnorm 
etter miljöbalken kapittel 5, er at Lånsstyrelsen skal overprøve kommu- 
nens beslutninger, jf. kapittel 11 $ 10. 

I lys av andre skandinaviske lands gjennomføring av vanndirektivet, 
kan det etter vårt syn stilles spørsmål ved om gjennomføringen av vann- 
direktivet i norsk rett gir vannforvaltningsplanene tilstrekkelig bindende 
virkning ift. de krav som EU-retten stiller. 


4 Noen utfordringer ved dagens 
samordningsmodell mellom 
vannforvaltningsplaner og planer etter 
plan- og bygningsloven 

Vannforvaltningsplaner og planer etter plan- og bygningsloven er, som vi 

har sett, ulike rettslige instrument med ulike rettslige virkninger. 

Arealplaner og reguleringsplaner etter plan- og bygningsloven skal 
ivareta en rekke oppgaver og hensyn gjennom planleggingen, og vann- 
forvaltningsplanens formal - helhetlig vannforvaltning - er bare én av 
flere oppgaver etter pbl. $ 3-1. Plan- og bygningsloven er en klassisk sam- 
ordningslov, hvor formålet er bærekraft og hvor ulike hensyn må avstem- 
mes mot hverandre. Vannforskriften skal derimot fremme en mest 


100 Op.cit. $ 8. 

mulig helhetlig beskyttelse og bærekraftig bruk av vannforekomstene. 
Miljømålene i vannforskriften er av absolutt karakter i den forstand at det 
ikke er mulig å avvike dem uten at det er hjemmel for det i forskriftens 
uttømmende unntaksbestemmelser i $$ 8-12. Denne forskjellen mellom 
regelverkene kan gjøre samordningen utfordrende ved at vannforvalt- 
ningsplanen og vannforskriften gir mindre rom for fleksibilitet enn ved 
samordning av andre regler og interesser. 

Vannforvaltningsplanene og forventningen til at disse gjennomføres 
i kommunal planlegging innebærer et innhugg i det lokale selvstyret 
kommunene ellers har ved arealforvaltning etter plan- og bygningslo- 
ven.” Dette «innhugget» omfatter for det første rammene for hvilket 
materielt innhold planer og vedtak etter plan- og bygningsloven kan ha.'*” 
Miljømålene stiller for det andre prosessuelle krav ettersom hvordan mil- 
jømål hensyntas og eventuelle unntak fra dem må begrunnes og fremgå 
av avgjørelsesgrunnlaget. 

Denne utfordringen styrkes også av at den demokratiske deltakelsen 
ved vannforvaltningsplanene ligger på det regionale nivået, som kan gi 
mindre muligheter for lokal påvirkning fordi systemet med de regionale 
planene forutsetter at de skal innarbeides på regionalt og kommunalt 
nivå. Både vannforvaltningsplaner og planer etter plan- og bygnings- 
loven har høring og offentlig medvirkning som viktige elementer ved 
forberedelse av planene. Når først de regionale planene er vedtatt, er 
utgangspunktet at de skal vedtas videre i systemene. Etter vannforskrif- 
ten $ 29 «skal» oppdatert vannforvaltningsplan vedtas som regional plan, 
noe som avviker fra rollen fylkestinget ellers har, hvor regionale planer 
vedtas etter eget initiativ, etter egen regional planstrategi og med det inn- 
holdet fylkestinget ellers ønsker. 

Staten ved KLD har en sterkere grad av styring av vannforvaltnings- 
planene enn ved andre regionale planer. Dette er en konsekvens av at 
det er staten som er ansvarlig for gjennomføring av direktivet overfor 


101 Senærmere Ingunn Myklebust, «Handlerommet for skjønn i plan- og byggjesaker», i Ugyldighet 
i forvaltningsretten, Henriette N. Tøssebro (red.), Universitetsforlaget 2019, på s. 283 flg. 

102 Se pkt. 2.1 om hvilke begrensninger miljømålene legger på forvaltningen. 

103 Det omfatter medvirkning fra statlige organ, kommuner, regionalt planforum, jf. pbl. $ 3-2 tredje 
ledd og $ 5-3 vannforskriften. 

ESA, og dermed har et behov for kontroll for å ivareta Norges forplik- 
telser og for å sikre at nasjonale interesser ivaretas ved gjennomførin- 
gen av vannforskriften.'** En kan derfor si at vannforvaltningsplanene 
medfører et lokaldemokratisk underskudd når vannforvaltningsplanene 
skal inkorporeres i kommunal arealforvaltning etter plan- og bygnings- 
lovens system, men med begrenset grad av mulighet for innvirkning på 
innholdet. Dette er i så fall en konsekvens av et valg som er gjort av den 
norske stat ved gjennomføringen av vanndirektivet når det er valgt en 
«top-down-tilnærming». 

Selv om vannforvaltningsplanene skal innarbeides lokalt, gir ver- 
ken plan- og bygningsloven eller veiledere til loven klart uttrykk for at 
kommunene er rettslig forpliktet til å legge miljømålene i vannforvalt- 
ningsplanene til grunn. Denne mangelen på rettslig klarhet kan være 
problematisk når det er staten som er forpliktet etter EØS-avtalen, men 
kommunene som i realiteten må gjennomføre forpliktelsene i praksis. 
Det forutsetter en lojal oppfølging fra kommunenes side, hvor kommu- 
nene må akseptere at de fratas politisk handlingsrom ved oppfølgingen av 
vannforvaltningsplanene. 

I forlengelsen av spørsmålet om demokratisk underskudd, er det en 
begrenset adgang til å overprøve vannforvaltningsplanene. Som vi har 
sett i punkt 3.2, er det etter forarbeidene ikke mulig å bringe en vann- 
forvaltningsplan inn for domstolene. Vannforvaltningsplanene er i 
utgangspunktet heller ikke enkeltvedtak. Dersom noen er berørt av en 
vannforvaltningsplan slik at de har klagerett som part eller har rettslig 
klageinteresse etter forvaltningsloven, vil en klage i teorien kunne gå til 
Kongen i statsråd.” Det kan i så fall stilles spørsmål ved hvor reell en 
overprøving vil være når innholdet i vannforvaltningsplanene allerede er 
koordinert først i vannregionutvalget, i fylkestinget, i direktorat og til sist 
i samråd mellom to departement. Det kan videre stilles spørsmål ved om 
denne begrensede overprøvingsadgangen er i samsvar med allmennhe- 
tens adgang til å overprøve vedtak etter Århus-konvensjonens artikkel 9. 


104 Ot.prp. nr. 10 (2008-2009) s. 71. 
105 Se f.eks. Hans Petter Graver, Alminnelig forvaltningsrett, 5. utg., Universitetsforlaget 2019, på 
s. 488. 

En annen utfordring ligger i at vannforvaltningsplanene er adaptive — 
det skal skje en forbedring i vannmiljøet, og det skal oppdateres tiltak 
for å nå miljømålene. Etter vannforskriften skal som nevnt vannforvalt- 
ningsplanene revideres hvert sjette år regnet fra 2015. Også regionale og 
kommunale planer skal endres i takt med samfunnsbehov, men disse 
er ikke like progressive. Regionale planer skal vurderes jevnlig - behov 
for rullering skal vurderes årlig etter pbl. $ 8-1 fjerde ledd. For kommu- 
nale arealplaner og reguleringsplaner stiller ikke loven tilsvarende krav 
til hyppig revisjon eller revurdering. Det har tvert imot vist seg svært 
problematisk i praksis for kommunene å revidere arealplaner og regu- 
leringsplaner jevnlig, noe som har bidratt ytterligere til en omfattende 
bruk av dispensasjoner fra plan i flere kommuner. I tillegg gjelder rettslig 
bindende planer etter plan- og bygningsloven fremover i tid, jf. pbl. $ 11-6 
første ledd og $ 12-4. Slik sett gir ikke planer etter plan- og bygningsloven 
hjemmel for fleksibel og adaptiv tilpasning slik vanndirektivet krever.” 
Disse bestemmelsene om kommunale arealplaners rettsvirkninger vil vi 
komme nærmere tilbake til i punkt 5 når vi skal se på plan- og bygnings- 
lovens virkemidler for å forbedre miljøtilstanden i vannforekomster. 

En siste utfordring vi vil fremheve, er at karakteriseringen i Vann- 
nett ikke gir en fullstendig oversikt over vannforekomster i kommunene 
(ikke alle vannforekomster er identifisert). Vann-nett gir heller ikke en 
fullverdig karakterisering av miljøtilstanden i alle vannforekomstene, 
en fullstendig oversikt over alle fastsatte miljømål eller oversikt over alle 
identifiserte risikofaktorer og påvirkninger slik vannforskriften og vann- 
direktivet krever. Dette gjelder særlig for grunnvannsforekomster. Svært 
få grunnvannsforekomster er karakterisert i samsvar med kravene etter 
vannforskriften. 

For kommunene som skal bruke vannforvaltningsplanene og Vann- 
nett som verktøy i vannplanlegningen, kan dette representere en 
utfordring. For kommunene stiller det større krav både til faktisk og 
juridisk kunnskap i kommunene når vannforvaltningsplanene ikke gir 


106 Den samme kritikken er fremsatt overfor norske omgjøringsregler etter vannressursloven, vass- 
dragsreguleringsloven og forvaltningsloven, som etter forfatternes synspunkter ikke hjemler 
en alminnelig revisjonsadgang for vassdrags- og grunnvannskonsesjoner, se Wang Andersen 
(Larsen) (2013) s. 362 flg. og Solli (2021) s. 330 flg. 

tilstrekkelig informasjon - særlig om hvilke miljømål som «skal legges til 
grunn» og hvilken informasjon som må innhentes som et supplement til 
vannforvaltningsplanene.’” 


5 Virkemidler for a ivareta vannforskriften 
og miljømålene fastsatt i vannforvaltnings- 
planene i kommunal planlegging 


51 Innledning 


Som nevnt må miljøforbedrende tiltak for å oppfylle miljømålene og vir- 
kemidler for å ivareta forbundet mot forringelse hjemles i annet regel- 
verk enn vannforskriften. I dette punktet skal vi se nærmere på plan- og 
bygningslovens virkemidler for å ivareta miljømålene og forbudet mot 
forringelse gjennom arealplanlegging. 

Ivaretakelse av miljømålene i vannforskriften og vannforvaltnings- 
planene i kommunal arealplanlegging reiser flere og forskjelligartede 
spørsmål. For det første må en skille mellom kommunens plikt etter 
vannforskriften til å sikre at vannforekomsters tilstand ikke forringes 
ytterligere som følge av nye påvirkninger, og kommunens ansvar for å 
gjennomføre miljøforbedrende tiltak der miljømålet ikke er nådd og 
dette skyldes eksisterende påvirkninger (igangværende aktivitet). 

Vannforskriftens forbud mot nye tiltak som fører til en forringelse eller 
til at miljømålene ikke nås, følger som nevnt direkte av vannforskriften 
og gjelder for alle myndigheter som treffer beslutninger som kan påvirke 
miljøkvaliteten i vannforekomster.” For kommunens del må denne 
forpliktelsen ivaretas når det vedtas planer som legger til rette for areal- 
disponeringer (f.eks. nye byggetiltak) som kan påvirke miljøtilstanden i 
vannforekomstene.'* 


107 Om krav til kunnskapsgrunnlaget for grunnvann, se bokens kapittel 13. 

108 Se også Bugge (2022) s. 365. Tilsvarende er også lagt til grunn i veilederen til vannforskriften, 
jf. Klima- og miljødepartementet, Veiledning til bruk av vannforskriften $ 12 - med presisering, 
9. juli 2021, på s. 2. 

109 Forpliktelsene etter vannforskriften begrenser seg imidlertid ikke til arealplanlegging. Vedtatte 
miljømål og forbudet mot forringelse vil også utgjøre en skranke for kommunenes vedtaksmyn- 
dighet i andre sammenhenger, f.eks. i dispensasjonssaker etter pbl. $ 19-2. Vi vil ikke gå nærmere 
inn på vannforskriftens betydning for kommunenes dispensasjonskompetanse her. 

Dersom de konkrete miljømålene fastsatt for hver enkelt vannfore- 
komst i vannforvaltningsplanene ikke er nådd, må det gjennomføres 
miljøforbedrende tiltak. Som redegjort for ovenfor er det tiltakspro- 
grammene som skal utarbeides og vedtas for hvert vannområdedistrikt 
som omsetter miljømålene til konkrete tiltak. På lik linje med statlige 
sektormyndigheter, skal kommunene foreslå tiltak som bidrar til miljø- 
forbedring innenfor sine ansvarsområder. Kommunen har flere roller i 
forvaltningen av aktivitet som kan påvirke miljøtilstanden i vannfore- 
komster. I tillegg til å være planmyndighet etter plan- og bygningsloven, 
er kommunen også sektormyndighet på flere områder. Kommunene er 
blant annet vegmyndighet for kommunale veger etter veglova,"* foru- 
rensningsmyndighet for mindre sanitære avløpsanlegg etter forurens- 
ningsloven og landbruksmyndighet etter jordlova." 

Som vi har sett, kan tiltak omfatte alt fra pedagogiske virkemidler til 
omfattende investeringer i avløpsinfrastruktur. Vi vil ikke her går nær- 
mere inn på hvilke typer tiltak som er blitt spilt inn fra kommunen til 
de regionale tiltaksprogrammene. Vårt fokus her er hvilket handlings- 
rom plan- og bygningsloven gir for å regulere aktivitet med det formål å 
forbedre miljøtilstanden i vannforekomster som står i fare for ikke å nå 


miljømålene fastsatt i de regionale vannforvaltningsplanene. 


5.2 Virkemidler for miljøforbedrende tiltak 
innenfor plan- og bygningslovens system 

Utgangspunktet etter plan- og bygningsloven er at kommunene står for- 
holdvis fritt til å styre arealbruken gjennom rettslig bindende planer. 
Både kommuneplanens arealdel og reguleringsplaner er rettslig bindende 
for arealbruken i kommunene. Når det gjelder kommunenes adgang 
til å vedta planer med det formål å forbedre miljøtilstanden i utbygde 
områder, ligger det likevel en klar begrensning i plan- og bygningslovens 
plansystem. 


110 Se lov 21. juni 1963 nr. 23 om vegar $ 9. 
111 Se lov 12. mai 1995 nr. 23 om jord $ 3. 

Plan- og bygningslovens bestemmelser om rettsvirkningene av kom- 
muneplanens arealdel og reguleringsplaner i pbl. $$ 11-6 og 12-4 slår fast 
at planene «fastsetter framtidig arealbruk for området» og er «bindende 
for nye tiltak eller utvidelse av eksisterende tiltak som nevnt i $ 1-6»."” 
Som det fremgår, begrenser rettsvirkningene av begge plantypene seg 
som den klare hovedregel til nye tiltak og til utvidelser av eksisterende 
tiltak. I forarbeidene er det presisert at verken kommuneplanens arealdel 
eller reguleringsplaner griper inn i eksisterende virksomhet, og at lovlig 
etablert bruk kan fortsette som før uavhengig av en ny plansituasjon.™ 
I forarbeidene til både pbl. $ 11-6 og $ 12-4 er det likevel åpnet for at det 
i kommuneplanens arealdel og reguleringsplaner kan gis bestemmelser 
som kan innebære at virksomheten må utøves på en «noe annen måte 
enn tidligere». I den forbindelse vises det særlig til skjerpede krav til støy 
og utslipp, men også til restriksjoner på ferdsel og virksomhet i områder 
som er lagt ut til nedbørfelt for drikkevann."* 

Har kommunene behov for å fremtvinge en ny arealbruk på bekost- 
ning av lovlig etablerte tiltak, må kommunene som den klare hovedregel 
ty til gjennomføringsvirkemidlene i pbl. kapittel 16. Etter pbl. $ 16-2 kan 
reguleringsplaner gjennomføres ved ekspropriasjon mot at grunneier og 
rettighetshavere som berøres tilkjennes full erstatning i tråd med Grl. 
$ 105. Ekspropriasjon kan være kostbart både økonomisk og politisk, og 
er nok et virkemiddel som kommunene sjeldent bruker i praksis ut over 
når det er nødvendig for å etablere infrastruktur, offentlige anlegg eller 
sikre drikkevannskilder." 

Dersom miljøtilstanden ikke oppfyller miljømålene fastsatt i de 
regionale vannforvaltningsplanene og dette helt eller delvis skyldes 


112 Rettsvirkningene gjelder både overfor private og offentlige myndigheter. 

113 Ot.prp. nr. 32 (2007-2008) s. 231. 

114 Op.cit. s. 212 og S. 231. 

115 Rådighetsinnskrenkninger rundt kommunale drikkevannskilder er etter praksis vurdert som 
ekspropriasjon, jf. Rt. 1986 s. 430 (Bjørheim), som gjaldt klausulering av utmark med dyrkings- 
jord ved utbygging av et vannverk. Ytterligere restriksjoner på arealbruk ved eksisterende drik- 
kevann kan også utløse ekspropriasjon dersom restriksjonene er strengere enn det som følger 
av en alminnelig samfunnsutvikling, se Frostating lagmannsretts avgjørelse i LF-2017-35956. Det 
er hjemmel til å ekspropriere til drikkevannsformål etter både oreigningslova $ 2 nr. 47 og ved 
reguleringsplaner etter pbl. $ 16-2. Plan- og bygningsloven har også egen hjemmel i $ 16-4 for 
å gjennomføre ekspropriasjon for vann- og avløpsanlegg, og rehabilitering av avløpsanlegg vil 
kunne være et viktig tiltak etter vannforvaltningsplanene for å redusere diffus forurensning. 

påvirkninger fra lovlig etablert bruk, har plan- og bygningsloven, ut over 
ekspropriasjon, begrensede virkemidler for å korrigere eller styre utøvel- 
sen av virksomheten/aktiviteten. En bestemmelse i plan- og bygningslo- 
ven som etter ordlyden likevel gir grunnlag for å stille spørsmål ved dette 
utgangspunktet, er pbl. $ 12-7 nr. 3. Plan- og bygningsloven $ 12-7 angir 
hvilke bestemmelser som kan gis til reguleringsplaner. Planbestemmelser 
fastsatt i medhold av pbl. $ 127 er rettslig bindende på samme måte som 
arealformål. Plan- og bygningsloven $ 12-7 nr. 3 slår fast at det i regule- 
ringsplan kan gis bestemmelser til arealformål og hensynssoner om 


grenseverdier for tillatt forurensning og andre krav til miljøkvalitet i planom- 
rådet, samt tiltak og krav til ny og pågående virksomhet i eller av hensyn til 


forhold utenfor planområdet for å forebygge eller begrense forurensning. 


Det er formuleringen «pågående virksomhet» vi her skal merke oss. 
Isolert sett indikerer ordlyden at det i reguleringsplaner kan stilles mil- 
jøkrav for å forebygge eller begrense forurensning også overfor «pågå- 
ende virksomhet». Det vil i så fall bryte med plan- og bygningslovens 
system for øvrig, som etter $ 12-4 begrenser rettsvirkningene av regule- 
ringsplaner til nye tiltak og utvidelser. I proposisjonen er bestemmelsen 
omtalt på følgende måte: 


Bestemmelsen gjør det mulig å fastlegge miljøkvalitetsmål og stille foru- 
rensningsmessige krav til virksomhet i forbindelse med reguleringsplan. Det 
forutsettes at kommunen har hjemmel til dette i forhold til andre regler om 
forurensning, særlig forurensningsloven. I den utstrekning den aktuelle virk- 
somheten omfattes av forurensningslovens regler, må kommunens hjemmel til 


å treffe vedtak avklares med forurensningsmyndighetene." 


Som det fremgår av sitatet, forutsetter departementet at kommunene har 
hjemmel for å stille miljøkrav i medhold av andre regler, især forurens- 
ningsloven. Det kan da stilles spørsmål ved om pbl. $ 12-7 nr. 3 er ment 
som en selvstendig hjemmel. Etter forurensningsloven er kommunene 
delegert myndighet blant annet for lokal støyforurensning og for mindre 


116 Ot.prp. nr. 32 (2007-2008) s. 233. 

sanitære avløpsanlegg.” Som vi har sett ovenfor, er det også i forarbeidene 
til pbl. $ 12-4 forutsatt at det kan stilles skjerpede krav til støy og utslipp 
også overfor igangværende virksomhet. Spørsmålet er om forarbeidene 
her sikter til de tilfeller hvor kommunene i kraft av å være forurensnings- 
myndighet har hjemmel til å omgjøre utslippstillatelser gitt etter forurl. 
$ 11, eller stille nye krav til virksomhet som blir utøvd innenfor ram- 
mene av forskrifter etter forurl. $ 9 (forskriftsregulert forurensning). At 
bestemmelsen ikke er ment som en selvstendig hjemmel, forsterkes både 
av uttalelser i proposisjonen,"* og av planlovutvalgets utredning. I plan- 
lovutvalgets opprinnelige lovforslag fulgte bestemmelsen av $ 11-5 nr. 3. 
Utvalgets forslag til spesielle merknader er identisk med særmerknaden 
i proposisjonen (jf. ovenfor), men med en tilføyelse om at «bestemmelsen 
åpner for delegering av mindre forurensningssaker til kommunene i for- 
bindelse med plan»."* 

Det er ingen holdepunkter i forarbeidene for at lovgiver ved å vedta 
pbl. $ 12-7 nr. 3 har ment å gi kommunene en selvstendig hjemmel for å 
gripe inn i lovlig etablert bruk, som bryter med prinsippet om arealpla- 
ners rettsvirkninger etter plan- og bygningsloven. I tråd med det som har 
blitt lagt til grunn av enkelte i teorien,” mener vi at det er tvilsomt om 
bestemmelsen i $ 12-7 nr. 3 kan tas på ordet, og at den trolig må tolkes 
innskrenkende i lys av pbl. $ 12-4. Det innebærer i så fall at miljøkrav i 
nye planer vil være rettslig bindende i forbindelse med nye tiltak og utvi- 
delse av eksisterende virksomhet. For pågående virksomhet kan det stille 
strengere krav også for igangværende virksomhet i den utstrekning foru- 
rensningsloven eller andre lover åpner for det. 

Det at plan- og bygningsloven i svært begrenset grad åpner for å 
gripe inn i etablert virksomhet, skiller plansystemet fra konsesjons- 
lovgivningen. Som nevnt gir forurl. $ 18 forvaltningen hjemmel til å 


17 Se bla. forskrift 1. juni 2004 nr. 931 om begrensning av forurensning (forurensningsforskriften), 
kap. 12 og 13. 

118 Se Ot.prp. nr. 32 (2007-2008) s. 156-158 om samordning mellom plan- og bygningsloven og 
forurensningsloven. 

119 NOU 2003: 14 8. 318. 

120 Se bl.a. Frode Innjord mfl., Plan- og bygningsloven med kommentarer, Gyldendal 2020, bind 1, s. 
355; se også Svein Kornerud, «Miljøkrav for akvakultur i kommunale arealplaner» Kart og plan 
113 (2020) nr. 1 8. 41-58, på s. 47. 


313 


KAPITTEL 9 


omgjøre utslippstillatelser av hensyn til miljøet. Også vannressursloven 
har i $ 28 bestemmelser som åpner for omgjøring av vassdragskonse- 
sjoner av hensyn til miljøet.” Videst adgang til omgjøring gir omgjø- 
ringsbestemmelsen i forurl. $ 18. Etter forurl. $ 18 kan utslippstillatelser 
omgjøres etter ti år, uten at loven oppstiller andre materielle vilkår for 
omgjoringsadgangen.’* 

Kravet om utslippstillatelse etter forurl. § 11 gjelder imidlertid i all 
hovedsak for punktkildeutslipp. Av forurl. § 8 folger det at vanlig foru- 
rensning fra fiske, jordbruk og skogbruk, boliger, fritidshus (med unn- 
tak av utslipp fra sanitært avløpsvann som er punktkilder), er unntatt 
fra plikten til å unngå forurensning i lovens $ 7. Forurensning fra dif- 
fuse kilder som «vanlig» avrenning fra jordbruk og bebyggelse er der- 
med ikke avhengig av utslippstillatelse, som senere kan være gjenstand 
for omgjøring av hensyn til miljøet etter forurl. $ 18. Dersom heller ikke 
arealplaner vedtatt etter plan- og bygningsloven åpner for å stille nye 
krav for eksempel til lovlig etablert landbruksvirksomhet, kan dette være 
problematisk med tanke på å sikre oppfyllelse av miljømålene fastsatt i 
vannforvaltningsplanene. 

Arbeidet med vannforvaltningsplanene i Norge, har avdekket at avren- 
ning fra landbruket og andre diffuse kilder (f.eks. fra veianlegg) i flere 
tilfeller er en viktig årsak til at miljømålene enda ikke er nådd.” I man- 
gel av rettslige virkemidler for å pålegge miljøforbedrende tiltak i land- 
bruket, har forvaltningen i stor grad basert seg på «frivillige tiltak». Om 
slike frivillige tiltak vil være tilstrekkelig for å sikre at miljømålene nås, 
vil tiden vise. Det er likevel et tankekors at forvaltningens mulighet til å 
styre aktivitet som bidrar til miljøproblemer (hvor kildene til miljøpro- 
blemene lar seg identifisere), er klart mer begrenset innenfor enkelte sek- 
torer i samfunnet. Vanndirektivet (og vannforskriften) skiller ikke like 


121 Det er ikke dermed sagt at vassdragslovgivningen nødvendigvis gir et tilstrekkelig hjemmels- 
grunnlag for omgjøring og revisjon av konsesjoner til vassdragstiltak for å ivareta miljømålene i 
vanndirektivet. Spørsmålet kommer særlig på spissen for vannkraftetableringer som behandles 
etter vassdragsreguleringslovens revisjonsbestemmelser i $ 8. Se note 106 ovenfor med videre 
henvisninger. 

122 Se Rt. 1995 s. 738 (Norsk fett- og limindustri). Etter forurl. $ 18 fjerde ledd må det alltid gjøres en 
forholdsmessighetsvurdering. 

123 Se f.eks. Regional plan for vannforvaltning for Vest- Viken 2016-2021, 2. november 2015, på s. 80. 

skarpt mellom påvirkning som skyldes punktkilder og «diffuse kilder». 
Vi mener på denne bakgrunn at lovgiver bør rette fokus mot hvordan en 
kan sikre en sterkere styring av aktivitet som bidrar til forurensning. Gitt 
de økonomiske rammebetingelsene for landbruket i Norge, kan sterkere 
styring gjennom tilskuddsordningene etablert i forskrifter til jordlova 
være et nærliggende alternativ. 

Oppsummeringsvis kan vi slå fast at rettslig bindende planer vedtatt 
etter plan- og bygningsloven - slik regelverket fortolkes i dag - ikke er et 
egnet styringsverktøy for å korrigere lovlig etablert virksomhet med det 
formål å redusere eller eliminere uheldige miljøpåvirkninger. 

For arealer som enda ikke er utbygd eller tatt i bruk i tråd med rettslig 
bindende plan, stiller dette seg annerledes. Plan- og bygningsloven inne- 
holder flere virkemidler som kan brukes for å beskytte vannforekomster 
mot forringelser som følge av nye tiltak.”* Dette bringer oss over til kom- 
munenes plikt til å ivareta vannforskriftens forbud mot ytterligere for- 
ringelser som følge av nye tiltak eller arealdisponeringer. 


5.3 Miljømålene og forbudet mot forringelse som 
materielle skranker for å vedta planer som 
legger til rette for nye påvirkninger 

Innledningsvis kan vi slå fast at kommunene alltid kan velge ikke å legge 
til rette for ny utbygging eller aktivitet i områder med sårbare vannfore- 
komster. Plan- og bygningsloven bygger i utgangspunktet på kommunalt 
selvstyre. På den andre siden står ikke kommunene fritt til å vedta planer 
som åpner for utbygging. Kommunenes kompetanse til å vedta planer for 
arealbruken kan være begrenset både gjennom rettslig bindende plan- 
bestemmelser på regionalt og statlig nivå og gjennom annen lovgivning 
enn plan- og bygningsloven.’ I tillegg skal som nevnt de regionale vann- 
forvaltningsplanene «legges til grunn» for kommunal planlegging. 


124 Se også Miljødirektoratets veileder Vannmiljø i arealplanlegging, som er tilgjengelig digitalt på 
etatens hjemmeside. 

125 Kommunal planfrihet vil for eksempel være begrenset/avskåret i områder som er vernet etter 
naturmangfoldloven. 

I kraft av å være en forskrift vedtatt med hjemmel i forurensningslo- 
ven, vannressursloven og naturmangfoldloven, utgjør vannforskriftens 
miljømål og forbud mot forringelse en materiell skranke for vedtakskom- 
petansene både etter sektorregelverket og etter plan- og bygningsloven. 
I det ligger det at kommunene etter vårt syn ikke har kompetanse til å 
vedta planer som medfører enten en forringelse eller at miljømålene ikke 
nås, uten at det er grunnlag for å gjøre unntak etter vannforskriften $ 12. 

Det er viktig å merke seg at også de vedtatte miljømålene for hver enkelt 
vannforekomst kan utgjøre en selvstendig skranke for kommunens are- 
alplanlegging. Det kan være aktuelt der en ny påvirkning ikke medfører 
så omfattende negative endringer i kvalitetselementenes tilstand at en 
står overfor en «forringelse», men der påvirkningen likevel er av en slik 
karakter at det vil vanskeliggjøre oppfyllelse av det fastsatte miljømålet 
innen tidsfristene.’° 

Vannforskriften $ 12 er som nevnt ment å gjenspeile unntakene og vil- 
kårene som fremgår av vanndirektivets artikkel 4 nr. 7. Som vi har sett i 
punkt 2, åpner vanndirektivet og vannforskriften $ 12 for å gjøre unntak 
for nye påvirkninger som kommer i konflikt med forbudet mot forringelse 
eller som medfører at miljømålene ikke nås i to situasjoner: når forrin- 
gelsen skyldes nye fysiske endringer eller nar vannforekomstens tilstand i 
utgangspunktet er «svært god». Det siste unntaket er bare aktuelt for en 
liten andel av vannforekomstene i Norge, mens det andre begrenser seg 
til tiltak som påvirker vannforekomsters hydromorfologiske egenskaper, 
som for eksempel endring av vannstand, vannføring og lignende.” 

I dette avsnittet vil vi først se på spørsmålet om når vannforskriftens 
forbud mot forringelse bør adresseres. Vi vi deretter peke på noen aktu- 
elle virkemidler innenfor plansystemet som kan bidra til å sikre at plan- 
legging ikke legger til rette for ny aktivitet som kommer i konflikt med 
vannforskriften. Avslutningsvis stiller vi spørsmål om vannforskriften 
kan gi grunnlag for å oppstille en betinget planplikt for kommunene. 


126 Et sentralt spørsmål vil i så fall være om den negative påvirkningen kan kompenseres for gjen- 
nom senere miljøforbedrende tiltak slik at miljømålet likevel nås innen fristen. 

127 For vassdrag vil slike tiltak ofte være konsesjonspliktig etter vrl. $ 8 eller vregl. $ 3. Vurderingen 
av forholdet til vannforskriften må da gjøres i konsesjonsbehandlingen etter disse lovene. 

De fleste arealplaner berører ett eller flere vassdrag, grunnvannsfore- 
komster eller sjøområder - direkte eller indirekte. Kommuneplanens 
arealdel avklarer vanligvis arealbruken på et overordnet nivå, mens regu- 
leringsplaner avklarer detaljene og vilkårene for arealbruken. For å sikre 
et konsistent plansystem, bør detaljregulering gjennom reguleringsplaner 
være i tråd med kommuneplanens arealdel. Kravet om reguleringsplan 
gjelder etter pbl. $ 12-1 tredje ledd for «større bygge- og anleggsarbeider 
og andre tiltak som kan få vesentlige virkninger for miljø og samfunn». 

Reguleringsplanplikten etter loven vil ikke nødvendigvis omfatte alle 
arealdisponeringer som kan påvirke miljøtilstanden i vannforekomster. 
Dertil kommer det at en negativ utvikling i vannforekomster kan skyldes 
summen av isolert sett små tiltak og arealdisponeringer som i seg selv 
ikke utløser krav om reguleringsplan. 

De aller fleste byggetiltak er også søknadspliktige etter plan- og byg- 
ningslovens byggesaksdel. Kommuneplanens arealdel og reguleringspla- 
ner har rettsvirkninger for byggesaksbehandlingen, jf. $ pbl. $ 11-6 og 
§ 12-4. Plansituasjonen vil legge begrensninger for hvilke tiltak som kan 
godkjennes, og vilkårene for å dispensere fra plan er forholdsvis strenge, 
jf. pbl. $ 19-2. På den andre siden har søker rettskrav på tillatelse dersom 
tiltaket er i tråd med plan. Dette følger av pbl. $ 21-4. 

Plan- og bygningslovens system med planavklaring, ofte på to nivåer, 
og etterfølgende byggesaksbehandling, reiser spørsmål om når forholdet 
til vannforskriftens miljømål og bestemmelser om forringelse skal adres- 
seres. For å begynne i den siste enden, er det etter vårt syn åpenbart for 
sent å vurdere forholdet til vannforskriften for første gang i byggesaksbe- 
handlingen. Etter vårt syn må de vedtatte miljømålene og forbudet mot 
forringelse alltid vurderes ved rulling av kommuneplanens arealdel og/ 
eller ved vedtakelsen av reguleringsplaner. KLD har i veileder til vannfor- 
skriften lagt til grunn at vannforskriftens forbud mot forringelse og unn- 
takene som følger av $ 12, må vurderes så tidlig som mulig i planprosesser 
etter plan- og bygningsloven.”* Vi deler denne oppfatningen. 


128 Klima- og miljødepartementet, Veiledning til bruk av vannforskriften $ 12 - med presisering, 
9. juli 2021. 

Vurderingstemaet etter vannforskriften er om en ny påvirkning fører 
til en «forringelse» av miljøtilstanden eller til at de fastsatte miljømålene 
ikke nås.” For å kunne ta stilling til dette spørsmålet må planprosessen 
gi tilstrekkelig avklaring med hensyn til hvilken aktivitet som skal drives 
ut fra arealene, plassering av eventuelle tiltak, hvilke påvirkninger som er 
aktuelle og om disse er av en slik karakter at det kan føre til en forringelse 
av relevante kvalitetselementer i berørte vannforekomster. Resultatene av 
karakteriseringen som blant annet skal avklare vannforekomstenes mil- 
jøtilstand, publiseres fortløpende i Vann-nett. Selv om karakteriseringen 
i dag ikke er komplett for alle vannforekomster, skal informasjon om 
vannforekomstenes miljøtilstand på lengre sikt være tilgjengelig i Vann- 
nett uavhengig av planprosessene på kommunalt nivå. 

Ettersom kommuneplanens arealdel ofte er mindre detaljert enn regu- 
leringsplaner med hensyn til hvilken konkret aktivitet eller tiltak som 
skal drives ut fra arealene, kan kommuneplanens arealdel i noen tilfeller 
være et for tidlig tidspunkt for endelig å ta stilling til om arealbruken 
kommer i konflikt med vannforskriftens forbud mot forringelse eller 
med oppfyllelse av de fastsatte miljømålene. 

Fastlegges derimot arealbruken eller andre rammer for tiltaket allerede 
i kommuneplanens arealdel, er det klart at forholdet til vannforskriften 
må vurderes og avklares i forbindelse med vedtakene av kommunepla- 
nene. Dette gjelder særlig når arealer legges ut til formål som etter sin 
art ikke utløser senere reguleringsplanplikt, men som likevel kan påvirke 
miljøtilstanden i nærliggende vannforekomster. Vi kan her merke oss nye 
(eller utvidelser av) områder til landbruksformal (LNF(R)-omrader). 

Plan- og bygningslovens bestemmelser om hensynssoner og plan- 
bestemmelser gir forholdsvis vide hjemler til å ivareta miljøet i kom- 
muneplanens arealdel. For å sikre vannmiljøet særlig mot avrenning i 
forbindelse med nydyrking, kan det til arealformålet LNF(R) vedtas hen- 
synssoner hvor det skal «tas særlig hensyn til bevaring av naturmiljø», 


129 Når kommuneplanens arealdel legger til rette for ny utbygging skal planen konsekvensutredes 
etter pbl. $ 4-2. For planer som er konsekvensutredningspliktige følger det av konsekvensutred- 
ningsforskriften $ 21 at det skal gis en beskrivelse av forholdet til «vannmiljøet, jf. vannforskrif- 
ten». Vi går ikke nærmere inn på konsekvensutredningsplikten og kravene til innhold her. 

130 Se pbl. 11-8. 

eller gis planbestemmelser om blant annet beskyttelse av kantvegeta- 
sjon. En generell plikt for grunneier til å opprettholde kantvegetasjon 
langs vassdrag med årssikker vannføring følger av vrl. $ 11. Etter vrl. $ 11 
andre ledd kan kommunen fastsette bredden på kantvegetasjonsbeltet 
i enkeltvedtak eller rettslig bindende planer etter plan- og bygningslo- 
ven.”* Hensynssoner brukes i praksis regelmessig for å redusere foruren- 
sende aktivitet nær drikkevannskilder, og hensynssoner kan være et godt 
virkemiddel for å kontrollere aktivitet som ellers ikke er søknadspliktig 
etter plan- og bygningslovens bygningsdel." 

I tilfeller hvor det gjennom kommuneplanens arealdel vurderes å legge 
ut arealer til formål som etter loven alltid må følges opp gjennom detal- 
jregulering (f.eks. bebyggelse og anlegg eller samferdselstiltak), kan det 
være nødvendig å adressere forholdet til vannforskriften både i forbin- 
delse med vedtakelsen av kommuneplanenes arealdel og i forbindelse ved 
vedtakelsen av reguleringsplan. For planer som omfatter allerede sårbare 
vannforekomster, er det god grunn til å beskytte disse mot ytterligere 
påvirkninger i kommuneplanens arealdel. Kommuneplanens arealdel 
(eller delplaner) omfatter ofte større områder slik at arealdisponeringer 
og belastninger til vannressursene og miljøet for øvrig, kan ses i sam- 
menheng. For eksempel kan hensynssoner etter pbl. $ 11-8 bokstav c) - 
«sone med særlig hensyn til naturmiljøet» — og/eller planbestemmelser 
etter pbl. $ 11-9, ivareta sårbare vannforekomster allerede i kommune- 
planens arealdel, og samtidig sikre at eventuelt senere detaljreguleringen 
skjer innenfor rammen av vannforskriften. 

Kommunene står alltid fritt til å ikke vedta en reguleringsplan som kan 
kommei konflikt med vannforskriften. Dette gjelder også der regulerings- 
planpliktige tiltak er itråd med kommuneplanens arealdel. Som siste ledd 
i planavklaringsprosessen etter plan- og bygningsloven, må vedtakelse av 


131 Se pbl. § 11-11. 

132 Etter forskrift 2. mai 1997 nr. 423 om nydyrking $ 6 skal det ved nydyrking av areal til jordbruks- 
formål settes av en vegetasjonssone på minst 6 meter mot vassdrag med årssikker vannføring 
og 2 meter mot vassdrag uten årssikker vannføring. Forskrift 19. desember 2014 nr. 1817 om 
produksjonstilskudd og avløsertilskudd i jordbruket har i $ 4 minstekrav for vegetasjonssone 
som grenser til vassdrag med årssikker vannføring for å få areal- og kulturlandskapstilskudd. 

133 For eksempel har Oslo kommune vedtatt en hensynssone som forbyr brønnboring i sentrale 
strøk uten at tiltaket først omsøkes. Dette har bakgrunn i en tolkningsuttalelse fra KLD om at 
brønnboring ikke er «vesentlig terrenginngrep etter pbl. $ 20-1», se Solli (2021) s. 220 flg. 

reguleringsplaner for bygge- og anleggstiltak alltid skje innenfor ram- 
mene av vannforskriftens materielle skranker. Reguleringsplaner vedtatt 
i strid med vannforskriftens forbud mot forringelse, uten at det er grunn- 
lag for unntak etter vannforskriften $ 12, vil etter vårt syn kunne kjennes 
ugyldig dersom planen påklages. 

Som for kommuneplanens arealdel, gir plan- og bygningsloven vide 
rammer for å ivareta miljøhensyn i reguleringsplaner. Etter pbl. $ 12-6 
kan hensynssoner videreføres i reguleringsplan eller innarbeides i are- 
alformål og bestemmelser som ivaretar formålet med hensynssonen. Et 
illustrerende eksempel på planbestemmelser for å ivareta miljøhensyn i 
reguleringsplaner, er den tidligere omtalte bestemmelsen i pbl. § 12-7 nr. 3 
som blant annet åpner for å fastsette planbestemmelser med krav til mil- 
jøkvalitet i og utenfor planområdet. 

Etter vårt syn gir systemet og virkemidlene i plan- og bygningsloven 
i utgangspunktet kommunene et godt redskap for å sikre at arealplaner 
som legger til rette for nye påvirkninger ikke kommer i konflikt med opp- 
fyllelsen av miljømålene eller vannforskriftens forbud mot forringelse. 
Kommunene har ingen plikt til å vedta planer som legger til rette for nye 
påvirkninger, og kommunene har gjennom arealformål, hensynssoner og 
planbestemmelser både i kommuneplanens arealdel og i reguleringspla- 
ner virkemidler for å styre arealbruken på en slik måte at vannmiljøet 
ivaretas gjennom arealplanleggingen. 

Eldre arealplaner som legger til rette for nye påvirkninger, men hvor 
arealene enda ikke er utbygd i tråd med planen, reiser særlige spørsmål i 
forhold til vannforskriften. Som nevnt har tiltakshaver rettskrav på å få 
byggetillatelse til tiltak som er i tråd med vedtatt plan. Ved søknad om 
byggetillatelser som er i tråd med eldre planer (f.eks. planer vedtatt før 
vannforskriften ble vedtatt i 2006) og hvor forbudet mot forringelse ikke 
er vurdert, rett og slett fordi planen er for gammel, kan det nedlegges 
midlertidig byggeforbud i påvente av ny planbehandling av området, jf. 
pbl. 13-1. Midlertidig forbud er også en mulighet dersom kommunen får 
ny kunnskap om skadelig påvirkning. 


134 Reguleringsplaner anses som et «enkeltvedtak» etter fvl. $ 2 første ledd bokstav b, og kan følgelig 
påklages etter fvl. $ 28 av parter og andre med rettslig klageinteresse. 

Er det enda ikke søkt om byggetillatelse i tråd med en eldre plan, står 
kommunen fritt til å vedta en ny plan slik at utbygging (helt eller delvis) 
ikke lenger vil være en lovlig arealdisponering.'” For eldre, «ikke-realiserte» 
arealplaner som medfører en «forringelse» dersom planen realiseres, er det 
ikke bare et spørsmål om kommunene kan vedta en ny plan, men også et 
spørsmål om kommunene har en plikt til å vedta en ny plan. 

Utgangspunktet etter både vanndirektivet og vannforskriften er at for- 
ringelser som følge av nye påvirkninger skal forhindres. Det at en areal- 
plan eventuelt er vedtatt før vannforskriften ble vedtatt, innebærer etter 
vårt syn ikke at selve påvirkningen som planen legger til rette for kan 
anses som en «eksisterende» påvirkning. Forutsatt at arealene enda ikke 
er bygd ut i tråd med plan, og det heller ikke er grunnlag for å gjøre unn- 
tak etter vannforskriften $ 12, vil kommunene etter vårt syn kunne ha en 
plikt til å endre planene dersom utbygging i tråd med planen vil føre til 
en forringelse. 

I hvilken grad vannforskriften og miljømålene fastsatt i vannforvalt- 
ningsplanene faktisk følges opp av kommunene i praksis, er et annet 
spørsmål som vi ikke har grunnlag for å besvare her. Etterlevelse av 
vannforskriften forutsetter at kommunene har god kunnskap om vann- 
forekomster, påvirkningsfaktorer og hvilke reguleringsmuligheter som 
finnes. Det er derfor grunn til å anta at vannforskriften og de regionale 
vannforvaltningsplanene foreløpig ikke er like godt innarbeidet i plan- 
prosessene i alle landets kommuner. 


5.4 Virkemidler for å styrke den rettslige 
betydningen av vannforvaltningsplaner 

I punkt 5.2 og punkt 5.3 har vi sett på hvordan miljømålene og forbudet 

mot forringelse kan ivaretas gjennom plan- og bygningslovens bestem- 

melser om kommunal arealplanlegging. Men hva hvis kommunene 

ikke i tilstrekkelig grad ivaretar vannforskriften og vannforvaltnings- 

planer; hvilke virkemidler er da tilgjengelige? Vi har allerede pekt på at 


135 Begrensingen i arealplaners rettsvirkning gjelder, som vi har sett i punkt 5.2, bare for igangvæ- 
rende virksomhet. 

reguleringsplaner, i kraft av å være enkeltvedtak i forvaltningslovens for- 
stand, kan påklages av parter og andre med rettslig klageinteresse. 

Ved gjennomføringen av vanndirektivet ble innsigelse etter pbl. $ 5-4 
løftet frem som et sentralt virkemiddel for kontroll dersom kommuner 
fraviker vannforvaltningsplanene i kommunale planer.” Innsigelse- 
sinstituttet i plan- og bygningsloven er et av de viktigste virkemidlene 
som staten og fylkeskommunene har for å sikre at nasjonale og regionale 
interesser ivaretas av kommunene i arealplanleggingen etter plan- og 
bygningsloven. 

Etter rundskrift fra KLD skal innsigelse vurderes når et planforslag vil 
komme i konflikt med godkjent regional forvaltningsplan og/eller kra- 
vene i vannforskriften $ 12 for å tillate ny aktivitet og nye inngrep i strid 
med miljømålene og forbundet mot forringelse.” Det vil da være opp til 
Kommunal- og distriktsdepartementet (KDD) å vurdere hvilken faktisk 
virkning vannforvaltningsplanene skal ha. 

Riksrevisjonen har undersøkte bruken av innsigelser i plansaker. I 
denne undersøkelsen fremkommer det at det fremmes innsigelser knyt- 
tet til temaet vann i ca. 25 plansaker i året på landsbasis.” Riksrevisjonen 
har på bakgrunn av dette kritisert praktiseringen av innsigelsesinstituttet, 
ettersom praktiseringen ikke sikrer at nasjonale og vesentlige regionale 
interesser blir godt nok ivaretatt i planprosessene.” Det ble særlig vist til 
at KDD har strammet inn innsigelsesinstituttet ved å sende signaler om 
at innsigelser skal fremmes med varsomhet og at det skal legges vekt på 
lokalpolitiske hensyn ved vurderingen av dem, samt at få innsigelser tas 
til følge. Det kan derfor stilles spørsmål ved om innsigelsesinstrumentet, 
slik det praktiseres i dag, er et godt egnet virkemiddel for kontroll med at 
hensynene som vannforvaltningsplanene skal ivareta følges opp i praksis. 


136 Direktoratsgruppen, Regional vannforvaltningsplan etter vannforskriften og plan- og bygningslo- 
ven, veileder 1, 2013, pas. 1. 

137 Klima- og miljodepartementet, Rundskriv T-2016-2 Nasjonale og vesentlige regionale interesser på 
miljøområdet — klargjøring av miljøforvaltningens innsigelsespraksis, 2016. 

138 Riksrevisjonens undersøkelse av behandling av innsigelser i plansaker. Dokument 3:7 (2018- 
2019), Riksrevisjonen (2019), tallene er hentet fra tabellen på s. 61. Undersøkelsen omfattet peri- 
oden 2013-2017. 

139 Op.cit. s. 8-10. 

En annen mulig løsning kan være å gi deler av vannforvaltningspla- 
nene bindende virkning ved at regional planmyndighet fastsetter regi- 
onale planbestemmelser etter pbl. $ 8-5 som sikrer at det ikke foretas 
arealbruksendringer i strid med vannforvaltningsplanene. I medhold av 
denne bestemmelsen kan det fastsettes at det for et tidsrom av inntil 10 år 
kan nedlegges forbud mot at det blir iverksatt særskilt angitte bygge- eller 
anleggstiltak uten samtykke innenfor nærmere avgrensede geografiske 
områder, eller bestemme at slike tiltak uten samtykke bare kan iverksettes 
i samsvar med godkjent arealplan etter plan- og bygningsloven. En regio- 
nal plan med planbestemmelse vil være rettslig bindende både for private 
parter og offentlige myndigheter. Kommunene vil få tid til å endre de 
kommunale planene, og forbudet etter pbl. $ 8-5 vil bortfalle når kommu- 
nen har vedtatt en arealplan som ivaretar hensynet bak bestemmelsen.*+* 

Alternativt kan statlige og regionale myndigheter starte opp plan- 
samarbeid etter reglene i pbl. $ 3-6, med sikte på å få frem samordnede 
kommunale planer for å ivareta vannforvaltningsplanene. Bestemmelsen 
gir ikke i seg selv hjemmel for statlige og regionale myndigheter til å gi 
planer etter loven. Den er primært ment å være hjemmel for et koordi- 
nert arbeid, og vannforskriften er gitt i medhold av også denne bestem- 
melsen. Staten har imidlertid mulighet til å gripe inn i det kommunale 
planarbeidet gjennom statlige planretningslinjer etter pbl. $ 6-2, statlige 
planbestemmelser etter $ 6-3 eller statlig arealplan etter $ 6-4. 


6 Avslutning 


Som denne artikkelen belyser, er vanndirektivet og vannforvaltnings- 
planene gjennomført som et sektorregulert regime i norsk rett. Dette er 
en konsekvens av hvordan norsk forvaltning i utgangspunktet er organi- 
sert med hensyn til ansvar og oppgaver som berører vannforvaltningen. 
I praksis gjør det gjennomføringen sårbar når vannforvaltningsplanene 
skal innlemmes i plan- og bygningslovens regime. 


140 Se nærmere omtale av pbl. $ 8-5 i Kommunal- og moderniseringsdepartementet, Lovkommentar 
til plandelen av plan- og bygningsloven, 2022. 

I tråd med vanndirektivets intensjon skal vannforvaltningsplanene 
samordne myndigheter på ulike nivåer, og de skal deretter realiseres 
gjennom annet sektorregelverk. Til forskjell fra andre regionale planer 
etter plan- og bygningsloven, er deler av innholdet i vannforvaltnings- 
planene etter vårt syn rettslig bindende for offentlige myndigheter uav- 
hengig av om vannforvaltningsplanene er gjennomført eller ikke i planer 
etter plan- og bygningsloven. Rettsvirkningen av vannforvaltningspla- 
nene er derfor at miljømålene har umiddelbar rettslig bindende virkning 
for offentlig myndighetsutøving, men at de fremdeles må gjennomføres 
i planer og enkeltvedtak for å oppnå rettslig bindende virkning overfor 
private. En akilleshæl ved effektiviteten av systemet er at dersom vann- 
forvaltningsplanene ikke gjennomføres eller hensyntas i samfunnsutvik- 
lingen, har det i utgangspunktet ingen direkte effekt for gyldigheten av 
planene eller tiltakene. 

Det er et tankekors når staten er ansvarlig for mangelfull håndhevelse 
av vanndirektivet, mens den viktige håndhevelsen gjennom arealforvalt- 
ningen ligger på kommunalt nivå. Denne utfordringen forsterkes ved at 
det verken i lov eller veiledere er klart kommunisert at miljømålene som 
fastsettes i vannforvaltningsplanene er rettslig bindende for kommunal 
arealplanlegging. 

Etter vårt syn er det en svakhet med den norske gjennomføringen at 
sektormyndighetene ikke er forpliktet til å gjennomføre tiltak som de 
selv har spilt inn som nødvendige for å nå miljømålene. Tiltak for mil- 
jøforbedring må hjemles i annet regelverk enn vannforskriften og vann- 
forvaltningsplanene. Som vi har påpekt er ikke rettslige bindende planer 
vedtatt etter plan- og bygningsloven egnet for å korrigere lovlig etablert 
virksomhet med det formål å redusere eller eliminere uheldige miljøpå- 
virkninger. For arealer som ikke enda er utbygd, gir derimot plan- og 
bygningsloven flere virkemidler som kan brukes for å beskytte vannfore- 
komster mot forringelser som følge av nye tiltak. 

Vanndirektivets fortale slår fast at fellesskapets vannpolitikk krever en 
klar, effektiv og enhetlig rettslig ramme." Det stilles ikke krav til hvor- 
dan det gjennomføres i nasjonal rett, men det stilles krav til effektiv 


141 Direktivets fortale pkt. 18. 

gjennomføring. Vanndirektivet er i seg selv et komplisert regelverk.” 
Den norske modellen for gjennomføring med en forskrift hjemlet i mange 
lover og som i stor grad baserer seg på veiledere, instrukser og såkalte 
«nasjonale føringer», gjør gjennomføringen av regelverket uoversiktlig og 
med uklare ansvarsforhold. Det bidrar til at regelverket blir komplisert å 
anvende i kommunene og krevende å innlemme i planer etter plan- og 
bygningsloven. 

Lov 12. mai 1995 nr. 23 om jord (jordlova). 

Lov 24. november 2000 nr. 82 om vassdrag og grunnvann (vannressursloven). 

Lov 27. juni 2008 nr. 71 om planlegging og byggesaksbehandling (plan- og 
bygningsloven). 

Lov 19. juni 2009 nr. 100 om forvaltning av naturens mangfold 
(naturmangfoldloven). 

Forskrift 2. mai 1997 nr. 423 om nydyrking (nydyrkingsforskriften). 

Forskrift 1. juni 2004 nr. 9310m begrensning av forurensning 
(forurensningsforskriften). 

Forskrift 15. desember 2006 nr. 1446 om rammer for vannforvaltningen 
(vannforskriften). 

Forskrift 26. mars 2010 nr. 488 om byggesak (byggesaksforskriften). 

Forskrift 25. november 2014 nr. 1533 om tilskudd til generell vannforvaltning. 

Forskrift 19. desember 2014 nr. 1817 om produksjonstilskudd og avløsertilskudd i 
jordbruket. 

Forskrift 22. desember 2016 nr. 1868 om vannforsyning og drikkevann 
(drikkevannsforskriften). 

Forskrift 21. juni 2017 nr. 854 om konsekvensutredninger 
(konsekvensutredningsforskriften). 


Offentlige dokumenter, lovforarbeider og rundskriv 
Offentlige dokumenter 


Direktoratsgruppen, Regional vannforvaltningsplan etter vannforskriften og plan- og 
bygningsloven, veileder 1, 2013. 

Direktoratsgruppen for gjennomføringen av vanndirektivet, Vurdering av 
konsekvenser av å innføre Europaparlamentets og Rådets direktiv 2000/60/EF, 
2001. 

Direktoratsgruppen for gjennomføringen av vanndirektivet, Sammen for vannet, 
oppdatering av regional vannforvaltningsplan med tilhørende tiltaksprogram, 28. 
november 2018. 

Direktoratsgruppen for gjennomføringen av vanndirektivet, Klassifisering av 
miljøtilstand i vann, veileder 2, 2018. 

Klima- og miljødepartementet, EØS-notat om interkalibrering fase III, opprettet 23. 
januar 2017, 3. juli 2018. 

Klima- og miljødepartementet, Nasjonale føringer for arbeidet med oppdatering av de 
regionale vannforvaltningsplanene, 19. mars 2019. 

Klima- og miljodepartementet, Veiledning til bruk av vannforskriften $ 12 - med 
presisering, brev, 9. juli 2021. 

Kommunal- og moderniseringsdepartementet, Nasjonale forventninger til regional 
og kommunal planlegging 2019-2023, 14. mai 2019. 

Kommunal- og moderniseringsdepartementet, Lovkommentar til plandelen av plan- 
og bygningsloven, 15. mars 2022. 

Kongelig resolusjon av juni 2010 om godkjennelse av planen for første planperiode. 

Miljødirektoratet, Høringsbrevet til vannforskriften 24. november 2005, 2005. 

Miljødirektoratet, Presisering fra Miljødirektoratet om regionale 
vannforvaltningsplaner og tiltaksprogrammer, brev, 16. april 2015. 

Miljødirektoratet, Vannmiljø i arealplanlegging, tilgjengelig digitalt på etatens 
hjemmeside, hentet 15. desember 2021. 

Riksrevisjonen, Riksrevisjonens undersøkelse av behandling av innsigelser i plansaker, 
dokument 3:7 (2018-2019), 2019. 

Vannregion Glomma, Regionalt tiltaksprogram etter vannforskriften 2016-2021, 20. 
desember 2015. 

Vannregion Vest-Viken, Regional plan for vannforvaltning for Vest-Viken 2016-2021, 
2. november 2015. 

Ås kommune, Hovedutvalg for næring og miljø, møte 25. mai 2021 i saksnr. 21/01589-1 
Pura-vannområdet Bunnefjorden med Årungen og Gjersjøvassdraget. Uttalelse til 
høringsdokumentene Regional vannforvaltningsplan 2022-2017 med tiltaksprogram 
for innlandet og Viken Vannregion, rådmannens saksutredning, 2021. 


Forarbeider, utredninger mv. 

NOU 2003: 14 Bedre kommunal og regional planlegging etter plan- og bygningsloven 
II. Planlovutvalgets utredning med lovforslag. 

Ot.prp. nr. 11 (1979-1980) Om lov om vern mot forurensninger og om avfall 
(forurensningsloven). 

Ot.prp. nr. 39 (1998-1999) Lov om vassdrag og grunnvann (vannressursloven). 

Ot.prp. nr. 32 (2007-2008) Om lov om planlegging og byggesaksbehandling (plan- og 
bygningsloven) (plandelen). 

Ot.prp. nr. 10 (2008- 2009) Om lov om endringer i forvaltningslovgivningen mv. 
(gjennomføring av forvaltningsreformen). 

Prop. 93 L (2017-2018) Endringer i naturmangfoldloven (hjemmel for gjennomføring 
av vanndirektivet). 


Rundskriv 

Klima- og miljødepartementet, Rundskriv T-2016-2 Nasjonale og vesentlige regionale 
interesser på miljøområdet — klargjøring av miljøforvaltningens innsigelsespraksis, 
2016. 


Direktiver, kommisjonsbeslutninger m.m. 

Direktiv 76/160/EØF om kvaliteten av badevann (badevannsdirektivet). 

Direktiv 76/464/EØF om forurensning forårsaket av utslipp av visse farlige stoffer i 
fellesskapets akvatiske miljø. 

Direktiv 92/43/EEC om bevaring av naturtyper samt ville dyr og planter 
(habitatdirektivet). 

Direktiv 2000/60/EC om fastsettelse av rammer for fellesskapstiltak for vannpolitikk 
(vanndirektivet). 

Direktiv 2006/7/EF om forvaltning av badevannskvalitet og om opphevelse av 
direktiv 76/160/EF. 

Direktiv 2008/105/EC om miljøkvalitetsstandarder på området vannpolitikk og 
om endring og senere oppheving av rådsdirektiv 82/176/EØF, 83/513/EØF, 
84/156/EØF, 84/491/EØF, 86/280/EØF og om endring av europaparlaments- og 
rådsdirektiv 2000/60/EF. 

Direktiv 2009/147/EC om beskyttelse av ville fugler (fugledirektivet). 

Direktiv 2013/39/EU om endring av direktiv 2000/60/EF og 2008/105/EF med 
hensyn til prioriterte stoffer på området vannpolitikk 

EØS-komiteens beslutning nr. 125 av 28. september 2007 om endring av EØS- 
avtalens vedlegg XX (miljø). 

Kommisjonsbeslutning (EU) 2018/229 av 12. februar 2018 om fastsettelse av verdiene 
for klassifiseringene i medlemsstatenes overvåkingssystemer som et resultat av 
interkalibreringen, i samsvar med europaparlaments- og rådsdirektiv 2000/60/ 
EF, og om oppheving av kommisjonsbeslutning 2013/480/EU. 


Rettspraksis 
Høyesterett: Rt. 1986 s. 430 (Bjørheim). 

Rt. 1995 s. 738 (Norsk fett- og limindustri). 
Lagmannsrett: LF-2017-35956 (Frostating lagmannsrett). 


Avgjørelser fra EU-domstolen 
Weser (C-461/13). 

Kommisjonen mot Polen (C-648/13). 
Schwartze Sulm (C-346/14). 

Land Nordrhein- Westfalen (C-535/18). 


Veiledningsmateriell fra EU 

European Communities, Common implementation strategy for the Water 
Framework Directive (2000/60/EC), Guidance document No 11 Planning 
process, 2003. 

European Communities, Common implementation strategy for the Water 
Framework Directive (2000/60/EC), Technical Report No. 6, 2011. 


Konvensjoner 

Traktaten om Den europeiske unions virkemåte (TEUV). 

Konvensjon 25. juni 1998 om tilgang til miljøinformasjon, allmenn deltakelse 
i beslutningsprosesser og tilgang til rettsmidler i saker vedrørende miljø 


(Århuskonvensjonen). 


329 


KAPITTEL 9 


Danske rettskilder 


Lover og forskrifter 

- Lovbekendtgorelse 2020-07-01 nr. 1157 om planlægning. 

- Bekendtgørelse 2019-04-11 nr. 449 om indsatsprogrammer for 
vandområdedistrikter $ 5. 


Avgjørelser fra Miljø- og Fødevareklagenævnet 
- MAD 2021.73. 
- MAD 2017.448. 


Svenske rettskilder 


Lover 
- Plan- och bygglag (2010:900). 
- Miljöbalk (1998:808). 

Krav til utredning av 
miljøkonsekvenser i vann 


Karen Hjelmervik Nerbø 
Universitet i Oslo (UiO) 


Abstract: Environmental impact assessments (EIA) are an important tool in 
Norwegian environmental law. The article reviews different rules for impact assess- 
ment in Norwegian law and discusses these rules’ interrelation. It discusses when 
the obligation to do an EIA arises, and the information an EIA should contain. It 
also raises the question of whether or not these rules provide sufficient information 
for decision-makers about long-term and cumulative environmental effects. 


Keywords: environmental impact assessment, water protection, cumulative 
environmental impacts 


1 Introduksjon 


Vann har formet den norske naturen, fra den minste fjellbekk til dype 
fjorder. Vannet vårt blir utsatt for mange påvirkninger. Kraftproduksjon, 
avløp og avrenning fra landbruk er bare noen av måtene vi mennesker 
påvirker vannmiljøet. Gjennom EUs rammedirektiv om vannforvaltning" 
er Norge forpliktet til å forebygge at miljøtilstanden i norske vannfore- 
komster forverres, og til å forbedre tilstanden der det er mulig. Direktivet 
er gjennomført i norsk rett gjennom vannforskriften.* Den overordnede 
målsettingen i disse regelsettene er at vannforekomster minst skal oppnå 


1 Direktiv 2000/60/EF. 
2 Forskrift 15. desember 2006 nr. 1446 om rammer for vannforvaltningen (vannforskriften). 


Sitering: Nerbø, K. H. (2022). Krav til utredning av miljokonsekvenser i vann. I S. Taubøll (red.), Vann, 
juss og samfunn — Rettigheter og regulering i utvikling (Kap. 10, s. 331-357). Cappelen Damm Akademisk. 
https://doi.org/10.23865/noasp.176.ch10 

Lisens: CC-BY 4.0 

god økologisk tilstand og god kjemisk tilstand. Disse målene, eller mil- 
jøkvalitetsnormene, utgjør kjernen i det regulatoriske rammeverket for 
vannforvaltningen i EU og i Norge. 

Miljøkvalitetsnormer er en reguleringsteknikk der man stiller krav til 
hvordan miljøtilstanden skal være uten å direkte regulere den aktiviteten 
som påvirker den - reguleringen retter seg mot resultatet i miljøet, ikke 
mot årsakene til at miljøkvaliteten endres? Denne reguleringsmetoden 
får betydning for forvaltningen av vannressursene våre. I tillegg til at den 
setter rammer for hvilke avgjørelser som materielt sett kan treffes, stiller 
den også krav til prosessen før beslutninger tas. Dette kapitlet handler om 
et sentralt prosessuelt krav, nemlig konsekvensutredning. For å nå miljø- 
målene våre, er vi avhengige av kunnskap om de langsiktige miljøkonse- 
kvensene av ulike tiltak, og om den samlede belastningen av flere tiltak 
som i seg selv anses å være akseptable (såkalte sumvirkninger). Et viktig 
spørsmål i dette kapitlet er derfor om kravene i regelverket til utredning 
av miljøkonsekvenser i vann gir tilstrekkelig kunnskap om langsiktige 
konsekvenser og sumvirkninger. 

For at en utredning skal gi «tilstrekkelig» kunnskap, må den for det 
første sette beslutningstagere i stand til å ta kunnskapsbaserte avgjørelser. 
For det andre må utredningen gi god nok informasjon til at det er mulig 
å ta avgjørelser som gjør at vi kan nå målene i vannforskriften. Slik skal 
konsekvensutredninger ivareta viktige demokrati- og miljøhensyn. 

Et annet viktig mål med dette kapitlet er å gi oversikt over regelverket 
om utredning av miljøkonsekvenser i vann. For å gjøre det, har jeg for- 
søkt å svare på noen sentrale spørsmål. Først presenterer jeg hva en kon- 
sekvensutredning er, og diskuterer hvorfor man utreder konsekvenser. 
Videre gir jeg en oversikt over når regelverket krever at det gjennomføres 
en konsekvensutredning, før jeg presenterer hvilke krav det er til innhol- 
det i konsekvensutredninger. Til slutt vil jeg i lys av dette forsøke å svare 
på det overordnede spørsmålet som kapitlet tar opp: Hvor egnet er dette 
utredningssystemet til å gi tilstrekkelig kunnskap om langsiktige milj- 
økonsekvenser og sumvirkninger? 


3 — Ingrid Wang Andersen, «EUs rammedirektiv for vann - miljøkvalitetsnormer for vannmiljøet i 
møte med norsk rett», Kart og plan 73 (2013) nr. 5, s. 355-366, på s. 356, se også Hans Chr. Bugge, 
Lærebok i miljoforvaltningsrett, 5. utg., Universitetsforlaget 2019, på s. 43-44. 

2 Hva er en konsekvensutredning, og hvorfor 
konsekvensutrede? 


En konsekvensutredning er en systematisk kartlegging av visse kon- 
sekvenser av et tiltak, særlig med sikte på å kartlegge virkninger som 
tiltaket kan få for miljøet. For at en utredning skal kunne kalles en kon- 
sekvensutredning, forventes det et minstemål av systematikk og metode.* 
Regler om konsekvensutredning stiller krav til saksbehandlingen før 
en beslutning tas, men legger ingen føringer for innholdet i vedtaket. 
Formålet med konsekvensutredninger er likevel å sikre bedre avgjørelser. 
Ideen er at ved å belyse hvordan et tiltak påvirker visse hensyn (typisk 
miljøhensyn), kan man bedre ivareta de samme hensynene. I tillegg leg- 
ger konsekvensutredninger til rette for deltagelse og åpenhet, og har der- 
for en viktig demokratisk funksjon. Konsekvensutredninger åpner for en 
bedre, mer opplyst beslutningsprosess der involverte aktører kan delta 
og bidra til informasjonsutveksling. På den måten kan man også få økt 
aksept for tiltaket etter at det er iverksatt. Konsekvensutredninger gir 
også beslutningstagerne nødvendig kunnskap om tiltaket, slik at de kan 
ta kunnskapsbaserte avgjørelser. 

Det finnes mange krav i regelverket til å utrede (miljo)konsekven- 
sene av tiltak’ De generelle reglene om konsekvensutredning finnes i 
plan- og bygningsloven (pbl.). Loven skiller mellom utredning av planer 
etter loven (kap. 4) og utredning av tiltak og planer etter annet lovverk 
(kap. 14). Reglene er utdypet i konsekvensutredningsforskriften (heret- 
ter KU-forskriften), som er basert på EU-direktivene om konsekvensu- 
tredning av tiltak (tiltaksdirektivet*) og planer (plandirektivet’). I tillegg 


4 Inge Lorange Backer, Innføring i naturressurs- og miljorett, 5. utg., Gyldendal Juridisk 2012, pa 
S. 144. 

5  Miljokonsekvensutredninger er også et viktig virkemiddel i internasjonal miljørett. De norske 
reglene er i stor grad basert på disse, særlig EU-direktivene. De viktigste internasjonale for- 
pliktelsene er EUs plandirektiv (direktiv 2011/92/EU) og tiltaksdirektiv (direktiv 2001/42/EF) og 
Espoo-konvensjonen med tilleggsprotokollen om strategiske miljøkonsekvensutredninger. Det 
er også et visst krav til utredning av både tiltak og strategiske avgjørelser i biomangfoldkonvensjo- 
nen art. 14, men dette gjelder bare «as far as possible and as appropriate». Havrettskonvensjonen 
art. 206 gjelder også konsekvensutredning av virkningene på det marine miljøet «så langt det er 
praktisk mulig». 

6 Direktiv 2011/92/EU. 

7 Direktiv 2001/42/EF. 

finnes det flere krav til utredning i særlovgivningen. Hvilken betydning 
det har om et tiltak eller en plan faller inn under KU-forskriften eller 
ikke, har vært diskutert i juridisk teori.* Det er klart at det har betydning 
om KU-forskriften kommer til anvendelse eller ikke. Forskriften inne- 
holder mer omfattende og formaliserte krav til utredningens innhold, 
prosess og metode, og stiller også krav til medvirkning. Som jeg vil vise 
under, er det likevel flere krav til sakens opplysning og saksbehandling i 
regelverket som kommer til anvendelse i saker der KU-forskriften ikke 
gjelder. I praksis har derfor ansvarlig myndighet ganske stor mulighet, og 
til tider også en plikt, til å sørge for at virkningene av en plan eller et tiltak 
er tilstrekkelig utredet. Disse reglene er derimot ofte preget av skjønn, 
og hvor omfattende utredninger som kreves må avgjøres ut ifra sakens 
omfang, viktighet og mulige skadepotensial. 

Jeg vil ikke gjennomgå kravene i regelverket til konsekvensutred- 
ningsprosessen i detalj her.” For helhetens skyld vil jeg likevel beskrive 
de viktigste trinnene i en utredningsprosess, slik den er lagt opp etter 
KU-forskriften i saker som gjelder tiltak som alltid skal konsekvensutre- 
des.” Det kan for eksempel være et planlagt vannkraftverk med en årlig 
produksjon over 40 GWh. Det er den som fremmer forslag om en plan 
eller søker om et tiltak, forslagsstilleren, som har plikt til å foreta og bære 
kostnadene med en konsekvensutredning." I vårt eksempel er forslags- 
stilleren de som søker om å bygge vannkraftverket. Prosessen starter ved 
at forslagsstilleren utarbeider en melding med forslag til utredningspro- 
gram. Et utredningsprogram skal beskrive det planlagte tiltaket og klar- 
gjøre hvilke forhold som skal utredes nærmere og hvordan. Dette forslaget 
sendes så på høring til berørte myndigheter og interesseorganisasjoner. 
Deretter fastsetter den ansvarlige myndigheten utredningsprogrammet. 


8 — Backer (2012) s. 145 mener i fotnote 203 at det er tvilsomt om fvl. $ 17 gir hjemmel til å kreve mer 
omfattende konsekvensutredninger, mens Fredrik Holth og Nikolai K. Winge, «Det rettslige ram- 
meverket», i Fredrik Holth og Nikolai K. Winge (red.), Konsekvensutredninger: rettsregler, praksis og 
samfunnsvirkninger, Universitetsforlaget 2014, $. 19-53, på s. 37-42 argumenterer for at myndigheten 
også i saker der KU-forskriften ikke kommer til anvendelse, kan kreve omfattende utredninger. 

9  Sef.eks. Holth og Winge (2014) s. 19-53 for en gjennomgang av KU-prosessen. 

10 Altså tiltak som er omfattet av $ 6 og som er nevnt i forskriftens vedlegg I. Reglene om utred- 
ningsprogram finnes i $$ 13-15, reglene om innholdet i KU-en finnes i $$ 17-24, og reglene om 
behandlingen av KU-en finnes i $$ 25-30. 

11 KU-forskriften $ 4. 

I vårt eksempel er det Norges vassdrags- og energidirektorat som er 
ansvarlig myndighet. Denne fasen av utredningsprosessen kalles gjerne 
«avgrensningsprosessen» (på engelsk scoping), og skal sikre at utrednin- 
gen tar for seg beslutningsrelevante temaer. Når det er gjort, er det opp til 
forslagsstilleren å sørge for at konsekvensutredningen utarbeides i tråd 
med kravene i utredningsprogrammet og i forskriften. Selve utredningen 
skal utføres av personer med relevant faglig kompetanse, og som regel 
hyrer forslagsstiller konsulenter til å gjøre dette. I tillegg til å beskrive 
tiltaket, skal konsekvensutredningen inneholde en redegjørelse av den 
nåværende miljøtilstanden og vurdere vesentlige virkninger for miljø 
og samfunn. Når konsekvensutredningen er ferdig, skal den sendes på 
høring sammen med søknaden om tiltak.” 

Når ansvarlig myndighet til slutt skal avgjøre søknaden, kan de også 
kreve ytterligere dokumentasjon eller tilleggsutredninger.” De skal ta 
«tilbørlig hensyn til konsekvensutredningen og innkomne høringsut- 
talelser», og det er også stilt skjerpede krav til begrunnelsen ved at de 
vesentlige virkningene av tiltaket for miljø og samfunn skal beskrives." 
Dette viser hvordan nøytrale regler som stiller krav til prosess og saksbe- 
handling, kan brukes som et virkemiddel for å ivareta miljøhensyn.” For 
at virkemiddelet skal fungere optimalt, må de ansvarlige myndighetene 
ha god fagkunnskap. Dette er nødvendig både for å sikre at utredningen 
blir god og relevant, og for å forholde seg kritisk til den endelige utred- 
ningen. Selv om ansvarlig myndighet har mulighet til å kreve tilleggs- 
utredninger etter at KU er gjennomført, er det også nødvendig at de er 
aktivt involvert i avgrensningsprosessen, slik at utredningen blir relevant 
og gir den informasjonen som er nødvendig for å avgjøre alle tillatelsene 
som kreves før virksomheten settes i gang. 

De fleste beslutninger tas i flere trinn, og avgjørelsen i enkeltsaker er 
bare det siste steget. Stortinget vedtar først lover som åpner for en type 
virksomhet, forvaltningen utarbeider detaljregulering i forskrift, og 
gir også tillatelser og stiller vilkår i de enkelte sakene. For mange typer 


12 Se KU-forskriften $ 25. 

13 Se KU-forskriften $ 27. 

14 Se KU-forskriften $ 29 og også lov 19. juni 2009 nr. 100 om forvaltning av naturens mangfold 
(naturmangfoldloven) $ 7. 

15 Backer (2012) s. 149. 

virksomhet er det også nødvendig med flere tillatelser etter ulike lover. 
For eksempel vil noen vanntiltak (f.eks. uttak av vann til kjølevann som 
senere slippes ut oppvarmet) kunne kreve tillatelse både etter vannres- 
sursloven og etter forurensningsloven, i tillegg til at det kan være krav 
til utarbeiding av reguleringsplan etter plan- og bygningsloven. Som 
gjennomgangen under vil vise, legger regelverket opp til at det utredes på 
ulike nivåer i beslutningsprosessen. Dette innebærer at konsekvensutred- 
ningene må tilpasses de ulike nivåene og avgjørelsene som skal tas, slik at 
man får et godt og relevant kunnskapsgrunnlag. 

Til sammen blir det et lappeteppe av utredninger som forholder seg 
til hverandre på til dels uklare måter. Det kan være uklart hvem som har 
ansvar for å utrede visse konsekvenser (det offentlige eller forslagsstiller), 
når det skal utredes, og hvilket detaljnivå utredningen skal være på. Dette 
er spørsmål som må avklares i hvert enkelt tilfelle, men som jeg vil for- 
søke å belyse på generelt grunnlag i dette kapitlet. Et sentralt poeng er at 
det er viktig å ikke miste det hele og fulle bildet. Norsk vannforvaltning 
er fragmentert, noe som kan bidra til ansvarspulverisering. Det er derfor 
viktig at utredninger settes i sammenheng med hverandre på tvers av 
vedtak og reguleringsnivå, særlig når de bygger på forutsetninger om at 
informasjon skal innhentes på et annet tidspunkt. 


3 Når skal det konsekvensutredes? 
3.1 Innledning 


Grunnloven $ 112, den etter hvert svært omdiskuterte miljøparagrafen, 
gir i første ledd en «rett til et miljø som sikrer helsen, og til en natur der 
produksjonsevne og mangfold bevares». I $ 112 andre ledd har borgerne 
en prosessuell rettighet til miljøinformasjon, og myndighetene en tilhø- 
rende plikt til å konsekvensutrede «virkningene av planlagte og iverksatte 
inngrep i naturen». Bestemmelsens tredje ledd overlater til myndighetene 
å «iverksette tiltak som gjennomfører» de overordnede rettighetene i før- 
ste og andre ledd. Dette systemet gjør at rettighetene og pliktene i $ 112 
hovedsakelig er å finne i lovgivningen. Reglene om utredning er kom- 
pliserte. I dette kapitlet vil jeg gjennomgå de viktigste kravene til utred- 
ning som finnes i norsk lovgivning. Først er det likevel viktig å merke 

seg betydningen av at reglene om konsekvensutredning er forankret i 
Grunnloven, vår høyeste rettskilde. For det første vil grunnlovsbestem- 
melsen ha betydning som tolkningsmoment når man skal bruke regler 
om konsekvensutredninger som finnes i lov og forskrift. Disse reglene må 
tolkes i lys av $ 112, og utredningene må være så grundige og omfattende 
at de er egnet til å gi befolkningen kunnskap om virkningene av planlagte 
inngrep slik at de kan medvirke i prosessen.'* Den kan også ha betydning 
som et selvstendig rettsgrunnlag for krav om konsekvensutredning i situ- 
asjoner der regelverket ellers ikke stiller krav til konsekvensutredninger, 
eller der reglene som finnes ikke går langt nok i å sikre kunnskap som 
er tilstrekkelig eller tilgjengelig på et tidlig nok tidspunkt i prosessen. 
Når Høyesterett har gitt Grl. $ 112 første ledd såpass begrenset betydning 
som materiell skranke som de gjorde i klimadommen, er det enda større 
grunn til å legge vekt på reglene om saksbehandling i andre ledd.” 

Den vertikale reguleringsstrukturen som ble beskrevet over (lov- 
forskrift-enkeltvedtak) danner et hierarki. Enkeltvedtak må være i tråd 
med regulering i forskrift, som igjen må være i tråd med loven den er 
hjemlet i. Mye av reguleringen skjer altså på et lavere nivå i hierarkiet, 
og det samme gjelder konsekvensutredninger: Først utreder man før lov- 
vedtak, så forut for forskriftsvedtak, og til slutt før enkeltvedtak. Mye av 
konsekvensutredningene gjøres i forbindelse med enkeltvedtak, og det 
er også det regelverket legger opp til. På grunn av denne regulerings- 
og utredningsstrukturen, vil jeg gjennomgå kravene til utredning på de 
ulike nivåene: først strategiske avgjørelser, og så enkeltvedtak. 


3.2 Utredning av strategiske avgjørelser 


Strategiske avgjørelser er avgjørelser om mer langsiktig kontroll og planleg- 
ging, for eksempel planer, programmer og regelverk (lover og forskrifter). 


16 Se HR-2020-2572-P (klimadommen) avsnitt 184 og 255 og Sivilombudets sak 2008/961. 

17 Dette er også understreket av mindretallet i dommen, se HR-2020-2472-P avsnitt 256. I 
klimadommen, som gjaldt gyldigheten av en kongelig resolusjon som tildelte ti utvinningstilla- 
telser for petroleum i Barentshavet syd og Barentshavet sydøst, la Høyesterett til grunn at $ 112 
bare i begrenset grad gir borgerne individuelle rettigheter som de kan få prøvet for domstolene. 

18 Karen Hjelmervik Nerbø, Krav til utredning av langsiktige miljøkonsekvenser av lovgivning etter 
Grunnloven $ 112, masteroppgave, Universitetet i Oslo 2019, på s. 86. 

Det finnes flere krav til utredning som gjelder for alle strategiske avgjø- 
relser. Naturmangfoldloven (nml.) $ 8 slår fast at «[o]ffentlige beslutnin- 
ger som berører naturmangfoldet skal så langt det er rimelig bygge på 
vitenskapelig kunnskap om [...] effekten av påvirkninger». Bestemmelsen 
krever at virkningene av «offentlige beslutninger som berører naturmang- 
foldet» skal gjøres kjent på forhånd. Dette kan også innebære en plikt til 
å innhente ny kunnskap gjennom å konsekvensutrede.” I utgangspunk- 
tet vil alle typer strategiske avgjørelser som kan påvirke naturmangfoldet 
kunne sies å være omfattet av ordlyden «offentlige beslutninger».”° 
Miljøinformasjonsloven $ 20 gjelder retten til deltagelse i utformin- 
gen av regelverk, planer og programmer. Bestemmelsen gjelder derfor for 
alle strategiske avgjørelser. Den handler hovedsakelig om deltagelse, ikke 
konsekvensutredning. Det likevel naturlig å forstå bestemmelsen slik at 
den kan innebære en plikt til å utrede miljøkonsekvenser, men bare av 
strategiske avgjørelser som kan ha «vesentlige konsekvenser for miljøet», 
se andre ledd. Forarbeidene peker på at vesentlighetskravet som regel vil 
være oppfylt i saker som omhandler «forurensning, avfall, energi, res- 
sursbruk, arealbruk, transport og støy», men at det må vurderes konkret 
i hvert tilfelle.” For regelverk, planer og programmer som kan få betyd- 
ning for Norges oppfyllelse av miljømålene i vanndirektivet, er det også 
gode grunner for å anta at vesentlighetskriteriet vil være oppfylt.” 
Utredningsinstruksen, som gir regler om beslutningsgrunnlaget 
for statlige tiltak, gjelder også for utarbeiding av strategiske avgjørel- 
ser.” Instruksen krever at både positive og negative virkninger av til- 
taket beskrives, jf. pkt. 2.1. Miljømessige konsekvenser nevnes ikke i 


19 Ot.prp. nr. 52 (2008-2009) Om lov om forvaltning av naturens mangfold (naturmangfoldloven), 
på s. 379 og NOU 2004: 28 Lov om bevaring av natur, landskap og biologisk mangfold (naturm- 
angfoldloven), på s. 582. 

20 Nar det gjelder regelverk, gjør forarbeidene det klart at «offentlige beslutninger» i alle fall omfat- 
ter forskrifter, men de nevner ikke lovgivning, se Ot.prp. nr. 52 (2008-2009) s. 379. Det er derfor 
uklart om bestemmelsen gjelder for utarbeiding av lovforslag. 

21 Ot.prp. nr. 116 (2001-2002) Om lov om rett til miljøinformasjon og deltakelse i offentlige beslut- 
ningsprosesser av betydning for miljøet (miljøinformasjonsloven), på s. 174. 

22 Betydning for implementeringen av EUs miljøregelverk er listet opp som et kriterium for å 
avgjøre om virkningene vil være vesentlige i EUs plandirektiv (dir 2001/42/EF) vedlegg II pkt. 1 
siste strekpunkt. Miljøinformasjonsloven $ 20 er ment å være i samsvar med dette direktivet, se 
Ot.prp. nr. 116 (2001-2002) s. 126. 

23 Finansdepartementet, Instruks om utredning av statlige tiltak vedtatt i kgl.res., 19. februar 2016. 

instruksen, og det er heller ikke henvist til Grl. $ 112. Dette er en klar 
svakhet, særlig fordi den forrige instruksen fra 2000 gjorde begge deler. 
Utredningsinstruksen er bare en instruks, og det får ingen rettslige kon- 
sekvenser for vedtaket hvis den brytes. Den gir heller ingen rettigheter for 
borgerne, men gjelder bare internt i forvaltningen. 


3.3 Utredning av regelverk 


Vi ser videre på krav til utredning av regelverk. Lovgivning er Stortingets 
oppgave, og prosessen er lite regelstyrt.** Selv om det er få regler om lov- 
forberedelsen før loven vedtas, innebærer Grunnloven $ 112 andre ledd 
en plikt til å utrede miljøkonsekvensene av lovgivning og forskrifter.» 
Utarbeiding av forskrifter er en mer regelstyrt prosess.” Forvaltningsloven 
(fvl.) $ 37 stiller krav til utredning av forskrifter: Disse skal være «så godt 
opplyst som mulig før vedtak treffes». Det er i stor grad opp til forvalt- 
ningen selv å avgjøre om saken er godt nok utredet, og det skal nok mye 
til for at en domstol setter en forskrift til side som ugyldig utelukkende på 
grunn av manglende utredning.” 

Det er liten tvil om at reglene om konsekvensutredning av regelverk er 
preget av skjønn, og det skal nok mye til for at manglende utredning av 
regelverk skal føre til ugyldighet. Selv om reglene som er omtalt her stiller 
krav til kunnskapsgrunnlaget, og også kan innebære en plikt til å utrede 
konsekvensene av regelverk, foreligger det ingen plikt til å gjennomføre 
en fullstendig, systematisk konsekvensutredning for regelverk. Det er 
likevel visse krav til saksbehandlingen også ved utarbeiding av regelverk, 
og kunnskapsgrunnlaget må belyse hvilke virkninger regelverket kan få 


24 Inge Lorange Backer, Loven - hvordan blir den til? Universitetsforlaget 2013, på s. 30. 

25 Se Ole Kristian Fauchald, «Plikt til å utrede miljøkonsekvenser av lovgivning», i Liv, lov og lære. 
Festskrift til Inge Lorange Backer, Aslak Syse mfl. (red.), Universitetsforlaget 2016, s. 187—200, for 
mer om hvilke krav $ 112 stiller til utredning av lovgivning. 

26 Forskrifter utarbeides og vedtas av forvaltningen, uten den åpenheten og debatten som sikres 
gjennom stortingsbehandling. Da er det nødvendig med regler om saksbehandlingen som sikrer 
at rettssikkerhet og demokratihensyn blir ivaretatt på andre måter. 

27 Jan Fridthjof Bernt, «Rettsstat eller forskriftsstat?» i Liv, lov og lære. Festskrift til Inge Lorange 
Backer, Aslak Syse mfl. (red.), Universitetsforlaget 2016, s. 66-86, på s. 69. 

28 Heller ikke Norges internasjonale forpliktelser innebærer noe krav om fullstendig konsekvensu- 
tredning. 

for miljøet. Dersom en kommune skal utarbeide en kommunal forskrift 
som kan få virkninger for naturmangfold, for eksempel om fiske eller 


motorferdsel i vann, må de altså sørge for at miljøkonsekvenser er belyst. 


3.4 Utredning av planer 


For planer gjelder det mer omfattende krav til konsekvensutredninger. 
Når det gjelder vannforvaltning, er særlig vannforvaltningsplaner etter 
vannforskriften et sentralt planleggingsverktøy. Vannforvaltningsplaner 
(med tilhørende tiltaksprogram) angir miljømålene for vannforekom- 
stene i vannregionen, gir oversikt over tilstanden i dem og oppsumme- 
rer tiltak som er aktuelle for å nå målene. En vannforvaltningsplan er 
en regional plan etter pbl. og skal legges til grunn for både kommunens 
og fylkeskommunens planlegging og virksomhet i regionen.” Derfor 
må det også gjennomføres en konsekvensutredning etter KU-forskriften 
fordi slike planer fastsetter rammer for tiltak som er listet opp i vedlegg 
I og II til KU-forskriften2° Siden vannforvaltningsplanene er overord- 
nede planer, kan utredningen begrenses til å redegjøre for virkningene 
på et overordnet nivå, jf. KU-forskriften $ 18. De detaljerte vurderingene 
av virkninger, kostnader og nytte skal først og fremst skje i forbindelse 
med saksbehandlingen av de enkelte tiltakene. I tillegg til at kravene i 
KU-forskriften må være oppfylt, stiller vannforskriften egne krav til 
saksbehandling og utredning. Vannforvaltningsplanene er oversiktsdo- 
kumenter som skal sammenfatte tilstanden i vannforekomstene og opp- 
summere overvåkningsdata. I tillegg skal det være en overordnet analyse 
av aktuelle tiltak som skal bidra til å nå miljømålene.” Dette forutsetter et 
grundig kunnskapsgrunnlag, og planene bygger på et omfattende forar- 
beid. Et sentralt aspekt ved vanndirektivet er at vann som ressurs skal gis 


29 Se vannforskriften $ 29 første ledd. Dette betyr ikke at sektormyndighetene ikke har adgang til å 
fatte vedtak som er i strid med planen. Sektormyndighetenes saksbehandling av enkeltsaker er 
grundigere enn behandlingen i forbindelse med vannforvaltningsplanen, og de kan også legge 
vekt på andre hensyn. 

30 ©KU-forskriften $ 6 første ledd bokstav a, se også Miljødirektoratet, Veileder M-1941, 
Konsekvensutredninger for klima og miljø, u.d. (under «Når», «planer etter pbl», «regional plan»), 
og Miljødirektoratet, Veiledningsnotat: Strategisk konsekvensutredning av oppdaterte vannforvalt- 
ningsplaner for perioden 2022-2027, 11. februar 2019. 

31 Se vannforskriften $$ 25 og 26. 

en pris, slik at vannforvaltningen kan bygge på prinsipper om kostnads- 
dekning (inkludert kostnadene av skader på vannmiljøet og verdien av 
økosystemtjenestene som vannmiljøet tilbyr). De tiltakene som gir mest 
miljøforbedring per krone skal prioriteres. Dette forutsetter en økono- 
misk analyse av vannbruk.» 

Vannforvaltningsplanene er regionale og utarbeides av vannregion- 
myndigheten (fylkeskommunene). Kommunene har også en viktig rolle i 
forvaltningen av vannressursene våre lokalt, både gjennom den ordinære 
arealplanleggingen og som ansvarlig myndighet for blant annet avløp.” 
Tradisjonelt har den kommunale vannforvaltningen vært begrenset til 
vann- og avløpsnettet. Nye utfordringer, som klimarisiko og strengere 
krav til beskyttelse av vannmiljø gjennom EUs vanndirektiv, har også 
fått betydning for den kommunale planleggingen og arealdisponeringen. 
Stadig flere kommuner har derfor vedtatt egne, mer helhetlige kommu- 
nedelplaner for vann. I tillegg til å ta for seg vann og avløp, planlegger 
de også for håndtering av overvann, flom, sikring av vannforsyning og 
vannmiljø og så videre. Slike kommunale planer kan være nyttige verk- 
tøy for å vurdere ulike aspekter ved vannforvaltning i kommunene i 
sammenheng. 

I tillegg vil mange arealbruksendringer potensielt kunne påvirke 
vannforekomster, slik at hensynet til vannmiljø egentlig er relevant i de 
fleste arealplaner. For at kommunen skal kunne ta hensyn til vannmiljøet 
i planleggingen, må de ha kunnskap om tilstanden i vannforekomstene, 
og dessuten kjenne konsekvensene av mulige planer og tiltak. Regelverket 
legger derfor opp til at det i stor grad skal gjennomføres KU før arealpla- 
ner vedtas. 

Når planmyndigheten (typisk kommunen eller fylkeskommunen) ved- 
tar planer etter plan- og bygningsloven, gjelder de generelle reglene om 
konsekvensutredning i pbl. kap. 4 og KU-forskriften. Reglene om når det 
skal utredes etter KU-forskriften er ganske kompliserte. Det er flere over- 
ordnede kommunale og regionale planer som alltid skal konsekvensu- 
tredes og ha planprogram, i tråd med $ 6. For kommunale planer gjelder 


32 Se vannforskriften $ 15 og vedlegg III, se også EU-kommisjonen, 2003. 
33 Kommunen er forurensningsmyndighet for avløp sammen med statsforvalteren, se forurens- 
ningsforskriften $$ 12-2, 13-2 og 14-3. 

dette kommuneplanens arealdel (pbl. $ 11-5), men utredningen skal bare 
omfatte de delene av planen som fastsetter rammer for fremtidig utbyg- 
ging og samtidig innebærer endringer i den gjeldende planen I tillegg 
skal kommunedelplaner (pbl. $ 11-1) og områdereguleringer* (pbl. § 12-2) 
ha KU og planprogram når de fastsetter rammer for tiltak i vedlegg I 
og II$ Regionale planer (pbl. $ 8-1) som setter rammer for tiltak i ved- 
legg I og II skal også alltid konsekvensutredes og ha planprogram. Planer 
og programmer etter andre lover enn pbl. som setter rammer for tiltak i 
vedlegg I og II skal også alltid ha KU (men ikke ha melding eller plan- 
program) hvis de vedtas av et departement. For at en plan skal «fastsette 
rammer for» tiltak, kan den for eksempel legge føringer for senere regule- 
ring av et konkret tiltak eller inneholde retningslinjer som har betydning 
for beslutninger om tiltak.” 


3.5 Utredning av konkrete tiltak og enkeltvedtak 


Kunnskapsgrunnlaget i saker som gjelder enkeltvedtak, må oppfylle de 
alminnelige kravene som følger av forvaltningsloven og eventuelt pbl./ 
KU-forskriften, i tillegg til at krav i særlovgivningen må være oppfylt. 
Etter norsk rett er det forvaltningen som har ansvaret for at sakene de 
behandler er godt nok utredet før den treffer vedtak. Dette står i for- 
valtningsloven (fvl.) $ 17: «Forvaltningsorganet skal påse at saken er så 
godt opplyst som mulig før vedtak treffes.» Bestemmelsen kan ikke for- 
stås helt bokstavelig, og utredningens grundighet bunner i realiteten i en 


34 Se KU-forskriften $$ 6 første ledd bokstav a og 18 andre ledd. 

35 En reguleringsplan kan være enten områderegulering eller detaljregulering, se pbl. $ 12-1 fjerde 
ledd. Detaljregulering faller inn under KU-forskriften § 6 første ledd bokstav b hvis planen gjel- 
der tiltak i vedlegg I, og $ 8 første ledd bokstav a hvis planen gjelder tiltak i vedlegg II. Slike pla- 
ner gjelder hovedsakelig konkrete tiltak, og jeg regner ikke disse som strategiske avgjørelser selv 
om de er arealplaner. En områderegulering kan også være av varierende detaljeringsgrad, enten 
en mer overordnet plan eller en detaljert plan. Dersom det er snakk om en overordnet område- 
regulering som setter rammer for tiltak i vedlegg I og II, faller planen inn under KU-forskriften 
$ 6 første ledd bokstav a, og det må gjennomføres KU med planprogram. Dersom det er snakk 
om en mer detaljert områdereguleringen som skal gjennomføre tiltak i vedlegg I, skal det også 
gjennomføres KU med planprogram, se $ 6 første ledd bokstav b. Dersom det er en detaljert 
områderegulering som skal gjennomføre tiltak i vedlegg II, skal det gjennomføres KU dersom 
planen kan få vesentlige virkninger, se $ 8 første ledd bokstav a. 

36 Se KU-forskriften § 6 første ledd bokstav a. 

37 Miljodirektoratet, Veileder M-1941, u.d. 

avveining mellom et forsvarlig resultat og hensynet til effektiv ressurs- og 
tidsbruk.’ Regelen skal sørge for at myndighetene har det faktiske, fag- 
lige og rettslige grunnlaget til å vurdere om, og eventuelt på hvilke vilkår, 
en tillatelse skal gis. 

Det er flere bestemmelser i regelverket som kan skjerpe forvaltningens 
utredningsplikt etter fvl. $ 17. Grl. $ 112 er allerede nevnt. Også nml. $ 8 
stiller særlige krav til utredning i saker som berører naturmangfoldet. 
Vannforskriften kan også, som jeg skal vise under, innebære et skjerpet 
krav til utredning. 

Samtidig som den ansvarlige myndigheten har det overordnede 
ansvaret for sakens opplysning, har parten i saken en informasjonsplikt. 
Spesielt i saker der noen søker om konsesjon eller tillatelse, er det naturlig 
at søker selv opplyser om forhold som de er nærmest til å belyse. Dette 
har også fått utslag i flere regler om konsekvensutredning i lovverket. 

Plan- og bygningsloven kap. 14 gjelder konsekvensutredning av pla- 
ner og tiltak etter annen lovgivning som «kan få vesentlige virknin- 
ger for miljø og samfunn». Loven er supplert med detaljregulering i 
KU-forskriften. Forskriften skiller mellom tiltak som alltid skal utredes 
(regulert i $$ 6 og 7) og tiltak som skal konsekvensutredes hvis de kan få 
vesentlige virkninger for miljø eller samfunn ($ 8). Systemet i regelverket 
er altså slik at noen tiltak er av en slik art eller omfang at regelverket på 
forhånd har bestemt at de alltid krever KU. Disse tiltakene er listet opp i 
forskriftens vedlegg I, og er i stor grad hentet fra EU-regelverket. Andre 
tiltak skal først gjennomgå en utvelgelsesprosess (på engelsk screening) der 
man vurderer om det er forhold ved det konkrete tiltaket eller planen som 
tilsier at prosjektet «kan få vesentlige virkninger for miljø eller samfunn» 
og derfor skal konsekvensutredes. Disse tiltakene er listet opp i vedlegg II 
(ofte er tiltakene de samme som i vedlegg I, men i mindre skala). Når 
man vurderer om virkningene kan bli vesentlige, må man se på tiltakets 
lokalisering, størrelse, bruk av naturresurser og lignende. Det vil også ha 
betydning om vannforskriften $ 12 kommer til anvendelse” Hvis det er 


38 Torstein Eckhoff og Eivind Smith, Forvaltningsrett, 11. utg., Universitetsforlaget 2018, på s. 270. 

39 Se også Klima- og miljødepartementet, Brev fra Klima- og Miljødepartementet, Veiledning til 
bruk av vannforskriften $ 12 - med presisering, dokumentnr. 12/5671, 9. juli 2021, på s. 3. Se også 
Sigrid Eskeland Schütz, «Vassdirektivet - konsekvensar for næringsverksemd», Tidsskrift for 

usikkert om et tiltak vil få «vesentlige virkninger», kan føre-var-prinsip- 
pet tilsi at man bør utrede.** Konsekvensutredninger skal redusere usik- 
kerhet, og usikkerhet om omfanget av virkninger bør ikke begrunne at 
man lar være å utrede. For tiltak i vedlegg II som behandles etter energi-, 
vannressurs- eller vassdragsreguleringsloven, skal det alltid gjennomfø- 
res konsekvensutredning, se KU-forskriften $ 7 første ledd bokstav a. 

Det er flere tiltak som kan påvirke vannmiljøet som vil utløse krav 
om KU, og her vil jeg bare nevne de mest sentrale. Store vannkraftverk 
(årsproduksjon pa over 40 GWh) og dammer (over 10 millioner m’), skal 
alltid ha KU (se vedlegg I nr. 15 a og b). Mindre vannkraftanlegg og dam- 
mer skal gjennomgå en utvelgelsesprosess (se vedlegg II nr. 3 h og 10 g). 
Vannforvaltningstiltak innenfor jordbruket (f.eks. vannings- og drene- 
ringsprosjekter) og akvakultur skal også gjennomgå en utvelgelsespro- 
sess (se vedlegg II nr. 1c og f). 

Det finnes også krav til utredning i særlovgivningen. Selv om et til- 
tak ikke er omfattet av KU-forskriften, kan det altså likevel være krav til 
utredning av konsekvenser. Et eksempel på dette er forurensningsloven 
kap. 3, særlig $$ 12 og 13. Det er også stilt nærmere krav til innholdet i 
søknader om utslippstillatelse i forurensningsforskriften kap. 36, der det 
blant annet kreves i $ 36-2 første ledd nr. 8 at søknaden skal beskrive 
utslipp til vann og hvilken påvirkning dette vil ha for miljøet. 

Et annet eksempel er vannressursloven (vrl.) $ 23. Her er det ikke stilt 
ytterligere krav til utredning i forskrift, men etter ordlyden i $ 23 skal 
søknad om konsesjon blant annet opplyse om det planlagte tiltaket og 
fordeler og ulemper ved det. For at vassdragsmyndighetene (NVE) skal 
kunne avgjøre om kriteriene for å gi konsesjon i $ 25 er oppfylt, må søkna- 
den også inneholde opplysninger om tiltakets virkninger på miljøet, sær- 
lig vannmiljøet." Dette er også mest i tråd med Grl. $ 112. I praksis kan 


eiendomsrett (2014) nr. 1, på s. 41-45. Vannforskriften $ 12 gir regler om når ny aktivitet eller nye 
inngrep i en vannforekomst vil være tillatt selv om de medfører at miljømålene i vannforskriften 
ikke nås. 

40 Fore-var-prinsippet handler enkelt sagt om håndtering av usikkerhet. Prinsippet går ut på at 
når det er usikkerhet om miljøkonsekvensene av et tiltak, skal man handle for å unngå mulig 
miljøskade, og at mangel på kunnskap ikke skal begrunne at man lar være å handle. Prinsippet 
er lovfestet i bl.a. nml. $ 9, men gjelder også som et generelt prinsipp i norsk rett. Regler om 
konsekvensutredning kan anses som et utslag av prinsippet, se også Bugge (2019) s. 162. 

41 Ot.prp. nr. 39 (1998-99) Lov om vassdrag og grunnvann (vannressursloven), på s. 342. 

det virke som om NVE stiller krav til at virkninger for miljø og naturres- 
surser beskrives, i alle fall for grunnvannstiltak.” 

Både utredningskravet i forurensningsloven og vannressursloven gjel- 
der utredning før enkeltvedtak (tillatelse eller konsesjon), og begge gir til- 
takshaver (den som søker om tillatelse) ansvaret for å utrede virkningene 
av det omsøkte tiltaket. 


4 Innholdet i utredningene 
4.1 Generelle krav til innhold 


Utgangspunktet for alle konsekvensutredninger er at de må tilpasses 
sakens omstendigheter og omfang, slik at utredningen kan bidra til å 
gi et godt og relevant beslutningsgrunnlag. Hvis utredningen skal være 
beslutningsgrunnlag for flere ulike vedtak, må den ta høyde for det.* 
Utredningen bør ta utgangspunkt i eksisterende og tilgjengelig informa- 
sjon, og eventuelt innhente ny informasjon ved behov. 

Det er et skille mellom utredninger som er omfattet av KU-forskriften 
og de som ikke er det. Hvis det er snakk om en utredning etter 
KU-forskriften, stiller forskriftens kap. 5 mer detaljerte krav til utrednin- 
gens innhold. Disse generelle kravene gjelder i tillegg til de individuelle 
kravene til innholdet i utredningen som myndighetene eventuelt har satt 
i den enkelte saken. Nye undersøkelser skal følge anerkjent metodikk og 
utføres av kompetente fagpersoner, jf. $ 17 tredje ledd. KU-en skal i tillegg 
til en beskrivelse av tiltaket eller planen og av den nåværende miljøtil- 
standen også inneholde en vurdering av vesentlige virkninger for miljø 
og samfunn.** Konsekvenser for vannmiljøet må beskrives, både mulige 
forurensningsvirkninger, konsekvenser for biologisk mangfold og 


42 Se Gunnhild Storbekkronning Solli, Ute av syne, ute av sinn — om rettigheter til og forvaltning av 
grunnvann i norsk rett, doktorgradsavhandling, Det juridiske fakultet, Universitetet i Oslo 2020, 
på s. 205-209 som skriver om grunnvann, som også viser til NVEs mal for konsesjonssøknader 
som er tilgjengelig på deres nettsider. 

43 Dette er også forutsatt i KU-forskriften $ 17 første ledd andre setning. Dette innebærer at alle de 
involverte myndighetene bør være involvert tidlig i prosessen. 

44 Se KU-forskriften $$ 19-21. Her går kravene i den norske KU-forskriften lengre enn kravene i 
internasjonale regler om konsekvensutredning, ved at vesentlige virkninger for samfunn skal 
belyses i tillegg til miljøkonsekvenser. 

økosystemtjenester. I tillegg krever KU-forskriften at virkninger for 
«vannnmiljø, jf. vannforskriften» utredes, og også virkninger for nasjonalt 
og internasjonalt fastsatte miljømål.” Begge disse punktene innebærer at 
de mulige virkningene på vannforskriftens miljømål må belyses. 
Vannforskriften krever at ny aktivitet skal være i tråd med miljømå- 
lene for vannforekomsten, slik at den enten bidrar til å nå målene eller i 
det minste ikke forhindrer eller vanskeliggjør måloppnåelse. Forskriften 
inneholder likevel flere unntaksbestemmelser som muliggjør mindre 
ambisiøse mål ($ 9), fristutsettelse ($ 10) eller tillater ny aktivitet eller nye 
inngrep så lenge visse vilkår er oppfylt ($ 12). Her skal jeg fokusere på $ 12, 
som er praktisk viktig.** Forenklet sagt gir $ 12 regler om at ny aktivitet 
eller nye inngrep i en vannforekomst kan være tillatt selv om de medfører 
at miljømålene i vannforskriften ikke nås, dersom dette skyldes bære- 
kraftig aktivitet. Det er sektormyndigheten (f.eks. forurensningsmyndig- 
heten ved en søknad om utslippstillatelse etter forurensningsloven) som 
tar stilling til om $ 12 kommer til anvendelse og om vilkårene er oppfylt. 
Dette vurderer de som et ledd i spørsmålet om aktiviteten skal tillates. 
Før myndighetene gir tillatelse, må de altså vurdere om vilkårene i $ 12 
er oppfylt. For å gjøre det må de ha kunnskap om både tilstanden i vann- 
forekomsten og virkningene av det omsøkte tiltaket.” Myndighetene kan 
bygge på informasjon fra vannforvaltningsplanene og overvåkningsdata 
som er tilgjengelig på informasjonsdatabasen Vann-Nett når det gjelder 
tilstanden. Denne informasjonen vil derimot ikke alltid være tilstrekke- 
lig, og det er i tillegg behov for kunnskap om virkninger av tiltaket. Som 
vi har sett over, er det forslagsstiller som ifølge KU-forskriften og sektor- 
lovgivningen skal sørge for å innhente og utrede denne informasjonen.* 
Når disse kravene til utredning i regelverket kommer til anvendelse, vil 


45 —KU-forskriften $ 21. 

46 Se også Schütz (2014) på s. 45-47 

47 Kommunal- og moderniseringsdepartementet, Høringsnotat ved alminnelig høring av forskrift 
om konsekvensutredninger for planer etter plan- og bygningsloven, dokumentnr. 14/1013, 2. juli 
2014, På S. 24. 

48 Ofte vil saker der $ 12 kommer til anvendelse, også være underlagt krav om konsekvensutred- 
ning etter KU-forskriften, men ikke alltid, se EU-kommisjonen, Common implementation 
strategy for the Water Framework Directive (2000/60/EC), Guidance document no. 20: Guidance 
document on exemptions to the environmental objectives, på s. 17. I saker som ikke er omfattet av 
KU-forskriften, vil man måtte bygge på utredningskravene i sektorlovgivningen. 

vannforskriften $ 12 altså kunne ha betydning for hva som skal utredes 
(avgrensningsprosessen). Dette gjelder også for utredning av konsekven- 
ser av planer dersom arealbruken eller andre rammer for tiltaket fastset- 
tes allerede i en overordnet plan.* 

Sektormyndigheten bør tidlig i prosessen ta stilling til om $ 12 vil være 
relevant, og presisere overfor forslagsstiller hvilken informasjon som er 
nødvendig å innhente. Hvor omfattende undersøkelser som er nødven- 
dig, avhenger av tiltakets art og omfang, og risikoen for at vanntilstanden 
vil forringes. Utredningen kan i stor grad fokusere på de kvalitetselemen- 
tene som vil være mest følsomme og relevante for aktiviteten (f.eks. fiske- 
fauna eller næringssalter). I tillegg vil kravene til kunnskapsgrunnlaget 
øke jo større risikoen for miljøforringelse er.” 

Utredning av strategiske avgjørelser må tilpasses at slike avgjørelser er 
på et mer overordnet nivå > For planer som er omfattet av KU-forskriften 
følger dette av $ 18, men prinsippet gjelder også for avgjørelser som ikke er 
omfattet av KU-forskriften, for eksempel lovgivning. Denne bestemmel- 
sen begrenser også utredningsplikten for kommuneplanens arealdel, slik 
at utredningen bare skal omfatte de delene av planen som fastsetter ram- 
mer for fremtidig utbygging og som samtidig innebærer endringer av den 
gjeldende planen. Dette er også i tråd med forpliktelsene i plandirektivet. 


4.2 Utredning av alternativer 


I KU-forskriften $ 19 andre ledd står det at KU skal «redegjøre for de 
alternativene til utforming, teknologi, lokalisering, omfang og målestokk 
som forslagsstilleren har vurdert, og en utredning av relevante og realis- 
tiske alternativer. Valget skal begrunnes mot de ulike alternativene, og 
sammenligninger av virkningene for miljø og samfunn av de ulike alter- 
nativene skal fremgå» (min utheving). Utredning av alternativer er essen- 
sielt for at myndighetene skal være i stand til å vurdere om prosjektet er 


49 Se Klima- og miljødepartementet, Brev, 2021. Dette er også i tråd med prinsippet om at klima- 
og miljøkonsekvenser skal utredes på tidligst mulig tidspunkt, jf. plandirektivet. 

50 Klima- og miljødepartementet, Rundskriv T-2015/9001, Veiledning til bruk av vannforskriften 
$ 12, 2015. 

51 EU-kommisjonen (2009) s. 12. 

52 Se også plandirektivet art. 5 (2) og mindretallet i HR-2020-2472-P avsnitt 270. 

utformet på en måte som er mest mulig skånsom for miljøet. Det gjør det 
også mulig å stille gode vilkår for å begrense og kompensere for miljø- 
skaden. Bestemmelsen sier lite om hva som skal regnes som «relevante og 
realistiske alternativer», og dette må vurderes konkret i hver sak.” I den 
konkrete vurderingen må formålet om å ivareta miljøhensyn veies opp 
mot prosessøkonomiske hensyn. 


4.3 Utredning av sumvirkninger 


Relevante sumvirkninger bør (og til dels skal) også belyses i utredningen. 
For utredninger som er omfattet av KU-forskriften, følger dette uttrykkelig 
av $ 21 tredje ledd: «Samlede virkninger av planen eller tiltaket sett i lys av 
allerede gjennomførte, vedtatte eller godkjente planer eller tiltak i influens- 
området skal også vurderes.» Også for utredninger etter annet regelverk er 
det gode grunner for å kreve at sumvirkninger blir belyst. Dette harmone- 
rer best med prinsippet om samlet belastning i nml. $ 10 og med Grl. $ 112. 
For å sikre en bærekraftig bruk av naturen, slik $ 112 legger opp til, må man 
vurdere den samlede belastningen av ressursbruken.>* Det er også nødven- 
dig for å ivareta bærekraftshensyn som ligger til grunn for flere sektorlover, 
se for eksempel forurl. $ 1. Også forarbeidene til både forurensningsloven 
og vannressursloven understreker at virksomheten som loven åpner for må 
ses samlet, og understreker at negative sumvirkninger av mange tiltak kan 
begrunne avslag i enkeltsaker som isolert sett kunne vært tillat ** Da må 
utredningene av tiltak etter disse lovene belyse belastningen også i samspill 
med eksisterende og planlagt virksomhet. 

Hvilke sumvirkninger som kan sies å være relevante å utrede, er der- 
imot et vanskelig spørsmål i praksis. Det kan særlig være vanskelig å 


53 Utredning av alternativer var tema i HR-2009-1093-A, se også kritikk av dommen i Inge Lorange 
Backer og Hans Chr. Bugge, «Forsømt konsekvensutredning av alternativer» Lov og Rett 49 
(2010) nr. 3 (2010), s. 115-127, DOI: https://doi.org/10.18261/ISSN1504-3061-2010-03-02. 

54 Se også Bugge (2019) s. 171. 

55 I forarbeidene til forurl. er det forutsatt at KU må synliggjøre langsiktige konsekvenser og mulig 
samvirke med «andre faktorer som påvirker miljøet», se Ot.prp. nr. 11 (1979-80) Om lov om vern 
mot forurensninger og om avfall (forurensningsloven), på s. 29. 

56 For forurensningsloven, se særlig NUT 1977: 1 Utkast til lov om vern mot forurensing og forsøpling 
med motiver, på s. 40. For vannressursloven, se særlig NOU 1994: 12 Lov om vassdrag og grunn- 
vann, på s. 176, med tilslutning fra departementet i Ot.prp. nr. 39 (1998-99) s. 116. 

avgjøre hvilket geografisk område den samlede belastningen skal vurde- 
resi. For vann kan dette være særlig tydelig: Hvor langt skal utredningen 
strekke seg for eksempel oppstrøms og nedstrøms i en elv? Vann inngår 
i et kretsløp, og det er mange påvirkninger som potensielt kan tas med i 
vurderingen av sumvirkninger. 

Når det er forslagsstilleren som skal utrede konkrete tiltak, vil det 
være behov for å avgrense omfanget av utredningen. Reglenes formål 
om å sikre et godt beslutningsgrunnlag må avveies mot prosessøkono- 
miske hensyn, slik at utredningsplikten for forslagsstilleren ikke blir 
urimelig tyngende. Det er først og fremst lokale sumvirkninger som skal 
vurderes. Sumvirkninger over større geografiske områder kan nok mer 
hensiktsmessig utredes på andre nivåer, i forbindelse med strategiske 
avgjørelser.” For KU-forskriften følger det av ordlyden i $ 21 tredje ledd 
at det er sumvirkninger «i influensområdet» som skal utredes, og dette 
må i alle fall strekke seg så langt som virkningene av påvirkningen vil 
gjøre (f.eks. så langt nedstrøms i en elv som forurensningen vil spre 
seg). Grl. $ 112 og miljøhensyn taler også for at man bør være forsik- 
tige med å tolke «influensområde» innskrenkende. Utredningsplikten 
i KU-forskriften er også begrenset til å gjelde «allerede gjennomførte, 
vedtatte eller godkjente planer eller tiltak». Det er altså ingen plikt til å 
utrede i lys av prosjekter eller planer som er i en tidligere planleggings- 
fase. Selv om sumvirkninger i utvidet forstand ikke omfattes av forslags- 
stillerens utredningsplikt, er det likevel flere andre instrumenter som 
skal belyse slike virkninger, for eksempel vannforvaltningsplaner. Slike 
planer tar utgangspunkt i større vanndistrikter, og muliggjør planleg- 
ging i et større område.” Det er derfor viktig at beslutningstagere ikke 
mister dette større perspektivet av syne når de tar avgjørelser. 

Marin forsøpling er et eksempel som kan illustrere problemet med sum- 
virkninger i vann. Plastforsøpling er et raskt voksende, globalt miljøpro- 
blem som har fått mye oppmerksomhet de seneste årene. Plastforsøplingen 
kommer fra mange ulike kilder, både på land og til sjøs. Gjennom vind 


57 Se også Holth og Winge (2014) s. 40. 

58 Det står derimot ingenting om sumvirkninger eller samlet belastning i veiledningsnotatet om 
strategisk konsekvensutredning av oppdaterte vannforvaltningsplaner for perioden 2022-2027. 
Miljødirektoratet, Veiledningsnotat, 2019. 

og vannveier finner plasten til slutt veien til havet. Det er mye usikkerhet 
rundt både kildene til og virkningene av marin plastforsøpling, men mye 
tyder på at slitasje fra bildekk, forbrukerrelatert avfall og avfall fra fiskeri- 
og havbruksnæringen utgjør de største kildene til marin forsøpling.» Selv 
om de enkelte utslippene ofte kan være små, er dette samlet sett et av vår 
tids største miljøproblemer. Det er også et langsiktig miljøproblem fordi 
plast ikke brytes ned i naturen. Et viktig miljørettslig prinsipp er å takle 
forsøplingen ved kilden. Forurensningsmyndighetene har flere mulighe- 
ter i forurensningsregelverket til å stille krav for å redusere plastavfall. 
Dette kan for eksempel innebære å stille krav til forsvarlig oppbevaring 
av plastavfall i utslippstillatelsene til de enkelte avfallsbehandlingsanleg- 
gene. Det kan også være gjennom å vedta forskrifter som tar for seg ulike 
virksomheter som produserer mikroplast, slik for eksempel forurens- 
ningsforskriften kap. 23A om utforming og drift av idrettsbaner der det 
brukes plastholdig løst fyllmateriale (kunstgressbaner) gjør. I 2021 lan- 
serte Solberg-regjeringen også en nasjonal plaststrategi.* Selv om plast 
verken er nevnt i vanndirektivet eller vannforskriften, har det likevel 
vært tatt opp som et tema i forbindelse med vannforvaltningsplanene for 
2022-2027." Dette illustrerer hvordan sumvirkninger av plastforsøpling 
håndteres på flere ulike nivåer i reguleringssystemet. Forutsetningen for 
en slik håndtering av miljøproblemer er at man har kunnskap om årsa- 
kene til og virkningene av problemet, slik at man kan sette inn målret- 
tede tiltak der det er mest virkningsfullt. 


4.4 Når er en konsekvensutredning «god nok»? 

Gjennomgangen over viser at selv om regelverket, og da særlig KU- 
forskriften, stiller en del krav til utredningens innhold og omfang, er det 
i stor grad snakk om skjønnsmessige krav. Hvilke alternativer er «rele- 
vante og realistiske» nok til å være omfattet av utredningsplikten? Hvilke 
virkninger er så «vesentlige» at de må utredes nærmere? Det er ikke 


59 Miljødirektoratet, Veileder M-992, Begrense marin forsøpling og utslipp av mikroplast, u.d. 

60 Klima- og miljødepartementet, Noregs plaststrategi, 2021. 

61 Se blant annet Miljodirektoratet, Besvarelse av oppdrag ETB 0086 - plastforurensing i vannfor- 
valtningsplanene og kartlegging av plast i ferskvann, dokumentnr. 2019/12225, 3. oktober 2019. 

sjelden at det oppstår uenighet mellom miljøorganisasjoner eller naboer 
som ønsker mer grundig utredning, og forslagsstilleren som ønsker en 
rask og effektiv prosess. Dette er spørsmål som i stor grad er overlatt til 
ansvarlig myndighet å avgjøre basert på de konkrete forholdene i saken, 
formålet med reglene, og retningslinjer i regelverket.” 

En beslutning om en konsekvensutredning er «god nok» og oppfyller 
kravene i regelverket, er ikke et enkeltvedtak, se også KU-forskriften $ 3 
andre ledd, men en såkalt prosessledende beslutning (det vil si beslut- 
ninger som kun har betydning for saksbehandlingen, ikke for realiteten 
i saken). Dette betyr også at beslutningen ikke kan påklages, jf. fvl. $ 28. 
Hvis noen mener at en konsekvensutredning ikke er god nok, og at saken 
ikke er tilstrekkelig opplyst, er de nødt til å klage på hele vedtaket med 
en anførsel om saksbehandlingsfeil. Dette er en mer tungvint prosess, og 
det kan også være vanskeligere å få gjennomslag på et så sent tidspunkt i 
prosessen. Det er også flere vedtak som ikke kan påklages, for eksempel 
kommuneplan, se pbl. $ 11-15 tredje ledd. I slike tilfeller må de som ønsker 
å angripe en mangelfull konsekvensutredning ta saken til domstolene, 
noe som ofte er en tung, dyr og tidkrevende prosess. 


5 Hvor egnet er utredningssystemet til å 
gi tilstrekkelig kunnskap om langsiktige 
miljøkonsekvenser og sumvirkninger? 


Kunnskap om langsiktige miljøkonsekvenser og sumvirkningene av 
flere tiltak, er nødvendig for å sikre en vannforvaltning som er i tråd 
med Norges uttalte mål og forpliktelsene vi har etter EUs vanndirek- 
tiv til å jobbe for at alle vannforekomster minst skal ha god tilstand. 
Gjennomgangen i dette kapitlet viser at regelverket til en viss grad legger 


62 Høyesterett har vært forsiktige nar det gjelder å overprøve ansvarlig myndighets vurdering 
av omfanget av og innholdet i utredningsplikten. I HR-2009-1093-A (Husebyskogen) uttalte 
Høyesterett at «[v]urderingen beror i stor grad på et faglig-politisk skjønn hos ansvarlig myndig- 
het, et skjønn som et stykke på vei også flyter sammen med skjønnet under realitetsvurderingen av 
tiltaket» (avsnitt 61) og sa at domstolen ikke kan sette seg i ansvarlig myndighets sted når de prøver 
dette spørsmålet. Dommen er kritisert av Backer og Bugge (2010). Se også HR-2017-2247-A. 

63 Se om dette også Bugge (2019) s. 197. Bugge drøfter også virkningene av at det er mangler ved en 
konsekvensutredning, se ibid. s. 198-199, og sammen med Backer i Backer og Bugge (2010). 

opp til utredning av både langsiktige konsekvenser og sumvirkninger. 
De ulike reguleringsnivåene gir også rom for å utarbeide utredninger på 
flere nivåer som samlet sett gir et godt bilde av konsekvensene av ulike 
tiltak og samspillet mellom dem. På papiret kan det derfor være fristende 
å svare ja på spørsmålet om kravene i regelverket til utredning av milj- 
økonsekvenser i vann gir tilstrekkelig kunnskap om langsiktige konse- 
kvenser og sumvirkninger. Som vi har sett, er derimot mange av reglene 
preget av skjønn, og det er opp til de ansvarlige myndighetene å stille 
krav til tiltakshaverne i hver enkelt sak. Det er også tiltakshaver selv som 
skal utarbeide konsekvensutredningen, og de har en åpenbar interesse i 
å fremstille saken i et så godt lys som mulig. Selv om regelverket gir rom 
for å belyse langsiktige miljøkonsekvenser og sumvirkninger, er det altså 
ingen garanti for at det skjer i alle saker. Så hvordan utredes det i prak- 
sis? Gir dagens utredningssystem virkelig beslutningstagere tilstrekkelig 
kunnskap til å sikre en bærekraftig vannforvaltning? Det er behov for 
mer juridisk og samfunnsvitenskapelig forskning for å kunne svare på 
disse spørsmålene. 

Som vist over, tas avgjørelser i flere trinn i et hierarki. Det er for- 
utsatt at konsekvensutredning, i alle fall mer detaljerte utredninger, 
hovedsakelig skjer i forbindelse med enkeltvedtak. For å kunne studere 
helheten i utredningssystemet, og undersøke hvordan utredningene 
bygger på hverandre, er det nødvendig å studere utredningene på alle 
tre nivåene i reguleringssystemet: før lovvedtak, før forskriftsvedtak og 
før enkeltvedtak. For å studere hvordan langsiktige miljøkonsekvenser 
blir utredet i praksis, har jeg studert en konkret sak:* gruvedrift med 


64 Disse funnene er hentet fra og gjennomgått i større detalj i min masteroppgave som ble levert i 
desember 2019 (Nerbø, 2019). I oppsummeringen som gjengis her, må det understrekes at man 
selvfølgelig skal være forsiktig med å trekke slutninger fra et så lite utvalg som det jeg har sett 
på her. En casestudie kan ikke bli representativ, men funnene er likevel interessante fordi de 
sier noe om hvilke utfall det norske regulerings- og utredningssystemet kan få i en konkret sak. 
Det er flere trekk ved den utvalgte saken som gjør den til et illustrerende eksempel på hvordan 
virksomhet som påvirker miljøet er regulert og utredet. For det første er virksomheten regulert 
av flere lover. For det andre tas avgjørelsen om å åpne en gruve i flere steg, gjennom ulike tilla- 
telser. Forslagsstilleren oppnår rettigheter underveis, og det kan være vanskelig å avgjøre når en 
beslutning om å åpne gruva egentlig er tatt. De forskjellige enkeltavgjørelsene tar for seg ulike 
sider av tiltaket, og krever noe ulikt beslutningsgrunnlag. Dette får også betydning for konse- 
kvensutredningen. Endelig er det illustrerende at selv om lovgivning og forskrifter ikke direkte 
avgjør enkeltsaker, legger de til rette for virksomheten og setter rammer for den. Den vertikale 

sjødeponi i Repparfjorden i tidligere Kvalsund kommune, nå Hammerfest 
kommune, i Finnmark. Slik gruvedrift forutsetter tre ulike tillatel- 
ser. Jeg har gjennomgått de forberedende dokumentene i sakene om 
reguleringsplan, utslippstillatelse og driftskonsesjon for gruvedriften i 
Repparfjorden. I tillegg har jeg gjennomgått de forberedende dokumen- 
tene til forskriftene og lovene som har vært styrende for de tre vedtakene: 
plan- og bygningsloven, forurensningsloven og mineralloven, i tillegg 
til konsekvensutredningsforskriften, vannforskriften, forurensningsfor- 
skriften og mineralforskriften. 

Min undersøkelse viser at selv om forarbeidene til lovene i all hovedsak 
fremstår som grundige, gjennomføres det i liten grad systematiske kon- 
sekvensutredninger av lovgivning. Lovutredningene er preget av prinsi- 
pielle diskusjoner, situasjonsbeskrivelser, redegjørelser av viktige hensyn 
og formål og så videre. Det synes noe tilfeldig hvilke miljøkonsekvenser 
som gjøres rede for, og disse beskrives med liten grad av systematikk. Det 
er liten oppmerksomhet rundt langsiktige miljøkonsekvenser og sum- 
virkninger. Miljøhensyn, også mer langsiktige hensyn, er på ingen måte 
oversett i lovarbeidet, men kommer først og fremst til uttrykk i form av 
diskusjoner rundt overordnede mål og hensyn, som del av situasjons- og 
problembeskrivelser, og som begrunnelse for ulike valg. Det er derfor et 
viktig spørsmål om langsiktige miljøhensyn er fulgt opp i etterfølgende 
prosesser ved utarbeiding av forskrift og enkeltvedtak. Hensisninger til 
«bærekraftig utvikling» i lovforarbeider kan fort bli tomme honnørord 
dersom det ikke er fulgt opp i praktiseringen av loven. 

Undersøkelsen tyder på at langsiktige miljøkonsekvenser og sum- 
virkninger heller ikke er særlig utredet senere i reguleringsprosessen i 
forbindelse med vedtagelse av forskrift eller enkeltvedtak. Konsekvensu- 
tredningen i Repparfjord-saken begrenser seg i all hovedsak til driftspe- 
rioden, selv om forslagsstilleren har hatt et uttrykt ønske om å fortsette 
driften etter den første perioden; flere høringsinstanser har kritisert at 
de langsiktige konsekvensene av tiltaket ikke er bedre utredet. Selv om 


reguleringsformen gjør at behovet for informasjon er ulikt når man vedtar en lov, en forskrift 
og fatter et enkeltvedtak. Det er derfor interessant å se hvordan forskjellige miljøkonsekvenser 
er utredet på de ulike reguleringsnivåene i saken. Jeg er nå i gang med et ph.d-prosjekt som skal 
undersøke disse spørsmålene videre. 

lovgivningen forutsetter at langsiktige miljøhensyn og sumvirkninger er 
viktig i anvendelsen av loven, er det tilsynelatende mangler i utredningen 
av slike virkninger i Repparfjord-saken. 

Min gjennomgang støtter opp om antagelsen om at miljøkonsekvens- 
utredninger hovedsakelig skjer i forbindelse med enkeltvedtak. Den 
viser også at dette utredningssystemet kan være mangelfullt i praksis. 
Selv om det er gjennomført systematiske konsekvensutredninger av 
tiltaket før det fattes enkeltvedtak, omfatter utredningene i liten grad 
langsiktige miljøkonsekvenser. Sumvirkninger er enda mindre utredet. 
Disse virkningene blir ikke tilstrekkelig kartlagt på noe tidspunkt i 
reguleringsprosessen. 

Dette åpner for en utredningspraksis der hverken beslutningstagere 
eller borgerne får et fullstendig bilde av tiltakenes langsiktige, samlede 
belastning - man ser ikke skogen for bare trær. 

ressursforvaltning 

Abstract: This paper discusses what constitutes 'necessary requirements for private 
actors who gain public permits - and thus the right to use often untouched land 
which again can affect natural resources, etc. The overarching question is whether 
‘necessary should be understood in more general terms of nature, environment, 
and societal interest, or determined from the perspective of the actor who usually 
will have a narrower perspective on what constitutes ‘necessary’ infrastructure 
and relevant measures — based on the actor's own interests and goals. This article 
demonstrates that the rules that apply to private actors’ responsibility for such issues 
as climate, the environment and other common benefits are formulated differently 
in different laws, in different provisions and at different stages of overall planning 
and detailed planning - as well as in development agreements and decisions. The 
rule is often vague and has repeatedly been the subject of several disputes in both 
the public administration — cases of interpretation of law - and in the court system. 
The cases concerning the interpretation of legal terms and legal remedies in both 
the Planning and Building Act and the Aquaculture Act point to some problems, 
but perhaps also to solutions and possibilities. A general weakness in the law and in 
regulations is that private actors and the industry experience that use of conditions 
which will meet the “sum effects” of several measures can come into conflict with 
expectations of a clear causal connection and proximity, but perhaps especially the 
matter of equality between private actors in the same market. In conclusion, the 
article looks at how such challenges can be solved through greater use of strategic 
instruments for cost allocation between actors. 


Keywords: responsibility, actors, sum effects, legality, causality 


Sitering: Myklebust, I. E. (2022). «Nodvendig» som vilkar for tyngande plikter ved areal- og ressurs- 
forvaltning. I S. Taubøll (red.), Vann, juss og samfunn — Rettigheter og regulering i utvikling (Kap. 11, 
s. 359-398). Cappelen Damm Akademisk. https://doi.org/10.23865/noasp.176.ch11 

1 Innleiing 
11 Problemstilling 


«Når krybben er tom, bites hestene», seiast det. Sterkare konsentrasjon 
av byggje- og næringsaktivitet på avgrensa områder kan gi større urørte 
flater, men på den andre sida eit svært stort press på areal, ressursar og 
vasskvalitet der denne konsentrasjonen for ny aktivitet er søkt plassert. 
I denne artikkelen er fokuset retta mot den delen av arealet - pa land 
og vatn — der nye og etablerte interesser, og verne- og miljøverdiar, skal 
sameinast. Det gjennomgåande spørsmålet er kva for fullmakter lov av 
27. juni 2008 nr. 71 om planlegging og byggjesaksbehandling (heretter 
pbl.) og lov av 17. juni 2005 nr. 79 om akvakultur (heretter akvakultur- 
lova), gjev utøvande styresmakter til å krevje at private aktørar må vere 
med å dekkje kostnadar som ny aktivitet påfører samfunnet. Dette gjeld 
ulemper for høvesvis fysisk miljø, helse, gode bumiljø og klimaomsyn, 
etter pbl. jf. $ 3-1 bokstav a, b, e og g, og nye tilpassingskrav til akva- 
kulturnæringa for å tryggje vern av villfisk med heimel i akvakulturlova 
$ 9 bokstav a. Desse verdiane finn vi att i FN sine berekraftsmål, som til 
domes 3 (helse), 6 (reint vatn), 11 (berekraftige byar), 13 (klima) og 14 (livet 
i vatn), men også meir konkrete mål for vasskvalitet i til dømes vass- 
rammedirektivet (2000/60/EF) og krav til vern av villfisk i konvensjon 
til vern av laks i det nordlege Atlanterhav, 02-03-1982, nr. 1. Det er ikkje 
noko mål i denne artikkelen å gå inn på desse overordna retningslinjene i 
seg sjølv, men dei utgjer eit bakteppe for å forstå at norsk rett må utviklast 
for å tilpassast dei felles utfordringane som alle land står overfor. Sa er det 
heller ikkje noko tvil om at det er eit mål for Norge og den nye regjeringa 
at fortetting av byar skal skje med kvalitet, og at vekst i akvakultur skal 
skje på ein berekraftig mate.’ Men er det samsvar mellom dei føremåla 
som plan- og bygningslova - som den sektorovergripande lova — trekkjer 
fram som formål for styring, og dei verkemidla som lovverket har for 
gjennomføring av tiltak? 


1 Sjå Statsministerens kontor, Hurdalsplattformen. For en regjering utgått av Arbeiderpartiet 
og Senterpartiet. 2021-2025, 14. oktober 2021, særleg s. 24, 31 og 35; Meld. St. 13 (2020-2021) 
Klimaplan for 2021-2030 og Innst. 325 S (2020-2021), Innstilling fra energi- og miljøkomiteen om 
Klimaplan for 2021-2030, særleg pkt. 4.5.2. 


360 


«NØDVENDIG» 


Korleis ulike verkemiddel må verke einskildvis og samla for å nå bere- 
kraftsmåla, er eit stort og vanskeleg spørsmål som ikkje skal svarast på 
her. Denne artikkelen er avgrensa til å gjelde tolking og bruk av einskilde 
konkrete vilkårsheimlar i lovverket. Spørsmålet er om aktørar som får 
ein særleg fordel ved regulering til utbygging- eller næringsføremål, sam- 
stundes kan få eit særleg medansvar for å oppfylle lovene - og overordna 
planar - sine berekraftsmål, og eventuelt kor langt. Som vi straks skal sjå 
nærare på kan kommunen i reguleringsplan setje ulike former for vilkår 
for bruken der dette er «nødvendig», jf. pbl. $ 12-7 første ledd. Styring av 
tildeling av akvakultur følgjer i større grad forskrifts- og standardregu- 
lering, men også her har lova eit allment krav om at tilbaketrekking av 
løyve kan skje der det er «nødvendig» ut ifrå omsynet til miljøet, jf. akva- 
kulturlova $ 9 a).* Sjølv om dette er to litt ulike situasjonar, er det gjen- 
nomgåande spørsmålet i artikkelen om dette er heimelsgrunnlag som 
opnar for trekkje inn eit ansvar for «sumverknader», altså slikt som tiltak 
for å minske klimapåverknad, tiltak for å sikre tilgang til grøntareal og 
tiltak for å unngå skade på villfisk. I begge samanhengar ser vi nærare på 
om kva som er «nødvendig» skal vurderast i høve til kva for infrastruk- 
tur- og miljøtiltak som samfunnet etter ei konkret vurdering har behov 
for, eller om avgrensinga av kva som er «nødvendig» først og fremst kny- 
ter seg til tiltak som er meir strengt nødvendige for å kunne realisere 
tiltakshavaren sitt prosjekt. Ved å sjå nærare på grensene for forvaltninga 
sin kompetanse til å setje vilkår, er målet å ha eit startpunkt for å eventu- 
elt kunne vurdere behov for endringar i heimelsgrunnlaga for vilkår, eller 
kanskje snarare behov for å gjere endringar i andre normer, eller rammer, 
som kan vere med å tydeleggjere kva som finst av fellesskapsverdiar i eit 
område som grunnlag for å sikre ei lik fordeling av ansvaret for desse 
mellom fleire aktørar som opererer i same området. 

I denne artikkelen ser vi nærare på tre saker som gjeld tolking og bruk 
av dette skjønnsprega omgrepet. Vurderinga av kva som er «nødvendig» 
inneheld mange juridiske nøtter. Som vi alt har nemnt inneheld det eit 


2 Sjå også noko tilsvarande 11-8 første og andre ledd (omsynssoner), 11-10 og 11-11 (føresegn til 
kommuneplan) og tilsvarande for heimlar for styring av arealbruk på reguleringsplannivået, 
$$ 12-5 og 12-7 og t.d. akvakulturlova $$ 9 (endring av konsesjonsvilkår), 11 (miljøundersøking) 
og 17 (arealutnytting). 

sentralt spørsmål om kva som er perspektivet for forståinga av regelen 
sitt innhald, som til dømes vurderingar av reglane sitt formål og eventu- 
elle relevans av den private aktøren sitt inntektspotensial, eller konkret 
proporsjonalitet. Vidare reiser bruken av regelen i konkrete samanhen- 
gar spørsmål om kva for krav som gjeld til klarheit (legalitet), og vidare 
kva for krav som kan stillast til årsakssamanheng mellom aktivitet og 
behov for tiltak, eventuelle bevis for samanhengar, og rommet for å bruke 
eit fore-var-prinsipp’ Kva for spørsmål som er sentrale i ein rettstvist er 
avhengig av korleis dei ulike sakene er lagt opp. Målet med denne analysa 
er å vise spekteret av rettslege problemstillingar som dukkar opp når vik- 
tige fellesmål eller planføremål skal realiserast, og dette verkar inn på kva 
for ansvar forvaltninga legg på ny eller igangverande aktivitet. Har vi eit 
godt nok system for å peike ut at Espen må vere med i dugnaden, men at 
Per og Pål går fri? 

Aller først — i punkt 2 — skal vi sjå på dei ytre rammene for lovgjevar 
og forvaltninga sitt handlerom for å stille tyngande vilkår på dette retts- 
området. Dette må bli veldig summarisk, og ikkje fullstendig, men med 
mål om å plassere diskusjonane i ein større rettsleg kontekst. I punkt 3 ser 
vi så først på ei lovtolkingssak som har vore handsama av Kommunal- 
og moderniseringsdepartementet (KMD) om innhaldet og rekkjevidda 
av «nødvendigheitskravet» i pbl. $ 12-7 nr. 3 i høve til spørsmål om krav 
til nullutslepp frå anleggsmaskiner. Det sentrale spørsmålet er her om 
denne type vilkår hadde tilstrekkeleg heimel i lova. Vi går så vidare — i 
punkt 4 - til HR-2021-953-A, Mortensrud, som også gjeld spørsmålet om 
tolking av kva som er «nødvendige» vilkår - eller rekkjefølgjekrav - i 
ein reguleringsplan. Spørsmålet vi ser på her er om behovet for ei opp- 
gradering av ein tursti i eit pressområde, skulle vurderast ut ifrå kva som 
er «nødvendig» sett frå dei nye eigarane av planlagde rekkjehus sitt per- 
spektiv, eller frå ei breiare vurdering av fleire interesser i tilknyting til 
nærområdet? Og fekk vi svar på det? Endeleg ser vi i punkt 5 på ei sak frå 
Gulating Lagmannsrett, LG-2021-80234, som gjeld tolking av om «nød- 
vendigheitskravet» i akvakulturlova $ 9 bokstav a kan danne heimel for 


3 Sml. også diskusjonen i Martin Lie Hauge, «Anleggseierens erstatningsansvar for avløp- og 
overvannsskader» Tidsskrift for eiendomsrett (2021) s. 10-33. 

justering av kapasitet for akvakultur som allereie er i drift, og kva for 
krav som må stillast til årsakssamanhengar og bevis for at dette faktisk 
var «nødvendig» og formålstenleg for å betre tilhøva for villaksen. Før vi 
oppsummerer, kan det vere grunn til å stille spørsmål ved om den områ- 
destyringa som vi har fått på plass ved konsesjonar for akvakultur, det 
såkalla trafikklyssystemet, kan danne inspirasjon for tankar om større 
grad av områdestyring av kostnadsregulerande verkemiddel også for are- 
albruk på land. Dette ser vi på i punkt 6.* Avslutningsvis i punkt 7 står det 
så att å samle trådane, og sjå om ei slik samanlikning kan danna opphav 
til idear som er relevante ved normutvikling som kan skape betre løys- 
ingar for dei samfunnsutfordringane som er nemnt, samstundes som det 
kan skape meir føreseielege vedtak og likskap mellom aktørar. 


2 Allmenne skrankar for Stortinget og 
forvaltninga sitt handlerom i saker som 
gjeld økonomiske interesser 


21 Innleiing 


Det er liten tvil om at både bustad- og næringsvekst er avhengig av privat 
initiativ, men at Stortinget og forvaltninga gjennom lov og vedtak i stor 
grad kan setje vilkår til vedtaka som er retta mot aktørane for å styre 
utviklinga i ønskt retning. Så er det rammer også for dette. Før vi tek 
temperaturen på lovgiving og praksis, skal vi ta ein kikk på internasjo- 
nale reglar og reglar i Grunnlova som kan utgjere ein skranke for lov- 
gjevar og forvaltningsvedtak, men også utgjere tolkingsmoment for dei 
fullmaktsreglane som er hovudfokuset i artikkelen, og dermed utgjere 
sentrale retningslinjer for kva som er relevante og viktige variablar inn- 
anfor handlerommet for forvaltningsskjønnet. 


4 Kommunal- og moderniseringsdepartementet, Forslag til endringer i plan- og bygningsloven om 
fortetting, transformasjon, utbyggingsavtaler mv., 30. juni 2021 med høyringsfrist 1. november 
2021; Kommunal- og moderniseringsdepartementet, Kartlegging av praksis rundt bruk av areal- 
regnskap i kommuneplan, 9. juli 2020. 

2.2 Vernet av «possessions» etter EMK som ei 
dynamisk skranke 


Den europeiske menneskerettserklæringa (EMK) er frå 4. november 
1950. I EMK sin første tilleggsprotokoll (TP artikkel 1) - som vart vedteke 
to år seinare — vart det gitt reglar om vern av eigedomsretten.> Ved men- 
neskerettslova frå 1999 er EMK inkorporert i norsk rett og går i tilfelle 
motstrid framfor norsk rett.* Eigedomsretten til fast eigedom har, i tillegg 
til vernet etter EMK TP artikkel 1, eit visst vern etter EMK artikkel 8 om 
vern om privat- og familieliv. Begge reglane gir uttrykk for prinsippet 
om respekt for «possession», «home» og «livelihood». I tråd med praksis 
frå EMD omfattar det konvensjonsrettslege omgrepet — «possessions» — 
både den tradisjonelle eigedomsretten, men også økonomiske interesser 
og, til ei viss grad, forventningar som skriv seg frå tildelingar av kon- 
sesjonar frå styresmaktene” Så er dette uansett berre eit utgangspunkt 
for vurderinga, og det kan vere ulike grunnar til å gi eit vern om retten 
til hus og heim enn til dømes forventningar om økonomisk gevinst ved 
ny næringsaktivitet på sjø og land, om det i det heile kan seiast å inngå i 
vernet. 

Kva er eit inngrep? Kva som er eit inngrep i saker som gjeld arealplan- 
legging, er kanskje ikkje heilt opplagt. Avgrensingar i allereie gitte løyver 
og oreigning, er opplagt inngrep. Så kan det spørjast om løpande areal- 
planlegging i form av bandlegging av areal og vilkår til planar som opnar 
for utbygging, skal reknast som kontrolltiltak i eigedomsretten som er 
omfatta av regelen. Det er neppe eit eintydig - eller generelt — svar på 
dette. TP artikkel 1 gir klart nok ikkje rett til å erverve eigedomsrett, få 
gjennomslag for ein privat reguleringsplan, byggjeløyve eller konsesjon 
i seg sjølv, men regelen kan gi eit vern for grunneigaren sine legitime 


5 Protokoll 20. mars 1952. Protokollen trådde i kraft i 18. mars 1954, og vart samtidig ratifisert av 
Norge. 

6 Sjå lov 21. mai 1999 nr. 30 om styrking av menneskerettighetenes stilling i norsk rett (menneske- 
rettsloven), $ 3. 

7 Sjå Tre Traktörer Aktiebolag v. Sweden, Application no. 10873/84, Judgement of 7 July 1989; 
Fredin v. Sweden (No. 1), Application no. 12033/86 Judgment of 18 Februay 1991; Strøksen 
v. Norway, Application no. 19819/92, Decision of 5 July 1994; Anheuser-Busch Inc. v. Portugal 
[GC], Application no. 73049/01, Judgment of 11 January 2007; O'Sullivan McCarthy Mussel 
Development Ltd v. Ireland, Application no. 44460/16, Judgement of 7 June 2018 (avsnitt 88). 

forventningar. Kva som er inngrep i legitime forventningar, må sjåast i 
kontekst til nasjonalstaten sitt eige reguleringssystem.* I norsk rett er det 
klare utgangspunktet at ein ikkje har rettsleg vern for ein posisjon før 
løyve er gitt, jf. Rt-2002-683 (148-2002), Vassøy Canning og Rt-2015-413. 
Dommane er med å understreke at aktørane normalt ikkje kan ha ei legi- 
tim forventning om ei bestemt utnytting før det er treft endeleg vedtak i 
tråd med dei rettslege og politiske signala som gjeld på dette tidspunktet. 
I vår samanheng er dermed EMK TP artikkel 1 først og fremst relevant 
som eit bakteppe, eller referansepunkt, for tolkinga av kva som er «nød- 
vendig» ved tilbakekall av konsesjonar, jf. nedanfor i punkt 5. Men sjølv 
om EMK neppe er direkte rettsleg relevant for tolkinga av kva for vilkår 
som kan setjast til planvedtak etter plan- og bygningslova, så vil like- 
vel reglar og praksis frå EMD kunne vere med å løfte fram prinsipielle 
sider ved balanseringa av tilhøvet mellom dei private, meir økonomiske 
interesser, på den eine sida, og omsynet til allmenne interesser og miljøet, 
på den andre, og tydeleggjere rettsutviklinga. Området for nasjonalstaten 
sin handlefridom i saker som gjeld klassiske inngrepssituasjonar, vil i så 
måte også reflektere ein handlefridom som med minst same styrke vil 
gjelde ved arealplanlegging, uavhengig av om ein definerer all planleg- 
ging som inngrep i privat eigedomsrett. 

Aktivitet som allereie har fått løyve, har vern etter EMK. Inngrep vil 
likevel vere lovleg dersom inngrepet har heimel i lov, eit legitimt formål 
og er proporsjonalt («fair balance»)? I vurderinga av kva for samfunns- 
interesser som utgjer legitime formål for styring, har nasjonalstaten stor 
grad av skjønn. I sak Kozacioglu mot Tyrkia i 2009, er dette uttrykt slik 
at domstolen vil respektere staten si oppfatning av kva som er i det offent- 
lege si interesse «unless that judgment is manifestly without reasonable 


8  Sml. t.d. Allan Jacobsson v. Sweden (nr. 1), Application no. 10842/84, Judgement of 25 October 
1989 og Hellborg v. Sweden, Application no. 47473/99, Judgement of 28 February 2006. I den 
første saka hadde klagaren ikkje hadde nokon rett til å byggje, og at han difor også måtte tole at 
kommunen fleire gongar hadde sett ned byggjeforbod, utan at dette var uforholdsmessig. I den 
andre saka var det brot på menneskerettane, fordi den aktuelle svenske plan- og bygningslova 
var det ein regel om rett til å realisere ein detaljplan med frist på to år før planen kunne endrast. 

9 Sjå nærare om regelen og praksis etter EMD i Stig Harald Solheim, Eiendomsbegrepet i Den 
europeiske menneskerettskonvensjonen, Cappelen Akademisk forlag 2010. og t.d. Jørgen Aall, 
Rettsstat og menneskerettigheter, 5. utg., Fagbokforlaget 2022, s. 354 flg. 

foundation».'* I ei proporsjonalitetsvurdering ser domstolen både på om 
eit inngrep er eigna og nødvendig for å nå formålet." Hovudspørsmålet 
synest å vere spørsmålet om inngrepet står i eit rimeleg forhold i høve 
til det ein ønskjer å oppnå med inngrepet.” Praksis frå EMD viser at 
inngrep - både mellombelse og meir varige — i private rettar eller verna 
økonomiske interesser i samband med arealplanlegging er noko borgaren 
i stor grad må tole, fordi ei samordna arealforvaltning er naudsynt og 
viktig.” 

Det er grunn til å tru at alle interesser som er trekte fram under FN 
sine berekraftsmål, som folkehelse, byutvikling og så bortetter, utgjer 
legitime omsyn. Som framheva av mellom anna Henrik Jorem, er det her 
fleire saker fra EMD som har peika på at omsynet til miljø og klima står i 
ei særstilling. I saka mellom O'Sullivan McCarthy Mussel Development 
mot Ireland i 2018, som gjaldt mellombels stopp av konsesjon for rett 
til hausting av blåskjell som følgje av auka internasjonale og nasjonale 
miljøkrav til vern av fugl med meir,» seier EMD (avsnitt 124) at: «envir- 
onmental protection policies, where the community's general interest is 
pre-eminent, confer on the State a margin of appreciation that is greater 
than when exclusively civil rights are at stake»'* (mi utheving). Noko til- 
svarande er også lagt til grunn i saka Fågerskiold mot Sverige i 2008, som 
gjaldt kva ein nabo må tole som følgje av støy og lyseffektar frå vindmøller. 
Domstolen trekte då fram at «wind power is a renewable source of energy 
which is beneficial for both the environment and society».” I begge desse 


10 — Kozacioglu v. Tyrkia, Application no. 2334/03, Judgment of 19 February 2009, avsnitt 53. Sjå også 
Lindheim and Others v. Norway, Application nos. 13221/08 and 2139/10, Judgment of 12 June 2012. 

11 Sjå EMK P1-1, art. 1, samanhalde med praksis frå EMD. 

12 Sjå meir om dette i t.d. Tor Inge Harbo, «Forholdsmessighet», Jussens venner 2021 $. 315-368, pkt. 
3. «Forholdsmessighetsavveininger i EMK-retten». Sjå James and Others v. the United Kingdom, 
Application no. 8793/79, Judgment of 21 February 1986 og Sporrong og Lønnroth v. Sweden, 
Application nos. 7151/75 og 7152/75, Judgement of 18 December 1984. 

13 Sjå t.d. Jon Fridrik Kjølbro, Den Europæiske Menneskerettighedskonvention - for praktikere, 
5. utg., Jurist og Økonomforbundets Forlag 2020, s. 1377, med vidare tilvising til praksis. 

14 Henrik Jorem, «Eiendomsvernet i EMK», Jussens venner (2021) s. 79-112, sjå pkt. 5.2. 

15 Målet med innskjerpinga var å møte krava Direktiv 79/409/EØF av 2. april 1979 om beskyttelse 
av ville fugler (fugledirektivet) og direktiv 92/43/EØF av 21. mai 1992 om beskyttelse av biologisk 
mangfold (habitatdirektivet). 

16 Sjå O'Sullivan McCarthy Mussel Development v. Ireland, Application no. 44460/16, Judgement of 
7 June 2018. 

17 Sjå Fågerskiold v. Sverige, Application no. 37664/04, Judgement of 26 February 2008. 

sakene er omsynet til miljøet presentert som eit særleg tungt lodd i vekt- 
skåla, noko som har vore sentralt i vurderinga av at inngrepa ikkje vart 
oppfatta som urimelege i høve til borgaren. I somme saker vil også ein 
stat ha ei plikt til å handle etter miljørettslege normer, men dette spørs- 
målet forfølgjer vi ikkje vidare her.” 


Proporsjonalitetsprinsippet er eit generelt prinsipp i EU-retten. Sidan EØS tok 
til å gjelde, har Norge innført tusenvis av EU-direktiv i norsk lovverk. EØS- 
retten har omfattande krav til medlemsstatane, både når det gjeld omsynet til 
miljø og sakshandsaming m.m,” men også krav til fri konkurranse mellom 
aktørar og over landegrensene, som potensielt også kan vere ei avgrensing for 
kommunane sin rett til å setje strenge miljøkrav i einskildsaker, eller presse fram 
krav til betre grunngjevingar for differensierte løysingar. C-360/15 og C-31/16 
gjaldt spørsmålet om ein lovleg kunne regulere detaljhandel slik at dette berre 
kunne skje i bykjerna, men ikkje utanfor. Det avgjerande for løysinga av spørs- 
målet var om ulike reglar i ulike territorium kunne skje utan å kome i strid 
med «forbud mod forskelsbehandling, nødvendighed og proportionalitet, som 


er fastsat i artikel 15, stk. 3.»?! 


2.3 Rammer for styring i Grunnlov og ulovfesta 
forvaltningsrett 

Vern mot urimelege inngrep frå styresmaktene på det økonomiske 

område kan som vi har sett forankrast i EMK TP artikkel 1, men har 

også eit visst vern etter Grunnlova $$ 97 og 105, og i denne samanhengen 

særleg Grl. $ 97, som gjeld vern mot tilbakeverkande lover og regulering. 

Av samfunnsomsyn som kan føre til behov for innskrenkingar av dei 


18 Den siste saka, Fågerskiold v. Sverige, er ei avvisingssak, men kan likevel nyttast for å illustrere 
poenget. Sjå også HR-2021-1975-S, Fosen (avsnitt 131), der det er lagt til grunn at miljoomsyn kan 
kome inn med ei særleg tyngde i ei interesseavveging. 

19 Sml. Bosphorus-premumsjonen (Bosphorus Hava Yollari Turizm ve Ticaret Anonim Sirketi v. 
Ireland [GC], Application no. 45036/98, Judgement of 30 June 2005.) 

20 Sjå nærare om høve til å handheve brot på normer etter EØS-retten i Gunnhild Storbekkrønning 
Solli, «Rammer for domstolskontroll ved brudd på E@S-rettslige forpliktelser på miljøforvalt- 
ningsrettens område» Lov og Rett (2021) s. 225-243, som gir døme på kva konsekvensar ved brot 
på plikter etter EØS-retten. 

21 Dom av 30. januar 2018 [GC], X og Visser, sameina saker C-360/15 og C-31/16, EU:C:2018:44. 

økonomiske rettane, må særleg nemnast miljøet, som også har eit sær- 
skilt vern på grunnlovsniva etter Grl. $ 112. Ved både lovgivinga og i for- 
valtningspraksis, er det såleis to grøftekantar ein må gå klar av. Vi kan 
tenkje oss at vi har kravet om borgaren sitt vern av etablerte posisjonar 
på den eine sida, og staten sitt ansvar for vern av miljø og klima på den 
andre, sjølv om dette er ei forenkling av rettskjeldebiletet. Området i mel- 
lom blir så lovgivar og forvaltninga sitt rettslege handlerom for å gje løy- 
ver, vilkår og kontrolltiltak. 

I tråd med Grunnlova $ 89 har ein domstol rett og plikt til å prøve 
om lover og forvaltningsvedtak er i strid med Grunnlova, men det må 
kunne leggjast til grunn at Stortinget har relativt frie tøylar til å utvikle 
system som styrer næringsvekst og vern. I Rt. 1976 s. 1, Kløftaskjønnet, 
slo Høgsterett fast at Stortinget si forståing av tilhøvet mellom lov 
og grunnlov på det økonomiske området må «spille en betydelig rolle 
når domstolene skal avgjøre grunnlovmessigheten». I Rt. 2013 s. 1345, 
Strukturkvotedommen (9-8), understrekar fleirtalet også at staten bør 
ha «atskillig handlefrihet» til å regulere innhaldet i fiskeflåtens ramme- 
vilkår.” Noko tilsvarande har Høgsterett lagt til grunn når det gjeld 
handlerommet for lovgivar og Stortinget ved tolking av lover som er vik- 
tige for vern av miljøet. I HR-2020-2472-P, Klimadommen, avsnitt 256, er 
det lagt til grunn at «domstolenes prøving av Stortingets vedtak mot det 
materielle innholdet av Grunnloven § 112 er beskjeden». 

Det er ikkje plass til innleiingsvis i denne framstillinga å gå nærare 
inn på praksis frå Høgsterett om korleis Grunnlova $$ 105 og 97 er tolka, 
men det kan nemnast at dei variablane som kan utleiast av desse normene 
i stor grad synest å vere i samsvar med det som kan utleiast av EMK TP 
artikkel 1 og praksis etter denne, som nemnt ovanfor. Som Jørgen All seier 
- med tilvising til drøftinga av Grl. $ 97 i Rt-2013-1345, Strukturkvote- 
dommen (9-8) - at det er «for så vidt symptomatisk at begge fraksjo- 
ner stort sett drøfter de same momenter og opprettholder sine respektive 
konklusjoner ved den etterfølgende behandlingen av forholdet til EMKs 


22 I Rt. 2013 $. 1345, Strukturkvotedommen, legg fleirtalet til grunn at norma for grunnlovsvernet 
ved inngrep i etablerte possisjonar, er at dette ikkje skal vere «særlig urimelig eller urettferdig». 
23 Sjå også HR-2016-389. 

1 TP artikkel 1».4 I både EMK-retten og i vurderingane etter Grl. $$ 105 
(råderettsinnskrenking) og 97, blir grensa for det lovlege vurdert ut ifrå 
ei prøving av styrken på samfunnsinteressene i høve til korleis inngre- 
pet rammar den einskilde, og refekterar eit krav til proporsjonalitet ved 
regulerande inngrep i økonomiske gode. Noko allment proporsjonali- 
tetsprinsipp har den norske grunnlova derimot ikkje. I framlegget til ny 
Grunnlov $ 115 vart det lagt til grunn at inngrep i rett som har vern etter 
Grunnlova måtte vere «forholdsmessig og nødvendig for å ivareta all- 
menne interesser eller andres menneskerettigheter».* Sjølv om Kontroll- 
og konstitusjonskomiteen valde å ikkje fremje denne delen av regjeringa 
sitt forslag til grunnlovsendringar, betyr det altså ikkje at det proporsjo- 
nalitetskrav kan vere sentralt i fleire normer både på konstitusjonelt og 
formelt nivå, men berre at domstolen sin kontroll av lover vil vere ulik frå 
område til område.” Det høyrer til diskusjonen at heller ikkje Forvalt- 
ningslovsutvalget ville formulere noko allment krav om proporsjonalitet, 
korkje som eit sakshandsamingsprinsipp eller som uttrykk for ei meir 
alminneleg materiell kompetanseavgrensing for norske forvaltningsved- 
tak.” Både konstitusjonell rett og alminneleg forvaltningsrett vidarefører 
dermed ei meir pragmatisk tilnærming til lover og vedtak som inneber 
avveging mellom allmenne og individuelle interesser, med stor vekt på 
Stortinget si oppfatning, og utan at det er noko mål i seg sjølv å på eit meir 
overordna nivå å oppnå at det heilt ut skal vere systemlikskap mellom 
norsk rett og EMK, eller m.a.o. at proporsjonalitetsprinsippet skal vere 
eit meir allment kompass ved bruk av vilkår til vedtak som også gir bor- 
garen fordelar. Kva for retningslinjer som gjeld for styring, må dermed 
vurderast konkret. 

Før vi går vidare, må det understrekast at det er eit viktig skilje mel- 
lom Stortinget sitt handlerom for å treffe nye lover og forvaltninga sitt 


24 Sml. Aall (2022) s. 377; Dok. nr. 16 (2011-2012) Rapport til Stortingets presidentskap fra 
Menneskerettighetsutvalget om menneskerettigheter i Grunnloven, 19. desember 2011. 

25 Innst. 165 S (2015-2016), Sak nr 1. s. 2408-2409. 

26 Sjå t.d. Harbo (2021) pkt. 4.1 og Christian Borge Sørensen, «Læren om statens skjønnsmar- 
gin etter EMK og betydningen for norsk domstolskontroll med forvaltningen», Tidsskrift for 
Rettsvitenskap, nr. 2, 2004, S. 136-196, pkt. 4. 

27 Sjå NOU 2019: 5 Ny forvaltningslov: Lov om saksbehandlingen i offentlig forvaltning (forvaltnings- 
loven) s. 157 og s. 613, forslaget til $ 60(3), der det i staden er føreslått høve til prøving m.a. i saker 
som er «klart urimelig for en part». 

handlerom til å treffe vedtak under lovgivinga. Ein går då eit trinn ned på 
rangstigen, slik at dei utøvande styremaktene alltid vil vere bundne av det 
som til ei kvar tid er nedfelt i dei gjeldande kompetansenormene, og kva 
for krav til heimel som må stillast for det aktuelle saksområdet. Kva for 
vedtak som lovleg kan treffast, må då følgje av ei tolking av desse, eventu- 
elt supplert med vilkårslæra, maktmisbrukslæra og det allmenne forbo- 
det mot usakleg forskjellsbehandling. Det er såleis først her den ulovfesta 
forvaltningsretten kjem inn som tolkingsgrunnlag. I dei tilfella lova er 
taus om den nærare innramminga av kva for vilkår som kan setjast, vil 
det følgje av vilkårslæra at det må vere ein sakleg samanheng mellom vil- 
kåret og dei fordelane som oppnåast ved vedtaket, og det må heller ikkje 
vere uforholdsmessig i høve til dei goda ein oppnår.” Medan eit propor- 
sjonalitetsprinsipp har lang fartstid som vurderingsnorm i vilkårslæra, 
er terskelen i maktmisbrukslæra formulert som eit forbod mot «åpenbart 
urimelege» vedtak, slik det mellom anna kjem til uttrykk i Rt. 2011 s. 304 
avsnitt 55. Så kan ein stille spørsmål ved, slik Bjørn Henning Østenstad 
har gjort, om ein slik formulert terskel for kva som er lovlege vedtak kan 
føre til andre resultat enn ein terskel formulert som ei proporsjonalitets- 
vurdering.” Eg trur heller ikkje det. I vår samanheng er nok likevel det 
vanskelegaste spørsmålet om vilkårslæra sitt proporsjonalitetsprinsipp 
i det heile gjeld ved tolking av dei ulike vilkårsreglane i plan- og byg- 
ningslova, eller om retningslinjene for kva som er relevant å leggje vekt 
på - og rammene for skjonnsrommet - er uttømmande regulert i lova. 
I saker som gjeld inngrep, som til dømes ved endringar i gitte løyve, vil — 
som nemnt - EMK TP artikkel 1 i større grad kunne verke inn på tolkinga 
også av norsk rett. I begge høve er vårt spørsmål i kor stor grad omsynet 


28 Sjat.d. Bjorn Henning Østenstad, «Vilkårslæra sitt forholdsmessighetskrav i lys av misbrukslæra 
sin kvalifisert urimeleg-standard — og vice versa», i Forholdsmessighetsvurderinger i forvaltnings- 
retten, Karl Harald Søvig (red.), Fagbokforlaget 2015, s. 111-146 og m.a. Inge Lorange Backer, 
Naturvern og naturinngrep: forvaltningsrettslige styringsmidler, Universitetsforlaget 1986, på s. 
432-454; Hans Petter Graver, Alminnelig forvaltningsrett, 5. utg. 2019, på s. 140-146; Johan Greger 
Aulstad, Kommunale utbyggingsavtaler, Fagbokforlaget 2005, på s. 152-226; Torstein Eckhoff og 
Eivind Smith, Forvaltningsrett, 11. utg., Universitetsforlaget 2018, på s. 408 og 418. 

29 Sjå t.d. Ørnulf Rasmussen, «Lov eller lære - eller trenger vi en ny forvaltningslov?» i Undring og 
erkjennelse. Festskrift til Jan Fridthjot Bernt 70 år, Karl Harald Søvig mfl. (red.), Fagbokforlaget 
2013, S. 529-544, På $. 539. 

30 Sjå om dette i Marianne Reusch, «Adgangen til å stille vilkår ved tillatelser etter plan- og byg- 
ningsloven» Lov og Rett (2014) nr. 1 8. 14-32. 

til klima, miljø, folkehelse, eller andre sumverknader av auka arealbe- 
lastning, er relevant ved tolkinga av ulike kompetansegrunnlag i norsk 
rett som set permanent eller varig forbod mot tiltak, eller krav om hand- 
ling retta mot private aktørar. 


3 Kva er «nødvendig»? Ei vurdering av tre nye 
prinsipielle saker 


3.1 Innleiing 


Forvaltninga skal handle innanfor ramma av internasjonale normer, 
Grunnlov og lov. Som vi har sett har Stortinget stor makt til å bestemme 
regelutforminga på det økonomiske området. I vurderinga av om eit inn- 
grep er gyldig i høve til borgaren det blir sett krav eller plikter til, må ein 
også sjå nærare på det konkrete rettsområdet, vedtaket og faktum i saka. 
I Rt-1995-530, Fjordlaksdommen, er det lagt til grunn at kravet til «klar og 
uomtvistelig» heimel i lova er ein relativ storleik der krava må avgjerast 
konkret i høve til «hvilket område en befinner seg på, arten av inngrepet, 
hvordan det rammer og hvor tyngende det er overfor den som rammes». 
Så kva for område er vi på her? Lov av 19. juni 2009 nr. 100 om forvaltning 
av naturens mangfold (naturmangfaldlova) er sentral både ved arealfor- 
valtning og alle sektorlover som gjeld ressursforvaltning, og prinsippet er 
her at det er tiltakshavar som skal dekkje kostnadar ved å hindre eller av- 
grense naturmangfoldet som tiltaket volder dersom dette «ikke er urim- 
elig», jf. $ 113" Men også dette er ein standard som kan tenkjast å måtte 
stå attende for eldre reglar, som til dømes plan- og bygningslova frå 
2008 eller akvakulturlova frå 2005, eller nyare reglar, dersom Stortinget 
gjennom lovgivinga har lagt opp til eit system som skal vere rausare i 
høve til tiltakshavaren enn det vi møter i naturmangfaldlova. Samspelet 
mellom naturmangfaldlov og sektorlov, må såleis vurderast konkret, og 
nedslagsprinsippet for «polluter pays principle» er ikkje opplagt. Det 
tradisjonelle — eller allmenne utgangspunktet er at plan- og bygningslova 


31 Sjå Ot.prp. nr. 52 (2008-2009) Om lov om forvaltning av naturens mangfold (naturmangfold- 
loven) s. 382, der det også er sagt at prinsippet i $ 11 kan ha «betydning for tolkningen av [...] 
alminnelige forvaltningsrettslige regle[r]. 

sitt system med arealplankategoriar og vilkår, meint å vere uttømman- 
de2? Det kan mellom anna visast til HR-2018-2388-A (avsnitt 57), der det 
er lagt til grunn at «rettspraksis og juridisk teori knyttet til forvaltningens 
generelle adgang til å stille vilkår i forbindelse med begunstigende for- 
valtningsvedtak [ikke] i vesentlig grad er egnet til å supplere det som på 
dette området følger av loven». Når det gjeld akvakulturnæringa kan det 
visast til dømes til Hurdalsplattforma, der det er lagt til grunn at nærings- 
vekst skal skje på ein «forutsigbar, kontrollert og bærekraftig måte.” Det 
er altså lite rom for å setje vilkår til vedtak utan ein særleg heimel for 
dette. Så er det også mange heimlar, der mange har rom for skjønnsmes- 
sige vurderingar, og spørsmålet vårt er kor langt desse rekk. Vi står i den 
kjente spenninga mellom den private aktøren sitt behov for føreseielege 
vedtak og kommune- og stat sitt behov og plikt til å ta vare på dei til ei 
kvar tid gjeldande meir alminnelege interessene i areal- og ressursar. I det 
vidare ser vi nærare på tolkinga av «nødvendigheitskravet» som grunn- 
leggjande premiss for bruk av tyngande vilkår i tre nye saker. 


3.2 Utbyggingsprosjekt og utslepp frå 
anleggsmaskiner, tolkingsuttale frå KMD 

3.2.1 Innleiing 

Eit viktig politisk mål er å få ned klimagassutslepp og redusere ureining. 
Eit spørsmål som har dukka opp fleire gonger den siste tida, er i kva grad 
plan- og bygningslova har verktøy som kan nyttast i denne dugnaden, 
og - som vi skal sjå på her - om lova kan nyttast til å stille vilkår om 
utslepp frå anleggsmaskiner i ein anleggsfase. Utfordringa er at plan- og 
bygningslova, som er frå 2008, etter kvart begynner å dra på åra, og lov- 
førearbeida gir ikkje svar på spørsmåla som i dag blir stilt. Ein trasig arv 
som lova har dratt med seg frå 1985-lova, er også uklare reglar om sam- 
ordning til lov av 13. mars 1981 nr. 6 om vern mot forurensninger og om 
avfall (ureiningslova), slik at det herskar usikkerheit omkring kor vidt 


32 Sjåt.d. Ot.prp. nr. 32 (2007-2008) Om lov om planlegging og byggesaksbehandling (plan- og byg- 
ningsloven) s. 221; NOU 2001: 7 Bedre kommunal og regional planlegging etter plan- og bygnings- 
loven s. 121 flg. 

33 Sjå Hurdalsplattforma s. 24. 

kommunen kan gå lenger i å stille krav til ureining enn det som er heimel 
til etter denne sektorlova>* Dette har ei side til spørsmål om kompetanse- 
fordeling mellom kommunar - som er politisk styrte - og kompetanseor- 
gan etter ureiningslova, som i større grad er styrt av faglege vurderingar, 
men også ei side til spørsmålet om korleis regelverket bør vere rigga for 
å møte forventningar om likskap i tyngande vilkår for borgarar i til- 
svarande like situasjonar» Vi starta difor med å sjå på tolkingsuttale av 
11. oktober 2021 som diskuterer om pbl. $ 12-7 nr. 3, som gjev heimel til å 
stille «nødvendige» krav til «miljøkvalitet», kunne nyttast for å stille krav 
om fossilfri anleggsplass i reguleringsplan. Ei underliggande problem- 
stilling synest å vere om lova gir klar nok heimel til å lage særlege regu- 
leringar om «fossilfrie byggeplasser» samstundes som bruk av bensin og 
diesel som drivstoff ved transport klart nok elles er lovleg 3 


3.2.2 Kort om faktum 

Spørsmålet til KMD kom opp i ei sak der statsforvaltaren skulle gjere 
kontroll av eit kommunestyrevedtak. I saka er det også vist til at det er 
fleire kommunar som vurderte å stille tilsvarande krav, og at det difor 
var behov for ei prinsipiell avklaring av om dette var innanfor heimelen i 
lova. I saka er det lagt til grunn at ei oppfylling av vilkåret ville innebere 
at tiltakshavar i eit område må nytte anleggsmaskiner som nyttar energi 
i form av biodrivstoff, straum eller hydrogen, som er dyrare enn ordinær 
fossil diesel. I saka for KMD er det lagt til grunn at biodrivstoff vil føre til 
30 til 40 prosent med auka kostnader samanlikna med ordinært drivstoff, 
avhengig av bruksområdet for maskinparken. 


3.2.3 Kvaer «nødvendig»? Lovtolking om samspel mellom lover 
Plan- og bygningslova er ei sektorovergripande lov med ei særleg brei 
nedslagsvidde, men gjeld lova også for ureining frå anleggsmaskiner 


34 Sml. JDLOV-2000-3962, der det etter litt fram og tilbake vart lagt til grunn at kommunen kan 
stille krav om opningstidspunkt for ei skøytebane ut frå naboen sitt behov for vern mot støy. 

35 Sjå Ot.prp. nr. 32 (2007-2008) s. 17. Jf. også Frode A. Innjord og Liv Zimmermann, Plan- og 
bygningsloven med kommentarer: Plandelen, bind I, Gyldendal Akademisk 2020, på s. 353. 

36 Sja også Hans Chr. Bugge, «Norsk miljølovgiving og dens anvendelse på klima» i Klimarett, Hans 
Chr. Bugge (red.), Universitetsforlaget 2021, $. 379-407, pa S. 393. 

i ei anleggsfase? I $ 12-7 heiter det at kommunen gjennom regulerings- 
plan «kan» «i nødvendig utstrekning» gi føresegner til arealformål og 


omsynssone om 


3. grenseverdier for tillatt forurensning og andre krav til miljøkvalitet i plan- 
området, samt tiltak og krav til ny og pågående virksomhet i eller av hensyn til 


forhold utenfor planområdet for å forebygge eller begrense forurensning. 


I denne saka legg departementet til grunn at ordlyden i lova først og 
fremst ser ut til å rette seg mot krav til bruk av areal og spørsmål som gjeld 
korleis utbygginga skal skje - byggefasen — fell utanfor lova sitt formål.” 
Vidare legg departementet til grunn at kravet om fossilfrie byggeplassar 
medfører auka kostnader og ulemper i «så stor grad at det må stilles krav 
om et relativt klart hjemmelsgrunnlag». Spørsmålet vert dermed vidare 
om lova sitt heimelsgrunnlag er tilstrekkeleg klart. I denne vurderinga 
tek departementet utgangspunkt i lova og lovførearbeida, og seier at lov- 
førearbeida tyder på at plan- og bygningslova normalt ikkje skal nyttast 
til å stille strengare krav enn ureiningslova2* Samstundes meiner depar- 
tementet at ureining frå byggjeplassar skal reknast som «vanlig foru- 
rensning» frå «midlertidig anleggsvirksomhet» som altså er «tillatt» med 
mindre det er reglar i forskrifter som tilseier noko anna, jf. ureiningslova 
$ 8. Sjølv om departementet meiner at det kan tenkjast situasjonar der 
plan- og bygningslova kan stille strengare krav enn ureningslova, meiner 
departementet med tilvising til ei vurdering frå advokatfirmaet Hjort at 
bruk av føresegner etter plan- og bygningslova normalt ikkje «overstyrer 
den generelle unntaksbestemmelsen i forurensningsloven $ 8». Det blir 
også peika på at vilkår om utsleppsfrie anleggsmaskiner bør vurderast i 
høve til krav i konkurranselovgjevinga og krav til likskap, utan at depar- 
tementet i denne saka sjølv gjer noko nærare vurdering av tilhøvet til 
EØS-avtalen. Konklusjonen frå departementet - som ikkje ser ut til å ha 


37 Sjå Kommunal- og moderniseringsdepartementet, Utslippsfrie bygge- og anleggsplas- 
ser, 29. januar 2021, der det blir vist til advokatfirmaet Hjort som har gjort ei saksutgrei- 
ing på vegne av departementet i denne saka. https://www.regjeringen.no/no/dokumenter/ 
krav-om-utslippsfrie-bygge-og-anleggsplasser/id2830708/ 

38 Det blir vist til Ot.prp. nr. 32 (2007-2008) pkt. 5.9.4.6, på s. 156-158. 

bydd pa så mykje tvil - er at plan- og bygningslova per i dag ikkje gir 
heimel til å stille krav om fossilfrie byggjeplassar. 


3.2.4 Refleksjon 

I saka ser vi at lover og lovførearbeid per i dag ikkje gir klare svar, noko 
som peikar på behov for oppdateringar for å møte dagens og morgon- 
dagens utfordringar. Kva som skal inngå i plan- og bygningslova og kva 
som skal inngå i sektorlover, er heller ingen «quick fix». Innskrenkingar i 
alminneleg handlefridom krev heimel i lov, og det er behov for ein gjen- 
nomgang og avklaring av kva for aktivitet som skal styrast som ein del 
av planlegginga etter plan- og bygningslova, som kan ha ulike løysingar 
frå kommune til kommune eller frå plan til plan, og kva som bør styrast 
etter ureiningslova og forskrifter under denne, som i større grad opererer 
med fagleg baserte tilnærmingar og standardløysingar som gjeld likt for 
alle. Det er liten tvil om at styrka krav til aktørane i anleggsfasen for å 
sikre klimamål er innanfor den ramma som Stortinget har, men spørs- 
målet er korleis ein bør regulere det. Eit stikkord er behov for likskap 
mellom aktørar.** I eit nytt rundskriv, H-4/21, «Etablering av ladepunkter 
og ladestasjoner for elektrisk drevne kjøretøy», er det lagt til grunn at 
dette er krav som kan inngå i vilkår etter plan- og bygningslova." Dette 
eritråd med departementet sin eigen praksis, og neppe så vanskeleg. Her 
er det tale om tiltak i bygg, og det er tale om tiltak som etter sin art kan 
ha behov for ulik regulering i bygd og by.” Det er grunn til å tru at spørs- 
mål om korleis ein skal regulere spørsmål som gjeld ureining frå bygg og 
anleggsmaskiner, fell vanskelegare. EØS-rettens (tenestedirektivet) pro- 
porsjonalitetsprinsipp spøker her i bakgrunnen og vil tvinge fram behov 


39 Sjå om denne diskusjonen også av Fredrik Holt, «Plan- og bygningsloven. Vår viktigste kli- 
malov» i Klimarett, Hans Chr. Bugge (red.), Universitetsforlaget 2021, s. 408-432, på s. 430-431. 

40 Sml. Kommunal- og moderniseringsdepartementet, $ 12-7 Kommunenes adgang til å stille tek- 
niske krav i plan, tolkingsuttale, ref. 14/6661-3, 19. januar 2015. Det blir her lagt til grunn at «tek- 
niske krav til bygg er forbeholdt byggteknisk forskrift er at det skal være et nasjonalt omforent 
teknisk regelverk som ivaretar grunnleggende hensyn til helse, miljø, sikkerhet/rømning og 
tilgjengelighet». 

41 Kommunal- og moderniseringsdepartementet, Rundskriv H-4/21: Etablering av ladepunkter og 
ladestasjoner for elektrisk drevne kjøretøy (elbiler) og fartøy med batterielektrisk fremdrift - forhol- 
det til plan- og bygningsloven mv., 14. september 2021. 

42 Sml, Kommunal- og distriktsdepartementet, § 12-7 - spørsmål om reguleringsbestemmelser om 
ladepunkter for elbiler [tolkingsuttale], ref. 19/1274-3, 19. mars 2019. 

for heilskaplege tilnærmingar.* Plan- og bygningslova - som er under- 
kasta kommunal styring - er ikkje eit opplagt val som heimel for regule- 
ring av slike spørsmål, men likevel ei lov som bør og skal synleggjere kva 
for reglar som gjeld, som til dømes i omsynssoner. Diskusjonen om tilhø- 
vet mellom individuelt tilpassa krav i einskildvedtak og standardiserin- 
gar etter forskrift, er for tida også drøfta når det gjeld samspelet mellom 
ureiningslova - som vurderer søknader om akvakultur i høve til utslepp 
ol. - og forslag til m.a. nye forskrifter om drift av akvakultur.** Målet med 
ny regulering av fiskeoppdrett i sjø etter ureiningslova er å innføre fleire 
standardkrav på forskriftsnivå for på den måten å effektivisere sakshand- 
saminga og skape meir føreseielege vedtak, men også å skjerpe krava til 
kva for miljøundersøkingar som medfører auka kostnader for næringa. I 
oppsummeringa av høyringa frå Miljødirektoratet og Fiskeridirektoratet 
er det trekt fram at dei fleste aktørane som har kome med innspel i høy- 
ringa er samde om at meir standardiserte driftskrav er ein naturleg veg 
å gå.” Samstundes er det framheva at fleire representantar frå næringa 
meiner at auka krav til miljøovervaking som er teke inn i forskriftene 
ikkje er nødvendige, og kan verke uforholdsmessig tyngande.** Årsaka til 
at aktørane stiller spørsmål ved slike plikter er naturlegvis at miljøover- 
vaking ikkje berre er viktig for aktøren sjølv, men for omsynet til miljøet 
og samfunnet i ein større samanheng. Kor stort ansvar skal aktørane bere 
for dette? Vi går ikkje nærare inn på akkurat desse forslaga til endring av 
forskrifter under ureiningslova, som er under utarbeiding, men set foku- 
set tilbake på plan- og bygningslova. I kor stor grad kan det her ventast 
at aktørane som får fordelar av vedtak etter denne lova, skal vere med å 
svare utgifter til fellestiltak her? 


43 Sameina saker C-360/15 og C-31/16. 

44 Høyringar, Revidering av forurensningsregelverket for akvakultur i sjø, 11.09.2020 og oversending 
av saka frå Fiskeridirektoratet til Nærings- og Fiskeridepartementet, 01.07.2022. 

45 Sjå oversending av saka frå Fiskeridirektoratet til Nærings- og Fiskeridepartementet, 01.07.2022, 
s. 4. 

46 Sjå oversending av saka frå Fiskeridirektoratet til Nærings- og Fiskeridepartementet, 01.07.2022, 
s. 4. 

3.3 Private reguleringsplanar og ansvar for tap av 
grøne lunger, HR-2021-953-A, Mortensrud 
3.3.1 Innleiing 


Saka kan sjåast under synsvinkelen ansvar for fellesressursar. Areal- 
planlegging er vårt viktigaste styringsverktøy for å måle ulike interesser 
mot kvarandre, men også for å sikre gode heilskapsløysingar. Likt med 
saka over gjeld dette ei sak om kva for føresegner som kan stillast til 
reguleringsplanar som i praksis vil stille sentrale premissar for dei private 
aktørane sitt høve til gjennomføring. Ulikt frå saka over, er at styrings- 
behovet ikkje gjeld klima eller fysisk miljø direkte, men i større grad eit 
fokus på allmenn tilrettelegging og folkehelseperspektiv. I lovførearbeida 
er det lagt til grunn at reguleringsplanen skal være «en fleksibel plan- 
form», og at utgangspunktet er at kommunen skal stå svært fritt i å «velge 
ut de delene av lovens virkemidler som det er behov for å bruke for den 
aktuelle planoppgaven».” I lovforearbeida er det lagt til grunn at reglane 
om rekkjefølgjekrav er dei same i kommuneplan- og reguleringsplan, og 
at reglane vidarefører tilsvarande reglar i 1985-lova.** Som nemnt er det 
allmenne utgangspunktet for tolkinga av vilkarsheimlane - også denne - 
at lova er uttømmande, men så vid at det skal dekkje «alle relevante for- 
hold». Eit viktig prinsipp i planlegginga er at kommunen ikkje kan bruke 
rekkjefølgjeføresegn, jf. $ 12-7 nr. 10 for å krevje noko som helst av utbyg- 
gjaren, men berre som eit uttrykk for rekkjefølgje på utbygginga. Eit litt 
vrient spørsmål som dukka opp i HR-2021-953-A, Mortensrud, var om 
omsynet til gjennomføring - eller samspelet mellom rekkjefølgjeføresegn 
og utbyggingsavtale — førte til at ein likevel måtte tolke $ 127 nr. 10 som 
om kravet om rekkjefølgje var retta mot aktøren som eit oppfyllingskrav. 
For å kunne krevje gjennomført rekkjefølgjetiltak i ein utbyggings- 
avtale, ville det også vere krav om at tiltaka må stå «i rimelig forhold til 
utbyggingens art og omfang og kommunens bidrag», jf. $ 17-3 tredje ledd. 
Ifølgje lovførearbeida er det ved bruk av utbyggingsavtale eit krav om at 
utbygginga må vere den «direkte foranledningen til behovet for ytelsen», 
og at det ma vere «relevant og nær samanheng mellom ytelsen og planens 


47 Ot.prp. nr. 32 (2007-2008) s. 128. 
48 Ot.prp. nr. 32 (2007-2008) s. 235, jf. s. 222. 

innhald».* Frå styringa som skjer gjennom bindande planar til styringa 
som skjer gjennom utbyggingsavtale, skjer det såleis ei dreiing i perspek- 
tivet frå kva som er relevant og viktig for samfunnet, til kva som er rele- 
vant og viktig for det konkrete utbyggingsprosjektet. Eit spørsmål er om 
ei «framflytting» av desse vurderingstema som eit element ved vilkår i 
planprosessar, bidreg til å «snevre inn» rammene for tolkinga av kva som 
er «nødvendig»? 


3.3.2 Kort om faktum og påstandsgrunnlaget 

I samband med sak om omregulering av eit areal på ca. 22 dekar frå skule- 
og barnehageformål til bustadområde bestemte Oslo kommune at det skulle 
gjelde eit rekkjefølgjekrav for utbygginga slik at ein turveg i nærleiken, 
Turvei E11 som ein del av tursti-nettverket i Oslo, matte oppgraderast før 
utbygging skulle skje. Området, som frå før bestod av skog og berg, skulle 
etter planen byggjast ut med rekkjehus. Det låg eit bustadområde mellom 
dei nye rekkjehusa og turvegen, slik at strekninga frå dei nye rekkjehusa 
til turvegen ville bli ca. 360 meter. Vedtaket vart stadfesta av statsforvalta- 
ren. Hovudspørsmålet i saka var kva som var korrekt tolking av plan- og 
bygningslova sitt nødvendigheitskrav i denne samanhengen. Den sentrale 
påstanden frå saksøkjarane, Selvaag Bustad Bipselua AS (Selvaag) synest å 
vere at eit slikt rekkjefølgjekrav berre kunne setjast dersom påverknaden er 
«konkret, reell og signifikant» (avsnitt 18). Det er også gjort gjeldande at det 
er feil i den «konkrete rettsbruken og bevisvurderinga (avsnitt 14). 


3.3.3 Kva er «nødvendig»? Lovtolking 
I § 12-7 heiter det at kommunen gjennom reguleringsplan «i nødvendig 
utstrekning» «kan» gi føresegner til arealformål og omsynssone om 


10. krav om særskilt rekkefølge for gjennomføring av tiltak etter planen, og at 
utbygging av et område ikke kan finne sted før tekniske anlegg og samfunn- 
stjenester som energiforsyning, transport og vegnett, sosiale tjenester, helse- og 


omsorgstjenester, barnehager, friområder, skoler mv. er tilstrekkelig etablert. 


49 Ot.prp. nr. 22 (2004-2005) Om lov om endringer i plan- og bygningsloven (utbyggingsavtaler) 
s. 65-66. Sjå nærare om utbyggingsavtalar i m.a. Martin Lie Hauge, «Rammer for utbyggingsav- 
talers innhald», Tidsskrift for eiendomsrett (2018) s. 82-107. 

I klagesaka over rekkjefølgjekravet hadde statsforvaltaren ifølgje dom- 
men i avsnitt 60 gitt uttrykk for at kravet om «nødvendighet» måtte 
tolkast opp mot «kommunens oppfatning av hvilken grunnutnyttelse 
som totalt sett finnes mest formålstjenlig og ønskelig for vedkommende 
område» og vere med å «bidra til realiseringen av kommunens målset- 
ninger hva gjelder byutviklingen». I vurderinga av statsforvaltaren si tol- 
king av heimelsgrunnlaget, deler Høgsterett seg her i eit fleirtal på tre og 
eit mindretal på to, men eit stykke på veg er alle dommarane samde om 
korleis lova skal tolkast. Både fleirtalet og mindretalet legg til grunn at 
det må vere krav om sakleg samanheng mellom utbygginga og rekkje- 
følgjekravet og at sumverknader av tiltak kan vere relevant > Skilnaden 
synest først og fremst å knytte seg til korleis dei identifiserer kva som er 
formålet med reguleringa som spørsmålet om samanheng og nærleik må 
målast mot. 

Sentralt i fleirtalet sitt votum er at dei rettslege rammene for å setje 
rekkjefølgjekrav i denne typen saker må sjåast i samanheng med kva for 
vilkår som lovleg kan setjast i ein utbyggingsavtale, som dei så i avsnitt 42 
definerer som eit krav om nær samanheng mellom plan og tiltak og slik at 
opparbeidingsplikta må dekkje «reelle behov som utløses eller forsterkes 
av det nye byggeprosjektet». Fleirtalet viser ikkje til sentrale kjelder for 
støtte til ein slik argumentasjon, men hevdar at dette er ei løysing som 
pressar seg fram for å unngå ei omgåing av reglane om utbyggingsavtalar. 
På bakgrunn av det som er sagt om korleis lova skal tolkast, ei samla vur- 
dering av statsforvaltaren si lovtolking og kommunen si grunngiving for 
planen, meiner fleirtalet at lova er tolka feil. Det blir presisert at det ikkje 
er høve til å gi rekkjefølgjeføresegner for å ta vare på «mer generelle behov 
og målsettinger slik kommunen synes å legge til grunn». Votumet for 
fleirtalet er formulert slik at fleirtalet «synes» å oppfatte kommunen og 
statsforvaltaren si lovforståing slik. Dette var uklart, og som lesar blir ein 
litt usikker på om fleirtalet også med vilje legg inn såpass mange atterhald 
i kva som faktisk er overprøvd og vurdert: Var det berre statsforvaltaren 


50 Sjå avsnitt 58, 60 (fleirtalet) og avsnitt 73 og 76 (mindretalet). Slik også HR-2121-2364-A, Forde 
og LB-2019-135154, Entra. 

si lovtolking som er angripe her, eller er det også kommunen si lovtol- 
king, og er det både lovtolking og subsumsjon, eller berre lovtolkinga? 

Mindretalet ser på si side til å ha mindre fokus på rekkjefølgjekrava i 
reguleringsplanen som eit verktøy for gjennomføring, men i større grad 
som eit verktøy for styring og samordning. I avsnitt 72 legg dei til grunn 
at kva som er i «nødvendig utstrekning» i større grad handlar om kva til- 
tak som er «ønskelige ut fra et visst politisk syn på utviklingen i kommu- 
nen, eventuelt også ut fra vurderinger av trafikkfaglig, miljøfaglig eller 
annen art». Mindretalet legg difor til grunn (avsnitt 72) at dei konkrete 
vurderingane primært har karakter av «politiske og faglige vurderinger 
av en art som unndrar seg domstolskontroll». I staden for å fokusere så 
mykje på statsforvaltaren si uttrykte lovtolking, har mindretalet sterkare 
fokus på kva for prioriteringar som faktisk ligg til grunn for dei krava 
som er sette i saka, og vurdert dette i høve til lova sin funksjon for areal- 
forvaltning og fortetting. 


3.3.4 Kva er «nødvendig»? Samspelet mellom lovtolking, 
faktum og bevis 

Innleiingsvis i dommen heiter det at anka gjeld både lovtolkinga, retts- 
bruken og bevisvurderinga (avsnitt 14), men i avsnitt 36 seier fleirtalet 
så at dei berre ser på lovtolkinga, men ikkje subsumsjonen. Dei vil altså 
seie noko om storleiken på hatten, men ikkje storleiken på hovudet. 
Men er det mogeleg? Vi er inne i eit område med skjønnsmessige vur- 
deringsnormer som typisk krev faktumnære vurderingar. Fleirtalet i 
Høgsterett si tilnærming til saka kan synest å vere prinsipiell, altså med 
fokus på lovtolking og samanhengar i systemet, men samstundes noko 
formalistisk. I fleirtalet si drøfting av saka kjem det i det heile ikkje fram 
kva domstolen meiner er verdien av eit grøntområde eller slike natur- 
stiar, og om tap av dette er ein verdi som bør kompenserast ved nybyg- 
ging, og eventuelt av kven. Fleirtalet gir heller ikkje nokon tydelege hint 
på om kva for vilkår som kan setjast skal underkastast ei individuell 
proporsjonalitetsvurdering, der også tiltakshavar sine fordelar ved å få 
ein rett til å byggje, kan inngå i reknestykket. Det er naturleg å opp- 
fatte fleirtalet slik at den omtvista stien har karakter av meir «generelle 
behov». Det blir likevel litt hengjande i lufta om det er ein kommentar 

som knyter seg til statsforvaltaren si lovtolking eller til turvegen spesielt, 
som nemnt ovanfor. Mindretalet på si side har ei anna tilnærming til 
saka og ser på både kommunen sitt behov for styring og på utbyggjaren 
sine interesser. I avsnitt 76 er det mellom anna lagt til grunn at utbygging 
av fleire bustader vil føre til «nedbygging av det som til da hadde vært et 
naturlandskap som kunne brukes til friluftsaktiviteter» og «økt belast- 
ning på friluftsområdene i nærheten av planområdet». Slik mindretalet 
i Høgsterett tolkar dei rettslege rammene i $ 12-7 første ledd, viser «nød- 
vendigheitskravet» ikkje til noko «streng nødvendighetsnorm», men at 
det nettopp ofte kan vere «politisk uenighet om behovet for tiltak som 
sykkelstier eller sykkelfelt, friområder, standarden på tilbudene [...] og 
så videre». 

Det kan vere grunn til å stille spørsmål ved om fleirtalet og mindreta- 
let har falt ned på kvar si side i denne saka fordi dei har hatt ulike syn på 
krav til årsakssamanhengen mellom tiltak og dei aktuelle sumverkna- 
dane (tap av grøntareal etc.), eller kanskje berre ulike krav til bevis for 
at slike samanhengar finst. Mindretalet er tydelege på at rekkjefølgje- 
kravet er sett fordi «leke- og friluftsmuligheter ville gå tapt både sam- 
menlignet med området slik det var før utbygging, og samanlignet med 
en alternativ realisering av skoleplanene». Når det gjaldt spørsmålet om 
bevis for ein slik samanheng, legg mindretalet til grunn at det «gikk an å 
ha noe ulike meninger om» dette, men at tapsargumentet var eit omsyn 
som hadde «vunnet gehør hos kommunale myndigheter». Mindretalet 
seier i avsnitt 81 også at sjølv om «belastningshensynet er nokså kort 
begrunnet og ikke bygger på nærmere undersøkelser», betyr dette ikkje 
at «hensynet ikke er reelt». Mindretalet legg endeleg til grunn at eit 
slikt rekkjefølgjekrav ikkje er ei omgåing av reglane om utbyggingsav- 
tale fordi «behovet for opparbeidelse av turstien var så sterkt at tiltaket 
kunne ha blitt inkludert i en utbyggingsavtale». Etter mitt skjønn må 
dette vere ei korrekt og fornuftig tilnærming. Fleirtalet på si side går 
ikkje inn i slike vurderingar, men aviser heller ikkje at dei relevante. 
Sjølv om partane har søkt å dreie fokus i dommen inn på dei meir prin- 
sipielle lovspørsmåla, blir svara frå fleirtalet i Høgsterett magre, og ein 
undrar seg på kvar dissensen mellom fleirtalet og mindretalet i reali- 
teten ligg. Meiner fleirtalet i Høgsterett at saka er for dårleg opplyst til 

at ein kan sjå at det er samanheng mellom det nye tiltaket og behov for 
oppgradering av turvegen? 


3.3.5 Refleksjon 
Det omtvista heimelsgrunnlaget for styring er ein «kjerneregel» i plan- 
og bygningslova som er i aktiv bruk i alle kommunar i heile Norge dagleg, 
og som er både praktisk og prinsipielt viktig for å få til gode løysingar 
for nye og etablerte tiltak. Vi kunne dermed ønskja oss tydelegare signal 
frå Høgsterett om både juss og faktum i saka som var til prøving. Kunne 
saka stå seg ved ein annan uttrykt lovforståing frå statsforvaltaren si side? 
Fleirtalet i Høgsterett legg altså til grunn at det synest som om statsfor- 
valtaren har akseptert at rekkefølgjebestemmelser kan «ivareta mer gene- 
relle behov og målsettinger», og at ei slik oppfatning av lova er feil. Ved 
brev av 23. desember 2021 har statsforvaltaren sett på klagesaka på nytt i lys 
av dei premissane som er lagt til grunn av fleirtalet i Høgsterett, men kjem 
fram til at bystyret sitt vedtak av 7. september 2016 framleis kan sta seg.” 
I vurderinga av kva som er «nødvendig» meiner statsforvaltaren at sum- 
verknader er ein del av den «faglige vurdering av hvilke rekkefølgebestem- 
melser som vil være egnet for å oppnå at den nye arealbruken fungerer og 
samspiller godt med omgivelsene og nærområdet for øvrig». Det vert mel- 
lom anna lagt vekt på at det er behov for å oppgradere området med ein slik 
tursti for å skape tilgang til «grøntområder rundt områder der man bor», 
og at fortetting over tid fører til «nedbygging av rekreasjonsarealer, friom- 
råder og nærturterreng». Det er vanskeleg å sjå kva som er nytt i vurde- 
ringa her ut over sjølve inngangen til å vurdere desse spørsmåla. Ettersom 
fleirtalet i Høgsterett ikkje hadde sagt med reine ord at kommunen sin 
reguleringsplan innhaldsmessig var ulovleg, og kanskje heller ikkje meinte 
dette, var det nettopp duka for at forvaltninga kunne ende opp med same 
løysing på nytt under ei anna lovforståing. Situasjonen er spesiell ettersom 
det normale er at feil i rettsbruken fører til at det underliggjande vedtaket 
blir sett til side som ugyldig.” Så er kanskje saka nettopp spesiell. Siste ord 


51 Brev frå Statsforvaltaren i Oslo og Viken til Oslo kommune, Plan- og bygningsetaten, Nytt ved- 
tak - Oslo — Jordstjerneveien - klage over rekkefølgekrav gitt i reguleringsplan — turvei En, ref. 
2019/553, 23. desember 2021. 

52 Sjå t.d. Graver (2019) s. 553 og NOU 2019: 5 s. 541, forslaget til ny $ 74. 

er dermed neppe sagt om kva for sumverknader ein aktør faktisk kan bli 
ansvarleg for, korkje i denne saka eller meir generelt. 

Så kva er «nødvendig»? Høgsterett seier svært lite meir prinsipielt 
om rammene for tolkinga av kva som er «nødvendig» i pbl. $ 12-7 første 
ledd, som til dømes om det er rom for å leggje vekt på eventuelle fordelar 
på tiltakshavar si hand. Tvert om er nok Høgsterett særleg bevisst på å 
seie «så lite som mogeleg». Det er lett å tenkje seg at Høgsterett ser på 
klargjering av både av norma om kva som er «nødvendig» og spørsmål 
om dei nærare krava til årsakssamanheng, nærleik, bevis og eventuelle 
proporsjonalitetsvurderingar, som ei lovgivaroppgåve. Her er det sterke 
interesser i spel. Så er det neppe grunn til å leggje meir vekt på saka som 
ein presedens for forvaltningspraksis lengre enn det fleirtalet i Høgsterett 
er tydeleg på, med andre ord at reguleringsføresegner som er meint å 
innebere eit direkte krav til den private aktøren, må sjåast i samanheng 
med reglane som gjeld utbyggingsavtalar. I høve til dette spørsmålet er 
Høgsterett tydeleg og nyskapande, utan at det nødvendigvis er ein god 
regel. Det er vanskeleg å forstå korleis ein kan flytta fram «nødvendig- 
heitskravet» slik det kjem til uttrykk i reglane om utbyggingsavtalar, utan 
at ein samstundes tek reglane om proporsjonalitet med på kjøpet. Det 
må kunne seiast å vere ei grunnleggjande forventning til private aktørar 
som får fordelar ved arealplanlegging, at desse aktørane kan vere med å 
betale tilbake til samfunnet ulemper som slike tiltak medfører. Som eit 
minstekrav må det også ved vilkår i planlegging vere ei forventning at 
aktøren som får fordelar av planlegginga, er med og betalar for tilret- 
telegging for miljøverdiar i nærområdet, som er eit ansvar som kviler 
på forvaltninga etter Grunnlova $ 112 og prinsippet i naturmangfaldlova 
$ 11. Ein av grunnane til at dette er så vanskeleg ved arealplanlegging, 
kan vere at aktørane ofte er små, og kan ha vanska med å velte ein slik 
kostnad over på aktuelle kjøparar. I så måte kan det vere ein skilnad 
mellom vilkår ved reguleringsplanar og t.d. vilkår til løyve for akvakul- 
tur, der aktørane ofte er store og marknaden for omsetning har ein heilt 
annan karakter” Men også her er vil investeringsviljen vere avhengig 


53 Sjå NOU 2019: 18 Skattelegging av havbruksvirksomhet s. 34. Det går her fram at det i dag framleis 
er ca. 100 norske selskap, men der selskapa som kontrollerer det meste av kapasiteten er børsno- 
terte multinasjonale selskap. 

av at Stortinget og forvaltninga opererer med klare rammer for næringa 
som møter grunnleggjande krav til føreseielege vedtak og likskap mellom 
aktørar. Eit spørsmål som har dukka opp her er korleis ein skal definere 
handlerommet til forvaltninga om å kunne gjere «nødvendige» justerin- 
gar av konsesjonar undervegs for å tilpasse eksisterande konsesjonar til 
endra tilhøve, eller ny kunnskap, om miljøet. 


3.4 Akvakultur og verknad på villfisk, 
trafikklyssystemet under lupa 
3.4.1 Innleiing 


Noreg har store naturlege fortrinn for oppdrett av laks og aure i sjø, og 
landet er den største produsenten og eksportøren av atlantisk laks i verda. 
Den norske oppdrettnæringa er ein viktig bidragsytar til verdiskaping 
og sysselsetting på kysten, men næringa har også sine miljøutfordringar. 
Plan- og bygningslova er styrande for korleis oppdrett innanfor ei nautisk 
mil innanfor grunnlinjene skal finne sin plass mellom andre interesser i 
sjøområdet, men før merdane kan plasserast i sjøen må tiltakshavar også 
sikre seg konsesjon og lokalitetstildeling etter reglane i akvakulturlova 
og forskrifter>* Ved plassering av akvakultur i sjø med opne merdar, 
der ulike former for påverknad på det ytre miljøet kan stamme frå fleire 
anlegg, eventuelt anna industri eller av naturen sitt eige økosystem, opp- 
står spørsmålet om kor vidt dei ulike aktørane kan stillast til ansvar for 
sumverknader. Spørsmålet vi ser på her er difor når vi er i ein situasjon 
der staten kan trekkje tilbake løyve til akvakultur fordi dette er «nødven- 
dig» ut frå «hensynet til miljøet», jf. akvakulturlova $ 9 bokstav a. 

Saka vi straks skal sjå nærare på har både nokre likskapstrekk og nokre 
skilnader samanlikna med dei to sakene etter plan- og bygningslova som 
er nemnt over. Den første opplagte skilnaden i høve til dei to sakene som 
er nemnt ovanfor, er at lova her tydeleggjer at nødvendigheitskravet skal 
relatere seg til omsynet til miljøet. Dette gjer at spørsmålet om kva for 
omsyn som er saklege — eller ikkje utanforliggande — prinsipielt sett er 


54 Sjå t.d. Kommunal- og moderniseringsdepartementet, Samordning mellom plan- og bygningslo- 
ven og utvalgte sektorlover, Oslo Economics rapport, 1. juni 2021, på s. 18-25. 

enklare. I denne regelen er det omsynet til det ytre miljøet som er aktør- 
ane sitt særlege ansvar, og ikkje eventuelle andre berekraftsmål eller kon- 
kurrerande interesser. Samstundes kan nettopp tolegrenser for miljø vere 
særleg vanskeleg å identifisere, og samanhengar mellom utpeika ansvar- 
lege aktørar og utfordringar for miljøet, vere vanskeleg å måle. Kva for 
krav skal det setjast til slike modellar, og er modellane gode nok for å 
rette særlege krav til Espen, medan Per og Pål går fri? Ein viktig skilnad 
mellom saka vi skal sjå på og planlegging av ny aktivitet etter plan- og 
bygningslova, er vidare at heimelen til å stille vilkår etter akvakulturlova 
$ 9 gjeld både for ny og eksisterande verksemd, slik at inngrep aktualise- 
rer også spørsmålet om tilhøvet til overordna reglar i EMK og Grunnlov, 
som nemnt ovanfor i punkt 2.2. 

Trafikklyssystemet vart innført ved forskrift den 16. januar 2017.5 
Medan den generelle heimelen for å gjere inngrep i tildelte løyve har vore 
på plass sidan lovreguleringa av akvakultur, først i $ 11 oppdrettslova av 
1985,5 og så altså i $ 9 ved lova av 2005,” så er altså sjølve systemet for 
styring av vekst og vern i akvakultur av relativ ny dato, og skal verke 
også på konsesjonar og løyve som alt er delt ut. I trafikklyssystemet er 
kysten delt inn i 13 ulike produksjonsområde. Målet med inndelinga er å 
gjere det mogeleg å ha operative rammer for å måle vekst i næringa mot 
behovet for vern. I tråd med forskrifta $ 8 andre ledd skal departementet 
vurdere om «miljøpåvirkningen i et produksjonsområde er akseptabel, 
moderat eller uakseptabel» i høve til «lakselus» som per i dag er den rele- 
vante miljøindikatoren.* Dette er ei vurdering som etter $ 8 tredje ledd 
skal gjerast årleg, og med grunnlag i forskrift om kapasitetsjustering.> 
Ettersom systemet vart innført i lang tid etter at akvakulturlova vart 
vedtatt, vart heimelen for denne forskrifta klargjort ved endring av 


55 Forskrift 16. januar 2017 nr. 61 om produksjonsområder for akvakultur av matfisk i sjø av laks, 
ørret og regnbueørret (produksjonsområdeforskriften). 

56 Lov 14. juni 1985 nr. 68 om oppdrett av fisk, skalldyr m.v. 

57 Lov 17. juni 2005 nr. 79 om akvakultur (akvakulturloven). Sjå Ot.prp. nr. 61 (2004-2005) Om lov 
om akvakultur, på s. 62 og 63. 

58 Jf. Konvensjon til vern av laks i det nordlige Atlanterhav, underteikna i Reykjavik 2. mars 1982, tok 
til å gjelde 1. oktober 1983 (NASCO), jf. også forskrift 20. september 2013 nr. 1109 Kvalitetsnorm 
for ville bestander av atlantisk laks (Salmo salar). 

59 Forskrift 4. februar 2020 nr. 105 om kapasitetsjusteringer for tillatelser til akvakultur med matfisk 
i sjø av laks, ørret og regnbueørret i 2020 $ 3 tredje ledd bokstav a. 

akvakulturlova i $ 9 siste ledd ved lovendring av 21. juni 2019 nr. 64.6 
Målet med lovendringa var å «øke legitimiteten til trafikklyssystemet og 
redusere incentivene til å ta ut søksmål».” Men da trafikklyset var skrudd 
på, lot reaksjonane likevel ikkje vente på seg. 


3.4.2 Kort om faktum og påstandsgrunnlaget 

Ved kapasitetsforskrifta vart alle oppdrettarar av laks, aure og regn- 
bogeaure i produksjonsområde 4 (PO4), som strekk seg langs kysten frå 
Nordhordland til Stadt, pålagt å redusere maksimalt tillat produksjons- 
volum med 6 prosent frå og med 5. august 2020, noko som ville bety at 
aktørane her mellombels måtte stenge ned eller flytte konsesjonane sine 
til andre område. Spørsmålet som er drøfta i Gulating Lagmannsrett, 
LG-2021-80234, er om kapasitetsjusteringsvedtaket er ugyldig, fordi 
departementet hadde treft vedtak utan at vilkåret i akvakulturlova $ 9 
tredje ledd «nødvendig ut fra hensynet til miljøet» var innfridd.” 

Saka er breitt lagt opp, og det er ikkje rom for å gå i djupne på alle 
påstandane i denne artikkelen. Eit mål her er likevel 4 vise kompleksi- 
teten i eit slikt heimelsgrunnlag. Nødvendigheitskravet vert utfordra frå 
fleire angrepsvinklar, eller med bakgrunn i ei rekkje ulike forvaltnings- 
rettslege, statsrettslege og folkerettslege reglar som vernar om legitime 
forventningar, men også allmenne forvaltnings- og sivilrettslege spørs- 
mål om kva for reglar som gjeld for retten si vurdering av faktum og 
bevis som ligg til grunn for dei vedtaka som er trefte. Den gjennomgå- 
ande innvendinga er nettopp ein kritikk av den naturfaglege vurderinga 
som ligg til grunn for fargelegginga og opptrekket. Det er ikkje usemje 
om at 30 prosent dødelegheit hjå villaks på grunn av lakselus vil vere 
eit miljøproblem som kan grunngje tiltak etter akvakulturlova $ 9 tredje 
ledd, men aktørane meiner altså at vedtaket er treft på bakgrunn av feil 
faktum. Vi kan innleiingsvis avsløre at staten vann fram på alle punkt 


60 Prop. 95 L (2018-2019) Proposisjon til Stortinget (forslag til lovvedtak) Endringer i akvakulturloven 
(tilpasning av produksjon av hensyn til miljøet), på s. 9. 

61 Innst. 350 L (2018-2019) Innstilling fra næringskomiteen om Endringer i akvakulturloven (tilpas- 
ning av produksjon av hensyn til miljøet). 

62 Sjå Lagmannsretten bemerker: II, Rammene for lagmannsrettens prøving. 

bade i tingretten og lagmannsretten, men ser nærare på nokre prinsipielle 
tilnærmingar til vurderingar av kva som er nødvendig. 


3.4.3 Kva er «nødvendig»? Lovtolking 

Akvakulturlova $ 9 tredje ledd lyder slik: «Dersom det er nødvendig ut 
fra hensynet til miljøet, kan departementet i forskrift endre tillatelsers 
omfang og redusere muligheten til å utnytte tillatelser innenfor ett eller 
flere nærmere angitte områder». 

På same måte som tingretten tek lagmannsretten utgangspunktet i 
kravet til «nødvendig» slik det er skissert i lovførearbeida, som nemnt 
over, og legg til grunn at departementet har vurdert alternative tiltak, 
som dei har funne ikkje var tilstrekkelege for å få bukt på dei aktuelle 
miljøutfordringane. Lagmannsretten er også tydelege på at tiltaka som 
er sett i verk er formålstenlege, og at målet med produksjonsområ- 
deforskrifta nettopp er leggje eit ansvar på akvakulturnæringa som er 
hovudbidragsytaren til lakselus, sjølv det også her er fleire bidragsyta- 
rar. Lagmannsretten viser i dommen, kap. III, det sjuande avsnittet, til 
ein rapport frå ekspertgruppa frå 2017 (s. 7) som har lagt til grunn det 
å skilje på kor stor del av villfisk som dør på grunn av eit spesifikt opp- 
drettsanlegg og andre årsaker til død «ikke bare praktisk umulig, det 
er også teoretisk umulig» og legg til grunn at det er ein føresetnad for 
heile trafikklyssystemet - og terskelverdien som er sett til 30 prosent 
dødelegheit av villlaks - at oppdrettsnæringa som ein del av dette syste- 
met blir ansvarleg for sumverknader, eller «samlede miljøpåvirkningen», 
som er den nemninga som er brukt her. Lagmannsretten kjem difor til 
at vedtaket er sakleg og relevant i høve til kompetansegrunnlaget, og at 
det ikkje er tatt utanforliggande omsyn. Lagmannsretten understrekar 
også at vurderingar av kapasitetsjustering er underlagt forvaltninga sitt 
frie skjønn, der forvaltninga har rom for å leggje vekt på politiske og 
samfunnsøkonomiske vurderingar, men at omsynet til rettstryggleik kan 
tilseie at prøvinga kan vere meir inngåande enn elles.® 


63 Sjå dommen, kap. II, siste avsnitt. 

3.4.4 Kva er «nødvendig»? Samspelet mellom lovtolking, 
faktum og bevis 

Det avgjerande spørsmålet for lagmannsretten som for tingretten ser ut 
til å vere om det har vore gjort feil i metode og vitskapleg grunnlag som 
ligg til grunn for arbeidet i ekspertgruppa, styringsgruppa og departe- 
mentet i samband med prosessen fram til vedtaket av kapasitetsjuste- 
ring. Saksøkjarane stilte mellom anna spørsmål ved både vurderingar av 
tidspunkta den ville laksesmolten vandrar ut, og kva for tidspunkt det 
er relevant å gjere vurderingar av målemetodar for lakselus med meir. 
Lagmannsretten drøftar dette i pkt. IV i dommen, samstundes som dette 
blir sett i tett samanheng med krav som skal gjelde til forvaltninga si 
utgreiingsplikt som er drøfta i pkt. V i dommen. Kva for krav som gjeld til 
faktum, og kva for krav som gjeld til forvaltninga si saksutgreiing, heng 
naturlegvis tett saman og er vanskeleg å vurdere separat. Det avgjerande 
for lagmannsretten ser ut til å vere at begge ekspertgruppene som har utvi- 
kla modellar for trafikklys og kapasitetsjustering er «sammensatt av høyt 
kompetente og uavhengige fagpersoner, som besitter inngående kunn- 
skap om de faglige spørsmål som er av betydning for hvordan produk- 
sjonsområder skal kategoriseres med hensyn til lakselusens påvirkning 
på villaks».* Det kan også vere grunn til å trekkje fram lagmannsretten si 
erkjenning av at «kunnskapsgrunnlaget er i stadig utvikling og forbedres 
hvert eneste år, med mer data og forbedring av metoder», men at dette 
ikkje er til hinder for at retten for rettssaka må leggje vekt på den kunn- 
skapen som låg føre på vedtakstidspunktet.® Etter ei grundig vurdering 
basert på det alminnelege kravet til sannsynsovervekt, jf. Rt. 2015 s. 1246, 
avsnitt 35, kjem så lagmannsretten - på same måte som tingretten - til 
at departementet har lagt til grunn korrekt faktum for vedtaket. Partane 
har korkje prinsipalt eller subsidiært prosedert på føre-var-prinsippet, 
slik at domstolen då naturlegvis ikkje heller fann grunn til å diskutere 
innhaldet og rekkjevidda av dette prinsippet i denne saka. Det er lett å sjå 
at det er tryggast å løyse saka basert på kjente og allmenne vurderingar 
av faktum og juss, men eit underliggjande spørsmål i saka er om vi også 


64 Sjå dommen, kap. II, bokstav b) 
65 Sjå dommen, kap. II, bokstav b) 

kunne tenkje oss at ein bruk av føre-var-prinsippet også kunne legiti- 
mert inngrip i etablerte rettar også ut ifrå meir usikre prognosebaserte 


vurderingar. 


3.4.5. Kva er «nødvendig»? Grl. $97 og EMK P1-1 

Endeleg drøftar lagmannsretten om vedtaket om kapasitetsjustering 
er eit inngrep som er i strid med kva som må tolast etter overordna 
rettslege rammer til vern av eigedomsretten i EMK TPi artikkel 1 eller 
Grunnlova $ 97. Som vi har vore inne på ovanfor i pkt. 2.2. er vur- 
deringstema i desse rettsgrunnlaga i stor grad samanfallande, noko 
lagmannsretten også meiner er tilfellet i høve til dei aktuelle spørsmåla 
i denne saka.** Eit spørsmål er om inngrepet ut ifrå ei meir heilskapleg 
vurdering framstår som «sterkt urimeleg».” I vurderinga ser lagmanns- 
retten både på karakteren av det offentlege løyvet og kva for omsyn 
som ligg til grunn for behovet for kapasitetsjustering. Frå den grun- 
dige drøftinga av retten kan det mellom anna trekkjast fram at «drift 
med akvakultur ikke er en rettighet i vanlig forstand», men eit løyve frå 
offentlege styresmakter der det ikkje er tale om «evigvarige og vernede 
produksjonsrettigheter». På same måte som tingretten, framhevar også 
lagmannsretten (i kap. VI, det niande avsnittet) særleg at også omsynet 
til miljøet har eit vern i Grunnlova som oppstiller ei korrsponderande 
plikt for styresmaktene til å ta omsyn til dette. Vi kan såleis kjenne 
att argumenta frå t.d. O'Sullivan McCarthy Mussel Development Ltd, 
avsnitt 124, som gjort greie for ovanfor i punkt 2.2. Det blir vist til at 
Stortinget i Prop. 95 L (2018-2019) på s. 15 viser til Havbruksmeldinga på 
s. 67, der det er lagt til grunn at «grunnlaget for borgernes forventnin- 
ger om fremtidig utnyttelse av sin rettsposisjon og inngrepets omfang 
og varighet» må vegast mot «de sentrale miljøhensynene som står på 
spill».* Det blir også vist til mellom anna Rt. 2013 s. 1345, Struktur- 
kvotedommen (avsnitt 69-70 0g 131), som har lagt til grunn at lovgjevaren 


66 Sjå dommen, kap. V. 

67 Sjå dommen, kap. V. 

68 Prop. 95 L (2018-2019); Meld. St. 16 (2014-2015) Forutsigbar og miljømessig bærekraftig vekst i 
norsk lakse- og ørretoppdrett. 

si eiga vurdering av grunnlovsspørsmålet må ha stor vekt.” Som ting- 
retten kjem lagmannsretten dermed til at «inngrepet har hjemmel i lov, 
er begrunnet med anerkjente samfunnsmessige formål, nemlig hensy- 
net til miljøet, og ikke er uforholdsmessig». Saka vart anka, men slapp 
ikkje inn i Høgsterett, jf. HR-2022-1602-U. 


3.4.6 Refleksjon 

Plan- og bygningslova og akvakulturlova har ulike funksjoner for areal- 
styring og ressursforvaltning. Medan plan- og bygningslova er ei lov - der 
så godt som alle interesser er relevante i planlegging og forvaltning - 
er akvakulturlova ei meir spissa lov med eit hovudmål om å «fremme 
akvakulturnæringens lønnsomhet» innanfor rammene av «bærekraftig 
utvikling» jf. $ 1. Eit slikt tydeleg retta overordna formål for lova gjer 
det også enklare å finne ei retning på vilkårsheimlar og bruken av desse. 
Kva som er relevant å trekkje inn som «nødvendige» vilkår, vil dermed 
naturleg nok variere svært mykje under dei ulike lovene sin kontekst, 
også når det gjeld spørsmålet om ansvar for sumverknader. Medan det 
i saker etter plan- og bygningslova kan oppstå vanskelege spørsmål om 
ansvar for alt frå ulike former for bidrag til fellestiltak som grøntområde, 
leikeplass m.m, til kompensasjon for tap av skog, myr, og klimatiltak i 
bygg osb. vil det i saker etter akvakulturlova kunne konsentrerast meir 
til faktagrunnlaget for miljøet som vurderingstema. Slik også i til dømes 
THOD-2020-168236, om tilbaketrekking av løyve til ureining som føl- 
gje av potensiell fare for å skade eit funn av førekomst av blomkålkorall. 
I begge desse sakene har domstolen brukt mykje plass til å vurdere fakta 
som er av utprega naturfagleg art. I saka om blomkålkorrallen — der sta- 
ten også gjekk sigrande ut — er det lagt til grunn at oppdrettsbransjen 
generelt synest å vere ei «forholdsvis robust næring, hvor virksomhetene 
gjennomgående leverer gode økonomiske resultater fra år til år». I denne 
saka — som er etter ureiningslova - kom ein dermed til at vedtaket heller 
ikkje kom i konflikt med krav om proporsjonalitet. Saka er anka, og skal 
etter planen prøvast i Gulating Lagmannsrett den 12. desember 2022. 


69 Det blir her m.a. vist til Graver (2019) s. 544. 

Kva ein kan få ut av ein dom, er elles naturlegvis avhengig av kva for 
spørsmål som partane vel å fokusere på som ein del av saka, men også 
kor stort ansvar domstolen kjenner for å oppklare eller bidra i retts- 
utviklinga for tolking og subsumsjon under skjønnsbaserte normer. 
Nytteverdien ein dom har for den vidare rettsutviklinga, kan dermed 
også variere. I vurderinga av kva som er «nødvendig» har HR-2021-953-A 
(Mortensrud) på den eine sida og Gulating lagmannsrett, LG-2021-80234 
(Trafikklysdommen), på den andre, det gjort ei svært ulik tilnærming til 
løysing av saka, der den første saka konsentrerer seg om tolking av spe- 
sielle sider ved rettsnorma, medan den andre er mykje breiare lagt opp 
både i høve til fleire rettsnormer og samspelet mellom faktum og juss. Så 
langt kan det nok hevdast at Gulating Lagmannsrett si handsaming av 
trafikklyssaka har bidratt til ei større klargjering av akvakulturnæringa 
sitt handlerom for å setje vilkår som justerer ved konsesjonstildeling, enn 
det vi fekk av Høgsterett i HR-2021-953-A, Mortensrud, i høve til kommu- 
nane sitt handlerom for å setje tyngande vilkår til aktørane som ein del av 
rekkjefølgjeføresegner. Ved den tilnærminga som fleirtalet i Høgsterett 
har til løysinga av saka om ansvar for turstien, kan ein kome til at ingen 
har ansvar for denne type fellestiltak, og at siste rest av fellesgode i press- 
område blir bygd ned bit for bit. Kvifor skulle den siste utbyggjaren få 
ansvar for dette, når utbyggjarar før ikkje hadde blitt stilt krav til? Saka 
om Mortensrud viser at løysinga på korleis ein skal få kostnadsdekking 
av fellesgode og fellesverdiar ofte er vanskeleg å løyse frå sak til sak, men 
at det er behov for ei meir systematisk tilnærming også her. 


4 Utvikling av systemet med omsynssoner 
som plattform for å sikre både ansvar for 
fellesinteresser og deling av ansvar mellom 
aktørar? 

Vi starta med å sjå på kva som er staten og forvaltninga sitt hand- 

lerom i saker som gjeld prioritering og balanseringa av økonomiske 

interesser mot dei meir allmenne interessene når arealbruk kjem under 
press. Dei sakene som er drøfta her er med å illustrere at kva som er 

«nødvendig» - og dermed lovleg - må vurderast konkret ut frå formålet 

med lova, kompetansefordeling mellom styresmakter, kunnskap, over- 
ordna planar og det konkrete prosjektet. Grunnleggjande krav er også at 
forvaltninga skal vere føreseieleg, og at den tek omsyn til grunnleggjande 
krav til likskap. Trafikklysmodellen er eit døme på eit slikt arealbasert 
styringsgrunnlag som viser korleis ulike aktørar i akvakulturnæringa må 
ta omsyn til kvarandre for å sikre utvikling og vekst, og der modellen 
føreset eit fellesansvar for omsynet til miljøet, og i denne samanhengen 
villaksen. Koplinga mellom kartgrunnlag, kunnskap og aktørar, tydeleg- 
gjer årsakssamanhengar, og dermed kva for ansvar som kan leggjast på 
dei ulike aktørane som opererer innanfor dei klart definerte områda. 

Vi kunne tenkje oss at også den meir heiskapelege arealplanlegging 
etter plan- og bygningslova kunne byggje på eit tilsvarande system, der 
ein dynamisk og oppdatert kartdatabase gav uttrykk for fleire fellesin- 
teresser som t.d. klima, grøntområde, leikeplassar, myr, vern av kultur- 
minne osb, jf. pkt. 1.1, og der nye aktørar i dei definerte områda fekk eit 
særleg ansvar for å ta vare på slike interesser i arealplanlegginga. Ei slik 
form for arealbasert adressering av ansvar for sumverknader på aktørane, 
er ikkje ein del av dagens plansystem, eller tradisjon, men lova er heller 
ikkje til hinder for å vidareutvikle reglane om omsynssoner, jf. $$ 11-8 og 
12-6, på ein slik måte at dei kan setje dei allereie godt etablerte reglane om 
føresegner eller vilkår til planar i eit nytt lys, jf. særleg $ 12-7 nr. 1, som 
drøfta i pkt. 3.2 og 3.3 ovanfor. Kanskje er ei utvikling i den retninga også 
heilt nødvendig for å sikre eit betre samsvar mellom berekraftmåla i plan- 
og bygningslova sin føremålsparagraf og gjennomføring som i stor grad 
skjer etter private planinitativ? 

I kor stor grad ein allereie på planstadiet ikkje berre skal ta stilling 
til bruken av eit areal, men også spørsmål om ansvar for ulike former 
for fellestiltak mellom private aktørar, er eit dagsaktuelt spørsmål, der eit 
høyringsframlegg er lagt fram for departementet til vurdering.” I denne 
samanhengen er målet å få på plass ein modell for kostnadsdekking av 
felles infrastruktur mellom aktørar som byggjer ut på ulikt tidspunkt i eit 
planområde eller i ei identifisert sone. Lovforslaget har henta inspirasjon 
frå VPOR-avtalar (Veiledende prinsipprogram for offentlige rom) som er 


70 Kommunal- og moderniseringsdepartementet (2021). 

ein form for avtalar mellom - eller strategidokument - som peikar ut kva 
for aktørar i eit større område som må vere med å byggje eller finansiere 
ulike former for fellesareal som parkar, sykkelvegar og gågater. Tiltaka 
som dette fellesansvaret gjeld, har eit anna - og smalare — nedslagsfelt 
enn slike fellesgode som er trekt opp innleiingsvis i denne artikkelen. 
I dette forslaget er målet å lage modellar for fellesansvar i same utstrek- 
ning som ansvar kan leggjast etter reglane om utbyggingsavtalar.” Dei 
same krava om årsakssamanheng og nærleik mellom nye tiltak og krav, 
som vi har møtt i begge desse sakene, er altså med vidare I praksis betyr 
det at det framleis er kva som er «nødvendig» for tiltaket som er i sen- 
trum, og ikkje — som ved trafikklyssystemet - kva som er «nødvendig» av 
omsyn til miljøet, eller for den saks skuld kva som er «nødvendig» for at 
nye tiltak ikkje skal gå på kostnad av dei allmenne omsyna for planleg- 
ging som kjem til uttrykk i pbl. $ 3-1. 

I kor stor grad lovgivar vil opne for at det kan lagast modellar som til- 
ordnar nye utbyggjarar fleire kostnader enn det som i dag tilsvarar dagens 
system med utbyggingsavtalar, er naturlegvis eit politisk spørsmål. I ein 
slik dugnad må det ventast at også kommunane ofte er med, men poenget 
i denne samanhengen er å etterlyse eit sterkare samsvar mellom balanse- 
ring av fordelar og ulemper i særleg større utbyggingsprosjekt. Akkurat 
korleis dette skal skje, krev inngåande vurderingar, også av kva som skal 
vere standardløysingar og kva som er gjenstand for lokalpolitiske priori- 
teringar. Stadig meir tilgjengeleg kunnskap og digitalisering, viser likevel 
at det i dag kan vere praktisk mogeleg å få til større grad av rammestyring 
av ansvar enn det ein såg føre seg ved vedtakinga av plan- og bygnings- 
lova av 2008. I så måte kan nye områdebaserte modellar for utbyggings- 
avtalar, vere startskotet for å utvikle også andre modellar som kan gjere 
det enklare å identifisere verdiar som må takast vare på også i ein større 
skala. Om vi får det på plass, vil slike modellar på same måte som trafik- 
klyssystemet etter akvakulturlova, kunne inngå som ein premiss for tol- 
kinga av kva som er «nødvendig» ved vilkårsetting, eventuelt gjere slike 
meir individuelle vurderingar overflødige. 


71 Sml. Kommunal- og moderniseringsdepartementet (2021). 
72 Jf. horinga s. 89. Op.cit. 

5 Konklusjon 


Kva som er «nødvendige» tiltak eller pliktar som forvaltninga kan krevje 
av aktørar som får rettar etter offentlege løyve, må i dag vurderast heilt 
konkret ut ifrå kompetanseheimelen sin rettslege kontekst: lov, lovførear- 
beid, kompetansefordeling mellom styresmakter og regelhistorikk, men 
også eit oppdatert bilete av verdiane i samfunnet. Fordi ei tolking av kva 
som er eit «nødvendig» vilkår nettopp dukkar opp i ulike kontekstar, er 
det sjølvsagt ikkje gitt korleis eit slikt rettsvilkår skal tolkast likt over- 
alt kor det oppstår i lovverket, ei heller innanfor pbl. $ 12-7 nr. 1 til 14, 
som gjeld vern av ulike interesser, eller har ulike funksjonar. Det er hel- 
ler ikkje meininga. Kanskje kan det også diskuterast kor vellukka denne 
meir tversgåande analysen av eit slikt «nødvendigheitskrav» eigentleg er. 
Viss ein skal fokusere på kva som er ulikt, er det mykje, men det er også 
eit fellestrekk. Eit mål med denne artikkelen var å få fram at det er kon- 
sensus i alle desse sakene som er omtala at sumverknader er relevant, men 
at grensene er uklare og vanskelege å trekkje. Sakene er først og fremst 
viktige fordi dei viser behovet for nytenking, men også i nokon grad kvar 
«skoen trykker» og kvar ein, gjennom tydeleggjering av heimelsgrunn- 
lag, samordning og faktabaserte prosessar, kan få private aktørar til å 
vere med å ta ansvaret for verdiar som går tapt i samband med nærings- 
utvikling på land og sjø. Korkje Grunnlova eller EMK er til hinder for 
det, men endringa av samfunnet tilseier at reguleringslovgivinga ikkje 
bør liggje etter. 

work Directive as complementary regulations to ensure sustainable use of rivers and 
lakes modified e.g., for hydropower regulations. Relevant knowledge about ecological 
conditions and possible cumulative impacts from multiple stressors, adaptive man- 
agement, and pressure-pays principles are essential components in ecosystem-based 
management. In order to reach these objectives, best available mitigation measures for 
all rivers and lakes need to be implemented and regularly updated and revised in the 
river basin management plans, in line with EEA-relevant frameworks and regulations. 
Updated knowledge about environmental effects and documentation of the ecolog- 
ical mitigation effects from measures are essential. Several Norwegian hydropower 
schemes have included many emerging best-mitigation measures. We also exemplify, 
however, that several recent revisions of hydropower licenses lack key measures to 
meet the expectations for best practise, in particular related to ecological continuum. 
In most cases we have evaluated, the main focus has normally been on ecological miti- 
gations of downstream impacts from hydropower operation, while upstream impacts, 
e.g., with lack of ecological flow, seem to be the case in many bypassed rivers. 

ering i utvikling (Kap. 12, s. 399-441). Cappelen Damm Akademisk. https://doi.org/10.23865/noasp.176.ch12 
Lisens: CC-BY 4.0 


399 


KAPITTEL 12 


1 Innledning 


Arealbruksendringer er globalt den viktigste enkeltårsaken til tap av bio- 
logisk mangfold’ og den viktigste årsaken til tap av arter og deres leve- 
områder også i Norge. Vassdragsreguleringer har medført betydelige 
arealbruksendringer i Norge, gjennom hydrologiske endringer og fysiske 
barrierer med store økologiske konsekvenser i mange vassdrag. Sammen 
med forurensning er dette blant de største påvirkningene på miljøforhol- 
dene som er rapportert for norske vassdrag.* Det trengs miljøforbedrende 
tiltak for å sikre livskraftige forhold i mange vassdrag for å nå miljømå- 
lene i henhold til EUs vanndirektiv Flere hevder at ambisjonsnivået for å 
nå målene i regulerte vassdrag er lave i Norge.* Vi er den syvende største 
vannkraftnasjonen i verden målt etter produksjon> Vi har en av verdens 
høyeste andeler av fornybar elektrisitetsproduksjon. Vannkraft regnes 
som bærebjelken i vårt energisystem. I kraft av våre innsjømagasin har vi 
mer enn halvparten av den regulerbare vannkraften i Europa. 

Påvirkning av vannkraft for deler av Sør-Norge er vist i figur 1. Om lag 
70 prosent av den norske vassdragsnaturen er i ulik grad berørt av vann- 
kraftreguleringer,* som er rapportert som en av de dominerende pavirk- 
ningene på norske vannforekomster” Om lag 140 av totalt 449 større 
laksevassdrag er påvirket av vannkraftreguleringer,* og for sjøørretbestan- 
der regnes vannkraftutbygging sammen med annen arealbruk som viktig- 
ste årsak til tapte bestander.? I mer enn 210 av 1251 vurderte vassdrag (ca. 
9,5 %) regnes vannkraft til å ha negativ påvirkning på sjøørret i Norge. Det 
er de økologiske forholdene i vassdragene utbygd for vannkraftproduksjon 
som er gjenstand for betraktningene vi gjør i denne artikkelen. 


1 IPBES, Global assessment report on biodiversity and ecosystem services of the Intergovernmental 
Science-Policy Platform on Biodiversity and Ecosystem Services, 2019. 

2 WISE Water Framework Directive, 2021, https://www.eea.europa.eu/data-and-maps/dashboards/ 

wise-wfd. 

Direktiv 2000/60/EF. 

www.vannportalen.no, se «Dialog med ESA om Norges gjennomføring av vanndirektivet (2011-). 

International Hydropower Association (IHA), Hydropower status report 2020, 2020. 

Knut Hofstad og Jo H. Halleraker, «Vannkraft» i Store norske leksikon, 22. juni 2022, https://snl. 

no/vannkraft. 


anu KG 


https://www.eea.europa.eu/data-and-maps/dashboards/wise-wfd. 


o N 


Vitenskapsrådet for lakseforvaltning, Status for norske laksebestander i 2021, rapport 16, 2021. 
9  Vitenskapsradet for lakseforvaltning, Klassifisering av tilstanden til sjøørret i 1297 vassdrag, 
rapport nr. 9, 2022. 

Om lag 25 prosent av vassdragene er beskyttet gjennom verneplaner 
for vassdrag, og er vernet mot vannkraftprosjekter med installert effekt 
større enn 1-3 MW. Også andre inngrep skal i prinsippet kun tillates 
med forsiktighet for å beskytte vassdragsbeltet..* Verneplanene skal 
beskytte et representativt utvalg av intakt vassdragsnatur mot fysiske 
inngrep, og de vassdragene som er eller blir utbygd (figur 1) er ikke 


=] Verneplan 
Påverknad 
Liten grad 
E middels grad 
TE stor grad 
EE Ukjent grad 


Figur 1. Kartet viser intensiteten av vannkraftpåvirkning på vassdragsøkologi (grader av lilla 
basert på skjønnsmessige vurderinger) i Sør-Norge. De blå linjene viser nedbørfeltgrensene til 
vernede vassdrag." 


10 Forskrift 10. november 1994 nr. 1001 om rikspolitiske retningslinjer for vernede vassdrag. 
11 Vann-Nett, juni 2021, https://temakart.nve.no/link/?link=vannkraft med paavirkningsgrad. 

fritatt for miljøkrav. Kartutsnittet for Sør-Norge illustrerer at betyde- 
lige deler av vassdrag er omfattet av de rikspolitiske retningslinjene for 
verna vassdrag. Samtidig er de økologiske forholdene i mange elver og 
innsjøer påvirket av vannkraftreguleringer, gjennom overføringer og 
endret vannføring, dammer og vannstandsendringer i innsjømagasi- 
ner eller raske endringer i vannstand i elver. Vi ser fra kartet at en del 
av de vernede vassdragene også er påvirket av vannkraft, trolig fordi 
flere av disse fikk konsesjon før vassdraget ble innlemmet i en av ver- 
neplanene for vassdrag. 

Forvaltningsprinsipper om bærekraftig bruk av Norges vassdrags- 
ressurser følger av miljorettsprinsippene i naturmangfoldloven (nml.),” 
dels av vannressursloven (vrl.)? og vassdragsreguleringsloven (vregl.),"* 
samt våre forpliktelser etter EUs vanndirektiv som er implementert i 
norsk rett gjennom vannforskriften.” Vannforskriften skal følges opp 
med fastsettelse av miljømål for de enkelte elver og innsjøer i de regio- 
nale vannforvaltningsplanene, og følges opp med konkrete tiltak for hver 
vannforekomst for å nå målene fastsatt i tråd med EUs vanndirektiv. 

EUs grønne giv (Green Deal) og den vedtatte taksonomien for bære- 
kraftig finans“ underbygger mange av de samme miljøprinsippene og 
skal gjøre det mer lønnsomt å drive virksomhet i tråd med miljøstandar- 
der. Taksonomiens kriterier for bærekraftige investeringer utfordrer også 
vannkraftindustrien. 

Det anslås at omtrent 80 prosent av norsk klima- og miljøregelverk 
kommer fra EU gjennom E@S-avtalen.”"* Mange av miljokravene i 
EU-retten må gjennomføres i norsk rett, og får direkte betydning for norsk 
vannkraft og forvaltningens konsesjonsvedtak, blant annet ved revisjo- 
ner. God og oppdatert tiltakspraksis for vannkraftaktørene sammen med 


12 Lov19.juni 2009 nr. 100 om forvaltning av naturens mangfold (nml.). 

13 Lov 24. november 2000 nr. 82 om vassdrag og grunnvann (vrl.). 

14 Lov 14. desember 1917 nr. 17 om regulering og kraftutbygging i vassdrag (vregl.). 

15 Forskrift 15. desember 2006 nr. 1446 om rammer for vannforvaltningen (vannforskriften). 

16 EU forordning 2022/852. 

17 Klima- og miljødepartementet (KLD), EØS-avtalen om klima og miljø, 11. oktober 2021. 

18 Malin Fosse, «Nytt i miljoretten 2021 - dette er European Green Deal» Juridika Innsikt, 
28. oktober 2021. 

tydelige politiske føringer blir dermed sentralt framover. Formålet med 
dette kapitelet er: 


1) Å gi en oversikt over tiltaksstatus (per september 2022) for det regu- 
lerte vassdragsmiljøet i Norge, og eksemplifisere gjenstående utfor- 
dringer med bærekraftig vannkraftproduksjon (nedstrømseffekter) 

2) Å beskrive og vurdere hvor godt på vei Norge er mot en økosystem- 
basert forvaltning av regulerte elver 

3) Å diskutere aktuelle strategier og «forvaltningsgrep» for å beskytte 
og gjenopprette viktige miljøkvaliteter i vassdrag påvirket av vann- 
kraftreguleringer, i lys av praksis ellers i Europa 


2 Bærekraftig vassdragsforvaltning 


Økosystembasert forvaltning er helhetlig forvaltning av natur og 
naturressurser, hvor den menneskelige aktiviteten må forvaltes slik at 
økosystemenes funksjon og struktur opprettholdes. Forvaltningen skal 
skje i både et langsiktig og sektorovergripende perspektiv, hvor summen 
av påvirkninger i et økosystem blir tatt i betraktning. 

Økosystemtilnærming er forankret i Konvensjonen om biologisk 
mangfold 5. juni 1992 (CBD), og baseres på tolv prinsipper utarbeidet i 
Malawi i 1999. Av Malawi-prinsippene følger blant annet at ulike arter 
og leveområder må forvaltes i sammenheng, at forvaltningen må åpne 
for å gjøre endringer når ny kunnskap kommer til, og at man må ha 
koordinerte programmer for overvåking, vurdering, gjennomføring og 
kontroll/håndheving. 


Økosystembasert forvaltning (ØBF) 


Sentrale miljørettslige holdepunkter for hva en helhetlig og økosystembasert forvaltning 
(ØBF) innebærer: 

i) Et best mulig kunnskapsgrunnlag (om inngrep og økologiske forhold) 

ii) Økosystemtilnærming (sumvirkninger og vesentlige påvirkninger) 


iii) Miljøforsvarlige teknikker og driftsmetoder (tiltak), også omtalt som BAT (best available 
technology) i forhold til forurensing eller fysisk avbøtende tiltak 


iv) Adaptiv forvaltning, med uttesting og optimalisering av økologiske tiltak 


iv) Påvirker-betaler-prinsippet; sektoren som påvirker økosystemet skal bekoste tiltakene 


Kilder: Aas mfl. (2019), nml. (2009), Vannforskriften (2006), KLD (2016), Schmutz & Sandzimir (2018). 

Miljørettslige forvaltningsprinsipper om bærekraftig bruk er nedfelt i 
nml. $$ 8-12, hvorav prinsippet om økosystembasert forvaltning kom- 
mer fram av $ 10. En økosystembasert vannforvaltning er et viktig formål 
med vannforskriften. 

I samsvar med vrl. $ 9 fastsettes bindende miljøkvalitetsmål for vass- 
dragene. Vannforskriften gir nærmere rammer for fastsetting av miljø- 
målet, som skal sikre en mest mulig helhetlig beskyttelse og bærekraftig 
bruk av vannforekomstene. Videre skal vannforskriften sikre at godkjente 
vannforvaltningsplaner med tilhørende tiltaksprogrammer revurderes 
og oppdateres hvert sjette år, jf. vannforskriften $ 1. Miljømål må følges 
opp med tiltak for de enkelte elver og innsjøer, og i regulerte vassdrag kan 
aktuelle tiltak være knyttet til vannkraftproduksjon. 

Ellers skal forvaltningen påse at miljøkvalitetsnormene for vassdrag 
hjemlet i vannressursloven og vannforskriften blir oppfylt gjennom indi- 
katorer som kan overvåkes. Dette kan påvirke måten vannkraftanlegg 
driftes på. I dette ligger det en hovedregel om at irreversibel skade på det 
biologiske mangfoldet i og langs våre vassdrag skal unngås eller restaure- 
res, gjennom en best mulig tilnærming til økologisk sammenheng i vass- 
dragene. I praksis kan dette bety å sikre oppstrøms og nedstrøms vandring 
av arter og miljøbasert vannføring. Effektive miljøtilpasninger er rele- 
vante både i naturlige og de såkalte sterkt modifiserte vannforekomstene. 


2.1 Lov om bærekraftig finans (taksonomien) 


I desember 2021 vedtok Stortinget lov om offentliggjøring av bærekrafts- 
informasjon i finanssektoren mv.” Med dette gjennomfører Norge to 
EU-forordninger (2019/2088 og 2020/852), som utgjør den såkalte takso- 
nomien. Da forordningene var på høring i EU var det fra Norge, som 
resten av Europa, flest høringsinnspill om energirelaterte tema. I hørings- 
svaret fra Finansdepartementet (2020) til EU-kommisjonen ble det gitt en 
rekke innspill om vannkraft til taksonomiforordningen.”° 


19 Lov 12. desember 2021 nr. 161 om offentliggjøring av bærekraftsinformasjon i finanssektoren og 
et rammeverk for bærekraftige investeringer. 

20 Europalov, EU-rammeverk for fremme av grønne investeringer: utfyllende bestemmelser om 
klassifiseringssystemet, 2021. 

Taksonomien retter seg mot finansmarkedet. Det foreligger standar- 
diserte klassifiseringssystem for hva som er bærekraftig økonomisk akti- 
vitet og dermed hva som kan markedsføres som grønne investeringer. 
Dette skal til sammen gi banker, investorer og kapitalforvaltere bedre og 
mer kvalitetssikret informasjon om hva som er grønt og bærekraftig når 
de skal gi lån, investere eller sette sammen grønne fond. Samtidig er det 
ikke lovstridig å videreføre ikke-bærekraftige aktiviteter. 

Vannkraft kan bidra til å oppfylle taksonomiens mål om å begrense 
klimaendringer, men taksonomiens krav til bærekraftig bruk og beskyt- 
telse av vann, gjør at vannkraftproduksjon ikke automatisk kan katego- 
riseres som bærekraftig. 

For vannkraftprosjekter er bærekraftkriteriene i taksonomien knyttet til 
prinsippet «Do No Significant Harm» (DNSH), og til vanndirektivets mil- 
jømål for bærekraftig bruk. I forordning 2020/852 art. 17 er en aktivitet i en 
vannforekomst i strid med DNSH dersom den er til skade for god tilstand 
eller godt økologisk potensial. Kriterier for bærekraftig vannkraft er videre 
supplert og spesifisert i EU-kommisjonens forordning (EU) 2021/2139 punkt 
4.5, med krav til fiskevandring, vannføring og habitatbeskyttelse. 

Vanndirektivet åpner for unntak fra miljømål og dermed å utelate relevante 
tiltak i regulerte vassdrag. Dette kan medføre at disse vannkraftprosjektene 
da ikke oppfyller taksonomiens bærekraftskriterier. For å oppfylle taksono- 
miens krav, er det ifølge EU-kommisjonen et absolutt krav å iverksette alle 
tekniske og økologisk relevante tiltak med sikte på best mulig oppnåelse av 
god tilstand eller godt potensial. En vannforekomst hvor det videreføres min- 
dre strenge miljømål i medhold av vannforskriften $ 10 (jf. vanndirektivet 
art. 4(5)), uten å iverksette nødvendige tiltak for så langt som mulig å sikte 
mot et godt potensial, innfrir derfor ikke taksonomiens kriterier.” 

Et vannkraftanlegg blir ikke ulovlig selv om det ikke oppfyller tak- 
sonomiens bærekraftskriterier. Men for vannkraftproduksjon som ikke 
blir kategorisert som grønn etter taksonomiens kriterier, kan det få kon- 
sekvenser for kraftselskapets lånevilkår. Taksonomien skal gi selskapene 
økonomisk incentiv til å være en driver for miljøtiltak. 


21 Christian Steel, «Re: Request to clarify interpretation of Taxonomy DNSH-criteria for hydropower — 
Ares(2022)4471485», 17. juni 2022 [e-post]; Sabima, «Ny lov kan hindre grønnvasking av norsk vannk- 
raft, 30. august 2022, https://www.sabima.no/ny-lov-kan-hindre-gronnvasking-av-norsk-vannkraft/ 

2.2 Europeisk tiltakspraksis 


I flere EU-prosjekter og forvaltningsundersøkelser er det gjort sammen- 
stillinger av hvilke tiltakstyper som er vanligst for å bedre det fysiske 
miljøet i regulerte vassdrag og erfaringer med disse tiltakene.” 

EU-kommisjonen (2017) utarbeidet CIS (Common Implementation 
Strategy) veileder nr. 36, som detaljert beskriver hvordan avbøtende tiltak 
for nye vannkraftanlegg skal forstås. Essensen fra denne EU-veilederen 
er innarbeidet i oppdaterte presiseringer fra Klima- og miljødepartemen- 
tet, som videre legger denne til grunn for norsk forvaltningspraksis fram- 
over.” I 2020 ble CIS-veileder nr. 37 publisert, som inneholder et europeisk 
tiltaksbibliotek med ytterligere beskrivelser av prinsippene som anses som 
god forvaltningspraksis.** Landene er ikke juridisk forpliktet til å følge 
anbefalingene. De er derimot forpliktet til å ha tilstrekkelige fagsystemer, 
og benytte metoder og tilnærminger som er i samsvar med kravene i vann- 
direktivet (tilsvarende som øvrige EU/EØS-relevante-veiledere). Dette for å 
sikre like miljøkrav og tiltaksforventninger, slik at enkelte land eller sekto- 
rer ikke får konkurransemessige fortrinn framfor andre. Vannmiljøtiltak 
og virkemidler i Norge ble sist oppdatert i desember 2020.” 

CIS-veileder nr. 37 gir en ny trinnvis framgangsmåte for vurdering av 
økologiske virkninger av fysiske inngrep, med tilhørende avbøtende tiltak 
som normalt forventes. Tiltaksgrensen skal derfor i utgangspunktet ikke 
være veldig forskjellig på tvers av landene. Disse forvaltningsprinsippene 
innebærer at alle tiltak som bidrar til å bedre det økologiske potensialet 
i en eller flere vannforekomster skal danne grunnlag for det framtidige 
miljømålet, og dermed regnes som mønsterpraksis-tiltak, der det i flere 
sammenhenger kan være aktuelt med en «pakke» av avbøtende tiltak 
som skal samvirke for å sikre funksjonelle økosystemer. I flere land er det 
nå en forventning om å legge tiltaksmetoden til grunn og gjennomføre 


22 Jo H. Halleraker mfl., Working Group ECOSTAT report on common understanding of using 
mitigation measures for reaching Good Ecological Potential for heavily modified water bodies - 
Part 1: Impacted by water storage, Publications Office of the European Union 2016. 

23 Klima- og miljødepartementet, Veiledning til bruk av vannforskriften § 12 (om nye inngrep i 
vannforekomster) - med presisering, 2021b. 

24 EU-kommisjonen, Steps for defining and assessing ecological potential for improving comparability 
of heavily modified water bodies, 2020. 

25  https://www.vannportalen.no/veiledere/Virkemidler-og-tiltak-i-vannforvaltningen-01.12.2020/ 

mulighetsstudier, for å oppdatere miljømål i vannforvaltningsplanene. 
Allikevel er det i vanndirektivet artikkel 4(3) og vannforskriften $ 10 
angitt godkjente grunner til å utelate relevante tiltak i sterkt modifiserte 
vannforekomster, selv om de har en god økologisk effekt, dersom det kan 
begrunnes med at de relevante tiltakene er 


a) teknisk umulige å gjennomføre (eksempelvis ikke plass til å bygge 
fisketrapp) 

b) går vesentlig ut over bruk (eksempelvis ift. vannkraftproduksjon 
eller evne til å levere effekt) eller miljøet i vid forstand (eksempelvis 
bevare kulturminner på bekostning av å restaurere vannmiljø) 


Det skilles derfor prinsipielt i vannforskriften mellom hvorvidt tiltakene går 
vesentlig ut over bruk, eller om det går noe (litt) ut over bruken (eksempler 
på dette er miljøbasert vannføring som medfører litt redusert kraftproduk- 
sjon eller effekt-leveranse). Videre skal uforholdsmessige kostnadskrevende 
tiltak (høye totale tiltakskostnader i forhold til økologisk nytte) håndteres 
forskjellig. De sektorovergripende miljømålene i vannforskriften og til- 
hørende unntaksbestemmelser, aktualiserer behov for konsistent forvalt- 
ningspraksis.”* Politisk og mellom ulike sektormyndigheter har det likevel 
vært en tendens til at det blir uklare skillelinjer mellom hva som er vesentlig 
og mindre vesentlig. Slike vesentlighetskriterier er formulert i den norske 
veilederen om sterkt modifiserte vannforekomster (SMVF),” men er senere 
ikke oppdatert i henhold til den nyeste relevante EU-veiledningen om 
SMVF.” Det var de nasjonale føringene fra 2014 som ble lagt til grunn da 
første generasjon vannforvaltningsplaner ble godkjent av departementene 
i 2016.” Når det gjelder prioritering av miljøforbedrende tiltak har rela- 
tivt få vannforekomster påvirket av vannkraft der oppnåelse av miljømål 
kan medføre noe redusert kraftproduksjonen blitt prioritert. Kun noen få 
prosent av de vannkraftpåvirkede vannforekomstene i Norge har dermed 


26 Ingrid W. Andersen, «EUs rammedirektiv for vann - miljøkvalitetsnormer for vannmiljøet i 
møte med norsk rett» Kart og plan 73 (2013) nr. 5 s. 355-366. 

27 Departementsgruppa, Sterkt modifiserte vannforekomster: utpeking, fastsetting av miljømål og 
bruk av unntak, veileder 1, 2014. 

28 EU-kommisjonen (2020). 

29 Audun Ruud og Øystein Aas, Vannforvaltningplaner i Norge - opp som en løve, ned som en 
skinnfell? En dokumentanalyse av planprosessen i regulerte vassdrag som følge av regjeringens 
godkjenninger i 2016, rapport 1351, NINA 2017. 

fått miljømål som oppfyller nivået for monsterpraksis2° Ambisjonsnivaet 
ble imidlertid økt ved den sentrale godkjenningen av siste generasjons for- 


valtningsplaner (31. oktober 2022). 
Kriterier for bærekraftig vannkraft er innarbeidet i taksonomien for 
bærekraftig finans,” og kan gjøre det mer attraktivt for produsentene 


med dyrere tiltak for å kvalifisere som grønn energi. For å defineres som 


bærekraftig vannkraft må tiltak 


a) 
b) 


c) 


sikre nedstrøms og oppstrøms fiskevandring (fiskevandringstiltak) 
sikre et minimum av økologisk tilpassede vannføringsmønster, 
inkludert å avbøte raske, korttidsvariasjoner i vannføring fra effekt- 
kjøring og sediment-dynamikk 

beskytte eller forbedre habitater (habitattiltak) 


Videre må den økologiske effekten av disse tiltakene dokumenteres med 


relevant overvåking. 


Mønsterpraksis er dermed den beste tilgjengelige tiltaksløsning ut fra dagens kunnskap 
(ogforutsetninger), for å utbedre økologiske effekter av fysiske endringer i elver og bekker. 
Mønsterpraksistiltak kan også omtales som beste tilgjengelige driftsmetoder eller teknikker 
(BAT), som er nærmere beskrevet både i det internasjonale og norske miljøregelverket, og en 
premiss for å regne en aktivitet som miljøforsvarlig.3 


Eksempler på mønsterpraksistiltak i vassdrag med menneskeskapte barrierer er (i) å sikre toveis 
fiskepassasjer som gir høy overlevelse forbi dammer og turbiner*’, eller (ii) velfungerende om- 
løpsventiler som i tilstrekkelig grad demper hurtige vannstandsendringer ved utfall av kraftverk.3 


2.3 Tiltaksstrategier i utvalgte vannkraftland 


Avbøtende tiltak for å sikre miljøforsvarlig vannkraftproduksjon er et 
viktig tema i mange europeiske land. Under oppsummerer vi kort status 


for tiltak i utvalgte land vi mener er relevante for å belyse norsk praksis, 


30 
31 
32 
33 
34 


35 

https://vann-nett.no/portal. 

Klima- og miljødepartementet, «Et stort skritt videre for å nå vannmiljømålene», 31. oktober 2022, 
https://www.regjeringen.no/no/aktuelt/et-stort-skritt-videre-for-a-na-vannmiljomalene/id2942694/ 
Kommisjonens forordning, EU 2021/2139 punkt 4.5. 

KLD, Naturmangfoldloven kapittel II - alminnelige bestemmelser om bærekraftig bruk, veileder, 2016. 
Hans-Petter Fjeldstad mfl., Sikker toveis fiskevandring forbi vannkraftverk. Kunnskapsoppdatering 
og mønsterpraksis, rapport 723, SINTEF 2018. 

Norges vassdrags- og energidirektorat (NVE), Omløpsventiler i kraftverk, faktaark nr. 7, 2016; 
NVE, Optimalisert drift av omløpsventiler, rapport 9, 2017. 

og som har tilsvarende utfordringer som Norge med å avveie kraftpro- 
duksjon mot miljøtilpasninger på en kunnskapsbasert måte. 

I både Frankrike, Sveits og Østerrike er det jobbet målrettet over 
mange år med å miljøtilpasse vannkraftporteføljen. Dette er blant annet 
skjedd i regi av internasjonalt vannmiljøsamarbeid, som The Alpine 
Convention,” Donau-kommisjonen* eller relatert til samarbeid i tysk- 
talende land om miljøtilpasset vannkraft. I disse fora er det utviklet 
prinsipper for bærekraftig vannkraft, der tiltakspraksis er sentralt, og 
tiltak for å dempe miljøvirkninger fra effektkjøring av kraftverk får sta- 
dig større oppmerksomhet. Frankrike var også tidlig ute med å innføre 
lovpålagt mønsterpraksis for sikker fiskevandring forbi vannkraftverk.» 

I Sveits er det innført en miljøavgift på strøm som alle forbrukere betaler. 
Dette går til et miljøfond som finansierer tiltak for å miljøtilpasse vannkraft, 
blant annet et dempingsmagasin for å avbøte raske vannstandsendringer 
fra effektkjoring.*° I Østerrike var det i perioden 2009 til 2015 et statlig fond 
på ca. 180 millioner euro som muliggjorde miljøforbedrende tiltak i mange 
vassdrag. Fondsmidlene finansierte om lag 1000 nye fiskepassasjer, miljø- 
tilpasset vannføring og annen elverestaurering (habitattiltak). 

I de nasjonale vannforvaltningsplanene er det anslått at om lag 
1000 km med elvestrekninger er påvirket av effektkjøring i Sveits,*"** og 
ca. 800 km i Østerrike.” Intensiteten på disse påvirkningene varierer, og 
avbøtende tiltak utredes nå i en rekke vassdrag påvirket av effektkjø- 
ring. Dammer forårsaker også betydelige endringer i sediment- og 


36 Berit Köhler mfl., «Hva kan vi lære fra gjennomførte vilkårsrevisjoner av vannkraftkonsesjoner 
i Norge?» Kart og plan 112 (2019) nr. 18. 65-102. 

37 __ https://www.alpconv.org/en/home/topics/water-management/ 

38 International Commission for the Protection of the Danube River (ICPDR), Guiding principles 
on sustainable hydropower development in the Danube Basin, 2013. 

39 Michel Larinier, «Fish passage experience at small-scale hydro-electric power plants in France», 
Hydrobiologia 609 (2008) s. 97-108. 

40 Diego Tonolla mfl., «Evaluation of mitigation measures to reduce hydropeaking impacts on river 
ecosystems — a case study from the Swiss Alps» Science of the Total Environment 574 (2017) 
8. 594-604. 

41 Plattform Renaturierung 2022, https://plattform-renaturierung.ch/schwall-sunk/sanierungsum 
setzung/strategischeplanung/+. 

42 Personlig meddelelse, Diego Tonolla 2021. 

43 Franz Greimel mfl., «Hydropeaking impacts and mitigation» i Riverine ecosystem manage- 
ment, Stefan Schmutz og Jan Sendzimir (red.), Springer 2018, DOI: https://doi.org/10.1007/ 
978-3-319-73250-3_5. 

substratforhold i nedstrøms elvestrekninger, og behovet for avbøtende 
tiltak av disse problemene har fått økt oppmerksomhet de senere årene. 

I mange svenske regulerte vassdrag gikk det lenge sent med miljøtiltak 
grunnet omfattende forvaltningsprosesser. I 2019 ble det enighet om en 
nasjonal prioriteringsplan for miljørevisjon (omprovning) av alle vannkraft- 
anlegg i Sverige de neste 20 år. I denne nasjonale planen inngår blant annet 
et vannkraftmiljofond for å finansiere miljøtiltak (ca. 1 mrd SKR bekostes 
av de største energiselskapene), lovendringer og en politisk beslutning om at 
inntil 12 TWh kan omdisponeres til miljøtilpasset vannforing.** 

Avbøtende tiltak finansieres ulikt i disse landene, og modeller for sam- 
finansiering finnes i Sveits, Østerrike og Sverige,” mens det i Norge er 
hver enkelt regulant som må dekke alle utgifter knyttet til tiltak og påføl- 
gende overvåking. I alle disse landene så kan man påstå at mønsterprak- 
sis gjennomføres etter påvirker-betaler-prinsippet, hvor påvirker er den 
enkelte forbruker eller energiselskapet. Det er også en innebygd forvent- 
ning om adaptiv forvaltning; altså at tiltakene må evalueres og eventuelt 
ytterligere forsterkes med nye tiltak hvis nødvendig. 


3 Miljøvirkninger av vannkraftreguleringer 


3.1 Hydrologiske endringer ved vannkraftreguleringer 
Utbygging av vannkraftprosjekter vil påvirke lokale miljøforhold.** Vann- 
kraft er en teknologi som bygges rett inn i naturen og direkte utnytter de 
lokalt tilgjengelige vannressursene og topografien (høydeforskjellene) på 
stedet. Miljøkonsekvensene fra vannkraftprosjekt vil derfor være unikt 
gitt utformingen av det enkelte anlegg og de naturkvaliteter som påvir- 
kes. På tross av dette er det mulig å beskrive noen mer generelle trekk om 
hvilke miljøkonsekvenser vannkraftprosjekter typisk skaper. 


44 Havs- och Vattenmyndigheten, «Nationell plan for moderna miljövilkor för vattenkraften», 
publisert 13. oktober 2018, oppdatert 1. april 2021, https://www.havochvatten.se/arbete-i-vatten- 
och-energiproduktion/vattenkraftverk-och-dammar/nationell-plan-for-omprovning-av- 
vattenkraft/nationell-plan-for-omprovning-av-vattenkraft.html. 

45 Berit Köhler og Audun Ruud, How are environmental measures realized in European hydropower? 
HydroCen rapport 6, Norwegian Research Centre for Hydropower Technology 2019. 

46 Store deler av delkapittel 3.1 er publisert av forfatter Tor Haakon Bakken på Store norske leksi- 
kon: https://snl.no/Hydrologiske endringer ved vannkraftreguleringer. 

Magasin bygges for å sikre at vann er tilgjengelig for kraftproduksjon 
i perioder hvor tilsiget er lite og kraftbehovet stort. I det norske kraftsys- 
temet betyr det at magasinet typisk fylles under perioder med stor snøs- 
melting på vår og forsommeren, og i perioder på høsten med mye nedbør. 
På vinteren er kraftbehovet stort og tilsiget begrenset, og magasinet tappes 
gjerne i denne perioden. Dette innebærer en omdisponering av vannet over 
året. Størrelsen på magasinet avgjør lagringskapasiteten. De største magasi- 
nene (flerårsmagasin) kan teoretisk sett lagre tilsiget fra flere år i magasinet. 

Elver nedstrøms en regulering påvirkes ulikt, avhengig av hvor i det 
regulerte systemet den aktuelle elvestrekningen befinner seg (se figur 2a). 
Elvestrekninger hvor vannet blir fraført (fraførte elvestrekninger) vil kunne 
oppleve tørrlegging store deler av året, med mindre det er krav om vann- 
slipp i disse elvestrekningene (minstevannføring) i konsesjonsvilkårene. 
Minstevannføringene er som regel kun en liten andel av den opprinnelige 
vannføringen de fleste dager i året. Figur 2b viser vannføringsdata fra to 
ulike vannføringsstasjoner i Orkla, hvor Bjørset Dam (lys grønn penn) lig- 
ger rett oppstrøms inntaket til Svorkmo kraftverk, og Storsteinhølen (mørk 
grønn penn) ligger rett nedstrøms kraftverksinntaket, det vil si på fraført 
elvestrekning. De lave nivåene på den blå grafen indikerer minstevann- 
føring vinter og sommer på henholdsvis 4 m*/s og 20 m/s, en vannføring 
som er relativt høy sammenlignet med mange andre konsesjoner. De små 
pulsene (toppene) med høyere verdi innebærer «tapt» vann grunnet flom. 

Endringene i vannføringsmønsteret påført elvene fra reguleringen kan 
gi andre fysiske endringer som er bestemmende for hvor store de biolo- 
giske endringene kan bli.” Eksempler på dette er endring i vanntempera- 
tur, isproduksjon, vanndekket areal og substratsammensetning. Alt dette 
er faktorer som har betydning for det fysiske habitatet og biologiske pro- 
sesser i elver, og vil kunne gi direkte og nærmest umiddelbare virkninger 
på de økologiske forholdene. Det kan også gi mer langsiktige endringer, 
som for eksempel gradvis forringelse av substratet. Gassovermetning er 
også en problemstilling som kan gi episodiske skader og dødelighet på 
fisk, ofte grunnet luftmedrivning fra bekkeinntak.* 


47 Torbjørn Forseth og Atle Harby (red.), Håndbok for miljødesign i regulerte laksevassdrag, tema- 
hefte 52, NINA 2013. 

48 Ulrich Pulg mfl., «First observations of saturopeaking: Characteristics and implications» Science 
of the Total Environment 273 (2016) s. 1615-1621. 

Vannkraftverk 


(a) 


Vannføringsdata - Orkla 


— Storsteinhglen - Orkla 


Bjørset dam - Orkla 


Vannføring [m/s] 


(b) 


Figur 2 a ogb. Den øvre delen av figuren viser skjematisk et eksempel på en vannkraftregulering 
med to elvestrekninger med fraført vann, og en elvestrekning nedstrøms kraftverksutløpet. Det 
er to målestasjoner for vannføring i Orkla (nedre del), hvor Bjørset dam (lys grønn linje) måler 
vannføring oppstrøms inntaket til Svorkmo kraftverk og Storsteinhølen (mørk grønn) måler 
vannføring nedstrøms kraftverksutløpet. Kilde: Data fra NVE Sildre (2021). 


49 NVE Sildre, 2021 https://sildre.nve.no/station/121.39.0. 

Etablering av magasin og andre konstruksjoner i vassdraget som inntak i 
bekker og mindre elver og forbygninger langs elvebredden, vil være bar- 
rierer for vandrende arter. De vil også fange sedimenter og næringsstoff 
samt fragmentere vassdragene, med mindre det etableres fungerende 
vandringslosninger® eller forbislipp av sedimenter og næringsstoffer.” 
Det er viktig å understreke at det er behov for løsninger både for opp- 
strøms og nedstrøms vandring, hvor ulike varianter av fisketrapper er det 
vanligste for oppstrøms vandring. Nedvandring gjennom kraftverksinn- 
tak og turbiner vil lede til både skader på fisk og ofte høy dødelighet, og 
fisken må derfor ledes sikkert forbi.» 

Effektkjøring er en bestemt type kjøremønster av vannkraftverket 
som medfører raske og hyppige endringer i vannføring og vannstand 
Effektkjøring er dels motivert ut fra behovet for å stabilisere kraftnettet og 
dels for å produsere kraft i perioder av døgnet, uka og året hvor kraftprisene 
er høye. Effektkjøring må ansees som en tilleggsbelastning på økosystemet 
i de berørte elvene, ut over de tradisjonelle virkningene av vannkraftre- 
guleringene. Det er utviklet en metode og et klassifiseringssystem som 
beskriver hvordan miljømessig ansvarlig effektkjøring kan realiseres med 
driftsrestriksjoner>* Miljøvirkninger i det marine miljø av vannkraft er 
langt mindre undersøkt enn vassdragseffekter av vannkraft. Hydrologiske 
endringer som sesongvariasjon av ferskvannstilførsler i fjorder medfører 
blant annet endret temperatur og salinitet” Dette kan ha konsekvenser 
for mange marine arter, men antas å være mindre enn i vassdragene. I det 
videre fokuserer vi primært på vassdragseffekter. 


50 Fjeldstad mfl. (2018). 

51 Ulrich Pulg mfl., Tiltakshandboka for bedre fysisk vannmiljø, rapport 296, UNI Research Miljø 
LFI 2018. 

52 FitHydro, Decision Support System, 2021. 

53 Tor Haakon Bakken mfl., Miljovirkninger av effektkjoring: Kunnskapsstatus og råd til forvaltning 
og industri, temahefte 62, NINA 2016. 

54 Bakken mfl. (2022). 

55 Mari S. Myksvoll og Frode Vikebo, «Vannkraft visker ut årstider i fjordene», Bergens Tidende, 
26. februar 2022 [kronikk]. 

3.2 Miljøforbedrende tiltak 


En forståelse av hva de faktiske miljøkonsekvensene av en regulering med- 
fører er helt sentralt for å kunne identifisere treffsikre miljøforbedrende 
tiltak 357 Ut fra diagnosen vil man identifisere et sett med ulike tiltak som 
skal kunne gi den ønskede miljøforbedrende effekt. Ofte kan det være en 
kost-nytte-vurdering som avgjør hvilket tiltak man velger. Det er også 
viktig å være bevisst miljømålet før man velger miljøforbedrende tiltak. 
Enkelte tiltak kan favorisere bestemte arter (f.eks. laksefisk), mens andre 
tiltak kan ha en bredere effekt på hele økosystemet. Det finnes flere gode 
norske og europeiske oversikter over mulige miljøforbedrende tiltak ut fra 
et sett med typiske konsekvenser av vannkraftreguleringer.* De vanlig- 
ste tiltakene er på en overordnet måte gjengitt i tabell 1, organisert etter 
miljøkonsekvens og hovedpåvirkning fra vannkraftreguleringer. 


Tabell 1. Eksempel på vanlige påvirkninger (problemtyper) i regulerte vassdrag i Norge, hvilken 
miljøkonsekvens de har medført for elvemiljø*, og mulige miljøforbedrende tiltak 
(ikke uttømmende liste).896162,63 


Hovedpåvirkning Miljøkonsekvens Relevante tiltaks eksempler 
Fraført vann Forringelse av habitat, Økt eller justert vannslipp i 
5 (endret flomfrekvens) reduserte leveområder, tørrlagte elver (#miljøbasert 
%5 redusert biomangfold vannføring) 
3 2 Raske og hyppige Forringelse av habitat ut over #Miljotilpasset effektkjøring 
2 5 endringer i vannføring hva reguleringen i seg selv gir. ved operasjonelle tiltak (myke 
= | (effektkjøring) I tillegg stranding (tørrlegging) overganger) eller strukturelle 
og utspyling av elvelevende (omløpsventil, habitatjusteringer, 
organismer dempingsmagasin) 
Tilslamming av Redusert skjul og forringelse av  Sedimentforvaltning, 
elvebunnen gyte- og oppvekstomrader fysiske endringer i elveleiet, 
4 5 fjerning av finstoff, tilførsel av 
‘bo 8 substrat/stein av riktig kvalitet 
g 5 (gytegrus) 
2 5 Degradert habitat Tap av habitat Restaurering av kantvegetasjon, 
langs kantene/ fjerning/justering av 
elvebredden flomforbygning, etc. 


56 Forseth og Harby (2013). 

57 EU-kommisjonen (2020). 

58 Pulg mfl. (2018), Tiltakshåndboka. 

59 www.fithydro.wiki 

60 Pulg mfl. (2018), Tiltakshåndboka. 

61 www.fithydro.wiki 

62 EU-kommisjonen (2020). 

63 —Vannportalen.no — Virkemidler og tiltak i vannforvaltningen (2020). 

Hovedpåvirkning Miljøkonsekvens Relevante tiltaks eksempler 
Dam eller annen Fragmentering av økosystem, #Oppvandring: trappeløsning/ 
og 2 hindring (terskler) på manglende tilgang for fisk til omløp tilpasset stedegne arter. 
= å 
a 5 tvers av elv gyte eller oppveksthabitat, Nedvandring: rister, 
55 turbin-dødelighet ledegjerder, avskrekking. 
EE 
g 8 Barriere på tvers av Fragmentering av økosystem, Fjerning eller justering av 
=| | eller langs med elva redusert rekruttering barrieren 
(forbygning, kulvert e.l.) 
b5 Endret Endret eggutvikling og Endret tapperegime fra 
T 2 vanntemperatur klekketidspunkt, redusert vekst magasin eller variable inntak 
> EC 
e = | Luftovermetning Økt dødelighet, sar hos fisk Hindre luft inn i inntak, lufting 
z Er («dykkesyke») nedstrøms, ultralyd 


*Miljøvirkninger i magasin og i det marine miljø er her utelatt. 
# Spesifikke tiltak som allerede er innarbeidet i EUs taksonomi for bærekraftig vannkraft. 


3.3 


Mønsterpraksistiltak 


Veien mot en mer økosystembasert vassdragsforvaltning bør innebære at 
ett eller flere av tiltakene i tabell 1 bør realiseres. Nytten og egnetheten 


av de enkelte tiltak vil avhenge av; 


Det 


hvorvidt påvirkningen er tilstede og hvor intense eller vesentlige 
disse påvirkningene er 

hva som er de økologiske flaskehalsene for påvirkede arter og natur- 
typer (som kan være både lokalitets- og sesongspesifikke) 

hvor økologisk effektive tiltak er, og om dette er dokumentert med 


representativ overvåking 


er en felles forståelse i Europa at god mønsterpraksis innebærer 


iverksettelse av tiltak som sikrer selvreproduserende bestander.” Gitt at 
vannkraftreguleringen har en vesentlig påvirkning på stedegne arter, 
så er det i utgangspunktet en forventning om at dette skal avbøtes med 


64 
65 
66 
67 


EU-kommisjonen, Taxonomy for sustainable finance, 2021. 
Stefan Schmutz og Jan Sandzimir (red.), Riverine ecosystem management, Springer 2018. 


EU-kommisjonen (2020). 
EU-kommisjonen (2020). 

relevante tiltakstypene fra tabell 1, eller med avbøtende tiltak som er enda 
mer kostnadseffektive. 

Det finnes også tilfeller hvor ytterligere tiltak nedstrøms utløp av kraft- 
verk ikke er aktuelt dersom; 


- kraftverksutløpet går direkte i fjord eller annet innsjømagasin, hvor 
det antas at påvirkningen fra reguleringene er mer begrenset 

- allerede gjennomførte tiltak gir ønsket avbøtende effekt, dokumen- 
tert gjennom overvåkning 


4 Hvordan benyttes oppdatert kunnskap? 


Flere viktige norske kunnskapsoppsummeringer som identifiserer 
relevante avbøtende tiltak med mest fokus på laksefisk for regulerte 
vassdrag® er utarbeidet de senere årene: 


- Miljødesign i regulerte laksevassdrag® 
- Håndbok om miljøtilpasset effektkjoring” 
- Tiltakshandboka for bedre fysisk vannmiljø” 


Norske fagmiljøer er blant de fremste i verden når det gjelder miljøtil- 
pasninger for laks med betydelig overføringsverdi til å iverksette god 
praksis-tiltak for mange andre fiskearter”? For mindre ikoniske arter, 
vassdragsavhengige naturtyper og effekter i det marine miljø er det fort- 
satt betydelige kunnskapshull, selv om flere elvebreddarter og naturtyper 
i vassdrag (delta, flomsletter) er på rødlista som følge av blant annet vann- 
kraftreguleringer.” Det er gjennomført en rekke avbøtende tiltak i norske 


68 Bjorn Ove Johnsen (red.), Effekter av vassdragsregulering på villaks, Kunnskapssenter for laks og 
vannmiljo. 

69 Forseth og Harby (2013). 

70 Bakken mfl. (2016). 

71 Pulg mfl. (2018), Tiltakshåndboka. 

72 Niels Nielsen og Marcell Szabo-Meszaros (red.), Hydropower and fish: A roadmap for best 
practice management. IEA Hydropower, under utgivelse. https://www.hydropower-dams.com/ 
news/hydropower-and-fish-a-roadmap-for-best-practicemanagement/ 

73 Artsdatabanken, Norsk rødliste for arter 2021, 2021. 

vassdrag i forbindelse med vassdragsreguleringer, særlig for å avbøte mil- 
jøforhold i selve vannstrengen. Erfaringer med tiltakene viser imidlertid 
at det ofte er mangel på klare målsettinger eller mangel på metoder for å 
evaluere effekten av tiltakene.” 

En økosystembasert forvaltning må åpne for å endre på tiltakspakken 
når ny kunnskap kommer til. Hittil er relativt få eldre vannkraftregu- 
leringer blitt modernisert i henhold til oppdatert kunnskap (per 2018). 
Dette skyldes flere forhold. Blant annet er få eldre reguleringer blitt gjen- 
stand for vilkårsrevisjoner eller tilsvarende prosesser for å bringe inn 
mønsterpraksis-tiltak for å avbøte vesentlige økologiske påvirkninger i 
vassdragene.” 


4,1 Adaptiv forvaltning 


En vurdering av forvaltningspraksis følger mønsterpraksis-tiltak må 
således gjøres for vedtak fattet i nyere tid, eller at vedtak legger opp til 
en adaptiv forvaltningspraksis i form av prøvereglement. Sistnevnte vil 
innebære at man utformer vilkår og optimaliserer avbøtende tiltak slik 
at ny kunnskap fortløpende kan fases inn. For industrikonsesjoner ihht. 
forurensingsloven, gjøres dette i større grad ved at BAT-prinspipper 
legges inn i vilkårene‘ Tiltak for å påvise og eventuelt avbote gass- 
overmetning er eksempel på en «ny» påvirkningstype, som er i ferd 
med å bli mønsterpraksis i Norge. Her er det i ferd å befeste seg stan- 
dard formuleringer i de aller fleste nyere naturforvaltningsvilkår. Det 
gir rom for å pålegge relevante avbøtende tiltak som konsesjonæren må 
bekoste. Dette kan innebære å stanse kraftverk i perioder eller «lufte» 
gassovermettet vann.” 


74 Brian Glover mfl., Avbøtende tiltak i regulerte vassdrag, rapport 10, NVE 2012. 

75 Olje- og energidepartementet (OED), Retningslinjer for revisjon av konsesjonsvilkår for vassdrags- 
reguleringer, 2012. 

76 KLD (2016). 

77 Pulg mål. (2016). 

4.2 Følger revisjonsvedtak økosystembaserte 
prinsipper? 

Etter vregl. $ 8 kan vilkårene i en vannkraftkonsesjon tas opp til revisjon 

etter 30 år. I OEDs retningslinjer fra 2012 er det klargjort at hovedformålet 

med revisjon er å bedre miljøtilstanden i regulerte vassdrag. Revisjoner 

er et sentralt virkemiddel for å oppnå miljømålene i vannkraftpåvirkede 

vassdrag. 

En utfordring med vilkårsrevisjoner er at de bare kan gjennomføres 
hvert 30. år, mens status for den økologiske tilstanden i henhold til 
vannforskriften $ 1 første ledd skal vurderes hvert sjette år. I dette inn- 
går nettopp hvorvidt det er kommet fram nye relevante tiltak som kan 
gjøre en vassdragsregulering mer miljøtilpasset * Ordinære revisjoner 
må derfor kunne suppleres med andre omgjøringsregler, som vrl. $ 28 
og forvaltningens ulovfestede omgjøringsadgang. Dette er helt sentralt 
for å gi tilstrekkelig adgang til endring i henhold til vannforskriften 
og prinsippene for en økosystembasert forvaltning (se foregående 
omtale). Vannforskriften er ikke et verneregelverk, men et regelverk 
som snarere tydeliggjør forvaltningsprinsipper for bærekraftig bruk av 
vassdrag. På linje med relevante prinsipper i nml. kap. II, skal dermed 
samfunnsnytten av vassdragsreguleringen (både kraftproduksjon, 
flomdemping og andre formål) avveies mot de relevante miljøforbe- 
drende tiltakene inkludert om de går vesentlig ut over blant annet 
vannkraftproduksjon.” 

I forbindelse med revisjon av vannkraftkonsesjoner har flere akto- 
rer hatt en klar oppfatning om at kunnskapsgrunnlaget har veert util- 
strekkelig i flere av de vedtatte sakene fram til 2017.* Ufullstendig 
eller svakt kunnskapsgrunnlag ble særlig framhevet for å vurdere 
potensialet for å ivareta biologisk mangfold (altså andre vassdrags- 
tilknyttede arter enn fisk), eller brukerinteresser relatert til friluftsliv 


78 EU-kommisjonen (2020). 
79 Departementsgruppen (2014). 
80 Köhler mfl. (2019). 

og landskapsopplevelse, der beslutninger i stor grad er skjønnsbasert. 
I flere av sakene medførte kunnskapsmangelen at relevante tiltak ble 
minimert eller utelatt i det endelige vedtaket. Føre-var-prinsippet 
i naturmangfoldloven $ 9 slår fast at mangel på kunnskap ikke skal 
brukes som begrunnelse for å unnlate å treffe forvaltningstiltak når 
det foreligger en risiko for alvorlig eller irreversibel skade på natur- 
mangfoldet. Bestemmelsen skal legges til grunn som retningslinje ved 
vedtak om revisjon av konsesjonsvilkår, jf. nml. $ 7. Det kan dermed 
hevdes at hensynet til føre-var-prinsippet i naturmangfoldlovens $ 9 
ikke ble vurdert eller tillagt særlig vekt i de første revisjonssakene. I to 
av disse sakene (Vinstra, Selbusjøen) ble de nye avbøtende tiltakene 
gjenstand for prøveperiode, for å overvåke om vannføringstiltakene 
virker etter hensikten.” 

Vi har i tabell 2 sammenstilt et utvalg vannkraftsaker av ulike størrel- 
ser som har fått reviderte miljøvilkår eller moderne tiltak i nyere tid. Her 
inngår både nye konsesjoner og endrede konsesjoner (innkalte eller ende- 
lige vedtak etter en lengre prøveperiode, som i Alta). Vi har hovedsakelig 
satt søkelyset på virkninger og tiltaksbehov på berørte elvestrekninger i 
disse sakene. 


Faktaboks som utdyper mønsterpraksis-vurderinger i eksempelsaker i tabell 2a og 2b 


Fargekodene i celler som beskriver grad av mønsterpraksis for de miljøforbedrende/ 
avbøtende tiltakene betyr: Grønn: utformingen av tiltaket innfrir trolig mønsterpraksis; Gul: 
tiltaket er delvis i tråd med mønsterpraksis, ev. mangelfullt dokumentert; Oransje: tiltaket 

er i liten grad i tråd med mønsterpraksis, ev. kun for enkelte relevante arter; Rød: relevant 
avbøtende tiltak mangler eller er trolig dysfunksjonellle for relevante arter, og reguleringen 
kan derfor ikke regnes som miljøforsvarlig (på deler av vassdraget); Grå: reguleringen utbygd 
slik at påvirkningen og tiltakstypen (trolig) ikke er relevant. Merk også rød skrift, som antyder 
uavklart /usikkert tiltaksbehov. 


Kraftverk: kraftverket konsesjonen er knyttet til. Vassdrag: vassdrag som primært er påvirket 
av vannkraftreguleringen. Kilder: NVEs vannkraftdatabase og konsesjonsvilkår fra https:// 
atlas.nve.no/. 


81 Kohler mfl. (2019). 

For tabell 2a: Vedtak, år: når konsesjonsvedtaket, endelige vilkår (evt. etter periode med 
prøvereglement) eller omgjøring/revisjonene (Kgl res) ble gitt. Først prod. år: det første 
året kraftverket produserte. Energi: installert kapasitet i kraftverket (i MW = megawatt) og 
gjennomsnittlig årsproduksjon (i GWt = gigawatt-timer). Nøkkelarter: de sentrale artene 

i vassdraget som er påvirket av reguleringen, hvor anadrom er arter som vandrer til havet 

for næringssøk og tilbake til ferskvann for å gyte, mens katadrom er arter som gyter i havet 
og bruker ferskvann til oppvekstområde. NLV - Nasjonale laksevassdrag.** Dam/barriere 
henviser til om det er gjort tiltak for å sikre henholdsvis oppvandring (oppv.) og nedvandring 
(nedv.) forbi menneskeskapte barrierer. Elvestrekning (ant.): lengde av elvestrekning (i 

km) hvor vannet er fraført, og antall dammer/inntak på berørte elvestrekninger. Minste-Q 
[m?/s]: minstevannføring på fraført strekning, i m/s. Andel av maks Q (%): forholdet mellom 
samlet vannslipp og maks slukeevne i kraftverket. Red. kraftprod. GWt (%): redusert/tapt 
kraftproduksjon grunnet justert slipp av minstevannføring (ved revisjon), i GWt eller prosent 
av totale årsproduksjon (ikke justert for klimavann). 


For tabell 2b: DVF: minste driftsvannføring (m/s). nedstrøms kraftverksutløp DVF ratio (%) 
er det prosentvise nivået på minste driftsvannføring ift. største turbinvannføring i kraftverket. 


Myke overganger (oppkjøring/nedkjøring): henviser til om det er omtalt i konsesjonsvilkårene 
at kraftverket skal driftes på en skånsom måte med hensyn på start og/eller stopp i 
forbindelse med effektkjøring, og ev. hva dette betyr i hastigheter på vannstandsendringer ved 
henholdsvis oppkjøring og nedkjøring. Omløpsventil angir hvorvidt omløpsventil er installert 
for forbislipp av turbinvannføring for å unngå stranding ved utfall av kraftverk og kapasiteten 
på omløpsventil (i m?/s og % av maks driftsvannføring). Temperaturtiltak beskriver hvorvidt 
det er tiltak i inntaksmagasinet som sikrer mer naturlig vanntemperatur nedstrøms utløpet av 
kraftverket eller på fraført elvestrekning (Åbjøra). 


4.2.1 Vannføringstiltak 

Dette er hovedsakelig tiltak i form av pålagte vannslipp forbi inntak eller 
dam, eller fyllingsrestriksjoner i vannkraftmagasiner som kan betegnes 
å gå vesentlig ut over vannkraftproduksjonen.” I de senere årene er også 
behovet for fleksibilitet framhevet fra OED og Statnett, noe som kan med- 
føre økt effektkjøring. Dette gjorde at det ble sendt ut nasjonale føringer 
fra KLD og OED i januar 2014, som var førende fram mot de reviderte 
vannforvaltningsplanene (inntil September 2022).* I det nasjonale revi- 
sjonsprosjektet” anbefalte NVE og Miljødirektoratet i fellesskap at de 
aller fleste større, eldre vannkraftanlegg burde prioriteres for vilkårsrevi- 


sjoner med økt slipp av vann, og eventuelt magasinrestriksjoner, i spesielt 


82 L. Asbjørn Vøllestad mfl., «10 års erfaring med nasjonale laksevassdrag — virker systemet?» Vann 
(2018) nr. 18. 102-117. 

83 Departementsgruppa (2014). 

84 Vannportalen, 2022, https://www.vannportalen.no/organisering2/nasjonal-vannforvaltning/ 
nasjonale-foringer-forventninger-og-planretningslinjer/. 

85 NVE, Vannkraftkonsesjoner som kan revideres innen 2022. Nasjonal gjennomgang og forslag til 
prioriteringer, rapport 49, 2013. 

verdifulle deler av vassdragene. De nasjonale føringene har nok blitt 
forstått ulikt av aktørene.* I praksis har føringene medført en restrik- 
tiv praksis for slipp av vann for å bedre økologiske forhold og tilnærmet 
eliminert alle vannstandsrelaterte tiltak i magasin. Enkelte vil hevde at 
moderne miljøtilpasninger eller mønsterpraksis snarere er blitt unntaket 
enn hovedregelen i mange gjennomførte revisjoner.” 

I revisjonsprosjektet ble det beregnet at norsk vannkraftproduksjon 
ville økt med kun ca. 1 prosent dersom alle de eksisterende minste- 
vannføringskravene pr 2012 ble fjernet. Okt nyttbart hydrologisk 
tilsig til norske vannkraftmagasiner har økt betydelig de siste tiårene 
(klimavann). Ifølge beregninger vil tilsiget framover grunnet klima- 
endringer fortsette å øke ytterligere. Det nyttbare tilsiget har i perioden 
1981-2010 økt med cirka 3,3 prosent på landsbasis sammenlignet med 
forrige 30-årsperiode. Ulike klimaframskrivinger viser at endringer i 
nedbørsfordelingen og nyttbart tilsig kan endre seg betydelig framover 
(størrelsesorden 2-16 % økning). Modellene viser betydelig ulik regi- 
onal fordeling, og større år til år variasjon, men klimavann kan alene 
gi 8 TWh mer kraft mot slutten av dette århundret.*** Klimavann, 
sammen med en betydelig økt produksjon av fornybar energi fra vind- 
kraft, småskala vannkraft og noe ny stor vannkraft medførte ny norsk 
rekord ved inngangen til 2021. Da var den samlede installerte produk- 
sjonskapasitet på 37 732 MW med en samlet normalårsproduksjon på 
153,2 TWh.” 

I flere revisjonssaker fra tabell 2a ser vi at det ikke er pålagt tiltak som 
medfører redusert kraftproduksjon (eks. 2, 4, 8, 9 og 11). I sakene der 
vilkårene om vannslipp er endret er det snakk om tap av kraftproduk- 
sjon fra mindre enn 1 prosent til ca. 5 prosent (eks. 1, 3, 5, 6 i tabell 2a). 


86 Ruud og Aas (2017). 

87 Tabell 2; Ruud og Aas (2017); Köhler mfl. (2019). 

88 NVE (2013). 

89 NVE, «Klimaendringene gir økt vannkraftproduksjon», 17. desember 2019, sist oppdatert 
28. august 2020, https://www.nve.no/nytt-fra-nve/nyheter-energi/klimaendringene-gir-okt- 
vannkraftproduksjon/ 

90 Valentin Koestler mfl., Vannkraftverkene i Norge får mer tilsig, rapport 50, NVE 2019. 

91 Energifakta Norge, «Kraftproduksjon», 13. mai 2022, https://energifaktanorge.no/norsk- 
energiforsyning/kraftforsyningen/ 

Sammenlignet med nye konsesjoner, som oftere har høyere nivå på min- 
stevannføring, er det et gjennomgående lavt ambisjonsnivå i de fleste 
revisjonssaker med hensyn til miljøforbedring, og vesentlig lavere enn 
det som var krafttapssjablongen i revisjonsprosjektet.” 


4.2.2 Fiskevandringstiltak 

Så vidt forfatterne er kjent med, foreligger det ingen fullgod nasjonal 
oversikt over hvilke vannkraftdammer som er anlagt på naturlige fis- 
kevandringshindre (bratte fosser) og hvilke som er nye barrierer for 
vandring. Dette er sentral informasjon for å identifisere behov for sikre 
toveisløsninger for fiskevandring og økologisk kontinuum. 

En rekke fisketrapper er bygget i regulerte vassdrag i Norge for å sikre 
tilgang til ovenforliggende leveområder.” Mange er hovedsakelig desig- 
net for oppvandring av strømsterke laksefisk (laks, sjøørret) og har vari- 
erende funksjonalitet for andre fiskearter. Enkelte har blitt re-designet 
for flere arter i senere år, som i Høyegga i Glomma.” Løsning for ned- 
vandring sikrer at fisk ikke skades gjennom turbiner. Hydraulisk tilpas- 
sede ledegjerder foran inntakene har fått økt oppmerksomhet i senere 
år, men er fortsatt ikke anvendt i mange vannkraftanlegg. Lovende løs- 
ninger finnes i enkelte vannkraftanlegg der fiskevandringsløsninger har 
hatt fokus. Tolga kraftverk i øvre deler av Glomma er et av de første kraft- 
verkene i Norge med en naturlig omløpskanal og gjerde som leder fisk 
bort fra turbinene. Velfungerende vandringsløsninger som mønster prak- 
sis er på plass i flere elver i Agder og Telemark. Det er gjort en stor innsats 
de senere årene for å etablere mønsterpraksis for sikker to-veis vandring 
av både bestemte fiskearter og ål. Det gjelder blant annet Kragerø- og 
Skiensvassdraget, Gjerstadvassdraget (Stifoss), Storelva (Fosstveit), 
Nidelva (Rygene og Evenstad), Tovdalselva (Boen), Otra (Fennefioss) og 


92 NVE (2013). 

93 Miljodirektoratet, Nasjonal gjennomgang av eksisterende fisketrapper for å klargjøre tilstand og 
restaureringsbehov, M-nummer 2145, 2021. 

94 Pulg mfl. (2018), Tiltakshåndboka. 

95 _ https://www.nina.no/fishpath 


426 


ØKOSYSTEMBASERT FORVALTNING OG MILJØFORSVARLIG DRIFT 


Kvinavassdraget (Rafoss og Dvergfoss). De aller fleste av disse er pr 2022 
allerede bygd.’ 


4.3 Miljøforsvarlige vannkraftreguleringer 

Det kan være krevende å sammenligne ulike vassdragsreguleringer, da 
miljøvirkninger og løsninger kan være spesifikke for det enkelte prosjekt. 
Allikevel har vi i tabell 2 forsøkt å vise hvorvidt relevante tiltakene er på 
plass eller ikke. Vi har gjort en skjønnsmessig evaluering av hvor godt 
miljøeffektene avbøtes med relevante tiltak i disse moderne vedtakene. 

I tabell 2a og b inngår vannkraftsaker der mønsterpraksistiltak kan 
hevdes å være på plass (grønn bakgrunn i tabellen), og dermed innfri 
forventninger om miljøforsvarlig vannkraftdrift (best praksis pr nå). 
Felles for flere av disse er at vedtakene med pålagte avbøtende tiltak er 
gjort de senere årene, og dermed bygger på innovative tiltak eller oppda- 
tert kunnskap. Flere av sakene er i nasjonale laksevassdrag, der tiltakene 
gjerne er utformet i dialog med forskere (Alta, Surna, Mandalsvassdraget, 
Stjørdalsvassdraget mfl.). I noen veldig få saker har tiltak for tilpasning av 
temperatur blitt pålagt, primært for å øke overlevelsen av laksesmolt. Det 
gjelder i eksemplene 1, 2 og 6 i tabell 2b. Samtidig er tiltakene for å oppnå 
naturlig vanntemperatur utformet ganske ulikt i disse sakene. I Surna 
ble Statkraft gjennom kongelig resolusjon (mars 2021) pålagt å bygge 
nytt inntak som et temperaturtiltak med tiltakskostnad på ca. 20 milli- 
oner kroner. Regulant har tidligere (2012) installert en omløpsventil til 
ca. 22 millioner kroner. Disse tiltakene, sammen med vilkår som begren- 
ser nedtappingshastigheter ved effektkjøring i Surna og vannslipp i to 
sidevassdrag, gjør at denne store vannkraftreguleringen framstår som en 
av de best miljøtilpassede i Norge til nå. 

Eksemplene nr. 11-14 i tabell 2a og b er blant få større vannkraftan- 
legg som har fått konsesjon i perioden 2008-2017. Alle disse har diffe- 
rensierte, miljøbaserte vannføringskrav både på fraført elvestrekning og 
nedstrøms kraftverksutløp. Flere har også avsatte vannvolum for å sikre 


96 — https://www.vannportalen.no/vannregioner/agder/; https://www.vannportalen.no/vannregioner/ 
vestfold-og-telemark/ 

lokkevannføringer eller vannsportsaktiviteter, noe som er mindre vanlig 
i de eldre vannkraftsakene. 

Omløpsventiler som skal sikre mot uforutsette utfall av kraftverkene 
er også gjeldende i de fleste av sakene i tabell 2, riktignok med varierende 
relativ slukeevne. Jo større slukeevne, desto større er evnen til å dempe 
stranding av ungfisk når vannstanden synker nedstrøms kraftverksutlø- 
pet. Nye Jølstra kraftverk utmerker seg med en av de største omløpsven- 
tilene i Norge med en kapasitet på 44 m*/s, som er om lag 80 prosent av 
maksimal turbinvannføring. 

Et stort antall mindre vannkraftverk har fått konsesjon og er blitt 
bygget på 2000-tallet, fram til slutten av nye el-sertifikat (2021). Felles 
for mange av disse er relativt likelydende vilkår og dermed mange av de 
samme tiltakstypene. Typiske vilkår er i) minstevannføring som faste 
hydrologiske størrelser; typisk Q, sommer/vinter (den vannføringsver- 
dien som historisk overskrides 95 % av tiden); ii) begrensning på raske 
vannføringsendringer for å unngå stranding av fisk, typisk gjennom kva- 
litative formuleringer som «myke vannføringsoverganger»; iii) pålegg om 
omløpsventil; og iv) formuleringer for å unngå gassovermetning. 


4.4 Eksempler på ikke-bærekraftige vedtak 
Revisjonsveilederen” konkretiserer i liten grad en tiltaksgrense for bære- 
kraftig vannkraft. En kombinasjon av taksonomikriteriene og relevante 
tiltakstyper som normalt forventes” muliggjør etter vår vurdering langt 
mer konkrete holdepunkter for å identifisere innslagspunkt for bærekraf- 
tige vedtak. 

I Andøy kommune regnes Lovik kraftverk å ha medført at anadrome 
bestander - særlig sjørøye, som er en svak bestand i både dette vass- 
draget og mange andre vassdrag i Nord-Norge - og ålebestanden har 
fått sterkt redusert utbredelse eller er forsvunnet. Dette er en følge av 
både manglende vannføringskrav og at dammen ved utløpet av innsjøen 
Bleksvatn har vært et vandringshinder siden 1953 (se eks. 4 i tabell 2). 


97 OED (2012). 
98 EU-kommisjonen (2020); EU-kommisjonen (2021), Taxonomy. 

I 2019 ble miljøvilkårene revidert, der regulant fikk pålegg om å etablere 
omløpsventil og krav om myke overganger ved effektkjøring. Fiske- eller 
ålepassasje inn og ut av innsjømagasinet ble ikke etablert, ei heller ble 
det satt krav om minstevannføring, noe som bør forventes for å kvalifi- 
sere til mønsterpraksis. Dette revisjonsobjektet hadde lavere prioritet,” 
primært fordi det er et lite vassdrag og et lite kraftanlegg (< 5 GWt i 
årsproduksjon). Redusert inntekt fra vannkraftproduksjonen eller lav 
betalingsevne hos konsesjonær påvirker hvorvidt mønsterpraksistiltak 
kreves. For et lite kraftverk med begrenset produksjon og store miljøko- 
nsekvenser, kan kostnadene ved minstevannføring bli store i forhold til 
kraftverkets bedriftsøkonomiske tåleevne. Med en bedre samfunnsøko- 
nomisk kost-nytte-vurdering kan miljøgevinstene veie opp for et mar- 
ginalt krafttap. I dette vedtaket tillegges konsesjonærens økonomi stor 
vekt i forhold til den nytten et vannføringskrav vil gi for miljøforhol- 
dene i det berørte vassdraget. I flere andre land, som Sveits og Sverige, 
er kraftprodusentene sin begrensede betalingsevne eller vilje løst ved at 
tiltakene finansieres over et fond,'** som sågar kan innebære restaure- 
ring av et vassdrag ved fjerning av dam (altså nedleggelse av kraftveket). 
Vedtakspraksis i norske revisjonssaker er hittil vært at ingen vannkraft- 
anlegg har blitt lagt ned, selv om fjerning av vannkraftsdam har skjedd 
i elva Tromsa (Favang).'"” 

Revisjonssaken Aura (eks. 8 i tabell 2) påvirker vannmiljøet både 
i Aura-Eira-vassdraget i Eikesdalen og i Litldalsvassdraget (utløp i 
Sunndalen), som er betydelig påvirket av flere overføringer og en rekke 
bekkeinntak. Det var fra miljøsiden forventninger om restaurering av 
øvre deler av Aura, da dette var et av vassdragene med høyest prioritet for 
miljøforbedringer. Det var særlig behovet for miljøbasert vannføring 
på lakseførende strekning i Aura som var utredet, som også er leveom- 
råde for truede arter som ål og elvemusling, med periodisk svært liten 
restvannføring. Ulike utredninger ble utført i regi av Statkraft, der 


99 Kategori 1.2-vassdrag i NVE (2013). 

100 Köhler og Ruud (2019). 

101 Graeme Green, «Norway blows up hydro dam to restore river health and fish stocks», 
The Guardian, 14. januar 2022, https://www.theguardian.com/environment/2022/jan/14/ 
norwegians-blow-up-hydro-dam-restore-river-fish-health-aoe 

102 Kategori 1.1-vassdrag i NVE (2013). 

et mulighetsstudium av å kombinere dette med et O/U-prosjekt eller 
minstevannføringsturbin som kunne utnyttet fallet fra Aursjøen til øvre 
deler av Aura ble utarbeidet. Revisjonsvedtaket i denne store regulerin- 
gen med en årsproduksjon på ca. 1850 GWh endte med ingen nye slipp 
(tap) av vann. Dette ble begrunnet med at fordelene for vassdragsmiljøet, 
fisk og andre interesser ikke veier opp for den reduserte kraftproduksjo- 
nen eller reguleringsevne i Aura.’ 

Vitenskapsrådet for lakseforvaltning har også klassifisert Auralak- 
sebestanden som en av de sterkest vannkraftspåvirkede i Norge, mens 
laksebestandene i Alta og Mandalselva som lite vannkraftpåvirket, på 
tross av relativt stor kraftproduksjon begge steder. Det kan vanskelig 
argumenteres med at mønsterpraksis eller miljøforsvarlig drift av den 
reguleringen er vedtatt, som trolig verken vil møte vannforskriftens eller 
taksonomiens prinsipper om bærekraftig bruk.'* 


4.5 Tiltaksstatus nedstrøms norske 
vannkraftsutløp 

Tilstrekkelig kunnskap om miljøvirkninger og relevante tiltak er 
sentralt for å sikre god praksis i regulerte vassdrag. Dette forutsetter 
ofte stedegne undersøkelser. Det er ofte flere tiltakstyper som er rele- 
vante på elvestrekninger nedstrøms kraftverksutløp enn på elvestrek- 
ninger med kun fraført vannføring (jf. figur 2a og tabell 1). Mange 
vannkraftpåvirkede elver er utpekt som sterkt modifiserte." På tross 
av dette er det en forventning om at mønsterpraksis skal gjennom- 
føres for å avbøte de økologiske effektene på en best mulig måte.'** 
Dette for å oppnå godt økologisk potensial, slik det er beskrevet i 


vannforskriften. 


103 Kongelig resolusjon (2021). 

104 Vitenskapsrådet for lakseforvaltning, Status for norske laksebestander i 2021, rapport 16, 2021. 
105 Departementsgruppen (2014). 

106 EU-kommisjonen (2020). 

Tabell 3. Et overslag over omfanget av de mest aktuelle avbøtende tiltak på elvestrekninger 
nedstrøms utløp fra norske kraftverk og vandringsbarrierer for fisk pr 2021. 


Tiltakstype Ca. antall Ca. % av Tiltaks- Gjenstående utfordring 
elver med relevante program” (kvalitativt vurdert) 
tiltaket konsesjoner 

Omløpsventil N>110 13 % av vann- 1 Stadig vanligere tiltakstype etter 

(A) (primært = (+ ca. kraftpavirkede 2005, ogsa palagt i en rekke 

for å dempe 30 ikke elver > 1km vannkraftskonsesjoner som 

utfall av utbygde) nedstrøms fortsatt ikke er satt i produksjon. 

kraftverk) kraftverk Tiltakstypen er mindre vanlig i 
andre land, dermed en tiltakstype 
som Norge utmerker seg på. 

Myke N > 350 32 % av 10 Er innarbeidet i relativt mange 

vannførings- vannkraft- konsesjonsvilkår for å unngå 

overganger påvirkede stranding av ungfisk, men vagt 

(B) (primært elver > 1 km formulert i de fleste konsesjoner 

for å unngå nedstrøm (så myke overganger som mulig). 

stranding av kraftverk 

ungfisk) 

Minste N = 357 63 % med 131 Betydelig variasjon i nivå pa 

driftsvannfø- (års sikkert års sikkert minstevannføringen (% av 

ring (C) krav) minstekrav slukeevnen i kraftverket), og 
ikke alle har mer enn krav i 
sommerhalvåret. 

Dempings- Ingen nybygde magasin, (0) Aktuell tiltakstype regulerte 

magasin (D) men finnes luker i utløpet vassdrag i alpene.!0310? 


(alternativ eller 
supplement til 
tiltak A-C over) 


av enkelte innsjøer som kan 
styres for å dempe raske 
endringer i vannføring. 


Knapt reelt vurdert i Norge til nå. 


Sikker 
oppvandring 
(G) 


437 trapper, hvorav 243 
25 er prioriterte 

restaureringsobjekter i 
vannkraftpåvirkede elver. 


Ganske vanlig tiltakstype, men 
en del av disse er også etablert 
på naturlig vandringsbarrierer, 
og i forbindelse med andre 
hindre enn vannkraftsdammer 
(kompensasjonstiltak). 


Sikker 
nedvandring 


(H) 


Ganske få eksempler i Norge 
til nå, trolig < 20 (se tabell 2a). 


Effektive nedvandringsløsninger - 
særlig i større elver er fortsatt 
under utprøving. 


Kilder: Data er basert på lister fra NVEs miljøtilsyn, supplerende gjennomgang av konsesjonsvilkår via NVE 
Atlas"°" og vedtatte tiltak i vannforvaltningsplaner pr 2021.1? 


107 https://vann-nett.no/innsyn-klient/measure/221?regionid=all. 
108 Tonolla mfl. (2017). 

109 Halleraker mfl. (2016). 

10 Halleraker mfl. (2022). 

111 Miljødirektoratet (2021). 
112 https://vann-nett.no/portal. 

Internasjonalt er det økende oppmerksomhet på hvordan vassdragsan- 
legg påvirker de naturlige sedimentforholdene i vassdrag.">"* Denne til- 
takstypen har ikke fått like mye fokus i Norge, trolig grunnet de mer 
begrensede sedimenttilførselene vi har i de fleste norske vassdrag. Fravær 
av naturlige flommer har imidlertid medført en forringelse av substrat- 
kvaliteten, med mer kompakt bunnmateriale som kan vanskeliggjøre 
gyting og redusere skjul for fisk og bunnlevende arter. I enkelte regu- 
lerte vassdrag er «ripping» (forstyrrelse av sedimentet slik at det blir mer 
porøst) eller fjerning av finstoff allikevel utført.” 


4.5.1 Hvor lange elvestrekninger finnes nedstrøms norske 
vannkraftverk? 

Det er over 570 kraftverksutløp som påvirker fra 1 til over 10 km ned- 
strøms elvestrekning. I disse vassdragene er det en del mønsterpraksis- 
tiltak som normalt forventes. Dermed tyder tiltaksstatus i tabell 3 på at 
det fortsatt er et betydelig tiltaksbehov for å sikre miljøforsvarlig drift 
av mange norske vannkraftverk, selv om flere nyere forvaltningsvedtak 
innfører flere tiltak som tidligere i liten grad har vært benyttet. Følgende 
økologiske tiltak nedstrøms kraftverk med utløp i elver (jf. figur 2b og 
tabell 3) kan betraktes som mønsterpraksis i Norge, gjerne i kombinasjon: 


a) Forsvarlig driftet omløpsventil''* (med stor nok slukeevne til å fore- 
bygge økologiske skader ved uforutsette utfall av turbinvannføring) 

b) Konkretiserte vilkår som begrenser hastighet på opp-/nedkjøring 
(vannstandsendringer < 10 cm/t) 

c) Sesongtilpasset nivå på laveste driftsvannføring (restvannføring 
+ driftsvannføring skal ikke underskride et visst nivå av middel- 
vannføringen) 


u3 EU-kommisjonen, Integrated sediment management. Guidelines and good practices in the context 
of the Water Framework Directive 2022, https://environment.ec.europa.eu/system/files/2022-09/ 

114 Christoph Hauer mfl., «The role of sediment and sediment dynamics in the aquatic environment» 
i Riverine ecosystem management, Stefan Schmutz og Jan Sendzimir (red.), Springer 2018, DOI: 
https://doi.org/10.1007/978-3-319-73250-3_8 

15 Pulg mfl. (2018), Tiltakshåndboka. 

116 Halleraker, Jo H. mfl., By-pass valves in hydropower plants: an ecologically important mea- 
sure to mitigate stranding in rivers from emergency turbine flow shutdown. River Research and 
Applications (under utgivelse). 

d) Vanntemperaturtiltak, tiltak for å hindre/redusere gassovermet- 
ning, samt habitat-/sedimenttiltak 


Vi har i det foregående hovedsakelig satt søkelys på nedstrømseffekter 
fra vannkraftproduksjon i elver. Samtidig er det betydelige utfordringer 
og behov for miljøtilpassede tiltak også på elver med fraført vannføring, 
forbi dammer på strekninger med opprinnelig fiskevandring og i inn- 
taksmagasin, enten det er fra innsjø- eller mindre oppdemminger i elver. 

Vi har relativt mange fisketrapper i Norge (> 400), hvorav flertallet er 
etablert for å muliggjøre vandring forbi andre hindre enn vannkraftdam- 
mer. Det er vedtatt en rekke nye fiskevandringstiltak (ca. 243 tiltak, med 
en investeringskostnad på ca. 196 millioner kroner (per 2020) relatert til 
eksisterende vannkraftanlegg i tiltaksprogrammene fra først planfase. 

Det ble nylig dokumentert at i de over 1200 vannkraftmagasinene i 
Norge, så er det ganske unntaksvis gjennomført andre tiltak enn fis- 
keutsettinger.'” Ellers i Europa virker det også som det er gjort mindre 
forskning og utvikling (FoU) på tiltak i innsjømagasiner, men at det er 
mer søkelys på avbøtende tiltak i elvemagasiner (ponded rivers).”* 


5 Norsk forvaltningspraksis i et EU-perspektiv 


Norge er den største vannkraftsprodusenten av alle land som gjen- 
nomfører vanndirektivet.” Vi er også et av landene i Europa som har 
rapportert flest unntak fra å gjennomføre relevante tiltak i vannkraft- 
påvirkede vannforekomster,” Dette medfører mindre strenge miljømål 
i mange regulerte elver’. Flere andre land har fått tilbakemelding fra 
EU-kommisjonen om å forbedre metodene for å håndtere fysiske inn- 
grep som vannuttak og hydrologiske endringer, med tydelige kriterier for 
når restaureringstiltak går «vesentlig ut over bruk eller miljø» og «andre 


17 Ingeborg P. Helland mfl., Towards environmental design in hydropower reservoirs - developing a 
handbook for mitigation measures in regulated lakes, HydroCen rapport 10, Norwegian Research 
Centre for Hydropower Technology 2019. 

118 Halleraker mfl. (2016). 

119 IHA (2020). 

120 https://www.eea.europa.eu/data-and-maps/dashboards/wise-wfd. 

121 https://www.nrk.no/emne/vannkraft-1.15094633. 

midler som er miljømessig vesentlig bedre» EU forventer at vurderingene 
bør være forutsigbare og etterprøvbare.”* Videre er flere land bedt om 
å bedre kunnskapsgrunnlaget for hvorvidt godt økologisk potensial nås 
med relevante tiltak i vannforekomster utpekt som sterkt modifiserte. 
Konsistent forvaltningspraksis forventes også for bruk av unntak for ikke 
å gjennomføre økologisk effektive avbøtende tiltak.» 

Forvaltning av vannkraftpåvirkede elver og innsjøer er ikke uvesentlig 
for EU-systemet. I praksis så tydeliggjør også EUs taksonomi for bære- 
kraftig vannkraft forventninger om å innføre mønsterpraksistiltak for å 
sikre økologisk bærekraft, herunder unngå bruk av unntak i vannfor- 
skriften.’*4 Allikevel har den formelle tilbakemeldingen på Norges rappor- 
tering av den første generasjonen med vannforvaltningsplaner trukket ut 
i tid. Hittil er norsk forvaltning gitt en stor grad av fritt skjønn i vann- 
kraftssaker. Flere forslag til hydromorfologiske klassifiseringssystemer 
er ikke omarbeidet til nasjonale fagsystemer enna.’ Norsk forvaltnings- 
praksis har hittil i stor grad vært sak-til-sak-basert, der vår gjennomgang 
tyder på ulik praksis og mangel på lik behandling fordi relevante tiltak 
er utelatt med uklar nytte-kost-begrunnelse (tabell 2). Dermed vil sterke 
brukerinteresser kunne påvirke fokus og kanskje kunnskapsgrunnlaget i 
enkeltsaker. Eksempelvis får tiltak for laks stor oppmerksomhet i Norge, 
særlig i nasjonale laksevassdrag, noe som er i tråd med intensjonene i 
ordningen (lakse- og innlandsfiskeloven $ 7).”* Kunnskapsgrunnlaget og 
forvaltningskapasitet er størst i laksevassdrag, og norsk praksis siste de 
tiår er langt fremme i å miljøtilpasse vannkraftreguleringer for å optima- 
lisere forholdene for laksefisk.” 

For en del tiltakstyper utmerker nok Norge seg internasjonalt. Det 
gjelder særlig tiltaks for å avbøte nedstrømseffekter av vannkraftdrift, 
som a) miljøtilpasset effektkjøring, b) relativt høye driftsvannforingskrav 


122 EU-kommisjonen, European overview - implementation of planned programmes of measures and 
new priority substances, 2021. 

123 Jf. vannforskriften $ 5 og bruk av unntak fra miljømål jf. vannforskriften $ 10. 

124 Sabima, «Ny lov kan hindre grønnvasking av norsk vannkraft», 30. august 2022, https://www. 
sabima.no/ny-lov-kan-hindre-gronnvasking-av-norsk-vannkraft/ 

125 Peggy Zinke mfl., «Kartlegging av hydromorfologi i norske elver - erfaringer med ulike metoder 
i Surna og Gudbrandsdalslagen» Vann (2018) nr. 2 s. 168-179. 

126 Lov 15. mai nr. 47 om laksefisk og innlandsfisk mv. (lakse- og innlandsfiskloven - laksfl.). 

127 Forseth og Harby (2013). 

i flere vassdrag og c) omløpsventiler for å dempe utfall og vanntempera- 
turtiltak, selv om sistnevnte foreløpig er pålagt i få vassdrag (Surna (1), 
Alta (2), Åbjøra (6); se tabell 2). 

Samtidig er det en ganske pragmatisk prioritering som gjennomsyrer 
mange av vedtakene. Laksevassdrag har en tendens til å få høy prioritet, 
mer ambisiøse" tiltak og jevnt over strengere krav til kunnskapsgrunn- 
laget” enn en del innlandsvassdrag med «vanlige ferskvannsarter», men 
også mindre prioritet enn regulerte vassdrag hvor truede vassdragstil- 
knyttede arter kunne fått miljøforbedrede tiltak. Ordningen med nasjo- 
nale lakseelver ble innført for å gi en særlig beskyttelse og prioritet for 
miljøforbedrende tiltak for villaksen, og har ført til flere avslag av nye 
vannuttak. Lakseinteresser har vist seg å veie tungt også utenom de 
nasjonale laksevassdragene."* 

Norge er blant landene i Europa med flest laksebestander, men arten er 
allikevel ikke noen ansvarsart.”' Ved oppdatering av truede arter i Norge 
i 2021” ble villaks oppført, men allikevel ikke primært på grunn av vann- 
kraftpåvirkning. Derimot er 122 andre vassdragstilknyttede arter, i stor 
grad arter som lever i eller ved elvebredden, oppført som truede helt eller 
delvis som følge av vannkraftpåvirkning. Det er imidlertid få eksempler 
på revisjonssaker hvor noen av disse 122 arter er framhevet for miljøfor- 
bedrende tiltak. 

Vannforskriftens formuleringer ombærekraftigbrukskiller iprinsippet 
lite mellom vanlige og truede vassdragstilknyttede arter, selv om register 
over leveområdet for økonomisk viktige arter er blant mange formalkrav 
i vannforskriftens paragrafer. Det stilles minimum miljøkvalitetskrav 
som i liten grad har blitt benyttet i norsk naturforvaltning tidligere, 
men etter vannforskriften $ 13 kan det stilles strengere krav etter andre 
miljøbestemmelser, som for eksempel gir særlige vern for enkelte arter. 
Eksempler på dette kunne vært å løfte fram særskilte tiltakskrav for vass- 
dragstilknytta arter og naturtyper, som prioriterte arter (elvesandjeger) 


128 NVE (2013). 

129 Vitenskapsrådet for lakseforvaltning (2021); Vitenskapsrådet for lakseforvaltning (2022). 
130 Vøllestad mfl. (2018). 

131 Artsdatabanken, (2021), Rødliste. 

132 Artsdatabanken, (2021), Ansvarsarter — rødlista i et europeisk perspektiv. 

133 Andersen (2013). 

eller utvalgte naturtyper. Så vidt vi har erfart (tabell 2a og b) er denne 
delen av vannforskriften lite innarbeidet i gjeldende forvaltningspraksis 
for vannkraftpåvirkede vannforekomster eller i revisjonssaker. 


51 Mulige strategier og forvaltningsgrep 

Vi mener det er behov for å kommunisere tydeligere hvilke tiltak som er 
mulige og som kan forventes for å kvalifiseres som mønsterpraksis. Dette 
er viktig for at så vel vannkraftsprodusenter, andre brukerinteresser og 
forvaltningsorganer får en felles forståelse av sentrale påvirkning og hvor- 
dan disse kan eller bør avbøtes. Det er behov for å regelmessig utvikle, 
oppdatere og publisere kunnskapsstatus gjennom veiledere og håndbø- 
ker for de beste økologiske tiltak i regulerte vassdrag. Publikasjoner utgitt 
gjennom forskningssenteret CEDREN, tiltakshandboka fra NORCE™ 
eller internasjonale tiltaksbiblioteker”” er gode eksempler på dette. 

I over 350 norske konsesjonsvilkår, og de aller fleste av de nyeste anleg- 
gene er det formuleringer som har til hensikt å begrense økologisk skade 
fra effektkjøring og raske vannstandsendringer. I de aller fleste mangler 
konkretiserte tiltaksgrenser som muliggjør å føre miljøtilsyn annet enn 
på en skjønnsmessig måte. Det er derfor behov for å sette kunnskapsba- 
serte kvantitative mål på hva som forventes. Uten tydelige tiltaksgrenser 
som innarbeider oppdatert kunnskap om økologiske påvirkninger fra 
effektkjøring, er det også vanskelig å utøve en konsistent forvaltning i 
form av miljøtilsyn i tråd med internkontroll etter vassdragslovgivnin- 
gen’ eller overvakbare funksjonskrav (etter vannforskriften). 

Kunnskapsbaserte tiltaksgrenser må overvåkes gjennom egnede bio- 
indikatorer. Kritiske flaskehalser og akutte endringer for alle relevante 
arter må hensyntas. Eksempler på dette er kunnskap om økologiske virk- 
ninger av raske vannføringsendringer nedstrøms kraftverk” eller gass- 
overmetning som kan medføre akutt dødelighet hos ungfisk.” 


134 Pulg mfl. (2018), Tiltakshåndboka. 

135 Nielsen og Szabo-Meszaros (under utgivelse). 

136 Forskrift 28. oktober 2011 nr. 1058 om internkontroll etter vassdragslovgivningen (IK-vassdrag). 

137 Bakken mfl. (2021). 

138 Ulrich Pulg mfl., Gassovermetning i vassdrag - en kunnskapsoppsummering, rapport 312, NORCE 
LFI 2018. 

6 Oppsummering 


Om ikke det norske ambisjonsnivået justeres opp, vil få norske vann- 
kraftprosjekter kvalifisere til å omtales som miljømessig bærekraftige. 
Med ambisjonsnivå sikter vi til både takten i modernisering av miljøtil- 
pasninger gjennom innkalling, omgjøring og revisjoner med moderne 
vilkårssett som innfrir bærekraftskriteriene i taksonomien. 

Det er per oktober 2022 fortsatt uenighet om hvordan bærekraftskri- 
teriene for norsk vannkraft blir rapportert framover.” Kan for eksempel 
landene angi deler av en og samme vannkraftutbygging som bærekraf- 
tig på de deler som har mønsterpraksistiltak, samtidig som andre deler 
av vassdraget uten avbøtende tiltak rapporteres som ikke bærekraf- 
tige? Effektive miljøtilpasninger er relevant både i naturlige og sterkt 
modifiserte vannforekomster. Gjennom en mer adaptiv forvaltning og 
kunnskapsutveksling med andre land kan en større andel av de regu- 
lerte vassdragene i Norge få en bedre miljøtilstand ved å fase inn møn- 
sterpraksistiltak. 

Naturmangfoldloven og vannforskriften gir til sammen viktige hol- 
depunkter for hva en helhetlig og økosystembasert forvaltning (ØBF) 
innebærer. Forvaltningsprinsipper om bærekraftig bruk*** av Norges vass- 
dragsressurser er nedfelt i disse, og følges opp med tiltak for de enkelte 
elver og innsjøer i de regionale vannforvaltningsplanene. EUs grønne sats- 
ning (Green Deal) og den definerte taksonomien for bærekraftig finans 
underbygger ytterligere mange av de samme prinsippene. Til sammen 
bidrar dette til å gjøre bærekraftig vannkraft mer konkret enn før. 

Økt krav til bærekraftig produksjon påvirker også vannkraftindus- 
trien. Vannkraftreguleringer sikrer tilgang til fornybar og ren energi, men 
påvirker også miljøforholdene negativt i mange vassdrag. Det er derfor 
en sentral diskusjon hva som definerer bærekraftig vannkraft og hvilken 
betydning dette vil ha for operativ drift av eksisterende anlegg og utvik- 
ling av nye vannkraftprosjekter (finansiering) for å gjøre fornybarnærin- 
gen grønnere.” Avbøtende tiltak som sikrer bestander som reproduserer 


139 Sabima (2022), «Ny lov». 

140 KLD (2016). 

141 PWC, En grønnere fornybarnæring - muligheter og utfordringer, rapport for Energi Norge 
2022. 

seg selv blir trolig en forutsetning. Naturmangfoldloven sammen med 
vannforskriften forutsetter at forvaltningsvedtak blant annet bygger på 


i. et best mulig kunnskapsgrunnlag (om inngrep og økologiske 
forhold) 

ii. økosystemtilnærming (sumvirkninger og vesentlige påvirkninger) 

iii. miljøforsvarlige teknikker og beste tilgjengelige driftsmetoder 


Forvaltningen skal sørge for at miljøkvalitetsnormene for vassdrag hjem- 
let i vannforskriften blir oppfylt gjennom indikatorer som kan overvå- 
kes.” Dette kan påvirke tiltakspraksis og dermed måten vannkraftanlegg 
driftes på framover."* I dette ligger en hovedregel at irreversibel skade 
på det biologiske mangfoldet i og langs våre vassdrag skal unngås eller 
restaureres, gjennom en best mulig tilnærming til økologisk sammen- 
heng i vassdragene. Dette betyr å sikre oppstrøms og nedstrøms vandring 
av arter, samt miljøbasert vannføring. Effektive miljøtilpasninger med 
bruk av best praksis'** er relevant både i naturlige og de sterkt modifiserte 
vannforekomstene.* Gjennom systematisk FoU om miljøvirkninger og 
avbøtende tiltak, er det mulig å miljøtilpasse vannkraft med økologisk 
effektive tiltak. Hittil er relativt få eldre regulerte vassdrag revidert i 
tråd med ØBF, og flere innfrir trolig heller ikke moderne kriterier om 
miljømessig bærekraft. Dette vil antageligvis innebære at mer ambisiøse 
miljøtilpasninger og dokumentasjonskrav trengs for å gjøre vannkraften 
grønnere'* dersom en større andel av den norske vannkraftportefoljen 
skal kunne omtales som miljømessig bærekraftig. Omfattende bruk av 
unntaksbestemmelsene i vannforskriften og ny kunnskap om påvirknin- 
ger og relevante tiltak som forventes, medfører at konsesjonsvilkår bør 
oppdateres oftere enn det som har vært forvaltningspraksis til nå. 


142 Andersen (2013). 

143 Ruud og Aas (2017). 

144 Nielsen og Szabo-Meszaros (under utgivelse). 

145 EU-kommisjonen (2020); EU-kommisjonen (2022). 
146 PWC (2022). 

Om generelle og spesielle 
kunnskapsplikter i moderne 
miljørettsforvaltning - særlig til 
kunnskap om grunnvann 


Gunnhild Storbekkrønning Solli 
Norges miljø- og biovitenskapelige universitet (NMBU) 


Abstract: This article discusses the duty of knowledge as a modern legal instrument 
in environmental law. As a starting point for the discussion, lack of knowledge is 
a problem for resource management. In Norway, groundwater is a resource that is 
scarcely noticed, regulated or managed. As a response, this article identifies how 
we can divide knowledge requirements into a general knowledge duty and a special 
knowledge duty, and how this distinction can be useful and important precisely in 
the management of a complex resource such as groundwater. Overall, many legal 
provisions require knowledge of groundwater in Norwegian law - in the imple- 
mentation of various measures or plans. Of immense importance, however, is the 
general knowledge the public administration must provide in order to exercise its 
authority and for other actors to build upon it. 


Keywords: groundwater law, environmental law, knowledge-based regulation, 
water framework directive 


1 Introduksjon' 


Francis Bacon pasto at «kunnskap er makt», og han fremmet betydnin- 
gen av naturvitenskap og empiriske studier av naturen som et grunnlag 
for all menneskelig kunnskap. I Bacons samtid forte nettopp empiriske 


1 Tusen takk til gode innspill fra Fredrik Holth, Ingrid Wang Larsen og anonym fagfelle. 


Sitering: Solli, G. S. (2022). Om generelle og spesielle kunnskapsplikter i moderne miljorettsforvaltning - 
særlig til kunnskap om grunnvann. I S. Taubøll (red.), Vann, juss og samfunn - Rettigheter og regulering i 
utvikling (Kap. 13, s. 445-479). Cappelen Damm Akademisk. https://doi.org/10.23865/noasp.176.ch13 
Lisens: CC-BY 4.0 

studier til at vi fikk den første moderne kunnskapen om grunnvann og 
vannets kretsløp etter studier av sammenhengen mellom nedbør og elve- 
vann i Frankrike og England.* Bacons utsagn kan forstås på ulike måter, 
og perspektivet i denne artikkelen er at kunnskap gir makt når vi tilegner 
oss metoder for å oppnå de resultatene vi ønsker, samtidig som vi kan 
unngå skade eller uønskede konsekvenser. I dag kan kunnskap om natu- 
ren og miljøfaktorer rundt oss være konstruert som en rettslig plikt, som 
er en konsekvens av at vi nettopp har og kan fremskaffe kunnskaper om 
miljø og samfunn. Denne artikkelen handler om kunnskapsplikten om 
miljø, og da særlig om kunnskapsplikt knyttet til grunnvann. 

Grunnvann er den største tilgjengelige type ferskvannsressurs vi har 
(opptil 97 % av det tilgjengelige ferskvannet globalt sett). For mennes- 
ker har grunnvann stor nytteverdi og økonomisk verdi, som drikkevann, 
produksjonsvann i industrien og til energiproduksjon. Grunnvann har 
potensial til å varme opp all bygningsmasse i Norge, og det er lokal og 
grønn energi som har betydning i en energiomstilling. Mindre bevisst er 
vi kanskje de ulike former for økosystemtjenester eller naturgoder vi får 
fra grunnvannet: Grunnvann bidrar til grunnleggende livsprosesser i det 
hydrologiske kretsløpet, til flomregulerende og vannrensende tjenester, 
og det holder poretrykket i undergrunnen oppe, noe som hindrer utra- 
sing og usikre grunnforhold. Grunnvann er derfor en sentral nøkkel i en 
god samfunnsmessig planlegging hvor endret klima vil gi oss perioder 
med for lite nedbør og perioder med altfor mye nedbør. 

Forvaltning av grunnvann er krevende av mange årsaker. Grunnvannet 
er en skjult ressurs, slik at en bevisst innsats må til for å avdekke grunn- 
vannets beliggenhet, samspill med omgivelser og miljøstatus. God 
grunnvannsforvaltning er derfor en kunnskapsbasert forvaltning - om 
grunnvannsforekomster, samspill med omgivelsene og om hvordan for- 
valtningen bør skje. 

Begrepet «forvaltning» refererer gjerne til offentlig forvaltning, 
men det kan også forstås i et videre perspektiv fordi naturressurser 
og grunnvann gjerne forvaltes av et spekter aktører — også private 


2 Se nærmere om ulike synspunkter på grunnvann gjennom historien i Lars Gottschalk, 
«Hydrologiens historie», Universitetet i Oslo 2000. 

eiere og tiltakshavere. I denne artikkelen forstås «forvaltning» som 
den aktiviteten relevante aktører utøver for å ta vare på, benytte eller 
administrere grunnvann eller faktorer som påvirker grunnvann: Det 
inkluderer derfor også private aktører. En slik bred tilnærming har 
klangbunn i prinsippet om en integrert vannforvaltning - Integrated 
Water Resources Management (IWM), som internasjonalt og nasjonalt 
er den mest anerkjente strategien for vannforvaltning. Integrert vann- 
forvaltning er en prosess som fremmer koordinert utvikling og forvalt- 
ning av vann, land og relaterte ressurser for å maksimere økonomisk og 
sosial velferd på en rettferdig måte uten å kompromittere bærekraften 
til vitale økosystemer og miljø.+ En integrert vannforvaltning involve- 
rer hele kjeden av aktører, samler kunnskap nedenfra og opp, og stu- 
derer samspillet mellom vannressurser og omgivelser i sammenheng. 
Sentralt i en integrert vannforvaltning er at det må utarbeides planer 
som koordinerer innsats og mål. EUs vanndirektiv - gjennomført i 
Norge gjennom vannforskriften — er et eksempel på regelverk basert på 
integrert i vannforvaltning. 

En god grunnvannsforvaltning krever et bredt spekter av virkemid- 
ler: 1) av teknisk karakter, som kartlegging og overvåkning, 2) forvaltning 
og arealplanlegging, 3) juridisk regulering av blant annet eierrettigheter 
og forbud mot skadelig aktivitet, 4) økonomisk regulering og fordeling av 
kostnader ved grunnvannsproduksjon, samt 5) informasjon til allmenn- 
heten? Denne sammensatte virkemiddelbruken fordrer samarbeid av 
ulike aktører i en integrert vannforvaltning og at beslutningstakerne har 
kunnskap til riktig tid.* 

I Norge er kunnskap om grunnvann et problem for forvaltningen av 
ressursen. I min doktoravhandling var konklusjonen at grunnvann «er 
lite påaktet, lite regulert, og lite forvaltet», og det var særlig virkemidlene 


3 Hvem som er «relevante aktører» ved grunnvannsforvaltning, er nærmere omtalt i pkt. 2. 
Definisjonen er hentet fra Global Water Partnership. 

5 Virkemidler kan deles inn i ulike kategorier. Denne inndelingen følger Marguerite de 
Chaisemartin mfl., «Addressing the groundwater governance challenge», i Freshwater gover- 
nance for the 21st century, Eiman Karar (red.), Springer International Publishing 2017, s. 205-227. 

6 Direktiv 2000/60/EC. 

eierskap, konsesjon og planlegging som ble analysert.” I denne artikkelen 
settes det søkelys på kunnskapsplikt som et miljørettslig virkemiddel, 
og her identifiseres to ulike kategorier eller former for kunnskapsplikt: 
Plikten til å ha en basiskunnskap om grunnvann uavhengig av tiltak 
(generell kunnskapsplikt) og plikten til å ha en særskilt kunnskap ved 
planlegging og gjennomføring av tiltak (spesiell kunnskapsplikt). Det 
vil redegjøres nærmere for disse ulike formene, herunder hvem som har 
kunnskapsplikt om grunnvann, hvilket rettslig grunnlag plikten har, og 
hva krav til en kunnskapsbasert forvaltning av grunnvann kan innebære. 
Avslutningsvis drøftes utfordringer ved kunnskapsplikten i Norge i dag — 
både av rettslig og faktisk art. 


2 Forvaltning av grunnvann - hvem sitt ansvar? 


I Norge har vi hatt en rettslig regulering av vannforvaltning fra viking- 
tiden av. Den tidligste formen for regulering var rettet mot eieren av 
vannet og la begrensninger på hvordan eieren kunne gripe inn i /endre 
vannstrømmen slik at også andre rettighetshaveres tilgang til vannet 
ble ivaretatt. Moderne vannforvaltning skjer ut fra videre perspektiv, 
hvor rettighetshavernes interesser fremdeles skal ivaretas, samtidig som 
også andre samfunnshensyn er minst like viktige. Andre samfunns- 
hensyn kan være drikkevann og næringsproduksjon, men også å ivareta 
grunnvann i ulike økosystem og som leverandør av økosystemtjenester. 
Forvaltning av grunnvannet må ivareta ressursen som sådan gjennom 
overordnet planlegging og ved gjennomføring av konkrete tiltak, sam- 
tidig som det må hindres at grunnvannspåvirkning kan skade andre 
ressurser, for eksempel setningsskader i bygningsmasser som følge av 
grunnvannsuttak. 

Når forvaltning av grunnvann har et så vidt spekter, vil ansvaret til- 
ligge ulike aktører og ha ulikt innhold etter hvilken rolle de innehar. I 
dette avsnittet er spørsmålet hvilke aktører som trenger kunnskap for 


forvaltning av grunnvann. 


7 Gunnhild Storbekkrønning Solli, Ute av syne, ute av sinn - om rettigheter til og forvaltning av 
grunnvann i norsk rett, Karnov Group 2021, på s. 542. 

Eieren av grunnvannet er en slik aktør. Først i år 2000 ble det regu- 
lert i norsk rett hvem som skulle eie grunnvannet. Før dette tidspunktet 
hadde enkelte kunnet tillegge seg retten til grunnvann gjennom okkupa- 
sjon, det vil si ta grunnvann i bruk for eksempel ved å etablere en brønn.’ 
Gjennom vannressursloven (vrl.) $ 44 ble eieren av overflatearealet også 
eieren av grunnvannet under eiendommen sin - uavhengig av om ved- 
kommende tar grunnvannet i bruk selv. Fordi grunnvannet kan ligge i 
grunnvannsforekomster som kan strekke seg over store avstander under 
bakken, bestemte lovgiver at grunnvannet i slike tilfelle vil ligge i sameie 
mellom de som har grunnvannsforekomsten under sin tomt, jf. vrl. $ 44. 
Den enkeltes sameieandel til grunnvannet skal da settes ut fra størrelsen 
på eiendommen i overflaten.” For den enkelte sameier vil denne sameie- 
konstruksjonen være en stor kunnskapsutfordring fordi det er vanskelig 
å vite hvor grunnvannsforekomsten er, hvem som er sameiere og ikke 
minst hvilken andel den enkelte sameier har ut fra en vurdering av stør- 
relsen til den enkelte eiendom. 

Med dette eierskapet følger både rettigheter og mulige plikter. Eieren 
har blant annet rett til å bruke vannet, eieren har en vetorett til å nekte 
andre å bruke vannet, og eieren har en eksklusiv rett til uttak til egen 
husholdning og husdyr som ikke kan bortprioriteres til andre formål, 
for eksempel drikkevann til befolkningen.” Grunneieren har også en 
forpliktelse til å ivareta grunnvannet og avstå fra å gjennomføre tiltak 
som kan medføre skade på grunnvannet eller andre private eller all- 
menne interesser, jf. vrl. $ 43a. Eierens kompetanse til å bruke og påvirke 
grunnvannet er begrenset av rettsregler som konsesjonsplikt for visse 
typer bruk, forurensningsregler og begrensninger i hvordan arealet kan 
brukes. Når offentligrettslige regler på denne måten griper inn i hvordan 
eieren kan forvalte ressursen, reduseres også eierens ansvar tilsvarende til 
den sfæren vedkommende har kontroll over. Samspillet kan bli kompli- 
sert, for eksempel ved at det kan etableres grunnvannskonsesjoner uten at 


8 — Solli (2021) s. 80-85. 

9 Se om nærmere om identifisering av sameierandeler i grunnvannsforekomster i Solli (2021) 
8. 369-374. 

10 Hva rettigheten til grunnvann innebærer for eieren, er oppsummert i Solli (2021) s. 451-457. 

rettsforholdet til private eiere avklares." Private aktører — eiere eller andre 
brukere - må i flere sammenhenger ha kjennskap til grunnvannsfore- 
komstenes kapasitet, beliggenhet og størrelse. Hvis det tas ut grunnvann, 
må uttaket begrenses til grunnvannsmagasinets tålegrense etter vannres- 
sursloven $ 44 og ivareta en minstevannføring i tilliggende vassdrag etter 
§ 10.” I tillegg ma alle som gjennomfører tiltak som kan føre til skade pa 
grunnvann eller grunnvannstiltak, utføre det på en måte som fører til 
minst mulig skade eller ulempe for allmenne eller private interesser, jf. 
vrl. $ 43a. Det kan for eksempel medføre krav til at utbygginger skjer på 
en slik måte at vannbalansen i undergrunnen opprettholdes slik at det 
ikke skjer setningsskader eller erosjon i nærområdene. 

Vassdragsmyndigheten, ved Olje- og energidepartementet (OED) og 
Norges vassdrags- og energidirektorat (NVE), har tradisjonelt vært den 
sentrale forvaltningsaktøren innen vannforvaltningen. Siden 2000 har 
NVE også hatt ansvar for konsesjoner for grunnvannstiltak. Det er like- 
vel få grunnvannskonsesjonssaker som har vært behandlet - i snitt 3,5 
konsesjoner gitt per år,” og sakene gjelder i hovedsak relativt små uttak 
av grunnvann. De større infrastrukturtiltakene som kan ha stor betyd- 
ning for og påvirke grunnvannet, som for eksempel tunnelutbygging og 
energibrønner basert på grunnvannsuttak, har NVE vurdert at har ligget 
utenfor hva som er konsesjonspliktig tiltak. Det vil si at disse tiltakene kan 
gjennomføres uten konsesjon fra NVE og uten offentlig forhåndskontroll 
av grunnvannshensyn, men at tiltakshaver har det fulle ansvar etter blant 
annet aktsomhetsplikten iht. vrl. $ 43a dersom skade først skjer." 

Norges geologiske undersøkelse (NGU) har fagansvar for grunnvann, 
og er vassdragsmyndighet for brønnboring og grunnvannsundersøkel- 
ser. NGU har sammen med NVE ansvaret for den landsomfattende over- 
våkingen av grunnvannets mengde og kvalitet. Av andre sentrale aktører 
av betydning for grunnvannsforvaltning er Miljødirektoratet, som har 
et koordineringsansvar for gjennomføringen av vannforskriften og har 


11 Solli (2021) s. 316-322. 

12 Solli (2021) s. 390-396. 

13 I perioden 1. januar 2001-1. september 2019 ble det fattet 64 grunnvannskonsesjonsvedtak, se 
Solli (2021) s. 199. 

14 Se konsesjonsbehandling i Solli (2021) kapittel 6 og oppsummert på s. 526-531. 

forvaltningsansvar for områder som er vernet etter naturmangfoldlo- 
ven. Flere andre departementer er også viktige aktører, som Kommunal- 
og distriktsdepartementet, som har ansvar for blant annet plan- og 
bygningsloven. 

Kommunene har i realiteten et langt større ansvar for grunnvannsfor- 
valtning enn det som fremgår av eksplisitt av lovverket, hvor grunnvann 
ikke er nevnt knyttet til kommunale plikter. Kommunene har kun en 
beskjeden myndighetsrolle etter vannressursloven, som er den sentrale 
loven for bruk og forvaltning av grunnvann etter norsk rett. Kommunene 
har et stort ansvar for grunnvannsforvaltning gjennom arealforvaltning 
etter plan- og bygningsloven slik oppgavene fremkommer blant annet 
i $ 3-1, og ansvaret er underkommunisert i plan- og bygningsloven når 
ikke grunnvann omtales, som ikke omtaler grunnvann direkte. Etter 
vannforskriften har derimot kommunene et selvstendig ansvar for å følge 
opp vannforskriften, som sektormyndighet og arealmyndighet, og kom- 
munens rolle som vannforvalter er fremhevet i mange sammenhenger.” 

Rent praktisk innebærer det at kommuner, andre forvaltningsin- 
stanser og private parter må ha en viss juridisk kompetanse om retts- 
reglene, hydrogeologisk kompetanse om hvordan tiltak og planer kan 
påvirke grunnvann og omgivelsene og en viss kunnskap om konkrete 
grunnvannsforekomster innen deres område. I det følgende skal vi se 
nærmere på det rettslige grunnlaget for kunnskapsplikten og hva den 
innebærer. 


3 Kunnskapsplikt - hva innebærer dette? 
3.1 En inndeling i spesiell og generell kunnskapsplikt 


Kunnskapskrav i form av utredningskrav har vært viet stor oppmerk- 
somhet i miljøforvaltningsretten over flere tiår, som for eksempel hvilke 
krav som stilles til kunnskap om miljøpåvirkninger når en vei anlegges 
eller en bygning oppføres. En slik type kunnskapsplikt kan kategoriseres 


15 Se f.eks. Klima- og miljødepartementet, Nasjonale føringer for arbeidet med oppdatering av 
de regionale vannforvaltningsplanene, brev, 19. mars 2019; Klima- og miljødepartementet, 
Presisering av kommunane sine oppgåver og ansvar i vassforvaltninga, presisering, 27. april 2021. 

som en spesiell kunnskapsplikt fordi den utløses av at et konkret tiltak 
skal settes i verk. Plikten har bakgrunn i at pliktsubjektet enten selv 
eller via andre kan påvirke tiltaket, og formålet er å fremskaffe et godt 
kunnskapsgrunnlag slik at tiltaket/prosjektet kan gjennomføres på en 
slik mate at det gir ingen, begrensede eller - i det minste — forutsette 
skader. Denne type kunnskapsplikt kan kategoriseres som saksbehand- 
lingsregler, som er svært viktige juridiske virkemiddel på miljøforvalt- 
ningsrettens område. Det har sammenheng med lovgivningsteknikken 
som benyttes i norsk rett, hvor Stortinget tildeler forvaltningen en vid, 
skjønnsmessig kompetanse med få regler som setter absolutte skranker 
for hvilket innhold et vedtak kan ha. Saksbehandlingsregler blir da vik- 
tige for å sikre gode prosesser for at allmennheten kan gi innspill, slik at 
saksutredningene gir et godt grunnlag for gode avgjørelser. 

Generelle kunnskapsplikter har ikke fått tilsvarende like mye oppmerk- 
somhet, men disse kan være vel så viktige for å fremme miljøhensyn i 
forvaltningen. Helt ukjent er vi ikke med denne type virkemiddelbruk - 
kunnskapskrav har lenge vært brukt på ulike rettsområder for å sikre 
kvalitet i arbeid og prosesser, for eksempel profesjonskrav for helseper- 
sonell eller lærere. I moderne miljørett er den generelle kunnskapsplik- 
ten utvidet til rollefunksjoner eller virksomhet, og offentlige og private 
aktører forventes å ha en generell kunnskap om arbeidsområdet sitt og 
risiko knyttet til det, uavhengig av om det settes i verk særskilte tiltak 
eller prosjekter. Det kan ses som systemkrav eller forsvarlighetskrav til 
virksomheten - en form for status quo-kunnskap som skal være iboende 
i systemet. Den kunnskapen som opparbeides gjennom kunnskapskra- 
vene, vil gjerne allmennheten ha krav på tilgang til. Pliktsubjektet vil 
på sin side måtte bygge på kunnskapen når det tas strategiske valg, gis 
råd, gjennomføres kontroller og så videre. Eksempler på generelle kunn- 
skapsplikter er at en virksomhet må kjenne til hvilken forurensningsri- 
siko driften potensielt kan medføre, eller hvilke utrydningstruende arter 
som finnes innen et forvaltningsområde. Bakgrunnen for slike generelle 
kunnskapsplikter er en erkjennelse av at riktig forvaltning forutsetter at 
forkunnskaper skal ligge i bunn for alle løpende beslutninger som tas, 
samtidig som visse kunnskaper bør innhentes til gode for samfunnet 
som helhet. Formålet med en generell kunnskapsplikt er derfor til dels å 


452 


OM GENERELLE OG SPESIELLE KUNNSKAPSPLIKTER I MODERNE MILJØRETTSFORVALTNING 


bidra til økt kunnskap til ulike aktører, samt å preventivt kunne hindre 
skade og uheldig disponering av naturressurser. 

En introduksjon av et skille mellom spesiell og generell kunnskapsplikt 
bør gi kategorier som kan være nyttige i klassifiseringsarbeid og kan ha 
en analytisk merverdi. Jeg mener at et skille kan trekkes mellom kunn- 
skapsplikter hvor 1) plikten kan knyttes til innhenting av kunnskap når 
det planlegges eller gjennomføres et tiltak (spesiell kunnskapsplikt) eller 
2) plikten til å innhente kunnskap er uavhengig av om det planlegges 
eller gjennomføres et tiltak, men hvor selve virksomheten eller rollefunk- 
sjonen utløser plikten (generell kunnskapsplikt). Merverdien av et skille 
mellom disse to formene for kunnskapsplikt er å tydeliggjøre på hvilket 
tidspunkt kunnskapen må foreligge, og dels hvilken funksjon plikten har. 
Å skille grunnlagene fra hverandre vil etter min vurdering bidra til en 
tydeliggjøring av det ansvaret de enkelte aktørene har og muligens også en 
skjerpelse av for eksempel aktsomhetsplikten ved manglende oppfølging 
eller hensyntagen til et faktisk innhentet kunnskapsgrunnlag. Det gjelder 
særlig for den generelle kunnskapsplikten, som vil være grunnleggende 
informasjon mange kan bygge på og nyttiggjøre seg av. Det kan derfor 
være samfunnsøkonomisk rasjonelt at en aktør har en særlig plikt til å 
innhente kunnskap på vegne av fellesskapet. I mange sammenhenger vil 
oppfyllelsen av en generell kunnskapsplikt også være en forutsetning for 
at oppgaver kan gjennomføres, som når forvaltningsorganer har grunn- 
leggende kunnskaper innen et felt for å kunne gjennomføre kontroll- og 
tilsynsoppgaver, eksempelvis for å vurdere om en konsekvensutredning 
utført av en privat part er tilstrekkelig fyllestgjørende. Det er åpenbare 
sammenhenger mellom en generell og en spesiell kunnskapsplikt, fordi 
økt kunnskap på ett nivå også vil kunne føre til økt kunnskap på et annet. 

Kunnskapsplikter følger av ulike rettsgrunnlag og kan være rettet 
mot ulike aktører. Både den generelle og den spesielle kunnskapsplik- 
ten kan være kompetansekrav til enkeltpersoner som gjennomfører 
prosjektet eller innehar en stilling (personelle kunnskapsplikter), krav 
til hva som må innhentes eller foreligge av kunnskap enten ved et til- 
tak eller for et ansvarsområde (materielle kunnskapsplikter) og krav til 
hvordan kunnskapen innhentes, for eksempel gjennom høring (proses- 
suelle kunnskapsplikter). I tillegg vil ansvaret mellom ulike aktører være 

overlappende, for eksempel ved at både private og offentlige aktører har 
kunnskapsplikt. Siden pliktene har selvstendige rettslig grunnlag, eksis- 
terer de som et utgangspunkt uavhengig av hverandre og må derfor vur- 
deres separat. Hvis for eksempel det offentlige skal gi en tillatelse, vil aldri 
det forhold at en privat part har plikt til kunnskap, fortrenge det offentli- 
ges plikt til å selv ha kunnskap. 

I det følgende utdypes disse to kategoriene - den spesielle og den 
generelle kunnskapsplikten. Fremstillingen er knyttet til grunnvann, 
men den kan ha overføringsverdi til andre områder uten å ha ambisjo- 
ner om å gi en uttømmende oversikt over aktuelle rettslige grunnlag. 
Gjennomgangen starter med den generelle kunnskapsplikten, som vil 
kunne ligge i bunn for den særskilte kunnskapsplikten et tiltak utløser. 
Det er primært forvaltningens generelle og spesielle kunnskapsplikt som 
behandles. Privates kunnskapsplikt kan i praksis være vel så viktig som 
kunnskapsplikten til offentlige instanser, men denne fremstillingen er 
begrenset til enkelte hovedpunkter. 


3.2 Generell kunnskapsplikt 
3.2.1 Offentlig forvaltnings generelle kunnskapsplikt 


Grunnleggende kunnskapsplikt kan utledes av ulovfestede krav til for- 
svarlig forvaltning eller forsvarlige systeminnretninger, men i det føl- 
gende er temaet lovfestede grunnlag som utløser generell kunnskapsplikt 
om grunnvann for offentlig forvaltning. Noen av disse grunnlagene gjel- 
der generelt for all forvaltning, mens andre rettslige grunnlag er mer spe- 
sifikt rettet mot grunnvann og grunnvannsrelaterte faktorer. 
Grunnlovens miljøbestemmelse i $ 112 kan i mange sammenhenger 
være et utgangspunkt for en kunnskapsplikt om miljø og naturressur- 
ser. Statens tiltaksplikt etter tredje ledd er dels knyttet til å sikre enhver 
rett til et miljø og en bærekraftig disponering av naturressurser etter før- 
ste ledd, dels til å fremskaffe et kunnskapsgrunnlag etter andre ledd om 
naturmiljøets tilstand og om virkningene av planlagte og iverksatte inn- 
grep i naturen. Det offentliges plikt til å fremskaffe kunnskap kan forstås 
slik at den primært gjelder ved iverksettelsen av konkrete tiltak og planer, 
det vil si en spesiell kunnskapsplikt, men det er også argumentert for 

at bestemmelsen kan få betydning for mer generelle utredningsplikter.** 
Et visst grunnleggende kunnskapsnivå om ulike sider av miljøet og res- 
sursbruk må ligge til grunn for at allmennheten skal få oppfylt kunn- 
skapskravet etter $ 112 andre ledd, men spørsmålet er hvilke konkrete 
forpliktelser som kan utredes av plikten. Tiltaksplikten i $ 112 tredje ledd 
vil trolig først kunne ha betydning dersom det offentlige ikke iverkset- 
ter noen tiltak for å ha generell kunnskap om grunnvannsressurser, eller 
dersom staten ikke gir lovgivning som nærmere konkretiserer krav til 
kunnskap.” 

Derimot vil en klarere generell kunnskapsplikt følge av miljøinforma- 
sjonsloven. Miljøinformasjonsloven omtales også av Høyesterett som en 
praktisk oppfølging av kunnskapsplikten etter Grl. $ 112, jf. Rt-2010-385 
premiss 31. Kjernen i kunnskapsplikten etter $ 8 er at forvaltningsorganer 
skal ha miljøinformasjon relevant for egne ansvarsområder og funksjo- 
ner, og forvaltningsorganet plikter å gjøre denne informasjonen allment 
tilgjengelig. Plikten er etter lovens ordlyd absolutt («skal»), og den er ufra- 
vikelig fordi det ikke er angitt unntak eller områder hvor kunnskapsplik- 
ten ikke gjelder. Lovens ordlyd begrenser kunnskapsplikten til «relevant 
informasjon», «på et overordnet nivå» og innenfor «egne ansvarsområ- 
der og funksjoner». Forarbeidene utdyper kunnskapsplikten ytterligere 
dithen at plikten omfatter «fakta om miljøforhold i samfunnssektoren, 
om påvirkningsfaktorer, om konsekvenser av vedtak og politikk, om 
utviklingstrender mv.» og «[kJunnskap om miljøtilstanden, dvs. fakta om 
hvordan det står til ute i miljøet, som resultat av virkemidler og politikk 
og samfunnsutvikling».* Helt konkret er vannkvalitet nevnt, og plikten 
omfatter også oversikt over naturressursenes tilstand, både bruken av 
arealressursene og forhold som vedrører biologiske ressurser.”° 


16 Lovavdelingens tolkningsuttalelse i JDLOV-2015-2968 på s. 4 og Ole Kristian Fauchald, «Plikt 
til å utrede miljøkonsekvenser av lovgivning» i Liv, lov og lære. Festskrift til Inge Lorange Backer, 
Aslak Syse mfl. (red.), Universitetsforlaget 2016, s. 187-200. 

17 HR-2020-2472-P (klimasøksmålet) avsnitt 142-145. 

18 Det er visse unntak fra plikten til å utlevere miljøinformasjon i lovens $ 11, men det er ingen 
unntak fra kunnskapsplikten det offentlige må ha. 

19 Ot.prp. nr. 116 (2001-2002) Om lov om rett til miljøinformasjon og deltakelse i offentlige beslut- 
ningsprosesser av betydning for miljøet (miljøinformasjonsloven), på s. 152. 

20 Op.cit. s. 55 

Plikten etter miljøinformasjonsloven tilligger alle offentlige myndig- 
heter - på statlig, kommunalt eller fylkeskommunalt nivå.” De ulike sek- 
tormyndighetene har etter miljøinformasjonsloven et særlig ansvar for 
kunnskap om sin sektors miljøpåvirkning og om miljøtilstanden innen 
sitt arbeidsområde,” det vil si mandatet identifiserer kunnskapsplikten. 
For eksempel vil NGU og NVE, som sentrale sektormyndigheter etter 
vannressursloven og vanndirektivet, forventes å ha grunnleggende og 
strategiske kunnskaper om grunnvann, utviklingsfaktorer og oversikt 
over tilstand til ressursen, mens kommunene forventes å ha kunnskap 
om grunnvannsressurser i sin kommune og dets betydning for arealplan- 
legging. Miljøvernmyndighetene ved Klima- og miljødepartement og 
Miljødirektoratet har et særlig ansvar for samlet og aggregert kunnskap 
om miljøtilstanden og sammenheng med andre miljøressurser. Klima- 
og miljødepartementet uttrykker det på følgende vis i sin kunnskapsstra- 
tegi for 2017-2020: 


For å løse klima- og miljøutfordringene kreves god og tverrfaglig kunnskap 
som har høy legitimitet hos beslutningstakere. En kunnskapsbasert klima- og 
miljøpolitikk gir grunnlag for god forvaltning og valg av virkemidler for å nå 


nasjonale klima- og miljømål.” 


Miljøinformasjonsloven $ 8 gjennomfører Århuskonvensjonen og EUs 
miljøinformasjonsdirektiv. Forvaltningens kunnskapsplikt etter miljøin- 
formasjonsloven må derfor også tolkes på den bakgrunn. Det innebærer 
blant annet at hva som omfattes av begrepet «miljøinformasjon», ses på 
bakgrunn av det vide begrepet i miljøinformasjonsdirektivet artikkel 2 
nr. 1, hvor faktorer som kan påvirke tilstanden til de forskjellige delene av 
miljøet, også er omfattet av «miljøinformasjon». Når det følger av forar- 
beidene til miljøinformasjonsloven at «dybden på vann» eller geografiske 
opplysninger ikke i seg selv er miljginformasjon,* er ikke dette riktig på 
bakgrunn av vanndirektivet artikkel 4 og vannforskriften $ 6, hvor 


21 Nærmere definisjon av offentlig organ følger av miljøinformasjonsloven $ 5. 

22 Ot.prp. nr. 116 (2001-2002) S. 152-153. 

23 Klima- og miljødepartementet, Klima- og miljodepartementets kunnskapsstrategi 2017-2020, 
2017. 

24 Ot.prp. nr. 116 (2001-2002) s. 42. Dette gjentas også i Aage Thor Falkanger og Ingeborg Skonnord, 
Retten til miljøinformasjon fra offentlig organ - mer åpenhet med miljøinformasjonsloven?» i 

nettopp grunnvannets kvantitative og kvalitative tilstand skal kartlegges 
av staten og være grunnlag for hvilke tiltak som kan/skal gjøres. 

Med kunnskapsplikten etter miljøinformasjonsloven $ 8 følger også 
en betydelig aktivitetsplikt. De viktigste kildene til informasjon er mil- 
jøovervåkning, forskning og utvikling av systemer for resultatoppfølging 
i miljøvernpolitikken, samt utviklingen av nasjonale nøkkeltall og miljø- 
indikatorer, hvor alle samfunnssektorer er med.” I den grad forvaltningen 
selv ikke besitter kunnskap og kompetanse til å innhente kunnskapen, må 
den innhentes gjennom eksterne utredninger eller lignende. I tillegg til 
å fremskaffe et kunnskapsgrunnlag, må forvaltningen også gjøre denne 
informasjonen tilgjengelig for allmennheten. Tilgjengeliggjøringen skal 
ifølge forarbeidene skje på en oversiktlig måte og «være samlet og syste- 
matisert og ordnet slik at den er tilgjengelig gjennom for eksempel lister, 
arkivsystemer, databaser, registre og lignende».** Miljøinformasjonen bør 
videre være forståelig, nøyaktig og sammenlignbar.” Denne informa- 
sjonsplikten kan være dels overlappende med andre informasjonsplikter, 
som kommuneloven $ 4 og forurensningsloven $ 48. Det grunnleggende 
kravet må være at informasjonen er anvendbar. 

Med disse generelle og sektoruavhengige kunnskapspliktene i bak- 
hodet, kan vi se på rettslig grunnlag som hjemler krav til mer grunn- 
vannsrelatert kunnskap. Uavhengig av hvilke tiltak som igangsettes, har 
norske myndigheter plikt til å innhente et visst basisnivå av kunnskaper 
etter vannforskriften. Vannforskriften gjennomfører våre E@S-rettslige 
forpliktelser etter vanndirektivet. Etter vannforskriften skal de regio- 
nale vannregionmyndighetene kartlegge alle grunnvannsforekomster 
både hva gjelder miljøstatus for kvalitet og kvantitet, og det skal lages 
forvaltningsplaner med tiltak som sørger for at miljøstatus forbedres — 
ikke forringes.” Disse forvaltningsplanene og tiltakene skal igjen trekkes 
inn i sektormyndighetenes arbeid og kommunale planer etter plan- og 


Liv, lov og lære. Festskrift til Inge Lorange Backer, Aslak Syse mfl. (red.), Universitetsforlaget 2016, 
s. 173-186, på s. 181. 

25 Ot.prp. nr. 116 (2001-2002) s. 60. 

26 Op.cit. s. 153. 

27 Fortalen til miljøinformasjonsdirektivet pkt 20. 

28 Se om miljøgrenser for grunnvann etter direktivet i Solli (2021) s. 299-305. 

bygningsloven.” Etter vannforskriften skal grunnvannsforekomstene 
overvåkes, og forvaltningsplanene skal revideres hvert sjette år for å opp- 
datere kunnskapen og tiltaksplaner for å nå miljømålene. Dersom det 
ikke er utarbeidet en vannforvaltningsplan etter forskriften, er forvalt- 
ningen like fullt forpliktet til å ha kunnskap for å ivareta grunnvanns- 
forekomstenes miljøstatus.** 

Det er klare krav til kartlegging av grunnvannsforekomstene. Først 
skal medlemslandene identifisere de enkelte vannforekomstene og til- 
ordne dem et vannforvaltningsområde med vannregionmyndigheter.* 
Deretter skal medlemslandene sørge for at vannforekomstenes miljø- 
status karakteriseres i samsvar med direktivet. Videre skal menneskelig 
påvirkning av vannforekomstene vurderes, og det skal foretas en økono- 
misk analyse av vannbruken. En slik første karakterisering skal gjøres av 
alle grunnvannsforekomster i samsvar med kravene i vannforskriftens 
vedlegg 2° Dersom det viser seg at grunnvannsforekomstene står i fare 
for å ikke tilfredsstille kravene til god miljøstatus, skal det gjennomføres 
ytterligere karakterisering av menneskelig påvirkning og samspillet med 
andre vannforekomster. Karakteriseringen skal skje før vannforvalt- 
ningsplanene utarbeides.” 

Grunnvann er ikke kartlagt i Norge slik vannforskriften og EUs vann- 
direktiv krever3* Den manglende karakteriseringen gjelder identifisering 
av grunnvannsforekomster, vurdering av hvilken miljøstatus grunn- 
vannsforekomstene har og hvilke risikofaktorer grunnvannsforekomsten 
kan være utsatt for. I forbindelse med arbeidet med de siste vannforvalt- 
ningsplanene har flere vannregioner lagt inn miljøstatus i vann-nett.no, 
men i de aller fleste tilfellene er miljøstatus basert på antagelser av hvordan 
kvaliteten er - ikke på innhentet kunnskap, slik vanndirektivet krever. 
Manglende kunnskap er noe vannregionmyndighetene selv erkjenner i 


29 Se nærmere om integrering av vannforvaltningsplaner i planer etter plan- og bygningsloven i 
kapittel 9. 

30 C-43/10 Nomarchiaki Aftodioikisi Aitoloakarnanias avsnitt 52 og C-559/19 Doñana avsnitt 40. 

31 Beskrivelsen av rekkefølgen følger av C-559719 Kommisjonen mot Spania (Doñana) avsnitt 
86-91. 

32 Hva som er en «grunnvannsforekomst» — se Solli (2021) s. 70-71 og s. 470-471 og nærmere om 
karakterisering på s. 468-474. 

33 C-559719 Kommisjonen mot Spania (Doñana) avsnitt 93. 

34 Solli (2021) s. 466-479. 

flere av vannforvaltningsplanene for 2022-20272 Vannregion Innlandet 
og Viken skriver for eksempel at «/t]ilstanden i grunnvannsforekomstene 
er i svært liten grad undersøkt».** Broen mellom kunnskap og forvaltning 
er derfor ikke slik regelverket forutsetter, noe som blant annet medfører 
at vannforvaltningsplanene ikke vil være reelle informasjonskilder ved 
integrering i planer etter plan- og bygningsloven.” Manglende karakteri- 
sering av grunnvannsforekomster er et forhold som kan bringes inn for 
EFTA-domstolen som brudd på EØS-avtalens regler for manglende gjen- 
nomforing av vanndirektivet og grunnvannsdirektivet.* 

Manglende karakterisering var et tema i Dofiana-saken fra EU- 
domstolen i 2021. Den gjaldt uttak av grunnvann til jordbrukspro- 
duksjon i/opptil et naturreservat. Kommisjonen brakte Spania inn for 
EU-domstolen med påstand om at Spania ikke hadde gjort nødvendige 
tiltak for å hindre forringelsen av grunnvannsforekomsten i Doñana. 
Domstolen la til grunn at manglende balanse mellom uttak og infiltrasjon/ 
nyvinning av grunnvann innebar at grunnvannsforekomsten ikke til- 
fredsstilte kravene til god kvantitativ status i henhold til direktivet. Når 
en grunnvannsforekomst har en dårlig miljøstatus, vil en ytterligere 
reduksjon av miljøstatus være en «forringelse» i strid med direktivet, og 
medlemslandene har da en forpliktelse til å sette inn tiltak for å bedre 
miljøstatusen, slik som å få slutt på uttakene som overstiger naturlig 
infiltrasjon.” Dersom uttaket derimot ikke øker, vil ikke et fortsatt uttak 
innebære en «forringelse» av grunnvannsuttakene.** Kommisjonen klarte 
ikke å bevise at grunnvannsforekomstenes status hadde blitt forringet, 
men derimot vurderte domstolen at Spania ikke hadde overholdt for- 
pliktelsene etter direktivet til å ytterligere karakterisere grunnvannsfore- 
komsten når det var kjent at miljøstatusen var dårlig. Særlig mangelfullt 


35 Se f.eks. Vestfold og Telemark vannregion, Regional vannforvaltningsplan for Vestfold og 
Telemark vannregion 2022-2027, på s. 31; Rogaland vannregion, Regionalplan for vannforvaltning 
for Rogaland vannforvaltning 2022-2027, på s. 33; Agder vannregion, Regional plan for vannfor- 
valtning for Agder vannregion 2022-2027, pa $. 47. 

36 Innlandet og Viken vannregion, Innlandet og Viken regional vannforvaltningsplan 2022-2027, på 
s. 37. 

37 Se Wang Larsen og Solli i kapittel 9. 

38 Solli (2021) s. 441-443. 

39 C-559/19 Kommisjonen mot Spania (Doñana) avsnitt 49. 

40 Op.cit. avsnitt 71. 

var det at Spania ikke hadde identifisert og adressert ulovlig vannuttak, 
samt hvilken konsekvens press fra turist- og byområder innebar som 
risikofaktorer for ytterligere forringelse av grunnvannsforekomsten. 
Når Spania ikke hadde kartlagt disse risikofaktorene, ville det ikke være 
mulig å vurdere tiltak eller sette inn gode tiltak.” 

Kommunene har en omfattende kunnskapsplikt om grunnvann etter 
plan- og bygningsloven. For det første følger plikten av at grunnvann er 
relevant for flere av de planformålene som kommunene skal planlegge 
etter plan- og bygningsloven $ 3-1, og mer spesifikt omfatter kommu- 
nens planplikt etter pbl. $ 3-1 bokstav i en helhetlig forvaltning av van- 
nets kretsløp. For det andre har kommunen en særlig kunnskapsplikt når 
kommunen må ha et oppdatert kartgrunnlag for formål som omfattes av 
loven, jf. pbl. $ 2-1. Det offentlige kartgrunnlaget skal være egnet til å løse 
kommunens oppgaver etter plan- og bygningsloven samt andre offentlige 
og private formål. Geografisk informasjon gir god oversikt og detaljer om 
en rekke forhold av relevans for oppgaver definert i plan- og bygnings- 
loven, som arealplanlegging, konsekvensutredninger, risiko- og sårbar- 
hetsanalyser og behandling av byggesaker. Det offentlige kartgrunnlaget 
vil også kunne dekke behov for informasjon knyttet til andre lover, for 
eksempel forvaltning etter naturmangfoldloven. For det tredje skal pla- 
ner etter plan- og bygningsloven ta inn planverk etter andre regelverk. 
Det gir kommunene plikt til å gjennomføre de regionale vannforvalt- 
ningsplanene på lokalt nivå, som er gitt status som regionale planer etter 
plan- og bygningsloven.” Videre skal kommunene etter drikkevannsfor- 
skriften $ 26 første ledd innarbeide eksisterende og fremtidige vannkilder 
for drikkevann i kommuneplanens arealdel - også grunnvann. Der det 
etableres et grunnvannsuttak, må det defineres et infiltrasjonsområde 
som skal være beskyttet mot arealbruk som kan forurense drikkevannet. 
Kommunen har plikt til å legge til rette for overvannshåndtering. Ett av 
virkemidlene er sørge for infiltrasjon av overflatevann til grunnvannet, jf. 
vrl. $7 andre ledd, som særlig er viktig i urbane strøk med tette flater som 
asfalt og betong som ikke slipper gjennom vannet. Kommunen har derfor 


41 Op.cit. avsnitt 109. 
42 Se Wang Larsen og Solli i kapittel 9. 

en omfattende plikt til å planlegge en helhetlig vannforvaltning, hvor for- 
svarlig og kunnskapsbasert forvaltning av grunnvann også må inngå. 

Kunnskapsplikt om grunnvann kan også følge av annet regelverk, som 
beredskapsplikter som krever at kommunen utarbeider risiko- og sårbar- 
hetsanalyse (ROS) og beredskapsplaner for å unngå skader på helse og 
miljø.” Kunnskapsplikten etter disse rettsgrunnlagene vil kunne over- 
lappe hverandre. Når det skjer, vil kunnskapsplikten skjerpes. 


Overlappende 
kunnskapsområder 
— skjerpet plikt 


Figur 1. Eksempel på et forvaltningsorgans delvis overlappende generelle kunnskapsplikter 


3.2.2 Privates generelle kunnskapsplikt 

En virksomhet som typisk kan ha en ikke ubetydelig påvirkning på mil- 
jøet, må etter miljøinformasjonsloven $ 9 ha generell kunnskap om for- 
hold ved virksomheten, herunder innsatsfaktorer og produkter som kan 
medføre en «ikke ubetydelig påvirkning på miljøet». Etter forarbeidene 
vil det være relevant å vurdere forhold som «forurensning, herunder støy, 
produkter som brukes eller produseres i virksomheten, avfall, energifor- 
bruk, arealbruk, transport, påvirkning på det biologiske mangfold og 


43 Krav til beredskapsplaner følger av bl.a. lov 23. juni 2000 nr. 56 om helsemessig og sosial bered- 
skap (helseberedskapsloven) og lov 25. juni 2010 nr. 45 om kommunal beredskapsplikt, sivile 
beskyttelsestiltak og Sivilforsvaret (sivilbeskyttelsesloven). 

forbruk av eller utnyttelse av naturressurser, både biologiske ressurser 
og andre naturressurser».** Kunnskapsplikten kan også gjelde potensielle 
eller mulige miljøpåvirkninger av virksomheten, det vil si risiko for mil- 
joskade.* Høyesterett understreket i Rt. 2010 s. 385 (Løvenskiold) at for 
å ha kunnskap om forhold ved virksomheten som kan medføre en ikke 
ubetydelig påvirkning på miljøet, må virksomheten «nødvendigvis også 
ha kunnskap om hvilke miljøverdier den eventuelt kan komme til å skade. 
Skjer driften ved bruk og utnyttelse av det ytre miljø, synes det klart at man 
må være kjent med de natur- og miljøforhold som man opererer i». Flere 
saker om påvirkning av vannforhold og grunnvann har vært behandlet av 
Klagenemnda for miljøinformasjon, som hvorvidt det er relevant miljøin- 
formasjon å gi innsyn i bruk av kjemikalier ved hydraulisk frakturering 
som potensielt kan forurense grunnvannet (KMI-2020-3). 

Tilsvarende foreligger en generell kunnskapsplikt for produkter som 
kan medføre helseskade eller miljøforstyrrelse etter produktkontrolloven 
$ 3. Kunnskapsplikt om grunnvann kan også følge av annet regelverk, 
som plikt til å utarbeide beredskapsplan for å begrense skader for miljø 
og helse. 


3.3 Spesiell kunnskapsplikt 

3.3.1 Offentlig forvaltnings spesielle kunnskapsplikt 

Flere rettslige grunnlag kan utløse kunnskapsplikt der det planlegges 
eller gjennomføres tiltak som berører grunnvann. Mange av disse retts- 
lige grunnlagene kan aktualiseres i en og samme sak, og vi skal nå se på 
noen sentrale hjemler. 

Alle forvaltningsorganer har en plikt til å innhente et tilstrekkelig 
kunnskapsgrunnlag etter forvaltningsloven $ 17, hvor det følger at enkelt- 
vedtak skal være så godt utredet som mulig. Denne utredningsplikten 
gir uttrykk for en alminnelig forsvarlighetsstandard for forvaltningen, 


44 Ot.prp. nr. 116 (2001-2002) S. 155. 

45 Ot.prp. nr. 116 (2001-2002) s. 156. 

46 I medhold av lov 25. juni 2010 nr. 45 kommunal beredskapsplikt, sivile beskyttelsestiltak og 
Sivilforsvaret (sivilbeskyttelsesloven) er det gitt forskrift 20. desember 2011 nr. 1424 om industri- 
vern som pålegger større virksomheter beredskapsplaner for bl.a. å begrense skader for miljø og 
helse. 

som innebærer at før en avgjørelse fattes, må det foreligge nødvendig 
og forsvarlig kunnskap ut fra en konkret vurdering av den enkelte sak. 
Forvaltningslovens utredningskrav i $ 17 supplerer særskilte utrednings- 
krav for saksområdet eller type forvaltningsorgan.” 

Grunnloven $ 112 og naturmangfoldloven kapittel 2 inneholder gene- 
relle, sektoruavhengige kunnskapsplikter knyttet til beslutningsgrunn- 
laget ved avgjørelser forvaltningen tar. Som nevnt over, har staten en 
forpliktelse etter Grunnloven $ 112 andre ledd til å sørge for at borgerne 
får tilstrekkelig kunnskap om naturmiljøets tilstand og om virkningene 
av planlagte og iverksatte inngrep i naturen ut fra den overordnede retten 
borgerne har til et miljø som sikrer helsen, og til en natur der produk- 
sjonsevne og mangfold bevares. Det er vedtaksorganet som skal sørge for 
at kunnskap etter $ 112 andre ledd om virkningene av et naturinngrep 
er innhentet, og omfanget av kunnskapsplikten er direkte relatert til det 
borgerne trenger for å ivareta sine rettigheter etter $ 112 første ledd til et 
miljø som sikrer helsen og naturens produksjonsgrunnlag. Bestemmelsen 
sier derfor noe om dels hvordan prosessen skal foregå og dels hvilket inn- 
hold utredningen må ha. Kravene er relative, slik Høyesterett poengterte 
i Klimasøksmålet: «Føresegna set kvalitetskrav til sakshandsaminga. Di 
større konsekvensar eit vedtak har, di strengare krav må det stillast til 
avklaring av konsekvensane.»** Grunnloven $ 112 vil kunne stille krav til 
og supplere kunnskapskrav etter andre lovfestede og ulovfestede regler. 

Etter naturmangfoldloven $ 8 skal offentlige beslutninger som berø- 
rer naturmangfoldet, så langt som det er rimelig, bygge på vitenskapelig 
kunnskap om arters bestandssituasjon, naturtypers utbredelse og økolo- 
giske tilstand, samt effekten av påvirkninger. Plikten gjelder ved enkelt- 
vedtak og forskrifter, men også mer allment for offentlige beslutninger.” 
Selv om denne plikten fremdeles er på et allment nivå i den forstand at 
den retter seg uspesifikt mot alle forvaltningsnivåer, kan det utledes kon- 
kretiserte plikter og operasjonelle virkemidler av kunnskapsplikten. Det 


47  Utredningskrav kan følge av sektorregelverket eller for type virksomhet, f.eks. for statlige 
virksomheter gjelder i tillegg forskrift 19. februar 2016 nr. 184 om utredning av statlige tiltak 
(utredningsinstruksen). 

48 HR-2020-2472-P (Klimasøksmålet) premiss 183. 

49 Ot.prp. nr. 52 (2008-2009) s. 379. 

stiller krav til kunnskap om hvordan tiltak påvirker grunnvann, og ikke 
minst hvordan endring av grunnvannstanden kan påvirke økosystemer 
og omgivelser. $ 8 første ledd andre punktum presiserer det viktige pre- 
misset for kunnskapsplikten at kravet til kunnskapsgrunnlaget skal stå i et 
rimelig forhold til sakens karakter og risiko for skade på naturmangfoldet. 

En særlig kunnskapsplikt ved planlegging og gjennomføring av til- 
tak følger av vannforskriftens $ 6 om at grunnvannets miljøkvalitet 
skal beskyttes mot forringelse, forbedres og gjennomrettes slik at vann- 
forekomstene minst skal ha god kjemisk og god kvantitativ tilstand. Til 
forskjell fra miljøkvalitetsnormene for overflatevann, er det ikke egne 
miljøkvalitetsnormer for økologisk tilstand for grunnvann, men både 
grunnvannets kjemiske og kvantitative tilstand setter indirekte krav til 
økologisk kvalitet fordi det påvirker økosystemer på vann som er for- 
bundet med grunnvannsforekomsten.* Miljøkvalitetsnormene gjelder 
sektoruavhengig og har betydning for alle typer tiltak som potensielt kan 
medføre at miljøkvalitetsmålene ikke nås. Dersom tiltaket medfører at 
miljøkvalitetsnormene ikke nås, som ved et forurensende tiltak, er tilta- 
ket forbudt med mindre en av unntaksbestemmelsene i vannforskriften 
SS 8-12 er oppfylt. Forvaltningstiltak eller kommunale planer, regionale 
planer og statlige planer etter plan- og bygningsloven som kan komme i 
konflikt med miljøkvalitetskravene, må derfor utredes med henblikk på 
hvilken betydning tiltaket har for miljøkvalitetsnormene. Dersom et til- 
tak kan føre til at miljømålene forringes, skal sektormyndigheten så tidlig 
som mulig vurdere om det er tilfelle og i så fall om tiltaket kan gjennom- 
føres med hjemmel i $ 12. Det er den aktuelle sektormyndigheten som har 
ansvar for å vurdere om $ 12 kommer til anvendelse, men tiltakshaver må 
fremskaffe et tilstrekkelig faktagrunnlag for vurderingen.” For eksem- 
pel er det plan- og bygningsmyndigheten og forurensningsmyndigheten 
som må vurdere om et avløpsanlegg kan påvirke vannkvaliteten, men det 
er søker som må fremskaffe et tilstrekkelig beslutningsgrunnlag for den 
vurderingen som skal gjøres. 


50 Dette poenget er trukket frem i pkt. 18 i vanndirektivets fortale. Se nærmere om miljømål for 
grunnvann i Solli (2021) s. 299 flg. 

51 Dette fremgår nå uttrykkelig i Klima- og miljødepartementet, Veiledning til bruk av vannforskrif- 
ten $ 12 - med presisering, brev, 9. juli 2021, på s. 2. 

Planlegging og gjennomføring av visse typer tiltak forutsetter en kon- 
sekvensutredning > Konsekvensutredning er en formalisert saksutred- 
ningsprosess som bestemmer hvilke tiltak og planer som skal utredes, 
hva som skal utredes og hvordan utredningen skal foregå. Grunnvann 
inngår i forhold som skal utredes ved planarbeid og ved tiltak som 
kan ha negative konsekvenser for miljø og samfunn. Grunnvann vil 
kunne være et naturlig utredningspunkt i alle konsekvensutredninger 
med tema som «naturmangfold», «økosystemtjenester», «forurensning», 
«vannmiljø», «jordressurser» og «viktige mineralressurser» etter $ 21 i 
konsekvensutredningsforskriften, som for eksempel der det planlegges 
større infrastrukturtiltak eller utbygging av boligområder. Hensyn til 
grunnvann kan også utløse en selvstendig konsekvensutredningsplikt, 
for eksempel hvis det skal etableres drikkevannsanlegg som medfører et 
stort grunnvannsuttak eller ved anleggelse av vei som kan medføre akutt 
forurensning ved en drikkevannskilde. For planer eller tiltak som skal 
konsekvensutredes, skal vurderingen etter vannforskriften $ 12 samord- 
nes med arbeidet med konsekvensutredningen.» 

Nettopp fordi grunnvann er en ressurs som ligger overalt og lett påvir- 
ker/påvirkes av omgivelsene, kunne en anta at grunnvannsforhold ofte 
er gjenstand for konsekvensutredninger. I praksis har få grunnvannstil- 
tak eller grunnvannshensyn alene utløst konsekvensutredningsplikt i 
Norge. Der andre tiltak eller planer har utløst nærmere vurdering av 
grunnvannshensyn, har utredningen av grunnvannsforhold i stor grad 
vært mangelfull» Manglende og mangelfull konsekvensutredning av 
grunnvannsforhold i Norge står i kontrast til rettsutviklingen fra EU. 
EU-domstolen har de senere årene behandlet flere saker om konse- 
kvensutredning av tiltak som påvirker grunnvannet, og kombinasjonen 
vanndirektivet og konsekvensdirektivet har vist seg å gi grunnlag for en 
effektiv domstolsprøving av EU-/EØS-rettslige forhold, som vi skal se 
noen eksempler på. 3 


52 Solli (2021) s. 226-233 og 495-499. 

53 Se nærmere forslag til hvordan i Klima- og miljødepartementet, Veiledning, 2021, på s. 2. 

54 Solli (2021) s. 510-511 Og 535-539. 

55 Asplan Viak, Undersøkelser ved grunnvannstiltak, NVE-rapport nr. 6-2018, NVE 2018, på s. 67. 

56 Se nærmere om domstolsproving av EØS-rettslige forhold på miljørettens område i Gunnhild 
Storbekkrønning Solli, «Rammer for domstolskontroll ved brudd på EØS-rettslige forpliktelser 

Det første er fra Land Nordrhein-Westfalen i Tyskland, hvor det skulle 
bygges ut en firefelts motorvei på 3,7 kilometer, hvor forurenset regnvann 
fra motorveien ville gå tilbake til vann og grunnvann uten rensetiltak.” 
Saken ble forelagt EU-domstolen av en tysk domstol i et søksmål fra 
private parter som mente at påvirkning på vannkvaliteten skulle vært 
forhåndsutredet og lagt ut til alminnelig høring før veien ble besluttet 
gjennomført. EU-domstolen tok først stilling til hvem som var berørt 
av prosjektet på en slik måte at de kunne påberope seg tilsidesettelse av 
forpliktelser etter vanndirektivet, grunnvannsdirektivet og tiltaksdi- 
rektivet, som er et av de EØS-rettslige direktivene som er gjennomført 
i konsekvensutredningsforskriften. Domstolen la til grunn en formåls- 
orientert fortolkning: Alle som hadde rett og adgang til å bruke vannet, 
var «direkte berørt» fordi tilsidesettelsen av regelverket kan vanskelig- 
gjøre bruken. Videre viste domstolen til resonnementet i EU-domstolens 
avgjørelse i Wasserleitungsverband Nördliches Burgenlandomat at det 
ikke kreves en konkret, uomtvistelig helserisiko som betingelse for et 
søksmål fra individer ved påstand om at miljøkvalitetsnormer er over- 
skredet. Søksmålsadgangen ved miljøkvalitetsnormer kan dermed 
potensielt omfatte mange. Domstolen la til grunn at det er for sent å vur- 
dere forholdet til vanndirektivet og forringelse av miljøkvalitet etter at 
det er gitt tillatelse til et prosjekt, og at nødvendige data for å vurdere 
konsekvensen av et inngrep i vannmiljøet skal forelegges offentligheten 
før tillatelse treffes.» 

Konsekvensutredning gjelder ikke bare ved nye tiltak, men kan også 
gjelde ved fornyelse av tillatelser til allerede eksisterende virksomhet. 
EU-domstolen behandlet et slikt tilfelle angående forlengelsen av drift- 
stillatelsen til Turöw brunkullgruve. Spørsmålet var om Polen hadde 
konsekvensutredet godt nok hvilken grenseoverskridende effekt fortsatt 
gruvedrift ville ha for Tsjekkia.* Gruvedriften forutsatte grunnvannss- 
enkning, og Tsjekkia anførte at dette fikk konsekvenser på tsjekkisk side 


på miljøforvaltningsrettens område», Lov og Rett (2021) s. 225-243. 
57 Sak C-535/18 Land Nordrhein- Westfalen (2020). 
58 Sak C-197/18 Wasserleitungsverband Nördliches Burgenland (2019) avsnitt 40-42. 
59 Sak C-535/18 Land Nordrhein- Westfalen (2020) avsnitt 90. 
60 C-121-/21 Turów brunkullgruve. 

som ikke var konsekvensutredet: at fallet i grunnvannsspeilet førte til 
at 10 000 mennesker sto i fare for å miste drikkevannet, elver tørket ut 
og bygninger ble påført setningssaker når grunnen sank. EU-domstolen 
anså Tsjekkias anførsler tilstrekkelige til å beordre midlertidig stans i 
gruvedriften. Før saken kom opp til full behandling av hovedspørsmålene 
i saken, inngikk partene forlik etter at EU-domstolens generaladvokat i 
en rådgivende uttalelse kom til at Polen hadde brutt regelverket. Forliket 
innebar at Polen skulle betale Tsjekkia 45 millioner euro i kompensasjon.” 
Også i Sverige har mangelfull konsekvensutredning av grunnvannsfor- 
hold ved fortsatt gruvedrift ført til vanskelige politiske prosesser.” 
Tilbake til kunnskapsplikt ved planlegging og gjennomføring av tiltak, 
så vil særlige krav kunne følge av ulike sektorlover. Der sakene starter 
med en søknad om tillatelse til å gjennomføre noe eller ha en virksomhet 
som kan påvirke grunnvann og grunnvannsrelatert miljø, vil den søk- 
nadspliktige fremlegge et grunnleggende faktagrunnlag for forvaltnin- 
gens videre håndtering av søknaden. Forvaltningen vil da ha mer eller 
mindre lovregulerte krav til hvilke forhold som må være ytterligere belyst 
før vedtak treffes. Et eksempel er konsesjonsplikt, som grunnvannstiltak 
og vassdragstiltak kan utløse etter vrl. $$ 8 og 45, og for disse tiltakene 
kreves særskilt kunnskapsgrunnlag fordi konsesjonsplikt inntrer for de 
tiltakene som potensielt kan medføre fare. Kriteriet for konsesjonsplik- 
ten er utformet likt for bestemmelsene ved at det er grunnvannstiltak og 
vassdragstiltak som kan føre til nevneverdig skade eller ulempe for all- 
menne eller private interesser. Vurderingen av når konsesjonsplikt inn- 
trer er likevel ulik fordi konsesjonsplikt for grunnvannstiltak har et langt 
videre geografisk nedslagsfelt enn det konsesjonsplikt for vassdrags- 
tiltak har. Konsesjonsplikten for vassdragstiltak er etter $ 8 knyttet til 
skade eller ulempe i vassdraget eller sjøen, mens konsesjonsplikten for 
grunnvannstiltak etter $ 45 ikke er geografisk avgrenset fordi grunnvann 
naturlig nok finnes nærmest overalt under overflaten. Det er derfor mer 


61 Marek Grzegorczyk, Poland and Czechia strike deal over Turöw coal mine, leaving locals unhappy, 
Emerging Europe 3. februar 2022. 

62 Saken om Cementa AB forte til midlertidige lovendringer i miljöbalken - se oversikt over 
prosessen i Svenska Riksdagen er https://www.riksdagen.se/sv/dokument-lagar/dokument/ 
proposition/regeringsprovning-av-kalkstenstakter-i H90315. 

krevende å vite om et grunnvannstiltak kan være konsesjonspliktig etter 
vannressursloven når det nettopp er påvirkningen av en skjult ressurs og 
dens samspill med omgivelsene, som er utslagsgivende. Det stiller større 
krav til spesialkunnskap hos både den som gjennomfører grunnvann- 
stiltak som potensielt kan medføre skade og ulempe, og det krever kunn- 
skap om faktiske tiltak for at konsesjonsmyndighet skal ha kontroll med 
utviklingen. 

Etter plan- og bygningsloven er kunnskapsplikten for forvaltningen 
ulik etter om det skal gjennomføres et grunnvannrelevant tiltak eller en 
plan. For begge disse typene vil generelle plikter følge av forvaltnings- 
loven, naturmangfoldloven, vannforskriften og konsekvensutrednings- 
forskriften. For planarbeid vil det gjelde tilleggskrav som ROS-analyser 
(risiko- og sårbarhetsanalyser) etter plan- og bygningsloven $ 4-3, hvor 
kommunen etter pbl. $ 4-3 annet ledd skal avmerke områder med fare, 
risiko eller sårbarhet som hensynssoner i arealplan etter $ 11-8. Ellers vil 
de konkrete oppgavene utløse kunnskapsplikt i plansaker. Overordnet 
har kommunen en plikt til å hensynta helhetlig vannforvaltning som en 
planoppgave etter pbl. $ 3-1 første ledd bokstav i, hvilket innebærer blant 
annet flomdempende tiltak gjennom overhåndshåndtering og infiltrasjon 
til grunnvannet etter vrl. § 7.% Kommunen skal videre ha kunnskap om 
nåværende og potensielle drikkevannskilder som skal hensyntas med are- 
alrestriksjoner ved utarbeidelsen av kommuneplanens arealdel og regule- 
ringsplaner, jf. drikkevannsforskriften $ 26. Videre kreves det kunnskap 
om og integrering av vannforvaltningsplaner etter vannforskriften.® 

Samlet sett er kreves kunnskap om grunnvann ved en lang rekke tiltak 
og planer i offentlig sektor. Verdt å merke seg stilles det ikke personelle 
krav til hvem i forvaltningen som har kompetanse til å oppfylle utred- 
ningsplikter, men kunnskapsplikten gjelder materielle og prosessuelle 
forutsetninger som hvilken kunnskap som må foreligge og hvem som 
skal involveres. 


63 Se nærmere om konsesjonsbehandling av grunnvannssaker i Solli (2021) s. 197-340 og kritikk av 
konsesjon som virkemiddel på s. 526-531. 

64 Se nærmere om overvannshåndtering i kapittel 3 og 4. 

65 Se nærmere om forholdet mellom plan- og bygningsloven og vannforvaltningsplaner i Wang 
Larsen og Solli i kapittel 9. 

Sammenhengen mellom de ulike kunnskapspliktene er forsøkt illus- 
trert i figur 2 under. De spesielle kunnskapspliktene kan bygge på gene- 
rell kunnskap innen feltet som ellers følger av krav til virksomheten. De 
spesielle kunnskapspliktene kan ses som parallelle prosesser. Ofte vil de 
kunne konsumere hverandre, for eksempel slik at kravet til kunnskaps- 
grunnlag etter naturmangfoldloven $ 8 konsumeres av de mer omfat- 
tende kravene til utredning etter konsekvensutredningsforskriften. 
Likevel bør kunnskapspliktene vurderes for seg og skal begrunnes 
særskilt i et forvaltningsvedtak. Det vil kunne være nyanser i kunn- 
skapsplikten, for eksempel inneholder nml. $ 8 andre ledd en plikt til 
å innhente og vektlegge kunnskap som er basert på generasjoners erfa- 
ringer gjennom bruk av og samspill med naturen som ikke følger av 
konsekvensutredningsforskriften. 


Samlede kunnskapsplikter ifm. 
planlegging og gjennomføring av tiltak 


Figur 2. Forvaltningsorganene kan ha flere parallelle kunnskapsplikter under saksutredningen. 


3.3.2 Privates spesielle kunnskapsplikt 

Som for forvaltningsorganer, er også den spesielle kunnskapsplikten 

knyttet til tiltak mer fremtredende enn den generelle kunnskapsplikten. 
Til forskjell fra forvaltningens kunnskapsplikt, stilles det for visse 

typer tiltak personelle krav til hvilke private aktører som er kvalifi- 

sert til å fremskaffe kunnskap. For eksempel krever pbl. $ 12-16 sentral 

godkjenning for planforetak som et kvalifikasjonskrav for å utrede 
reguleringsplaner. 

Uavhengig av personelle kunnskapsplikter, forventes det at private 
aktører har nødvendig kunnskap til å vite om og hvilke tiltak som kre- 
ver tillatelse, samt at de innhenter eventuelle offentlige tillatelser og 
gjennomfører tiltak på en måte som i tilstrekkelig grad oppfyller krav til 
aktsom gjennomføring. 

Ivaretagelse av disse tre kravene innebærer at private aktører har kjenn- 
skap til relevant regelverk. Videre at den private aktøren tilrettelegger det 
faktiske grunnlaget for en offentligrettslig tillatelse - som en utfyllende 
konsesjonssøknad etter vrl. $ 23 og eventuelt med en konsekvensutred- 
ning etter konsekvensutredningsforskriften. Hvis et tiltak krever planar- 
beid etter plan- og bygningsloven, må en privat aktør fremskaffe geodata 
etter kart- og planforskriften $ 6, for eksempel om hvilke typer masse og 
geologi det er i et område. 

Som behandlet i pkt. 3.1, er konsesjonsplikten for grunnvannstiltak 
knyttet til potensiell skadevirkning av tiltaket. Dette er en langt mer kre- 
vende kunnskapsplikt for tiltakshaveren enn søknadsplikt formulert slik 
at den er knyttet til type virksomhet (som boring) eller knyttet til en ter- 
skelverdi (som f.eks. uttaksmengde vann). Tiltakshaver må da ikke bare 
kjenne regelverket, men også ha ganske inngående kunnskaper om hvilke 
konsekvenser et planlagt tiltak vil kunne få. Etter vannressursloven er 
eierens kunnskapsplikt forsøkt avhjulpet ved at det er mulig å be om en 
forhåndsvurdering av konsesjonsplikten.* 

Gjennomføringen av tiltaket krever aktsomhet fra tiltakshavers side. 
Aktsomhetsplikten vil særlig regulere tiltak som ikke er søknadsplik- 
tige, da søknadspliktige tiltak enten vil være forbud å gjennomføre 
uten tillatelser eller nærmere regulert av tillatelsen selv. En offentli- 
grettslig tillatelse fritar den private aktøren for uaktsomhetsansvar — så 
fremt utførelsen av tiltaket er aktsom. For grunnvannstiltak inneholder 
vrl. § 43a en særlig aktsomhetsplikt, men aktsomhetsplikt også kan følge 
av andre bestemmelser, som naturmangfoldloven $ 6 for å unngå skade 
på naturmangfoldet og produktkontrolloven $ 3 knyttet til helse- og 


66 Se nærmere om virkemidler for regulering av grunnvann i Solli (2021) s. 155-165. 

miljøfarlige produkter. Manglende overholdelse av en aktsomhetsplikt 
vil typisk være erstatning eller straff. 


4 Utfordringer ved kunnskapsplikten til 
grunnvann - og mulige løsninger 


Dagens regelverk tilfredsstiller en del fundamentale krav til hvilke retts- 
regler et rettssystem må ha for å regulere grunnvann på en god måte. 
Vi har regler om hvem som har rettigheter til grunnvann, hvilke tiltak 
som trenger offentligrettslige konsesjoner fordi de kan skade ressursen, 
forbud mot forurensning og reduksjon av grunnvannets kvalitet og kvan- 
titet, samt krav til langsiktig planlegging for å hensynta og ivareta grunn- 
vann i samfunnsplanleggingen.” 

Men det er også svakheter ved hvordan regelverket understøtter krav 
om kunnskapsplikt i dag. For det første må det stilles spørsmål ved hvor- 
vidt sektorlovgivningen, og derigjennom konsesjonssystemet, i tilstrek- 
kelig grad krever offentlig kontroll med - og dermed kunnskapsbasert 
offentlig forvaltning av — tiltak som påvirker vannressursene. Dette har 
til dels med hvordan regelverket er uformet å gjøre, dels med hvordan 
det praktiseres. Det er en stor svakhet at konsesjoner, som er det viktig- 
ste rettslige virkemidlet etter vannressursloven, i praksis ikke forvalter 
grunnvann i Norge slik at vi ikke får noen forhåndsvurdering av grunn- 
vanntiltak som mulig kan medføre nevneverdig skade. I snitt på 18,5 år 
er det fattet 3,5 konsesjoner i hele Norge, og det er ikke nok til å kunne 
utgjøre en nasjonal forvaltning av skadelig grunnvannspåvirkning. I til- 
legg er de store infrastrukturtiltakene som virkelig kan påvirke grunn- 
vannet, som driving av tunneler, bygging av hus osv. samt veiarbeid, ikke 
underlagt konsesjonsplikt. Etter dagens praksis er konsesjonsbehand- 
lingen i hovedsak reservert til uttak av drikkevann, og det er ikke disse 
inngrepene som utgjør den største trusselen for grunnvann og grunn- 
vannspåvirkning. Praksisen rundt hva som er søknadspliktige tiltak 
er derfor ikke i samsvar med hva som kan utgjøre «nevneverdig skade 
eller ulempe» etter vrl. $ 45, og heller ikke i samsvar med krav etter EU-/ 


67 Se Solli (2021) s. 155-157 om effektive virkemidler for grunnvannsforvaltning. 

EØS-direktiv om konsekvensutredning og vanndirektivet av hvilke tiltak 
som krever en nærmere vurdering av om konsesjon er nødvendig.** 

I praksis er plan- og bygningsloven den viktigste loven for forvaltning 
av grunnvann fordi det er gjennom denne loven at avgjørelser om are- 
albruk skjer. For til forskjell fra vassdrag, som er avgrenset til vannlø- 
pene med bunn og bredder inntil høyeste vanlige flomvannstand, finnes 
grunnvann overalt, og grunnvannet er til stede uten at det er åpenbart for 
omgivelsene slik vi ser hvor elver, bekker og innsjøer er. Arealforvaltning 
er derfor langt viktigere for å forvalte grunnvann riktig, og da er sam- 
ordning av ressurser gjennom plan- og bygningsloven og overholdelse 
av miljøkvalitetsnormene etter vannforskriften langt viktigere. I praksis 
er kunnskap om grunnvann i kommunene liten, noe som blant annet 
kommer til uttrykk i få og mangelfulle konsekvensutredninger® og at 
grunnvann i liten grad er hensyntatt og utredet i kommunale planer. Få 
kommuner utreder grunnvannmessige forhold ved plan, som Melhus 
kommune gjorde ved kommunedelplanen for å avklare arealdispone- 
ringsmessige forhold rundt grunnvannsforekomsten pa Fremo.” Mange 
grunnvannsrelaterte tiltak er også løftet ut av hva som anses som søk- 
nadspliktige tiltak etter plan- og bygningsloven ved at Kommunal- og 
distriktsdepartementet har tolket loven slik at grunnvannsboring til 
drikkevann eller energibrønner i hovedsak ikke utgjør søknadspliktige 
terrenginngrep etter plan- og bygningsloven.” Det gjør at kommunene 
har liten kontroll på utviklingen av undergrunnen dersom de ikke vedtar 
særlige tilpasninger i arealplaner og reguleringsplaner”? Oslo kommune 
har derfor vedtatt særlige hensynssoner som forbyr boring i sentrale strøk 
uten særskilt tillatelse, og det er flere kommuner som har problemer med 
konsekvenser av boringer i sårbare områder. 

For private parter vil sameiemodellen til grunnvann etter vrl. $ 44, 
som omtalt i pkt. 2 over, være vanskelig å praktisere dersom den skal tas 
på ordet. Det er åpenbart at det vil være vanskelig for sameierne å vite 


68 Se nærmere om kritikk av konsesjon som virkemiddel i Solli (2021) s. 526-531. 
69 Solli (2021) s. 273-233, 273-280, 495-499 Og 510-511. 

70 Solli (2021) s. 498. 

71 Solli (2021) s. 220-223. 

72 Solli (2021) s. 499-502. 

om og i hvilken grad grunnvannet brukes av andre sameiere eller uved- 
kommende, og om grunnvannsressursen kan være truet av for eksempel 
forurensningskilder som ligger langt vekk fra grunneierens eiendom. Per 
i dag har vi ikke noe registersystem som gjør det mulig å få informasjon 
om grunnvannsrettigheter eller bruk av grunnvannet 

Disse utfordringene er dels knyttet til forvaltningspraksis, men også til 
innhenting av kunnskap og tilgjengeliggjøring av kunnskap. Vi kjenner 
til virkemidler for å bedre forvaltningen: 

For det første er det viktig å kartlegge grunnvannsforekomster i tråd 
med forpliktelsene i vannforskriften/vanndirektivet slik beskrevet i pkt. 
3.3.1 over. Plikten til kunnskapsinnhenting er lagt til sentralt nivå, til 
Miljødirektoratet og vannregionmyndighetene, men kommunene har 
like fullt en plikt til kunnskapsbasert forvaltning når det legges planer 
og fattes vedtak. Tilsvarende plikter private aktører å innhente nødven- 
dig kunnskap svarende til de plikter og tiltak som skal iverksettes. For 
at kommuner og private skal kunne oppfylle de kravene som følger av 
regelverket i dag, forutsetter det at det er innhentet en viss basiskunnskap 
som er gjort tilgjengelig. At det offentlige har et ansvar for å fremskaffe 
informasjon som private kan bruke, følger av vannforskriften, uttalelser 
i forarbeidene til vannressursen og miljøinformasjonsloven $ 874 Når 
ikke grunnvannsforekomster er kartlagt i henhold til vannforskriften 
og vanndirektivet, innebærer det at kommunene og private aktører ikke 
får den kunnskapen som forutsettes for en samordnet forvaltning. Tvert 
imot kan manglende informasjon i et system som etter regelverket skal 
være oppdatert, medføre at feil vurderinger tas i tillit til at informasjonen 
er riktig. 

For det andre er det en utfordring særlig knyttet til plan- og byg- 
ningsloven - for bade private og for offentlige instanser - at grunn- 
vann i liten grad er synlig i regelverket og veiledere til regelverket. 
Grunnvann er nevnt i fire lovparagrafer i norsk rett, og det er kun i 
vannressursloven. Veiledningsmateriellet er spinkelt, og de pedagogiske 


73 Senermere om kritikk av eierskapsmodellen for grunnvann i Solli (2021) s. 531-535. 
74 Ot.prp. nr. 116 (2001-2002). 
75 Solli (2021) s. 425-470. 

rammene for formidling om hvilke krav som stilles er derfor ikke der. 
Veiledningsmateriellet bør derfor oppdateres. I tillegg bør mest mulig 
kunnskap om grunnvann over i kartfestet og tilgjengelig informasjon 
som kan implementeres direkte i arbeidet med arealplanleggingen. En 
mulig løsning er å se hen til soneplanlegging, som det finnes gode eksem- 
pler på fra Danmark og Sveits. 

For det tredje handler det om å synliggjøre allerede innsamlet infor- 
masjon. Det finnes mer informasjon enn det som faktisk er tilgjengelig- 
gjort for allmennheten. NGU har en database over grunnvannsbrønner 
og kartfestet oversikt over geologiske grunnundersøkelser basert på til- 
takshavers rapporteringsplikt etter vrl. $ 46. Det har vært et faktisk pro- 
blem med stor underrapportering - særlig gjelder dette hydrogeologiske 
rapporter fra ulike undersøkelser‘ Kartlegging av vannforekomster skal 
samles på nettportalen vann-nett.no, og i tillegg til at det ikke er klassifi- 
sert grunnvannsforekomster etter vannforskriften, mangler også data fra 
allerede kartlagte grunnvannsforekomster både når det gjelder faktiske 
forekomster, kvalitet og kvantitet. For eksempel er det ikke registrert 
grunnvannsforekomster i Melhus kommune på vann-nett.no foruten 
om grunnvannsforekomstene som ligger langs hele Gaula-vassdraget — 
til tross for at disse er kartlagt gjennom flere forskningsprosjekter og av 
kommunen selv i tilknytning til arbeid etter plan- og bygningsloven.” 
For ivaretagelsen av grunnvannsressurser blir det avgjørende å kartfeste 
informasjon og gjøre denne tilgjengelig i verktøy som kommunene alle- 
rede bruker, som Det offentlige kartgrunnlaget (DOK). 

For det fjerde er det mulig å lage systemer som bygger på og imple- 
menter kunnskaper både om faktiske forhold og forvaltningsmessige 
anbefalinger. Både i Danmark og Sveits har en soneplanlegging for 
grunnvannsforhold.? Grunnvannsressursene i landene er delt inn i ulike 
soner etter blant annet hvor sårbare og verdifulle de er, og disse sonene er 


76 Solli (2021) s. 31-33. 

77 Se f.eks. Solli (2021) s. 462. 

78 Se mer om Det offentlige kartgrunnlaget på Kommunal- og distriktsdepartementets hjem- 
meside: —https://www.regjeringen.no/no/tema/plan-bygg-og-eiendom/plan bygningsloven/ 
planlegging/veiledning/plankart planregister/dok/id2470662/ 

79 Se nærmere Solli (2021) s. 504-510. 

innlemmet i de kommunale kartene som brukes som grunnlag for plan- 
legging. Deretter er det egne regler for hva en kan gjøre i de ulike sonene, 
når det må innhentes mer informasjon, og hva som ikke bør gjøres. På 
denne måten vil den lokale arealplanleggeren få god informasjon om 
både faktiske forhold og rettslig rammer for tiltak. 


5 Kunnskap til å også vite hva man ikke vet 


Forvaltning av grunnvann innebærer å ta valg om hvordan grunnvann 
skal brukes, hensyntas og reguleres i praksis. Fordi grunnvann påvir- 
ker og påvirkes av omgivelsene i så stor grad, er grunnvann relevant i 
mange prosesser. Det krever en viss grunnlagskunnskap om grunnvann 
(generell kunnskap) slik at forvaltningen og private aktører vet når en 
må innhente ytterligere kunnskap for å gjennomføre et tiltak (spesiell 
kunnskap). 

På denne måten genereres ny kunnskap. Kunnskapsplikt er en effektiv 
styringsstrategi som har nær sammenheng med kravet til integrert vann- 
forvaltning. Gjennom å stille økte saksbehandlingskrav og systemkrav til 
kunnskap, økes også de materielle kravene til innholdet i beslutninger og 
gjennomføring av tiltak. Kunnskapsplikt fører dermed til et bedre kunn- 
skapsgrunnlag og forhåpentligvis bedre beslutninger. 

Artikkelen har vist hvordan vi kan inndele krav til kunnskap i en 
generell og spesiell kunnskapsplikt, og hvordan denne distinksjonen er 
nyttig og viktig ved forvaltning av en komplisert ressurs som grunn- 
vann. Samlet sett er det mange hjemler som stiller krav til kunnskap 
om grunnvann i norsk rett - både ved gjennomføring av ulike tiltak 
eller ved utarbeiding av planer. Dagens regelverk inneholder både mate- 
rielle og prosessuelle kunnskapsplikter, men det er i liten grad krav til 
personelle kvalifikasjoner hos dem som skal innhente og bearbeide 
informasjon. 

Den største faktiske utfordringen for god forvaltning av grunnvann 
i dag er å sikre at generelle kunnskapsplikter overholdes ved at det inn- 
hentes tilstrekkelig og lovpålagt kunnskap, og at kunnskapen gjøres 
allment kjent. For kompliserte ressurser, som grunnvann, er det særlig 
viktig at offentlige instanser ivaretar de generelle kunnskapspliktene til 

grunnvann etter vannforskriften og miljøinformasjonsloven $ 8, slik 
at et forsvarlig og godt kunnskapsgrunnlag kommer på plass som også 
andre aktører kan bygge på. Til tross for omfattende kunnskapsplikter 
om grunnvann, er kunnskapsstatusen om grunnvann dårlig. Det skyl- 
des til dels rent faktiske trekk ved grunnvann, som at det er en usynlig 
ressurs det er krevende å innhente kunnskaper om. Det skyldes også den 
manglende innsatsen forvaltningen har nedlagt i å fremskaffe tilstrek- 
kelig kunnskap, og særlig graverende er det at Norge ikke har overholdt 
plikt til å fremskaffe et minimumsgrunnlag om hvor norske grunn- 
vannsforekomster befinner seg, hvilken miljøstatus de har og hva som 
er risikofaktorer for negativ utvikling av miljøstatus. Utviklingen i EU-/ 
EØS-systemet stiller stadig større krav til at grunnvann ivaretas i ulike 
prosesser, og manglende ivaretagelse av grunnvann har i det siste året 
utløst vanskelige politiske prosesser bade i Sverige og Polen.” Det er å 
forvente at EU-domstolen vil følge opp de strenge kravene til gjennomfø- 
ring av miljørettslig regelverk som vanndirektivet og krav til konsekvens- 
utredning, som igjen vil stille strengere krav til hvordan grunnvann 
forvaltes i Norge. 

Hvordan vi forvalter grunnvannet i dag, har betydning for hvordan 
ressursen kan fungere i økosystemet og brukes av oss mennesker i mor- 
gen. Grunnvann vil være en viktigere ressurs i årene som kommer. Det 
har dels betydning ved at bruken er økende, både som drikkevannskilde, 
til energiproduksjon og til næring, som for eksempel til settefiskanlegg. 
I tillegg vil klimaendringer gjøre at vi får mer nedbør i noen områder og 
mindre nedbør i andre, slik at vi i perioder vil ha for lite vann og i perio- 
der vil få problemer med å håndtere styrtregn og flom. Da må vi ha mer 
kunnskap for en bedre forvaltning. 


80 Se omtale i pkt. 3.2. over. Sakene er C-121-/21 Turów brunkullgruve og Cementa AB (se oversikt 
over prosessen i Svenska Riksdagen er https://www.riksdagen.se/sv/dokument-lagar/dokument/ 
proposition/regeringsprovning-av-kalkstenstakter-i H90315 


476 


OM GENERELLE OG SPESIELLE KUNNSKAPSPLIKTER I MODERNE MILJØRETTSFORVALTNING 


Kilder 


Litteratur 


Asplan Viak, Undersøkelser ved grunnvannstiltak, NVE-rapport nr. 6-2018, Norges 
vassdrags- og energidirektorat 2018. 

de Chaisemartin, Marguerite mfl., «Addressing the groundwater governance 
challenge», i Freshwater governance for the 21st century, Eiman Karar (red.), 
Springer International Publishing 2017, s. 205-227. 

Falkanger, Aage Thor og Ingeborg Skonnord, «Retten til miljøinformasjon fra 
offentlig organ - mer åpenhet med miljøinformasjonsloven?» i Liv, lov og lære. 
Festskrift til Inge Lorange Backer, Aslak Syse mfl. (red.), Universitetsforlaget 2016, 
S. 173-186. 

Fauchald, Ole Kristian, «Plikt til å utrede miljøkonsekvenser av lovgivning» 

i Liv, lov og lære. Festskrift til Inge Lorange Backer, Aslak Syse mål. (red.), 
Universitetsforlaget 2016, s. 187-200. 

Gottschalk, Lars, «Hydrologiens historie», Universitetet i Oslo 2000. http://www. 
uio.no/studier/emner/matnat/geofag/HYD2010/v06/kompendium hyd1/ 
hydrologiens_historie.pdf 

Grzegorczyk, Marek, Poland and Czechia strike deal over Turow coal mine, leaving 
locals unhappy, Emerging Europe 3. februar 2022. https://emerging-europe.com/ 
business/warsaw-court-ruling-casts-new-doubt-polands-plans-to-continue- 
operations-at-contentious-turow-coal-mine/ 

SADR Petroleum Authority, The need for an integrated approach, Global Water 
Partnership, SADR 2006, sist oppdatert 25. mai 2020. https://www.gwp.org/en/ 
About/why/the-need-for-an-integrated-approach/ 

Solli, Gunnhild Storbekkronning, Ute av syne, ute av sinn — om rettigheter til og 
forvaltning av grunnvann i norsk rett, Karnov Group 2021. 

Solli, Gunnhild Storbekkrønning, «Rammer for domstolskontroll ved brudd på 
EØS-rettslige forpliktelser på miljøforvaltningsrettens område», Lov og Rett 


(2021) s. 225-243. 


Lover 

Lov 17. mai 1814 Kongeriket Norges Grunnlov (Grunnloven). 

Lov 10. februar 1967 om behandlingsmåten i forvaltningssaker (forvaltningsloven). 

Lov 11. juni 1976 nr. 79 om kontroll med produkter og forbrukertjenester 
(produktkontrolloven). 

Lov 13. mars 1981 nr. 6 om vern mot forurensninger og om avfall 
(forurensningsloven). 

Lov 23. juni 2000 nr. 56 om helsemessig og sosial beredskap (helseberedskapsloven). 


Lov 24. november 2000 nr. 82 (vannressursloven). 


477 


KAPITTEL 13 


Lov 9. mai 2003 nr. 31 om rett til miljøinformasjon og deltakelse i offentlige 
beslutningsprosesser av betydning for miljøet (miljøinformasjonsloven). 

Lov 27. juni 2008 nr. 71 om planlegging og byggesaksbehandling (plan- og 
bygningsloven). 

Lov 19. juni 2009 nr. 100 om forvaltning av naturens mangfold (naturmangfoldloven). 

Lov 25. juni 2010 nr. 45 om kommunal beredskapsplikt, sivile beskyttelsestiltak og 
Sivilforsvaret (sivilbeskyttelsesloven). 


Lov 22. juni 2018 nr. 83 om kommuner og fylkeskommuner (kommuneloven). 


Forskrifter 

Forskrift 15. desember 2006 nr. 1446 (vannforskriften). 

Forskrift 26. juni 2009 nr. 861 om kart, stedfestet informasjon, arealformål og 
kommunalt planregister (kart- og planforskriften). 

Forskrift 20. desember 2011 nr. 1424 om industrivern. 

Forskrift 21. juni 2017 nr. 854 om konsekvensutredninger (konsekvensutrednings- 
forskriften). 

Forskrift 22. desember 2016 nr. 1868 om vannforsyning og drikkevann 
(drikkevannsforskriften). 

Forskrift 19. februar 2016 nr. 184 om utredning av statlige tiltak 
(utredningsinstruksen). 


Offentlige dokumenter og lovforarbeider 

Klima- og miljødepartementet, Klima- og miljødepartementets kunnskapsstrategi 
2017-2020, november 2017. https://www.regjeringen.no/contentassets/ 
afb54872dafb4a04918e091e78ec7290/t-1561.pdf 

Klima- og miljødepartementet, Nasjonale føringer for arbeidet med oppdatering av de 
regionale vannforvaltningsplanene, brev, 19. mars 2019. 

Klima- og miljødepartementet, Presisering av kommunane sine oppgåver og ansvar i 
vassforvaltninga, presisering, 27. april 2021. 

Klima- og miljødepartementet, Veiledning til bruk av vannforskriften $ 12 - med 
presisering, brev, 9. juli 2021. 

Ot.prp. nr. 116 (2001-2002) Om lov om rett til miljøinformasjon og deltakelse i 
offentlige beslutningsprosesser av betydning for miljøet (miljøinformasjonsloven). 

Ot.prp. nr. 52 (2008-2009) Om lov om forvaltning av naturens mangfold 
(naturmangfoldloven). 

Regeringsprövning av kalkstenståkter i undantagsfall, Proposition 2021/22:15, 
Sveriges Riksdag, https://www.riksdagen.se/sv/dokument-lagar/dokument/ 
proposition/regeringsprovning-av-kalkstenstakter-i H90315 


478 


OM GENERELLE OG SPESIELLE KUNNSKAPSPLIKTER I MODERNE MILJØRETTSFORVALTNING 


Uttalelser fra offentlige instanser 
Justisdepartementets lovavdeling, JDLOV-2015-2968 
Klagenemnda for Miljøinformasjon, KMI-2020-3 


Regionale vannforvaltningsplaner 

Innlandet og Viken vannregion, Innlandet og Viken regional vannforvaltningsplan 
2022-2027. 

Vestfold og Telemark vannregion, Regional vannforvaltningsplan for Vestfold og 
Telemark vannregion 2022-2027. 

Rogaland vannregion, Regionalplan for vannforvaltning for Rogaland vannforvaltning 
2022-2027. 

Agder vannregion, Regional plan for vannforvaltning for Agder vannregion 2022-2027. 


EU-direktiver 
Direktiv 2000/60/EC (vanndirektivet) 
Direktiv 2003/4/EC (miljøinformasjonsdirektivet) 


Internasjonale konvensjoner 
Konvensjon 25. juni 1998 om tilgang til miljøinformasjon, allmenn deltakelse 
i beslutningsprosesser og tilgang til rettsmidler i saker vedrørende miljø 


(Århuskonvensjonen). 


Rettspraksis 


Høyesterettsdommer 
Rt. 2010 s. 385 (Løvenskiold). 
HR-2020-2472-P (Klimasøksmålet). 


Avgjørelser fra EU-domstolen 

C-43/10 Nomarchiaki Aftodioikisi Aitoloakarnanias. 

C-197/18 Wasserleitungsverband Nördliches Burgenland (2019). 
C-535/18 Land Nordrhein- Westfalen (2020). 

C-121-/21 Turów brunkullgruve (2021). 


C-559/19 Dofiana (2021). 


479 


KAPITTEL 14 


Villaksens endrede rolle - 
fra naturressurs til kulturminne? 


Erling Dokk Holm 
Norges miljø- og biovitenskapelige universitet (NMBU) 


Abstract: This chapter addresses the inconsistencies in management of North 
Atlantic wild salmon in Norway. Salmon has been crucial for Norwegian, and for 
the country's identity and culture. The North Atlantic salmon stock had been in 
dedline for many decades, and by 2021 it was red-listed. The primary reason for this 
situation is commercial salmon farming. This industry now has substantially greater 
economic importance for Norway than the North Atlantic wild salmon. 

Political measures have been implemented in response to the challenging state 
of the North Atlantic salmon stock. In recent decades the state has allocated ever 
more resources to strengthen the wild salmon. But simultaneously the political level 
reveals limited willingness to intervene in the aquaculture industry. Therefore, the 
struggle to protect North Atlantic wild salmon stocks is increasingly characterized 
by mitigation measures and now emerges as much as cultural heritage work as a 
biological rescue operation. 


Keywords: salmon, nature managment, Gulatingsloven, fish farming, red-listed, 
cultural heritage 


1 Introduksjon 


For om lag 12 000 år siden ble den skandinaviske halvøy isfri. Laks og 
rein var de sannsynligvis viktigste årsakene til at innvandring av men- 
nesker sørfra fikk et slikt omfang at det etter hvert vokste frem boset- 
ninger. Hvor mye laks som hvert år gikk opp i elvene er umulig å vite 


1 Peter Rowley-Conwy, Time, change and the archaeology of hunter-gatherers: how original is the 
‘Original Affluent Society’? Cambridge University Press 2001. 


Sitering: Holm, E. D. (2022). Villaksens endrede rolle — fra naturressurs til kulturminne?. I S. Taubøll 
(red.), Vann, juss og samfunn - Rettigheter og regulering i utvikling (Kap. 14, s. 481-519). Cappelen Damm 
Akademisk. https://doi.org/10.23865/noasp.176.ch14 

Lisens: CC-BY 4.0 

sikkert, men at det var enorme ressurser er det ingen tvil om. Vi vet at 
de atlantiske laksebestandene har vært i nedgang siden 1700-tallet? og 
mer presist så vet vi at antall laks — det vi nå kaller villaks - som går opp 
i norske elver har vært betydelig redusert siden 1850-tallet. I vår samtid er 
antallet laks som går opp i de norske elvene halvert siden 1980-tallet, og 
det er fortsatt en sterkt nedadgående trend} 

I 2021 ble villaksen klassifisert som rødlistet.* Det betyr at den er truet 
som art, og kan bli utryddet. Siden 1980-tallet har forvaltningen av vil- 
laksstammene i Norge vært kjennetegnet av et omfattende offentlig enga- 
sjement, der både politiske, økonomiske og juridiske virkemidler har 
vært benyttet. Imidlertid har ikke villaksens tilstand blitt bedre, snarere 
tvert imot. Det illustrerer også rødlistingen. Det som derimot har skjedd, 
er at de ulike tiltakene for å bevare villaksen bare har økt. Ingen andre 
arter har tilsvarende støttesystemer i norsk forvaltning. Imidlertid er det 
en rekke andre arter som er like utsatt, og det er flere arter som er mer 
utsatt for utslettelse. Det gjelder for eksempel snøugle, hubro, hettemåke, 
lomvi, polartorsk, ål og uer. 

Vi kan tenke oss at dette vernet er begrunnet i at laksefisket skaper 
økonomisk verdi. Det stemmer at laksefiske i elv skaper lokale inntekter 
(opp mot 2 milliarder norske kroner årlig). Imidlertid medfører mange 
av tiltakene for å beskytte villaksen at oppdrettsnæringen blir pålagt 
begrensninger - i og med at denne næringen er den største trusselen 
mot villaksen.* Disse begrensningene reduserer produksjonskapasiteten 
i norsk oppdrettsnæring betydelig, slik at regnestykket er på oppdretts- 
næringens side. Oppdrettsnæringens eksport var i 2021 på mer enn 120 
milliarder kroner” Hvis næringen økte sin produksjon med ti prosent, 
ville altså inntektene fra eksport øke med 12 milliarder kroner. 

Den etablerte fortellingen går ut på at vernet av laksen er å betrakte 
som artsvern - altså miljøvern. Det synes ikke minst gjennom at de 


2 Lars Kvamme, Laks. En biografi, Pax 2019. 

3 Torbjørn Forseth mfl., Status for norske laksebestander i 2021, rapport 16, Vitenskapelig råd for 
lakseforvaltning 2021). 

Artsdatabanken, Rødlista 2021, 2021. 

Artsdatabanken (2021). 

Forseth mfl. (2021). 

NTB, Norge eksporterte sjømat for over 120 milliarder i fjor, E24 2022, https://e24.no/i/wObnRA. 

statlige bevilgningene går over budsjettet til Miljø- og klimadirektoratet. 
I denne teksten undersøker vi om villaksens historie også er blitt en form 
for kulturhistorie, og vi fremmer påstanden om at kampen for å bevare 
villaksen like mye tar preg av å være kulturvern, som miljøvern. 

Hva er så et kulturminne? Hvis vi går tilbake til de viktigste bidragene 
innen kulturminneteori er de alle i utgangspunktet utviklet rundt spørs- 
mål om bevaring av arkitektur og eldre bygninger. I vår sammenheng 
er Alois Riegls teori om kulturminnebevaring relevant.* Riegl skriver i 
Der moderne Denkmalkultus. Sein Wesen und seine Enstehung (fra 1903, 
oversatt til engelsk i 1982) at det er viktig å skille mellom intensjonale og 
ikke-intensjonale monumenter. Begge monumenttyper har som funksjon 
å gi betrakteren et minne. De intensjonale skal gjerne minnes en person 
eller historisk hendelse — slik som Nils Aas sin statue av Kong Haakon i 
Vika i Oslo. Det ikke-intensjonale monumentet får funksjon som minne 
gjennom tiden som går, det får verdi på grunn av det som skjer med den, 
eller som forbindes med den. Som for eksempel stortingsbygningen, som 
da blir et symbol for det norske folks demokrati. Et ikke-intensjonalt 
monument kan også være noe annet enn en bygning. En elv, en fjelltopp, 
en slette eller en ørken kan også bli et slikt «monument». Også sammen- 
vevingen av naturlandskap og kulturturlandskap kan bli et «monument» 
nar en slik definisjon legges til grunn. 

Denne artikkelen vil diskutere hvorfor villaksen har fått en slik privile- 
gert posisjon i forvaltningen, samtidig som de virkemidlene som er mest 
effektive ikke anvendes. For å forfølge denne problemstillingen foretar 
vi en gjennomgang av rammene villaksen har eksistert under. Det gjør 
vi gjennom utfyllende perspektiver. Det ene er den historiske og kultu- 
relle fortelling om villaksen i Norge. Det andre perspektivet handler om 
hvilke trusler villaksen har vært utsatt for, og hvordan disse truslene har 
blitt møtt gjennom endret forvaltning av villaksstammen. Perspektivene 
er ikke gjensidig utelukkende, men er mer å forstå som ulike fortellinger 
med samme hovedfokus. I denne artikkelen vil vi hevde at det er nettopp 


8 — Alois Riegl, «The modern cult of monuments: Its character and its origin» Oppositions, A Journal 
for Ideas and Criticism in Architecture 25 (1982) s. 20-51. 

9 Kurt Viking Abrahamsson, «Landscapes lost and gained: On changes in semiotic resources» 
Human Ecology Review 6 (1999) nr 2 s. 51-61. 

gjennom å se laksen både som en kulturell og biologisk ressurs at vi kan 
forstå dens posisjon i dag. 


2 De historiske rammene 


At laksen får oppmerksomhet, også politisk og juridisk, er ikke nytt. 
Rundt år 1000 etter vår tidsregnings begynnelse, var beskyttelsen av lak- 
sen ansett som viktig. I Gulatingsloven finner vi denne lovteksten: 


Alle vatn skal renne soleis som dei har runne fra gamal tid. Ingen skal veita det 
av bø eller inn på annan manns bø, um det ikkje sjøv bryt seg veg. 2. Men um 
nokon veiter det (so), da skal han veita (det) attende og dertil leggja landnåm. 
3. No um å renn millom bøane og er det fisk i, da eig kvar halve (elvi) ut til 
mid-åi, um dei eig såleis jord til på kvar si sie. [...] 5. Ingen skal øydeleggja for 
annanmann eller meinka han fiskestad som han har haft frå gamal tid. 6. Men 
alle stader der folk eig laks-elv, skal kvar gjera fiskegreidor i si elv og gjere soleis 
at fiskene kan gå upp i kvar elvepart. 7. Ganga skal gudsgåva til fjells som til 


fjøre, um ganga ho vil.’ 


Dette utdraget viser hvor viktig laksen var allerede i tidlig norsk middel- 
alder. Gulatingsloven er den eldste kjente bevarte lovsamlingen i Norge, 
og selv om Gulatingsloven sannsynligvis oppstod rundt år 1000, så er 
dette sitatet hentet fra det eneste eksisterende komplette manuskriptet 
(som er fra siste halvdel av 1200-tallet, som her er gjengitt i en nynorsk 
gjendikting). 

Den siterte teksten viser med tydelighet ikke kun at laksen ble vur- 
dert som viktig, men også at den hadde vært viktige lenge. Referansene 
til tidligere fiskerettigheter viser det. Den presise beskrivelsen av hvor 
eiendomsretten til elven går - i midten - korresponderer godt med at 
laksefisket var rikt. Da må det fordeles rettferdig, slik at tvist og strid 
ikke oppstår. Forståelsen av at laksen var en art som måtte få vandre fritt 
oppover i vassdragene viser at de som skrev loven har hatt innsikt i at 
laksen er et vandrende fiskeslag, og at den som blokkerer laksens vei, også 


10 Knut Robberstad (overs.), Gulatingslovi, 3. utg., Det Norske Samlaget 1969, kap. 14 «Um fiske- 
vatn» på s. 111. 

reduserer verdien av et gode flere høster av." Formuleringen om at ingen 
heller har rett til å endre elvens løp, uten at det er elven selv om gjør det, 
viser også til at ressursene i elven er så store at menneskelig inngripen 
i dens vei gjennom landskapet sees på som illegitim; som tyveri. Ikke 
minst viser setning 7, «Ganga skal gudsgåva til fjells som til fjøre, um 
ganga ho vil», at laksen var en svært stor ressurs, en gudsgave. Den kom 
til folk, opp i elvene, inn i deres egne eiendommer, slik at det å hente den 
inn var en ganske enkel sak, sammenlignet med alle andre former for 
matauk, fangst og jakt. Man satte ut faste redskaper i elvene, eller man 
hadde garn og ruser, og slik var laksefisket lite ressurskrevende. 

Den var en gave fra oven. Derfor er ikke «gudsgave» en floskel, men 
en beskrivelse som bare kommer store ressurser til del. Denne setnin- 
gen viser også at lovgiverne, og altså lokalsamfunnet den gangen, var 
klar over at laksen var avhengig av å kunne bevege seg både opp og ned 
elven uten forstyrrelser fra mennesker. Laksens vilje var overordnet men- 
neskets vilje. 

Avgjørende er det at Gulatingsloven viser til langvarig praksis med 
fiske av laks, og det er ingen tvil om at laksen har vært viktig lenge før 
den fikk et formelt lovverk rundt seg. Gulatingsloven formaliserte sann- 
synligvis en eksisterende praksis.” Kanskje har det eksistert regelbasert 
utnyttelse av denne ressursen helt siden menneskene ble bofaste i på den 
skandinaviske halvøya. 

Siste istid i Norge og Nord-Europa varte i om lag 100 000 år, frem til ca. 
10 000 år før vår tidsregning. Da trakk isen seg tilbake fra den skandina- 
viske halvøya, og menneskene fulgte etter.” De ulike jeger- og sankerkul- 
turene som fantes på det europeiske kontinentet, eksisterte nettopp fordi 
de evnet å følge etter maten. Det var sannsynligvis laks overalt. En indi- 
kasjon på hvor viktig laksen var finner vi i en grotte i Sørvest-Frankrike. 
Den heter Abri du Poisson, som er fransk for fiskehelleren. Her er det 
risset inn et relieff av en fisk, sannsynligvis en laks, på litt over en meter. 


11 Magnus Berg, Det norske lakse-og innlandsfiskets historie. Fiskeetaten 1855-1986, Universitets- 
forlaget 1986. 

12 Knut Helle, Gulatinget og Gulatingslova, Skald Forlag 2001. 

13 Ingrid Fuglestvedt, «The Ahrensburgian Galta 3 site in SW Norway. Dating, techno- 
logy and cultural affinity» Acta Archaeologica 78 (2007) nr. 2 s. 87-110, DOI: https://doi. 
org/10.1111/j.1600-0390.2007.00101.X. 

Dette fiskerelieffet er sannsynligvis mer enn 25 000 år gammelt. Det er, 
sammen med hulemaleriet fra Lascaux-grotten, et av de mest kjente fun- 
nene vi har fra denne perioden." 

Som Rowley-Conwy har påpekt var det to arter som var årsaken til at 
den skandinaviske halvøya ble befolket: laksen og reinsdyret. «Reindeer 
and salmon were the major terrestrial and aquatic resources, and ethno- 
graphically they are classic targets of logistic strategies.» 

Vi kan datere denne bevegelsen ganske presist. Arkeologiske funn 
viser at mennesker har holdt til i det norske kystlandskapet fra i alle fall 
9500 år før vår tidsregning,'* eventuelt allerede fra 11 000 år for var tid. 
Utgravinger viser at kostholdet i stor grad har vært hentet fra den marine 
sfæren; fisk, krepsdyr, muslinger og sjøpattedyr. I denne marine sfæren 
var laksen den mest næringsrike, og kanskje også den enkleste å fange. 
Vi vet med sikkerhet at det ble spist laks i det som i dag er Østfold så 
langt tilbake som 7500 år fvt.” De mellom 5000-6000 år gamle hellema- 
leriene på Honnhammeren i Tingvoll kommune på Nord-Vestlandet — 
altså ved den lakseførende elven Driva - viser blant annet malerier av 
laks. Helleristningene i Alta er sannsynligvis rundt 5000 år gamle. Vi får 
faste bosetninger i Kyst-Norge fra om lag 1700 fvt., i den perioden som 
kalles bronsealderen.’ Det har sannsynligvis eksistert faste bosetninger 
tidligere også. I bronsealderen oppstår det nye juridiske konstruksjoner 
rundt bruk av eiendommer. Det er mye som indikerer at de første faste 
bosetningene var rene kollektiver, der de bosatte delte ressursene og også 
bodde i samme husstruktur. Imidlertid skjer det en langsom endring i 
en rekke kystsamfunn, der det oppstår selvstendige boenheter. Da blir 
også eiendomsforhold satt i spill. En teori basert på studier av hustufter, 
gravplasser og andre materielle rester, går ut på at eierskap til naturres- 
sursene utover i bronsealderen ble privatisert og knyttet til den nærmeste 


14 Kvamme (2019). 

15 —Rowley-Conwy (2001). 

16 Hein. B. Bjerck, «Colonizing seascapes: Comparative perspectives on the development of mari- 
time relations in Scandinavia and Patagonia» Arctic Anthropology 46, (2009) nr. 1-2 s. 118-131, 
DOL: https://doi.org/10.1353/arc.0.0019. 

17 Inger Horve, Gård og samfunn. Økonomi og sosial struktur med utgangspunkt i bronsealderens 
langhus i Rogaland, Sørvest-Norge, masteroppgave, Universitetet i Bergen 2009. 

18 —Horve (2009). 

bygningen: «... man [...] fikk en oppsplitting av storfamiliene til fordel 
for selvstendige jordbruksfamilier med individuell bruksrett på jord.» 

Denne endringen i forståelsen av eiendomsrett, og som da også dekker 
elveressursene, ser ut til å feste seg i vikingtiden” og videre inn i middel- 
alderen,” slik det er godt gjort rede for i Gulatingsloven. Samtidig er det 
ikke slik at eiendomsretten i alle tilfeller var avklart. Som Magne Njåstad 
skriver finner vi eksempler på det også i tidlig moderne tid.” 

Vi vet at det i tidlig vikingtid fester seg et juridisk system som ivare- 
tar tvister gjennom formalisert rådslagning - det vi kaller ting - og at 
eiendomsrett til materielle ressurser ble forankret i slike institusjoner.” 
I løpet av 1000-tallet ble fisk en betydelig innenlandsk handelsvare, da 
spesielt torsk og sild, som man hadde teknologier for som gjorde den 
lett å lagre. Allerede på 1100-tallet ble tørket sild og torsk eksportert, da 
primært til England.” Et århundre senere er torskeeksporten også til 
kontinentet og Baltikum vokst markant, og blitt helt nødvendig for å 
finansiere importen av korn.” Dette fisket var enkelt fordi det foregikk i en 
allmenning - havet — og vekket få konflikter. Laksefisket var derimot mer 
utsatt for konflikt fordi det primært foregikk i elvene, og det er sannsyn- 
ligvis derfor det er så omfattende regulert gjennom Gulatingsloven. Det 
er først fra andre halvdel av 1800-tallet at laksefiske ble vanlig i fjordene 
og utenfor elveutosene. Dette fisket økte da mer effektive fangstredskaper 
ble tilgjengelig.*° 


19 Horve (2009). 

20 Ingvild Øye, «Nar oppstod garden? Metodiske og kronologiske spørsmål» i Jordbruksbosetningens 
utvikling på Vestlandet, Søren Diinhoff mfl., (red.), Universitetet i Bergen 2013, $. 217-228. 

21 Marcus Åsen Heide, Relasjonell eiendom: En analyse av eiendomsrettighetene i Gulatingsloven, 
masteroppgave, Institutt for arkeologi, konservering og historie, Universitetet i Oslo 2020. 

22 Magne Njåstad, «Formell og uformell makt», Historisk tidsskrift 126 (2006) nr. 4 s. 2-19. 

23 Tormod Titlestad, Norge i vikingtid, Saga bok 2020, på s. 103. 

24 James H. Barrett mfl., «Interpreting the expansion of sea fishing in medieval Europe using sta- 
ble isotope analysis of archaeological cod bones» Journal of Archaeological Science 38 (2011) 
nr. 7 $. 1516-1524, DOI: https://doi.org/10.1016/j.jas.2011.02.017; Arnljot Løseth, «Sild og torsk. 
Grunnlag for to ulike kulturer?» Historisk tidsskrift 90 (2011) nr. 2 s. 261-269, DOI: https://doi. 
org/10.18261/ISSN1504-2944-2011-02-08. 

25 Rebecca A. Skaar, Matkultur i norsk middelalder. «Drep meg konge, men ikke med graut!», mas- 
teroppgave, Universitetet i Oslo 2014, på s. 22. 

26 Magnus Berg, Det norske lakse-og innlandsfiskets historie. Fiskeetaten 1855-1986, Universitetsfor- 
laget 1986. 

Et annet historisk fenomen som viser laksens betydning finner vi i 
Håkon den godes saga. Denne sagaen handler om Harald Hårfagres yng- 
ste sønn Håkon, som regjerte fra ca. 933 til 961, og er ført i pennene av 
Snorre. Han skriver at Håkon den gode bygde opp leidangen - et mari- 
timt forsvarssystem - etter en konflikt med Danmark. Leidangen er et 
system som baserer seg på at ulike områder i landet får et selvstendig 
ansvar for å stille med mann og skip når konflikt med andre stater truer. 
For å foreta denne inndelingen bruker kongen laksens rekkevidde inn i 
landet som grunnlag. 


Etter denne striden satte kong Håkon en lov for hele landet langs kysten og så 
langt inn i landet som det lengste laksen går, han gjorde en ordning her for alt 


bygd land, delte det i skipreider, og skipreidene delte han i fylker.” 


Det er altså slik at forvaltningsmessige grenser i Norge i tidlig middel- 
alder baseres på laksens utbredelse innover i landet. Ut av dette kan vi 
trekke vesentlige innsikter: Nemlig at laksen var en art man hadde stor 
og vidtrekkende kunnskap om. Denne kunnskapen var kun utbredt fordi 
fisken var utbredt og viktig i folks hverdagsliv. 

Gulatingsloven ble mot slutten av 1200-tallet avløst av en ny og riks- 
dekkende lov; Magnus Lagabøters landslov. Den har også en bestem- 
melse om laksefiske, og her er det stort sammenfall med Gulatingslovens 
bestemmelser. Det virker som om det lovverket også overlevde da den 
norske statsdannelsen forvitret i etterkant av svartedauden, og da Norge 
etter hvert ble underlagt Danmark. I denne perioden ble elvene sannsyn- 
ligvis forvaltet i pakt med Landslovens bestemmelser. Det virker plausi- 
belt med tanke på den teksten som finnes i Christian den femtes Norske 
Lov fra 1687. Her slås det fast at: 


Allestæds der som mand haver Laxefiskende tilsammen, der maa hver giøre sig 
Fiskevejde for sin egen Grund, og skal dog giøre saa, at Fisken kand gaa op og 


ned ad hver Aae.” 


27 Snorre Sturlason. Heimskringla, Håkon den godes saga. 
28 Chr. Vs Norske lov: Setning 6. Bok V Cap. 11 Om Vand, Vejdesteder og Fiskeri., u.d. 

Denne lovteksten sier i klartekst at fisket etter laks ikke var fritt. Kun 
grunneieren hadde retten til fisket. Den som brøt loven, måtte betale en 
bot på 2 lodd til grunneieren. Loven kan tolkes på to måter. Den ene er 
at loven av 1687 mest av alt formaliserer et eksisterende eiendomsretts- 
regime. Den andre tolkningsmåten er at loven representerer en ny måte 
å tenke om ressurser på, og da på en måte som korresponderte med 
den danske kolonimaktens forståelse av hvordan lakseressursen kunne 
bidra til å styrke lokale grunneiere og derved den økonomiske utviklin- 
gen generelt i det lakserike Norge. Det henger sammen med at dette var 
en periode i norsk og europeisk historie hvor varebyttet økte markant. 
Merkantilismen som statlig styringsimperativ over økonomien, hadde 
sine glansdager i denne perioden, og bidro til at sentralmakten i et land 
aktivt tok del i å utvikle teknologier og tiltak som kunne øke varebyttet.” 
Slikt nedfelles også i lovverket. 

Fra middelalderen og frem til 1800-tallet ble det vesentligste av laksen 
fisket i elvene, men nye former for redskaper, da først og fremst garn og 
nøter, førte til at fisket etter laks i sjøen ble det dominerende. Det var også 
dette fisket som gjorde at forvaltningen av laks ble endret, og at man fra 
midten av 1800-tallet utviklet en moderne fiskeriforvaltning2° Selv den 
moderne forvaltningen og det moderne juridiske systemet stod i tradisjo- 
nen fra Gulatingsloven: Laksen skulle beskyttes. 


3 Laksen som kulturhistorie 


Det er sportsfisket etter laks som har gjort at villaksen nyter allmenn 
interesse, både som hobby, men også som kulturhistorie. Selv om det tra- 
disjonelt sett ble høstet mye mer laks i fjordene — og etter hvert lenger ute 
i havet — er det elvefisket som gjorde den nordatlantiske laksestammen 
kjent. 


29 William R. Allen, «Mercantilism», i The world of economics, John Eatwell mfl. (red.), Palgrave 
Macmillan UK 1991, s. 440-448, DOI: https://doi.org/10.1007/978-1-349-21315-3.58. 
30 Berg (1986). 

Sportsfisket med stang og flue kom til Norge tidlig på 1800-tallet, og 
sannsynligvis var Johan Widerøe Thoning Owesen den første her til 
lands som praktiserte dette fisket.” 

Thoning Owesen var født i Trondheim i 1804, hans far var innvan- 
dret fra Schleswig, moren var enten irsk eller engelsk, og familien drev 
med trelasthandel. Owesen ble allerede som treåring sendt til kostskole i 
Irland etter at moren døde, og i dette miljøet ble han kjent med fluefiske 
etter laks. 

Blant bemidlede briter var sportsfiske blitt en utbredt fritidssyssel, 
og da i formen av fluefiske. I 1653, under opplysningstiden, ble det som 
senere er regnet for å være sportsfiskets mest innflytelsesrike bok utgitt. 
The Compleat Angler - or the Contemplative Mans Recreation (pa norsk 
Den fullendte sportsfisker) av Izaak Walton var boken som gjorde den i 
utgangspunktet ganske ambisiøse formen for fiske kjent. Her blir fiske 
med stang, snøre og flue etablert som den mest høyverdige fritidsbeskjef- 
tigelse en gentleman kunne bedrive. Ethoset består i å overliste fisken 
gjennom å servere den imitasjoner av det fisken i utgangpunktet antas 
å spise. 

Izaak Walton vier ikke kun fluefiske etter ørret i engelske innlandsel- 
ver oppmerksomhet, men også laksefiske I løpet av 1700-tallet valfartet 
britiske fiskere til engelske, skotske og irske elver, og utstyr og teknikk ble 
stadig vekk forbedret. 

Da Thoning Owesen vendte tilbake til Trondheim i 1820, var han alle- 
rede en ivrig fluefisker. Om han hadde ansvar for at det kom engelsk- 
menn, irer og skotter til Norge for å fiske laks er ikke helt usannsynlig. Vi 
vet at han opprettholdt tette forbindelser til sine venner fra Irland gjen- 
nom hele livet. > Bestanden av laks i Nidelva var betydelig, og elven er 
kjent for å ha svært stor laks. 

Omtrent samtidig slo den skotske forretningsmannen Robert D. 
Hutchinson seg opp som trelasthandler i Drammen. Han var en ivrig 


31 Per Øverland, Johan Widerøe Thoning Owesen, Strinda Historielag 22. desember 2021; Espen 
Søilen, Sportsmenn i veideland. Norges jeger- og fiskerforbund: 125 års arbeid for jakt og fiske som 
rekreasjon 1871-1996, Norges jeger- og fiskeforbund 1996. 

32 Izzak Walton, Den fullendte sportsfisker, Cappelen 1653/2009, på s. 161. 

33 Øverland (2021). 

fisker, og i 1839 utgav han den første boken på norsk om fritidsfiske med 
stang, snøre og flue: Fluefiskeriets Anvendelser i Norge3* Den er også illus- 
trert med litografier av Gottlieb Louis Fehr. Sistnevnte var en pioner i 
Norge innen litografiet, og drev sammen med sin far Norges første lito- 
grafiske bedrift. Fluefiskeriets Anvendelser i Norge er mer illustrert og har 
høyere kvalitet enn nesten noe annet trykket materiale fra denne tid. 

I eventyret Kvernsang, utgitt i 1843 i Norske folkeeventyr, fremmer Per 
Chr. Asbjørnsen sportsfiske, og da først og fremst fluefiske, som en syssel 
som også nordmenn kan og bør drive med. Utvilsomt er det den første 
beretning om fiske med flue som er ført i pennen av en nordmann. For 
Asbjørnsen var fluefisket ikke kun en sport, men også en estetisk disiplin. 
Som han skriver i et annet folkeeventyr, En aften ved Andelven: 


Og der ligger en ubeskrivelig ynde i disse svinger av en fin velproporsjonert stang 
i en øvet hånd. Som en blink farer snøret gjennom luften og utsender flimrende 
vannstøv i sitt tilbakesvinn, bukter seg som et siv i sirlige buer, mens fiskeren, 


halvt skuler seg mellom stenene, behendig svinger den i sin framstrakte høyre.” 


3.1 «Engelsktiden» 

De første britiske laksefiskerne kom til Norge rundt 1830, og perioden 
frem til andre verdenskrig regnes som «engelsktiden».° Ganske raskt ble 
det etablert en forestilling - som skulle vise seg å være helt sann - om at de 
største laksene var å finne nettopp her. Det var vassdragene på Vestlandet 
som tiltrakk seg mest interesse, og i en rekke småsteder innerst i fjordene 
og oppover i dalene ble lakseturismen en viktig inntektskilde. Bøndene 
som eide elvene begynte å leie ut retten til fiske, og de tilbød også etter 
hvert overnatting og mat, roing i elvene og andre nødvendige tjenester.” 
Etter hvert ble det bygget opp egne hoteller og mer eksklusive utleieboli- 
ger, broer over elvene og annet som gjorde det enklere å fiske. Det ble også 


34 Robert D. Hutchinson, Fluefiskeriets anvendelser i Norge, forfatterens forlag i J. Wulfsbergs 
Bogtrykkeri 1939. 

35 Peter Christen Asbjørnsen og Jørgen Moe, «Kvernsang», i Norske folkeeventyr, 1843, digitalt til- 
gjengelig fra: http://runeberg.org/folkeven/. 

36 Tommy Fossum, Våre ladyer og lakselorder - og rømlinger, eventyrere, krigshelter, drukkenbolter 
og annet fintfolk, Tommy Fossum Bok 2018.s 

37 Fossum (2018). 

bygget laksetrapper, slik at laksen kunne spre seg videre oppover i vass- 
dragene og slik sørge for at bestandene økte, og det ble også drevet mer 
målrettet kultivering med utsetting av fisk.” Elvene Driva og Surna var 
blant de som tiltrakk seg noen av de ivrigste lakseturistene. Flere av de 
såkalte «lakselordene» bygde hus på Nordmøre og skapte en sosial ny vir- 
kelighet. Et eksempel er Ethelbert Lort-Phillips. Han tilbragte hver som- 
mer på Nord-Vestlandet fra slutten av 1880-tallet og i alle fall frem til 1923. 
Lort-Phillips både fisket og drev kommersiell virksomhet. Han bygde fire 
større hytter for laksefiskere, tegnet i romantisk skotsk høylandsstil. De 
ble leid ut til andre britiske fiskere, var betjente og hadde etter datidens 
normer høy standard. Lort-Phillips både fisket og drev kommersiell virk- 
somhet. Han, som andre briter, var med på å spre også sin kompetanse til 
det som skulle bli de første norske sportsfiskerne etter laks, det var menn 
og gutter som var kleppere og roere, og som arbeidet for britene.** 

De britiske fiskerne eksperimenterte mye med fluer. Både størrelse, far- 
ger og mønstre var oppe til evig debatt, og det var stor variasjon i hvilke 
fluer som fisket best i de ulike elvene. Mange av fiskerne bandt sine egne 
fluer, og slik ble det utviklet helt egne fluer for de ulike vassdragene. De 
norske fiskerne som etter hvert begynte med dette fisket, fulgte også i 
denne tradisjonen. 

Et eksempel er Andreas Skjetnemark som fisket i Nidelva i Trondheim. 
Han hadde lang erfaring som klepper for velstående briter, og fisket med 
fluer han bandt selv fra om lag 1880. Skjetnemark etablerte fluemønstre 
som ble dominerende i Nidelva." 

Selv om det var få nordmenn som drev med aktivt sportsfiske etter laks 
på første halvdel av1800-tallet begynte interessen å spre seg etter 1850. De 
som adopterte den britiske ideen om å fiske etter laks med stang i elv, ble 
etter hvert en betydelig gruppe. Noen var som tidligere nevnt kleppere 
og roere, mens andre igjen tilhørte den norske overklassen,* en sosial 


38 Lars P. Søreide, Gloppenelava - folket og laksen, Gloppen Elveeiarlag 1991, på s. 23. 

39 Berg (1986). 

40 Fossum (2018). 

41 Arnfinn Weiseth, TOFAs årbok 1979-80, Tofa (1980). 

42 Jan Vasaasen mfl., «A good sport and a real gentleman - en fire hundre årig historie om fram- 
veksten av det britiske sportfiskeidealet, overføringen til den norske overklassen og påvirknin- 
gen på norske sportfiskemiljøet fram til i dag» Tidsskriftet Utmark (2016) nr. 1. 

klasse som hadde forutsetninger for å kopiere engelskmennene: «De bri- 
tiske sportsfiskerne som introduserte fiske for nordmenn sto sosialt og 
kulturelt nær de bedrestilte i Norge.»* 

At sportsfisket ble en stor fritidssyssel i Norge, skyldes også at engelsk- 
mennene dokumenterte sin lidenskap svært omfattende. Mange av dem 
skrev bøker, også tidligere nevnte Ethelbert Lort-Phillips. Disse bøkene 
ble gjerne utgitt på anerkjente forlag og fikk stor sirkulasjon, og inneholdt 
ofte svært mange råd om teknikker og utstyr. Bokproduksjonen ble også 
stadig mer avansert teknologisk, og etter hvert ble mange av bøkene rikt 
illustrert, da med stikk av ulike typer. 

Etter at den fotografiske teknikken utviklet seg gjennom 1800-tallet 
ble laksefiske med stang et yndet motiv. Det vanlige var at de store lak- 
sene som var fanget ble foreviget, gjerne sammen med fiskeren. Slik kom 
laksefisket i de norske elvene til å få et kraftfullt medium. Et fotografi fra 
1890 tatt i Oldeelva i Stryn viser den tyske keiseren Wilhelm II fiske laks, 
under kyndig veiledning av Lord Byron. Disse fotografiene fant langsomt 
veien til reproduksjon, og allerede fra 1890-tallet ble det publisert post- 
kort med fotografiske reproduksjoner.** 

De første postkortene med laks og laksefiskere dukket sannsynligvis 
opp i dette tiåret, og vi vet med sikkerhet at det fra år 1900 ble produsert 
en rekke postkort der dette er motivet (se f.eks. Marcus, fotosamlingen 
ved Universitetsbiblioteket i Bergen). 

I Norge gjorde innføringen av ny trykke- og reproduksjonsteknologi 
at aviser fra 1905 av begynte å trykke fotografier.” Dette er et markant 
skifte, og samtidig ble avisenes dokumentasjon av fritidsfisket etter laks i 
norske elver mer omfattende. Ikke bare rene reportasjer sprer interessen 
for laksefisket, men også annonser der laksestrekninger leies ut, er å finne 
på trykk. Det er med andre ord etablert et allment innenlands marked for 
sportsfiske etter laks. 


43 — Vasaasen mfl. (2016) s. 3. 

44 Ivar Ulvestad, Norske postkort - kulturhistorie og samleobjekter, Damm 2005. 

45 Roger Erlandsen, Pas nu paa! Nu tar jeg fra Hullet! Om fotografiens første hundre år i Norge - 
1839-1940. Forlaget Interview og Norges Fotografforbund 2000. 

Selv om det brede lag av folket ikke fisket etter laks med stang, snøre 
og flue, så var rike og kjente samfunnstopper på vei til å adoptere denne 
sporten. Et eksempel er kong Haakon, som under sin kroningsferd i 1906 
fisket laks i Nidelva, altså rett ved kroningsstedet Nidarosdomen.** 

Mediedekningen av denne typen fiske økte frem mot andre verdens- 
krig, og i samme periode blir også fritidsfisket som syssel mye mer 
utbredt. Fotografier, aviser og ukeblader skaper til sammen en oppmerk- 
somhet rundt fritidsfisket som blir en egen mediesjanger. 

I årene etter andre verdenskrig var mediedekningen økende. En 
gjennomgang av Aftenpostens arkiver viser at det i sommermånedene 
på 1950-, 60-, og 70-tallet var en artikkelproduksjon som overgikk den 
i mellomkrigstiden. Ikke minst ble det skapt nyheter rundt fenomenet 
med at utenlandske filmstjerner og kongelige fisker laks i Norge. 

De tre norske kongene vi har hatt siden 1905 har alle fisket laks med 
stang. Kong Haakon gjorde det ved en del anledninger, men han var ikke 
spesielt dedikert, og det kan virke som om det mer var noe han gjorde da 
han for eksempel hadde besøk fra utlandet. I fotoarkivene er det lettere å 
finne selv den danskfødte kongen med ski på beina.” Kong Olav var en 
dedikert laksefisker, men han holdt lav profil. Dette til tross for at han 
hos lokalbefolkningen i Lærdal var godt likt og godt kjent.** Han bygget 
en fiskehytte oppe ved Borgund, men det er ikke et eneste offentlig foto- 
grafi av kong Olav på laksefiske. Kong Olav brukte derimot skisporten 
og seilsporten som en arena for å bli fotografert, her deltok han også i 
konkurranser og det er tatt mange fotografier av ham som har fått en 
betydelig virkningshistorie. De ikoniske bildene av kongen er knyttet til 
disse aktivitetene, og har fått videre liv i populærkulturen. Kong Harald 
har derimot et annet forhold til laksefisket. Han fisker ofte i Lærdalselven 
og Alta, de to kanskje mest kjente norske lakseelvene, og han holder 


46 — Weiseth (1980). 

47 Trond Bjorli, «Nasjonal reproduksjon og fornying og kongelige snap shot», Tidsskrift for kultur- 
forskning 14 (2015) nr. 2. 

48 Eirik Trygve Bø, Kong Olav V som laksefisker, personlig kommunikasjon, 4. mai 2021. 

49 Tore Rem, Olav V. Den fremmede. 1903-1940, Cappelen Damm 2002; Caroline Serck-Hanssen, 
«Skiglede av Annasif Døhlen» Kunst og Kultur 97 (2014) nr. 1 s. 24-33, DOI: https://doi. 
org/10.18261/ISSN1504-3029-2014-01-04. 

50 Ase Marie Ommundsen, «Fortellinger om kongen. Transformasjoner av grunnfortellingen om 
kongen i norske bildebøker» IASS 2010 Proceedings (2010). 

det ikke skjult” Det finnes mange fotografier og avisartikler om kong 
Haralds laksefiske. Han er også en ivrig seiler og har deltatt i en rekke 
internasjonale og nasjonale konkurranser, og det er tatt utallige bilder av 
kongen mens hans seiler. Derimot er det vanskelig å finne fotografier av 
ham på ski. 

Spesielt kong Haralds interesse og lidenskap for laksefisket har vært 
med på å understøtte et medienarrativ som allerede var godt etablert; 
kjendiser fisker laks. 


3.2 Fritidssamfunnet 


Imidlertid er det mange andre faktorer som gjorde at fritidsfisket etter 
laks ble populært i de brede lag av folket. Først og fremst var det lenge 
svært rikt fiske i Norge. Store bestander av ørret og laks i elvene, i vann og 
andre vassdrag, og tilsvarende store bestander av saltvannsfisk i fjordene, 
trakk folk. Det er en kombinasjon av en rekke teknologier som skaper 
det store massemarkedet. Der engelskmennene kom med egne fluer og 
egne strenger, ble det etter hvert også norsk produksjon, og den startet 
tidlig. Avgjørende her var fabrikkproduksjon av laksefluer, som Mustad 
fabrikker på Gjøvik startet i 1890. Det ga en helt annen distribusjon og et 
annet prisbilde enn de importerte fluene representerte. Dessuten ble det 
på Mustad produsert fluer som ikke bare var norske kopier av de britiske, 
men som også hadde andre mønstre. De var gjerne enklere, noe som slo 
godt an blant norske laksefiskere.” Å støpe eller smi egne sluker var ikke 
spesielt krevende, og mange kunne gjøre det. Klassikeren var å ta en spi- 
seskje, file av skaftet og borre et hull i enden. Slik fikk man en stor og ofte 
effektiv sluk. Lokale fiskere fikk etter hvert også norske produsenter av 
både stenger, sneller og sluker. Fra mellomkrigstiden og frem til 1950-tal- 
let var utviklingen av norsk lettindustri omfattende, og i den perioden ble 
selskaper som Remen, Sølvkroken, Thaulow og Asbjørn Hørgård stiftet.” 


51 Odd Helge Brugrand, Her får kong Harald laks i Lærdalselvi, NRK 2. august 2016. 
52 Bernt Gjeldsten, Britiske sportsmenn og norske roere, Laksefiske i Norge 10. desember 2018. 
53 Gjeldsten (2018). 

Det er med fremveksten av slukfisket at de virkelig store endringene 
kommer Det blir importert utstyr fra USA, der oppfinnelsen av nye 
snelletyper, flettet bomullssnøre og fiskestenger var blitt industrialisert. I 
Norge vokser det også frem flere produsenter, som sammen med de uten- 
landske skaper et stort marked. På 1960-tallet kommer stenger i glassfiber 
på markedet, nye snelletyper blir lansert, og vi får nylonsener. 

Innføringen av lørdagsfri, og lengre sommerferie på begynnelsen av 
1970-årene, er kroningen av fritidskulturen. Dette legger til rette for at 
hyttelivet blir mer utbredt, og fritidsfisket med stang blir for alvor en del 
av den norske fritiden.» 

Ferdighetene som krevdes for å fiske med flue er høye. Når man gir 
seg slukfisket i vold er kravet til ferdigheter mye lavere, noe som gir en 
markant økingen i antall fritidsfiskere. Det betyr imidlertid ikke at lak- 
sefisket blir allemannsfiske. I mange av elvene på Vestlandet er fiske en 
dyr foreteelse, men det finnes også der elver med lav pris på fiskekort. 
Nordover i landet er det svært mange steder rimelig å fiske etter laks i elv. 
Det er grunneierforholdene som for det meste kan forklare forskjellene i 
pris, ikke fiskebestandene. Der det er offentlig eid elvegrunn er det i rege- 
len svært mye rimeligere å fiske — selv om det heller ikke alltid er tilfellet. 

Idet vi skrider inn på 1970-tallet har sportsfisket status som en fol- 
kelig fritidssyssel, en status det skal beholde i tiårene som kommer. 
Laksefisket i elver med stang har aldri tidligere stått sterkere - selv om 
det tas mye mer fisk i saltvann. Ikke minst er bøker om sportsfiske og 
friluftsliv blitt storselgere. Et eksempel er Thorbjørn Tuftes forfatterskap, 
der friluftslivet og fritidsfisket flettes sammen i et stort narrativ.” Den 
store fortellingen om laksen som elvenes konge, og som den mest attrak- 
tive fisken, er vel etablert. 


54 Jan Ove Vasaasen, «Vær ekte sportsmann i alt og ett!» En analyse av sportsfiskereliten i Norge fra 
ca. 1930 til ca. 1960, Universitetet i Oslo 2006. 

55 Arne Lie Christensen, Ut i det fri: Livet på setra, hytta og landstedet, Pax 2005. 

56 Øystein Aas, Ferskvannsfiskeforvaltning og fritidsfiske. En samfunnsfaglig kunnskapsoversikt, 
NINA utredning 27, Norsk institutt for naturforskning 1991. 

57 Thorbjørn Tufte, Villmarksliv, Grøndahl 1973. 

3.3 Laksen som symbol på naturens sårbarhet 


På 1970-tallet ble det tydelig at de mange massive vassdragsutbyggin- 
gene hadde negative konsekvenser for laksestammene, i flere elver ble 
den regelrett utryddet og i andre elver betydelig svekket.’ Dette er et tiår 
med sterke konflikter rundt naturødeleggelse i vekstens tjeneste. Så langt 
hadde de norske vannkraftutbyggingene stort sett vært sett på som en 
velsignelse i befolkningen, men den fremvoksende naturverninteressen 
satte søkelys på vassdragene. For første gang etter den tyske okkupa- 
sjonen av Norge ble sivil ulydighet tatt i bruk. I kampen for å beholde 
Mardalsfossen, en foss i elva Mardøla, forsøkte flere hundre demonstran- 
ter i 1970 å blokkere anleggsveien inn til fossen. Mardøla-aksjonen var 
ikke-voldelig og fikk mye sympati, men måtte gi tapt. Et av Norges høy- 
este vannfall, med et samlet fall på 705 meter, ble ikke spart. Ledelsen for 
aksjonen ble arrestert. Denne aksjonen hadde støtte både lokalt og nasjo- 
nalt, og mange kjente personer, som filosofene Arne Næss og Sigmund 
Kvaløy Sætreng, deltok. Dette er en definerende hendelse i norsk miljøpo- 
litikk. Fra da av ble spillet endret. Urørt natur fikk større status. 

Denne aksjonen var forsmaken på det som kom, nemlig Alta-aksjonen. 
Sommeren 1979 og vinteren 1981 ble det gjennomført store ikke-voldelige 
aksjoner i protest mot at Alta-Kautokeinovassdraget skulle bygges ut. 
Disse aksjonene hentet mye av sin legitimitet fra Altaelvens posisjon som 
lakseførende elv — spesielt kjent for en storvokst laksestamme. Selv om 
aksjonistene tapte denne kampen, økte oppmerksomheten om de skade- 
lige effektene av vassdragsreguleringer på laksebestander.* 

Den klassiske konflikten mellom vekst og vern skulle imidlertid bli 
enda større da oppdrettsnæringen begynte å vokse frem. Fra midten av 
1980-tallet er skadevirkningene på villaksen forårsaket av oppdrettsnæ- 
ringen svært godt dokumentert.* 


58 Kvamme (2019). 

59 Peder Anker, «A pioneer country? A history of Norwegian climate politics» Climatic Change 151 
(2018) nr. 1 s. 29-41, DOL: https://doi.org/10.1007/s10584-016-1653-x. 

60 Erlend Hestness, Verneplanene for vassdrag. Vern og verdier av vassdrag i Norge, 1970-1993, mas- 
teroppgave, Universitetet i Stavanger 2020. 

61 Jørund Aasetre og Jostein Vik, «Framing the environment - disputes and developments in the 
management of Norwegian salmon fjords» Ocean & Coastal Management 71 (2013) s. 203-212, 
DOI: https://doi.org/10.1016/j.ocecoaman.2012.09.001. 

4 Laksens mange fiender 


Dagens situasjon for villaksen er preget av at den er utsatt for både direkte 
og indirekte menneskeskapte fenomener som svekker dens overlevelse 
som art. På 1600-tallet ga denne typen endringer seg markante utslag 
for villaksbestandene. I Norge falt to nye fenomener sammen i tid: Det 
ene er en ny oppfinnelse, oppgangssagen, og det andre er tømmerfløting. 
Oppgangssagene ble i noen tilfeller utformet slik at de påvirket vann- 
stand gjennom mindre oppdemminger og nye vannrenner. Ikke minst 
førte de til at det ble sluppet mye sagflis i elvene, og det påvirket fisket. 
Noe som for eksempel Per Christian Asbjørnsen 200 år senere påpekte i 
et av sine eventyr: «Sagflisa den tar tel år for år, og en kan inte undres over 
at fisken inte går ut i elva; [...] fordømte sagflisa!»* 

Tømmerfløtingen var mer alvorlig for laksebestandene. Nå var det flø- 
tet tømmer i flere norske lakseførende vassdrag allerede så langt tilbake 
som til 1000-tallet, men denne fløtingen foregikk i former som i mindre 
grad har vært i konflikt med laksefisket. Den mer omfattende fløtingen 
kom som et resultat av at norsk tømmer ble ettertraktet til bygging av 
skip og andre konstruksjoner. Tømmerfløtingen fra 1600-tallet og utover 
medførte at vassdragene ble fysisk forandret.” Det ble bygd demninger, 
elveløp ble rettet ut og mange steder ble trange passasjer kledd med tøm- 
mer slik at det ble lett å fløte, men tilsvarende vanskelig eller umulig for 
laksen å gå videre opp i vassdraget. 

Denne nye utnyttelsen av elvene medførte resulterte i flere vassdrag i 
konflikter mellom tømmerfløting og laksefiske, ja, helt frem til 1970-tal- 
let, da fløtingen gradvis ble fortrengt av andre transportmetoder. På 
1800-tallet var det flere konflikter som endte i rettssaker.5 


4.1 Vannkraftutbyggingene 


Oppdemmingen av elvene for å bedre transporten av tømmer var imid- 
lertid kun det første og, sett i ettertid, et mer skånsomt inngrep enn 


62 Asbjørnsen og Moe (1843). 
63 Ståle Dyrvik mfl., Norsk økonomisk historie 1500-1970, Universitetsforlaget 1979. 
64 Storøy, Carl Ivar. Laksegårder i Namsen, Kunnskapssenter for laks og vannmiljø. 2012 

vannkraftutbyggingene som kom i siste halvdel av 1800-tallet. Per 2022 
er det om lag 1400 vannkraftverk i Norge. I etterkrigstiden, spesielt i peri- 
oden fra 1950 til 1985, fikk vi de aller største utbyggingene, og da ble også 
effektene på laksebestandene synlige. Noen få vassdrag har hatt positive 
effekter av disse utbyggingene, men de aller fleste er svært negative. Ifølge 
Miljoverndepartementet er «om lag 30 % av alle norske laksevassdrag er i 
dag påvirket av vassdragsreguleringer, deriblant de fleste større vassdra- 
gene med de mest tallrike bestandene». 

Gjennom magasinering av vann blir laksen utsatt for konkurranse fra 
andre fiskearter. Mer stillestående vann skaper bedre betinger for gjedde 
og abbor, og redusert vannføring gir tørre elveløp som skader oppvekst- 
svilkarene for laks.°° Kaldt vann fra dype magasiner kan svekke lakse- 
ungenes vekst. Disse og en rekke andre faktorer som innebærer endring 
i fiskens miljø gjør at den enkelte laksebestand - som er evolusjonært 
skreddersydd til sin elv — blir utsatt for ulike former for sjokk den ikke 
klarere å tilpasse seg.” 

At bestandene på disse måtene reduser er logisk, men det er også 
observert et annet fenomen, nemlig at selve størrelsen på laksen også 
reduseres. I elven i Eira i Møre og Romsdal medførte vassdragsregulerin- 
gen at gjennomsnittsvekten for laksen ble mer enn halvert. Laksens gjen- 
nomsnittsvekt var 11 kg, noe som ble redusert til 5 kg etter reguleringen. 
Paradoksalt nok er kanskje ikke den reduserte størrelsen kun et resul- 
tat av redusert vannføring eller andre endringer i miljøforholdene, men 
også av noen av de avbøtende tiltakene man har innført: «Fisketrapper 
og utsettinger som er pålagt som kompensasjon, kan bidra til lavere 
gjennomsnittsvekt.»* 


65 NOU 1999: 9 Til laks åt alle kan ingen gjera? — Om årsaker til nedgangen i de norske villaksbe- 
standene og forslag til strategier og tiltak for å bedre situasjonen. 

66 Bjorn O. Johnsen mfl., Effekter av vassdragsregulering på villaks, Kunnskapssenter for laks og 
vannmiljø 2010. 

67 Johnsen mål. (2010). 

68 NOU 1999: 9. 

4.2 Sur nedbør 


Værre tider; værre syner gjennom fremtidsnatten 
lyner! Brittens kvalme stenkulsky sænker sort seg 
over landet, smudser alt det friske grønne kvæler 
alle spirer skjønne, stryger lavt med giftstoff blan- 
det, stjæler sol og dag fra egnen, drysser ned, som 
askeregnen over oldtidsdømte by. 


Fra «Brand» av Henrik Ibsen, 18666 


Som utdraget fra Ibsens stykke viser, var luftforurensningen synlig alle- 
rede på 1800-tallet. Vi kan anta at svært mange av laksebestandene på 
Sørlandet og Sør-Vestlandet allerede da var skadet av sur nedbør. I Norge 
kom det på 1920-tallet studier som påviste at surere vann gikk ut over 
laksebestandene, og at endringen i vannkvaliteten kunne spores tilbake 
til sur nedbør.” 

Sur nedbør ble skapt gjennom forbrenning av kull som tilførte luften 
økte svovel- og nitrogenholdige forbindelser. Denne luftforurensningen 
fra Storbritannia og kontinentet ble transportert inn over Skandinavia, 
og falt så ned i form av surt regn og sur sne. Siden det meste av berg- 
grunnen i Norge er kalkfattig, og fordi jordsmonnet er skrint med liten 
bufferkapasitet, ble vannet i norske vassdrag langsomt surere. 

Mange arter som lever i vann er følsomme for forsuring, og ingen 
andre fiskearter i Skandinavia håndterer forsuring dårligere enn laksen.” 
Dette medførte at spesielt laksestammene på Sørlandet ble hardt rammet. 
En oversikt fra år 2000 viste at laksen var utryddet i 18 norske vassdrag, 
og svært utsatt i nesten 40 andre.” Fra om lag 1980 av ble det iverksatt 
tiltak for å bøte på situasjonen. Det enkleste og mest direkte tiltaket var 
å kalke vassdragene. Det andre var å tilslutte seg internasjonale avtaler 
for å begrense luftforurensningen. Rent teknologisk var det forholdsvis 
enkelt å fjerne denne formen for luftforurensing; det handlet kort fortalt 


69 Henrik Ibsen, Brand, 1866. 

70  Søilen (1995). 

71 Bjorn Bølviken mfl., Forsuringsstatus, forsuringsfolsomhet og lettloselige basekationer i naturlig 
jordsmonn, Sør-Norge, NGU-rapport 90,156, Norges geologiske undersøkelse 1990. 

72 Trygve Hesthagen (red.), Etablering av nye laksestammer på Sørlandet, DN-utredning 7, 
Direktoratet for naturforvaltning 2010. 

om å rense ut partikler fra avgassene ved forbrenningsstedet. Et annet 
moment som bidro til å senke forurensingsnivåene var Berlinmurens fall 
i 1989. Landene i Øst-Europa var på et teknologisk og økonomisk nivå 
som skapte massivt med luftforurensing. Da de fikk nye regimer, forsvant 
mye av forurensingen. 

Det betyr imidlertid ikke at alle vassdragene er fullt ut restaurert. 
Mange steder vil det ta svært lang til å bygge opp igjen bufferkapasiteten 
i jordsmonnet. Kalking vil derfor være nødvendig i overskuelig fremtid i 
en rekke vassdrag.” 


4.3 Lokal forurensing 


Lokal forurensing er et annet fenomen som svekket villaksbestandene 
i lang tid. Laksen er ikke bare folsom for surt vann, men ogsa for over- 
gjodsling og, naturlig nok, forgiftet vann. 

Overgjodsling er et fenomen som er kjennetegnet av at mengden 
neeringsstoffer i vannet er storre enn det vannet har kapasitet til 4 bryte 
ned og omdanne gjennom naturlige prosesser. I slike situasjoner far vi 
lavt oksygenniva, begroing og algevekst. Dette kan ramme bade laksen 
og laksens byttedyr. Landbruk er den vanligste arsaken til denne formen 
for ødeleggelse av vannkvaliteten, men tidligere var også klokkutslipp en 
vesentlig årsak. Problemene med forurensning fra jordbruk er redusert, 
men fortsatt har en rekke vassdrag utfordringer, spesielt i perioder i som- 
merhalvåret med høye vanntemperaturer og liten vannføring i elvene. 

Vann med unaturlig høyt innhold av miljøgifter har i lange perioder 
også hatt sterk negativ effekt på lakseførende vassdrag. Utslipp fra indus- 
tri og gruvedrift var gjennom hele 1900-tallet betydelig, og mange lakse- 
førende vassdrag ble hardt rammet.” 


73 Bjarne Gjerde mfl., Naturlig utvalg for økt motstandskraft mot Gyrodactylus salaris hos laks i 
infiserte vassdrag, rapport, Nofima 2018. 

74 Atle Hindar mfl., Beregning av dagens og framtidig kalkbehov for innsjøer og lakseelver i Norge, 
NIVA-rapport 51619, Norsk institutt for vannforskning 2008. 

75 NOU 1999: 9. 

4.4 Problematiske parasitter 
4.4.1 Gyrodactylus salaris 


Parasitten Gyrodactylus salaris har siden midten av 1970-tallet vært til 
stede i norske lakseførende vassdrag. Den kom inn i norsk natur i forbin- 
delse med utsetting av laksunger fra områder der denne parasitten er en 
del av det biologiske miljøet. 

Der parasitten opprinnelig kommer fra, i områdene rundt Østersjøen, 
har den ikke ført til høy dødelighet. Når Gyrodactylus salaris er blitt et stort 
problem for den norske villaksen, er det fordi dette er en tilført parasitt som 
fisken ikke er beskyttet mot gjennom normal evolusjonær utvikling.” 

Gyrodactylus salaris er en parasitt som sprer seg raskt når den først 
har fått fotfeste i et vassdrag. Spredningen skjer både gjennom fysisk kon- 
takt mellom infiserte fisk, og ved at parasitten driver nedstrøms og slik 
finner nye vertsdyr å feste seg på. Det tar fra ett til tre år før lakseunger på 
hele den lakseførende strekningen er blitt infisert. Når få laks overlever 
oppveksten og derfor ikke kommer ut i havet, blir reproduksjonen av laks 
svært svekket. 

Ifølge Artsdatabanken «har tettheten av laksunger i norske elver etter 
infeksjon blitt redusert med 86 % [i gjennomsnitt], mens laksefangstene 
i disse elvene er redusert med 87 %. Lignende dramatisk effekt på lak- 
sen er observert både i den russiske elva Keret og i elver på den svenske 
vestkysten».7 

Når Gyrodactylus salaris først har inntatt en elv blir den lokale og gene- 
tiske unike bestanden av villaks svært utsatt, og i verste fall utryddet. I til- 
legg ødelegger også parasitten for den rødlistede elvemuslingen. Larvene 
til elvemuslingen går gjennom et stadium der de for en periode fester seg 
på gjellene til laks- eller ørretunger. Når antallet lakseunger reduseres med 
opp mot 90 prosent blir det svært krevende for å elvemuslingenes larver å 
finne en vekstorganisme, og da dør også denne arten ut.7* 


76 Sten Karlsson mfl., The potential for evolution of resistance to Gyrodactylus salaris in Norwegian 
Atlantic salmon, NINA-rapport 1812, Norsk institutt for naturforskning 2020. 

77 Artsdatabanken (2021). 

78 Bjørn Mejdell Larsen, Handlingsplan for elvemusling Margaritifera margaritifera i Norge. Innspill 
til den faglige delen av handlingsplanen, NINA-rapport 122, Norsk institutt for naturforskning 
2005. 

Hvis parasitten Gyrodactylus salaris ikke hadde vært bekjempet, kunne 
den utryddet hele villaksbestanden i Norge. Siden 1986 har det vært gjort 
en rekke tiltak av forvaltningsmessig art for å hindre at parasitten spres 
videre via infiserte laks. Det kraftigste virkemiddelet har vært rotenon- 
behandling av vassdrag. Rotenon er en gift som dreper alle levende orga- 
nismer i vann.” Også andre midler har vært brukt med samme formål. 

Etter behandling reetablerer mye av naturen seg, men ikke parasitten. 
Laks som går opp i elva blir slik sett vernet mot parasitten. Det har imid- 
lertid vist seg å være krevende å knekke parasitten da den migrer inn 
via infisert laks, og derfor finnes Gyrodactylus salaris fortsatt i en rekke 
norske lakseelver. Strategien med rotenon eller andre lignende substanser 
kan lykkes over tid, og i 2021 er det kun 8 lakseførende vassdrag som er 
infiserte.* 


4.4.2 Lakselus 

Som navnet forteller er lakselus en parasitt som lever på laksefisk (laks, 
ørret og røye), og den fester seg på laks mens den er i havet. Lakselusen er 
et krepsdyr som setter seg i laksens overflate og spiser slim, hud og blod. 
Lakselusen er utbredt i de fleste av områdene på den nordlige halvkule 
som er leveområder for laksen. Siden lakselusen ikke tåler rent ferskvann 
vil den etter hvert forlate laksen når fisken begynner sin vandring opp 
elven, men forskning viser at lakselusen kan sitte i mye lenger enn tidli- 
gere antatt.” 

Lakselusen trives først i og fremst i de øvre vannlagene, men siden det 
er sterke strømninger i fjorder er det slik at spredningen blir sterk også 
nedover i vannmassene. Studier viser at lakselus kan bevege seg ganske 
langt og hurtig i vannmassen, og slik blir den negative effekten på villaks- 
bestandene betydelig. 

De fleste laks lever fint med moderate mengder lakselus, men når lak- 
selusene som sitter på en laks blir svært mange, vil laksen få store skader 
i overflaten. Slike skader gjør at laksen lettere får infeksjoner, og at dens 


79 Jo Vidar Arnekleiv mfl., «Effects of rotenone treatment on mayfly drift and standing stocks in 
two Norwegian rivers». Trends in research in Ephemeroptera and Plecoptera, 2001 

80 Klima- og miljodepartementet, Handlingsplan for ville bestandar av atlantisk laks, 2021. 

81 Sussie Dalvin mfl., Lakselus, Havforskningsinstituttet 2021. 

saltbalanse blir endret. Store mengder lakselus som fester seg på en laks 
kan ta livet av den, men like viktig er det at en laks også får så store skader 
at dens potensial for reproduksjon svekkes.” 

Siden oppdrettsnæringen ble etablert på 1970-tallet har de biologiske 
betingelsene for villaksbestanden endret seg radikalt. Det er anslått at det 
er oppimot tusen ganger flere mulige verter for lakselus i dagens biolo- 
giske miljø i havet enn det var før ca. 1970.” Det skyldes at det finnes om 
lag 400 000 000 oppdrettslaks i åpne merder i sjøen, som alle er mulige 
verter for lakselus. Dette enorme antallet kan sammenlignes de om lag 
500 000 villaks som årlig kommer inn norskekysten.” 

Lakseoppdrett foregår i det vesentligste i merder langs kysten, ofte 
langt inne i fjordarmene, noe som gjør at lakselusen får mulighet til å 
spre seg fra oppdrettslaks til villaks. Det er påvist at jo større mengder 
lakselus som finnes i et område, jo mer svekket blir villaksbestanden i det 
samme området.” 

Den mest utbredte teknologien i bekjempelsen av lakselus i oppdretts- 
næringen har vært kjemikalier. Dette har medført at det over tid har 
blitt utviklet resistente lakselus, og derfor er mer biologiske metoder blitt 
dominerende (les: utsetting av rensefisk) i merdene. 


4.5 Genetisk forurensing 


I perioden 2011 til 2020 ble det innrapportert et årlig gjennomsnitt på 
194 000 rømte oppdrettslaks.% Når vi vet at det årlige tilsiget av villaks 
til kysten i samme periode har ligget på om lag 500 000 årlig, er dette 
rømningstallet svært høyt. 

Dessuten anslås det at det reelle tallet av rømminger høyere, da de 
eksisterende tallene er basert på innrapportering fra produsentene selv. 
Undersøkinger Havforskingsinstituttet gjorde for perioden 2005-2011 


82 Dalvin mfl. (2021). 

83 Ellen Sofie Grefsrud mfl., Risikorapport norsk fiskeoppdrett 2021 — risikovurdering, rapport, 
Havforskningsinstituttet 2. september 2021. 

84 Forseth mfl. (2021). 

85 Grefsrud mfl. (2021). 

86 Grefsrud mfl. (2021). 

tyder på at den virkelige mengden rømte laks var to til fire ganger høyere 
enn det som ble rapportert inn.” 

Noen laks vil dø etter rømning, men mange av dem vil vandre opp i 
elvene og gyte sammen med villaksen. Da skaper de avkom der den gene- 
tiske integriteten er svært svekket. Denne utvanningen av arvematerialer 
gjør at laksen i mindre grad finner frem til den elven de ble skapt i, og slik 
blir produksjonen av nye avkom ytterligere svekket.** 

Vitenskapelig råd for lakseforvaltning klassifiserer rømning av 
oppdrettslaks sammen med lakselus som den største trusselen mot 
villaksbestanden. 


4.6 Pukkellaks 


Sommeren 2021 ble også en ny trussel tydelig; pukkellaksen. På 1960- 
tallet ble pukkellaks - som hører naturlig til i de nordlige delene av 
Stillehavet — satt ut i vassdrag på Kolahalvøya. Raskt spredte den seg til 
vassdrag i Nord-Norge. Etter hvert har den spredt seg til hele den norske 
kystlinjen, og sommeren 2021 ble det fanget pukkellaks helt til grensen til 
Sverige. Sannsynligvis har spredningen sin forklaring i høyere tempera- 
turer i vannet langs norskekysten. 

Pukkellaksen har en toårig livssyklus, og har mye kortere opphold i 
havet enn den nordatlantiske laksestammen. Pukkellaksen kan gi store 
konsekvenser av negativ art hvis den etablerer seg i elver med bestand av 
den tradisjonelle nordatlantiske villaksen.” Når pukkellaks etablerer seg 
i stadig flere vassdrag kan man få det som beskrives som invasjoner, altså 
der flere tusen pukkellaks samtidig forsøker å gå opp i elveløp. Da får vi 
en negativ påvirkning på en rekke ulike felt. Det mest åpenbare er at den 
kan fortrenge den tradisjonelle villaksen, og forstyrre og plage den så mye 
at den får problemer med å gyte.*? 


87 Vidar Wennevik mfl., Rømt oppdrettslaks i vassdrag i 2020 — rapport fra det nasjonale overvåk- 
ningsprogrammet, rapport 57, Havforskningsinstituttet 2021. 

88 Ola H. Diserud mfl., Genetisk påvirkning av rømt oppdrettslaks på ville laksebestander - oppdatert 
status 2019, NINA-rapport 1659, Norsk institutt for naturforskning 2019. 

89 Christopher Rossi, Arctic anadromy and congested regime governance, SSRN Scholarly Paper, 
Social Science Research Network 7. desember 2021. 

90 Rossi (2021). 

Pukkellaksen kan også være bærer av sykdomsorganismer som smitter 
over til villaks. Et annet fenomen er knyttet til pukkellaksens livssyklus. 
Den dør etter gyting, det gjelder både hann og hunn. Det kan gi sterk 
organisk forurensing, i og med at all den døde laksen skal brytes ned. 
En rekke andre intrikate årsakssammenhenger blir også eksponert når 
pukkellaksen invaderer elver. Det har vært observert at store bestander 
av pukkellaks bidrar til at lakseungene til den tradisjonelle villaksbestan- 
den blir fortrengt. Dette er ikke bare en direkte trussel mot de tradisjo- 
nelle bestandene, men er også en trussel mot elvemuslingene, som har 
en sterk rensende effekt på vannet. Som tidligere nevnt er elvemusling 
avhengig av at laks- og ørretunger er vertsdyr for dem i sitt larvestadium. 
Elvemuslingene er gjennom evolusjonen knyttet til den nordatlantiske 
villaksbestanden, og larvene kan ikke bruke pukkellaksen som vert. 
Ikke minst viser studier fra Stillehavet at når pukkellaks er å finne i store 
mengder, intensiveres konkurransen om føden, noe som har svært nega- 
tiv effekt for andre laksearters overlevelsesevne.” 


4.7 Varmere hav 


Klimaendringene gir mange ulike effekter på havene, altså laksens 
oppvekstområder. Sammenhengene er komplekse, og forholdet mel- 
lom næringstilgang, havtemperatur, saltinnhold og andre variabler er 
bare delvis kartlagt og forstått. Imidlertid kommer det hvert eneste år 
nye studier som øker kunnskapen, og det er nå etablert kunnskap som 
dokumenterer at varmere hav påvirker laksen negativt. Det er spesielt 
næringstilgangen som svekkes, og dette kan forklare hvorfor bestandene 
i Nord-Atlanteren er svekket.” 

Denne gjennomgangen av de utfordringene som villaksbestanden står 
overfor er neppe komplett, men den viser hvor alvorlig situasjonen er. Som 


91 Rossi (2021). 

92 Knut Wiik Vollset mfl., «Ecological regime shift in the Northeast Atlantic Ocean revealed from 
the unprecedented reduction in marine growth of Atlantic Salmon» Science Advances 8 (2022) 
nr. 9, eabk2542, DOI: https://doi.org/10.1126/sciadv.abk2542; Eva B. Thorstad mfl. «Atlantic sal- 
mon ina rapidly changing environment —Facing the challenges of reduced marine survival and 
climate change». Aquatic Conservation: Marine and Freshwater Ecosystems, 31, nr. 9 (21. juni 
2021). 

tidligere nevnt i denne artikkelen finnes det også en lang forvaltnings- 
messig historie knyttet til laksens betingelser. Deler av denne historien 
blir fortalt gjennom Gulatingsloven og andre tekster som underbygger 
vår kunnskap om laksens betydning og verdi i det norske samfunnet. 
Andre forvaltningsmessige tiltak er av nyere tid. 


5 Det forvaltningsmessige og juridiske 


Utover på 1830-tallet ble det gjennomført en del tellinger av laksebestan- 
dene. Da disse viste nedadgående utvikling, ble det i 1840 nedsatt en 
kommisjon for å utrede hvordan norske fiskeriressurser kunne styrkes. 
Kommisjonen fant at det var mange praksiser som reduserte laksestam- 
menes omfang. Disse funnene medførte at det i 1848 kom en lov som 
regulerte visse sider av laksefisket i sjø og elv. Den ble i 1855 etterfulgt av 
opprettelsen av Fiskeetaten, et statlig organ som skulle drive forvaltning 
av norske fiskeressurser. Ganske raskt kom det nye og strengere lover, 
både i 1866 og 1869, som blant annet innførte fredningsperioder, for- 
bud mot visse typer redskap med mer. Resultatene av disse tiltakene var 
gode, og stort sett økte fangstmengden i elvene etter at de nye lovene ble 
virksomme.” 

Dette forvaltningsarbeidet har hele tiden blitt videreført, og har 
medført at man i Norge har utviklet et omfattende embetsverk og lov- 
verk, og slik skapt et omfattende forvaltningsregime rundt villaksbe- 
standen. Det er først og fremst på 1970-tallet at de store satsningene på 
bedre forvaltning fant sted. Dette har sammenheng med opprettelsen av 
Miljoverndepartementet i 1971, og med forurensningsloven av 1981.* Her 
ble mange av problemene med forurensing adressert, og et statlig system 
med direktorater og tilsyn ble etablert. Det bidro til å øke vannkvaliteten 
i svært mange lakseførende vassdrag. Flere steder ble det også reetablert 
lokale laksestammer, som for eksempel i Akerselva i Oslo. 


93 Berg (1986). 

94 Hans Chr Bugge, «Bærekraftig utvikling" og andre aktuelle perspektiver i miljøretten» Lov og 
Rett 32 (1993) nr. 8 s. 485-498, DOI: https://doi.org/10.18261/ISSN1504-3061-1993-08-04; Lov 13. 
mars nr. 6 om vern mot forurensninger og om avfall (forurensningsloven). 

Fra 1980-årene og fremover har det også vært et økt forvaltningsfokus 
på laksefiske i sjø, og etter hvert er både drivgarnfiske og kilenøter blitt 
forbudt - med noen få unntak.” 

De siste 30 årene har det også vært mer oppmerksomhet rundt opp- 
drettsnæringen. Antallet konsesjoner har blitt regulert, og produksjons- 
kapasiteten i anleggene styres i dag av et system der den den biologiske 
belastningen skal sette premissene for vekstraten. I den siste versjonen 
av dette systemet er det helt spesifikke mål for lakselus som skal være 
styrende.” Imidlertid er det påpekt at dette regimet i liten grad leverer 
hva det lover, og at det tar mer hensyn til oppdrettsnæringens interesser 
enn villaksens” 

Forvaltningsregimet er per dato (våren 2022) omfattende, og i det føl- 
gende ser vi på hva dette regimet inneholder av både nasjonale og inter- 
nasjonale forpliktelser. 


51 Internasjonale konvensjoner 

De tre viktigste konvensjonene som Norge har signert er følgende: 
Konvensjonen om biologisk mangfold, Bern-konvensjonen og konven- 
sjon til vern av laks i det nordlige Atlanterhavet. Det vi kaller Bern- 
konvensjonen er Europarådets konvensjon om vern av ville europeiske 
planter og dyr og deres naturlige leveområder. Den gir statene plikt til 
å sette inn tiltak for å opprettholde ville bestander dyr, fisk, innsekter, 
planter og andre levende organismer. 

FN-konvensjonen om biologisk mangfold (Convention on Biological 
Diversity, CBD) er som tittelen antyder en lov som skal beskytte økosys- 
temenes kompleksitet. 

Konvensjon til vern av laks i det nordlige Atlanterhavet er fra 1983 og 
danner grunnlaget for den NASCO (som er forkortingen av Den inter- 
nasjonale organisasjonen for bevaring av nordatlantisk laks). NASCO 


95 Kvamme (2019). 

96 Christine Fagerbakke, Dette er trafikklyssystemet, Havforskningsinstituttet 4. februar 2020. 

97 Ole Kristian Fauchald, «Miljøprinsipper og strategiske beslutninger- reform av norsk lakseopp- 
drett» Tidsskrift for Rettsvitenskap 133 (2020) nr. 2-3 s. 264-305, DOI: https://doi.org/10.18261/ 
issn.1504-3096-2020-02-03-04. 


508 


VILLAKSENS ENDREDE ROLLE 


skal bevare, bygge opp og forvalte den atlantiske laksen gjennom inter- 
nasjonalt samarbeid basert på best tilgjengelig kunnskap. NASCO har 
vært ytterst konkret i sine anbefalinger, og har fremmet anbefalinger om 
føre-var-politikk. 

I tillegg er det et avtaleverk fra 2016 mellom Norge og Finland om 
forvaltningen av lasken i Tanavassdraget. Norge har også en avtale med 
Russland om forvaltning, overvåkning og forsking på vill atlantisk laks 
i Finnmark og i Murmansk-regionen. Det er også inngått en avtale med 
Sverige om lakseforvaltningen i noen av grenseområdene mellom de to 
landene. 


5.2 Nasjonal juridisk ramme 


Nasjonalt er lov om laksefisk og innlandsfisk svært viktig. Den er omfat- 
tende og gir bestemmelser om regulering av fiske både i de nasjonale 
laksevassdragene og laksefjordene, etablering av fredningssoner, fysiske 
tiltak i vassdrag, utsetting av fisk, fiskeavgift, fangstrapportering, oppsyn, 
kommunal planlegging med mer. 

Naturmangfoldloven** er også viktig. Den skal, som navnet antyder, 
bevare det biologiske mangfoldet, med den hensikt å sikre bevaring av 
genetisk mangfold. Naturmangfoldloven opererer med at høsting av vil- 
laks ikke er tillatt, men at det kan gis tillatelse hvis bestandene har et 
høstbart overskudd. 

I tillegg har både plan- og bygningsloven, akvakulturloven, vannres- 
sursloven og vassdragsreguleringsloven effekter på forvaltningen av 
villaksbestandene. Dette er lovverk som er nært knyttet til den institu- 
sjonelle oppbyggingen av forvaltningen av villaks.” 


98 —Lov19. juni 2009 nr. 100 om forvaltning av naturens mangfold (naturmangfoldloven). 

99 Lov 27. juni 2008 nr. 71 om planlegging og byggesaksbehandling (plan- og bygningsloven); Lov 
17. juni 2005 nr. 79 om akvakultur (akvakulturloven); Lov 24. november 2000 nr. 82 om vassdrag 
og grunnvann (vannressursloven); Lov 14. desember 1917 nr. 17 om regulering og kraftutbygging 
i vassdrag (vassdragsreguleringsloven). 

5.3 Politiske rammer og forvaltning 


Politisk har oppmerksomheten rundt villaksbestanden vært sterk i mange 
går, og det kommer tydelig frem når vi ser hvordan denne oppmerksom- 
heten får konsekvenser både institusjonelt og økonomisk. 

Det statlige nivået i villaksforvaltningen er delt på tre departementer. 
Både Klima- og miljødepartementet, Nærings- og fiskeridepartementet 
og Olje- og energidepartementet har ansvar. 

De aller fleste virkemidlene finansieres fra budsjettene til Klima- og 
miljødepartementet, og går da primært gjennom Miljødirektoratet. 
Det betyr at kalking av elver, rotenon-behandling av vassdrag, bygging 
av fisketrapper med mer stort sett går gjennom dette direktoratet. Det 
samme gjelder overvåkingsprogrammer samt andre former for doku- 
mentasjon og forskning. Vitenskapelig råd for lakseforvaltning, som er 
et uavhengig råd, rapporterer til Miljødirektoratet. Rådets mandat er å 
beskrive bestandsstatus for laks i forhold til gytebestandsmål og trus- 
selnivå, utarbeide prognoser for innsig av laks og, ikke minst, gi råd om 
beskatningsnivået. 

Statens naturoppsyn, som er en del av Miljødirektoratet, har det sen- 
trale ansvaret for oppsyn med laksefisket, og først og fremst med fisket i 
sjø. Tilsynet med fisket i elvene blir for det meste utført av dem som råder 
over elverettighetene, enten det er private grunneiere eller lokale jeger- og 
fiskeforeninger. 

Olje- og energidepartementet har hovedansvaret for forvaltningen i 
vassdragene, som betyr at dette departementet har ansvaret for konsesjo- 
ner knyttet til vassdragsutbygginger, og dermed også for eksempel krav 
om minstevannføring etc. 

De to sentrale lovene her er vannressursloven og vassdragsregulerings- 
loven, og det underliggende direktoratet NVE (Norges vassdrags- og 
energidirektorat) er den sentrale utøvende myndigheten. 

Nærings- og fiskeridepartementet er også en essensiell makt i dette 
landskapet; de har det overordnede forvaltningsansvaret for oppdretts- 
næringen. Akvakulturloven skal ikke bare sikre fiskehelse for oppdretts- 
fisken, men har også ansvar for at villaksens helse er god. Under dette 
departementet ligger Fiskeridirektoratet og Mattilsynet, og det er de som 
er de utførende og rådgivende organene her. 


510 


VILLAKSENS ENDREDE ROLLE 


5.4 Kommunal forvaltning 


Også kommunene har et stort ansvar på dette samfunnsområdet. 
Kommunene er planmyndighet og må i dette arbeidet sikre at de ulike 
artene i naturen ikke usettes for svekkelse som et resultat av hvordan en 
kommune utvikler sine planer. Dette kravet er forankret i plan- og byg- 
ningsloven. Kommunene skal også legge til rekke for «næringsutvikling 
og rekreasjon med utgangspunkt i fiskeressursane».'* 

Også de lokale rettighetshaverne, altså enten lokale fisker- og jegerfore- 
ninger, eller de som eier eller leier elverettene, har roller i forvaltnings- 
systemet. De må innrapportere fangst, de må overvåke utviklingen av 
bestanden, og ikke minst er de selv en svært aktiv frivillig part i arbeidet 
med å bevare laksestammene. De er stort sett dugnadsbaserte, men dri- 
ver aktivt med kalking, utfisking av rømt oppdrettsfisk og pukkellaks og 
mange andre tiltak. 


5.5 Hvor stor er regningen? 

De årlige kostnadene knyttet til forvaltningen av den nordatlantiske vil- 
laksstammen er for Norges del betydelig. Det eksakte beløpet som brukes 
er vanskelig å fastslå helt eksakt. Imidlertid blir det i statsbudsjettet for 
2022, gjennom en rekke ulike budsjettposter, bevilget om lag 200 millio- 
ner kroner i helt spesifikke tiltak rettet mot villaksen.” 

I tillegg bevilges det midler til kalking og en rekke andre tiltak som 
også kan ha gode effekter for villaksbestandene - som flomvern med mer. 
Da vil summen ligge på noe rundt 300 millioner kroner. Dette beløpet 
inkluderer ikke den store frivillige innsatsen. Den er kanskje i samme 
størrelsesorden. 

Gjennom årene er det produsert en rekke ulike forskningsrapporter 
som antyder at den økonomiske verdiskapningen i av laksefiske i elv er 
betydelig. I et arbeid hevdes det at laksefiskerne årlig bidrar med mel- 
lom 1,3-15 milliarder kroner i omsetning hos elveeiere, turismeaktører 


100 Klima- og miljoverndepartementet (2021) s. 27. 
101 Marianne Reitaas Olsen, Bevilgninger til andronome laksefisk 2022 Statsbudsjettet, personlig 
kommunikasjon, 8. mars 2022. 

og lokalsamfunn i elvedalene.’ Denne måten å regne på viser altså 
at det er en samfunnsøkonomisk verdi i å bevare villaksbestanden. 
Konsesjonssystemet som styrer oppdrettsnæringen og de andre begrens- 
ningene den gjennom mange av de nevnte lovene er pålagt, har sin begrun- 
nelse i at denne næringen i en rekke sammenhenger er ødeleggende for 
bestandene av villaks. Imidlertid er det slik som vi innledningsvis nevnte 
at de økonomiske verdiene som ligger i å ødelegge villaksbestanden er 
langt større enn det som finnes av verdi i å ta vare på den. 


6 Avsluttende drøfting: fra naturressurs 
til kulturminne 


Den norske villaksstammen vil kanskje gå til grunne. Kreftene som 
angriper villaksbestanden er mange, sammensatte og uforutsigbare. De 
alvorligste av disse kreftene, lakselusen og den genetiske innblandingen 
fra oppdrettslaks, er imidlertid i teorien kontrollerbare. De andre, slik 
som matsituasjonen i havet og konkurranse med nye arter, er rent biolo- 
gisk mer krevende å håndtere. 

Det norske samfunnet kjemper gjennom sine politiske, økonomiske 
og juridiske ressurser en mangefasettert og avansert kamp for å la den 
nordatlantiske villaksbestanden overleve, men de virkelig effektive tilta- 
kene gjennomføres ikke. Det ville vært å lage lukkede oppdrettsanlegg 
der lakselus og rømninger kom under kontroll.’ 

Det finnes en lang tradisjon for å ikke gjøre det som virkelig monner. 
Som denne artikkelen viser, ble Gulatingslovens lovverk for å beskytte 
elvene og laksen i all hovedsak satt til side allerede fra industrialiserin- 
gens og kraftutbyggingens tid, ja, også så langt tilbake som til 1600-tallet 
da tømmerfløtingsøkonomien ble stor. 

Nar vi ser at oppdrettsnæringen også får lov - direkte og indirekte — å 
sette hensyn til villaksen lavt, kan vi hevde at det i norsk forvaltning er 
normalt å la vekst være viktigere enn vern. 


102 Oddgeir Andersen mfl., Lokaløkonomiske virkninger av laksefiske i elver infisert med og behandlet 
mot lakseparasitten Gyrodactylus salaris — et forprosjekt, NINA-rapport 1594, Norsk institutt for 
naturforskning 2019. 

103 Arve Nilsen, Oppdrett av laks i lukkede merder, Veterinærinstituttet 29. mars 2019. 

Den påstanden underbygges av at offentlige myndigheter, da primært 
politisk, synes det er enklere å drive med kompensatoriske tiltak enn inn- 
gripen overfor oppdrettsnæringen.'** I denne erkjennelsen ligger det en 
større fortelling om det norske samfunnet, en fortelling som i sin kjerne 
er knyttet til forvaltning av naturressurser. Både i spørsmål om vann- 
kraftutbygginger, olje- og gassutvinning og oppdrettsvirksomhet, er det 
konsistent politisk flertall for å støtte næringer som ødelegger betydelige 
naturressurser. 

I middelaldersamfunnet var logikken en annen. Å bevare naturres- 
sursene var åpenbart fordi de var store og verdifulle. Et klassisk vekst/ 
vern-skjema vil konkludere med at dagens logikk er å behandle naturres- 
sursene stemoderlig fordi de har mindre verdi i sin rene form, enn i 
industrialiserte formater. Verdiskapningen, både fra petroleumsressur- 
ser, fra oppdrettsnæringen og fra kraftnæringen, er så formidabel at alt 
annet blekner. 


6.1 Noe mer enn vekst versus vern 


Imidlertid er det noe særegent ved forvaltningen av villaksbestanden; 
den er så intens og ambisiøs. Villaksen har det vi kan kalle en privilegert 
posisjon. Ingen andre truede arter er i nærheten av å ha et slik juridisk 
vern, og en beskyttelse som er så sterkt finansiert. Mer enn 300 millio- 
ner kroner til ulike bevaringstiltak, årlig over statsbudsjettet, er det ingen 
andre arter som er i nærheten av. 

Denne beskyttelsen kan sannsynligvis forklares med at villaksen er en 
av protagonistene i norsk kulturhistorie og turistnæring. Den er med på 
å konstituere en norsk virkelighet knyttet til en naturressurs som symbol 
på frie vannmasser, ren natur og fritidssamfunnet. Derfor kan det hevdes 
at de bestrebelser offentlige myndigheter gjør for å sikre at villaksen over- 
lever ikke kun er å betrakte som naturvern eller miljøvern, men heller en 
form for kulturminnevern. Den privilegerte posisjonen villaksen har for- 
valtningsmessig ligger ikke minst i dens symbolverdi. Villaksen er, om vi 
anvender Riegls forståelse, å regne som et ikke-intensjonalt monument. 


104 Kjetil Østli og Simen Sætre, Den nye fisken, Spartacus forlag 2021. 

Det er i betrakterens minne at denne statusen skapes. Laksens rolle 
i oppbyggingen av det norske moderne samfunnet er ikke ubetyde- 
lig. Friluftsliv, fritidsfiske, jakten på den største av alle fisker i elvene, 
gjerne med kongelige og berømte deltagere, setter sitt avtrykk i kulturen. 
Villaksen er et omdreiningspunkt for dette samfunnet. Slik får den funk- 
sjon som et minne om denne samfunnsformen. År for år bygges denne 
statusen opp. 

Hvis vi ser forvaltningen av den nordatlantiske villaksbestanden ut fra 
et slikt perspektiv, kan vi også innse at vi er inne i en ny og gjennomgri- 
pende politisk diskurs; villaksbestanden er nå mest å ligne på et biologisk 
museum. Det er det som blir kulturminnets kjerne. Et stort antall men- 
nesker og et betydelig antall midler brukes hvert eneste år på å bevare en 
art som var viktig for bosetning og ernæring 10 000 år tilbake i tid. Jo 
svakere biologien blir, desto sterkere vil kulturen bli. Til slutt blir logik- 
ken å flytte forvaltningen bort fra Miljø- og klimadepartementet og over 
til Kulturdepartementet. Det har skjedd med nedlagt industri; den har 
gått fra å være bygninger og fabrikker til å bli kulturminner. Det vil i så 
fall være en helt ny erkjennelse vi da har nådd - at også ressursene vi fin- 
ner i naturen trenger et vern etter at de er utryddet. Et vern mot glemsel. 


6.2 Paradokset 


Et større moralsk paradoks avdekkes også gjennom forvaltningen av 
villaksen. Det er villaksen som utgjør den genetiske forutsetningen for 
oppdrettslaksen. Det er rent artsspesifikke egenskaper ved den atlantiske 
laksen som gjør at det var mulig å bruke den i oppdrett. En fiskeart som 
er genetisk utrustet for å vandre i verdenshavene i årevis før den vender 
tilbake til den elven den ble født i, har også egenskaper som gjør at den 
kan vokse og leve i merder helt frem til den slaktes. Dette settet av tilsyne- 
latende uforenlige egenskaper er en parallell til laksens doble status som 
opphøyet og elsket, samtidig som den er utrydningstruet. 

Det moralske paradokset ligger i at den arten som var forutsetningen 
for oppdrettslaksen også kan forsvinne i stor grad på grunn av denne 
nye arten. Dette paradokset er dypest sett en fortettet fortelling om oss 
selv som art. Vi kom etter de fleste andre artene i evolusjonen, men nå 

utrydder vi dem som i sin tid var vår forutsetning. Vårt samfunns evne 
til å leve med dette paradokset skyldes kanskje at vi gjennom de kultu- 
relle og historiske fortellingene om villaksen har skapt en forståelse for at 
oppdrettslaksen tross alt fortsatt er laks, og derfor ikke leses som det den 
egentlig er: villaksens nemesis. 

